
BEVEZETÉS 


A , vallásnézet" sokakat emlékeztethet még ez a szó a , világnézet" kifejezésre, 
amely egy bizonyos ideológiának elkötelezett gondolkodást jelentett. A 
vallásnézet, amint a vallástudomány is, ezzel éppen ellenkezőleg olyan 
tudományt jelöl, amely különböző elméletek alapján alkotja meg a vallás 
fogalmát és elemzi a társadalom és a kultúra különböző területeit. Ebben a 
könyvben a kelet-közép-európai régió vallástudományi megközelítéséről lesz 
szó, négy elméleti alapállás mentén. Célom az volt, hogy a régió legfőbb 
jellegzetességeinek megfelelő elméleteket találjak, kiváltképpen az átmenetnek, 
amellyel a régió társadalmi folyamatai nem csak néhány évtized óta elsődlegesen 


jellemezhetők. 


A vallástudomány atyjának is nevezett Max Müller, az összehasonlító nyelvészet 
tudós tanára a XIX. század Oxfordjában a művelt világ egészét foglalkoztató 
identitás-kérdésre válaszolandó a távol-keleti India kultúrájában jelölte meg az 
eredeti nyelv és a kultúra ősi mintázatát, és alapos igényességével kialakította a 
vallások összehasonlító tanulmányozásának első módszerét, amelyet ugyan a 
tudományág fejlődése előtörténetté nemesített, de leíró és hangsúlyosan nem 
missziós megközelítése miatt a mai napig paradigmatikusnak tekint. A 
vallástudományi kutatások és akadémikus eszmecserék középpontjában a 
kultúra áll, annak története és jelene. Bármely ágát vagy társtudományát 
figyeljük, a klasszika filológiától a vallástörténeten át a valláslélektanig, a szerzők 
mindegyikben arra törekednek, hogy a vizsgált tárgyat az adott társadalmi— 
kulturális közegbe ágyazottan értsék és értessék meg. A vallástudomány tárgya 
ilyen értelemben nem a vallás, hanem a kultúra, s annak bizonyos dimenziója, 


amelynek alkotóelemeit a vallás tudományos gyűjtőfogalma alá rendezheti. 


Az első fejezetben magát a régiót mutatom be földrajztudományi és 


vallástudományi megközelítésben. Álláspontom szerint a vallástudományi 


Bevezetés 


vizsgálódásnak a saját regionlis kontextusát kritikusan kell kezelnie, kellő 
érzékenységgel az adott közegben konstruálódó vallás-fogalomra. Ezért az 
egyszerű földrajzi vagy térképészeti megközelítést felbontom, árnyalom, és 
kiegészítem a vallási változások legfőbb regionális trendjeinek bemutatásával. A 
második és a harmadik szorosan összetartozó fejezet a modern vallástudomány 
legjelentősebb elméletének hagyományos és továbbfejlesztett változatát mutatja 
be és teszteli abból a szempontból, hogy a régió társadalmi folyamataiból mit tud 
vallásként azonosítani és értelmezni. A következő három fejezetben azokat az 
elméleteket tárgyalom, amelyeket eddig csak ritkábban alkalmaztak a vizsgált 
régióra, s melyekkel a szekularizációs paradigmát követő vallástudományi 
elemzés régióspecifikus irányait igyekeztem kijelölni. E három elmélet közös 
abban, hogy mindegyik elsődleges érdeklődése a változásra, a fordulatra 
vonatkozik. Victor Turner társadalmi dráma elmélete a kulturális antropológia 
tudományágából származik, Robert N. Bellah civil vallás elmélete a 
szociológiából, míg Ernesto Laclau hegemónia elmélete a politikatudományból. 
A  vallástudományt az különbözteti meg a vallást vizsgáló más 
társadalomtudománytól, hogy a vallás fogalom iránt kifejezetten érzékeny. Ezért 
az adott vizsgálati mintájában nem csak valamely tudomány módszertanát és 
megközelítését veszi figyelembe. A régió vallási dimenzióinak vallástudományi 
értelmezéséhez megfelelő elméletek megtalálásával, annak igazolásával, hogy 
ezek segítségével a szekularizáció elméleténél sokrétűbb, árnyaltabb képet 
kaphatunk, eljutunk ahhoz a megállapításhoz, amit a záró fejezetben fejtek ki: a 
vallási sokrétűséghez. A valamiképpen tételezett régió valamilyen elmélet 
alapján tételezett vallási arcot mutat. A vallástudomány pedig akkor végzi 
megfelelően munkáját, ha egyaránt figyelembe veszi a régió és a vallás 


fogalmának egymásra kölcsönösen ható diskurzusát. 


Módszertani szempontból minden fejezet hasonló struktúrára épül. Az egyes 
elmélet eredeti felvetésének bemutatása után annak közvetlen és közvetett 


recepciójával foglalkozom. Fontosnak tartom az elméletek türelmes és széles 

Bevezetés 


körű bemutatását. Nem csak azért, mert a szekularizáció elméletét leszámítva 
ezekről magyar nyelven csak keveset olvashatunk. Elsősorban azért, mert a 
tágasan bemutatott elmélet nagyobb mozgásteret nyit a kutatóknak, hogy az itt 
közölt állításokat vitathassák, és a maguk módján más asszociációkra is 
juthassanak. Majd kitérek az elmélet vallástogalmának elemzésére, ezt követően 
pedig bemutatom az elmélet régióra történő korábbi alkalmazásait, ha fellelhetők 
ilyenek. Ezek az alkalmazások annak igazolására szolgálnak, hogy a választott 


elméletek valóban alkalmasak a régió sajátos dimenzióinak értelmezésére. 


Talán nem túlzás állítani, hogy a régióra vonatkozó valláskutatás területén 
néhány jelentős előrelépést sikerült tenni ezzel a kutatással. Egyrészt a régió 
vallástudományi  körülhatárolásával, a vallás regionális fogalmának 
pontosításával, három további elmélet bemutatásával és a régióra történő 
alkalmazásával, másrészt a  vallástudományi megközelítés következetes 
bemutatásával. Úgy remélem, hogy ezekkel az eredményekkel hozzájárulhatok a 
magyar nyelvű vallástudomány fejlődéséhez, és sikerül további kommunikációs 
teret nyitnom a más társadalomtudományi diszciplínákkal és kérdésfelvetésekkel 


való igényes diskurzusra. 


Köszönetemet fejezem ki kollégáimnak, barátaimnak és családomnak, hogy e 


kézirathoz szükséges kutatások és a megfogalmazás során segítségemre voltak. 
Szeged, 2014 januárjában 


Máté-Tóth András 


AZ ÁTMENET RÉGIÓJA 
Bevezetés 


Az a földrajzi egység, amit Kelet-Közép-Európának nevezünk, sem földrajzi, sem 
térképészeti, sem történelmi, sem politikai tekintetben nem magától értetődő 
egység, hanem megalkotott tér, konstruált régió. ,A hagyományos régió- 
kutatásban alkalmazott határok önkényes elméleti és empirikus alapon 
meghatározva" - írja a tekintélyes összehasonlító politikai kézikönyv. (Landman 
és mások 2009, 170) Példaként említi, hogy miközben a poszt-szovjet politikát és 
társadalmat a leninizmus erős hatása mentén definiáljuk, ez mégsem jogosít fel 
bennünket arra, hogy azonos kategóriában tárgyaljuk Tadzsikisztánt és 
Szlovéniát - két évtizeddel a kommunizmus összeomlása után. Ajánlott tehát a 
régióra az azt megalkotó folyamatok és szempontok szerint tekinteni. Különösen 
ajánlott pedig az, hogy búcsút mondjunk a II. világháborút követően kialakított 
és ma is mintegy rutinszerűen alkalmazott kétosztatú Európa-felfogásnak.! E 
régió vallási dimenzióinak értelmezésére törekedvén először azt a helyet kell 
tisztázni, amelyre vizsgálódásaink vonatkoznak. Ebben a fejezetben erre teszek 
kísérletet egyik oldalon a földrajztudomány? másik oldalról a vallástudomány 


megközelítésében. 


Sztrabón , Geógraphika hüpomnémata" monográfiájának elkészültétől (Kr. e. 27— 
25) kezdve a földrajzi (szélesebb értelemben a  társadalmi-politikai) 
gondolkodásban jelen volt a különböző területek, , kontinensek" (akkor Ázsia, 
Európa, Líbia/Afrika) együtt és azzal párhuzamosan elkülönült megismerésének, 
megértésének, tudományos feldolgozásának az igénye. Mivel Sztrabón és a 
későbbi geográfusok is vállalták, hogy az államférfiak és hadvezérek számára 


szeretnének hasznos dolgokat megjeleníteni, ezért a kérdések elemzésekor 





1 Tomka Béla például ugyan Kelet-Közép-Európát ír Európa társadalomtörténetét tárgyaló nagy- 
szabású monográfiájában, ám összesen négy közép-európai országot ért rajta, s a balkáni orszá- 
gokat Délkelet-Európaként aposztrofálja. (Tomka 2009, 15 és az angol nyelvű kiadásban szint- 
úgy 2013, 4) 

? A földrajztudományi és térképészeti vonatkozások értékelésében sokban támaszkodtam Hajdú 
Zoltán professzor értékes segítségére. 


Az átmenet régiója 
kitüntetett szerepet tulajdonítottak az államoknak (politikailag szervezett 


tereknek), illetve a különböző népcsoportok leírásának. 


A geográfia históriája lényegében egy államszolgáló tudomány történeteként 
fogalmazható meg. Az 1870/71-es porosz-francia háború után létrejövő új Német 
Birodalom uralkodója egyszerre 12 egyetemi földrajzi tanszék létrehozását 
támogatta. Ezáltal a földrajz évtizedekre , német tudománnyá" vált. Az új 


földrajz jelentős részben Európára koncentrált. 


Amikor valamely tájra, régióra, országra, országcsoportra stb. tekintünk, inter- és 
multidiszciplináris megközelítéssel kell tennünk, hiszen a funkcionális, az érték, 
az érdek, a célközösségi elemek egymásra halmozódva jelennek meg és 


érvényesülnek.3 


Az orosz és a német szállásterületek, államok között elterülő térség 
megnevezéseinek változatai is rávilágítanak a sajátos régió meghatározásának 
széles körű problematikájára: Közép-Európa, Kelet-Európa, Köztes-Európa, 
Kelet- és Kelet-Közép-Európa, Közép- és Kelet-Közép-Európa, Közép-Kelet- 
Európa, Oroszország és Kelet-Európa, Oroszország és Kelet-Közép-Európa. E 
sokaság meggyőz bennünket arról, hogy vagy a térség abszolút bonyolult jellege, 
vagy a térszemléleti, térközösségi, érdekközösségi, értékközösségi problémák 
miatt a régió megnevezései és lehatárolásai, illetve azok kísérletei hihetetlenül 
bonyolult kérdéskomplexumot jelentenek. A nevezéktani zavar (zűrzavar) nem 
egyszerűen térszemléleti problémákat vet fel, hanem egyben jelzi azt is, hogy 
tartalmilag, funkcionálisan sem tudta valójában megragadni (még) a tudományos 


kutatás sem ezt a bonyolult nagyrégiót.. 





3 A földrajztudományban használt tudományos és térkategóriák , evoluciós termékek", egyes ese- 
tekben évezredes, modern átváltozásukban évszázados változásokon mentek át. Recens értel- 
mezésük a legtöbb esetben eltérő. 

1 A folyamatban egyszerre van jelen a (külső) térfelosztás és a belső meghatározottságú térközös- 
ség-vállalás kérdésköre. 

Az átmenet régiója 
Bármely földrajzi régió, így a kelet-közép-európai sem határozható meg olyan 
világosan, mint amit valamely mai térkép fölé hajolva sokan magától értetődőnek 
gondolhatnak. A térkép ugyanis nem holt rajzolat, hanem eleven, , veszélyes 
dolog". Az elképzelt, avagy egyszer valóságban létező állapotot ábrázolva vagy 
valamilyen elérendő célt felvázolva az elkészült, megjelent térképek önálló életre 
kelnek, illetve sok irányba manipulálhatóvá válnak. Európa esetében szinte 
minden közösségnek vannak dicsőségkorszakai, amikor az adott közösség 
jelentős, meghatározó szerepet játszott a kontinens életében. Ezek a korábban 
valós állapotot mutató térképek irritálhatják a későbbi időszakokban a volt vagy 
éppen jelenlegi szomszédos közösségeket. Ezen túl lényegi és kényes kérdés, 
hogy a modernitás időszakában alapvetően változó államhatárok, birodalmak és 
államok szerveződése és megszűnése a térség közösségeit ellentétesen érintették. 
Az egyik győzelme, területi nyeresége, öröme együtt járt a másik vereségével, 


területi veszteségével, bánatával. 


A térség át- és újrarendezésének legújabb feltételeit és lehetőségeit a Szovjetunió 
és szövetségi rendszerének összeomlása teremtette meg az 1990-es évek 
legelejétől. Az egész nagytérség szempontjából meghatározó folyamattá vált az 
euro-atlanti integrálódás (NATO, Európai Unió), ugyanakkor az Európai Unión 
belül többféle értelmű ország-csoportok jelentek meg, részben funkcionális, 
részben pedig szervezeti tartalmat is hordozva. Az Európai Unió annyiban 
leegyszerűsítette Európa belső politikai, gazdasági, szervezeti tagoltságát, hogy 
ismét kétosztatúan lehet azt szemlélni és kezelni: tagállamok, nem tagállamok. 
Ugyanakkor belső térfejlődése s a különböző területeken megjelenő eltérő 


érdekek belül , újrarendezik" területileg magát az Uniót. 


Ebben a fejezetben két megközelítést alkalmazva próbálom megjelölni azt a 
térséget, melynek vallási változásait és ezek adekvát értelmezési lehetőségeit 
kutatom. Az első, földrajztudományi és térképészeti megközelítésben a régió 
mint Európa része és mint kívülről tekintett egység rajzolatát vesszük 


szemügyre, az elnevezések és belső tagolódások sokszínűségével egyetemben. A 

Az átmenet régiója 

második részben ezekre az ismeretekre építve, ezeket tovább mélyítve, 
politológiai és vallásszociológiai kiindulásból vizsgálva próbálok választ találni 
arra, mik a régió legfőbb jellegzetességei, melyekre a vallási folymatok 


értelmezésénél elsősorban tekintettel kell lenni. 


Régióértelmezések 

Amikor regionális tagolódásról, annak elemzéséről beszélünk, egyszerre jelennek 
meg topográfiai, kartográfiai, természettudományi (geológiai, természetföldrajzi, 
hidrológiai, morfológiai növény- és állatföldrajzi, talajtani, éghajlattani stb.), 
valamint társadalom- és történettudományi, politikai, geopolitikai, geostratégiai, 
hatalmi, értéktartalmi, érdekközösségi, térközösségi, sorsközösségi, 
művelődéstörténeti stb. elemek. Ezek közös nevezőre hozása akár analitikai, akár 
pedig szintézis-igénnyel nagyon nehéz, sőt szinte lehetetlen. Ezért kapott 
mindenkor jelentős szerepet az általánosítás és a mindenkori érdekek mentén 


bizonyos vezérmotívumok kiemelése. 


Földrajzi, történelmi, társadalmi, vallási értelemben a régiót különböző 
szempontok és logikák mentén megkonstruált egységnek kell tekintenünk. 
Ahhoz, hogy a vallási változások értelmezéséhez a régió szempontjából adekvát 
elméleti (netán valóságos) keretet keressünk, szükséges a régió megalkotási 
folyamatánaké szempontjait elemeznünk. Bizonyos értelemben a második 
világháborút követően két érdekeltségi szférára osztott Európa keleti felének 
mint Kelet-Közép-Európának a dekonstruálása jelenti a feladatot, mert a 
társadalomtudományi és a vallási folyamatokkal foglalkozó szakpublikációkban, 
de még inkább a régióval kapcsolatos publikus diskurzusokban ez a 
régiófogalom tekinthető a legáltalánosabban használtnak. Az ilyen értelemben 


vett régió dekonstruálására számos lehetőség kínálkozik. Először a szocializmus, 





5 A regionális tagolás, tagolódás mögött nem egyszerűen , területi elterjedési" kérdések, hanem a 
legtöbb esetben funkcionális és szerveződési elemek jelennek meg. Kizárólag eloszlástani meg- 
közelítés alapján viszonylag , egyszerű" lenne a homogén régiók lehatárolása. 

6 A földrajzi régiók konstrukciójával és dekonstrukciójával foglalkozó Anssi Paasi finn kutató 
műveire kiemelten is támaszkodnak felvetéseim. (Paasi 1986, 1996 és Granö és mások 1997) 

illetve a  kettéosztott Európa által meghatározott régió-fogalmat kell 
viszonylagossá tenni, megjelölni azokat a feltételeket, melyek érvényesülése 
esetén ez a megközelítés relevánsnak tekinthető. A következő lépésben a régió 
történeti változásainak legfőbb trendjeit kell kimutatni. Nem utolsósorban azért, 
mert a régió jelen állaga az elmúlt ötven-hetven—kilencven esztendőnél sokkal 
korábbi történelmi korszakokra visszamutató erővonalak és hatások mentén 
érthető, értelmezhető. Ezt követően részben ezekre a történelmi faktorokra 
alapozva, részben további politikai-földrajzi szempontokat is érvényesítve meg 
kell határozni a legfőbb régióspecifikus jellegzetességeket. Végül a régió 
diskurzusának dekonstruálási logikáját következetesen figyelve fel kell vetni azt 
a kérdést is, hogy vajon beszélhetünk-e egyáltalán Kelet-Közép-Európa régióról, 
vagy helyesebb azt állítani, hogy ez a régió mint diszkurzív fogalom elveszítette 


korábbi plauzibilitását. 


Az , Európa-probléma" 


A földrajztudomány egyik alapvető kérdéseként formálódott történetileg az 
egységes földgömbi tér további területi tagolásának a kérdésköre. Már a 
legalapvetőbb kérdésben, a Föld makrostruktúrákra (kontinensekre) való 
felosztásában is nézeteltérések vetődtek fel s jelennek meg újra és újra 
napjainkban is. Csak a témánk szempontjából kiemelve: önálló kontinens-e 
Európa, vagy , csak" az egységes Eurázsia egyik félszigete. A természeti 
földrajzosok többsége arra a következtetésre jutott, hogy bár tisztán 
természettudományi szempontból nem önálló, ugyanakkor történeti és kulturális 
szempontok miatt mégis önálló kontinensnek kell tekinteni Európát, így 


természeti földrajzi tekintetben is. 


Az Európa-probléma s a keleti határok kijelölése egyetemes európai földrajzi 
kérdéssé vált, nem került át kizárólag az orosz földrajz , kompetenciájába". Az 
Ural mint keleti határ csak fokozatosan alakult ki, került elfogadásra. Európa 


keleti természeti — természetes határának a , keresése", illetve kijelölése 

évszázadokon keresztül tartott, míg az orosz cár oszlopokkal ki nem jelölte, hogy 
hol van Európa és Ázsia határa az egységes és szent Orosz Birodalmon belül. Az 
Alaszka eladása előtti (1867), három kontinensre kiterjedő Orosz Birodalom az 
eurázsiai részét európai és ázsiai részre tagolta. Az , Európai Oroszország" nem 
képezett elkülönült egységet a birodalmon belül de sajátosságaival, a 
birodalmon belüli jelentőségével az orosz politikai, katonai és tudományos elit 
mindenkor tisztában volt. A XIX. század végére kikristályosodott orosz földrajzi 
és kartográfiai felfogás szerint az Orosz Birodalom európai része teljes európai 


dimenzióban Kelet-Európának tekintendő." 


Az Európa-fogalom történetileg folyamatosan változó, így lényegében 
történelmileg , lebegő" kategória volt. Csak a XIX. század végére , tisztult le 
relatíve", hogy hol vannak az , elfogadható" (s nem vitathatatlan) határai. Az , új 
tudományos megközelítések és új eredmények" produkálásának kényszere 


fenntartotta a vitát napjainkig. 


A mindenkori Európa területi szemléletében, illetve ta golásában megfigyelhető 
egy hosszú távon érvényesülő kétosztatúság. Ennek különböző megjelenéseit 


veszem SOoOtlra. 


A hellén közösség számára Európa kettős tagolódása úgy jelent meg, hogy 
vagyunk mi, a civilizált görögök, s vannak a műveletlen, kulturálatlan barbárok, 
akik görögül csak ,makogva" képesek beszélni. Nagy Sándor számára 
érdektelen volt , a sötét, barbár európai közel-külföld", nem arra, hanem Ázsia 
felé fordulva kívánta megszerezni a világuralmat. A Római Birodalom számára a 
kettősség azt jelenítette meg, hogy van a limesen belüli birodalom a maga 
értékeivel, s azon kívül maga a vadság és a barbárság honol. A birodalom inkább 


védekezett határain, semmint civilizált a limesen kívül. A korai kereszténység 





7 Az orosz földrajz volt az egyetlen, mely maradéktalanul és fenntartások nélkül vállalta az ország 
európai részeinek , keletiségét". Az I. világháború előtti lengyel földrajz az Orosz Birodalomhoz 
tartozó lengyel területeket illetően természetesen nem osztotta ezt a nézetet. 

§ Erről és a keresztény / pogány szembeállításról az alábbiakban Koselleckre támaszkodva még 
lesz szó. 

Európájában a kereszténység, illetve a pogányság vált az elkülönítés 
meghatározó értékévé. A kereszténység terjesztése nemcsak egyházi, hanem 
világi céllá is vált. A keresztény Európa határait fokozatosan tolták egyre inkább 


keleti irányba. 


A keresztény Európa kettészakadása (1054) után a , római rítusú", illetve a 
,bizánci rítusú" szertartás (és értékrend) alapján történő területi szemlélet csak 
fokozatosan vált uralkodóvá. A két rítus közötti viszonyban hosszú ideig a 
küzdelem, a kiközösítés s nem az együttműködés volt a meghatározó. A mórok 
Hispánia területén, a tatárok Európa keleti részein jelentek meg ellenfélként, s 
próbáltak hosszú időre berendezkedni. Mindkét közösség jelentős hatást 
gyakorolt saját ideiglenes uralmi területének struktúráira. A keresztes hadjáratok 
alapvetően nem az európaiság dimenziójában jelentek meg, hanem a 
keresztények és a hitetlenek küzdelmeként a Szentföld felszabadításáért folytak, 
de voltak hatásaik az európaiak belső területi identitásának az alakulására is. 
Először láthatták s részben ismerték meg jelentős létszámú nyugat-európai 


tömegek a Balkán-félsziget egy részét, a Duna-völgyét s annak belső viszonyait, 


sajátosságait. 


A reformációval kettészakadó római egyház (s ez a szétválás nemcsak a földrajzi 
perifériákat, hanem meghatározó módon az európai magterületet érintette) két 
része már nem tudta , teljes kontinensmegosztó" hatásait kifejteni, bár az európai 
vallásháborúk jelentős hatást gyakoroltak Európa területi szemléletére is. A 
katolikus-protestáns Európa-tagolás messze túlmutatatott a vallási, egyházi 


kérdéseken, politikai, szövetségkötési stb. szemponttá is vált. 


A felekezeti szempontból alapstruktúrájában háromosztatúvá (római katolikus, 
protestáns, ortodox) váló Európa déli része szembetalálta magát az iszlám 
kihívásával. A Török Birodalom Délkelet-Európában hosszú időre megvetette a 


lábát, ott alapvető belső strukturális átrendezést hajtott végre, s Európa többi 

részétől szinte minden tekintetben elkülönülő sajátosságokkal rendelkező 


egységet alakított ki. 


A gazdasági, társadalmi, technikai forradalommal fokozatosan kialakult a 
modern, fejlett nyugati s a tradicionális, agrár, fejletlen kontinensrész fogalma, 
illetve annak tudata. A fejlett Nyugat és az elmaradott Kelet kettőssége nagyon 


sok területen rendező szempont lett mintegy kétszáz évre vonatkozóan. 


A modern katonai szövetségi rendszerek formálódása és átalakulása alapvetően 
hatalmi érdekeken nyugodtak, kialakult a , barát" és , ellenség" szemlélet, 
nemcsak a politikában, hanem a tudományban és a szélesebb társadalmi 
közegben is. A barátság- és ellenségképek a kontinens területi tagolásában 
jelentős szerepet kaptak. A világháború után meghatározó, osztó tényezővé 
egyrészt a bolsevik forradalom hatásai váltak, másrészt a világháború 
következményeként a , győztesek és legyőzöttek" megkülönböztetés. A területi 
tagolásban dominánssá a bolsevik - demokratikus törésvonal vált. A II. 
világháború új szövetségi rendszereket (részben antagonisztikusakat), majd a 
háború vége új győzteseket és új veszteseket teremtett. A kiépülő hidegháborús 
rendszerben a , szabad — kommunista világ" elkülönülés és elkülönítés vált a 
meghatározóvá. Ezen időszak, illetve megkülönböztető alaptagolás hatásainak a 
közben lejátszódó kommunikációs forradalom (a rádió teljes körű elterjedése, a 
televízió tömegesedése, az írott sajtó olcsó elérhetősége) okán lett a legmélyebb a 


foganata. 


Térfogalmak sokfélesége 


Nemcsak a könyveknek, hanem a tudományos kategóriáknak, közöttük a 
különböző jellegű térkategóriáknak is megvan a maguk története. Egy-egy 
európai térkategória részben az egész földrajzi értelemben vett kontinens keretei 
között került meghatározásra, részben pedig - kilépve a szűkebb értelemben vett 


földrajztudományból - más tudományos diszciplínákban lett újraértelmezve. 

Anélkül, hogy hosszabb fejtegetésbe bocsátkoznék Európa belső regionális 
tagolódásának változásairól fogalmi és területei elemeinek permanens 
újraértelmezéseiről, meg kell jegyeznem, hogy a kérdéskör mintegy kétezer éves 


múltra tekint legalább vissza, s már mintegy , szintetizáló munkának 


tekinthetjük" a bevezetésben említett Sztrabón világleíró földrajzát. 


Minden korszak mást értett Európa alatt, s minden sajátos Európa-felfogáshoz 
egyszerre több belső, regionális felosztás tartozhatott. Minden belső felosztási 
kísérlet mögött megfigyelhető az égtáji meghatározottságok valamilyen szintű 
figyelembevétele, az éppen favorizált egyéb tényezők érvényesítése. Az égtáji, 
eloszlási és a funkcionális tartalmi szemléletek kombinációiból nagyon sok belső 


regionális tagolás formálódott. 


Kelet-Európa az egyik főégtáji földrajzi togalomként nagyon hosszú történeti 
evolúciós pályára tekint vissza a formálódó földrajztudományon belül, majd 
pedig a modern földrajztudomány egyik politikailag motivált téregysége lett. A 
Kelet" - , Nyugat" dichotómia több felfogásban is egyértelműen megjelent. Ha 
vallástörténeti, vallás- és egyházföldrajzi szempontból is nézzük a kérdést, amint 
fentebb már említettem, akkor a , római rítusú" (nyugati) egyház és a bizánci 


(keleti) rítusú egyház elterjedési területe vált a felosztásban lényegi elemmé. 


A Közép-Európa, a Kelet-Európa térfogalmak és lehatárolt területi egységek 
mellett a magyar tudományban már 1945 előtt megjelent a Közép-Kelet-Európa 
és a Kelet-Közép-Európa térfogalom, de lényegében csak periférikus jelleggel. Az 
1960-as évek végétől erősödött fel a Kelet-Közép-Európa térkategória kutatási és 
elemzési térként való alkalmazása, majd az 1970-es és 1980-as években szinte 
dominánssá is vált. Valójában Közép-Európa keleti területeiről, illetve egy olyan 


téregységről lett szó, amely a Szovjetunió és Németország között helyezkedik el.? 


9 Az 1970-es évek magyar földrajztudományában Enyedi György teljes monográfiát szentelt Kelet- 
Közép-Európa gazdaságföldrajzi folyamatai elemzésének. 

Az Orosz Birodalom kartográfiai és a földrajzi Európa felosztása Kelet-Európa 
kérdésében világos és egyszerű volt: Nyugat-Európa az Orosz Birodalom nyugati 
határaitól nyugatra helyezkedik el, Európa keleti fele (Kelet-Európa) az Orosz 
Birodalomhoz tartozik. Sajátos módon nemcsak az orosz, hanem a szovjet 
kartográfia és földrajz is ezt a felfogást fogadta el, illetve érvényesítette. A 
térképlap-kivágatokban korábban is, majd az , Atlas Mira" papírkiadásának 
megjelentetésekor már a címlapon hirdették, hogy , Nyugat-Európa" (Zapadnaja 
Evropa) a Szovjetunió nyugati határaitól nyugatra van (függetlenül attól, hogy az 
egyes országok szocialisták vagy kapitalisták), s Kelet-Európa a Szovjetunió 


része, és másnak nincs , köze hozzá". 


A , Közép-Európa" fogalom genezise történetileg rövidebb időhorizonton 
fogalmazható meg: minden főégtáji, mellékégtáji felosztás mellett maradt egy 
sajátos ,közép", amelynek a szemlélete — a területek valóságos , tömörülése" 
miatt - nem volt specifikusan égtáji jelleggel megfogalmazható. Az , arany 
középút" analógiájára fokozatosan megjelent, majd felértékelődött először 
Európa közepe", majd némi területi és politikai tartalmi újrarendezéssel 


, Közép-Európa". Friedrich Nauman 1915-ben megjelent , Mitteleuropa" 


felfogása alapvetően politikai-katonai meghatározottságú volt. 


A  — , Kelet-Közép-Európa" —— térfogalom égtáji-topográfiai —— értelemben 
meghatározva: Kelet-Európa középső területeit foglalja magában. Tehát a tagolás 
alapkérdése az, hogyan határozható meg, miképpen határolható be Kelet-Európa 
térfogalma, s azon belül hogyan rajzolhatók körül a középső területek határai. A 
tudományok egyfajta társadalmi hatásproblémája, hogy a kérdéskörben a 
legnagyobb következménnyel bíró koncepciókat nem a geográfusok, hanem a 


történészek fogalmazták meg. Halecki alapvetően a térség történetét dolgozta fel 





10 Ez a szovjet kartográfiai szemlélet nem nyert elfogadást sem Magyarországon, sem pedig a töb- 
bi , baráti országban". Ennek alapján egészen másképpen kellett volna megfogalmazni az adott 
országok földrajzi helyzetét. 

1 Az Európára vonatkozó logikus és helyes földrajzi felosztás lehetőségeit Probáld Ferenc, a ma- 
gyar regionális földrajz doyenje grafikai ábrasorozat keretein belül mutatta be. 

az eredetileg az USA-ban 1952-ben megjelentetett monográfiájában (1995). 
Lényegében a két világháború közötti időszakban elvégzett lengyel és térségi 
kutatások szintézisét adja. A záró fejezetben a , vasfüggöny mögött" térbeli 
meghatározással még kitekint a szovjet befolyási övezetre. Egyértelmű 
különbséget tesz a Szovjetunió és a befolyási övezetbe vont, illetve oda engedett 
kis államok között: , ... amelyet — megfelelőbb elnevezés híján — Kelet-Közép- 


Európának nevezhetünk". (8) 


1989-1990 után ismét megindult egy újraértelmezési folyamat mind a térségen 
belül, mind pedig azon kívül. Magocsi (2002) történelmi atlasza Németország és 
az új Orosz Föderáció közötti területet fogja fel , Central and Eastern Europe" 


gyanánt. 


Ha egy tényezőt emelünk ki a nemzetközi régió lehatárolásakor (vallási 
tagolódás), akkor azt látjuk, hogy lehetséges viszonylag nagy, homogénnek 
tekintetett egységek elkülönítése (ortodox egyház, római katolikus egyház), de a 
protestáns egyházak hívei már korántsem foglalnak el hatalmas, homogén 
területeket (Észak-Európa részben ilyen, ha eltekintünk a bevándorlók 


sokszínűségétől). 


Céltudatos döntési folyamat akár a nemzetközi régiók, akár a statisztikaiak 
lehatárolása kompromisszum-kereséssel. Erre kirívó példa lehet az időzóna és 
egymásmellettiség értelmezése a balti államok, Finnország és Szentpétervár 
térségében. A politikailag  , kezelt"  zónaidők eltérései a köznapi 


kapcsolattartásban is gondokat okoznak. 


Nem egyszerűen az európai nagyterek (régiók) konstruálása, meghatározása 
jelentette és jelenti máig az alapvető kérdést, hanem különösen a német és az 
orosz/szovjet térség között elhelyezkedő népek, országok, nemzeti kultúrák saját 


, Önmeghatározása" . 

Külső szemléletek és tagolások 


Az ENSZ az összes kontinenst égtáji megnevezéssel ellátott területi csoportba 
osztja hagyományosan, mert az égtájak elvileg nem (gyakorlatilag igen) 


hordoznak direkt politikai, vagy más érzékenységeket. 


Az egymásmellettiség megfogalmazása, illetve statisztikai vagy egyéb 
részstruktúrába helyezése még az ENSZ esetében is gondot okozott és okoz. A 
kétpólusú, hidegháborús világ összeomlása után, a volt szocialista föderációk 
felbomlása miatt a világszervezetnek is újjá kellett gondolnia statisztikai ország- 
csoportosítását. Az ENSZ s annak statisztikai szervezete ma Európát a négy 
főégtáj alapján tagolja. A Szovjetunió utódállamai közöl a három balti állam 
(Észtország, Lettország, Litvánia) Észak-Európához került. A Kelet-Európa 
statisztikai csoport - függetlenül az országok euro-atlanti integrációs tagságától — 
nagyon kiterjedt maradt: Fehéroroszország, Bulgária, Csehország, Magyarország, 
Lengyelország, Moldávia, Románia, Oroszország, Szlovákia, Ukrajna. (Nem 


meglepő, hogy nem minden ország ért egyet ezzel a statisztikai besorolással.) 


Nemcsak az ENSZ, hanem néhány kiemelt nemzetközi szervezet statisztikai 
vagy többtényezős ország-csoportosítása is érdekes Európa belső tagolása 
szempontjából. Ha megnézzük az OECD térszemléletét, illetve országcsoport- 
képzését, akkor azt látjuk, hogy náluk: Albánia, Bulgária, Észtország, 
Horvátország, Csehország, Magyarország, Lengyelország, Lettország, Litvánia, 
Románia, Szlovákia, Szlovénia képezi , Közép- és Kelet-Európát". Ebből az 
következik, hogy az ország-csoportosítás nagyon sok esetben szervezetkötött 


lehet. 


Ha megnézzük néhány ország külügyminisztériumát a tekintetben, hogyan 
képezik le a maguk belső, területi feladat-tagolásában az érdekrendszerüket és 
világképüket, akkor már-már természetesen kell megállapítanunk, hogy 


egymástól eltérően, saját érdekrendszerük, területi kapcsolati struktúrájuk 

szerint. Minden nagyhatalom másképpen látja és képezi le a világot s benne 


Európát: 


Az USA külügyminisztériumának területi tagolásában jelentős szerepet kap az 
, Európai és Eurázsiai Osztály", ami munkamegosztási szempontból azt jelenti, 
hogy az USA együtt kezeli Európát, Oroszországot, Törökországot és a 
Transzkaukázus területét, — Az —— orosz — külügyminisztérium területi 
feladatmegosztása, , régiós gondolkodása és gyakorlata" eltér ettől: ott jelentős 
szerepet kap a Független Államok Közössége s attól elkülönülten Európa. A 
kínai külügyminisztérium külön egységként kezeli Európát, valamint az európai 
és közép-ázsiai régiót. Az előzőbe sorolja a három balti, az utóbbiba a többi 12 
szovjet utódállamot. Anélkül, hogy még több külügyminisztérium, illetve állam 
diplomáciai világlátását és ország-csoportosítását vizsgálnánk, megállapíthatjuk, 
hogy a közelmúlt történeti átrendeződésének, illetve a történeti folyamatok, a 
földrajzi helyzet általánosításának egyaránt vannak hatásai az érdektagolásra, de 
alapvetően az adott ország érdek-, érték- és stratégiai szemléletét fejezik ki a 


területi csoportokra való tagolások. 


A rendszerváltás fordulata 


Nemcsak a földrajzi, hanem a minden más területen megjelenő Európa- 
szemléletet alapvetően megváltoztatta az európai szocialista szövetségi rendszer, 
a Szovjetunió összeomlása. A , hidegháború utáni Európa" minden tekintetben új 
tartalmat kapott azáltal, hogy a volt Szovjetunió európai szövetségesei, sőt volt 
tagállamai visszanyerték, illetve megszerezték függetlenségüket. Az 1990-es évek 
elején a felbomlás utáni külső tagolások, illetve az országok közötti 
szerveződések, majd az Európai Unió térszemlélete, illetve bővülési folyamata 


vált meghatározóvá. 


A szocialista szövetségi rendszer felbomlása új kategóriákat eredményezett mind 
a tudományban, mind pedig a politikai diskurzusokban: a ,,poszt-kommunista", 
a , poszt-szocialista", illetve a volt föderatív szocialista államok szétesése nyomán 

megjelentek a ,,poszt-szovjet", a ,,poszt-csehszlovák", a ,,poszt-jugoszláv" 


kategóriák. 


A Szovjetunió összeomlása, Csehszlovákia szétválása, Jugoszlávia véres 
küzdelemben való , szétszedése" egyben azt jelentette, hogy a korábbi föderatív 
államokhoz képest lényegesen kisebb területű és alacsonyabb lélekszámú új 
államok jöttek létre. Az új államok nem váltak minden vonatkozásban 
homogénné. A belső tagolódás (nyelvi, vallási, szociális) a legtöbb esetben csak 
átalakult. Változott az , uralmi pozícióban lévő etnikum" (a balti államokban az 
oroszok szerepét a saját államuk struktúráinak formálásában döntően az észtek, a 
lettek, a litvánok vették át, eltérő mértékben és arányban ugyan, de szemben az 
új módon kisebbségi (nyelvi, vallási, kulturális stb.) sorsúvá váló oroszokkal 


szemben. 


A legtöbb új állam területén egyfajta nemzeti reneszánsz ment végbe, számos 
esetben - legalább ideiglenes jelleggel — megindult az egyházi élet újjáéledése s az 
egyházak szerepének a növekedése. Az új államok esetében az államcélok 
alapvetően újrafogalmazódtak, illetve megteremtődtek a korábbi föderatív 
struktúrában elfoglalt helyükhöz és állapotukhoz képest. Az értékrend domináns 
meghatározója az új többség lett, amely konfliktusokhoz vezetett a 
kisebbségekkel. A társadalmi, gazdasági, politikai rendszer felbomlása után 
kialakuló, részben általános jegyekkel, részben sajátos tartalommal rendelkező 
politikai demokráciák sok hasonló, de legalább annyi eltérő sajátosságot 
mutattak fel. Az önszerveződések között a , visegrádi országok", a 
,pentagonálé" stb. lényegében csak felszínes együttműködést voltak képesek 
generálni, de ezek az együttműködések is hozzájárultak a térség 


stabilizációjához. 


Ha az Európai Unió területi problematikáját kezdjük el vizsgálni, akkor azt kell 
látnunk, hogy a hidegháború megszűnése után a bővítési folyamat felgyorsult. 


Feltehetően a korábbi éles szembenállás mellett nem válhattak volna tagjaivá 

1995-ben a , semlegesek" (Ausztria, Finnország, Svédország). S természetesen 
nem következett volna be a 2004. évi ,nagy fordulat" sem, melynek során 
egyszerre 10 állam vált az EU tagjává. 2007-ben Bulgária, Románia is beléphetett, 


s 2013-ban már Horvátország is teljes jogú taggá vált. 


Az Európai Unió a maga hatásaival egy történetileg mélyen beágyazott polgári 
társadalom és szociális piacgazdaság lehetőségét villantotta fel az új országok 
jelentős része számára. Ugyanakkor a gazdasági válság időszakában kiderült, 
hogy ezen országok kompatibilitása a legtöbb esetben korlátozott. Gazdaságilag 
nem képesek versenyre kelni a magterület gazdaságaival, lényegében piacként 


jelentek meg a fejlettebb árukínálatot bemutató nyugati vállaltok számára. 


A hidegháború után egyértelművé vált, hogy a volt szocialista tábor s annak 
különböző szerveződései (KGST, Varsói Szerződés) felbomlásával az európai tér 
alapstruktúráját az Európai Unió, a szomszédsági tere és a volt Szovjetunió 
meghatározó utódállamaként Oroszország egymáshoz való viszonya, illetve az 


egyes államok mozgása határozza meg. 


Az összeomlás időszakában létrejött , Visegrádi Hármak" (Csehszlovákia, 
Lengyelország, Magyarország) Csehszlovákia szétválása után négyekké alakult 
át. A négy ország szempontjából egyaránt fontos volt a területi együttműködés, 
de egyik ország tekintetében sem vált hosszú távon egyértelműen favorizálttá. 
(Kimondva-kimondatlanul a négy ország ezt a szerveződést tekintette Közép- 


Európa magjának.) 


Az 1989-ben , rendszerközi" kezdeményezésképpen, (Ausztria, Olaszország, 
Magyarország, Jugoszlávia által) életre hívott Közép-Európai Kezdeményezés 
jelentős, sőt alapvető , térközösség-vállalási" változásokon ment át, ma 18 tagja 


van (Albánia, Ausztria,  Bosznia-Hercegovina, Bulgária, Csehország, 


12 Ezt a kérdéskört a régióra vonatkozóan behatóan elemzi Dorothee Bohle és Greskovits Béla 
2012-ben megjelent kötetében. (Vö. Bohle és Greskovits 2012) 

Fehéroroszország, Horvátország, Lengyelország, Macedónia, Moldávia, 


Montenegró, Olaszország, Románia, Szerbia, Szlovákia, Szlovénia, Ukrajna). 


A Közép-Európai Kezdeményezés formálisan megfelel annak a sokszor 
megfogalmazott , elvnek", hogy Közép-Európa a Németország és Oroszország 
közötti térség kis államait jelenti (jelentheti), de az egyes tagállamok között 
hatalmas különbségek vannak minden tekintetben. A szervezet formális egysége 


inkább , célteret" képez, semmint minden tekintetben funkcionális közösséget. 


Az integrációs folyamatok, szervezeti rendszerek bővülése egyértelmű ország- 
csoportokat hozott létre (NATO tagok - nem tagok, Európai Unió tagok — nem 
tagok, Független Államok Közössége tagok -— nem tagok stb.). Az egyes, eltérő 
szerepű területi konfigurációk belső altagozódásai már főként szervezet- 
specifikusak (a NATO Északi, illetve Déli Parancsnoksága, az Európai Unió új és 


régi tagállamai stb.). 


FÉK 


Egészében véve az Európai Unió a végbement bővítési folyamattal térben 
jelentős mértékben kiterjeszkedett kelet felé. A korábbi tagállamoktól jelentős, 
részben különböző országokat, területeket integrált. Az Európai Unió területi 
szemléletében a , régi" és az , új" tagállamokra való felosztás nemcsak a politikai 


diskurzus, hanem a gyakorlati politika területén is erős térkategóriává vált. 


A régi-új tagállamok csoportosítás csak részben tárja fel az Európai Unió belső 
sokszínűségét. Az Európai Unió ezen túl (részben, de nem kizárólag erre az 
alapmegoszlásra támaszkodva) több területi, ország-csoportos alrendszert hord 
magában. A , Schengen - non Schengen", az , Euro — non Euro zóna" tagolás 
látványosan és a mindennapi életükben érinti a polgárok teljességét, illetve 


államhatárokon átnyúló mozgásuk összefüggéseit, következményeit. 


Az Európai Unió a tartós és alkalmi koalíciók, valamint területi ország-csoporti 


alrendszerek halmazává kezd válni. A szerveződések mozgatója az adott ország- 

csoportok érdekei, szerveződésük irányai. Nem minden ország s nem egységesen 


érdekelt a kohéziós és regionális politikában. 


A gazdasági-pénzügyi folyamatok bázisán , nettó befizetők" és , nettó 
pénzfogadók" területi csoportosulásai rajzolódnak ki. Az Európai Unió legújabb, 
nem feltétlenül csak 2012-2013-ban létrejött aktuális területi ország-csoportjai a 
Kohézió Barátai" kategóriát képezik. Az ide önként , beigazolt" tizenöt 
tagország: — Bulgária, — Ciprus, Csehország, Észtország, Görögország, 
Lengyelország, Lettország, Litvánia, Magyarország, Málta, Portugália, Románia, 
Spanyolország, Szlovákia, Szlovénia, valamint a még nem teljes jogú tag, 
Horvátország mind földrajzi , régióját", mind társadalmi, történeti stb. fejlődési 
folyamatait tekintve rendkívül különbözik egymástól. Ezeket az országokat 
jelenleg csak a közös európai uniós költségvetésből való nagyobb részesedés 
érdeke , terelte össze". A ,bankunió / nem bankunió" ország-csoporti megoszlás 


jelene látszik, tartóssága s jövője még nem egészen. 


Egészen új kérdéseket vethet fel, illetve régi térszemléleti hagyományok 
újjászületését hozhatják a brit törekvések. Nagy-Britannia , lebegővé vált Európai 
Unió tagsága" felveti Európa új, történeti brit szemléletének a helyreállítását: 
vagyunk , Mi" és differenciálatlanul a , Kontinens"7, ami hozzánk képest valami 
zűrös (és sötét). Ennek a kérdéskörnek témánk szempontjából azért van 
jelentősége, mert minden másnál sajátosabban mutathatja, hogy a politikai, 
gazdasági, szervezeti kapcsolatok adott jellege, tartalma, formája s annak 
megítélése egy , kikerülés után" lényegileg megváltozhat, újrarendeződhet (mint 
ahogy a történeti folyamatok változásai bázisán többször megtörtént korábban 


Európában). 


A  földrajzi-térképészeti megközelítésében megmutatkozó jellegzetességek 
bemutatják a szóban forgó régió konzisztenciáját és fluiditását. Rávilágítanak a 
benne foglalt államok és társadalmak csoportosulásainak dinamikájára. Ezen a 


nyomon haladva tovább vizsgálhatók a régió kortárs jellegzetességei, kiemelten 


25 


Az átmenet régiója 
alkalmazva a régióértelmezés politológiai, szociológiai és vallástudományi 


megközelítéseit. 


A régió társadalmai 
Történeti régió-konstrukció 


A  — , Kelet-Közép-Európának" —— nevezett régió történettudományi és 
politikatudományi megközelítései is alátámasztják azt a nézetet, miszerint a régió 
tagországai egyrészt lényegesen különböznek egymástól, másrészt mégis 
találhatók olyan szempontok, melyek mentén az említett régiót egynek 
tekinthetjük. Az alábbiakban csupán néhány munkára hivatkozom, olyanokra, 
melyekben magyar történészek a régió nemzetközi szakirodalmában fellehető 
felvetésekre reflektálva fejtették ki saját értelmezésüket. A munkákban közös 
tehát a történelmi sokféleség és regionális hasonlóság párhuzamos jelenléte. Ezek 
alapján a régió országait tárgyalhatjuk közös földrajzi és kulturális egységként. 
Az pedig, hogy az adott kutató vagy kutatócsoport minden esetben valamely 
racionálisan megindokolt kritériumot alkalmaz a régió egyediségének 
bemutatásakor, mutatja, hogy a tájegység nem tekinthető semmiképpen sem 
pusztán földrajzi adottságnak, hanem szakszerű diskurzus által alkotott 
kulturális — egység. — Amikor  — megragadjuk egy-egy régió-koncepció 
vezérmotívumát, azt a faktort, amelyet a konstrukció megalapozásakor a 
szerző(k) használ(rnak), akkor egyben bizonyos hermeneutikai határhúzással 
találkozunk. Minnél inkább bevonjuk, illetve kiterjesztjük ennek a belátásnak a 
jelentőségét, annál szembeszökőbbé válik számunkra az a kihívás, hogy a 
határhúzást kritikusan értelmezzük. S miközben a történettudományi munkák 
megalapozzák számunkra ezt a lehetőséget, a politikatudományi, szociológiai és 
vallástudományi elemzések és értelmezések ennek  továbbfejlesztésére 


serkentenek. 


A magyar történészek közül Szűcs Jenő mellett Niederhauser Emil az, akinek a 


kelet-európai régióra vonatkozó kutatásait a leginkább ajánlatos volt ebben a 

OT /4 


munkában figyelembe venni. Az első ezredfordulót megelőző korszakban a 
Kelet-Közép-Európai térséget elsősorban az egymással keveredve élő etnikumok 
sokasága jellemezte, másodsorban pedig a kialakult államok hiánya. Alapvetően 
peremvidékről van szó, amikor történeti szempontból közelítünk ehhez a 
földrajzi térséghez: ha nyugatról nézzük, akkor a Frank Birodalom keleti pereme, 
ha keletről, akkor Bizánc nyugati széle. A korai középkor vonatkozásában 
azonban elsősorban a nyugati és a keleti kereszténység érdekütköző 
viszályzónája volt, amely alatt ebben a korban egészen a felvilágosodásig érően 
vagy bizonyos szempontokból akár napjainkig mindenekelőtt életfelfogást, 
kultúrát, gazdasági és politikai berendezkedést értünk és nem hitvallást vagy 
pusztán rituális különbséget. A térség további történetének alakulására ezen 
keleti és nyugati hatások mellett egy harmadik katonai és kulturális befolyás 
jelenzkezett nagy erőkkel: az oszmán és török terjeszkedés. E három hatalmi 
tömb hatása alakította ki, illetve határozta meg a régió három alrégióját, máig is 
tetten érhető jellegzetességekkel: a nyugatit, a keletit és a balkánit. A második 
ezer év  századai változó mértékben juttattak befolyást ezeknek a 
nagyhatalmaknak, melyek nyomait a szubrégiókra jellemző hangsúlyokkal a mai 


napig tetten érhetjük. (Vö. Niederhauser 2001) 


Az a tripartiális befolyásövezeti jelleg erőteljes magyarázatul szolgál a ma is 
meghatározó társadalom és politika alakítását fémjelző állami és nemzeti 
szuverenitás igénynek, amely a régió minden mai társadalma alakulásának 
meghatározó faktora attól függően és olyan jelleggel, hogy mennyire sikerült az 
elmúlt századok alatt szert tenni rá, illetve milyen hosszú történelmi szakaszokra 


sikerült megőrizni. 


Átfogóan politika- vagy alkotmány-történeti kutatómunkát végzett a régióval 
kapcsolatosan egy magyarországi kutatócsoport Sashalmi Endre irányításával, 
akik a közös kutatási program megalkotásánál figyelembe vették Niederhauser 
művét, jóllehet következtetéseivel sokban nem értettek egyet. A kutatás 


koncepcióját, illetve a vizsgálódás legfőbb szempontjait, Ertmann és Finer 

megközelítéseit kissé módosítva állították fel. Az említett szerzők a hatalom 
megalapozása és gyakorlása, vagyis a kormányzás szempontjából különbséget 
tettek a szubsztanciális és proceduális modellek között. A szubsztanciális 
kormányzáshoz azok a hatalomkorlátozó gátak tartoznak, melyek elviek, a 
hatalom lényegére vonatkoznak. Ezek közé tartozik elsősorban a vallás. A 
hagyomány és a törvények mellett (Sashalmi 2007, 11kk) a kutatóknak mind az 
ún. Nyugat-, mind az ún. Kelet-Európával kapcsolatban az az álláspontja, hogy 
a különböző elvi kategóriába sorolt kormányzási formák feltalálhatók Európa 
mindkét felén. Ami ellene szól a nyugat és kelet közötti különbségtételnek, 
ugyanakkor mégis kimutathatók olyan formációk, melyek kifejezetten csak a tág 
értelemben Kelet-Európának nevezett európai szubrégióra jellemzőek. Ez a 
megközelítés is alátámasztja a részben igen, részben nem állítást a regionális 
sajátosságokra vonatkozóan. Az összehasonlító elemzés, amely időben az 1000- 
1800 közötti évszázadokat öleli fel, arra a következtetésre jutott, hogy a tágan 
értelmezett Kelet-Európán belül a politikai hatalom öröklése és logikája mentén 
legkésőbb a XV. században elvált egymástól a Rusz és a három nyugati 
keresztény királyság modellje. Ennek okán politika-történetileg megalapozott és 
indokolt a nagy régión belül egymástól elkülöníteni Kelet-Közép-Európát és 
Kelet-Európát. (398kk) Az előbbire vonatkozó kép majd a XVIII. századra tovább 


árnyalódik (401), melynek bemutatására itt nem szükséges kitérni. 


Hasonló eredményekre jutunk akkor is, ha az ún. , Közép-Európa" regionális 
identitásának és határai koncepcionalizálásának témájával foglalkozunk. Ezt a 
térséget, illetve Európa egy bizonyos térségének Közép-Európaként történő 
diszkurzív "megalkotásását a nyolcvanas évek idevágó nemzetközi vitája 
bőségesen elemezte már, amely vita eredményeit részben jellemzi, részben össze 
is foglalja az a megjelölés-csoport, amellyel ezt a térséget a különböző szerzők 
illették.3 Ebben a fejezetben számomra azonban nem az a cél, hogy bemutassam 


a térség koncepcionalizálásának különböző változatait. Célom az, hogy felhívjam 


8 Fentebb már felsoroltam néhány variációt. 

a figyelmet a régió-konstrukció jelentőségére, arra, hogy a régió fogalma és 
elnevezései fluid jellegűek, még inkább pedig arra, hogy megalapozzam azt a 
felvetésemet, hogy a régió vallási dimenziójának elemzése érzékenyen tekintetbe 
kell vegye a régió felfogásának különböző, létező és lehetséges módozatait, és ne 


elégedjék meg a régióra vonatkozó sematikus leírásokkal. 


Kortárs régiókonstrukció 


Az 1990-es európai átalakulás többek között hatással volt Európa régióinak 
újragondolására is. Minthogy megszűnt a politikai alapú kettéosztottság, a 
kontinens szubrégióit új alapokon, más kritériumok szerint újra lehetett rajzolni. 
Ennek a törekvésnek nem pusztán, sőt talán nem is elsősorban ideológiai, illetve 
politikai célja volt, hanem sokkal inkább a gazdasági, kereskedelmi és 
bürokráciai racionalitás igényelte. A következőkben nyolc olyan kritériumot 
sorolok fel, melyek jelentősek Európa régióinak elkülönítésénél. A számos ilyen 
jellegű lehetőség közül azt a geográfiai megközelítésűt választottam, amely 
kifejezetten egyfajta Közép-Európa régió bemutatásából indul ki. E fogalom 
ugyanis - melynek előzményei a XIX. század első évtizedeire nyúlnak vissza — 
éppen a kontinens politikai kettéosztottságának relativizálása kapcsán merült fel 
és élt át valamiféle reneszánszot. A kritériumok fenotipikus jellegűek, vagyis 
elsősorban nem különböző gazdasági vagy demográfiai egzakt adatokra és 
számításokra alapulnak, olyan európai társadalomfejlődési szempontok, melyek 
alapján szabatosan elkülöníthető Közép-Európa. Ha pedig egy ilyen régiót 
Európán belül sikerül kijelölni, akkor ehhez viszonyítva a többit is lehetséges. 


(Vö. Jordan 2005 és az ott felsorolt további releváns szakirodalmat) 


Az európai kontinens kulturális régióinak elkülönítése - szemben más 
megközelítésekkel — több előnnyel is jár. Olyan kritériumokra alapoz, melyek az 
adott térségre jelentős hatást gyakoroltak, befolyásolták az emberek 
gondolkodását és viselkedését, máig mértékadóak a gazdasági, politikai és 


társadalmi viszonyokra, valamint olyan térfelosztást tesznek lehetővé, amelynek 

a relevanciája vélhetően hosszabb távon is megőrződik. Jordan és munkatársai a 
következő nyolc faktort dolgozták ki, melyeknek részletes ismertetésére itt nincs 
szükség, hiszen csupán annak bemutatására szolgálnak, milyen egyértelműen 
konstruált az a tér, amelyre vonatkozóan a vallási változások elemzéséhez 
megfelelő keretelméleteket keresünk. A faktorok alábbi összefoglalását azért is 
szerencsésnek tartom, mert igen átfogó szakirodalmi tájékozottság alapján 
alakult ki, amelybe bennfoglaltatnak azok a felvetések is, melyeket a témával 
kapcsolatos igen jelentős magyar publikációk is tartalmaznak, főképpen Bibó 


István és Szűcs Jenő; az utóbbira Jordan tanulmánya kifejezetten is hivatkozik. 


(1) A zsidó és német történelmi hatás, amely hozzájárult a térségen kívül is 
érvényesülő szláv, román, magyar stb. kulturális rétegekhez. (2) A katolikus és 
protestáns hatások párhuzamossága, miközben az ortodox és iszlám hatás 
csupán alacsony szintű. (3) A Kelet- és Észak-Európához képest korábban 
kialakult városrendszer és polgárság a nemességgel, földesurakkal és egyházi 
méltóságokkal szemben. (4) A szabad parasztság korai megjelenése. (5) A helyi és 
regionális közigazgatás jelentősége mint a korábbi politikai partikularizmus 
következménye. (6) Az államokon belüli kulturális (nyelvi, vallási) és etnikai 
sokféleség. (7) A kontinensre és nem a tengeren túlra irányuló politika és 
gazdaság. (8) Nyugat-Európához képest megkésett, ám Kelet-Európához képest 


korábbi iparosodás. 


E kritériumok alapján Közép-Európát köztes térként helyezhetjük el a nyugati és 
délnyugati hajózó, gyarmatosító hatalmak, a délkeleten háromszáz éven át nagy 
befolyással bíró oszmán birodalom, az oszmán hatás révén megformálódott, 
majd szláv-orosz hatásra átalakult bizánci Kelet-Európa, végül Észak-Európa 


tisztán protestáns országai között. (Jordan 2005, 167) 


Régiókonstrukció a vallásossági adatok mentén 


A kelet-közép-európai kulturális régióelmélet érzékeny megrajzolásához a vallási 
viszonyok alapján történő megközelítésben is az európai társadalmak, illetve 

országok közötti elhelyezés szükséges. Az elméleti érzékenység azt igényli, hogy 
valamely koncepció mentén kategorizáljuk az európai országokat, s közöttük 
találjuk meg az elméleti felvetés mentén azokat az országokat, melyeket elvi 
értelemben kelet-közép-európaiaknak tekinthetünk. Amint majd később látni 
fogjuk a szekularizációs paradigmával kapcsolatos fejezetben, az elsődleges 
vallási oldalról történő kategorizáló megközelítés ezen elmélet mentén zajlik. 
Szemben a felületes és sematikus politikai tárgyalásmóddal, amelynek 
értelmében Európában a szabad vallásgyakorlást lehetővé tévő , Nyugat" áll 
szemben a vallást üldöző , Kelet"-tel, a szekularizációs paradigma adott 
társadalmakban a személyes vallásosság alakulását vizsgálja az ismert faktorok 
mentén. Ebből a szempontból olyan országok kerülnek egymás mellé, melyek 
nem ugyanabba a politikai táborba tartoztak, melyeknek földrajzi 
elhelyezkedése, történelme, gazdasági viszonyai és mai társadalmi 
berendezkedése jelentősen eltér egymástól. Ugyanakkor a személyes vallásosság 
jellegzetességei vonatkozásában mégis közel állnak egymáshoz: hasonlóan 
alacsony vagy éppen magas a rendszeres templomlátogatók, imádkozók aránya, 
vagy azoké, akik az életfordulók kapcsán igényelnek vallási asszisztenciát. A 
szekularizációs paradigma mellett, amelynek átfogóbb kerete a modernizáció 
elmélete, az individualizációs elmélet is hasonló eredményeket mutat. Ez 
elsősorban azt vizsgálja, hogy a nagy társadalmi intézményekkel szembeni 
lojalitást — ide tartoznak a hagyományos nagy egyházak is — hogyan kezdi ki, 
illetve adott esetben váltja fel az individuális döntés jelentősége, amely egyénileg 
szabályozza az intézményekhez való tartozás közelségét, illetve távolságát. 
Harmadikként a racionális döntés elméletére alapozó megközelítést említhetjük, 
melynek vallásra vonatkozó elsődleges vizsgálati kritériuma az, hogyan 
viszonyul a vallásgyakorlás szintjéhez a vallási piac kínálata. Ahol versengenek 
egymással a vallási kínálatok, ott a vallásosság szintje magasabb - ez az elmélet 
kiinduló hipotézise, elsősorban az amerikai társadalomban felvett adatokra 


építve. 

E klasszikusnak is nevezhető szociológiai, illetve vallásszociológiai elméletek 
mentén vizsgálódván az európai régió vallási dimenziójának strukturális elemei 
nem mutatkoznak meg elég markánsan, hiszen az említett három nagy elmélet 
nem is ezekre koncentrál. Mögöttük - különösen a modernizációs és 
individualizációs elmélet esetében - a személy és a személyes döntés áll. Azokat 
a kérdéseket, melyeket ezek a megközelítések felvetnek, további megközelítések 
alkalmazásával lehet jobban megérteni. Az egyik ilyen lehetőség a 
szocioökonómiai, amely a gazdaság modernizációjára koncentrál, bizonyos 
mértékben kiegészítve a modernizációs tézis individuális dimenzióját. A 
modernizáltabb gazdasági viszonyok és a jólét az elmélet szerint negatívan hat a 
vallásosságra. Egy további strukturális kiegészítő szempont a társadalom- 
politikai, amely arra koncentrál, hogy az adott társadalmakban a fennálló 
politikai szisztéma hogyan viszonyul elméleti és gyakorlati szempontból is a 
vallási közösségekhez és a valláshoz mint olyanhoz. Ide tartozik a legismertebb 
politikai felosztás a totalitárius és demokratikus rendszerek között, jóllehet 
Európában e két végpont által fémjelzett szakaszon számos változat figyelhető 
meg. Végül, különösen a kelet-közép-európai társadalmak kortárs tapasztalatai 
alapján fontosnak tekinthető a kulturális-etnikai megközelítés, amelyhez részben 
a nagy felekezetek hagyományai tartoznak, részben pedig az a kérdéskör, 


hogyan függ össze az etnikai határokkal a vallási határ. 


E strukturális megközelítést alkalmazta Gert Pickel a Religiosíty in European 
Comparison — Theoretical and Empirical Ideas c. 2008-as tanulmányában, ám az 
utóbb említett három strukturális szempont mentén az európai országokat mégis 
úgy rendezte táblázatba, hogy  vezér-változónak az országok földrajzi 
elhelyezkedését tekintette. Táblázata mégis egyértelműen alátámasztja azt az 
általa is hangsúlyozott állítást, miszerint a vallási megközelítés akkor is, ha 
strukturális értelemben vesszük, az egy földrajzi régióhoz tartozó társadalmakat 
más-más csoportba sorolja. Pickel az említett változók alkalmazásával 9 európai 


szubrégiót mutatott ki. A kelet-európai országok egyik alcsoportját a jelentős 

katolikus többséggel rendelkező országok alkotják, melyek közepes gazdasági 
erőt képviselnek, a tőlük még keletebbre fekvő országokénál egyértelműbben 
erősebbet: Cseh Köztársaság, Magyarország, Szlovénia, Lengyelország, Szlovákia 
és Litvánia. Az ezektől délebbre fekvő kelet-európai országok meghatározó 
felekezete az ortodox keresztény, és közös bennük az alacsony szintű gazdasági 
helyzet és a korábbi szocialista viszonyokhoz sokban hasonló jelenlegi 
körülmények: Bulgária, Románia és Albánia. A régió legkeletibb országai közé 
tartozik Oroszország, Ukrajna, Grúzia, Örményország és Fehéroroszország. Ezek 
gazdasági értelemben nem sokban különböznek az előző csoporttól, de 
társadalmukra a legerősebben nyomja rá a bélyegét a korábbi szovjet rendszer 
hagyatéka. A társadalmi kondíciók a legalacsonyabb vallási szintet az észak- 
kelet-európai országokban indukálják a szerző szerint: Észtországban, 
Lettországban és a volt Kelet-Németországban. Gazdasági színvonaluk a többi 
országhoz képest magasabb, relatíve alacsony a katolikus populáció aránya, és 
hagyományosan jó viszonyt ápolnak Nyugat-Európával. A régió utolsó 
csoportját Pickel gazdasági—politikai-vallási régióbeosztása szerint a néhány 
kelet-európai muzulmán ország alkotja: Azerbajdzsán, Albánia és Bosznia- 
Hercegovina, ahol a magas vallási elkötelezettség alacsony szocioökonómiai 
mutatókkal párosul. (189-190) Pickel elemzése szerint az említett strukturális 
faktorok, valamint a vonatkozó országok felekezeti megoszlása és a korábbi 
politikai szisztéma típusa együttesen meghatározzák az egyes országok vallási 
vitalitását. E kombinált megközelítés szerint is érvényesülni látszik az a felvetés, 
miszerint ugyan fontos pozitív összefüggés mutatható ki a modernizáció és a 
vallási élet elevensége között, Európában mégis csak akkor tartható a nyugat— 
kelet felosztás, ha a változók között szerepeltetjük az 1990 előtti politikai 
szisztéma jelenlétét és utóhatásait. Ha azonban eltekintünk ettől, akkor a 
kétosztatú Európa modelljétől búcsút kell vennünk. Pickel az alábbi idézetben 
olvashatóan foglalja össze saját eredményeit, s hivatkozik benne a poszt- 


szocializmus faktorára. 

A régió országai közötti legfontosabb különbségeket 
a makro-folyamatok és a társadalmi körülmények 
magyarázzák. A vallási elevenség állapota leginkább 
a modernizáció hatása mentén értelmezhető. 
Általánosságban úgy tűnik, hogy a régió országai két 
csoportba foglalhatók, az egyikbe tartoznak a 
homogén, a másikba a hetegorén struktúrájú 
országok. Mindkét csoport három törésvonallal 
jellemezhető: a modernizáció (társadalmi-gazdasági 
törésvonal), posztszocializmus (a társadalompolitikai 
törésvonal történelmi közelisége) és a történelmi, 
etnikai-kulturális törésvonal. Ezek kombinációja 
mentén lehetséges a [rendszerváltást követő] 
kiindulási pontok és a fejlődési változatok 
értelmezése. (210) 


Ha azonban eltekintünk a posztszocializmus faktorától — minthogy a tárgyalt 
társadalmak időben egyre távolabbra kerülnek ettől a politikai-gazdsági 
struktúraváltástól —, régióértelmezésünk a jelen adataira épülhet, és elégséges 
pusztán a szocioökonómiai, felekezeti megoszlást illető és etnikai összetételre 
vonatkozó faktorok figyelembevétele. Ezek természetesen nem függetlenek a 
váltást közvetlenül megelőző , szocialista viszonyoktól", de az országok közötti 
különbségek anyira jelentősek, hogy e , viszonyok" értelmezési ereje egyre 
csökken. Ennek a megközelítésnek azért tulajdonítható komoly jelentőség, mert 
az 1990-ig tartó politikai és gazdasági szisztéma a különböző országokban nem 
egyszerre és nem is egyazon módon adta át helyét egy másik politikai és 
gazdasági szisztémának. Továbbá minél távolabbra kerülünk a váltás 
leghevesebb időszakától, annál inkább csökken a múltra történő hivatkozás 


értelmező ereje. 


Regionális vallásváltozás 


A régió országai iránti szociológiai érdeklődés az 1990-es fordulatot követően 
megélénkült. Elsősorban az European Values Study (EV5), majd az Aufbruch két 
adatfelvétele (1997 és 2007) fókuszált a társadalmi és a vallási-egyházi 
összefüggések vizsgálatára. Az EVS először 1981-ben gyűjött adatokat Európa 

számos országában, melyek közül még hiányoztak a kelet-európai országok. Az 
1990-es adatfelvételt már jelentősen kiterjeszthették kelet felé: Bulgária, Cseh 
Köztársaság, Észtország, Lengyelország, Lettország, Litvánia, Magyarország, 
Románia, Szlovák Köztársaság, Szlovénia lettek a célpontok. Tíz évre rá már az 
Orosz Föderáció és Ukrajna is részt vett a kutatásban, valamint Horvátország. Az 
Aufbruch kutatás 1997-ben 10 kelet-közép-európai országra terjedt ki, és a vallási 
és egyházi változásokkal kapcsolatosan a térség legátfogóbb témakörökkel 
rendelkező kutatásának számított. Az adatfelvételt tíz esztendő elmúltával 
sikerült megismételni, immár négy ortodox többségű országgal kiegészítve: 
Bulgáriával, — Fehéroroszországgal,  Moldáviával — és Szerbiával. — Fontos 
adatfelvételeket készített még az International Social Survey Programme (ISSP), 
szintén csak a térség országaira koncentráló adatfalvételeket végzett 1973-tól 
kezdődően az Eurobarometer, amely 1990-től nyitott Kelet-Európa felé. Ezekben 


az adatbázisokban azonban csak néhány vallási változó szerepel. 


A kutatási érdeklődést értelemszerűen magyarázta az addigi adatfelvételi 
lehetőség szempontjából többé-kevésbé elzárt társadalmak kutathatósága 
önmagában, továbbá ennél nem kisebb mértékben a nyugat-európai és más 
régiókban gyűjtött adatok alapján felállított elméletek újbóli tesztelésének 
lehetősége. A régió világos elkülöníthetőségének kérdése már az EVS első 
kitágított hullámában (1990) felmerült, majd a későbbi adatfelvételekben egyre 
inkább felerősödött. Talán nem túlzás úgy fogalmazni, hogy a 
közvéleménykutatások elsődleges eredménye éppen az, hogy a régió politikai 
alapú elkülönítettségének egyértelműségét viszonylagossá tették. Mindazonáltal 


fontos, hogy a régióban végzett survey alapú kutatások eredményeiből 


összefoglaljuk azokat, melyek a régió sajátosságait valamelyest kiemelik. 
A WVS adatainak a , poszt-kommunista Európára" vonatkozó eredményeivel 


kapcsolatban Pippa Norris és Ronald Inglehart (2004, 131kk) összefoglalóan 


14 Csehszlovákia és Jugoszlávia regionális adatai. 

megállapítják, hogy nem beszélhetünk a vallásossági adatok hullám-mozgásáról, 
sem valamiféle vallási reneszánszról. Az adatok ehelyett azt igazolják, hogy az 
állami vallás- és egyház-ellenesség lassú és egyenletes vallásosság-csökkenést 
idézett elő, erőteljesebbet, mint Nyugat-Európában. A fiatalabb nemzedékek 
körében nem tapasztalható, hogy vissza-, illetve odafordultak volna szüleik vagy 
még inkább nagyszüleik magasabb szintű vallásosságához. Ugyanakkor a vallási 
sokféleség ebben a régióban nem generálja az egyházak versenyét és ezzel a 
vallásosság szintjének növekedését, amit az USA adatai egyértelműen, a nyugat- 
európai adatok megfelelően igazolnak. A lengyel példára hivatkozva állítható, 
hogy a homogén katolikus társadalom vallásossága ellenállóbb a modernizációs 
(és szekularizációs) hatásoknak, mint a többfelekezetű társadalmak. A 
nemzetközi összehasonlítások arra engednek következtetni, hogy a volt szovjet 
blokk országaiban a kulturális és vallási változások magyarázatát az országokra 
jellemző egyedi változók elégségesen magyarázzák. Ezekből az eredményekből 
tehát az következik, hogy ugyan a régió vallási adatait minden országban 
befolyásolta az állami hatás, de hosszú távon az országok vallásossága nem 


regionális, hanem nemzeti-kulturális jellemzők mentén alakul. 


Az európai vallásra fókuszáló közvéleménykutatási adatokra alapozva írta meg 
Tomka Miklós utolsó művét, melynek címében a vallás terjedését állítja: 
Expanding Religion. A 2009-ig rendelkezésre álló adatbázisok alapján sikerült 
kimutatnia néhány olyan vallásossági jellegzetességet, melyek Kelet-Közép- 
Európát megkülönböztetik Európa más régióitól, különösen Nyugat-Európától. 
Az egyik ilyen eredmény a vallás és a nyilvánosság összefüggésére vonatkozik. 
Nyugat-Európában sokkal több válaszadó ellenzi, hogy az egyházak nagyobb 
részt válalljanak a nyilvánosság előtti szereplésből, mint Kelet-Európában. 
Ugyanígy azt az állítást, miszerint a vallás inkább konfliktusokat idéz elő, mint 
békét teremt, Nyugaton többen támogatják, mint Keleten. A nyugati válaszadók 
szerint az erősen vallásosak inkább hajlamosak az intoleranciára, míg a keletiek 


kevésbé osztják ezt a véleményt. (2011, 32) Összefoglalóan is állítható, hogy a 

vallási intézményekkel szembeni bizalom Kelet-Közép-Európában . általában 
nagyobb, mint Nyugat-Európában (2011, 50), bár az adatok azt is igazolják, hogy 
a keleti régió országaiban az egyházak iránti bizalom foka a rendszerváltást 
követő magas szintről néhány év leforgása alatt jelentősen visszaesett. Ha pedig 
az egyházakba és más társadalmi intézményekbe vetett bizalom foka közötti 
különbséget vetjük össze, akkor még nyilvánvalóbban megmutatkozik, hogy 
Európa keleti felén az egyházakban sokkal inkább megbíznak az emberek, mint 


annak nyugati felén. (59) 


A Norris és Inglehart által megállapítottakkal ellentétben pedig, bizonyos 
mértékig más adatkombinációkat is alkalmazva, Tomka úgy látja, hogy a 
vallásosság mértékéről a társadalom Nyugat- és Kelet-Európában szignifikánsan 
eltérően gondolkodik. Keleten a vizsgált országok döntő többségében a 
megkérdezettek szerint a vallásosság az előző korszakhoz viszonyítva 
növekedett, bár a 2007-es adatok szerint ez a vélemény is csökkent. (66) Ám a 
régió országai között ebben a vonatkozásban is olyan nagyok a különbségek, 
hogy a regionális átlagokkal való érvelés nem vitatja, hanem csak elfedi a régió 
társadalmai közötti különbségeket. Gondoljunk csak Romániára és Csehországra, 
vagy Lengyelországra és a volt NDK-ra, vagy akár Szerbiára és Horvátországra. 
Ezen országok mindegyikében többé-kevésbé erőteljes állami vallásellenességet 
tapasztaltak, ám a vallásosság mértéke, illetve a vallási intézményekkel 
kapcsolatos vélemények legalább annyira eltérnek egymástól, mintha nem is 


ugyanabba a régióba tartoznának. 


Ugyanezeket a megállapításokat támasztják alá az ESS eredményei is, miszerint a 
kelet-közép-európai régió a vallási változók mentén nehezen vagy inkább 
sehogysem különíthető el Európa más régióitól. Bár a vallásosság, illetve a vallási 
közösséghez tartozás mértéke elsősorban katolikus felekezeti dominanciájú 
országokban jellemző (Lengyelország, Írország), ezekben éppen úgy található 
kelet-közép-európai, mint más régióhoz tartozó ország, akár a többi, vallási 


szempontból alacsonyabb státusú  országcsoportban is. Az elemzések 

megkülönböztették a vallás-elhagyók csoportját a valláshoz sohasem tartozottak 
csoportjától, first and second generation belonging elnevezéssel illetve ezeket. A két 
csoport aránya által kialakult európai országlista szintúgy regionális relevancia 
nélkül tartalmazza az országokat. A legnagyobb arányt felmutató négy második 
generációs ország Észtország, Csehország, Svédország és Belgium, a 
legkissebbeket felmutatók pedig Törökország, Lengyelország, Írország és 
Görögország. Ezek az országok sem felekezeti, sem történeti, sem politikai 


berendezkedésüket tekintve nem sorolhatók egy csoportba. 


A szerzők tanulmányuk második részében felvetik a kérdést, hogy a nyert adatok 
alapján milyen társadalmi háttérváltozók magyarázzák a vallási elkötelezettség 
változatait. A kérdés hátterében az az elméleti felvetés áll, amit szekularizációs 
tézisként tárgyal és szűnni nem akaró hévvel vitat a szociológia, miszerint a 
vallási és politikai döntések egyre inkább individualizálódtak, vagyis a 
személyes döntés területére kerültek. Ennek következtében csökken a társadalmi 
háttérváltozók magyarázó ereje. Miközben számos tanulmány igazolja a 
társadalmi változók jelentőségének a csökkenését, mások ugyanakkor kimutatják 
ezek folyamatos és erős hatású jelenlétét. Hipotetikus feltételezésként állítható, 
hogy az alacsonyabb vallási elkötelezettséget mutató országokban a társadalmi 
háttérváltozók magyarázó ereje is csökken. Az elemzések eredményei azt 
mutatják, hogy a nők erőteljesebben vallásosak, és ez az összefüggés a déli és az 
északi országokban még nyilvánvalóbban megmutatkozik. A kor változója 
mentén evidens, hogy az idősebbek mindenütt vallásosabbak a fiatalabbaknál. 
Ugyanakkor az iskolázottsági szint változójának hatása nem mutat egyértelmű 
képet. Az alacsonyabb képzettségi szint némely országban alacsonyabb, másutt 
magasabb szintű vallásossággal párosul. Az értelmezés nem lehetséges az adott 
országok oktatási rendszerének egyedi elemzése nélkül. A lakhely változójának 
hatása (10 ország kivételével — ami azért mégis a vizsgált országoknak több mint 
egyharmada!) abba az irányba mutat, hogy minnél inkább urbanizált és 


indusztrializált a lakhely, annál alacsonyabb a vallásosság. Bár a társadalmi 

háttérváltozók magyarázó ereje nem hozott egyértelmű eredményeket a 
vallásossági szint megértésében, különösen azért nem, mert az alapul vett 
vizsgálat adatai egy lekérdezésből származnak, s megalapozzák a vizsgált 
országok tipizálásának lehetőségét. A legmagasabb szintű a magyarázó erő 
Írország, — Görögország és  Portugáliaa a legalacsonyabb Svédország, 
Magyarország, Hollandia, Dánia, Egyesült Királyság, Németország és 


Csehország esetében. 


Végül ha a válaszolók értékrendje és a vallásossága közötti összefüggést 
vizsgálták, szintúgy arra jutottak, hogy összesen két változó mutat egyértelmű 
összefüggést a vallási elkötelezettséggel: a konzervativitás és a társadalmi 
intézményekbe vetett nagyobb bizalom. Ezen összefüggés mentén az egyes 


országok szintén nem különíthetők el különböző csoportokba. 


Még számos további survey alapú vizsgálatot elemezhetnénk, mindegyik inkább 
többé, mint kevésbé arra a megállapításra jut, hogy a rendszerváltás előtti múlt 
csak részben magyarázza a kortárs vallási adatokat, továbbá ugyan vannak 
regionális jellegzetességek, ám ezek korántsem jelentik a régió olyan erős 


kontúrját, mint amelyet a politikai alapú besorolás képviselt, illetve sejtetett. 


Régiómarkerek 


Az eddigiekben megpróbáltam a  kelet-közép-európai régiót többféle 
társadalomtudományi megközelítésben meghatározni. Ebben a munkában az 
interdiszciplinaritás követelményein túlmenően végig az a cél vezetett, hogy 
olyan specifikumokat sikerüljön kidolgozni, melyek nemcsak néhány évtized 
vagy akár pusztán a rendszeváltást követően jellemzik a régió társadalmait, 
hanem ennél sokkal hosszabb történelmi múltra tekintenek vissza. Befejezésül a 
legfontosabb jellegzetességeket próbálom összefoglalni, amelyek ezt a régiót a 
világ, illetve akár csak Európa egészének szempontjából sajátossá teszik, amelyek 
átal az itt élő társadalmak beazonosíthatók. Erre utal a fejezet címében a 
molekuláris biológiából kölcsönzött , marker" kifejezés. A vallást, a vallási 

változásokat a társadalom egyik dimenziójának tekinti a vallástudomány. A 
kelet-közép-európai vallási változások értelmezéséhez a vizsgált társadalmakban 
meg kell tudni jelölni azokat a markereket, melyek sajátossá teszik ezt a régiót, s 
melyekre vonatkozva a regionálisan érzékeny vallástudomány. vizsgálhatja a 
társadalom vallási dimenziójának jellegzetességeit és ezek változásait. Az első 
marker az átmenetiség versus stabilitás, a második a gyarmati versus szuverén 
állami státus, a harmadik pedig az etnikumok s nyelvek sokfélesége. 
Eredményeink szerint ezek a legfőbb jellegzetességek és egyben a legjelentősebb 
régióspecifikus kihívások, melyek a régió társadalmainak dinamikáját alakítják, 
és amelyek értelmezése eminens társadalomtudományi feladat, s így 


értelemszerűen vallástudományi is. 


Atmenetiség - krízis és ami utána következik 


A kelet-közép-európai régiót az 1990-es fordulatot követően elsősorban az 
átmenetiséggel jellemezték a szociológusok, közgazdászok, politikusok. 
Közvetlenül az átmenet után a régió társadalmai valóban azzal a hatalmas 
kihívással szembesültek, hogy úgymond a szocializmus egypártrendszere és a 
párt által irányított gazdasága (command economy) után a demokrácia 
többpártrendszerére és a piacgazdaságra térjenek át. Ebben a kezdeti szakaszban 
kétségtelenül a régió legfontosabb jellegzetességének ezt az átmenetet 
tekinthetjük. Az országok többségében az átmenet azonban strukturális 
vonatkozásokban lezártnak tekinthető. A demokrácia alkotmányos és politikai 
alapintézményei kiépültek, az állam sok tekintetben kivonult vagy kikényszerült 
a piaci viszonyok irányító pozíciójából. Ebben a strukturális értelemben tehát az 
átmenetet befejezettnek kell tekintenünk. Ha a régiót továbbra is az átmenet 
attribútumával kívánjuk fémjelezni, akkor az átmenetnek más tartalmait értjük 
alatta: a  poszt-szocialista demokráciát és piacgazdaságot, azoknak a 
sajátosságoknak összességét, melyek a demokrácia és a piacgazdaság 
egyetemesnek tételezett elemei regionális sajátosságait mutatják. A 


rendszerváltást követő húsz esztendő azonban a régiótól függetlenül olyan 

változásokat, kríziseket termett, melyek az átmenetet globális jellegzetességgé 
tágították. A kelet-közép-európai régió legfőbb kortárs jellegzetességeinek 
bemutatásakor az átmenet fogalmával kapcsolatos jelentős eltolódást figyelembe 
kell venni, ha ezekre tekintettel keressük a régió kortárs vallási változásait 


adekvátan értelmező elméleti kereteket. 


Allami szuverenitásigény a hegemóniák szorításában 


A régió mai államalakulatainak, köztársaságainak ezer esztendős előtörténetében 
az állami szuverenitás vonatkozásában három típust különíthetünk el. Az 
elkülönítés kritériuma az önálló államalakulat formális meglétére szorítkozik. 
Vagyis nem vesszük figyelembe az egyes országok történetének részleteit, s nem 
leszünk tekintettel a történet auto- és heterointerpretáció diskurzusára. Pusztán a 
lehető legformálisabb kritériumokra támaszkodva állíthatjuk, hogy az első típust 
a hosszú szuverenitás, a másodikat a hosszú szuverenitás-hiány, míg a 
harmadikat a rövid szuverenitás jellemzi. Az első csoportba tartozik 
Lengyelország, Litvánia és Magyarország; a másodikba Albánia, Bulgária, 
Csehország, Horvátország, Szerbia; a harmadikba pedig Bosznia-Hercegovina, 


Észtország, Lettország, Macedónia, Montenegró, a volt NDK, Románia. 


Ha ugyanebből a szempontból csak a XX. századra koncentrálunk, akkor látható, 
hogy a II. világháború előtt is a szuverenitás-hiányos jelleg erősödött, amely a 
térségnek a háborút követő szovjet zónához való kapcsolásával szinte teljessé 
vált. A II. világháború utánra már csak két csoportot lehet elkülöníteni, a 
szuverén és a nem szuverén államokét. Az elsőbe tartozik Albánia, Észtország, 
Lengyelország, Lettország, Magyarország és Románia; a másodikba pedig a 
Jugoszláviához tartozó tagköztársaságok és Csehszlovákia. A háborút követően 
az állami szuverenitás tekintetében a formálisan megőrzött és a formálisan is 
hiányzó szuverenitás között tehetünk különbséget. Az első csoportba azok az 
országok tartoznak, melyek önálló államfővel és parlamenttel rendelkeztek, 


jóllehet a moszkvai vezetésnek kiszolgáltatottan, a másik csoportba pedig azok, 

melyek szovjet tagköztársaságokká lettek. Külön csoportot alkotnak Jugoszlávia 
tagköztársaságai, melyek Jugoszláviaként önálló államalakulatot képeztek, és a 


moszkvai vezetés vonatkozásában más szatellita államoktól eltérő politikai 


viszonyokkal rendelkeztek. 


A mai önálló államok szuverenitás-történetéből kiindulva a megrajzolt kép azt 
mutatja, hogy a térség mai államalakulatait helyesebb a szuverenitás hiányból a 
szuverenitás felé törekvő államoknak tekinteni. A térség országait elsősorban ez 
jellemzi, a közöttük való különbség abban áll, hogy milyen hosszú ideig 


nélkülözték a már megszerzett szuverenitást. Ezek a különbségek elsődleges 


indikátorai a publikus vallási folyamatok értelmezésének. 


Vákumkezelés 


A régió társadalmai tehát a maguk módján, vagyis történelmi hagyományaik és 
társadalmi összetételük mentén kezelik a rendszerváltást és az azt követő 
időszakot. Bármennyire el is tértek egymástól az átmenet egyes elemei, 
radikalitásukat, eszközeiket és következményeiket tekintve a régió régi és új 
államai közösek abban, hogy a nyert, illetve visszanyert szabadság viszonyai 
között meg kell birkózniuk a társadalom számos területét érintő legalapvetőbb 
kihívásokkal. Az átmenet szinte az első pillanattól kezdve igazolta, hogy nem 
lehetséges valamely sikeres és bevált politikai és gazdasági modellt átvenni, 
hanem a társadalmi intézmények strukturális átalakításához ezek ismeretében 
ugyan, de saját megfontolások és erőforrások birtokában kell hozzálátni. A 
rendszerváltás előtti számos területen hibásan és ellentmondásosan működő 
politikai és gazdasági rendszer mégis rendszert jelentett, megfelelő hálózatokkal, 
rutinokkal, megértésekkel. Ezek lebomlása a társadalmakat abba kényszerítette, 
hogy maguk építsék ki a szabadság értékeinek megfelelő rendszerüket. A 
korábbi rendszer összeomlása nagy sebességgel zajlott, az új rendszer kiépítése 
ellenben lassú. A rendszerváltást közvetlenül követő időszakban még csak a 


korábbi struktúrák és a társadalomszervezési logika hiánya okozta vákum 

nehezedett ezekre az országokra, ezt követően azonban kontrontálódniuk kellett 
a társadalom működtetésének sokrétű nehézségével. , Az új rezsimeknek - írja a 
Sage Handbook of Comparative Politics (2009) — nem az volt a fő problémájuk, 
hogyan távolítsák el az előző rendszer elitjét a hatalomból, hanem sokkal inkább 


az, hogy hogyan kezeljék az ezt követően beálló vákuumot." (322) 


A rendszerváltás időszakában — melyet bizonyos országoknál akár az 1980-as 
évektől kezdve elemezhetünk - a régió társadalmai egymástól egyre inkább 
eltérő úton kezdtek járni, ugyanakkor a változás folyamatában mindegyiküknél 
megfigyelhető két szakasz. Az első szakasz végét az első szabad parlamenti 
választás zárja le, a második voltaképpen napjainkig tart. Ha a változás 
dinamikáját a parlamenti pártok jellegzetességei mentén vizsgáljuk, akkor az első 
szakaszban a pártok tagjainak jelentős hányada lényegében még a korábbi 
egyetlen párt köpönyegéből bújt elő.5 Az érdemi politikai sokféleséget a második 
szabad választás jelenítette meg inkább, amikor a választók már közvetlen 
tapasztalatokra alapozhatták a parlamenti demokrácia működési logikáját, 
valamint a pártok választási ígéretei és parlamenti működése közötti eltéréseket. 
A második szakasz pártjait Balogh László hat csoportba osztja regionális 
nemzetközi összehasonlításában. (2012) Anélkül, hogy csoportosítását részletesen 
bemutatnám, az egyik legszembetűnőbb eredményére fel kell hívni a figyelmet. 
A hat pártcsoport Balogh elemzései alapján a következő: történelmi 
szociáldemokrata, szociálliberális, liberális, nemzeti keresztény konzervatív, 
radikális nemzeti és etnikai nemzeti. A csoportok két vezérkifejezésére 
koncentrálva látható, hogy a szociális és a nemzeti megjelölés egy kivételével 
mindegyiknek fő ismérvét takarja, miközben a liberális jelző csak egy csoportban 
fordul elő, a zöld pedig teljességgel hiányzik. Erre a jellegzetességre a 
későbbiekben még visszatérek. Itt csupán annyit szükséges leszögezni, hogy a 


váltás közvetlen szakasza után egy másik szakasz következik. Az ebben 


15 Ezt állapítja meg Niederhauser Emil is 2001-es munkájában: a pártok sokasága lényegében 
utódpárt — állítja. (323) 

kialakuló parlamenti és egyéb rendszereket már nem az első szakasz logikája 


mentén esélyes adekvátan értelmezni. 


Kelet-Közép-Európa vége? 


Azt az eredményt, melyet a vallásosságról gyűjtött survey alapú megközelítések 
mentén szerezhettünk a régió koherenciájára és homogenitására vonatkozóan, az 
összehasonlító politikatudomány eredményei is alátámasztják. E megközelítés 
egyik jelentős képviselője, King a posztkommunista tapasztalat sokféleségéről ír, 
egyértelmű, bár implicit utalással Wiliam James Varieties-ére. (Charles King 
2010) Fejtegetéseinek és példáinak egyértelmű üzenete az, hogy az iménti 
kérdést, miszerint az összehasonlító politikatudomány képes-e érdemben 
hozzájárulni a térség társadalmainak jobb megértéséhez, igennel válaszolja meg. 
A mai több mint húsz volt kommunista ország 1990-ben mintegy egyszerre lépett 
át a totális demokráciát és tervgazdaságot a demokratikus többpártrendszertől és 
piacgazdaságtól elválasztó árkon, ám az átalakulás folyamatának kezdetétől 
fogva s azt követően egyre nyilvánvalóbbá vált, hogy egymástól milyen eltérő 
utat járnak be az új politikai keretek között. Többségükről el kell mondani, hogy 
a néhány éllovas országhoz viszonyítva a megkésettség állapotában vannak. Az 
is érzékelhető, hogy bizonyos világindexek szempontjából ezek a társadalmak 
kedvezőtlen pozíciót kapnak. A Transparency International Corruption 
Perceptions Indexe szerint az országok döntő többsége a lista alsó felén 
helyezkednek el, ahol az átlagnál korruptabb országok vannak, például 
Kolumbia vagy Uganda. Ugyanakkor a térség északi országai a felső 5070-ban 
találhatók, Lettország kivételével. Ezek a jellegzetességek, különösen az országok 
közötti jelentős különbségek még erőteljesebben vetik fel a kérdést, vajon a közös 
politikai és gazdasági kiindulás után mégis miként lehetséges, hogy egymástól 
ilyen eltérő fejlődési utakat járnak be ezek a társadalmak. E kérdés elemzéséhez 
az újabb kutatások három közös jellegzetességgel láttak hozzá. Először is az 
átalakulás intézményes dimenziójának kutatásakor nem csupán az intézmények 


formális átstrukturálódását kell elemezni, hanem azt is, hogyan ágyazódik be ez 

az átalakulás a konkrét (poszt)kommunista társadalom folyamataiba. Másodszor 
az újabb kutatások több figyelmet szentelnek a stabilitásnak és az 
államhatalomnak, valamint az informális kapcsolati hagyományok hatásának, 
melyek végső soron akár az egész reformfolyamat kerékkötői lehetnek. Végül a 
kutatások erőteljesen érdeklődnek az identitás-problematika etnikai újjáéledése 


iránt, amely az 1980-as évektől egyre erősödik. (88) 


E megközelítések figyelembevételével a tranzitológus elemzők arra a 
megállapításra jutnak, hogy a nyugati viszonyok között kifejlesztett 
intézményszervezési és működtetési kultúra posztkommunista adaptációja 
gyakorta elakad az atomizált társadalom, a gyönge civil társadalom és az ún. 
kommunista mentalitás" továbbélése miatt. Végső soron azonban az a kérdés 
merül fel, hogy milyen értelemben lehet egyáltalán , Kelet-Európáról" beszélni az 
összehasonlító politika megközelítéseinek szempontrendszere alapján. Jordan 
differenciált álláspontja szerint - bizonyos értelmezési hagyományok 
folytatásaként, illetve néhány, a régióra általában jellemző közös ismérv miatt, 
mint pl. az alacsonyan fejlett civil társadalom — még jelen lesz a régiónak mint 
olyannak az analitikus szerepe, ám az idő előrehaladtával ez a szerep jelentősen 
csökken. A fiatalabb kutatónemzedék már eredményesen talált e közös múlttól 
független elemzési megközelítéseket, melyekkel a régió végét nem csupán 


elővételezik, hanem magától értetődőnek tekintik. (102) 


Amire ez a friss megközelítés jutott, azt jelezte előre Niederhauser Emil is 2001- 
ben megjelent munkájában, melynek utolsó fejezetében feltette a kérdést a Kelet- 
Közép-Európa régió önálló jellegének megmaradásáról. A rendszerváltással, 
illetve az azt követő radikális átalakulással a régiónak bizonyos értelemben vége 
lett, helyesebben a régió egyik hosszan tartó fejlődési szakasza lezárult — írja. 
(320) A jövőre nézve pedig azt a lehetőséget vetítette előre, hogy , néhány évtized 
múlva Kelet-Európát már senki nem fogja emlegetni, mert addigra beolvad az 
Európai Unióba, és csak Oroszország marad külön mint eurázsiai nagyhatalom" . 


(327) 

Befejezés és kitekintés 


£ ZöÍV Ld 


A kelet-közép-európai régió több megközelítésű leírása elsősorban azt a 
megállapítást húzza alá, illetve emeli ki, miszerint akár távolra tekintünk 
történelmében, akár közelebbre, akár a ráható külső hegemóniákat vesszük 
figyelembe, akár belső tagoltságait, néhány jellegzetesség mentén e régió 
továbbra is elkülöníthető marad Európában. A nyugati, keleti és déli nagyhatalmi 
befolyások abroncsa megengedi, hogy ezt az ütköző zónát a maga etnikai és 
nyelvi sokféleségével, a benne foglalt országok történelmi másságával együtt egy 
régiónak tekintsük. Legfőbb jellemzői közé tartozik az átmenetiség, ami belső 
strukturálódását és a három hegemóniához való viszonyulásának váltakozó 
jellegét jelenti. Ebből az átmenetiségből és fluiditásból fakadóan jellemzi a 
struktúrák és a történelmi, nemzeti hagyományok kiemelt jelentősége. Az 1990-es 
politikai, gazdasági fordulat és struktúraváltás voltaképpen nem okozta, hanem 
csak felerősítette és szembeötlővé tette a régióra jellemző permanens 
átmenetiséget. Amit ma a régió társadalmaiban tapasztalni, annak megértéséhez 
ezeknek a nagyobb ívű folyamatoknak a tudatosítása szükséges, sőt 
elengedhetetlen. Ha pedig a régió kortárs vallási viszonyait szándékozzuk 
értelmezni, akkor szintúgy ezekre a  régióspecifikus folyamatokra és 


jellegzetességekre tekintettel kell megtalálni az adekvát értelmezési kereteket. 


Vallástudományi vizsgálódásom tárgya tehát az ilyen értelemben felfogott kelet- 
közép-európai régió. A fentiekkel remélhetőleg sikerült bemutatni azt a 
régióhermeneutikát, amelyet a továbbiakban biztos alapnak tekinthetünk, 
amelyre vonatkoztatva feltehetjük a kérdést, hogy ennek a régiónak a 
vallástudományi megértése milyen adekvát elméleti keretek mentén lehetséges. 
A régióra való koncentrálás néhány további vonatkozást is implikál, melyekre a 
következőkben részletesebben is ki kell térni. Az első az államhatárok, illetve a 
nemzeti határok relativizálása. A régió országainak, tagállamainak megértéséhez 
a régióspecifikus sajátosságok és trendek megértéséből vezet az út. Egyik állam 


története, illetve egyik társadalom sajátos viszonyai sem képezhetik a mércét, 

hogy ahhoz viszonyítsuk a többit. Inkább fordítva, a regionális történelmi és 
kulturális folyamatok, melyek közé a ritkábban figyelembe vett vallásiak 
kiemelten tartoznak, képezik a kiindulási alapot, amelyhez viszonyítva egy-egy 
országra vagy országcsoportra közvetlenül is rátekinthetünk. Egy további 
implikáció a régió vallási dimenzióinak vizsgálatához illő elmélet 
kiválasztásának szempontja. Abban az esetben, ha a kelet-közép-európai régiót a 
fentiek alapján jellemezzük, akkor ezzel egyben leszögezünk egy jelentős 
választási kritériumot is, amely az adekvátnak tekinthető értelmezési keretek 
kiválasztására vonatkozik. Olyan valláselméletek tekinthetők relevánsnak, 
melyek kiemelten foglalkoznak a régió legfőbb jellegzetességeivel, akkor is, ha 
felvetésük nem a régió tapasztalati hátterében történt. A valláselmélet számtalan 
értelmezési keretet kínál az emberi valóság diakron és szinkron értelmezéséhez 
egyaránt. Ahhoz, hogy a régió vizsgálatához alkalmazott elméleti keret 
kiválasztása ne legyen önkényes, a régió legfőbb trendjeihez illő elméletet 
választhatjuk csak. Az első elmélet, melynek bemutatása a következő fejezet célja, 
eredeti felvetése szerint nem tárgyalja központi elemként a régió legfontosabb 
jellegzetességeit. Csak  továbbfejlesztett változatában válik alkalmassá 
számunkra, hogy ezt a régiót elemezzük általa. Mégis szükségesnek látom a 
szekularizációs elmélet eredeti változatának is a tárgyalását, egyrészt, hogy a 
továbbfejlesztett . változatát pontosan értsük, másrészt, mert a vallás 
társadalomtudományi vizsgálatának ez olyan jelentőségű és olyan általánosan 
alkalmazott elmélete, hogy egy ilyen tárgyú mű nem nélkülözheti ennek 
bemutatását. Ebben az első, bevezető fejezetben beláthattuk, hogy a régió 
megalkotott kulturális valóság, a következőkben pedig arra jutunk majd, hogy a 
vallás is megalkotott valóság. Annyi vallás, ahány elmélet, s a régió vallási 
dimenzióit olyanoknak látjuk, amilyeneknek a régió elemzésére alkalmas 


elméletek megmutatják. 


16 Az önmagában való vallás (sui generis) felfogásáról és ennek kritikájáról részletesen tárgyaltam 
egyik korábbi könyvemben. (Máté-Tóth 2013, 82kk) 

Bevezető megfontolások 


A vallási változásokkal kapcsolatos szociológiai megállapítások általában a 
szekularizáció kifejezésével összekapcsolva olvashatók a szakirodalomban és 
nem kisebb mértékben különböző publicisztikákban, melyek a közgondolkozást 
sokkal inkább befolyásolják, mint a szakszerű megnyilatkozások. Aligha 
vitatható, hogy a vallási változásokkal kapcsolatos szakmai megközelítésekben 
az elmúlt fél évszázadban a szekularizáció terminus technicusa s még inkább az 
ezzel jelölt elméleti keret a legelterjedtebb. A vallási változásokkal kapcsolatos 
művek ezért nem kerülhetik meg, hogy összefoglalják, véleményezzék ezt az 
elméletet, értékeljék különböző dimenzióit, egyéni hangsúlyokat téve és saját 
bírálatokat is megfogalmazva. A kelet-közép-európai régió vallási dimenzióit 
értelmező elméleti megközelítések bemutatását én sem kezdhetem mással, mint a 
szekularizációs tézis bemutatásával. Erre az is kötelez, hogy az érintett régió 


vizsgálatában is ez a megközelítés az uralkodó. 


A szekularizációs tézis" — vagyis az az elméleti keret, amit így jelöl a szociológia — 
és az erről értekező szakirodalom szinte áttekinthetetlen, a felvetés maga pedig a 
vallásszociológiában a legjelentősebb elméleti keretnek tekinthető, még akkor is — 
amint a továbbiakban látni fogjuk —, ha a vele kapcsolatos viták egyik 
általánosságban elfogadott eredménye éppen az eredeti tézis elméleti és 
gyakorlati tarthatatlanságát jelenti. A vallástudományi érdeklődés a hatvanas 
évektől kezdve foglalkozott behatóbban annak a megfigyelésnek a 
magyarázatával, miszerint az európai országokban csökken a vallás követőinek 
száma. Ekkoriban szinte kizárólag a nyugat-európai országokra terjedhetett ki a 
figyelem, hiszen a témára vonatkozó adatgyűjtést a kelet-európai országokban 


csak a hetvenes évektől kezdve lehetett a szociológiai szakma kritériumainak 





17 Az alábbiakban a szekularizáció elméletét részben , tézisként" aposztrofálom, részben ,,para- 
digmaként". Az utóbbi kifejezést akkor használom, amikor a tézis általános érvényességét aka- 
rom kiemelni. 


A szekularizáció és ami utána következik 


megfelelő eszközökkel elvégezni. Ebben először csak Magyarországra, később a 
régió számos országára nézve Tomka Miklósnak elévülhetetlen érdemei vannak. 
Az eredeti szekularizációs tézis megfogalmazásához Bryan Wilson (Wilson 1966) 
és Peter L. Berger (Berger 1967) felvetései vezettek. Eszerint a szekularizáció a 
modernitás folyamatainak természetes velejárója, ha a világ hagyományosan 
vallási legitimációja a modern ember számára folyamatosan elveszíti 
plauzibilitását. Ezt a tézist, amely a szociológiában hihetetlen gyorsasággal 
terjedt és máig ható vitákat indukált, Thomas Luckmann (Luckmann 1967) szinte 
azonnal erőteljesen megkritizálta, és , modern mítosznak" nevezte, jóllehet 
kritikájában elsősorban nem is a vallási kötődés csökkenésének tényét, hanem a 
tézisben alkalmazott vallásfogalom szűkösségét kifogásolta. Álláspontja szerint 
vallási privatizációról kell inkább beszélni, amely során az emberek elveszítik a 
vallás intézményes dimenziójával fenntartott kapcsolataikat, de a vallás más 
dimenzióit tekintve továbbra is vallásosak maradnak. Luckmann vallásfogalma, 
amely minden élőlény önmeghaladását (transzcendálását) jelenti, ugyanakkor 
túlságosan tágra sikerült, ám a vallás társadalmi és személyes életben elfoglalt 
jelentőségében beállott változások értelmezéséhez eredendően hozzájárult, és a 


, klasszikus" szekularizációs tézis innovatív kiegészítőjévé vált. 


A szekularizáció fogalmának értelmezése körüli, gyakorlatilag áttekinthetetlen 
vita részben arra vezethető vissza, hogy milyen vallás- és kereszténység- 
fogalomból indulnak ki a szerzők. Ha a funkcionális vallásdefiníciót helyezik 
előtérbe, akkor inkább a vallás társadalmi funkcióváltozásairól beszélnek, 
amelynek egyik alapdimenziója a vallás privatizációja, és a vallási intézmények 
társadalomra és kultúrára gyakorolt hatásának csökkenése. Ebben a funkcionális 
értelemben nem lehet szó teljes szekularizációról, elvallástalanodásról, hiszen a 
társadalomban számos dimenzió azonosítható vallási funkcióként. A 
szubsztanciális vallásfelfogás esetében, amely a vallási tartalmak társadalmi 
jelenlétét és megvallását ragadja meg, kétségkívül megállapítható a vallási tudat 


és a vallási elkötelezettség változása, sok esetben csökkenése. Günter Kehrer 

tübingeni  vallásszociológus felveti hogy a  szekularizáció fogalmát 
vallásgazdaságtani értelemben lehet előnyösen  operacionalizálni. Ezt a 
megközelítést követve akkor beszélhetünk szekularizációról, ha a kulturális 
össztermékben a vallási termékek és szolgáltatások aránya csökken. (Kehrer in 


MLR III. 233) 


Az általában elfogadott és széles körben alkalmazott tézis vitája a kilencvenes 
években új lendületet kapott. Elsősorban amerikai kutatók hívták fel a figyelmet 
arra, hogy az európai folyamatoktól eltérően a vallás Amerikában egyháziasul, s 
őket követve más, európai kutatók is felfigyeltek a különböző vallási 
tevékenységek intézményesülésére Amerikán kívül is. Ez az érdeklődés még 
mindig megmaradt a keresztény vallás keretein belül. A szekularizáció 
kifejezéssel megjelölt folyamatoknak nem-keresztény vallások által dominált 


társadalmakra vonatkozó vizsgálata az ezredforduló után indult meg 


komolyabban. 


A továbbiakban a szekularizációs tézist és annak vitáját abból a szempontból 
mutatom be, hogy milyen folyamatok megfigyelésére és értelmezésére nyújtott 
lehetőséget . a kelet-közép-európai kulturális régióra vonatkozóan. 
Régiócentrikus vizsgálódásom számára fontos Hartmut Lehman megállapítása, 
aki a témára vonatkozó nemzetközi szakirodalmat, különösen annak történeti 
tematikáját átfogóan ismeri, és számos releváns publikációjában referálja. 
Véleménye szerint azokat a társadalmi-vallási folyamatokat, amelyekre a 
szekularizáció és más rokonértelmű fogalmak utalnak, a kérdések súlyának 
megfelelő szinten csak akkor lehet leírni, ha , szert tehetünk a vallások régiókra 
tagolt precíz és átfogó európai topográfiájára". Ebben a vallásrajzban nemcsak a 
keresztény vallás folyamatait kell figyelembe venni, hanem más vallásokét is, az 


ún. új vallási jelenségeket szintúgy, s mindezt minden területen beágyazni a 





18 Ebben a regionális vonatkozásban az alábbiak kiegészítik Tomka Miklós: A vallás a modern világ- 
ban. A szekularizáció értelmezése a szociológiában c., 2012-ben megjelent művét, amelyben a szerző 
az elmélet részletes bemutatását végezte el, de az említett régióra vonatkozóan nem tett beha- 
tóbb állításokat. 

történelmi összefüggésekbe. , Csak ilyen analitikus keretek között lehetséges a 
különböző szekularizációs döntések hatásait érdemben értelmezni és ezeknek a 
társadalomra vonatkozó következményeit elemezni." (RGG VII, 778) Lehmann 
iménti ajánlását követve két feladat áll előttünk. Egyrészt árnyaltan meg kell 
vizsgálni és be kell mutatni, hogy a gazdag szakirodalom alapján saját 
gondolatmenetünk számára mit tekintünk megbízható elméleti alapnak. 
Másrészt a regionális sajátosságokra koncentrálva azt kell megvizsgálnunk, hogy 
a szekularizációs tézist milyen értelemben és eredményekkel alkalmazták a kelet- 
közép-európai régióra. Már most kijelenthető, hogy e régió 1990-et követő 
folyamatai alátámasztani látszanak az eredeti tézis szigorú állításának kritikáit, 
de legalább is árnyalják azt. Sőt tovább lépve azt is láthatjuk, hogy a régió 
társadalmi változásainak vallási dimenzióit csak részlegesen lehet a 


szekularizációs paradigma alapján értelmezni. 


Először áttekintem a szekularizáció különböző fogalmait, majd az eredeti tézis 
korrekcióját. Néhány kitérőt is szükségesnek látok, részben a globalizáció 
hangsúlyozását, részben a szekularizáció (és a szekularizmus) teológiai 
dimenziót, valamint a téma jelenlétét a magyar nyelvű szociológiai 
szakirodalomban. Második lépésben - miután néhány saját elméleti és 
kontextuális felvetést is megfogalmazok a tézis alapelemeire vonatkozóan — a 


régióra koncentrálva teszek egyfajta összefoglaló értelmezési kísérletet. 


A szekularizáció fogalmai 


A , szekularizáció" fogalmát több tudomány is alkalmazza, mindegyik a vallás és 
a kultúra összefüggésrendszerében. A fogalom mindig valamilyen folyamatot ír 
le, amely az egyik jól körülhatárolható kiindulópontból egy másik, hasonlóan jól 
megrajzolható pontba tart, illetve a kettő közötti mozgás befejezett tényét rögzíti. 
Az alábbiakban a legfontosabbnak tartott — tudományok, illetve 
tudományterületek  , szekularizáció" fogalmának alapelemeit mutatjuk meg, 


illetve azt a jellegzetes megközelítést, amit alkalmaznak. Ezzel a bevezető 

fogalomtisztázással az a célom, hogy a gyakorta differenciálatlanul használt 
kifejezést a maga sajátos és sokrétű tudományos szövegkörnyezetébe helyezzem, 
mert ez feltétele annak, hogy bármely kulturális folyamatot e fogalom 
segítségével korrekt módon elemezhessünk. Lássuk először a kifejzés 


etimológiáját, majd a különböző nyelvekben az eltérő jelentésárnyalatait. 


A szekularizáció kifejezés a latin saeculum főnévre vezethető vissza, amely 
korszakot jelent, majd a középkori latinban evilágot, amely időleges, 
szembeállítva a túlvilággal, amely időtlen: aeternum. A középkori világkép és 
társadalmi rendszer két részre volt osztva, amely részben Szent Ágonstonra (De 
civitate Dei) vezethető vissza. A kozmosz egyik területe vagy dimenziója a szent, 
a másik a világi. A kettő között az egyház szentségi karaktere és szentségei 
közvetítenek. Az egyházi és a világi közötti különbségtétel a regula által 
szabályozott közösségben élő (szerzetes) és a világban élő (egyházmegyés) papok 


közötti lényeges eltérésben is megnyilvánult. 


Az angol és a francia nyelvben a latinra alapozva a secularization, ill. sécularisation 
fogalmat használják. A németben különbséget lehet tenni a Sükularisierung és 
Sükularisation fogalmak között, bár a jelentésmezők között átfedések vannak, és a 
szóhasználat sem tekinthető következetesnek. Míg az első a vallási szférából a 
világi szférába történő átmenetet, státusváltást jelenti személyre, épületre, jogra, 
hatalomra vonatkozóan, addig az utóbbi történelmi, szociológiai és politikai 
értelemben a vallás társadalmi hatásának csökkenését. Fontos talán emlékeztetni, 
hogy a fogalom történetében az első jelentés volt az általános, és csak a XIX. 
század elejétől válik a kánon- és vallásjogi fogalom szellemtörténeti, társadalom- 
és történelemértelmező kulcsfogalommá. Az újkori filozófiatörténetben Hegelre 
kell utalnunk, aki filozófiájával elindította azt a folyamatot, melynek révén a 
szekularizációt általános érvényű történelmi folyamatként fogják fel. Filozófiai 
alapkoncepciójának megfelelően szakítani akart a felvilágosodás történelmi 
gondolkodásával és a kritikai idealizmus normatív etikájával. Ennek érdekében a 


kulturális folyamatok mélyebb értelmezésére tett kísérletet, miszerint a 

világtörténelem az abszolút szellem önfelismerésének és megnyilatkozásának 
dialektikus folyamata. Ebben a folyamatban a kereszténységnek kiemelt szerepe 
van, mert benne valósul meg legmagasabb fokon a fogalom és a valóság. Ennek a 
szerepnek a kereszténység csak akkor felel meg, ha sem nem oldódik fel a 
világban, sem nem áll vele szemben tagadólag. Ez Hegel rendszerének 
értelmében a protestantizmusban valósult meg, ahol létrejött az abszolút szellem 
igazi világgá válása (szekularizációja). Hegel számára tehát e fogalom a 
szellemfilozófiai evolúciós séma tartozéka. Erre a logikára alapoz a későbbiekben 
Feuerbach és Marx, akik szerint Hegel nem vezette végig saját gondolatmenetét. 
Csak ahol a teológiai örökség és gondolati mozzanat teljes mértékben kiűzetik a 
történelemértelmezés, illetve -alakítás folyamatából, ott ismerhető fel a valóság a 
maga teljességében. Ezáltal Hegel történelemértelmező kategóriája valláskritikai, 
emancipatorikus kategóriává formálódott, amely a XIX-XX. század fordulójától a 
modernség társadalom- és kultúraértelmező kulcsfogalmává lett, melyre a 
továbbiakban részletesebben is kitérünk. (IRE 29, 603kk) E rövid 
filozófiatörténeti utalás után visszatérhetünk a fogalom jelentésének további 


vizsgálatára, amely történetét tekintve először az állami egyházjogban szerepel. 


Állami egyházjog 


A szekularizáció fogalmát történeti megközelítésben először alkotmányjogi 
értelemben használták. Az egyházi tulajdonnak állami tulajdonba kerülését, 
illetve az egyházi személyek (helyesebben felszentelt vagy fogadalmat tett 
személyek) polgári státusba történő visszakerülését jelölték vele. Az ilyen 
értelemben vett vallási státusváltás a vagyontárgyakra vonatkozóan többnyire az 
egyház akarata ellenére történt, bár a különböző korszakokban nem ugyanabból 
a világi hatalmi indíttatásból. Tóth Tihamér szekularizációról szóló művében egy 
egész sor olyan esetet sorol fel, melyek közös jellemzője, hogy nem az egyház 
ellen irányult szekularizációról, hanem a királyi kincstár szorult helyzetének 
átmeneti orvoslásáról vagy egyes, a trónnal szemben nem eléggé lojális 


magatartást tanúsító püspökök megbüntetéséről volt szó. Ugyanakkor azt is 

kiemeli, hogy az egyházi vagyontárgyak nem önkéntes szekularizációja 
mindenkor a hatályos törvények ellenében történt, melyet az uralkodók többsége 
előbb-utóbb el is fogadott, és ennek értelmében tette jóvá korábbi törvénysértését. 


(Tóth 1935 [1914], 135-139) 


A finomabb hangolású fogalomtisztázás érdekében szükséges különbséget tenni 
a fenti értelemben vett szekularizáció — amely tehát nem érinti az egyház 
vagyontárgyaira vonatkozó elfogadott jogigényét — és a szekularizáció mint a 
modern állam keletkezésének folyamata között, amely révén az imperium és az 
ecclesia alapvető egysége fokozatosan felbomlik. Ez utóbbi folyamat az ún. 
konstantini fordulathoz mérhető, csak ellenkező irányú. Ebben a folyamatban az 
állam egy vallásilag nem kötött rendező faktorként lép fel, miközben a vallás 
egyre inkább a magánélet területére kerül. (Cancik, Gladigow és Laubscher 1988-— 
1993, V. 9-20, Lübbe 2003 [1965]) 


Az egyházi vagyon visszavételét először 1648-ban, a harminc éves háborút 
követően, a vesztfáliai béketárgyalások (1648) idején nevezték szekularizációnak, 
amely egyházi birtokokat érintett. Angliában VIII. Henrik oszlatott fel 
kolostorokat, amely szekularizációs lépés volt. Régiónk szempontjából külön 
jelentősége van a jozefinizmusnak, melyet bizonyos megszorításokkal a 
kommunista egyházpolitika előfutárának is lehet tekinteni. II. József egyik első 
intézkedése a türelmi rendelet volt 1781-ben, amely a reformátusok, 
evangélikusok és ortodoxok számára szabadabb vallásgyakorlást engedélyezett a 
korábbinál. Ebben az évben zárolta a Rómának küldött egyházi jövedelmeket, 
majd rendelkezett, hogy a pápai bullákat, mielőtt kihirdetnék, az udvarnak 
ellenőriznie kell. A jozefinista politika értelmében az egyház az állam egyik 
eszköze, szerve, amelynek minden más alattvalóhoz hasonlóan akkor van 
létjogosultsága, ha az uralkodó célkitűzéseit szolgálja. Ezt a politikát 


instrumentalizálásnak is nevezik, melyben az egyház az állam eszköze, 

instrumentuma.9 Az uralkodó 1782. január 12-én szekularizációs rendeletet 
hozott, amellyel 140 olyan kolostort oszlatott fel, melyek nem végeztek sem 
oktatási, sem betegápolási tevékenységet. Bár II. József halálos ágyán 3 rendeletet 
leszámítva mindegyiket visszavonta, felvilágosult abszolutista politikai logikája 


részévé vált az egyházpolitikai gondolkodásnak. 


Az ország kulturális és államhatárain messze túlmutató jelentősége volt a francia 
nemzetgyűlés 1789. november 2-i határozatának, melyben a forradalom kiadásai 
miatt kiürült kincstár feltöltésére az egyházi vagyon , nemzetiesítését" találták 
megoldásnak. Az intézkedésen túl Talleyrand püspök indoklása vált 
paradigmatikussá, miszerint az egyház vagyona valójában a nemzeté, s az 
egyház ezt pusztán arra kapja, hogy lelkészeinek fizetését, a vallási kultuszok 
elvégzését és a szegények gondozását ellássa belőle. A vagyon államosítása 
mellett a papságot is állami hivatalnoki státusba helyezték, s állameskü letételére 
kötelezték, melyet a papság fele nem teljesített. 1790-ben feloszlatták a 
szerzetesrendeket, a püspökségek számát 135-ről 83-ra csökkentették. 


Ugyanebben az évben elárverezték az egyházi birtokokat. 


Az egyházi vagyon szekularizációjának következő jelentős állomása a 
regensburgi birodalmi gyűlés által kiküldött birodalmi választmány úgynevezett 
Reichsdeputationshauptschlut$-a —— 1803. február 25-én, — melyet — ,nagy 
szekularizációnak" nevez a (német) történettudomány. Ez a határozat vezeti be a 
Német-Római Birodalom történetének utolsó szakaszát. A határozat megszünteti 
az összes egyházi fejedelemséget, kivéve a mainzi érsekét, aki Németország 
prímása. Továbbá az egyházi javakat szekularizálja: megszünteti az egyházi 


birodalmi rendeket. Ennek a határozatnak korszakhatár jellegű jelentősége volt, 





19 A vallás instrumentalizációjának problematikáját foglalja össze tanulmányában Van de Loco, aki 
a felvetést Bosznia-Hercegovinára alkalmazza is. (Van De Loo 2005) Az iszlámra vonatkozóan 
pedig Id. Richard Schulze korai tanulmányát, aki már akkor foglalkozott az iszlám politikai fel- 
használásával, amikor e téma még nem állt a vallás globális problematikájának homlokterében. 
(Schulze 1992) 

melyet a rákövetkező évtizedekben a hasonló folyamatok felerősödése követett. 
Kiépültek a racionális bürokratikus struktúrák, beleértve az iskolai és 
egészségügyi területeket, átalakultak az egyetemek, ha a teljesítmény, az oktatás 
és kutatás egysége, a természettudományok, valamint a filológiák és a 
történettudomány vették át a vezető szerepet, végül végbe ment az ipari 
forradalom a vele járó urbanizációval. Ugyanakkor ellenreakcióként ebben a 
korszakban szintén megfigyelhető mindkét felekezet részéről a hit tartalmainak 
új reflexiója, a vallás felértékelődése a hétköznapi életvezetésben, a Biblia 
terjedése és a modern tudományosság ideológiájával szemben használt 
apologetikus szerepének megerősödése, végül az egyházi szociális intézmények 
erőteljes szaporodása, a pauperizmus és az iparosodással párhuzamos városi 


munkanélküliség kezelésére. (Lehmann 2004, 82-85) 


Az 1848 és 1914 közötti időszak egész Európában a tulajdonjogi és a sokkal 
tágabb értelmű szekularizációs folyamatok konjunktúra korszaka volt. A 
(nemzet)államok egymás után alakultak, illetve váltak szekulárissá, a pápai állam 
visszaszorult a Vatikánba és a pápai birtokok nagy része az új olasz állam 
birtokába került; egyre több országban vezették be a kötelező polgári házasságot, 
vették állami felügyelet alá az oktatást, s ezekkel a folyamatokkal párhuzamosan 
egyre mértékadóbbá váltak az állam semlegességének, a vallásszabadságnak, a 
felekezeti jogegyenlőségnek az elvei és deklarátumai. A XX. század első felében a 
vallási vonatkozású szekularizációt egyre erőteljesebben követte a nemzet 
szakralizálódásának folyamata. Miközben a nagy egyházak által propagált 
kultuszok, tanítások és példák visszaszorultak, új nemzeti—nacionalista mítoszok, 


ideológiák és kultuszok keletkeztek. 





20 Ezt a tematikát itt nem fejthetem ki részletesen, de hadd utaljak erről szóló korábbi írásaimra. A 
nemzet szakralitásának témáját pedig alább, a civil vallásról szóló fejezetben részletesen tárgya- 
lom. Máté-Tóth, A. (2007) Szent nemzet. A nacionalizmus mint civil vallás Kelet-Közép- 
Európában. In Hegedűs Rita éz Révay Edit (szerk.), Úton. Tanulmányok Tomka Miklós tiszteletére 
(pp. 153-168). Szeged: SZTE Vallástudományi Tanszék. Máté-Tóth, A. (2006) Holy Nation. 
Nationalism as Civil Religion in Central and Eastern Europe. In V. Mortensen (Ed.), Religion 6 
Society (Vol. 9, pp. 129-140). Aarhus: Cetre for Multireligious Studies. Máté-Tóth, A. (1993) 

A II. világháborút követően Európa nyugati felén a modern vallási privatizálódás 
folyamata vált meghatározóvá, míg keleti felén a jogi és kulturális értelemben 
vett kommunista szekularizmus programja határozta meg elsősorban a 
társadalom vallási mezőjének viszonyait és történéseit. A következőkben a 
szekularizáció teológiai fogalmával és dimenzióival foglalkozom behatóbban. 
Ennek több okból is jelentősége van gondolatmenetem számára. Ha a 
szekularizáció problematikáját különböző tudományterületek megközelítéseivel 
vizsgáljuk, akkor a fogalommal jelzett problémakör árnyaltabban mutatkozhat 
meg számunkra. Másrészt a jog, a filozófia vagy a szociológia a szekularizációval 
jelölt jelenségcsoportot kívülállóként közelíti meg. A vallások tapasztalatainak és 
tanításainak önreflexiójában és önértelmezésében ugyanezek a jelenségek szintén 
játszanak bizonyos szerepet, s a vallások rendszerezett tanításai, a teológiák, a 
maguk elméleti alapállása és módszertani megközelítése alapján szintúgy 
megalkotják azt a keretet, amely által a jelenségcsoportot értelmezik. A 
szekularizáció fogalmát a teológiák is használják a maguk rendszere szerint, s a 
társadalom vallási dimenziói adekvát értelmezési kereteinek vizsgálata nem 
nélkülözheti a teológiai megközelítés figyelembevételét. Ettől nem vész el a 
társadalomtudomány etikus alapállása, és nem válik emikussá, hiszen nem teszi 
magáévá a teológiai axiómát, pusztán figyelembe veszi a teológiai logikát és az 


ennek alapján tett megállapításokat. 


Teológia 


A szekularizáció fogalmának társadalomtudományi jelentése mellett legalább 
vázlatosan szükséges teológiai jelentésének bemutatása is, mert érdemben járul 
hozzá a mai vallási és egyházi viszonyok  értelmezhetőségéhez. A 
társadalomtudomány és a vallástudomány sem elégedhet meg olyan leírással, 
mely az egyén vagy akár az intézmény öndefinícióját, identitásának konstrukcióit 


nem reflektálja. A szekularizáció fogalmának és elméletének bemutatásakor 


Nemzet — kereszténység — erkölcs. Adalékok a keresztény nemzeti gondolkodás jelenéhez. Valóság (9), 
44—57. 

ennek az általános tudományelméleti követelménynek külön súlyt ad az, hogy a 
szekularizáció társadalomtudományi fogalma olyan korban keletkezett, amely a 
vallással és a vallási intézményekkel szembeni kritikának, indulatnak és 
ellenségességnek a korszaka volt. A következőkben tehát röviden bemutatjuk a 
szekularizáció és a szekularizmus jelenségének és fogalmának teológiai 


értelmezését a keresztény és a zsidó teológia pozíciói alapján. 


Teologizáció és szekularizáció 


A társadalmi diskurzus anyagát többek között lefoglalt fogalmak, bevett 
nézetrendszerek, reflexszerűen alkalmazott logikák és tágabb értelmezési keretek 
alkotják. A diskurzus tartalma nagymértékben függ azoktól az intézményektől, 
amelyek termelik és forgalmazzák ezt az anyagot. A köztudat szekularizált 
diskurzusa részben felfogható teológiahiányos, alulteologizált diskurzusnak is. 
Különösen azokban az országokban, melyekben a teológia művelése hosszú 
évtizedeken át más tudományokéhoz részben hasonlóan, részben azonban igen 
eltérően háttérbe volt szorítva, az egyházak mint a társadalmi diskurzus más 
országokban jelentős alanyai nem lehettek jelen a maguk tényközléseivel és 
értelmezéseivel. A teológia európai története az elmúlt kétszáz esztendőben 
nagyobb ívű hullámokat mutat, amelyek az elmúlt századtól a nagy európai 


nyelvterületeken egymástól eltérően alakultak. 


A teológia nemcsak az azt működtető intézmény társadalmi pozíciójától függően 
vesz részt a társadalmi diskurzus alakításában, hanem a maga súlypontjainak 
kijelölésével is reagál a diskurzus irányaira. Amilyen mértékben a teológia a 
privát üdvösség és lelkiség szisztematikus reflexiójára koncentrál, maga is 
felhajtóerejévé válik a vallás privatizációjának, amelyet a szekularizáció egyik 


fontos elemének tekintenek. 


A kelet-közép-európai kulturális régióban az egyházak teológiaművelése olyan 
kulturális közegben zajlik, amelyet teológia-idegennek tekinthetünk. A kortárs 
társadalom egyszerűen nem volt abban a helyzetben, hogy az egyházakat mint 

kulturális vagy akár politikai cselekvőket tudomásul vehesse vagy 
megszokhassa. Sőt az ateista vagy agnosztikus ideológiától többé-kevésbé 
irányított oktatás és cenzúrázott média a marxizmus  vallás- és 
egyházfelfogásának gondolati elemeit és logikáját vitte bele a diskurzusba, amely 
máig hatóan nemcsak az idegenszerűség, hanem az ellenérzés látens reflexeit 


építette ki a diskurzus résztvevőiben. 


Seculum 


A keresztény teológia fogalmi rendszerében a biblikus időktől kezdve a világ 
többrétegű fogalom. A különböző újszövetségi iratokban a világ részben a 
teremtett világ, amely Istentől származik és alapvetően jó, részben a társadalom, 
amelyhez a keresztények missziója szól, részben pedig a bűn, az evilágiság 
kifejezése, amelytől őrizkedni kell, s amely — kifejezetten a jánosi műben — nem 
fogadja be Krisztust, a világosságot, ugyanakkor ez az a világ, melyben Isten 
megtestesült, és melyet Jézus Krisztus megváltott. Ez a többrétegű világ- 
értelmezés végigvonul a kereszténység történetében?! s modern viszonyok 
között, a XIX. században elsősorban a társadalmi és szellemi folyamatok negatív 


konnotációjú megjelölése válik a fogalomhasználatban dominánssá. 


Az I. Vatikáni Zsinat, amely a modern gondolkodás és az egyházzal szembeni 
kritikus és sokszor dühödt erők kulturális közegében ülésezett, a szekularizáció 
fogalmát ugyan nem használta, de a Dei Filius kezdetű konstitúció korrajzában 
azt fogalmazta meg, amit a világgal szemben az akkori keresztény gondolkodás, 
hangsúlyosan annak tradicionalista ága egyöntetűen vallott: sokan a panteizmus, 
materializmus és ateizmus szakadékába zuhannak. A legtágabb értelemben vett 


és általános egyházi illetékesség a XIX. század végéhez közeledve egyre inkább 





21 A patrisztikus korban a platóni és újplatonikus dualizmus elsősorban ágostoni értelmezésben, a 
középkorban az arisztotelészi kozmológia szenttamási értelmezésben, megőrizve a világmegve- 
tés erkölcsi követelményét, az újkorban a természet és kegyelem kettősségében s a XIX. század- 
ban az egyház és világ éles megkülönböztetésében poentírozható a hihetetlenül színes és 
izgalmas teológiatörténeti folyam, melynek öröksége adja a mai teológiai gondolkodás tág kere- 
teit. 

visszaszorult, s a modernség összetett folyamata tűnt annak az erőhatásnak, 
amellyel szemben az egyházat s általa a kereszténységet, valamint mindazt az 
értéket, melyet ennek révén kapott az emberiség, meg kell védeni, s ennek egyik 
előfeltétele és eszköze a modern folyamatok megbélyegzése: , Stigma der 
Illegitimitát" (Vö. Figl in Eicher 1991) A XIX. század egészét a kereszténység és a 
modern egymással szembeni ádáz küzdelme jellemezte, amely az olyan 
kulcsfogalmaknak, mint "világ, "ember, "igazság" stb. óhatatlanul harcosan 
szembeállító tartalmakat kölcsönzött, miközben a szisztematikus teológiai 
munkákban továbbra is kiegyensúlyozottan tárgyalták e fogalmak teológiai 
tágasságát és mélységeit. Az ilyen értelemben vett "világ" negatív felfogása 
nemcsak a katolikus teológiai munkákban és egyházi megnyilatkozásokban volt 
tettenérhető, hanem a protestánsokéban is, természetesen más teológiai 


premisszák alapján állva, ugyanakkor nem annyira eltérő eredményre jutva. 


A protestáns teológiában már az említett Világmisszós Konferenciát követő vita 
megmutatta, hogy a szekularizáció fogalmával és annak korábbi kritikájával való 
egyértelműen elfogadó vagy tagadó alapállás nem lehetséges; egyrészt a fogalom 
sokrétűsége miatt, másrészt az általa leírni kívánt jelenség összetettsége miatt. A 
protestáns egyházak a katolikusnál erőteljesebben megtapasztalták híveik 
egyházi szolgáltatásokra vonatkozó igényének radikális csökkenését, miközben 
az egyházból való formális kilépések száma nem növekedett jelentősen. Ezen 
túlmenően azt is regisztrálták, hogy a protestáns értékrendszerre hivatkozó 
pártok sikeresek voltak, ami a kultúrprotestantizmus erejét demonstrálta. Végül 
az egész társadalom elkereszténytelenedése mellett, amit negatív jelenségnek 
tekintettek, az állami és egyházi gyámkodástól való felszabadulást az eredeti 
reformátori indokokból pozitívnak értékelték. Ezek a szempontok indukálták a 
szekularizáció protestáns teológiai újraértelmezését, melyben a már többször 
említett Gogarten játszotta az egyik főszerepet, akinek hatása egyáltalán nem állt 


meg a katolikus teológia falainál. 

Gogarten rövid ideig szimpatizált a nemzeti szocialista állam ígéreteivel, és 
ebbéli mély csalódása arra sarkallta, hogy újra és behatóbban foglalkozzon a 
szekularizáció problematikájával. Két erőteljes teológiai hatás figyelhető meg 
ezen kérdéskörrel foglalkozó munkáiban: Bultmann míitosztalanítási programja, 
valamint a Hirsch által kidolgozott újkorelmélet. Gogarten Ernst Troeltsch 
tanítványa volt, aki a modern világ viszonyait adottságként elfogadta, s 
teológusként arra kereste a választ, hogy ebben a folyamatban a 
kereszténységnek milyen esélyei vannak. (Vö. Máté-Tóth 2008) Gogarten egy 
lépéssel tovább ment, és a szekularizációt, a modern kor jellegzetességét éppen a 
keresztény gondolat következményének tartotta. A keresztény teremtéstan 
antignosztikus beállítottsága, a páli szoteriológia és a lutheri antropológia 
Gogarten szerint abban egyezik, hogy a világhoz, a teremtett valósághoz való 
,felnőtt" hozzáállást tesz lehetővé. Ebben az értelemben állítja: , a szekularizáció 
a keresztény hit szükséges és legitim következménye." (Gogarten 1958, 139) A 
szekularizáció keresztény felfogása azonban csak akkor marad meg a hit 
alapjainál, ha két szélsőséget sikerül elkerülnie: miszerint nem tagadja a teremtett 
világ lezáratlanságát, illetve az ezzel ellenkező végletbe sem esik, vagyis nem 
tekinti a világi folyamatokat tisztán immanens beteljesüléseknek. E két 
szélsőséges álláspontot nevezi Gogarten szekularizmusnak, amely nem 
egyeztethető össze a keresztény tanítással. Gogarten tehát feltételes igent mond 
az újkorra, s miközben a szekularizációnak a világfolyamatokkal szembeni 
autonóm hozzáállást megjelenítő, mélyen a keresztény hitben gyökeredző jellegét 
kiemeli, az újkori és a keresztény szabadságfogalom radikális szembeállításával 
egyben annak súlyos kritikáját is megadja. Az aufklérista szabadság-eszmény 
Gogarten szerint profanizál, ezért a lét rendjétől való eloldódást és ennek 
szétzilálását jelenti (Mittel zur  Auflösung und  Zersetzung). Az ilyen 
szabadságfogalommal való lázadó visszaéléssel szemben áll a keresztény hitben 
gyökeredző istenfiúi szabadság, amely a lét belső rendjét felismerve jut a felnőtt 


döntésre, s ebben rejlik etikai idealitása. (Vö. TRE 29, 607—610) 

Abból következően, hogy a XIX. században a keresztény egyházak javaikat és 
társadalmi befolyásukat sok tekintetben elveszítették, illetve ezek fenntartására 
és gyakorlására az egészen új történelmi keretekhez kellett illeszkedniük, a "világ" 
fogalma sajátos politikai és szociológiai konnotációkat kapott. Ekkortól 
érzékelhető egyfajta dichotómia a világfelfogás és az egyházfelfogás között, 
amely végigvonul a XX. században, s csak az utolsó évtizedekben figyelhető meg 
e szigorú és leszűkítő megkülönböztetés újragondolása. A század harmadik 
harmadában katolikus teológusok arra törekedtek, hogy a szociológiai—politikai 
világértelmezés helyébe, illetve ezt megelőzően, inkább ez elé a teremtéstanra és 
a megtestesülésre alapozott világfelfogást helyezzék. E teológiai pontosítás 
katolikus vezető gondolkodója kétségkívül Johann Baptist Metz, aki némiképpen 
Gogartenhez hasonlóan, ám tőle eltérően bizonyos pontokon mégis jelentősen 
hozzájárult a világ teológiai újraértelmezéséhez. Gogartennel egyetértve Metz 
álláspontja is az, hogy a felvilágosodás és a pozitív értelemben felfogható 
szekularizáció a keresztény hit következménye. Csak a valódi világgal szemben 
fogalmazható meg Isten radikális mássága és a megtestesülés. Metz azonban 
Gogarten világértelmezését kritikusan továbbvezetve a kereszténység polgári 
világba való beilleszkedettségét vonja kritika alá, s szembeállítja ezzel a 
,szenvedők tekintélyének" való engedelmességi indíttatás imperatívuszát. (Metz 


1968, 1980, 2004, 2005) 


A "világ radikális (antimodernista) kritikája, sőt megbélyegzése tehát a II. 
világháborút követő teológiai reflexióba kezdett átfordulni, amely elsősorban a 
protestáns Gogarten, valamint a katolikus Metz munkásságának köszönhető. Az 
újkor mint olyan a teológiai reflexió egyik központi problémájává vált ebben a 
korszakban, hiszen a kereszténység és a keresztény gondolatkörre alapuló 
világszemlélet egésze a lényegét érintő legsúlyosabb kérdések elé lett állítva 
Európában: az emberről, Istenről, a szabadságról és a történelem értelméről 


vallott nézetei egyszerre váltak vita tárgyává. 

A modern kor olyan vívmányai, mint demokrácia, emberi jogok, vallásszabadság 
stb. már tagadhatatlan és elvitathatatlan részeivé váltak a társadalomnak, s ha a 
keresztény gondolkodás és az egyházak nem akartak teljességgel kirekesztődni a 
társadalmi  párbeszédből, amellyel egyben lemondtak volna elsődleges 
küldetésükről is, akkor nem tehettek mást, mint hogy a modern társadalom és 
gondolkodás struktúráit figyelembe véve újragondolják saját teológiájuk 
súlypontjait. A XX. század második fele teológiai törekvéseinek ez a társadalmi 


és szellemtörténeti miliő képezi a hátterét. 


Szekularizáció a zsidóságban 


A szekularizációval kapcsolatos történettudományi, szociológiai vizsgálatok és 
értelmezések általában a kereszténység európai és amerikai változásaival 
foglalkoznak, és szinte kizárólag a keresztény teológia és fogalomkészlet 
eszközrendszerével dolgoznak. Ugyanakkor más vonatkozásban az európai 
kultúra vallástörténeti gyökereivel kapcsolatban a görög, római, zsidó és 
keresztény, valamint iszlám  forrásvidékekre hivatkoznak, miközben a 
kereszténység meghatározó voltát történeti és szociológiai alapon érvelve nehéz 
tagadni. A szekularizáció problematikája elsősorban a kereszténységtől, annak 
intézményi dinamikájától meghatározott Európa és Észak-Amerika vallási 
folyamataival kapcsolatban vált a társadalomtudományok egyik központi 
témájává, amely tehát konkrét kontinentális történelmi és társadalmi viszonyok 
által indukált és meghatározott kérdéskör. Az ezeken a kontinenseken jelen lévő 
iszlám a maga kulturális hagyományaiban nem rendelkezik a kereszténységhez 
hasonlítható történelmi és társadalmi távolságtartási logikával, a szintén jelen 
lévő buddhizmustól pedig eleve idegen a keresztény  vallástörténettel 
összehasonlítható intézményi, egyházi karakter. A vallástörténeti korrektség a 
világvallási hagyományok tekintetében a kereszténység mellett csak a vele 


kölcsönös tagadásban történetileg is összefonódott zsidósággal kapcsolatban 

követelheti a szekularizáció és szakralizáció dinamikájának  vizsgálatát.2 


(Schieder, Wolfgang 1997, 312) 


Az alábbiakban a szisztematizált zsidó tanítást is a (teológia kifejezéssel jelöljük, 
bár tudjuk, hogy ez a megjelölés elsősorban a keresztény egyházi szóhasználat 
által meghatározott, s ezért hosszú időn keresztül az összehasonlító 
vallástudomány a nem keresztény vallások hasonló tanrendszereire és ezek 
szakembereire igyekezett más és más kifejezést használni: írástudót a 
zsidóságban és iszlámban, filozófust, gondolkodót vagy tanítót a hinduizmusban 
és buddhizmusban. A rendszeralkotó fogalomtisztázás során azonban a 
különböző vallási hagyományok hasonló szereplőire egyre inkább azonos 
kifejezéseket kezdtek használni, amely nagyban megkönnyítette a vallásközi 
egybevetéseket. (Stietencron 1986, 9-17) A zsidóság vonatkozásában a teológia, 
teológus kifejezés ma már nem ütközik nehézségbe. , A teológia beszéd Istenről. 
A zsidó teológia beszéd a beszélő Istenről" — írja Schalom Ben-Chorin, aki számos 
művének címében is minden további nélkül a teológia kifejezést alkalmazza, és a 
XX. század zsidó gondolkodóinak szövegeiből szerkesztett kötetének is azt a 


címet adta: Zsidó teológia a XX. században. (Ben-Chorin 1988) 


A zsidó teológia (vö. Otto 2007) elsősorban JHWH egyetlenségére alapoz, amint 
azt a vallásos zsidók a közismert , Smá Jiszraél" imában naponta megvallják: az 
, Örökkévaló egyetlenegy". A zsidó gondolkodás és teológia számára a világ az 
Egyetlenen és az ő népén, hívein kívüli hatalom és nép. Ez a felfogás a 
deuteronomiumi időkben öltött máig ható karaktert, amikor a kettészakadt 
ország, Júda és Izrael az új Asszír Birodalom vazallusaként élt. Minthogy az 
asszír király, Assurbanipal és egyáltalán a királyság legitimációja erőteljesen 


vallási is volt, és a törvényeket írásban is megfogalmazták, a zsidó vezetőket és 





2 Természetesen nem lehet célom a zsidóság, illetve helyesebben a judaizmus és a szekularizáció 
problémavilágát akárcsak feltérképezni is. Itt pusztán részben jelezni szeretnénk, hogy ez a té- 
makör szervesen hozzátartozik a vizsgált kulturális régió valláskutatási problémavilágához, 
részben pedig rámutatni a szekuláris állam és a zsidó vallási feszültségek kölcsönhatására, 
amelynek ismerete nélkül a kelet-közép-európai zsidóság nem értelmezhető. 

értelmiségieket ez arra ösztökélte, hogy maguk is írásba foglalják saját isten- és 
világszemléletüket. A  deuteronomista korszakkal kezdődik a  Tnakh 


irodalomtörténete, amelynek egészét fémjelzi ez a döntő jelentőségű korszak. 


Tartsatok meg és teljesítsetek minden igét, amelyet én 
parancsolok nektek! Semmit se tégy hozzá, se el ne 
végy belőle! ... Az URat, a ti Isteneteket kövessétek, 
és őt féljétek, az ő parancsait tartsátok meg, és az ő 
szavára hallgassatok, őt tiszteljétek, és hozzá 
ragaszkodjatok! (5Móz 13,1-6) 


Ebben az idézetben a bevezetésben említett kizárólagosság fogalmazódik meg. A 
szöveg keletkezéstörténete világít rá e kizárólagosságra alapuló teológia és a 
szekularizáció közötti szerves viszonyra. A szöveg ugyanis asszír esküszöveg, 
amelyet mint szövetségi eskütételt a királynak trónralépésekor kellett 
kinyilvánítania Asszur istennel szemben. (Vö. Karasszon 2002) Az asszír 
királyfelfogás szerint senki nem juthat az istenekhez a királyt megkerülve. Ezzel 
az állam, amelyet király reprezentál, olyan pozícióba kerül, amelynek rendkívüli 
vallási jelentősége van: a királlyal szembeni lojalitásban fejeződhet ki az istennel 
szembeni lojalitás. A kortárs zsidóteológia azzal, hogy ezt az esküformulát 
átvette, de nem az asszír isten, hanem JHWH felé tanúsítandó kizárólagos 
lojalitási ígéretté formálta, nemet mondott az asszír király-modell vallási 
tartalmára. Abszolút lojalitást istennel és nem az állammal szemben kell 


tanúsítani, amely gondolat fellelhető később az Apostolok Cselekedeteiben (5,19), 


valamint Szophoklész Antigonéja is így szól Kreón királyhoz: 


Parancsaidban nem hiszem, hogy oly erő 
Lehet, mely engem istenek nem változó 
Íratlan törvényét áthágni kényszerít. 
(471—-473 ford. Trencsényi-Waldapfel Imre) 


Azzal, hogy a zsidó gondolkodás szembehelyezkedett a fennálló királysággal, és 
hangsúlyozta JHWH szuverenitását a világi közösséggel szemben, azt is állította, 


hogy a zsidóságnak mint kultuszközösségnek nem valamely állam kereteire 

támaszkodva, hanem a központi szentély, Jeruzsálem körül kell megformálódnia. 
Az állam és a vallás asszír mintájú összefonódásával szemben a vallás és az állam 


különválasztásának modellje fakad a deuteronomiai zsidó teológia lényegéből. 


JHWH kizárólagosságának teológiai kimunkálása egy további következménnyel 
is járt, melynek szintén meg van a szekularizációra vonatkozó relevanciája. A 
deuteronomikus korban a monoteizmus radikalizálódása zajlott a zsidóságon 
belül, végérvényesen gátat vetve a korábbi politeista népi hagyományoknak. Az 
asszír invázió lerombolta a vidéki szentélyeket, amelynek következtében az 
egyetlen jeruzsálemi templom státusa rendkívül megerősödött. A kortárs zsidó 
teológia ezt a folyamatot azáltal kezelte, hogy a zsidóságon belüli etikai normát 
nem a territóriumhoz kötötte, hanem az egyetlen JHWH felé tanúsítandó 
feltétlen és kizárólagos hűség, az általa adott parancsok megtartásával való 
kifejezéshez. A Második Törvénykönyv fejti ki a szívbe írt törvényt, melyet teljes 
lélekkel kell követni. Az etika erre a JHWH-val legitimált és személyesen 
interiorizálandó törvényre épül és az erre orientálódó kultuszközösségi 
viszonyokra, melyeket a Deuteronomium testvériség modelljével fejez ki. A világ 
varázstalanná válik, a mágikus praktikák elveszítik cselekvésirányító és 
sorsmeghatározó jelentőségüket, és a teológiai innováció következtében átadják 
helyüket JHWH etikai normaállító kizárólagosságának. A vallási és teológiai 
radikalizáció tehát alkalmas és hatékony eszközöket szolgáltat a vallási és nem- 
vallási szféra megkülönböztetéséhez, valamint a világi és a vallási közösség 


elkülönüléséhez. 


A Templom lerombolását követő évszázadokban, egészen Izrael állam 1948-ban 
történt megalapításáig a zsidóság az egész világon diaszpórában létezett. A 
fentebb vázolt teológiai alapállás tette lehetővé a kultusz és a kultuszközösség 
megőrzését, bármely korszakban és bármely államforma közegében. Izrael 
állama révén azonban alapvetően új társadalmi és politikai helyzet állt elő, 
melyet ugyanannak a teológiának a módosítatlan alkalmazásával már nem 


lehetett kezelni. A valláson kívül és belül közötti különbségtételt Izrael államán 

és társadalmán belül is el kellett végezni. Az európai szekularizáció hulláma a 
XIX. századtól kezdve a zsidó vallást is erőteljesen érintette, és kialakult egy 
újfajta zsidóság, amely kibékült a szekularizált modernnel. Az ígéretek 
beteljesüléseként értelmezett Izrael és a szekularizált modern viszonyokhoz 
asszimilálódott (esetenként ateista) zsidóság feszültsége új teológiai kihívást 


jelentett és jelent a mai napig. 


A cionizmusban az atyáknak tett ígéret megvalósulása, annak kifejezett vallási 
argumentációja nélkül tételeződik: a zsidóság , visszatérhet az exilium után a 
neki megígért földre, és újra benépesítheti azt. Az évszázadokon át ívelő vallási 
alapú összetartozás Izrael állama révén szekularizálódva nemzeti összetartozássá 


alakul. 


Isten kirekedt a diskurzusból, de szava, az isteni ígéret mutatta a politikai 
tevékenység számára az irányt, és ez jelentette a kolonializáció legitimációs 
bázisát, melyet a bibliai ígéretek beteljesülésének és minden idők zsidó 


könyörgése meghallgatásának tekintenek. (Raz-Krakotzkin 2002, 187) 


A vallás és az állam közötti határ nem teljesen egyértelmű Izraelben (sem), amely 
számos konfliktus forrása. Ezt a vitatható határvonalat csak olyan teológia képes 
a  kontliktust csökkentő módon kezelni, amely saját zsidó vallási 
konzisztenciájának megtartásával integrálni tudja a zsidóság modern szekuláris 
populációját és annak gondolkodását. Ebből a szempontból a zsidó állami, 
nemzeti és teológiai problematika az egész modern szekularizációs diskurzus 
szerves része, a maga megoldatlanságaival, szélsőségeivel és folyamatos 
kísérleteivel. Mégis a keresztény és a zsidó vallás szekularizációval kapcsolatos 
néhány alapvető eltérésére vallástudományi és teológiai okokból egyaránt fel kell 
hívni a figyelmet. A zsidóság ellenállóbb a szekuláris folyamatokkal szemben, 
mint a kereszténység. Elsősorban azért, mert a zsidóságban a messiási ígéret 
beteljesületlenségének tudata a világgal való azonosulást jobban nehezíti, és 


inkább megóvja a transzcendens Isten és az immanens világ közötti 

kompromisszumoktól. A zsidók történetében nem is zajlott le konstantini 


fordulat, és a zsidóság soha nem recipiálta az antik természetjogot sem. 


A zsidóság teológiájának modellje az európai szekularizáció vonatkozásában egy 
további jelentőséget nyer, ha figyelembe vesszük, hogy gondolkodásában és 
sorsában egyszerre volt és van jelen az etnikumhoz és territóriumhoz való 
kötöttség egyrészről és a vallás mint transzportálható identitás másrészről. 
Amikor a zsidó teológia szakrális kapcsolatot teremtett az ország, a város, a nép 
és a templom között, akkor ez a modell ismeretlen volt a világban. Jeruzsálem 
elpusztítását követően a zsidóság az egész világon nomáddá kellett váljon, 
identitását csak azért volt képes megőrizni, mert az egykori szakrális 
kapcsolatrendszer mellett egy erőteljesen etnicitásra és családra épített 
rendszerben bármely országban, városban és bármely nép közegében a 
transznacionalitás modelljét követte. Nomád kulturális egzisztenciájából 
fakadóan városi élvonalbeli értelmiségiek lettek, és a nemzeti kultúrához 
igazodva és a gettókultúrát tagadva lehetővé tették felemelkedésüket. A 
beágyazottság (apollonikus) és flexibilitás (merkuriánus) kikényszerített, ám 
vallási-teológiai eszközökkel kezelt együttes jelenléte tette lehetővé, hogy 
mindenütt a reformok élharcosai legyenek, ami különösen Oroszországra 


érvényes. (Vö. Slezkine 2004) 


Wenn eine patriarchalische Religion ein Hindernis 
war, dann war Vatermord ein Weg aus dem Ghetto 
und in die universale Aufklárung hinein. Sobald das 
erreicht , war, — konnte — der —— abgeschwáchte 
Universalismus der Christen durch die Universalitat 
der Vernunft und dann der sákularen Revolution 
unterminiert werden. So gibt es einen jüdischen 
Beitrag zur Sákularisierung von Spinoza bis Béla 
Kun. (Martin 2007, 440) 


A patriarchális viszonyok gettójából csak a patriarchalitás logikájának tagadása 
és meghaladása mentén nyílik szabadulás az egyetemesség terébe, amely az 


egyetemes felvilágosodást jelentette: az észét és a világi forradalomét. Ebből a 

szempontból a zsidóság röviden vázolt modellje a globális kultúra világában 
általánosan megfigyelhető, ahol a territorialitás és nacionalitás relativizálódik — 
Slezkine ötletes kifejezését használva egyre többen válnak merkuriánussá —, és 
világméretű kulturális vándormozgalmaknak lehetünk tanúi a maguk sajátos 


vallási legitimációival. 


A judaizmus izraeli valósághoz való igazítása csak akkor kezdődhet el, ha az 
izraeli társadalom legjelentősebb elemei megszabadulnak a fundamentalista 
ortodoxia és a fundamentalista szekularizmus közötti meddő vitától. Mind a 
rabbinikus ortodoxia, mind az izraeli szekularizmus bebizonyította már, hogy 
[nem] képes kielégíteni egy olyan nép spirituális igényeit, amely egy évszázadnyi 
fizikai és lelki megtizedelődés után gyülekezett csak össze. A maga módján 
mindkettő  állandósította Izrael kudarcát abban, hogy az elkülönülő 


közösségekből visszaformálja a zsidókat egy néppé. (Klein Halevi 2001) 


A szekularizáció zsidó teológiai kezelésével kapcsolatban mondottakat Gogarten 
megkülönböztetésével zárhatjuk le, amit a kereszténység vonatkozásában is 
fenntarthatunk: különbséget kell tenni a vallás szekularizációs hatása és a 
szekularizmus vallása között, a hagyományos világfelfogás , varázstalanítása" és 


a vallásellenesség ideológiája között. (Gogarten 1958, 85kk) 


Szociológia 


A keresztény és zsidó teológia szekularizációval kapcsolatos alapállásának 
utalásszerű bemutatását követően rátérek a fogalom szociológiai értelmének 
vázolására. A vallástudomány klasszikusai, mint William James, Max Weber, 
Émile Durkheim, Alexis de Tocguevill és mások mindannyian abban az 
értelemben osztották a szekularizáció tényét, miszerint a felvilágosodást 
követően a vallás társadalmi pozíciója megváltozott, és egyszerűen szólva az 
emberiség evolúciója a babonából az értelem, a hitből a hitetlenség és a vallásból 
a tudomány felé halad. Ez az alapvető és általános egyetértés folyamatosan jelen 
volt, és egészen a hatvanas évekig sem nem vitatták, sem nem igényelték 

különösebben — ennek elméleti megalapozását. —— Társadalomtudományi 


evidenciaként szerepelt az így értelmezett szekularizáció.2 


A fogalom, illetve tézis vagy elmélet vitája több hullámban zajlott az elmúlt fél 
évszázadban. Először a hatvanas évek második felétől kezdődött néhány jelentős 
szociológiai mű megjelenésével s ezzel párhuzamosan a teológiában az , Isten 
halála" teológiai opció felvetésével. A társadalomtudományi értelemben vett 
szekularizációs tézis tartalma ebben a korszakban szabadult meg a felvilágosodás 
szellemiségéből származó vallás- és egyházkritikus attitűdjétől, és vált valóban 
szociológiai elméletté, amely a társadalom szegmentálódásával együttjáróan a 
vallási dimenzió alrendszerré válását és ennek következtében a vallásosság 
mélyreható átalakulását próbálta megragadni. A  szekularizációs tézis 
következetes képviselői azokra a nyugat-európai folyamatokra hivatkoztak, 
melyek során az egyházias vallásosság határozottan csökkenő tendenciát mutat, 
míg az elmélet kritikusai elsősorban az USA egyházias vallásosságának ellentétes 
folyamataira, valamint számos más vallási megújulásra hivatkozva az elméletet 
egyszerűen , mítosznak" minősítették. (Stark 1999) A szekularizációs tézis három 
legfontosabb eleme, illetve állítása ebben az összefüggésben: a társadalom 
differenciálódása, a vallásosság csökkenése és privatizálódása. (Vö. Casanova in 


Smelser és Baltes 2001, 20, 13786-13791) 


Az elsősorban Európára koncentráló s ebben a tudományos közösségben 
reflektáló szerzőkkel szemben számos amerikai szociológus a szekularizáció 
bizonyos felfogásával szemben kritikus álláspontot képvisel. A jelentős amerikai 
vallásszociológiai folyóirat (Sociology of Religion) 1999-ben egy egész számot 
szentelt a szekularizációs tézis vitájának, amelyben a kérdéssel foglalkozó 


legnevesebb szakemberek tekintették át az elmélet harminc esztendejét és annak 





3 Jellemző lexikológiai adalékul szolgálhat, hogy a rangos International Encyclopedia of the Social 
Sciences első, 1968- as kiadásában egyáltalán nem szerepel ,, Secularization" szócikk. A Robert N. 
Bellah által írt ,, Religion: Sociology of Religion" szócikk ugyan a vallás fejlődése alfejezettel zárul, 
de a secularization kifejezés nem fordul elő benne. Az enciklopédia 2001-es, jelentősen átdolgo- 
zott kiadásában José Casanova már terejdelmes szócikket írt ,, Secularizatton" cím alatt, melyre itt 
röviden reflektálunk. 

tarthatóságát. A magas színvonalú tanulmányok végkicsengése szerint a 
szekularizációs tézis nem alkalmas a világ vallási folyamatainak adekvát 
leírására. Rodney Stark, David Martinra hivatkozva határozottan vitatja, hogy 
Európában a vallás csökkenőben lenne, és ideológiának bélyegzi azt a 
feltételezést, hogy a kontinens kulturális folyamatai a korábbi vallási korszakból 
valamiféle szekuláris korszak felé tartanának. Történeti munkákra reflektálva 
tagadja, hogy a vallási aktivitás középkori és mai intenzitása között jelentős 
különbség lenne, és hogy a középkort a , hit korszakának" (Age of Face) kellene 
tekintenünk. A IV-VI. századtól elinduló keresztény misszióról vallott képpel, 
miszerint a népek megtértek, az észak-európai országok példájára alapozva 
állítja, hogy az emberek vallása gyakorlatilag nem változott, a térítés a politikai 
érdekek érvényesítése volt, melynek során a királyokat szövetségesnek nyerték 
meg, majd haláluk után hamarosan szentté avatták. Azzal az összefüggéssel 
kapcsolatban, miszerint a tudomány növekedésével párhuzamosan csökken a 
vallás, Leuba 1914-ben elvégzett, majd Larson és Witham által 1997-ben 
megismételt adatait összevetve bemutatja, hogy a megkérdezett tudósok 
nagyobb része vallásos, hisz Istenben, és imádságának gyümölcseit valami 
többnek tartja, mint puszta pszichés jelenségnek. (Larson és Witham 1998) Végül 
a keleti blokk országaiban lezajlott vallásüldözéssel kapcsolatban, melynek célja a 
vallás gyökeres kiirtása volt, megjegyzi, hogy az emberiség történetében soha 
nem látott vallásellenes törekvés eredményessége nem igazolható, a nyilvánosság 
cenzúra alóli felszabadulása és az egyházak működési szabadságának 
visszanyerése után vallási fellendülés tapasztalható. Mindezek okán 
összefoglalólag megállapítja, hogy a szekularizációs paradigmát (amit az alábbi 
idézetben Stark egyenesen doktrínának nevez) tévesnek kell tartanunk, és 
alkalmatlannak arra, hogy a jelen vallási folyamatokat adekvátan értelmezzük: 


, Isten nyugosztalja" — írja. (Stark 1999, 270) 


Rodney Stark radikális, a szekularizációs tézist temető álláspontjában a 


szekularizáció bizonyos értelmezésével szemben rendkívül sokféle adatot sorol 

fel, melyek — amint alább még részletezem -— inkább mellérendelő viszonyban 
állnak a szekularizációs tézis által felfogott és értelmezett belátásokkal. A tézis 
mellett érvelők számos adatot sorolnak fel, melyek a modell részleges, jelentősen 
módosított változatát megengedhetőnek mutatják, amelyre a későbbiekben 
Detlef Pollack nézeteinek ismertetésével még visszatérünk. Ám annyi a 
vallásszociológiában kétségtelenül szakmai konszenzusnak tekinthető, hogy a 
szekularizációs tézis nem feltétlenül alkalmas a mai vallási folyamatok elsődleges 
vagy akár alapvető értelmezési elméletéül szolgálni, s elveszítette azt az exkluzív 
státusát, melyet mintegy negyven éven keresztül — legalábbis Európában — 
birtokolt. A szekularizáció vitájának további lényeges trendje, illetve eredménye 
az, hogy a tézis felvetésekor a hatvanas-hetvenes évek általános nyugat-európai 
társadalmi hangulatával szinkronban uralkodó vallás- és egyházkritikus felhang, 
amely a tézist normatívvá alakította, a vita révén a deskriptív hangsúly 
érvényesült. A következőkben röviden bemutatom a  szekularizáció 
társadalomtudományi fogalmának rétegeit és hangsúlyait, valamint megkísérlem 
tovább árnyalni az itt vázolt nehézségeket. Mindezt annak érdekében, hogy a 
kelet-közép-európai régió vallási változásainak értelmezéséhez a szekularizációs 
tézis vonzáskörzetéből megbízható elméleti támpilléreket keressünk. E speciális 
célkitűzés miatt eltekinthetünk a világ nagy kulturális régióiban zajló vallási 
folyamatok adatszintű bemutatásától, minthogy ezt a rendszeresen elvégzett 


közvélemény kutatások rendre látni engedik. 


A szekularizáció szintjei 


A szekularizációt leíró elméleti keretként alkalmazó szerzők azon igyekeznek, 
hogy a társadalom különböző  színtereinek, dimenzióinak, rétegeinek 
megfelelően specializálják azokat a kérdéseket, amelyeket ezen elméleti 
megközelítés alapján vizsgálni lehet. Három jelentős szerző megközelítését 
vázolom, akikre a nemzetközi szakirodalom rendre hivatkozik: Dobbelaere, 
Casanova és Habermas. Dobbelaere (Dobbelaere 1999) a szekularizáció 


problematikájának tárgyalásakor három dimenziót tart szükségesnek 

megkülönböztetni: makro, mezo és mikro. A makro az össztársadalmi szint, a 
mezo a társadalmi alrendszereké, a mikro az individuumé. A makroszint 
folyamatait . elemző elméletek  vezérkifejezései a differenciálódás és 
szegmentálódás (Luckmann), autonomizáció, racionalizáció, privatizáció (Berger, 
Wilson), a világ varázstalanítása (Weber, Berger) és generalizáció (Bellah, 
Parsons). Mezoszinten pluralizáció (Martin), relativizáció (Berger) és evilágiság 
(Luckmann), míg végül a mikroszintre vonatkozóan individualizáció (Bellah 
1985), bricolage (Luckmann), hitetlenség (Berger) és az egyházi vallásosság 


visszaesése (Martin).2 


Makroszinten, amit össztársadalminak is nevezhetünk, a szekularizáció nem oka 
a modern társadalom kialakulásának és mai jellegzetességének, hanem a 
társadalmi alrendszerek funkcionális differenciálódásának következménye. 
Valójában csupán leírja a vallási dimenzióra vonatkozóan ugyanazt, amit más 
autonómmá váló, illetve vált alrendszerekre vonatkozóan szintén állít. A 
szekularizációs tézis ilyen értelemben nem állít semmi többet a társadalomról, 
mint a szegmentálódást, olyannyira, hogy Dobbelare egyetértve idézi Wilsont, 
aki szerint csupán arról van szó, hogy a vallás ,úgy kezd működni, mint 
társadalmi alrendszer". (Wilson 1982, 50) A funkcionális alrendszerek működési 
logikájának megfelelően a vallási tekintélyelvet komoly veszteségek érték: a 
gazdaság, az oktatási rendszer, az erkölcs stb. egyáltalán nem vagy csak alig 
veszi figyelembe a vallási tekintély komponensét, helyette saját racionalitása 


szerint működik. 


Mezoszinten a plurális vallási kínálat egyfajta vallási piaci helyzetet 
eredményezett, amelyben a vallási közösségek kínálata verseng az emberek 
lelkéért, esetenként elkereszteléssel (proselytizm) kapcsolatos megegyezéseket 
kötve. A vallási piac kínálati dimenziójához sorolhatók az új vallási közösségek, 


melyeket ugyan számos szerző a vallási felélénkülés s egyben a szekularizáció 


24 A felsorolt művek adatai az idézett tanulmány bibliográfiájában. 

ellensúlyozódásának tekint, ám a vallás társadalmi pozíciójának megváltozását, 
melyet Dobbelaere a szekularizáció középszintű megnyilatkozásának nevez, 


többek között ezek a közösségek jelenítik meg. 


A mikro- vagyis személyes szintű szekularizáció az individualizáció, a brikolázs 
vallásosság, az  egyháztalanság és az egyháztagok  passzivitásának 
növekedésében ragadható meg statisztikailag. A vallási közösségek tagjai a 
közösséggel szemben döntési / választási viszonyban állnak, amely az adott 
közösséggel kapcsolatos aktivitásukat, céljukat meghatározza, s egyben lehetővé 
teszi a különböző vallási közösségek közötti váltásokat. Az egyéni igények 
előtérbe kerülnek, s az egyházzal kapcsolatos vélemények alapja az individuális 
igények teljesítettségének foka. Ennek megfelelően a tagok utilitariánus 
igényrendszerére válaszul az egyház, illetve általánosságban a vallási közösségek 
szolgáltatói stratégiák felé mozdulnak el. Mindezek a változások nem írhatók 
egyszerűen a szekularizáció számlájára, hanem részei egy átfogóbb társadalmi és 
értékváltozási folyamatnak, amelynek további meghatározó elemei a döntések 
individualizációja, a hagyományvesztés, a mobilitás megnövekedése s a 
haszonelvű individualizmus. A racionális döntés súlyának megnövekedése a 
vallási hitrendszer tételeivel kapcsolatos attitűd változásában is megnyilatkozik, 
az elmúlt harminc év számos nemzetközi kutatása igazolja, hogy az ún. 
hagyományos keresztény hittételekbe vetett hit csökken, míg ugyanakkor más 
hagyományftorrású hittételek mondhatni szerves részévé váltak az európaiak 
vallási tanításrendszerének — különösen a reinkarnációba vetett hit. Ugyanakkor 
rendkívül erős és folyamatosnak tűnő hitviták jellemzik a modern társadalmakat, 
mint pl. az abortusz és az eutanázia vitája, melyek bizonyos hittételek 


vonatkozásában magas fokú társadalmi relevanciára utalnak. 


Az egyén vallásossága tehát nem magyarázható kizárólagosan a társadalmi 
rendszer szekularizációjának tézisével, hanem a fentebb már felsorolt további 
társadalmi hatóerőket is szükséges figyelembe venni. Következésképpen nem a 


vallásos hit csökkenése a társadalmi rendszer szekularizációjának kizárólagos 

magyarázó változója (proxy variable), ami nem jelenti azt, hogy a társadalmi 
rendszer szekularizációja nem lenne hatással az egyén vallásosságára. A szerzők 
hangsúlyozzák, hogy a modernizáció a korábbitól eltérő gondolkodási típust 
teremtett, illetve erősített fel, amely a pre-logikus gondolkodást felváltotta, vele a 
vallásit is. Az egyházi tanítás egyetemes érvényű és magas relevanciájú 
objektivitása helyébe a vallási kódok keveredése lépett. A  makro- és 
mikroszintek közötti hatás nem egyirányú, hanem inkább dialektikusnak 
tekinthető: a makroszint általánosítása és a középszint pluralitása s ugyanúgy a 


szekularizáció és az egyéni vallásosság között. 
José Casanova 


Európa vallási helyzetéről (Casanova 2007) írt alapvető tanulmányában 
másokhoz hasonlóan kijelenti, hogy a szekularizációs paradigma nem nyújt 
elégséges segítséget ahhoz, hogy Európa komplex vallási helyzetét magyarázzuk, 
hanem emellett vagy ehelyett inkább az összehasonlító történelmi vizsgálatokat 
és a globális perspektívát szükséges érvényesíteni. Itt csak vázlatosan utalunk 
Casanova felvetéseire, melyeket a következőkben részletesen tárgyalni is fogunk, 
kifejezetten a térség vallási folyamatainak értelmezésekor, figyelembe véve 
legfrissebb publikációit is. Ismertek a tények és az adatok arról, hogy Európán 
belül az egyes társadalmak vallásossága milyen hihetetlen mértékben eltér 
egymástól. A sok változó mentén nagymértékben vallástalan volt NDK és 
Csehország az egyik szélsőséget képviselik, míg velük szemben a másikat 
Lengyelország és Észak-Írország, ha az ortodox kultúrájú országokat nem 
vesszük figyelembe. Az elmúlt évtizedek vallási folyamatainak árnyalt 
vizsgálatához Casanova három különböző elemzési szintet tart szükségesnek: a 
személyes vallásosság, a vallási közösségekben való aktivitás és a vallási 


közösségekhez tartozás, velük való azonosulás szintjeit. 


Az individuális vallásosság vonatkozásában megállapítható, hogy bár az 


európaiak egyfajta általános istenhitet megőriztek, de a személyes vallásosság 

mértéke és mélysége alacsony szintű, ugyanis maguk az istenhívők között is csak 
kevesen imádkoznak rendszeresen, és csak kevesen állítják, hogy személyes 
vallási élményben lett volna részük. Ugyanakkor a halál utáni életben még 
mindig sokan hisznek, sőt ezek száma a fiatalabb korosztályban kissé növekszik, 


amely a transzcendenciába vetett remény jeleként értékelhető. 


A vallás közösségi dimenziója kínálja a szekularizációs paradigma számára a 
legelőnyösebb támogató adatokat, bár itt is helyesebb egyháztalanodásról 
beszélni. A templomba járás változója mutatja az ötvenes évektől kezdve a 
legdrasztikusabb csökkenést, bár ezt érintően is óriási különbségek mutatkoznak 
meg a katolikus, ortodox, protestáns vagy iszlám kultúrájú társadalmak között. 
Az európai trendek ebben a tekintetben térnek el a legszembetűnőbb módon az 
amerikai trendektől, mert az európai egyházaknak nem sikerült a territoriális 
nemzeti egyházak modelljéből áttérni az önkéntes tagságra alapuló, egymással 
konkuráló denominációs modellre, s nem is válhattak ezáltal a modern 
társadalom  prototípusává - különös tekintettel a civil társadalomra. 
Mindazonáltal Európán belül, egymás melletti, rendkívül hasonló országok 
között is jelentős különbségek figyelhetők meg, pl. Lengyelország és Csehország 
között, holott mindkettő szláv, kelet-európai, egykori kommunista és katolikus 
társadalmak, vagy Olaszország és Franciaország között, holott mindkettő latin és 
katolikus társadalom. Ezek a különbségek arra figyelmeztetnek, hogy nem 
annyira a modernitás foka, hanem inkább az egyház, az állam, a nemzet és a civil 


társadalom viszonyrendszere a magas magyarázó erővel bíró faktor. 


Az európai országok furcsa jellegzetessége, hogy némelyekben a viszonylag 
magas személyes vallásosság ellenére a templomlátogatás igen alacsony, 
ugyanakkor más országokra pedig éppen fordítva az jellemző, hogy magas fokú 
a konfesszionális kötődés és alacsony a személyes vallásosság. Az első variációt 
David Martin beliveing without belonging kifejezéssel jellemezte, a másodikat 
Daniele Hervieu-Léger fordítva belonging without beliveing-nek nevezte. Az első 


típust leginkább a skandináv országok testesítik meg, de a másikra is találni 

példát ebben a régióban. A magas fokú konfesszionalitás melletti alacsony fokú 
templomlátogatást Grace Davie képviseleti (vicarious) vallásnak nevezte, amely 
szerint a templomba járók mintegy képviselik az összes felekezeti tagot, akik 
ismét csak rendkívüli alkalmakkor, például ünnepekkor vagy katasztrófák idején 
nagyon is igénylik az egyház szolgáltatásait. Hasonló az ortodox egyházak 


mintája is, melyeket magas identifikáció és alacsony participáció jellemez.25 


Casanova az európai szekularizációs folyamatok újabb, interdiszciplináris, a 
történelmi folyamatokat és hatóerőket jobban figyelembe vevő elemzését tartja 
fontosnak, továbbá felhívja a figyelmet a globális összehasonlítások jelentőségére 
is. Első történelmi, szellemtörténeti aspektusként ki kell emelni, hogy a seculum, a 
világ teológiai fogalmának középkori, skolasztikus kimunkálása fontos szerepet 
játszott abban, hogy a pápaság és a császárság, az egyház és a világ viszonya és 
belső dinamikája fogalmilag kezelhető legyen. A vallási és a nem-vallási 
dimenziók közötti feszültség ilyetén kezelése sajátosan keresztény, más nagy 
vallási hagyományokban nem jellemző. A kereszténységen belül a keleti 
egyházszakadást követően strukturálisan is elkülönült egymástól a nyugati és a 
keleti kereszténység szignifikánsan eltérő hagyományrendszere, 
társadalomfelfogása és intézményi jellegzetességei. A nyugati kereszténységre a 
továbbiakban olyan jelentős folyamatok váltak jellemzővé — pl. a középkori 
egyetemi rendszer kiépülése -—, melyek a keleti kereszténységben ismeretlenek 
maradtak, s az általuk keletkezett nehézségekkel ott nem kellett megküzdeni. 
Végül a felvilágosodás vonatkozásában, melyet a szekularizáció kiemelt 
történelmi szakaszának tekintenek, ki kell emelni, hogy a felvilágosodás nem volt 
egységes folyamat, a brit, a francia és az amerikai felvilágosodás közötti 
különbségek jelentősek, nem is beszélve a német filozófiai és teológiai áramlatok 
sajátosságairól. Európa éppen azért tekintendő egyedi esetnek, mert ott a 
szekularizmus mint a vallásfejlődés teleologikus elmélete az  autfklérista 


valláskritikára alapult, s emiatt ez a fogalom sokkal inkább programatikus 


25 Hivatkozások Casanova idézett tanulmányában. 


78 


A szekularizáció és ami utána következik 


ideológia, mint leíró kategória, sőt akár önbeteljesítő jóslatnak is tekinthető. A 
szekularizáció posztulátuma - az előbbiekben éppen csak megemlített történelmi 
folyamatokkal a háttérben — Európában oda vezetett, hogy a kereszténységtől 
való elfordulás nem új spiritualitások felé történt, hanem a vallástalanság felé. 
Éppen ellenkezőleg, mint Amerikában, ahol a , folyamat a "denominációból az 
"individuális misztika" irányába tart, és nem a vallástalanság irányába". (340) A 
legtöbb európai a modern szekularitás konvertitája, s ebből következően 
mindenre, ami vallási, megvetéssel tekint, s ez felvilágosodott mivoltának egyik 
fő pillére. (342) Bár nominálisan nemzeti egyházuk tagjai maradnak, spirituálisan 
szakítottak vele. Nem igényelnek más vallási intézményt, meggyőződésüket a 
privát szférában ápolják, s így nem is alakulhat ki az Amerikára jellemző vallás- 
kínálati verseny, amely az egyházakat és az egyéneket is vallási mozgásban 


tartaná. 


A történelmi elemzések, melyekre itt éppen csak utalhattunk, s melyek kielégítő 
elvégzése még sok tekintetben várat magára, azt mutatják, hogy nem 
beszélhetünk lineális feljlődéselméleti alapokon állva egyértelmű folyamatról, 
amely a vallási korszak után a világi korszak felé tartana. Ehelyett olyan 
értelmezési mátrixra van szükség, amely a vallási és szekuláris dimenzió 
egymásba fonódottságát, a felvilágosodás több modellű jellegzetességeit és a 


kereszténység eltérő regionális változatait egyszerre veszi figyelembe. 


Deszekularizációs áramlatok 


Ahhoz, hogy posztszekuláris társadalomról lehessen beszélni, amelyben a 
szekularizációval ellentétes folyamat zajlik, amit Peter L. Berger nyomán 
deszekularizációnak? is neveznek (Berger 1999), szükséges a szekuláris 
társadalmi viszonyok megléte és ezek valamilyen értelemben zajló 
meghaladottsága. Olyan országokban, mint Kanada, Ausztrália, Új-Zéland a II. 
világháború után az emberek folyamatosan eloldották magukat vallási 


26 Az eredeti bergeri felvetést annak megjelenését követően tíz esztendővel pontosította Karpov. 
(Karpov 2010) 

kötődésükből, s ez a helyzet nem látszik olyan jelentősen változni a mai napig, 
hogy posztszekuláris joggal nevezhetnénk a viszonyokat poszt-szekulárisnak. Az 
új formájú spiritualitások sem képesek ellensúlyozni azokat a súlyos 
veszteségeket, melyeket a nagy vallási közösségeknek tudomásul kellett venniük. 
Bizonyos értelemben  vitathatatlanok olyan folyamatok, melyeket a 
szekularizáció kifejezésével lehet jelölni. A tudományos-technikai civilizáció 
nehezen egyeztethető össze teocentrikus vagy metafizikai világképpel; a 
társadalmi alrendszerek differenciálódása folytán az egyházak már nem 
rendelkeznek ugyanazzal a befolyással a kultúrára, politikára, nevelésre és 
tudományra, mint a korábbi korszakokban, s inkább az üdvjavak forgalmazására 
koncentrálnak; végül az agrár társadalmaknak az ipari társadalmakba való 
átmenete révén a hétköznapi életrizikók csökkentek, megnövekedett a szociális 
biztonság, melyek a vallásra mint kontingencia-kezelő instanciára vonatkozó 


igényt csökkentették. 


Mindazonáltal a vallási dimenzió tagadhatatlan vitalizálódását is konstatálják az 
elemzők, amely elsősorban három területen figyelhető meg: a nagy világvallások 
missziós aktivitásának  felerősödése, az ezeken belüli fundamentalista 
fókuszálódás és a vallási hagyományok politikai instrumentalizálódása terén.27 
Mindezekkel együtt, bár a szekularizációs tendenciák jellegzetességének és 
folyamatosságának védelmezői még mindig számos adattal támaszthatják alá 
téziseiket, José Casanova alapján fontos különbséget tenni a vallás 
funkcióvesztése és jelentőségvesztése között. Miközben ugyan a nagy vallási 
közösségek tagjai sok tekintetben  szuverénebb módon tartoznak a 
közösségekhez, amelyben általánosságban inkább a nagyobb távolságtartás 
jellemző, már ami a rendszeres vallási tevékenységet illeti, ugyanakkor a vallási 


közösségek megtalálták a média által közvetített diskurzusokban a maguk helyét 





27 Érdekes felvetéssel élt Kaufmann és munkatársai közleménye, melyben demográfiai számítások 
alapján egyenesen az európai szekularizáció végét próbálták megragadni, s arra a következte- 
tésre jutnak, hogy különböző demográfiai folyamatok következtében a század végére Nyugat- 
Európa vallásosabb lesz, mint amilyen ma. (Kaufmann 2012) 

és jelentőségét, s ennek révén nagy befolyással tudnak lenni társadalmi vitákra. 
Ez a diszkurzív jelenlét más szervezetek és intézmények esetében is elsősorban 
nem a tagság létszámától, hanem a nyilvánosságmunka tartalmának és 


tormájának professzionalitásától függ. 


A modern társadalmak posztszekuláris jellegzetessége Habermas szerint egyfajta 
tudati változásban (Bewusstseinswandel) ragadható meg, melyet a szerző három 
jelenségre vezet vissza. (Habermas 2008, 37) Elsősorban a média a világ számos 
konfliktusát többé vagy kevésbé vallási konfliktusként mutatja be, melynek 
folytán a fundamentalista vallási csoportok különösebb igyekezete nélkül is az 
európai polgárokban elbizonytalanodik az a tudat, hogy a vallás belátható időn 
belül eltűnik a nyilvánosság jelentős szereplői köréből, és a kulturális és 
társadalmi modernizáció a vallás személyes és intézményes jelentőségének 
kárára folytatódik. Másrészt a nemzeti viszonyok között is számos vallási 
közösség eredményesen lép fel értelmezési közösségként, amelyek a 
társadalompolitika dimenzióit érintő vagy kitevő kérdések vonatkozásában 
jellegzetes, alternatív álláspontokat képesek képviselni, sőt e nyilvános 
diskurzusokat esetenként meg is határozni. Harmadjára a migráció tényezője 
veendő figyelembe, amely a XVI-XVII. századi jellegzetességektől eltérően az 
európaitól teljes mértékben különböző kulturális viszonyokat kever az öreg 
kontinens társadalmaiba, melyeket egyre inkább a posztkoloniális befogadó 


alaphelyzet jellemez. 


Habermas szerint, aki a modernitás nagy teoretikusának számít, a mai (nyugat-) 
európai társadalmi diskurzust két aktív erő konfliktusa határozza meg, a 
felvilágosodási tundamentalizmus és a multikulturalizmus. A szekularisták az 
összes polgár , színvak politikai inklúzióját" követelik, és nem kívánnak 
tekintettel lenni senki történelmi és kulturális gyökereire. A multikulturalisták 
ezzel szemben olyan másság-érzékeny politikát követelnek, amely a kulturális 
kisebbségek érdekeit a jogalkotás szintjén veszi figyelembe, és óvnak a 


kényszerasszimilációtól, — valamint a kulturális gyökerek  elmetszésétől 

(erzwungene . Assimilation und  Entwurzelung). Bár a két megközelítés 
egybetartozása világos, az ellentét abban áll, hogy az egyik oldal a kulturális 


identitásnak, míg a másik az állampolgári integrációnak ad elsőbbséget. 


Ebben az összefüggésben arra a kérdésre kell választ 
kapnunk, hogy ha a vallás  szekularisztikus 
leértékelését egy napon a szekuláris polgárok nagy 
többsége osztaná, ez egyáltalán kezelhető lenne-e az 
állampolgári egyenlőség és kulturális különbözőség 
viszonyainak keretei között. Avagy a polgárok 
releváns részének  szekularisztikus tudatállapota 
éppoly kevéssé lenne elfogadható a posztszekuláris 
társadalom  normatívnak tekintett önértelmezése 
számára, mint a vallásos polgárok tömegének 
fundamentalisztikus hajlandósága. Ez a kérdés a 
vonakodás bármely "multikulturalista drámánál" 
mélyebb forrásait érinti. (Habermas 2008, 41) 


Ebben a diszkurzív erőtérben Habermas szerint komplementer tanulási 
folyamatra  (komplementürer  Lernprozess) van szükség mind a vallási 
tradicionalizmus, mind a szekularizmus részéről. A vallási közösségeknek meg 
kell érteniük, hogy az államnak egyrészt elégségesen biztosítania kell a vallási 
meggyőződéseket is integrálni képes jogi kereteket, másrészt az egyéni, de még 
inkább a közösségi vallásgyakorlás szabadságát, ugyanis semmilyen 
meggyőződés vagy annak elvetése a demokráciában jogi eszközökkel nem 
kényszeríthető ki. Ugyanakkor a szekularisták is rászorulnak premisszáik 
érvényesítésével kapcsolatban álláspontjaik  felfrissítésére, miszerint nem 
azonosíthatják az állam semlegességét a vallási közösségek nyilvános 
megnyilatkozásának betiltásával, méghozzá éppen az állam és az egyház általuk 
legerőteljesebben követelt és eredményesen érvényesített szétválasztásának elve 
alapján. Az ilyen liberális nyitás mellett két érv is szól — írja Habermas. Először is 
el kell fogadni, hogy vannak polgárok, akik egyáltalán nem hajlandók erkölcsi 
meggyőződésükre vonatkozóan szóhasználatukban a profán és a szent között 


különbséget tenni. Másrészt nem tanácsos, ha a demokratikus állam a 

, nyilvánosság szólamsokaságának polifonikus komplexitását" túl gyorsan 
redukálja, mert nem kizárható, hogy szűkös értelem- és identitáskínálati 
tartalékai kiürülnek. , Annak érdekében, hogy a társadalom élhető maradjon, 
mindkét oldalnak meg kell szoknia, mennyire szükséges a hit és a tudás 
viszonyának újraértelmezése, mert ez teszi számukra lehetővé az önreflektív és 


felvilágosult együttélést." (Máté-Tóth 1993, 46) 


Megállapíthatjuk, hogy a szekularizációs tézissel szemben megfogalmazott 
kritikák két nagy csoportra oszthatók. Az egyik statisztikai adatok alapján 
igazolja, hogy a tézisben megfogalmazott folyamatok nem úgy, illetve nem 
mindenütt zajlottak, mint azt a tézis szerint elvárhattuk volna. A másik csoportba 
pedig azok a kritikák tartoznak, melyek magát a tézist elméleti alapon kritizálják, 
kimutatván annak belső logikájában rejlő hibákat. Utóbbiak szerint a 
szekularizációs tézis nem is elmélet, hanem inkább doktrína, amely a hetvenes 
évektől kezdődően mintegy dogmának számított. Valójában azonban az elméleti 
kritikák szerint nem más, mint lazán összetartozó állítások szövevénye. (Shiner 
1967) A II. világháborút követően a vallásstatisztikai adatok nem támasztották 
alá a felvetést, úgyhogy inkább mítosznak kell nevezni, és nem elméletnek 
(Glasner 1977), az új vallási mozgalmak pedig, melyekben a vallásosság 
felerősödése éppen a szekularizációs tézis feltételezésével ellenkező jelenséget 
mutat, azokban az országokban fejlődtek a leglendületesebben, melyeket a 
leginkább szekularizáltnak tartottak. (Stark és Bainbridge 1985) Végül, a vallás 
jelentős világpolitikai tényezővé vált az elmúlt húsz esztendőben, szemben a 
tézis szerinti elvárással, miszerint marginalizált szerepe egyre sorvad. (Vö. Kevin 
J. 1999) Mindezek okán joggal vethető fel, hogy ha a vallási folyamatok 
értelmezésének legismertebb elmélete ilyen alacsony szinten képes csak 
megragadni a folyamatok természetét, akkor arra a tárgyra vonatkozóan, 
melynek értelmezését hivatott lett volna elméleti alapon lehetővé tenni, új 


alapkutatásokra, alapvető összefüggések feltárására van szükség. 

A szekularizációval, illetve közvetlenebbül a szekularizációs tézissel behatóbban 
foglalkozó szerzők érthető módon többé-kevésbé saját országuk, tágabb régiójuk 
adataiból indulnak ki, s az ezek alapján szerzett tapasztalataik fémjelzik az 
elmélettel kapcsolatos alapállásukat. A hatvanas-hetvenes évek meghatározó 
szerzői közül többen európaiak (Wilson, Dobbelare), s a Bostonban alkotó idős 
Peter L. Berger is erős európai, jelesül osztrák gyökerekkel rendelkezik. A 
szekularizációs tézis Nyugat-Európából indult el útjára, és nem túlzás felvetni, 
hogy valódi relevanciája is ebben a régióban maradt meg, még akkor is, ha mára 


sokan csak nagyon óvatosan merik használni. 


A szekularizácós tézis védelmezői közé tartozik többek között a (kelet-jnémet 
Detlef Pollack, aki a tézis kritikusainak érveit sorra véve állítja a felvetés mai 
relevanciáját. Ihomas Luckmannal szemben kifejti, hogy az a vallásfogalom, 
amelyet Luckmann a szekularizációs tézist kritizálva használ, olyan tág, hogy 
magának a vallásnak a saját értelmét veszi el. A tézis más kritikusai szerint 
számos vallási ébredést tapasztalhattunk Európában, s tagadhatatlan, hogy a 
nem egyházias — és tehetjük hozzá, tipikusan nem keresztény — érdeklődés a 
vallás iránt megnövekedett. Ennek mértéke azonban Pollack szerint még nem 
alapozza meg a tézis elvetését, hiszen a minden ilyen ébredésben érintettet 
egybevéve sem állítható, hogy az alapvetően változtatna a hagyományos vallás 
marginalizált európai pozícióján. Miközben új vallási formák és közösségek 
jelennek meg, ugyanakkor a katolikus egyház tagvesztéséhez viszonyítva ezek 
tagságának létszáma elenyésző, arról nem is beszélve, hogy mennyi az 
össztársadalomhoz képest. Akik a különböző, ún. világnézeti csoportokhoz 
tartoznak, vagy ilyen jellegű kínálatokkal élnek, azok között a felekezeten 
kívüliek aránya igen csekély, tehát semmilyen értelemben nem tekinthetők az 
egyház(ak) tagvesztesége ellensúlyozóinak. Végül felhívja a figyelmet, hogy a 
privatizált vallásosság iránt érdeklődők és a vallási intézményi tagság között 
viszonylag erős összefüggés figyelhető meg. Nemcsak az egyháztagok, 


istentiszteletet látogatók s az egyházzal igen szoros kapcsolatot ápolók száma 

csökken, hanem azoké is, akik Istenben hisznek, rendszeresen imádkoznak, és 


magukat vallásosnak tartják. (Pollack 2003, 133-137) 


A fenti összetett tudománytörténeti áttekintésből látható, hogy az általánosan a 
vallás társadalmi jelenlétét elemző és értelmező szekularizációs tézis a 
szociológiai szakirodalomban nem hozható egyértelműen közös nevezőre, 
legfeljebb a számos tekintélyes szerző sokfelé ágazó felvetésének ismeretében a 
tézis néhány alapelemét tekinthetjük olyannak, amelyet az igényes kutatásnak a 
világ bármely régióját vizsgálva figyelembe kell vennie. Mielőtt ezeket az 
elemeket röviden vázolom, és a kelet-közép-európai régióból néhány példával 
alátámasztom, szükségesnek látom, hogy a teológiában, a keresztény egyházak 
önértelmezésének " szisztematikus tudományában is rámutassak a 
szekularizációra — vonatkozó legjelentősebb  felfogásokra, különösen a 


szekularizmus ideológiájának megváltozott értelmezésére. 


Exkurzus: Szekularizáció a magyar nyelvű szociológiai szakirodalomban 


A szekularizáció elméletének, a fogalommal jelölt folyamatoknak és a 
magyarországi, illetve  kelet-közép-európai vallási változások sajátos 
értelmezésének témaköre a hatvanas évek közepétől erősödően jelen van a 
magyar szociológusok munkáiban. A témát taglalva illendőnek tartom röviden 
összefoglalni a hazai szakma képviselőinek álláspontjait.? Az alább röviden 
bemutatott szerzők nem mindegyike szociológus, pl. Endreffy vagy Horváth, ám 
fejtegetéseikben szociológiai megközelítéseket alkalmaznak, illetve ismertetnek. 
A téma kifejezetten filozófiai szempontú tárgyalásával Mezei Balázs egyik 
tanulmányában találkozhatunk. Mezei a valláson belül elkülöníti a , külső", 
intézményi dimenziót, melyet a latin religio kifejezéssel illet, a , belsőtől", a 


személyestől, amelyet confessio-val jelöl. Kijelenti, hogy a szekularizáció 





28 Az alábbi bemutatás összeállításában segítségemre volt Feleky Gábor Attila közgazdász, vallás- 
kutató. 

29 Csak olyan szerzőket tárgyalok, akik a témával mint olyannal nem pusztán említés szintjén, ha- 
nem külön is foglalkoztak. 

problematikájának vizsgálatakor meg kell különböztetnünk az egyik, illetve a 
másik dimenzióban zajló folyamatokat. A vallás társadalmi és gondolkodásbeli 
mai jelenlétének jellegzetességeit a volt szocialista országokban a vallás 
intézményrendszerével szembeni totális eljárások következményeinek tartja, 
melyek célja a vallás belső dimenziójának megszüntetése volt, amely nem járt 
sikerrel. A  szekularizáció kifejezés helyett Mezei -  vallásfilozófiai 
fogalomtárának megfelelően (vö. uőó. 2004) — a vallástól való , eltekintés" 
kifejezést vezeti be. A XIII. századtól kezdődő gondolkodási folyamatok mára 
odáig jutottak, hogy nemcsak arra van elméleti lehetőség, hogy a vallási 
dimenzió jelentőségét csökkentsük, hanem arra is, hogy teljes mértékben 


eltekintsünk jelentőségétől, magától a vallástól. (Mezei 2005, 21) 


Az alábbi összefoglalással — a tisztelgésen túl — nemcsak az a célom, hogy a téma 
egyfajta gondolattérképét bemutassam, hanem az is, hogy a magyar szerzők 
álláspontjának vázlatos ismertetésével rámutassak arra a törekvésre, kísérletre, 
amely a régió sajátos vallási folyamatainak értelmezésére régióspecifikus 
elméletet keres. Ez a keresési folyamat természetesen nemcsak a magyar 
szerzőket jellemzi, s mint e fejezet más részeiben láthattuk, nem is csupán a kelet- 
európaiakat. Ugyanakkor azt is látnunk kell, hogy az eredeti szekularizációs tézis 
határainak bemutatásán és néhány fontos dimenzió felvetésén túl egyfajta új 
elmélet határai még alig körvonalazódnak. A szerzőket időrendbe szedve 
tárgyalom, amely azt is mutatja, hogy az itthon megfogalmazott felvetések 


valamelyest követték a nyugat-európai diskurzust. 


Varga Iván 1967-ben a vallásszociológia közhelyeként, ideológiától függetlenül, 
mindenki által elfogadottként említi meg a szekularizáció tényét. Definíciója 
szerint a szekularizáción alapvetően , mindazon folyamatok összességét értjük, 
amelyek a vallás iránti közömbösség fokozódásában, a vallási befolyás 
csökkenésében és megszűnésében, illetve a tudatos materializmus és ateizmus 
szférájának növekedésében mutatkoznak meg". (Varga 1967b, 410) Hangsúlyos 


gondolata, hogy a szekularizációt nem lehet pusztán a templombajárás 

mértékével vagy az egyházak tagjainak számával mérni, hiszen a folyamat 
csupán egyik kifejeződése a vallási aktivitás csökkenése. Ezen túlmenően ugyanis 
az emberek gondolkodását is egyre kevésbé szövi át a vallás, egyre kisebb 
mértékben érvényesülnek a vallási tanok és előírások. A vallásukat gyakorlók 
esetében a hagyományok és a konformizmus szerepe nő a természetfölöttihez 
való viszony kárára. Az egyház tevékenysége egyedül a vallási mezőre 


korlátozódik. (Varga 1967a, 1967b) 


Varga vélekedése szerint a világiasodás egyre nagyobb teret hódít a kapitalista, 
illetve — még hangsúlyosabban — a szocialista társadalmakban, habár egyes 
felekezeteknél ideiglenesen növekedés is tapasztalható. A szekularizációnak már 
a kapitalizmusban történő megjelenését egyértelműen a vallási ideológia 
monopolhelyzetének elvesztésével, az ideológiai pluralizálódással magyarázza 
Varga, ugyanis a vallásnak meg kell küzdenie más intézményesült (pl. politikai) 
ideológiákkal, normákkal. A vallás így sok tekintetben a magánélet szférájába 
szorul, és elveszíti kötelező mivoltát. A szerző Luckmann és Berger Secularization 
and Pluralism c. tanulmányára hivatkozva megállapítja, hogy az egyén igényeihez 
alkalmazkodni próbáló vallás kiszorul a közéletből, így szubjektivizálódik, a 


vallási tartalmak elveszítik objektív, tényszerű státuszukat. 


Murányi Mihály és Dömők Zsuzsa a szekularizáció csak egyik oldalának tartják a 
tradicionális vallási értékrend szerepének csökkenését, és hangsúlyozzák, hogy a 
tudomány az ezzel párhuzamosan zajló folyamatoknak, az új eszmék, nézetek 
értékszintre emelkedésének is figyelmet kell szenteljen, így vizsgálni szükséges, 
hogy konkrétan milyen világnézeti változások zajlanak, milyen eszmék és 
értékek foglalják el a vallási eszmék és értékek helyét. A kutatás feladata tehát 
nemcsak a vallásosság mérése, hanem annak meghatározása is, hogy ki mennyire 
nem vallásos. Felmérésük eredményeiből a szerzőpáros azt a következtetést 
vonja le, hogy az új eszmék csak korlátozottan szolgálhatnak a magatartás 
szabályozásának eszközére, kevésbé adnak útmutatást a mindennapi élet során 


felmerülő problémákra. (Murányi és Dömők 1976) 

Murányi a szekularizáció fogalmának többrétegűségéről írva három jelentést 
különít el. A kezdeti, legszűkebb jelentés — mely már a reformáció korában 
kialakul — az egyházi privilégiumok világi kézre juttatása, világi hatalom általi 
kisajátítása. Később, a francia forradalmat követően a szekularizáció az egyház és 
az állam szétválasztását célzó intézkedések rendszerének megnevezésére 
szolgált, tehát közjogi értelmezést nyert. A XX. században a vallásnak a 
társadalom életében betöltött szerepének megváltozását, jelentőségének 
csökkenését jelzi a fogalom. Murányinál a szekularizáció nem elsősorban a 
vallásgyakorlás csökkenését jelenti, hanem azt a folyamatot, melyben a vallás 
szerepét és helyét valami más veszi át az egyének életében. Az egyházakhoz való 
tartozás ebben a helyzetben már nem jelent elégséges támaszt a vallásosság 
vizsgálatához, lévén a vallási tevékenységek egyre kevésbé zajlanak az egyházak 
intézményrendszereiben. A vallás pszichológiai és társadalmi realitása közötti 
szoros összefüggést látó kutatók közül P. Bergert emeli ki, aki a szekularizációt a 
vallásgyakorlás alakulásánál jóval tágabb összefüggésben, a vallási tartalmak 
művészetekből, filozófiából való kiszorulásában és főként a tudomány olyan 
fejlődésében látja, amely nem vallási perspektívákból történő szemléletet tesz 
lehetővé. A szerző úgy tekint ezen szemléletre, mint az immanencia és 
transzcendencia közötti kontinuitás megszakadására, a , földi valóság" tényei 
nomizálódásának —- és ilyetén történő legitimálódásának - megszűnésére. 
Vélekedése szerint a társadalom attól nem válik feltétlenül szekularizálttá, hogy 
kevesen hisznek Istenben, illetve járnak templomba. Ha ugyanis ezen szituáció 
egyfajta anomikus állapotként van jelen, és a társadalom nem képes magát 
öntörvényű rendszerként legitimálni, akkor az értelmet, a helyzetből való kiutat 
szakrális eszközökben, a transzcendenssel való kapcsolat helyreállításában 
találhatja meg. Másrészt azon lehetőség is fennáll, hogy a vallásgyakorlás 
tradícióvá, egyfajta , társadalmi ornamentikává" válik, az emberek pedig nem 


eszmélnek rá, hogy valójában már nem vallásosak. (Murányi 1977) 

Tomka Miklós? elismeri, hogy az egyházak befolyása, mediáló szerepe csökken, 
így a hivatalos vallási intézmények a vallásosok csak kisebb részét reprezentálják, 
ugyanakkor úgy vélekedik, hogy a vallási hagyomány, illetve annak egyes elemei 
a rokonság, család keretein belül tovább élnek. Számos szerzőre hivatkozva 
megállapítja, hogy a szekularizáció a kisegyházak tekintetében csak korlátozottan 
tud érvényesülni, melynek alapvetően két oka lehetséges: egyrészt azok 
közösség-központú jellege, másrészt az intellektusra helyezett kisebb hangsúly. 
A szekularizáció tézis első megállapításaként fogalmazza meg, hogy a zsidó- 
keresztény felfogás (Isten e világtól teljesen eltérőként való szemlélése, a világ 
míitosztalanítása) lehetővé tette a világ egyes területeinek függetlenedését a 
vallástól. A második megállapítás, hogy az előbb említett elkülönülés vezet a 
társadalmi rendszer differenciálódásához, az egyes társadalmi és életszférák 
önállósodásához, amely végső soron (és ez már maga a harmadik tézis) azzal jár, 


hogy a vallás az élet egyik speciális részterületévé válik. (Tomka 1994) 


Tomka alapvetően tudományosan, nem elfogadható felfogásként mutatja be a 
folyamatos elvallástalanodást, a vallásosság mértékének, befolyásának és 
jelentőségének napról napra tartó lineáris csökkenéséről alkotott elképzelést. 
Ennek egyik indokaként azt hozza fel, hogy — mind a múltra, mind a jelenre 
nézve - tévesek a vallásosság mértékével kapcsolatos elgondolások. A korábbi 
korszakok társadalmait nem lehet általánosan vallásosnak nevezni, habár a 
vallásosság kétség kívül a társadalom egészét jellemezte és alakította. Tomka 
meglátása szerint Európában az elvallástalanodást 1950 és 1978/1980 között 
figyelhetjük meg legteljesebben, és bár a folyamat folytatódott, 1978/1980 óta 
vallási újjáéledést is tapasztalhatunk, a vallás — bár alacsonyabb szinten, mint 


előtte — stabilizálta helyzetét — több országban egyenesen a vallásosság 





30 Ebben az összefoglalásban csak a magyar nyelven megjelent publikációit veszem figyelembe, 
minthogy elsősorban ezek hatottak, hatnak a magyar szakmai diskurzusra, jóllehet különösen 
Kelet-Közép-Európára vonatkozóan német és angol nyelvű munkái igen jelentősek. Ezekre a 
régióspecifikus elméletek tárgyalásakor részletesen kitérek. 

31 Elsősorban ennek bizonyítását végezte el korábbi kisebb művei után 2011-ben megjelent mono- 
gráfiájában. (Tomka 2011) 

növekedéséről beszélhetünk -, a vallásosság hanyatló, ritkuló formáival szemben 
újak jelennek meg. Nemcsak mennyiségi, hanem minőségi és szerkezeti 
változással is együtt jár a folyamat. A  szekularizációs tézis 
tudománytalanságának másik jelét Tomka abban látja, hogy téves elképzelésre, 
az elvallástalanodást lineáris folyamatosságként való felfogására épít, ahelyett, 
hogy a kívánatos , több irányú és több központú társadalmi-világnézeti mozgás" 
szemléletet alkalmazná. A szekularizációs tézis ugyanakkor nem képes a vallási 
változások egészét sem értelmezni, csupán annak egy szakaszát. A megélénkülő 
vallásosság, illetve egyéb jelenségek magyarázatára az elmélet teljességgel 


alkalmatlan. (Tomka 1979, 1989, 1990) 


Tomka szerint a társadalmi rendszer differenciálódásában a vallás szerepe és 
helye két irányba változik. Egyrészt társadalmat integráló funkcióját veszíti el, 
másrészt e kényszer megszűnésével lehetővé válik az , eredeti feladataira" való 
koncentráció. Ez utóbbi következménye, hogy a vallás saját helyét a személyes 
kapcsolatok, az egyének világában találja meg. Ugyanakkor a vallási 
gondolkodást is áthatja a közélet, így a vallás politizálódik. Tomka két fő 
szemléletet különböztet meg, melyek közül az egyik a társadalmi rendszer 
differenciálódásának hatását a vallás koncentrálódásában, a másik a vallásnak a 
kultúrában történő feloldódásában látja. Mindkét nézet követői egyetértenek 
azonban azzal, hogy az egyház társadalmi szerepe szűkül, amely a vallási 
intézményeket változásra kényszeríti, valamint megszűnik azon kényszer, hogy 
vallásosnak kell lenni. A kialakult helyzetben a vallási pozíció tudatos döntést, 
illetve állandó reflexiót igényel. A differenciálódó társadalmi rendszerben az 
emberek emocionális és közösségi igényeire, illetve a létezés értelmére keresett 
válaszok egyrészt a vallás fokozott emocionalizálódását, másrészt növekvő 
intellektualizálódását segítik elő. A vallási intézményrendszer változási 
kényszere pedig alapvetően négy  vallásmodellben manifesztálódhat: a 
külvilágtól való elfordulás, gettósodás; liberalizálódás; innovatív új vallási 


mozgalmak megjelenése; saját autonómiával és közösségi relációkkal rendelkező 

alegységek szimbiózisából álló bürokratikus, erősen differenciált és specializált 
szervezet létrejötte. A személyes vallásosságra nézve a vallással kapcsolatos 
választási lehetőségek megjelenése, a vallási alrendszer — illetve annak egyes 
intézményei -— szerepének csökkenése alapvetően három folyamatot indukálhat. 
Egyrészt az egyháztól való elszakadás a vallástól való elfordulással járhat, mely 
materialista, illetve ateista álláspontban teljesedhet ki. Az egyházon kívüli 
vallásosság opciója is felmerül, növelve a maguk módján vallásosak csoportját. A 
harmadik alternatíva az intézményesített vallással való szakítás, de egyfajta 


személyes szinkretizmus kialakulása lehet. (Tomka 1989) 


Endreffy Zoltán a szekularizáció kifejezést az elvilágiasodásnak arra a 
folyamatára vonatkozóként definiálja, mely során a társadalmi élet egyes 
területei fokozatosan kiváltak a vallás irányítása alól, és önállósultak, ennek 
következtében pedig már nem a vallás irányítja a társadalmi tevékenységeket. A 
szekularizáció így alapvetően egy jogi-politikai jelenség — az állam és az egyház 
szétválasztása -, melynek következtében a vallás a magánélet, illetve a civil 
társadalom szférájába húzódik vissza. A társadalmi szférák differenciálódása és 
önállósodása egyrészt jelentősen megnöveli azok hatékonyságát, másrészt azok 
integrációja, összehangolása lehetetlenné válik, mindegyik alrendszer saját 
célracionalitását követi, így nincs tekintettel más szektorokra -—- és ez 
értelemszerűen a szekularizált társadalom instabilitásával jár. A szekularizált 
világban az erkölcsi normák kötelező érvényének megszűnése tapasztalható, az 
értelemadó rendszerek pluralizmusa szükségszerűen azok gyengüléséhez vezet, 
az emberek önazonossága egyre nehezebbé válik. A vallás csak egy a versengő 
ideológiák között, s ez megnehezíti a vele való azonosulást. A vallásosság 
szabadidős tevékenységgé alakul, a hívők , civil" életére alig van hatással, hiszen 
ők az élet egyéb területein egyre inkább más normarendszerhez alkalmazkodnak, 
a vallási előírások betartása a vallási szerepre korlátozódik. Az egyház 


bürokratikus szolgáltató intézménnyé válik, melynek egyik fő szolgáltatása 

ünnepélyessé tenni az élet egyes eseményeit, illetve egyes tradíciókat átadni. 


(Endreffy 1989) 


Szerinte, mivel a keresztények az életszférák önállósulási folyamatát Isten nélküli 
világ megteremtéseként értelmezték, így azt az ateizmussal azonosították, és a 
modernitással kapcsolatosan is negatív álláspontot vettek fel. A II. Vatikáni 
Zsinat elfogadta a szekularizációt, és nemet mondott az integrizmusra, 
ugyanakkor tovább él a modernitással kapcsolatos gyanakvás, bizalmatlanság is, 
mely leginkább a  kelet-közép-európai katolikus egyház  liberalizmus- 


ellenességében nyilvánul meg. (Endreffy 1995) 


Nagy J. Endre úgy véli, hogy a modernizációnak nincs feltétlenül szekularizáló 
hatása, a társadalmi alrendszerek önállóvá válásánál pedig a pluralizáció sokkal 
jobban magyarázza a vallás európai visszaszorulását. Vázolja ugyanakkor azon 
elképzelését is, mely szerint nem lehetetlen, hogy a funkcionális differenciálódás, 
a modernizáció, a pluralizáció, illetve a vallási változások egyrészt különböző 
síkokon és különböző időkben zajlanak, másrészt eltérő ciklikuság jellemzi 
azokat. Nagy a szekularizáció megítélésének átgondolására is sarkall, Polányi 
azon elméletére építve, mely szerint a felvilágosodás humanista felszabadítási 
törekvése könnyen önmaga elpusztításához vezethet, mégpedig pont annak 
következtében, hogy ha a tekintélyt, az erkölcsi normákat nem lehet 
tudományosan igazolni, úgy a humanista társadalmi normák sem képesek önnön 
tekintélyüket fenntartani, és ez könnyen erőszakhoz, illetve totalitarianizmushoz 
vezet. Ezen gondolatmenetet kiegészítve úgy véli, hogy a humanista 
racionalizmusra épülő vallásellenes politikák is olyan következményekkel 
járhatnak (és jártak is a múltban), amelyek - például a , párt-igazság", illetve a 
,nhemzet-igazság" — mindenhatóságát hirdetve - végső soron — a 
tudományellenességig is eljuthatnak. A rendelkezésére álló adatokból Nagy azt a 
következtetést vonja le, hogy a magyarországi erőszakos vallásellenesség 
végeredményben hasonló eredményre vezetett, mint a Nyugat-Európában 


kényszermentesen lezajlott szekularizáció. (Nagy, J. Endre 1997) 

A kelet-közép-európai, magyarországi helyzetet vizsgálva Szántó János azt állítja, 
hogy a magyar társadalom esetében nem is beszélhetünk (a nyugati 
vallásszociológusok által használt értelemben) szekularizációról, lévén a régióban 
a szekularizáció normatív feladatként jelentkezett, az állami apparátus tervezte és 
végezte el a szekularizáció műveletét. Szántó - bár elismeri, hogy az 
elvallástalanodáshoz nem csak a politika járult hozzá - a szekularizálódott 
kifejezés helyett szándékosan használja a , szekularizált" jelzőt a régió 
társadalmaira, és felveti egy kelet-közép-európai szekularizációs modell, illetve 
az abban való gondolkodás szükségességét. Hangsúlyozza továbbá, hogy a 
szekularizáció elsősorban a vallási szféra és a világi szféra elhatárolódásaként — a 
vallásos cselekvés, vallási intézmények és a vallásos tudat jelentőségének 
megszűnéseként -— írható le, nem pedig a vallási intézmények és specialisták, 
illetve azok követői számának csökkenésével. Egyfajta szekularizációs tézisként 
mutatja be azt, hogy az egyének vallásos szerepei, vallási ideológiája és 
elkötelezettsége, illetve világi viselkedése, életmódja, értékítéletei közötti 
kapcsolat, asszociáció megszűnik. Kamarás István szintén megjegyzi, hogy 
Magyarországon nemcsak elvallástalanodással, hanem erőszakos 
elvallástalanítással is számolnunk kell. Tomka Miklós szintén a nyugati 
folyamatoktól eltérő változásokra, a mennyiségi helyett a minőségi 
különbségekre, illetve a generációk közötti eltérésekre hívja fel a figyelmet. 


(Bögre 2002, Kamarás 2004, Szántó 1990a, 1990b, 1998) 


Többen (Lendvai 1995, Varga 1967a) azonban úgy látják, hogy a magyarországi 
szekularizációban nem a vallásüldözés, hanem a modernizáció, indusztrializáció 
volt a meghatározó tényező. Könnyen igazolható tehát Bögre Zsuzsa azon 
megállapítása, mely szerint habár a vallásosság csökkenésének mértékében 
alapvetően egyetértenek a hazai szerzők, annak okait eltérően látják, alapvetően 
a vallásüldözési tézis, illetve a modernizációs elmélet követőiről beszélhetünk. 


(Bögre 2002, Hegedűs 2000) 

Hegedűs Rita — Tomka Miklós gondolataira építve — írja le a kevert (szocialista) 
szekularizáció tézisét, mely szerint a diktatórikus, autoriter rendszer az egyéni 
iniciatíváknak igyekszik elejét venni, a közösségeket pedig szétzúzni, ami az 
erőltetett iparosítással és a gyorsan zajló urbanizációval, illetve a megnövekedett 
fogyasztási és felhalmozási szinttel párosulva egy atomizált társadalmat hozott 
létre, melyben a tradicionális értékek meggyengültek, így a vallásosság is 
visszaszorult. A vallási megújulás, illetve megerősödés így akkor jelentkezhet, 


amikor a társadalom újra magára tud találni és képes újjászerveződni. 


Tomka Miklós úgy véli, hogy a szekularizáció tudományos definíciójának 
hiánya, illetve a szekularizáció körül kialakult fogalmi zavar a koncepció 
ellenőrizhetőségét is lehetetlenné teszi. Megkülönböztet azonban három 
jellegzetesnek gondolt részkoncepciót, így a szekularizációt mint a társadalmi 
rendszer differenciálódását, vallási intézményrendszer változását, illetve 
vallásosság változását vizsgálja. Véleménye szerint a vallási változások magyar 
viszonyok között alapvetően négy oldalról közelíthetők meg, melyek: a vallás 
társadalmi struktúrában elfoglalt helyének változása; a vallás hatalmi, 
intézményi, társadalmi-politikai funkcióinak változása; a vallási intézmények 


szervezeti változása; a vallás társadalmi elterjedtségének változása. 


Szántó János — ugyancsak jelezve, hogy a nyugati szekularizáció-togalom nem 
tekinthető egységesnek - olyan közös pontokat vél felfedezni, mint a laicizálódás, 
a történelmi egyházak szerepének csökkenése, illetve a hagyományos vallási 


részvételi formák alkonya. 


Hegedűs Rita a szekularizációs teóriát túlontúl általánosnak, illetve nehezen 
ellenőrizhetőnek tartja. Ő alapvetően szintén három téma köré csoportosítja az 
elmélet főbb állításait: a vallás a társadalom komplexebbé válásával annak egyik 
alrendszerévé válik; a racionalizálódással, bürokratizálódással a vallás mint 
társadalmi intézmény elveszíti a szerepét; a modernizációval járó értékrend- 


változással a vallás privatizálódik. 

Horváth Pál vélekedése szerint az euro-amerikai világban zajló szekularizáció a 
következő folyamatokkal jár: a vallási értékektől függetlenné válik a társadalmi 
értékrend; a vallási szervezetek jelentősége csökken, a , szent dolgok körére" 
korlátozódik; a vallási normákat sokan elutasítják, illetve azokat csak részlegesen 


vallják magukénak. (Horváth 1996) 


Kamarás István szerint a szekularizáció alapvetően két szempontból vizsgálható. 
Egyrészt a filozófia oldaláról a modernitás szinonimájának tekinthető, lévén, 
hogy az egyének és az intézmények önállósulásának folyamatát írja le, másrészt a 
modern társadalomnak a vallás és az egyház gyámsága alóli felszabadulását jelzi. 
Ennek részfolyamatai a következők: a javak, intézmények, személyek 
laicizálódása; a társadalom vallásos jellegének megszűnése; végül pedig az 
ateizmushoz vezető racionalizálási folyamat, szekularizmus. A folyamat 
elsődleges jellemzője, hogy a vallás privatizálódik, illetve, hogy csak egy 


(szabadidős) tevékenységgé válik a sok közül. 


Andorka Rudolf a szekularizációs tézisek két hullámáról beszél, melyek közül az 
első szerint a társadalmi, gazdasági fejlődés és a racionalitás térhódítása során a 
vallás egyre inkább elveszíti a fontosságát, illetve befolyását a társadalmi 
alrendszerekre, illetve a társadalom tagjainak mindennapi életére. Az újabb 
szekularizációs tézisek ugyanakkor nem a vallás eltűnésével, inkább annak 
változásával foglalkoznak. A racionális gondolkodás térhódítása, a racionális 
elemek erősödése a vallásosságban is egyre jelentősebb. A nem kifejezetten 
vallási feladatokat egyre kevésbé végzik, végezhetik az egyházak, ami kedvező 
hatásokkal is járhat, lévén a vallási igényekre összpontosíthatják az intézmények 
a figyelmüket. Az egyházak szervezete módosul, a csoportok szerepe és 
önállósága, valamint a laikusok szerepe megnő, a hierarchia pedig gyengül. 


(Andorka 2006) 


Molnár Attila úgy véli, hogy — bár a nemzetközi vallásszociológia a hetvenes 


évektől fogva egyre több kétséggel szemléli a szekularizáció folyamatát és 

elméletét — a hazai szakirodalom (legalábbis ami a kilencvenes évek elejét illeti) 
inkább a szekularizáció elfogadására, mintsem elutasítására hajlik. (Molnár 1993) 
Mindazonáltal az eddig mondottak is igazolják, hogy mind Molnár cikkét 
megelőzően, mind azt követően számos olyan szerzőt is lehet említeni, akik 


hazánkban is kritikusan kezelik a szekularizáció fogalmát. 


Horváth Pál vélekedése szerint a vallástudomány és a szociológia a 
szekularizáció — fogalmi kategóriáját a vallás társadalmi szerepének 
megváltozására, a vallásos gondolkodás és viselkedés radikális átalakulására 
használja. Az ilyen folyamatok ideológiai hatásmechanizmusokkal való 
magyarázatának elégtelensége ugyanakkor a századfordulóra nyilvánvalóvá 
vált. Az elmélet a vallási változásokat egyértelmű leépülési folyamatként kezeli, 
melynek oka az iparosodás, illetve annak racionalitása. Mindazonáltal míg az 
európai és amerikai, keresztény-dominanciájú vallási térrel rendelkező 
kultúrákban az 1950-es évekre a hitélet és egyházak is válságba kerültek, addig 
más régiókban ez nem volt tapasztalható. Másrészt pedig a negyvenes és a 
hatvanas évek között tapasztalható folyamat nem folytatódott a prognosztizált 
iramban, lassult, illetve le is állt. A szerző ennek okait egyrészt az egyházak belső 
modernizációjában látja, másrészt abban, hogy a sebes ipari fejlődés, a radikális 
mértékű városiasodás, a társadalmi és műveltségi mobilizáció (az emberek 
tradicionális közösségéből való kiemelése), illetve az állam és az egyház 


szétválasztása addigra nagyrészt megtörtént. 


Horváth is bírálja azon felfogást, mely a szekularizáció lényegének és fő 
következményének tart olyan mennyiségi mutatókat, mint a templomlátogatások 
számának csökkenése, a lelkipásztorok számának változása, illetve amely a 
folyamatot lineárisnak, dinamikusnak és visszafordíthatatlannak írja le. A szerző 
két járható utat lát. Az egyik a szekularizáció mint olyan korlátozott érvényű 
folyamat elfogadása, amit kiegészít egy ellentétes irányú fogalom is, egyfajta 
,újraépülési" folyamat. A másik — Horváth által nem kevésbé megfelelőnek 


tartott — alternatíva a szekularizáció átfogó kategóriaként való megőrzése, mely a 

fogalom újradefiniálását igényli. A módosított elmélet szerint a szekularizáció 
olyan, döntően a nyugati, keresztény tradíciójú társadalmakban lezajló 
formaváltozás, amely ,egyszerre jelenti a tradicionális vallási kultúra 
és struktúrájának alapvető átépülését és részleges leépülését, a vallás társadalmi 
hatókörének, szervező és szabályozó szerepének beszűkülését, a makro- 
közösségekből a mikro-közösségekbe való áthelyeződését". (323-324) További 
jellemzőként sorolja fel a hit etizálódását és individualizálását, a rituális szféra 
kiüresedését, illetve azt, hogy — és Horváth szerint ez a szekularizációs folyamat 
lényege — a vallásos világnézet uralmát a pluralitás, a világnézeti alternatívák 
világa váltja fel. Megjegyzi továbbá, hogy a szekularizált világban a 
vallásszociológia formális eszközei csak a vallás formáit képesek elemezni, a hit 
szilárdságának, erősségének kimutatását célzó vizsgálatok kudarcra vannak 


ítélve. 


Tomka Miklós úgy vélekedik, hogy a szekularizációs tézisek a kettős naivitás 
csapdájába estek: egyrészt a tudományos megismerés, másrészt a fejlődés 
korlátlanságából indultak ki. Alternatívaként hangsúlyozza a komplexitás- 
redukció tézis fő állítását, mely szerint — a világ egyre áttekinthetetlenebbé, 


konfúzabbá válásával — nem feleslegessé, hanem éppen hogy szükségessé válik a 


vallás, melynek lévén a társadalom kezelni képes a sorskérdéseit. 


Az Aufbruch I. magyarországi adatainak bemutatásakor és értelmezésekor 
Tomka Miklós nem használja a szekularizáció fogalmát, még annyira sem, hogy 
annak használhatatlanságára utalna. Kulcsfogalomként a modernizációval 
operál, ám láthatóan az érdekli, hogy az országban zajlott, és az 1997-es 
adatfelvételben és más adatokban megjelenő folyamatokat a legadekvátabb 
módon értelmezze. Egy faktorelemzéssel végül 9 faktorhoz jut, melyeket 
statisztikai eszközökkel 3-ra von össze. Ezt az eredményt azonban nem illeszti 


tágabb értelmezési keretbe, itt már a modernizáció mátrixára sem tesz utalást. 

Az adatok nemzetközi bemutatását tartalmazó, Paul M. Zulehnerrel közösen írt 
kötetben a szerzők szintén a modernizáció értelmező alapkategóriát használják. 
Vizsgálatukban a , nemzetközi" (elsősorban nyugat-európai) vizsgálatokban 
szerzett összefüggéseket tesztelik tíz volt szocialista ország reprezentatív 
mintáján (Aufbruch I.) . A modernizáció négy dimenziója számára találtak 
indikátorokat: az országok gazdasági struktúrája, a népesedés, az oktatási 
kiadások mértéke, végül a kommunikációs médiumok használata. A 
modernizáció említett dimenzióinak bemutatása és a vallási dimenzióval való 
összefüggéseinek elemzése után a szerzők a modernizáció kommunista variánsát 
írják le. A világ kommunista átrendezése három lépésben történt: a 
modernizáció, illetve az ehhez hasonló folyamatok felgyorsítása, amelynek 
következtében a társadalom jelentősen átrendeződött, és a korábbi társadalmi 
szövetségek megszakadtak; az erős felé való valóságos vagy csak látszólagos 
mobilitás felerősítése, és ugyanennek politikai kategóriák által meghatározott 
szelekciója és kontrollja. Ezek a kommunista modernizációs jellegzetességek 
megkülönböztetik a vizsgált régió országait a nyugat-európaiaktól, ugyanakkor 
tekintettel a kelet-európai régió országai közötti különbségekre, az adatok 
alapján nem lehet az egész régiót egyértelműen a modernitás tengelyén 
elhelyezni. A vallás vonatkozásában feltételesen állítható, hogy a kevésbé 
modernizált országok, a hagyományos szociális struktúra és a gazdálkodás 
jellege miatt (pl. Lengyelország, Szlovákia) jobban megőrizhették a vallási 
kultúrájukat, annak folyamatosságát. (Tomka Miklós és Zulehner 2000, 49-61 


hasonló érveléssel és bővebb kifejtéssel Tomka 2011) 


Ugyanebben a nagy ívű tanulmányában - csatlakozva az Aufbruch kutatás egyik 
indító alapkérdéséhez — a szerző kiemelt figyelmet szentel a kommunizmus 
művének és következményeinek. Úgy tűnik, mintha kifejezett elméleti reflexió 
nélkül ugyan, de a kommunizmus nem csupán korszakot és törekvést, hanem 


egyben valamiképpen elméleti keretet is jelentene. Ezt a keretet akár tekinthetjük 

sajátos, a  kelet-közép-európai társadalmak vallási folyamatai értelmezési 


keretének is, de legalábbis egyik jelentős dimenziójának. 


Ennek a megfigyelésnek két jelentősége van. Az egyik, hogy az a feladat válik 
megalapozottan nyilvánvalóvá, hogy a többi országra vonatkozó leírásokban is 
meg kell vizsgálni, milyen értelmezési keretet alkalmaznak a kutatók. Ebből arról 
is információt kaphatunk, vannak-e jellegzetes értelmezések a régióban, vagy 
inkább a kutatók mind a saját elméletüket követik. A másik jelentőség arra 
vonatkozik, hogy kijelölhetők a szekularizációs tézis kelet-közép-európai 
alkalmazhatóságának határai sőt nyomon követhető a tézist követő új 


értelmezési keret keresése. 


A fenti vázlatos és csupán a témával kifejezettebben foglalkozó szerzőkre 
koncentráló válogatásból kitetszik, hogy az , eredeti" szekularizációs tézis 
nyugati típusú kritikái mellett — miszerint nem beszélhetünk a vallásosság 
elhalásának lineáris folyamatáról, hanem inkább átalakulásáról — megjelenik egy 
keleti" vonatkozás, amely a vallásüldözés, vallásellenesség dimenziójának 


komoly jelentőséget tulajdonít a folyamatok értelmezési keretének keresésében. 


A magyar szerzők szekularizációra vonatkozó legfőbb megállapításainak 
listázása kitérő ugyan a szekularizációs elmélet nemzetközi kereteinek vizsgálata 
vonatkozásában, de nem jelentéktelen azon érzékenység jelzése szempontjából, 
melyet a magyar kontextus iránt tanúsítottak. Egyáltalán nem tekinthetjük 
ugyanis véletlennek azt, hogy az elmélet nagy tekintélyű teoretikusai nyugat- 
európaiak, akik a hatvanas évek társadalmi és politikai , földindulása" kapcsán 
érzékelték, hogy a korábbi vallásértelmezés, amelyet elősorban a teológia és a 
filozófia határozott meg, kiegészítendő további elmélettel, amely éppen e 
változást képes megragadni. Paradigmatikus változás új paradigmát is követel, 
állíthatjuk a Thomas Khun nevével fémjelzett kifejezést használva. A magyar 
szerzők megállapításai és megközelítései tehát szintúgy tükrözik azt a 


kontextust, amelyben megfogalmazódtak. Ugyanakkor a nemzetközi elméleti 

vita új nyugat-európai, amerikai és interkontinentális tapasztalatokra és 
megfigyelésekre tett szert, amelyek nemcsak oda vezettek, hogy a szekularizációs 
elméletet tovább kell tágítani vagy finomítani, hanem oda is, hogy alternatív 
elméleti keretre is szükség van. Az egyik ilyen jelentős perspektíva-tágítást jól 
jellemzi a fentebb már említett Peter Beyer megközelítése, aki a szekularizáció 
problematikáját az általánosan használt nemzeti vagy a ritkábban alkalmazott 


kontinentális megközelítésből globálissá szélesítette. 


Szekularizmus 


A szekularizáció fentebb bemutatott sokrétű és vitatott fogalma rendelkezik egy 
további dimenzióval, amely nem a társadalomtudományi elemzés diskurzusában 
jelentős, hanem a világszemléletek egyike. A következőkben a szekularizmus 
kifejezést , elemzem, elsősorban azért, hogy világosan elkülönítsem a 
szekularizáció kifejezésétől, másrészt azért, mert e fogalom ismerete szükséges a 
vallással kapcsolatos regionális diskurzus szabatos értelmezéséhez. A 
szekularizmus témájára a következő fejezetben még bővebben visszatérek, 
amikor a kortárs Charles Taylor és még inkább José Casanova szemléletét 


elemzem behatóbban. 


A szekularizmus modern kifejezés, amely a XIX. századi secularism angol 
fogalomban gyökeredzik, etimológiailag a szekularizációhoz hasonlóan a 
saeculumra vezethető vissza, melyről fentebb már szóltunk. 1846-ban alapították 
Londonban a Secular Society nevű társaságot, amely programmatikus 
kifejezésként a szekularizmust szabadgondolkodó és materialista értelemben 
használta az egyházi befolyás visszaszorítása programjának vezérszavaként. A 
német nyelvterületen a kifejezés a Jeruzsálemi Világmissziós Konferenciához 
kapcsolódó vita révén vált egyre ismertebbé, amelyen Rufus Jones amerikai 
előadó a szekularizmust mint a kereszténység előtt álló jelentős kihívást 


fogalmazta meg. (Vö. LTMNK, Sükularisierung) 

A szekularizmus teológiai fogalma negatív konnotációval bír. Gogartenre 
hivatkozva a szekularizmus vallás, amely a világot és a társadalmat abból az 
elvből kiindulva kívánja magyarázni és berendezni, hogy a vallásokat kiszorítja. 
Bár a szekularizmus kifejezés a nemzetközi szakirodalomban ma már nem 
használatos, az egyházak és vallási közösségek képviselői a mai modern világ 
vallással kapcsolatos alapállását nem ritkán bélyegzik ezzel a kifejezéssel, melyet 
jól példáz az alábbi idézet: 

A szekularizmus világnézet, amelyre a mai 

szekularizált, vagyis vallástalan társadalom épül. A 

szekularizmus nem a vallás mint olyan ellen lép fel: 

az ellen harcol, hogy az Egyház hatással legyen a 

társadalmi folyamatokra, kapcsolatban legyen a 

politika, a művészet, a tudomány és a kultúra 

világával. Kiszorítani a vallást a társadalmi szférából, 

a közösségi élet hátsó udvaraiba száműzni, 

kizárólagosan csak az egyes egyének személyes 

életének ügyévé redukálni — íme a program, melynek 

megvalósításán a mai szekularizált világnézet 

képviselői fáradoznak, akik azt szeretnék, ha a vallás 


nemcsak az államtól, de a társadalomtól is el lenne 
választva. (Hilarion (Alfejev) 2004) 


A szekularizmusnak azonban több formája létezik, melyeket nemcsak a fogalmi 
tisztánlátás érdekében érdemes elemezni, hanem azért is, mert a társadalom 
vallási dimenziójának megértéséhez szükséges a vallásmentesség elméletével 


szembenézni. 


Megjegyzendő, hogy az angol nyelvű teológia már a XIX. században más 
akcentust helyez előtérbe, amely azonban valószínűen az európai keresztény 
teológia, elsősorban német nyelvű befolyásoltsága miatt, nem vált általánosan 
ismertté. (Bradlaugh és Hutchings 1861, Holyoake 1896) Ezek a szerzők, akik e 
kifejezést teológiai összefüggésben vélhetően elsőként alkalmazták, kiemelik, 
hogy nem a keresztény gondviselésbe vetett hittel szemben s nem is az 


ateizmussal vagy a Biblia állításaival szemben, hanem ezektől függetlenül 

kívánatos az együttélés és a közmegegyezés számára pozitív megegyezéseket 


találni, amelynek útja egyfajta konstruktív értelemben felfogott szekularizmus. 


Secularism is that which seeks the development of 
the physical, moral, and intellectual nature of man to 
the highest possible point, as the immediate duty of 
life — which inculcates the practical sufficiency of 
natural morality apart from Atheism, Theism or the 
Bible — which selects as its methods of procedure the 
promotion of human improvement by material 
means, and proposes these positive agreements as the 
common bond of union, to all who would regulate 
life by reason and ennoble it by service. (Holyoake 
1896, 17) 


E XIX. század végi szerzők megemlítése azért is jelentős, mert miközben a 
szekularizmusnak hangsúlyozottan nem kereszténység- vagy egyházellenes 
tartalmat kívántak adni, addig azok a politikai törekvések, melyeknek 
teoretikusai és élharcosai voltak egész Európában, ezzel ellentétben a 
kereszténység és az egyházellenesség legpregnánsabb megnyilatkozásaiként 
lettek aposztrofálva: pl. az iskolai oktatás és nevelés világi alapokra helyezése, az 
állam és az egyház szétválasztása, a jogi aktusokban alkalmazott mindennemű 


eskü eltörlése stb. (Vö. Catholic Encyclopedia, Secularism címszó, 2010) 


Már Bryan R. Wilson is a szekularizáció fogalmának definíciós nehézségeiről 
értekezve fontosnak tartja szembeállítani a  szekularizáció fogalmát a 
szekularizmuséval. Az előbbi tudományos igényű elmélet és leíró kategória, az 
utóbbi ideológia, amely a szupernaturalizmus minden formáját elvitatja, nem 
vallási és vallásellenes alapelvekre kívánja építeni az etikát és a 
társadalomszerveződést. Ugyanakkor megjegyzi, hogy a hivatalosan 
szekulárisnak kikiáltott társadalmak, jelesül a Szovjetunió csak lefokozni volt 


képes a vallási dimenziót, de teljes mértékben nem volt képes eliminálni. 


A fogalom modern jelentésének szisztematikus kifejtéséhez Charles Taylor 


(Taylor 1996) a szekularizmus három formáját különíti el, melyek közül kettő 

történelmi megvalósulásai révén tárható fel, egy pedig a multikulturális 
társadalmak együttélésének szükséges követelményeként. A szekularizmus első 
változata az a társadalomelméleti belátás, hogy a  multikonfesszionális 
társadalmakban az együttélés csak azzal biztosítható, ha a felekezeti érdekeket 
alárendeljük az össztársadalmi érdekeknek, melyek érvényesülése csak akkor 
lehetséges, ha a társadalom közös alapra épül. Ez a közös alap a természetjog 
szenttamási logikáját követi, vagyis bár nem a kinyilatkoztatásra épül, de alapját 
a személyes, Istenbe vetett racionális hit képezi. A középkort követően a 
telekezeti feszültségek és háborúskodások során az ellentétes felekezeti érdekek 
csaknem lehetetlenné tették a társadalmi együttműködést, különösen a gazdaság 
területén. Kiutat csak az jelenthetett, ha a sajátos felekezeti tanításokat egyre 
inkább figyelmen kívül hagyják, s csak a bármely felekezet által elfogadható 
legalapvetőbb dogmákra szorítkoznak, sőt egy lépéssel még tovább menve a 
deizmusig jutottak, amelyben az istenhit pusztán a világrend teremtettségének 


elfogadására szorítkozik. 


A szekularizmus másik változata arra a társadalomfilozófiai alapállásra 
helyezkedik, hogy az együttélés alapja nem vallási forrású, hanem független 
politikai etika. E filozófiai alapállás lényege az, hogy az emberi alaptermészetből 
(conditio humana) kivétel nélküli érvényességű erkölcsi alapelvek vezethetők le. 
Az ember értelmes és közösségi lény, s ez a két legfontosabb tulajdonsága elég 
ahhoz, hogy a társadalmi együttélés szabályait megalapozzák. Ezek a normák 
pedig attól függetlenül is érvényesek, hogy Isten létezik-e vagy sem: etsi Deus non 


daretur. 


A harmadik forma, amely mint fentebb már említettük, inkább elméleti maxima, 
amely Rawls nevéhez köthető, s az , átfogó konszenzus" megjelölés fejezi ki 
legjobban. Lényege az, hogy a multikulturális és természetesen multivallási 
társadalmakban az etikai normák megalapozásában lehetetlen konszenzusra 
jutni. Az első modell határa egybeesik a felekezeti szempontból le nem kötött 


kultúrkeresztények körének határával. Ami ezen túl van, nem elsősorban az 

ateisták és agnosztikusok, hanem a hinduk, buddhisták és még inkább az 
ezoterikusok szférája, már nem építhet a konfesszionalitás kitágított kereteire. 
Plakatíve fogalmazva: nincs deizmus deus nélkül. Ezért ezektől a felekezeti 
megalapozásoktól függetlenül kell olyan megállapodott etikai normákat 
leszögezni, melyek az együttélést lehetővé teszik, s bármely vallási vagy egyéb 
világnézeti csoport vagy személy a saját meggyőződésére alapozva tud hozzájuk 
csatlakozni. A civil vallásról szóló fejezetben mondottak szorosan tartoznak 
ehhez a felvetéshez. Az , átfogó konszenzus" etikai modellje csak tisztán politikai 
lehet. Ez a modell nem kíván eleget tenni annak a feltételnek, hogy ne csak 
ésszerűnek tűnjék a globális társadalom polgárai számára, hanem 
megalapozottsága is osztható legyen. Ugyanakkor sokféle forrású és logikájú 
megalapozhatóságát e konszenzusnak fenn kell tartani és lehetővé is kell tenni. 
Taylor kellő józansággal úgy zárja le a szekularizmus három formájának 
bemutatását, hogy a harmadik, kívánatos és globális feltételek között egyedül 
elfogadható modellt nem elég felvetni, s ha felvetik, az sem elég, ha követhető, 


hanem követni is kellene. 


Globális társadalom 


Bár a szekularizációt a szerzők általában Kelet- vagy Nyugat-Európára, vagy 
Amerikára vonatkozóan tárgyalják? vagyis egy-egy országra vagy kontinensre 
koncentrálva maga a tézis tesztelhető akkor is, ha , elemzési egységnek" az egész 
Glóbuszt vesszük. , A gobalizáció mindenekelőtt azt jelenti számomra, hogy elsődleges 
elemzési egységnek az egyetlen, globális társadalmat tekintem." (Beyer 1999) Ennek az 
elméleti és módszertani szempontból egyaránt számos következménnyel járó 
kiindulási alapnak az a feltétele, hogy a globális társadalmat társadalomnak 
tekinthessük, valamint az, hogy ne azonosítsuk egyszerűen a társadalmi 
határokat az államhatárokkal. Ugyanakkor megköveteli, hogy számos nem 


tudományos, ám kulturálisan rendkívül jelentős faktorokat ne tekintsünk 





32 Az utóbbi évtizedben Talal Asad művei képviselik a tézissel szembeni legerőteljesebb bírálatot, 
amely elsősorban az arab világ társadalmainak elemzésére alapozódik. (Vö. mindenekelőtt 
Asad 2003) 

szociológiai elméletünk alapjának. Az államhatárok figyelembevétele ebből 
következően azt jelenti, hogy ha pl. a szekularizáció jellegzetességeiről van szó, 
az államhatár fontos változó, amely mentén különbségek ragadhatók meg a 
globális társadalmon belül. Beyer központi kérdése tehát az, hogy a globális 


társadalom mint egész szekularizált, illetve szekularizálódik-e.3 


A globális társadalom mint elsődleges elemzési egység felvetésében Beyer 
Luhmannra hivatkozva állítja, hogy a társadalmat elsősorban a kommunikatív 
folyamatok szintje alakítja. Beyer a szekularizáció problematikájának elemzésére 
a társadalmat négy szempontból közelíti meg: interakció, organizáció, társadalmi 
rendszerek és társadalmi mozgalom. A globális társadalom intézményei többek 
között a kapitalista gazdasági rendszer, az államok politikai rendszere, a 
tudományos és technológiai rendszer, a tömegkommunikációs eszközök 
rendszere, a felsőoktatás és egészségügy, valamint a vallási rendszerek, illetve 


vallások. 


A  szekularizáció kérdésének vizsgálatakor a globális — társadalom 
perspektívájából tekintve búcsút kell intenünk az egyes régiók önállóságára 
alapozott megközelítéseknek és kijelentéseknek, mintha azok a világ többi 
részétől függetlenül értelmezhetők lennének. A globalizációs paradigma logikája 
szerint nem állíthatjuk, hogy a nyugati társadalmak szekularizáltabbak a kevésbé 
modernizált más régióknál, mert elemzésünk alapja az egész, a nem-regionális, 
hanem a globális társadalom. Ebből a perspektívából tekintve a szekularizációs 
tézis is csak a globális társadalom egészének fényében állja meg a helyét, válik 


tarthatatlanná vagy módosítandóvá. 


Jó példa a globális társadalom felvetésére a Katolikus Egyház, amely valóban 
világegyház, globális intézmény, s ha a katolicizmus és a szekularizáció 


összefüggéseit keressük, akkor az egyház globális természete miatt eleve a 


33 A Beyer által felvetett kérdésen túl magának a megközelítésnek külön jelentősége van a regioná- 
lis vallásértelmezés számára, melyre az ötödik fejezetben még visszatérek. 

globális társadalom látószögét kell igénybe vennünk. Hasonló további példák 


lehetnek a globális migráció vagy apünkösdizmus jelensége. 


A globalizációs paradigma lapján állva Beyer négy vallási típust különböztet 
meg. Az első a közösségi kulturális (collective cultural) típus, amelyben a kultúra 
és a vallás valójában nem különíthető el egymástól, ahol a vallás nem állítható 
szembe a kultúra más területeivel. A második típus a szervezett vallás (organized 
religion), ahol a tagok és a nem tagok között különbséget tesznek, és ez a 
különbség határozza meg a szerepeket. A harmadik típus a politizált vallás 
(politicized religion), amelyben az állam vallási monopóliumokat garantál, és a 
vallási előírások a politikai és jogi rendszerek részét képezik. Végül a negyedik 
típus az individualizált, illetve a kis társadalmi hálózatok vallása (individualized or 
small social-network religion), amelybe Luckmann láthatatlan vagy brikolázs 


vallása, illetve a kliens kultuszok tartoznak. 


Beyer, a globális perspektíva alkalmazása alapján megalapozottan állítja, hogy a 
szekularizációs tézist csak részben lehet a társadalmi változások leírására 
alkalmazni, különösen a makroszociális szinten szerepet játszó változók sokasága 
és sokrétűsége okán. Nem akarja teljes mértékben elutasítani az elméletet, mert 
azt alkalmasnak tartja arra, hogy folyamatosan ébren tartsa a kérdést, hogy az 
erőteljesen változó globális társadalomban a vallás, a vallásosság és a vallási 
hatalom pozíciója is változóban van. Egyetlen értelmező elmélet sem 
vindikálhatja magának az értelmezési monopólium jogát, így a szekularizációs 
tézis sem. De a vallással kapcsolatos szociológiai kérdésfelvetésnek és 
érdeklődésnek a globális folyamatokat tekintve hasznos provokációja lehet, 


maradhat. 


Túl a szekularizációs paradigmán 


Miután nagy vonalakban áttekintettük a szekularizációs tézis fogalmi rétegeit, 
legfontosabb állításait, elméleti kritikáját és eredeti érvényességének gyökeres 
megkérdőjelezését, megállapíthatjuk, hogy a bennünket kiemelten érdeklő 

európai régió vallási folyamatainak értelmezésében nem szánhatunk e tézisnek 
elsődleges és kizárólagos szerepet. Mindaddig, amíg a vallási dimenziók 
különböző irányú változásait, azok csökkenését és növekedését pusztán leíró 
módon szekularizációnak vagy deszekularizációnak nevezzük, nem ütközünk 
bele megoldhatatlan elméleti problémákba. Ám mihelyst a szekularizációt 
paradigmának, a modernitással mindenképpen együtt járó történelmi és 
társadalmi  szükségszerűségnek tekintjük, ezzel olyan alapra építjük 
vizsgálatainkat, melyet az európai országok vallási változásainak sokfélesége, az 
Európán kívüli kontinensek vallási helyzete s nem kisebb mértékben a 
paradigma belső ellentmondásossága rendkívül ingataggá tesz. Bár a 
szekularizációs paradigma az európai közvélekedésben a mai napig egyfajta 
dogmaként szerepel, s a vallási folyamatok magától értődő mércéje, a fentebb 
ismertetett okokból kifolyólag a kelet-közép-európai valláskutatás elméleti 
lehetőségeinek felvázolásakor ezt a tényt kritikusan és óvatosan kell kezelni.3 A 
közvélekedéssel szembeni álláspontra helyezkedés lényege nem az, hogy ezáltal 
statisztikai adatokat és összefüggéseket figyelmen kívül hagyjunk, netán 
tagadjunk, hanem az, hogy a közel abszolút érvényességűnek tekintett 
értelmezési modellbe bele nem illő valóságelemeinket ne kivételnek tekintsük, 
hanem a közhasznú paradigma relativizálásának, esetlegesen új, átfogó elmélet 


megalapozási lehetőségének. 


Ugyanakkor kétségkívül a szekularizációs tézis felvetései és a vele kapcsolatos 
viták mai napig tartó elevensége egyfajta vizsgálati és értelmezési erőteret 
jelentenek. A vallási folyamatok elemzésekor a kutatók döntő többsége, 
miközben reflektálja a szekularizációs tézissel kapcsolatos súlyos nehézségeket, 
ezzel mégis fenntartja ennek az értelmezésnek a lehetőségét, s adatait gyakran 


úgy mutatja be, mint amelyek részben alátámasztják, részben pedig 





34 Erre a következtetésre jutottak a Sacred and Secular c. kötet szerzői is, akik a 2000-es világméretű 
értékkutatás (World Value Survey) adatait foglalták össze. A címválasztáson túl az első fejezete- 
ket a szekularizációs vita bemutatásának és elemzésének szentelték, s alapállásukban kifejtették, 
hogy az elméletet fel kell frissíteni (update) és ki kell egészíteni az egzisztenciális biztonság- 
igény dimenziójával. (Norris, Inglehart 2004) 

megkérdőjelezik magát a tézist. Ennek az eljárásnak az okát a kutatási 
hagyományban, de még inkább az elméleti innováció gyöngeségében találhatjuk 
meg. Az elmúlt harminc esztendő szociológiai és vallásvizsgálata Európában és 
Amerikában is a szekularizációs paradigma meghatározó hatása alatt állt. Egy 
ilyen hosszú és erőteljes elméleti hatás és az ezt követő gyakorlati rutin nem 
ignorálható egyik napról a másikra anélkül, hogy az erre nem reflektáló szerzők 
ne kockáztatnák szakmaiságuk megkérdőjelezését. Ennél azonban fontosabbnak 
tűnik annak kiemelése, hogy a szekularizációs paradigma -— bármennyire is 
láthatók mára sokrétű határai — a vallás, vallásosság, egyházak társadalmi 
helyzete kérdéskörben átfogó szerepet (makroelméleti konstrukció) játszott. Ilyen 
egyetemes funkciójú új elmélet egyelőre nem körvonalazódik. Számos szerző 
használja ugyan a modern, a szekuláris és a keresztény jelző előtt a , poszt" 
előtagot, ez a korszakmegjelölés azonban csupán valaminek a meghaladását 


jelenti, és nem az új korszak egzakt meghatározását. 


A szekularizációs tézis alapú tásadalomtudományi gondolkodás és vizsgálatok 
tehát eljutottak oda, hogy tágítani és nyitni szükséges. Tágítani az elméleti 
kereteket és nyitni más elméletek felé. A továbbiakban az ide vonatkozó kortárs 
felvetésekre szeretnék kitérni, mielőtt a régióra irányuló kutatások néhány 
legfontosabb eredményét bemutatnám. A nyitások némelyikére már korábban is 
tettem utalást. Beyerre hivakozva a nemzeti keret globális keretre tágítását 
említettem, amelyre alább röviden még vissza kell térnem. Ráláthattunk itt-ott az 
alternatív paradigma igényére is. Mindenekelőtt azonban először most arra térek 
ki, hogy a szekularizációs elmélet alapján nemcsak társadalomképet találni, 
amelynek a modernizáció a legfőbb jellegzetessége, hanem a vallás személyes 
vonatkozásában emberképet, antropológiát, személyfogalmat. Amikor a 
paradigma nyitásáról beszélek, nem elégséges a társadalomtudományi 
nyitáskísérleteket figyelembe venni, hanem szükséges a mögötte lévő emberkép 


tarthatóságára is rákérdezni. Alláspontom szerint ugyanis az emberről való 

filozófiai gondolkodásban megmutatkozó posztindividualista fejlemény ebben a 


vonatkoztatási rendszerben is figyelembe veendő. 


A szekularizációs tézis személyfogalmához 


A vallás modern kori helyzetéről, különösen pedig a szekularizáció értelmezési 
keretéről szóló elméletek szinte mindegyike kiemeli, hogy a modern kultúrában 
az individualizáció folyamata beteljesült, amely az ember személyes és racionális 
döntési alaphelyzetében mutatkozik meg. A hagyományokkal, intézményekkel, 
saját életúttal, társadalmi-—politikai felfogással és cselekvési úttal, szexuális 
beállítottsággal stb. szemben a modern ember mint racionálisan döntő 
individuum áll. Ez az alaphelyzet jellemzi a szekularizált vallási dimenziót, 
amelyben az egyén válogat a vallási tanítások között, maga szabályozza a vallási 
közösséggel szembeni viszonyát, akár úgy, hogy nem tart semmilyen 
közösséggel semmilyen kapcsolatot, akár úgy, hogy az adott közösségben maga 
állítja be a bevonódás mértékét, vagy akár úgy, hogy a közösségek között 
válogat, és egyszer vagy többször akár egymástól radikálisan eltérő közösséghez 


csatlakozik. 


A modern társadalmakat kétségtelenül jellemzik ezek a személyes lehetőségek, s 
valóban nem létezik már olyan instancia, amely a személy ilyesféle mozgását 
jelentős — mértékben  ellenőrizhetné — vagy befolyásolhatná. Mégis 
elengedhetetlennek tűnik annak megfontolása, hogy milyen emberkép, 
személyfogalom és milyen racionalitás áll a ,személy racionális döntése" 
gondolati modell mögött. Ahhoz, hogy ezt a modellt a mai társadalmi viszonyok 
leírásakor eredményesen alkalmazhassuk, fel kell tennünk a kérdést, hogy a 
modell három eleme önmagában vizsgálva megfelel-e annak a szerepnek, 


amelyet modellbe foglalva az elemzők neki szánnak. 


Az első elemre, a , személy"-re vonatkozóan azt a kérdést kell megválaszolni, 
hogy ma Európában vagy még szűkebben az általunk vizsgált Kelet-Közép- 
Európában milyen személyfogalommal állunk szemben. Az európai 

személyfogalmat a felvilágosodástól kezdve, majd a német idealizmust követő 
egzisztencializmus — és  perszonalizmus felfogásában egyre inkább az 
individualitás jellemezte. Ennek a mélyebb, illetve a történelemben hátrébb 
tekintő gyökereinek bemutatására itt nem vállalkozhatunk, de annyit 
mindenképpen meg kell jegyeznünk, hogy miközben a modernben a személy a 
hagyományokhoz való szuverén viszonyban mint individuum áll, aközben az 
individualitás megalapozása már a középkor skolasztikus teológusainál 
megtörtént, akik Isten és az ember viszonyát úgy írták le, mint két személyét, s 
utóbbinak a szabad választás attribútumát hangsúlyozták. A személy 
individuum jellege keresztény és európai sajátosság, a világ más kultúráiban 
ilyen formában nem ismert. Azok a szerzők azonban, akik a modern világ 
viszonyait a kommunikáció, illetve a narratívák modelljeit alkalmazva elemzik — 
esetenként  reflektálatlanul - már egy nem individuum alapállású 
személyfogalommal operálnak. A személy beágyazottsága, identitásának közege 
és jellege olyan konstans eleme a személyfogalomnak, hogy állíthatjuk, ez a 
fogalom alapvetően más, mint a modern individuum-alapú személyfogalom. Ez 
a személy a társadalom kommunikációs és értelmezési erőterének csomópontja, 
akinek viselkedésében és gondolkodásában a diszkurzív tér jellegzetességei 
tetten érhetők, s akit ezektől függetlenül sem elgondolni, sem megérteni nem 
lehet. Kissé óvatlanul fogalmazva azt is mondhatjuk, a személy nem individuum 


a mai kultúrában, hanem , diszkurzívum" .: 


Szorosan kapcsolódik ehhez a belátáshoz a racionalitás fogalma, késő modern 
értelmezésének jellegzetessége. A karteziánus maxima megfogalmazásakor a 


kinyilatkoztatás objektivitása és exkluzivitása volt az a gondolati tér, amelyben a 


35 E latinizáló neologizmus azt a perspektíva váltást igyekszik megjeleníteni, amely a személyt 
mint individuumot nem valami sajátos lényegből eredezteti, hanem úgy gondolkodik róla, mint 
végső soron meghatározhatatlan és egyben folyamatosan vitatott jelenségről. Maga a kifejezés 
más értelemben ugyan, de szerepel Kantnál is, aki ismeretelméletében különböztet a juditium 
discursivum és a juditium intuitivum között. A Tiszta ész kritikája elején, majd a logikáról tartott 
előadásaiban kifejti, hogy a juditium discursivum olyan logikai ítélet, amely az intuitív tapasz- 
talat okát fejezi ki. Az emberi gondolkodás Kant szerint nem , intellektuális szemlélődés", ha- 
nem fogalmi, diszkurzív. 

rációnak a kinyilatkoztatás által nem uralt területeken kellett jogosultságot 
keresni. A modern folyamatok nagymértékben relativizálták és a hívő 
gondolkodás részterületévé szűkítették a korábbi kizárólagosságot, s ennek 
helyét a racionális gondolkodás egyeduralma vette át. A modern viszonyokat 
elemző gondolkodók ezt a váltást a mítosz alapúból a logosz alapú kultúrába 
való átmenet megvalósulásaként írják le, még ha erre az alapfolyamatra 
rendkívül sokrétű fogalomkészletet használnak is. A racionalitás egyfajta 
logikára alapoz, s ennek szabályait alkalmazza. Fogalomalkotásában világos és 
egymástól határozottan elkülöníthető fogalmakkal operál. Lényegeket és 
járulékokat különít el, relációkat és hasznosságokat állapít meg. Következtetéseit 
érvekkel támasztja alá, melyek vitathatók, és elvileg nem zárják ki egészen más 
konklúziók levonását. Kétségtelen azonban, hogy az ilyenfajta racionalitás mára 
egyáltalán nem jellemzi az embereket. A mérlegelő racionalitást igen nagy 
területen visszaszorítja az élményalapú irracionalitás. A racionális gondolkodás 
alapelemei, vagyis a világos fogalmak helyett benyomások és személyes 
tapasztalatok szolgálnak a világ megértése és az egyéni életút felfogása 
alapelemeiként. E benyomások értelmezése számára kódokat kínáló lokális és 
globális közegek állnak rendelkezésre, amelyek az eredeti értelemben vett 
racionalitási modell helyett inkább a mérlegeléstől való megszabadítás, vagyis 
nem a vele szemben álló irracionális, hanem az egészen más dimenzióban mozgó 
a-racionális modelljét mutatják. A modern mai állapotában nem beszélhetünk a 
klasszikus értelemben vett racionalitásról, hanem  a-racionalitás jellemzi a 


személyt. 


A fentiekből egyértelműen következik a döntés fogalmának, illetve műveletének 
az újragondolása. A teljes arisztotelészi és kantiánus etika és a jogrendszer arra a 
korábbi premisszára épül, hogy a személy saját döntésre képes alany, vagyis 
erkölcsi, következésképpen felelősségre vonható lény. Ha elfogadjuk az 
individuum és a racionalitás modelljének fenti kritikáját, akkor be kell látnunk, 


hogy a döntéshez és a felelősségre vonáshoz szükséges feltételek nem állnak 

fenn. A személy nem eléggé autonóm, és nem képes mérlegelni, hanem a- 
racionális diszkurzívumként elsősorban mintakövető lény. Természetesen 
minden emberi döntésben feltárhatók a mintakövetés jellemzői, ám a mérlegelő 
racionalitás híján a követés nem döntés-, hanem sodródás-alapú. Bennünket 
ebben a gondolatmenetben nem az etikai dimenzió foglalkoztat és nem is a jogi, 
hanem a vallási, különös tekintettel a modern szekularizációs paradigma mögött 


álló személyfogalom. 


A szekularizációs tézisek közös és nélkülözhetetlennek tűnő eleme a személy 
választási képessége, amely alapján a hagyományok, csoportok és intézmények 
között dönteni képes. Szimbolizálja ezt az alapelemet Peter L. Berger 
, eretnekség-kényszer" (heretical imperative, ill. Zwang zur Hüresie) modellje, amely 
a hagyományok embere után a kényszerű döntés emberét teszi meg a modern 
társadalom és benne a vallás szubjektumává. Ezt az antropológiai fordulatot 
reflektáló vallásszociológiai váltást megalapozottnak kell tekintenünk, de nem 
szükséges egyetemesnek is tartani. Az elmélet egy meghatározott, elsősorban 
európai korszak leírását és értelmezését szolgálta — amely korszaknak legalábbis 
Európában, annak inkább nyugati felén alighanem vége van -—, s ezt a következő 
korszakot részben az jellemzi, melyet Berger mellett mások is a közel fél 
évszázaddal ezelőtt felvetett szekularizációs téziseik kritikájával (desecularization) 


és továbbvezetésével (Martin 2005) próbálnak leírni. 


Ha kivonjuk a mai személyes vallásosság értelmezési modelljéből a döntésképes 
individuum elemét, akkor az olyan kulcsfogalmak, mint bricolage, Leutereligion, 
maga módján vallásos stb. más értelmet kapnak. Nem arról van ugyanis szó, 
hogy az ember vallást barkácsol magának abban az értelemben, mintha ismerné, 
értené, mérlegelné és eldöntené, hogy a vallási hagyománykínálatból számára mi 


az előnyös, hanem arról, hogy az ember kritikátlanul igazodik bizonyos 





36 Berger plasztikus egyszerűséggel így fogalmaz: , úgy vélem, ez őrült elmélet volt". (Berger 1997, 
974, idézi Stark 1999, 270) 

feltétlenségekhez, s ezek némelyikét hagyományos értelemben vallási 
kifejezésekkel jelöli meg. A homeless mind (Berger, Berger és Kellner 1973) otthont 
keres, és a legbiztonságosabb, legkonfortosabb élménytérben (Schulze 1992) 
találja meg. Nem a személy barkácsol vallást magának, hanem a személy 
vallásosságának megértéséhez használt gondolati elemekből a vallásszociológia 


barkácsol vallásosságot. 


A szekularizációs tézisekben a privát vallásosság elemének jelentősége a fentiek 
értelmében észrevehetően lecsökken, vagy akár kísérletképpen azt is állíthatjuk, 
értelmetlenné válik. Ha pedig a vallást vagy a vallástalanságot privát szinten 
nem tekinthetjük a személyes döntés következményének, amely vonatkozásában 
csökkenő tendenciát állapíthatunk meg a szekularizációs modell eredeti 
értelmében, hanem a mai kultúrában és kommunikációban megmutatkozó 
feltétlenségek privát világra és magatartásra gyakorolt hatásának, akkor e 
feltétlenséget vallásnak tételezve a személy vallásba vonódásáról kell 
beszélnünk. Egy példán szemléltetve: vallásszociológiai kérdőíveinkben nem azt 
a kérdést kell feltennünk: vallásossága milyen hatással van politikai 
magatartására, hanem a megkérdezettek életére legnagyobb hatást gyakorló 
faktorok és az ezekhez való viszonyát kell feltárni, mert ez jelenti valójában a 


privát vallásosságot. 


Felvetésünknek végére érve vissza kell pillantanunk a kiindulási pontra, amely a 
szekularizációs tézisek személyes döntés fogalmát próbálta kritikusan elemezni. 
A problémakör belső logikájából következően a felvetés nem juthatott máshová, 
mint a vallásfogalom párhuzamos kritikájához. Alighanem visszafelé is így 
járnánk: ha a vallás fogalmának kritikájából indulnánk, az emberről alkotott 
felfogásunk kritikus elemzéséhez érkeznénk, hiszen a szekularizációs tézis, 
legalábbis egyik relációjában, éppen az ember és a vallás egymáshoz való 


viszonyának modernkori folyamatait értelmező modell. 

A modernizáció és szekularizáció fogalmaival jelölt korszak utáni időszak 
megjelölésére léteznek kísérletek, de ezek egyike sem kapott (még) olyan 
jelentőséget, mint a meghaladottak. Példaképpen pusztán két ilyen átfogó 
értelmezési paradigmára szeretnék utalni, melyek részletes kifejtése egy későbbi 
kutatás feladata lesz: globalizáció és élmény-centrikusság. Nem mintha ezeken 
kívül nem léteznének más, hasonló súlyú felvetések,;7 s nem is azért, mintha e 
paradigmák valamiféle tudományosan megalapozott válogatás 
eredményeképpen kerültek volna kiválasztásra, hanem azért, mert ezek 


térségünkre vonatkozó relevanciáját átlagon felülinek vélelmezhetjük. 


Az első ilyen átfogó értelmezési keretet a globalizációs paradigma kínálja, 
amelyre fentebb, Peter Beyer művével kapcsolatosan már utaltam. Ennek lényege 
röviden az, hogy a mai társadalmi jelenségeket és folyamatokat csak egy a 
korábbi lokális, regionális kulturális kereteken túlnyúló, az egész Globusra 
kiterjedő keretben lehet megfelelően vizsgálni. A globalizációs paradigma nem 
tagadja a lokális történelmi hagyományok, szokások és különbözőségek 
jelentőségét, hanem azt állítja, hogy ezek mellett, ezek hatását jelentős mértékben 
viszonylagossá tévő módon egy, az egész világot befogó megközelítés 
szükségeltetik. A szociológiai, illetve vallástudományi értelemben használt 
,hely" fogalma ebben a paradigmában egy átfogó dimenzióval gyarapodik, 
kiegészül egy új értelemmel, amely az eddigi értelmezésekre visszahat, azokat 
mintegy kívülről engedi láttatni. A globalitás tapasztalata és tudata az európai 
történelemben Amerika felfedezéséhez, a kopernikuszi fordulathoz és a XIX. 
században jelentősen fellendült kereskedelmi, kontinentális, migrációs és 
kulturális ízlésváltozási folyamatokhoz kapcsolódik, ám a mai korra mindezek 
kiegészülnek egy minőségi ugrással, a világgazdaság, világpolitika és a világháló 


dominanciájának tényével és hatásaival. Ezek az ismeretek a mai 





37 Különösen a Rodney Stark, Roger Finke és Laurence Iannaccone által kidolgozott , valláspiac" 
elmélet kínálkozik, amely a vallási közösségek mint piaci szereplők közötti versengésben találja 
meg a kortárs társadalom vallási dimenziójának legalkalmasabb elemző keretét. A felvetés 
azonban olyannyira kötődik az amerikai társadalom sajátosságaihoz, hogy azon kívüli relevan- 
ciája minimális. 

társadalomtudományban közhelyeknek számítanak, és nem szorulnak külön 
igazolásra. Az alábbi idézettel is ebben az összefüggésben csupán szeretnék fejet 
hajtani egy magyar tudós elme, Schütz Antal éles elméje előtt (vö. Máté-Tóth 
2009: Vallástudomány a teológia árnyékában), aki fél évszázaddal ezelőtt a 
globalitás paradigmatikus jelentőségére a valláskutatás vonatkozásában már 


felhívta a magyar gondolkodók figyelmét. 


A Ma emberarcának körvonalait szolgáltatja az a 
tény, hogy a történelmi Ma tere az egész Föld. 
Amióta folyamatban van ezen a bolygón az a valami, 
amit történelemnek lehet nevezni, azóta kb. két 
emberöltője most esik meg először, hogy ennek a 
történésnek színhelye az egész Föld, és alanya az 
egész emberiség. Ma már az embermozgató nagy 
kérdések ügyében nincsenek , elszigetelt" jelenségek; 
a régi partikularizmust fölváltotta az univerzalizmus; 
a territoriális emberszemlélet helyébe lépett a 
planetáris. (184) 


A globalizáció jelensége és jelentősége a kelet-közép-európai társadalmakban az 
1990-es politikai fordulatot követően megnövekszik a cenzúra megszűnésével és 
még tágabban a médiarobbanással. Európa más szubrégióiban a társadalom 
alacsonyabb — fokú centrális  irányítottságának és ellenőrzöttségének 
társadalmaiban a globalitás ténye nem érte olyan sokkszerűen a mindennapi 
életet és a társadalmi alrendszereket. Emiatt talán joggal feltételezhető, hogy a 
globalizációnak a társadalmi intézményekre és a közgondolkodásra gyakorolt 
hatása Kelet-Közép-Európában erőteljesebb, de legalábbis eltér Európa többi 
régiójában megfigyelhetőktől. E kérdések mélyebb elemzése már szétfeszítené a 
szekularizációval foglalkozó fejezet kereteit, ezért áttérhetünk a másik választott 


értelmezési paradigma rövid ismertetésére. 





38 Vö. a társadalom- és viselkedéstudományi nemzetközi enciklopédia globalitással és globalizáci- 
óval összefüggő szócikkeit, melyek a tekintélyes lexikon 9. kötetében közel 70 oldalnyi terje- 
delmet tesznek ki, s a szócikkeket a kérdéskör legnagyobbak között számon tartott szerzői írták, 
mint pl. R. Robertson vagy az általunk már többször hivatkozott P. Beyer. (Smelser, Baltes 2001) 

Gerhard Schulze bambergi szociológus 1992-ben jelentette meg Élménytársadalom 
(Erlebnissgesellschaft), c. vaskos kötetét, amelyben pillanatképet vett fel 
Németország XX. század végi kulturális állapotairól. (Schulze 1992) A könyv 
megjelenését követően azonnal a Süddeutsche Zeitung szakkönyv bestsellere lett, 
egészen az év végéig. A szerző 2003- ban A legjobb világ (Die beste aller Welten) c. 
művével folytatta elemzéseit, ismételten aláhúzva, hogy az ezredforduló nyugat- 
európai kultúrájára elsősorban a keresés jellemző és az az alapvető félelem, hogy 
az ember mégsem lesz képes a lehető legjobbat kihozni a saját életéből. Legutóbbi 
könyve a keresztény középkor hét főbűnének tükrében poentírozza az 
önkiteljesítés (posztmodern imperatívuszát. (Die Siünde. Das schöne Leben und 


seine Feinde 2005) 


Schulze élménytársadalom tézisének? lényege az a megállapítás, hogy a gazdag 
világban az emberek elsősorban élményorientáltan élnek, s ez az orientáció 
meghatározza — gondolkodásukat — és társadalmi magatartásukat.  — Az 
élménytársadalom embere befelé fordul, a saját emocionális igényei érdeklik, és 
napirendjét, — költségvetését, — szabadidejét, sőt ennél tágabb körben, 
kapcsolatrendszerét és világképét aszerint rendezi be, hogyan találhatja meg 
belső igényeinek kielégítését. , Szép életet élni" — ez a vágy a társadalmi 
kapcsolatokat átrendezi, felülírja ezek regionális és gazdasági alapú szervezési 


logikáját. 


A századforduló embere számára a lehetőségek végtelen tere nyílik meg, amely 
egyben a végtelen kínálatok erőterét is jelenti számára. A konzum és a 
konzumáláshoz kapcsolódó élményszintű kielégülés magatartási struktúrákat, 
szokásrendszereket, a szabad időre épített jelentős iparágat teremtett meg, 
melynek közös és legfőbb ellensége, melyet folyamatosan le kell küzdeni: az 
unalom. Az ember ebben a csábító kínálati térben folyamatosan választás elé van 


állítva, amelynek folyamán döntésének alapja nem a racionalitás, hanem az a 


39 Schulze könyvéről igényes összefoglalást készített Éber Márk Áron. (Éber 2008) 

ráérzés (intuíció), amellyel a kínálat és a saját belső igényei közötti összhangot 


megérzi. 


Schulze miliőket dolgozott ki a kilencvenes évek német társadalmában felvett 
adatok alapján, melyeket nagy művében részletesen leírt. A miliők az 
élménytársadalom rétegződését mutatják, elméleti konstrukciók és nem az 
érintettek önbesorolására alapulnak. Schulze az élménypiac elemzésével 
kapcsolja össze miliőelméletét, melynek a vallási kínálat elemzésénél kiemelt 
relevanciája lehet. Az élményipar kínálatának jelentős növekedése a jóléti 
társadalom emberének befelé fordulásával magyarázható, amely újfajta 
racionalitást generál, melyet Schulze élményracionalitásnak nevez. (419) Az 
élménypiac kínálati aktorai ezt a racionalitást célozzák meg. Az igény és a kínálat 
közötti piaci viszony nem egyenrangú, hosszabb távon a kínálat alakítja az 
igények struktúráját, amely külső irányítottságot a vásárlók szívesen magukra 
vesznek, hiszen így könnyebb számukra az élményválasztás gyötrelmeit 


elviselni. 


Schulze elméletét természetesen sokan vitatták és vitatják, leginkább azért, mert a 
gazdag német társadalom egészét próbálja magyarázni egy olyan modellel, 
amelyből a fogyasztás-képtelenek széles rétegei egyszerűen kimaradnak: az 
idősek, az aluliskolázottak s még inkább a betegek, sérültek stb. Mindazonáltal az 
elmélet rávilágít a modernt követő európai társadalmi korszak egy olyan 
jellegzetességére, amely mentén a vallásosság mai sajátosságai elemezhetők és 


értelmezhetők. 


Két olyan vallási tendencia mutatkozik jelenleg, amellyel kapcsolatban az 
élménytársadalom elemzési modellje asszociálódhat. Az egyik a világméretű 
evangelikális, karizmatikus hullám, amely a keresztény felekezeteken belül, 
továbbá önálló kultuszokat (cults) alakítva, valamint a világon mindenütt fogható 


TV evangélisták aktivitása következtében az egyik legjelentősebb vallási 

változásnak tekinthető. A másik jelenségcsoport a vallási tömegesemények 
iránti igény általánossá válása, amelyet a megboldogult II. János Pál pápa, 
katolikus egyházfő által kezdeményezett világtalálkozók fémjeleznek, de közéjük 
tartoznak a civil vallás szentjeinek tömegkultuszai is, mint Diana hercegnőjéé 


vagy Magyarországon a többször elemzett Zámbó Jimmy temetésén (2001. 01. 


11.) megmutatkozó tömegesemény. (Vö. Povedák 2011) 


Két régiónk vallási viszonyainak későbbi értelmezésére utaló és a szekularizációs 
tézistől függetlenül kidolgozott, paradigmatikusnak tetsző megközelítésre történt 
éppen csak említés szintű hivatkozással lezárhatjuk a  szekularizáció 
fogalmainak, dimenzióinak és kritikájának bemutatását. Az eddig mondottak 
tartalmi szempontból - ha nem is ilyen részletességgel taglalva — megtalálhatók a 
vallásszociológiával foglalkozó nemzetközi kézikönyvekben. A szekularizációval 
kapcsolatos további mondandók újdonságot tartalmaznak. Néhány saját felvetést 
fogalmazok meg a szekularizációs tézis alapelemeiről, melyeket a nemzetközi 
szociológiai szakirodalomban eddig nem találtam meg. Ezek az eleméleti 
felvetések jelezni szándékoznak azokat az eredményeket és lehetőségeket, 


melyekre a regionális valláskutatás során jutottam. 


További megfontolások 


Ebben a fejezetben nem volt szándékom a szekularizációs tézist mint a 
szociológiában általánosan alkalmazott értelmezési keretet önmagában értékelni. 
A tézis viszonylag részletes bemutatásával voltaképpen egyetlen kérdésre 
kerestem az árnyalt és megalapozott választ: milyen értelemben és milyen 
mértékben tekinthetjük alkalmasnak a szekularizációs tézist a kelet-közép- 
európai térség vallási jellegzetességének vizsgálatakor. Mielőtt a régió 
vallásosságáról a szekularizációs tézis felől kiindulva néhány összefoglaló 
megfontolást teszek, mégis szeretném magának a tézisnek az egyes elemeit, 
helyesebben szólva előfeltevéseit részben a szociológia tudományterületén kívül 


10 David Martin egyenesen a modernitás elsődleges alternatívájának nevezi ezt a folyamatot. (Vö. 
uó. 2005, 141—156) 

eső szempontok szerint mérlegelni. A tézis eredeti felvetése a hatvanas évek 
emberről, társadalomról és vallásról való gondolkodásának jellegzetességeit 
mutatja. A fél évszázaddal ezelőtti társadalmi viszonyok, értelmezési 
hagyományok és kortárs viták képezik a tézis érlelő humuszát. Azóta az európai 
kontinens és az egész világ alapvető változásokon ment át, ami miatt 
megváltozottnak, legalábbis erőteljesen módosultnak kell tekintenünk az ötven 


év előtti alapokat. Elméleti felvetéseim erre a változásra koncentrálnak. 


Pluralitás 


A szekularizációs tézisek jelentős eleme a társadalmi pluralitásra történő reflexió. 
Anélkül, hogy a különböző szerzők speciális hangsúlytevéseire itt ki kellene 
térnünk, összefoglalóan a szekularizációs tézis azt állítja, hogy a társadalomban 
megjelenő, sőt uralkodó pluralizmus a vallási  világértelmezést és 
magatartásmotívumot . frakcionálja, egyik lehetséges alrendszerré teszi és 
szegregálja, relevanciáját ebbe az alrendszerbe szorítva engedi érvényesülni. A 
pluralizmus társadalmi ténye a modernség korszakában . vitathatatlan, 
lényegében a monopóliumok lebomlásának más fogalommal történő leírását 
jelenti. Vallási vonatkozásban a pluralizmus több szinten értelmezhető: a) a 
vallási-egyházi hegemónia megszűnése, amely az állam és az egyház 
szétválasztásával együtt jár; b) az élet nagy kérdéseire adott válaszok 
sokféleségének erősödő jelenléte, amely a kulturális diskurzus kontrolljának 
radikális csökkenését jelzi, valamint c) a személyes választás feltételeként is 
értelmezhető. A vallási vonatkozású pluralizmusról csak a társadalom többi 
dimenziójának és alrendszerének pluralizálódását párhuzamosan figyelembe 
véve lehet árnyaltan gondolkodni: egy adott társadalom pluralizmusáról 
reflektálva annak részeiben hasonló vagy eltérő pluralizmus-jellegzetességeket és 


-fokozatokat megfigyelve. 


Alábbi gondolatmenetünkben a pluralizmusnak a kulturális diskurzus területén 


való jelenlétével foglalkozunk. Előrebocsátott tézisünk szerint a pluralizmus 

elsősorban és nagy részben a városi értelmiség szűk rétege számára hatékony 
kulturális jellegzetesség a mai Kelet-Közép-Európában, ami miatt a kulturális 
szekularizációt is csak e rétegre vonatkozóan, vagyis nem össztársadalmi 


trendként állíthatjuk. 


A világkép közvetítése hagyományosan az egyházak tevékenysége volt, amely 
folyamat Európában részben a francia forradalommal bicsaklott meg, de 
egyáltalán nem ért véget. Bár a XVIII. század végétől kezdve az egész 
kontinensen megfigyelhető az állam és az egyház közötti viszony növekvő 
feszültsége, az európai országok többségét a mai napig mégsem a radikális és 
teljes szétválasztás viszonya határozza meg. Itt a szétválasztás kifejezést 
elsősorban nem alkotmányos értelemben használjuk, hanem mint a társadalmi 
valóság értelmezésének egy elemét, az egyházi és az állami kultúrabefolyásolás 
egybemosódottságát vagy szétválasztottságát, egészen a kontliktív viszonyig 
menően. Az egyház - német nyelvterületen az egyházak -— értelmezési 
monopóliuma valójában azt jelentette, hogy a társadalmi és az egyéni élet 
alapkérdéseire vonatkozóan az egyház(ak)nak volt exkluzív (helyesebb lenne az 
egyedüli kifejezést használni, de ez a szaknyelvben szokatlan) válaszadási 
illetékessége. Ez az exkluzív illetékesség a középkor öröksége, és nem valamilyen 
konkurencia-harcban kivívott kizárólagosság, amely más, hasonló szerepre 
törőket kirekesztett volna. Az értelmezési szerep egyedüliségének korszaka a 
XIX-XX. században egyértelműen véget ért, ám a centrális és felsőbbségi 
értelmezési modell gyakorlatilag fennmaradt. Legalábbis mindazon országban, 
amelyekben nem alakult ki erős és széles rétegű polgárság. Az össztársadalmat 
lefedő intézmények információs monopóliumáról beszélhetünk egészen a sajtó 
mint tömegtermék XX. század eleji megjelenéséig s azt követően a nyolcvanas- 
kilencvenes években kiteljesedő információs forradalomig, amely a 
valóságértelmezés — folyamatában is radikális fordulatot jelentett. A 
valóságértelmezési illetékesség és hatékonyság jelenti azt a dimenziót, amely 


mentén a pluralizmusnak nevezett folyamatok figyelemmel kísérhetők, és az 

adott kulturális régió vonatkozásában leírhatók. Az illetékesség intézményi és 


jogi vonatkozás, a hatékonyság elsősorban kulturális és politikai. 


A kelet-közép-európai régió mintáján vizsgálva azt állíthatjuk, hogy az egyházak 
által képviselt és kivitelezett monopólium a II. világháború végéig tartott, újra 
emlékeztetve arra, hogy a pluralizmus feltétele a véleményalkotási sokféleségre 
való képesség, amely az iskolázottsági fokkal szorosan összefügg, s amely ebben 
az európai térségben csak kivételes országokban állt rendelkezésre a világháború 
előtt. A háborút követően strukturálisan tekintve a  valóságértelmezési 
monopólium , radikális kizárólagosságáról beszélhetünk, amely az európai 
társadalomtörténetben csak a katolikus egyház középkori, felvilágosodásig tartó 
totális illetékességével mérhető össze. A Szovjetunióban és az általa felügyelt 
országokban az egyeduralkodó párt erőteljes ideológiával fedte le a térség 
társadalmait, amely kizárólagosságát minden eszközzel biztosította, s 
strukturálisan tekintve mintegy alteregója volt a középkori egyházi és császári 
viszonyoknak: extra ideologiam nulla salus est — a párton (annak ideológiáján) kívül 
nincs üdvösség. A térség különböző országaiban eltérő módon és mértékben, de 
alapjait tekintve mégis egyformán érvényesült a valóságértelmezés központi 
joga, melyet számos alkotmányos és jogi intézkedés garantált. E centralizált 
struktúra folytatta a korábbi centralizált struktúrát, azzal együtt, hogy tartalmát 
tekintve egyértelműen más alapokra is helyezkedett. A szubsztanciális 


ellentmondás megengedi a strukturális hasonlóságot. 


Miután a térségben a nyilvánosság felszabadult a politikai és ideológiai cenzúra 
alól, más hatóerők léptek elő: a piacorientált sajtó a maga globális érdekeivel. A 
társadalmi kommunikációban hirtelen megteremtődött a lehetősége a plurális 
diskurzusnak, ám az évszázados hagyományok miatt a társadalom a 
beidegződött módon áll a sokféleség tényéhez, amit elsősorban a vezető és 
vezetettek modelljében való gondolkodás igazol. Az európai értékrend vizsgálata 
kimutatta az erős kéz utáni vágy növekedését a demokrácia intézményeivel 


szemben, számos országban alapvető kritika van jelen, mely nem csupán 

működési nehézségeket fogalmaz meg. Miközben tehát a térség társadalmi 
kommunikációját a nézetek szabad kifejtésének és képviselésének sokfélesége 
jellemzi, a társadalmi diskurzus alapmintázata csak kismértékben tekinthető 


plurálisnak. 


A vallási mezőben a térség társadalmait a nagy egyházak dominanciája 
határozza meg, vallással kapcsolatos diskurzus nagymértékben vallási 
intézményhez kötött, függetlenül attól, hogy az adott egyházak, elsősorban a 
katolikus egyház, valamint a nemzeti ortodox egyházak, kisebb mértékben az 
egyébként is individualizmust erősítő protestáns egyházak szolgáltatásait 
rendszeresen igénybe vevők rétege szűk, idős és vidéki. A régióban való 
jelenlétük vonatkozásában újabb vallási közösségek a nemzetközi trendekhez 
hasonlóan tekinthetők ugyan a pluralizálódás jeleinek, ám ezek tagsága nem éri 
el a lakosság egy százalékát. Médiajelenlétük jellegét illetően pedig a honos 
(keresztény) hagyomány közös strukturális alternatívájaként foghatók fel, amely 


legfeljebb dichotomikus, mintsem plurális diskurzust mutat. 


Reszakralizáció 


Spirituális forradalom — ezt a plakatív címet adták Paul Heelas és szerzőtársai a 
Kendal Project eredményeit összefoglaló kötetüknek. (Heelas 2005) A kérdés, amit 
Angliában és az Egyesült Államokban végzett kutatásaik eredményei kapcsán 
vizsgáltak, a vallás privát és társadalmi jelenlétének radikális változása. A 
szerzők szakralizációról, a vallási társadalom-terület tektonikus mozgásáról 
írnak. Olyan folyamatokról, melyek véleményük szerint a szekularizációs tézis, 
illetve elmélet által fémjelzett vallási változások értelmezésének nem pusztán 
korrekciójára kényszerítenek, hanem egy alapvetően másik értelmezési keret 
felállítására. A vallás visszatérőben van a modern társadalmakban, minthogy 
azonban a vallás fogalmához elsősorban annak  egyházias-történelmi 
megvalósulása kapcsolódik, sokan hajlanak arra, hogy helyette a mai 


társadalomban újra megjelenő ,szent" dimenzióra való hivatkozásokat 

spiritualizációnak tekintsék.4 A vallási individualizáció folyamataira számos 
szerző felhívja a figyelmet a hetvenes évek óta, elsősorban a vallási szocializáció 
és az intézményes tekintély által támogatott és meghatározott vallásossággal 
állítva szembe. A szigorú szembeállítás azonban csak részben megfelelő 
értelmezési keret, minthogy az intézményes keretek közötti vallási szférában is 
fellelhető az individuális igények mentén való tájékozódás és választás jelensége, 
és fordítva, a bricolage vallásosság tartalmi elemei között is erőteljesen jelen 


vannak a (globális) média által közvetített mintázatok. 


A kortárs társadalmi változások vallási dimenzióinak vizsgálatakor tehát nem 
indulhatunk ki egyszerűen abból a feltételezésből, miszerint egyrészről a vallás 
intézményes megjelenése visszaszorul, másrészről pedig a privát vallásosság a 
spiritualitás tágasságával erősödik. Ennél összetettebb, de legalábbis más 
dimenziókat is figyelemmel kísérő kiindulásra van szükség.2 Az egyik 
látószögtágítás az új vallási közösségek és mozgalmak felerősödött jelenlétének 
érzékelésére vonatkozik. Különösen a kelet-közép-európai országokban a 
kilencvenes évektől kezdve számos olyan vallási közösség kezdte meg 
tevékenységét, melyeknek a térség kulturális hagyományában alig fedezhető fel 
korábbi nyoma. Függetlenül attól, hogy közülük számos közösség taglétszáma 
olyan alacsony, hogy a reprezentatív közvélemény-kutatások adatfelvételeiben 
nem jelennek meg statisztikailag értelmezhető mértékben, részben az irántuk 
tanúsított médiaérdeklődés, részben bizonyos speciális aktivitásai, illetve 
némelyikükhöz kapcsolódó nagy nyilvánosságot kapott tragédiák és botrányok e 
közösségeknek olyan társadalmi súlyt adnak, amely összességében a mai kor 
egyik jelentős vallási dimenziójának tekintendő. A szférával részben fedésben 


lévő másik jelenség-együttes, amelyre kiemelten szükséges figyelmet fordítani, az 





11 Heelas és szerzőtársai e jelenség mögött a modern lényegéhez tartozó folyamatra utalnak, me- 
lyet fentebb említett könyvükben szubjektivizációnak (subjectivization) neveznek. (Heelas 2005, 
78) 

2 Habermas három olyan változásra hívja fel a figyelmet, amelyek megjelenítik a mai vallási éle- 
dést (resurgence of religion): a nagy világvallások misszionárius aktivitása, ennek fundamentalis- 
ta jellegzetessége, valamint a világvallások erőszakpotenciáljának politikai 
instrumentalizálódása. (Uő. 2008, 34) 

ezoterikus életfelfogás és -szemlélet exponenciális megerősödése az elmúlt 
évtizedben. Az ezoterikát ugyan a szakirodalom gyakran nem tekinti vallásnak, 
ám ez inkább csak a vallásfogalom kereteinek meghúzásán múlik. A kortárs 
ezoterikus irányzatok kiemelkedő kutatói olyan jellemzők mentén azonosítják 
ezoterikusnak a megfigyelt gondolkodásmódokat vagy gyakorlatokat, melyek a 
durkheimi funkcionális vallásfelfogás alapján állva tekinthetők vallásinak. 
(Faivre 1994, Faivre és Needleman 1992, Hanegraaff 1996, Ruppert 2001) A titkos 
és okkult dolgok, a világban megfigyelhető rejtett egység gondolata, a szentnek 
és a szent hierarchiának a jelentősége, a természetben rejtező szellem vagy lélek 
feltételezése, az átváltozás és spirituális átlényegülés tapasztalatai olyan együttest 
alkotnak, melyeket az ezoterika meta-fogalma alá rendezhetünk, és a társadalom 
tág értelemben vett vallási dimenziójaként kutathatunk. Végül a harmadik 
terület, melyre legutóbb az Európai Unió tervezett alkotmányának 
preambulumában az , Istenre" történő hivatkozással kapcsolatos vita hívta fel az 
európai figyelmet, globális tekintetben pedig a szeptember 11-i terrortámadás: a 
vallás ismét jelentős politikai tényező lett. (Vö. pl. Berger 1999) A vallási 
privatizációval nemcsak a vallási intézmények dimenziója áll szemben, hanem a 


vallás politikai dimenziója is. 


Jellegzeteségek Kelet-Közép-Európában 


A szekularizációs tézis különböző vonatkozásainak fentebbi bemutatása után a 
kelet-közép-európai társadalmak elmúlt húsz esztendejére vonatkozóan néhány 
összehasonlító vizsgálat példáján próbálom szemléltetni, hogy melyek azok a 
vallási területek, amelyeket a szekularizációs megközelítés alapján vizsgálni 
lehet, és ezek mentén milyen változások figyelhetők meg. Nem a térség 
vallásosságának bemutatása a célom, sem annak megismétlése, amit más szerzők 
a témában elvégeztek. Amint a tézis történetének és elméleti dimenzióinak 
áttekintése mutatja, voltaképpen minden szerző a maga módján foglalja össze és 
poentírozza a hatvanas években felvetett tézist, amely legalapvetőbben szinte 


nem is állít mást, mint a modernitással párhuzamosan a vallási dimenziók 

elmozdulását a korábbiakhoz képest. Létezik egy a magyarban egyetlen szóval 
nehezen visszaadható német kifejezés, amely ezt a hipotézist találóan jelöli: 
Entkoppelung. A névszó magyarul elszakadást, a kapcsolat megszűnését jelenti. A 
szociológiai szaknyelvi használat alapján azonban inkább eloldódást fejez ki. 
Témánkra vonatkoztatva a szekularizációs tézis alapján az vizsgálható, hogyan 
oldódik el, kapcsolódik szét, függetlenedik a vallás a társadalom különböző 
területeitől. A tézisben három területet különíthetünk el: személyes vallásosság, a 
vallás társadalmi jelentősége, szervezeti viszonyok. Leginkább az első 
aspektussal foglalkoznak a  közvélemény-kutatási módszerekkel végzett 
vizsgálatok. A társadalmi jelentőség csökkenését elsősorban az állam és az 
egyház közötti viszony változásán vizsgálják a  modernitásra jellemző 
funkcionális differenciálódás értelmében. Végül szervezeti viszonyokon azt 
értjük, hogy maguk a vallási szervezetek működési logikájukat és gyakorlatukat 
tekintve hogyan vesznek át szekuláris szervezeti modelleket, például a piaci 
verseny és marketing módozatait. Lássunk néhány példát mindhárom területre 


vonatkozóan. 


Kelet-Közép-Európa országaiban a XVIII. századtól kezdve általánosságban 
megfigyelhető a szekularizáció jogi és kulturális megjelenése, amelynek a 
leglényegesebb területei közé a következők tartoznak.8 Az állam és az egyház 
szétválasztása, amely hosszú folyamat eredménye, s előkészítését számos olyan 
lépés fémjelezte, amelyben valamely egyházi tevékenységet az állam felügyelete 
alá vont, illetve valamely egyházi illetékességet magához ragadott. Ezt a 
dimenziót alkotmányosnak nevezhetjük. A nemzet, a társadalom, az állam 
identitásának  diskurzusa vonatkozásában Magyarországon a magyar 
Kulturkampf jelentette a vízválasztót, amelynek során a nemzet-kereszténység— 


erkölcs szétválaszthatatlan egysége megbomlott. (Vö. Máté-Tóth 1993) A civil 





8 Ennek a folyamatnak Magyarországra nézve részletes bemutatását teológiai disszertációmban 
végeztem el. (Máté-Tóth 1991) 

házasság — bevezetésével — kapcsolatos — hatalmas erejű vita nemcsak 
Magyarországon zajlott le, hanem az egész régióban, s nemcsak itt volt alkalma a 
keresztény nemzeti diskurzus relativizálására. Az értékközvetítési dimenzióba 
tartozik az iskolák államosítása, amely a kommunista hatalomátvétel legelső 
intézkedései közé tartozott minden érintett országban. Az oktatásból — kevés 
kivételtől eltekintve — teljességgel kiszorították az egyházakat, és a marxista- 
ateista értékrendszer közvetítését az iskolarendszerű oktatás egyik elsődleges 
feladataként határozták meg. Hasonlóan a társadalmi diskurzus totális 
meghatározását jelentette a sajtó állami kézbe vétele és erős cenzúrája. A totális 
diktatúrák logikájának megfelelően a társadalmi és az egyéni élet minden 
területére ki kellett terjeszteni a befolyást, s ehhez minden kommunikációs 
eszköz, jelrendszer és esemény a központi hatalom teljes ellenőrzése és irányítása 
alá kellett kerüljön. Az ilyen totalitás önmagában vallási természetű, ezt a 
folyamatot, intézkedés-együttest és szimbólumrendszert, amit a kommunista 
vezetés a társadalom totális mobilizálásával ért el, politikai vallásnak nevezzük, 
amely logikáját a történelmi vallásokból, elsősorban a központi hatalommal 


működő katolikus egyháztól kölcsönzi, eszközeit pedig a civil vallásból. 


A már többször is hivatkozott Detlef Pollack, Mark Chaves (Chaves 1992) 
amerikai mintán elvégzett tanulmányára hivatkozva arra tett kísérletet, hogy 
európai országokon vizsgálja meg a vallásosság és az egyházak társadalmi 
pozíciójának összefüggéseit. (Pickel 2008, Pollack 2003) A vizsgálat érdekessége, 
hogy a nagy európai adatfelvételek (pl. ISSP 98 és mások) adataihoz kiegészítő 
változókat konstruált, amellyel lehetővé vált a kérdések statisztikai vizsgálata. 
Általánosságban a vallásra vonatkozó közvélemény-kutatásokban a személyes 
vallásosságra vonatkozó kérdések szerepelnek, s a politikai, alkotmányos 
viszonyokra vonatkozó kvalitatív változókat a szerzők az előbbiek értelmezésére 
használják. A most bemutatandó kísérletükben másról van szó. Chaves abból a 
vallásgazdaságtani feltevésből indul ki, hogy a vallási közösségek. vitalitása, 


tagjaik vallási aktivitása felerősödik, ha az állam és az egyház szét vannak 

választva, és ez a strukturális viszony a társadalomban vallási pluralizmust, más 
szóval versenyhelyzetet teremt. Egyházi autonómia — pluralizmus — verseny — 
vallásosság: a négy változó, melyek Chaves és nyomában Pollack hipotézise 
szerint  korrelálnak egymással. A vallás elemzésében közgazdaságtani 
szempontokat érvényesítő más kutatók is, mint Stark és Finke, továbbá Stark és 
lannaccone (források: Pollack id. mű) alátámasztják a tézist, miszerint a vallások 
a modernitásnak nem ellenére és nem is annak korrekciójaként működnek a 
társadalomban, hanem a modernitás lényegi elemeit alkalmazva fejtik ki 
tevékenységüket, és dacolnak a szekularizációs tézis feltevéseivel. Ez a két 
legfontosabb modern gazdasági elem a pluralizmus (piac) és a verseny. A tézis 
némi leegyszerűsítéssel tehát így hangzik: minél pluralistább és piacjellegűbb a 
vallási mező, annál nagyobb a vallási elevenség. Ezzel a felvetéssel a 
szekularizáció és a modernizáció közötti feltételezett és esetenként igazolt ok- 
okozati összefüggés a visszájára fordul: ,a modernitás nem gyöngíti a vallást, 
hanem a vallás nyer a modernitás, pluralizálódás és az ezzel együtt járó 


individualizálódás folyamatain". (Pollack 2003, 185) 


Mielőtt Pollack európai mintán szerzett eredményeit bemutatjuk, fontos a 
módszertani eljárás rögzítése is. A vallásosság mérésére a következő 


indikátorokat alkalmazta: 


-  egyháziasság - vasárnapi templomba járás 
- egyház elfogadottsága — egyházba vetett bizalom 
—- keresztény vallási jelleg — Istenbe vetett hit. 
Ezeket a szinte minden survey jellegű vallásosság-kutatásban alkalmazott 


változókat egészítette ki az intézményes-politikai változókkal, melyeket 


súlyozásra használt fel: 


— államegyházi viszonyok megléte (2 pont) 

— teológiai fakultások az állami egyetemeken (1 pont) 

— államilag finanszírozott hitoktatás az állami iskolákban (2 pont) 
— katonai és börtönlelkészet működése (1 pont) 

- egyházak számára nyújtott adókedvezmények és más támogatások (2 

pont). 
A vallási pluralizmust az adott országok felekezeti arányaiból számolt adattal 
szerepeltette a mintában. A modernitás fokát a képzettségből, a városiasodás 
fokából és jóléti adatokból számolta. A vallási szocializáció mérésére azt az itemet 
alkalmazta, melyben azt kérdezik, hogy a megkérdezett részesült-e 


gyermekkorában vallási neveltetésben. 


Pollack az eredmények összefoglalásakor megállapítja, hogy Nyugat-Európára 
nézve igazolható, hogy a gazdasági növekedéssel párhuzamosan csökken a 
templomba járás szintje. Kelet-Európára vonatkozóan azonban kijelenti, hogy az 
adatok áttekinthetetlenek, összefüggés nem állapítható meg, s , nyilvánvalóan 
Kelet-Európában más faktorok hatnak". (194) A vallási pluralizmus, valamint az 
állam és egyház közötti viszonyok hatásával kapcsolatban az eredmények 
eltérnek az amerikaiaktól, ugyanis az erőteljesebb vallási koncentráció nem 
növeli, hanem csökkenti a templomba járás szintjét. Itt a vallási pluralizmus is 
inkább negatív irányba hat: minél magasabb a pluralizmus foka, annál 


alacsonyabb a templomba járásé. 


Az állam és az egyház közötti viszony hatásával kapcsolatban Pollack 
eredményei azt támasztják alá, hogy azokban az országokban, ahol az egyházak 
az állam kedvezményezettjei, a templomba járás alacsonyabb fokú. Ebből a 
szerző arra következtet, hogy - különösen Kelet-Európában — az egyházak a 
rendszerváltást követően túl közel kerültek az újjászerveződő állami 
vezetőséghez, s ezzel a lakosság szemében elveszítették azt a társadalmi 


presztízsüket, hogy a vesztesek támaszai lennének. 


Pollack fentebb röviden ismertetett vizsgálataival kapcsolatban számos kritikus 
kérdés merülhet fel, különösen a vallásosságot kifejező változók kiválasztása és a 
politikai-intézményi változók számszerűsítése vonatkozásában. Bennünket 


azonban jobban kell foglalkoztasson vizsgálatának az a kísérleti része, miszerint a 

szerző egy modellben vizsgál vallásosságra vonatkozó survey adatokat generált 
politikai adatokkal. Ez ugyanis a vallásosság kelet-közép-európai régióban való 
jellegzetességeinek olyan komplex megközelítését is lehetővé teszi, amelyben 


kvalitatív változók is szerepelhetnek. 


Személyes vallásosság 


Az individuális vallásosságot a nagy nemzetközi kutatások általában néhány 
szokványos változó alapján vizsgálják. Ezek közé tartozik a felekezeti és vallási 
önbesorolás, ti. milyen valláshoz, felekezethez sorolják magukat a 
megkérdezettek, illetve önmagukat milyen mértékben tekintik vallásosnak; az 
imádság és a templomba járás gyakorisága, valamint az istenhit és ennek típusai. 
Az egyes kutatások e legalapvetőbb vallásosságot mérni hivatott változókat 
különböző módon kérdezik és egészítik ki továbbiakkal. Az elmúlt húsz 
esztendőben csak meglehetősen kevés olyan kelet-közép-európai térségben 
végzett nemzetközi kutatást ismerünk, amelyben elsősorban a vallásosság 
jellegzetességeit vizsgálták. Ezek közül kiemelkedik az Autbruch I. és II. üteme, 
melynek adatfelvétele 1997-ben és 2007-ben zajlott. A térség individuális vallási 
változásának fő trendjére vonatkozóan — ha csak az imént említett legfontosabb 
változókra alapozzuk a kijelentésünket — nem állapítható meg egyértelmű 


változásirány. 


A vallási önbesorolás legalapvetőbb - természetesen egyáltalán nem 
problémamentes, tehát nem is egyértelmű - kérdése az, hogy a megkérdezett 
önmagát vallásosnak mondja vagy nem vallásosnak. Anélkül, hogy a 
kérdésfelvetés áttekinthetetlen variációira figyelemmel lennénk, a térség országai 
végső soron három csoportba sorolhatók. Helyesebben fogalmazva a térség 
legtöbb országa nagyon hasonló trendeket mutat az eltelt húsz esztendőben, de 


néhány ország jelentősen eltér ezekről a trendektől. 


Legtipikusabb a vallásosság szintjének hirtelen emelkedése az 1990-es fordulatot 
követően, ami néhány év leforgása alatt stabilizálódott, illetve mérsékelten 

csökkent. Egy-két országban még 2000 után is növekedés figyelhető meg, a 
többiben azonban nem. A többségtől eltérő ország Lengyelország, ahol a politikai 
fordulat nem hozott vallási fordulatot. A másik oldalon Szlovénia található, ahol 
a fordulat szintén nem hozott változást, mert a vallásosság szintje előtte is és 
utána is alacsony maradt. (Vö. Tomka, 2011) A volt Kelet-Németország 
Szlovéniához hasonló stabil tendenciát mutat. A 1991 és 2008 közötti időszakban 
az istenhitre vonatkozóan az eltérés maximum -490-os, pedig ezt az országrészt 
tekintik Csehország mellett a térség legkevésbé vallásos országának, ám az 
Istenbe vetett hit vonatkozásában nem beszélhetünk itt sem zuhanásszerű 


csökkenésről. (Pickel 2013, 82) 


Társadalmi 


Az állam és az egyház egymáshoz való viszonyáról részben egyértelmű trend 
állítható ezekben az országokban, hiszen az 1990 előtti politikai rendszer csak 
elvileg vagy még úgy sem biztosította az egyházak államtól való politikai 
függetlenségét. Ugyanakkor majd a következő fejezetben részletes példákon is 
bemutatom, hogy az országok egyáltalán nem homogének e tekintetben, s az 
állam és egyház(ak) közötti viszony nem vizsgálható az együtt versus külön 


bipoláris rendszerre szűkítve. 


A vallásosság politikára gyakorolt hatását elemezve Sergej Flere hat kelet-közép- 
európai latin országot elemzett reprezentatív adatok alapján. (Aufbruch I. 
adatbázis) Feltételezése szerint az erőteljesebben vallásosak a kevésbé 
vallásosaktól, illetve vallástalanokétól eltérő politikai preferenciákkal bírnak. Ha 
pedig nem mutatható ki kapcsolat a vallásosság és a politikai preferenciák között, 
az a szekularizációnak lenne a jele. (Flere 2001) Arra a kérdésre, hogy a vallási 
meggyőződése hatással van-e a politikai véleményére, a megkérdezettek 
viszonylag kis százaléka válaszolt igennel. Akik azonban kapcsolatot állítottak, 
azok körében a vallásosság növekedésével a kapcsolat is erősödik. Minél 


vallásosabb tehát, annál inkább befolyásolja vallási meggyőződése a politikai 

meggyőződését. Arra a kérdésre, hogy a keresztényeknek kötelező-e keresztény 
pártra szavazni, ismételten a legnagyobb többség nemmel válaszolt. Mindkét 
kérdésnél tehát a vallás és a politika közötti függetlenség szekularizációs jelleget 
sejtet, jóllehet a további szekularizációs tézishez illő változókkal, mint pl. 
iskolázottság, nem mutatható ki szignifikáns kapcsolat. Ebből következően korai 
lenne talán a politikai kérdésekre adott negatív válaszokat a szekularizációs 
logika mentén értékelni. Arra a kérdésre, hogy az egyházak illetékesek-e, illetve 
megnyilatkozzanak-e a kormány politikájáról, ismételten a nem válasz dominált 
kétharmadtól egészen a négyötödig menően. Ha a vallásosságot az istenhit 
változójával jellemezzük, akkor minél nagyobb mértékben hisz a válaszoló 
Istenben, annál nagyobb mértékben vallja, hogy az egyházaknak hozzá kell 


szólniuk a kormánypolitikához. 


Ha mégis az adatokat — mintegy a vizsgált országokban a , politika" kifejezés 
aktuális diskurzusától függetlenül — szekularizációra utaló indikátoroknak 
tekintjük, amint Flere is teszi, akkor meglepetésként kell értékelni, hogy a 
többnyire többségében katolikus országokban a vallásosság ennyire nem 
kapcsolódik a politikai preferenciákhoz.§ A katolikus egyház ugyanis egész 
történetében és XX. századi jelenében is folyamatosan határozottan kifejezte 
politikai állásfoglalásait, támogatta a keresztény pártokat és nagy társadalmi 
mozgalmakat. Flere Szlovéniára vonatkozóan adatokat mutat be imént említett 
tanulmányában arról, hogy az 1991-1996 közötti időszakban az emberek egyre 
kevésbé értettek egyet azzal, hogy a politikusok keresztények legyenek, s arról is, 
hogy az egyházi képviselők befolyásolják a választási preferenciákat. 
Ugyanakkor meglepő módon a konkrét párt-preferenciákra történő kérdéseknél 
a két szlovén pártot, melyek a katolikus egyházzal mintegy politikai 


szövetségben állnak, a hívők 12-2590-ban támogatják, és azokat a , liberális" 





4 A vallásosság és a pártpolitikai preferenciák összefüggésének szociológiai és politológiai vizsgá- 
lata jelen van a magyar vallástudományban. (Vö. a korábbi belátásokra is reflektáló Nagy és 
Szilágyi 2012) 

pártokat, melyek antiklerikális kampányt folytattak, sokkal nagyobb mértékben 
nem. Vagyis az előbbi adatokból nyert kapcsolathiány a vallás és a politika 
között, ami szekularizációra utaló jellegzetesség, a konkrét pártpreferenciák 


esetében mégis szembetűnően jelen van. 


Ezekből a vizsgálatokból következik, hogy részben alkalmazható a 
szekularizációs tézis, részben pedig nem. A további elemzések nemcsak survey 
alapú lekérdezéseket igényelnek, hanem annak más kutatásokkal történő 
feltárását, hogy mit is jelent a politika, egyház, vallás és párt az illető országok 
diskurzusában. Flere maga is oda konkludál, hogy nem pusztán az átmenet 
éveinek jellegzetességei szolgálhatnak értelmező keretként, hanem hosszabb 
történelmi visszatekintés is fontos, különösen a katolikus egyház és a modernitás, 
a szabadság viszonylatában. Azok a szlovén adatok, melyek a vallási és a 
politikai preferenciák közötti kapcsolat exponenciális csökkenését mutatják, 1991 
és 1996 között magának az átmenetnek a jelentőségét is aláhúzzák. A vizsgált 
országokban a politikával kapcsolatos tanulási folyamat nagy lépésekben zajlott 
ezekben az években, ez magyarázza, hogy a politika és a vallás közötti kapcsolat 
is átalakult. Ezt a vonatkozást is részletesebben tárgyalom a következő 


fejezetben. 


Szervezeti 


A vallási szervezetek, különösen a nagy egyházak, mint a katolikus vagy az adott 
társadalomban többségi protestáns egyházak - nem pusztán Kelet-Közép- 
Európában - egyre inkább alkalmaznak piaci modelleket a társadalomban való 
jelenlétük hatékonyságának fenntartására. Németországban például az adófizető 
hívek létszámának s ebből következően az egyházi adóbevételek csökkenésének 
következtében a katolikus és még inkább az evangélikus egyházmegyék s más 
egyházi intézmények racionalizálásra kényszerültek. E program végrehajtására 
civil intézményfejlesztő cégeket kértek fel. Az egyházi — úgy is mondhatnánk, 


szakrális — térbe ezzel a lépéssel a civil tudás — a profán ismeretek — megoldásait 

vonták be. A kelet-közép-európai országokban, ahol a lakosoknak lehetőségük 
van az adófelajánlásra, az egyházak és egyházi intézmények egyre erősödő 
mértékben élnek a civil társadalomra jellemző fundraising eszközeivel. 
Óriásplakátok, TV- és internet-spotok egyházi részről éppúgy szerepelnek a 
hirdetési felületeken, mint a civil társadalom egyéb szereplőié. Ezt a szervezeti 
szintű változást szekularizációként értelmezhetjük, ha a kizárólag vagy nagyrészt 
kizárólag egyházi szervezetekre jellemző modellek és gyakorlatok mellé vagy 
azok helyébe eladdig csak a profán társadalmi szférára jellemzőket vonnak be. 
Amint az individuum számára identitásának meghatározásakor és más döntései 
kapcsán a vallási dimenzió veszít jelentőségéből, amint az állam és az egyház 
szoros szövetsége oldódik, úgy az egyházak elkülönült szakrális szférája is 


szűkül.§ 


A tézis regionális alkalmassága 


A fenti kiragadott kelet-közép-európai példák mutatják, hogy a szekularizációs 
tézis mentén a társadalom vallási dimenzióinak mely területei vizsgálhatók, s az 
ilyen megközelítések milyen jellegű eredményekre juthatnak ebben a térségben 
is. Ha a szekularizáció alaplogikájának az , Entkoppelung" folyamatait, illetve 
eseteit tekintjük, akkor a változásokat a személyes vallásosság, valamint az 
intézményi és szervezeti területen is vizsgálnunk kell. E példákkal talán 
egyértelműekké válnak a szekularizációs megközelítés lehetőségei és egyben 
határai is. Az ismertetett területeken fontos megállapítások tehetők, ám az egész 
társadalom vallásosságának állagáról pusztán e területek és pusztán ilyen 
megközelítésű elemzése csak részleges eredményekkel kecsegtet. Sem a 
társadalmi diskurzus szövevénye, sem az átmenetek eleven radikalitása, sem a 
vallás-jellegű, ám a hagyományosan alkalmazott változók szerint nem vallási 
vonatkozások kimaradnak a  szekularizációs tézis által megvilágított 


társadalomból. Ugyanakkor hibás logika ezeket, az ebből a megközelítésből nyert 





45 Hasonló jelenségnek tekinthető az államosított egyházi ingatlanok rendszerváltást követő visz- 
szajuttatása egyházi kézbe, ami reszakralizációs lépés, majd adott esetben az egyházak döntése, 
hogy a fenntarthatatlannak bizonyult ingatlant profán célra átadják. 


133 


A szekularizáció és ami utána következik 


adatokat és belátásokat egyszerűen szembeállítani a más megközelítésekkel 


szerezhető, más jellegű adatokkal. 


Gert Pickel az általa és O. Hidalgo által szerkesztett 2013-as kötet bevezető 
tanulmányából két példa is kínálkozik ennek alátámasztására, illetve 
szemléltetésére. Pickel azt a kérdést veti fel, hogy az újraegyesítést követő 
korszakban Németország vallásosságának alakulását helyesebb-e a valláspiac 
elmélet alapján értelmezni, vagy inkább maradni kell az ország változásait 
megfelelően értelmező szekularizációs tézis alapján. Pickel, aki e tézis egyik 
erőteljes és következetes képviselője meggyőzően érvel amellett, hogy 
,Németországban töretlen és széles körű szekularizációs folyamat zajlik, amely 
más egyéb társadalmi folyamatokkal egyetemben (pl. vallási pluralizálódás, 
iszlamofóbia) növekvő mértékben vált a vallással kapcsolatos társadalmi 
diskurzus részévé. Ez a vallás visszatérésének látszatát kelti, jóllehet a vallás a 
társadalom legszélesebb rétegeiben folyamatosan veszít jelentőségéből." (Pickel 


2013, 67) 


A szekularizáció fogalmi dimenziónak gondos megkülönböztetése után Pickel 
annak a véleményének ad hangot, miszerint azok a folyamatok, melyek a vallás 
társadalmi jelentőségének csökkenésére utalnak, a szekularizációs tézis alapján 
értelmezhetők, abban az esetben is, ha léteznek olyan modernizált országok, 
amelyekben a vallásosság magas szintű. Európában erre általában 
Lengyelországot szokás példaként felhozni, mintegy a szekularizációs tézis 


perdöntő empirikus ellenérveként. Ám az eredeti tézis nem állította a vallásosság 





16 A vallásosság és a vallás publikus jelenléte közötti különbségtétel fontosságát emeli ki többek 
között David Herbert is. Álláspontja szerint külön kell vizsgálni a vallást (religion), vagyis az 
adott vallást követők természetfölöttire irányuló hitrendszerét és gyakorlatát, valamint a vallásit 
(the religious), amely a vallási szimbólumok és diskurzusok összetett rendszere. (Herbert in 
Francis 2011, 65) Ezt a megkülönböztetést részletesen is kifejtettem Vallási kommunikáció és val- 
lásdiskurzus c. könyvemben. (Máté-Tóth 2013) Herbert megjegyzi még, hogy a vallás csökkenése 
és ezzel párhuzamosan a vallási növekedése olyan komplex jelenség, amely új értelmezési kere- 
tet igényel. Herbert a szekularizációs tézis után a , nyilvánosulási" (publicization) elméletet java- 
solja ilyen értelmezési keretnek. (Uo. 78) A magam részéről találóbbnak vélem a Laclau és 
Mouffe alapján kidolgozott , üres jelölő" elméletet, amelyet a későbbiekben önálló fejezetként 
mutatok be. 

társadalmi jelenlétének lineáris csökkenését, egészen a teljes privát szférába 
szorulásáig. — Lengyelországot nem ellenpéldaként érdemes behatóan 
tanulmányozni, hanem annak megvilágítására, hogy az ilyen magas fokban 
modernizált és egyben nagy mértékben vallásos országban vannak-e tendenciák, 
amelyek a szekularizációs folyamatokra utalnak. Erre pedig a kutatók többsége 


igennel válaszol. 


Tehát a szekularizációs tézis által megfigyelt folyamatokkal nem szembeállítani 
szükséges más elméletek által megfigyelhető és értelmezhető jelenségeket, illetve 
összefüggéseket, hanem az elméleti érzékenység és a nyert belátások egymás 
mellé állítása adja az adekvát képet egy-egy társadalomról. Ugyanígy óvakodni 
kell attól, hogy a fent említett területeken nyert szekularizációs vagy e logika 
mentén felfogható jelenségek súlyát azzal kíséreljük meg ellensúlyozni, hogy a 
társadalmi, politikai nyilvánosságban a vallás tematikája erőteljesebben van jelen, 
mint pl. 2001 szeptember 11-e előtt. Ezekre a figyelmeztetésekre majd 
emlékeznünk kell akkor, amikor a vallási dimenziót más elméletek, illetve 
paradigmák mentén vizsgáljuk a következőkben. El kell kerülnünk mind a két 


csapdát: a vallás fontosságával kapcsolatos pro és kontra apológiáét. 


Összefoglalás és kitekintés 


A szekularizációs tézissel azért kellett behatóan foglalkozni, mert a vallásosság 
modernkori változásainak elsődleges értelmezési keretét képezi, és ebből 
fakadóan a kelet-közép-európai régió vallási változásainak értelmezése kapcsán 
is kiemelt státussal bír. A szekularizációs tézis nyugat-európai, illetve amerikai 
vitája kimutatta a tézis (más megfogalmazásban elmélet, paradigma stb.) 
Nyugat-Európa centrikusságát, érvényességének határait, alkalmazhatóságának 
erőteljes korlátait. Mindeközben a tézis vitája több évtizeden keresztül 
folyamatosan irritálta a vallási folyamatok társadalomtudományi elemzőit, s arra 


sarkallta, hogy a tézist módosító vagy meghaladó elmélettel is kísérletezzenek, 

bár a szekularizációs paradigma mint egyelőre figyelmen kívül hagyhatatlan 


orientációs pont a diskurzusokban folyamatosan jelen van. 


A szekularizáció problematikájának bemutatásával arra szerettem volna felhívni 
a figyelmet, hogy a kelet-közép-európai vallási folyamatok értékelésénél is a 
tézist kellő kritikával szabad csak használni, valamint arra, hogy e sajátos 
kulturális európai szubrégió megértéséhez nagy valószínűséggel egyfajta poszt- 
szekularizációs keretre van szükség. A régió szerzőinek döntő többsége — a 
nyugati-európai és amerikai szerzőkhöz hasonlóan - nem tartja a szekularizációs 
tézist önmagában elégséges és alkalmas elméleti keretnek, ugyanakkor a tőle való 


teljes függetlenedés sem jellemzi őket. 


Ha össze kívánjuk foglalni a régió törekvéseit, akkor két megállapítást kell 
tennünk. Számos szerző a kelet-európai vallási adatokat szekularizáció-kritikus 
módon használja fel, bizonyítandó, hogy az elvallástalanodás a vallási 
folyamatok nem minden dimenziójában figyelhető meg, sőt minden 
vonatkozásokban találni ellentétes vagy más jellegű folyamatokat. A másik 
megállapítás arra vonatkozhat, miszerint a régió vallási folyamatait nem 
lehetséges pusztán a  közvélemény-kutatás eszközeinek felhasználásával 
megragadni, hanem kulturális és történelmi indikátorokat is nagy súllyal be kell 
vonni a vizsgálatba és az értelmezésbe. E tekintetben a szerzők döntő többsége 
elsősorban a XX. századi európai kommunizmus vallás- és  egyház- 
ellenességének jelentőségét emeli ki, s ehhez képest a távolabbi múltba 
visszatekintő, illetve a XXI. század első évtizedének szempontjai sokkal kisebb 


súlyt kapnak. 


Arra a témánk vonatkozásában központi jelentőségű kérdésre, hogy milyen 
értelmezési modell is lenne alkalmas e régió sajátos folyamatainak vizsgálatára, 
nem adható olyan válasz, amely egyszerűen egyetlen alternatív elméletben 
jelölné meg a szekularizációs elmélet utódelméletét. A szekularizációval 


kapcsolatos viták inkább arra indítanak, hogy több elméleti megközelítést 

alkalmazzunk, s legyünk érzékenyek az alkalmazott elméletek belső logikájának 
és relevanciájának jellegzetességeire. A vallás jelensége ugyanis nem 
korlátozódik arra, amit ezen elmélet alapján vallásnak tekintenek, hanem más 


további elméletek alapján a társadalom további vallási dimenziói is feltárulnak. 


Az első fejezetben a régió bemutatásakor arra jutottunk, hogy finom 
érzékenységre van szükség a régió fogalmának és kereteinek kezeléséhez. Hiszen 
a régió nem pusztán magától értetődő, egyfajta pozitivista naivitással 
körülrajzolható földrajzi egység. Sokkal inkább a társadalmi és a szakmai 
diskurzus által megalkotott sokrétegű fogalom, amelyről ha szabatosan kívánunk 
tárgyalni, akkor a togalom mögött húzódó elméletekre és érdekekre figyelemmel 
kell lennünk. Ebben a fejezetben a szekularizáció fogalmát jártuk körbe a keretek 
adta lehetőségek között. S ugyanerre az ereményre jutottunk, miszerint amit a 
közgondolkodás vagy politikai retorika egyértelműnek tekint, az inkább az 
elméleti reflexió kiindulópontjául szolgál A régió vallási folyamatainak 
vizsgálata tehát akkor adekvát, ha mind a régiót, mind a szekularizációt kellő 
óvatossággal kezeli. Az utóbbi elméleti keret elemzése alapján pedig a 
legtekintélyesebb szerzőkkel egybehangzóan állíthatjuk, hogy nem rendelkezik 
exkluzív érvényességgel, hanem a vallás sokféle dimenzióinak feltárására további 
elméletek bevonására van szükség. A következő fejezetekben olyan 
valláselméleti megközelítéseket mutatok be és próbálok a régió vallási 
folyamatainak elemzése érdekében kiaknázni, amelyek az első fejezetben taglalt 
regionális ismérvekhez a leginkább illenek, érvényesítve a szekularizációs 


elmélet tárgyalása során nyert belátásokat. 

KÖZVALLÁS 


Ebben a fejezetben a  szekularizációs elmélet egyik legjelentősebb 
továbbfejlesztésével foglalkozom, amelyet José Casanova és Charles Taylor 
egymással szoros kapcsolatban álló munkássága fémjelez. Valamelyest az előző 
fejezetben is utaltam már Casanova felvetéseire, itt azonban szisztematikusan 
szeretném kifejteni azt, amit a kilencvenes évek közepétől kezdve egyre 
határozottabb lépésekben dolgozott ki, s mára a vallás társadalmi jelenlétével 
kapcsolatban az egyik legmeghatározóbb koncepcióvá vált. (Casanova 1994; 
Casanova és mások 2009) Megközelítése igyekszik mindent megőrizni azokból a 
belátásokból, melyekre az eredeti elmélet alapján tehetett szert a kortárs 
társadalmi folyamatokat elemző és értelmező szociológia és vallástudomány. 
Ugyanakkor az eredeti elmélet dekonstruálásával és elemeinek elmélyítésével 
olyan értelmezési keretet kínál, amely kifejezetten alkalmas a rendszerváltást 


követő kelet-közép-európai társadalmak publikus vallási dimenziói vizsgálatára. 


Először ismertetem Casanova szekularizációra és közvallásra (public religion) 
vonatkozó legfőbb téziseit, melyeket az előző fejezetben részben már tárgyaltam, 
de az itteni gondolatmenet számára érdemes újra emlékeztetni rá. Majd az állam, 
a pártpolitika és a civil társadalom vonatkozásában vizsgálom, hogy milyen 
szerepet játszik a vallás a különböző kelet-közép-európai demokráciákban. 
Befejezésül néhány jellemző példát említve a térség államait csoportosítom 
aszerint, hogy milyen alkotmányos és politikai pozícióban van a vallás ezekben 


az országokban Jay Demerath III. tipológiája alapján. 


A társadalom nem-vallási szférája 


Különbséget kell tenni három fogalom között, amelyeket gyakorta kellően finom 
megkülönböztetés nélkül alkalmaznak a vallás modern társadalomban való 
jelenlétének és jelentőségének leírására, értelmezésére vagy éppen e jelenlét 
csökkenésének megjelölésére. A szekuláris fogalom episztemológiai kategória, 
amellyel a szekulárist és a vallásit egymástól megkülönböztetjük. A szekularizáció 

a modern világban lejátszódó bizonyos folyamatok konceptualizálására szolgáló 
elmélet, míg a szekularizmus nem más, mint világnézet, ideológia. E 
kulcsfogalmakat részletesebben is fontos tárgyalni, még ha a rendelkezésre álló 
keretek szűkösek is, hogy a kelet-közép-európai régióra vonatkozó belátásaink 


számára stabil kereteket kapjunk általuk. 


Fentebb már részben bemutattam azt az elméleti innovációt, amit a 
szekularizációs elmélet továbbfejlesztésében Charles Taylor és José Casanova 
végez egy évtizede. Most kissé részletesebben is vissza kell térni rá. Taylor a 
Secular Age c. művében a szekuláris kifejezés elsődleges, mai értelme (sense 1) az 
állam és az egyház szétválasztása, valamint még tágabban az élet értelmének és a 
cselekvés normáinak természetes eredeztetése Istentől és a kinyilatkoztatásból. A 
mai társadalomban az egyén és a társadalmi intézmények függetlenek ettől az 
átfogó és megalapozó vallási eredettől és befolyástól. A második értelmezés 
szerint (sense 2) a szekularitás a vallásgyakorlat hanyatlását jelenti: az emberek 
nem járnak olyan gyakran templomba, nem imádkoznak annyit stb. Ebben a 
második értelemben a szekularizáció azt a társadalmi folyamatot jelenti, amely 
során az ember már nem tartja evidenciának az Istenbe vetett hitet és a vallás 
gyakorlását. Taylor számára azonban a legfontosabb a szekularitás harmadik 
értelmezése (sense 3), miszerint a modern világban maga a vallási értelmezés 
pusztán az egyike a lehetséges értelmezéseknek, s a vallási dimenziók is 
immanens keretbeny vannak jelen a társadalom és az egyén önértelmezésében, 


valamint a publikus diskurzusban. 


A szekuláris viszonyok három fő jellegzetessége közül Taylor értelmezésében az 
első ismérv az, hogy a nyilvánosságból kikopott a vallási világnézet. Többről van szó, 
mint a ,tudományos világnézet" győzelméről. Lényegében a kozmosz 
varázstalanodásáról van szó, a varázslatokkal teli világ varázslatmentesítéséről. 


A felszabadult, illetve a vallási jelleggel egybetartott nézetek elszabadult 


47 Az immanens keret (immanent frame) Taylor speciális kifejezése. Ld. alább. 

szemléletei a maguk útját járják. A varázslatos világban a tudomány, a politika és 
a vallás egy közös vallási rendszerbe tartoztak, s mint ilyenben egymáshoz is, 
megfelelő koherenciával. A varázstalanított világnézetben mindhárom szféra 
saját logikája szerint maga vágta ösvényen halad.§ A második jellemző a 
személyes vallásosság és vallási elkötelezettség csökkenése. Ebben a közösségből való 
kioldódás figyelhető meg. A közösségi, külső és örök forrásoktól az egyén 
elfordul, és a saját egyéni, belső döntéseit követi. Végül a harmadik tulajdonság 
pedig, melyet Taylor a legaktuálisabbnak tekint, a társadalmi renddel kapcsolatos 
vélemény fragmentálódása. A közvélekedés elfordul attól a feltételezéstől, hogy a 
normák a vallásos hitben gyökeredzenek. A vallásos hit már nem egyetemes 
alapja az emberi együttélés normáinak, hanem pusztán az egyik lehetséges 
vélekedés. Olyan társadalomban élünk, amelyben nem létezik egyetlen 


egyetemes tengely, amely körül az egész forogna. 


A szekuláris narratíva szerint az önmegvalósítás céljainak felismerése és 
megvalósítása érdekében az embernek el kell hagynia a gyermeki naivitást, vele 
az Istenbe vetett hitet. Ez a hit ugyanis nem támogatja például a szexualitás 
modern megélésének útjait, a technológiai haladás és konzum mindenek fölötti 
értékét. Így könnyen belátható, hogy e célok elsőbbsége érdekében háttérbe 
kellett szorulniuk azoknak a felfogásoknak, melyek ezeket viszonylagossá teszik. 
Az érett felnőttség ilyen értelemben vett narratívája még inkább hozzájárult a 
szekularizmus világnézetének általánossá válásához, mint a tudományos 


haladásba és evidenciákba vetett hit. 


Isten tehát az élet peremére került, úgy mutatkozik, mint távoli Isten, 
mozdulatlan és empátia nélküli mozgató, az univerzum órásmestere, akinek 
voltaképpen nincsen semmi köze a jelen világhoz és a kortárs társadalomhoz. Az 
így felfogott deizmus a világban uralkodó rendből és szépségből ismerhető fel, a 


természetjogból, és semmiképpen nem a kinyilatkoztatásból. A vallásgyakorlás 


18 Taylor ugyan Max Weber kulcsfogalmát (Entzauberung) használja, ellenben nem követi Weber 
koncepcióját. 

ebben a rendszerben az isteni rend fontosságát, felismerhetőségét és a vele való 
szinkronba kerülés kísérletét jelenti. Kereszténynek lenni nem jelent többet annál, 
mint jónak lenni, vagyis követni a polgári normákat, harmóniában lenni a 
társadalommal, amely többé-kevésbé elismeri a  Tízparancs erkölcsi 
követelményeit. Végső soron a szekuláris kereszténység civil vallásként 
tapasztalható ma Európában, az USA-ban vagy Canadában a társadalom és a 


beilleszkedett egyházakban egyaránt. 


Taylor ezeket a jellegzetességeket összefoglalólag az immanens keret (immanent 
frame) kifejezésével jelöli (Taylor 2007, 539kk), mintha mindent, ami az ember 
előtt áll teladatként, meg lehetne érteni és oldani az immanens logika és keretek 


között. 


Taylor distinkciói után meg kell ugyanakkor említeni, hogy a legfrissebb 
szakirodalomban a szekularizáció állam és egyház közötti viszonyterületére 
vonatkozóan nem ritka a szekularizmus kifejezését találni. Elsősorban 
politológiai szakszövegekben a multiple modernity (Shmuel N. Eisenstadt) 
mintájára a multiple secularism kifejezés indult a fogalmi karrier útjára. (Wohlrab- 
Sahr és Burchardt 2011) Bár a fogalomhasználat nem egészen következetes, 
mégis általában ezekben az újabb publikációkban is a szekularizmus azt az 
ideológiát jelöli, amely a vallási és a civil szféra szétválasztását tartja 
követendőnek, míg a szekularitás a társadalom és a vallás összetett 
viszonyrendszerét fejezi ki az ismert módon. A szekularizáció fogalmát pedig 
arra alkalmazzák - több-kevesebb következetességgel —, hogy általa kifejezzék 
mind a vallási és a civil szféra (a szent és a profán) közötti megkülönböztetés 
intézményesülését, mind az individuumok vallási cselekményekben való 


részvételének, illetve világnézetük vallási alapú megalapozásának csökkenésését. 


Amint a szekularizációról szóló fejezetben is láthattuk tehát, a szekularizáció 
fogalmának nem csupán sokrétű, hanem túlterhelt jelentései arra késztették a 


szerzőket, hogy a szekularizációval megjelölt jelenségegyüttest felbontsák, és 

immár ne csupán a szekularizmus ideológiai törekvését különböztessék meg tőle, 


hanem magát a társadalom szekuláris dimenzióját is. 


A szekuláris fogalom, illetve kategória modern kategória, amely arra alkalmas, 
hogy tudomásul vegye, megalkossa, kodifikálja, elkülönítse azt, ami nem vallási. 
Szembetűnő, hogy a szekuláris és a vallási fogalmai egymást kölcsönösen 
megalkotó és feltételező kategóriák. Történetileg tekintve a szekuláris világ, 
helyesebben a világról való szekuláris alapú gondolkodás a társadalmi valóság 
egészének vallási keretéből való lassú kioldódás vagy kicsúszás következtében 
jelent meg, illetve jött létre. Az európai történelemben a vallási dimenzió az 
elsődleges és egyetemes, szekuláris, az ezzel szemben álló pedig a másodlagos. A 
mai társadalomtudományban a szekulárist tekintik magától értetődőnek, ez az 
átfogó értelmezési paradigma, amelyben a szakrális, a vallási valamely helyet és 
jelentőséget megőriz, fenntart vagy éppen elveszít — kontinensek, régiók, sőt 


országok és korszakok szerint eltérő módon. 


Minthogy Európa gondolkodása és identitása elsődlegesen a keresztény vallási 
nézetrendszer, a keresztény teológia által megalapozottan formálódott ki, az ami 
benne a vallási paradigma, lényegét tekintve keresztény. A keresztény teológia 
teremtő Istenről beszél, aki a világot és az embert megteremtette, életkereteit és 
küldetését megadta. A világ és az ember, valamint az emberi együttélés összes 
dimenziójának alapja és értelme Istenben található meg, aki a kinyilatkoztatásban 
fektette le akaratát. Az emberiség összes lét-kérdésére és morális kérdésére ebből 
a forrásból fakadnak a válaszok. Ezzel szemben - a felvilágosodástól felerősödve, 
egyre egyértelműbben - a ráció, a tiszta ész, majd a társadalmi diskurzus válik a 
legfőbb — válaszok forrásává, — amit Habermas a nachmetaphysisches 
Denken (metafizika utáni gondolkodás) kulcsfogalmával fémjelez, s amit Taylor a 


harmadik értelemben vett szekularitásnak nevez. 


A szekuláris fogalmának ilyen értelemben vett elkülönítése kiemelten fontos 


pontosítás a szekularizációs elmélettel kapcsolatos vitában és jelentős a 

társadalomelemzés számára is. Amikor ugyanis a különböző társadalmakban a 
vallás személyes vagy nyilvános jelenlétének alakulását vizsgáljuk, közben nem 
tévedhetünk vissza abba a történelmileg és filozófiailag is meghaladott korba, 
amikor a vallási és a világi dimenziók a gondolkodás bipoláris struktúráját 
képviselték. Nem e két egyenrangú, csak eltérő súllyal és hatékonysággal létező 
szféra közötti egyensúlyról és ennek alakulásáról van szó a mai társadalmi 
viszonyok között. A szekularitás egyetemes kerete a gondolkodásnak, s ezen 
belül, ettől alapvetően befolyásolt értelmezéssel és működéssel van jelen a vallási 
dimenzió, különsen a társadalom publikus területén. A modernizáció nem 
visszaszorította a vallást, ahonnan a vallás mintegy új erőre kapva ismét előre 
törhet. A modern társadalom megváltoztatta magának a társadalomnak az 
értelmét, s abból, ami korábban egy volt, részeket alkotott, differenciált és 
fragmentált. A vallás egyik ilyen fragmentum lett, miközben természetesen a 


hatalom is, vagy a család, a kultúra, az ipar, sőt az erkölcsi normák stb. is. 


A szekularitás fogalma tehát, amint fentebb már többször említettem, 
voltaképpen két folyamat megjelölésére szolgál. Ezek figyelembevétele, illetve 
elemzése lényeges, legalább annyira, amennyire a társadalomtudomány a vallási 
szférának, illetve a vallás fogalmának elemzését lényegesnek tekinti. Eredetileg 
Európában a keresztény teológia dolgozta ki a szekularitás fogalmát, ami nem 
jelentett mást, mint a vallási célok időbeli megvalósításának területét. A vallási 
szférában az ,időbelitől" elforduló és az , örök" felé odaforduló célokkal és 
szerepdefiníciókkal találkozunk egyrészt. Másrészt pedig az időbeli valósághoz, 
a , világhoz" odaforduló, azzal szorosabb sorsközösséget vállaló attitűddel. 
Ennek szellemében  különbözették meg a keresztény teológiában és 
joggyakorlatban a szerzeteseket a , világi" papságtól, majd később a papságot a 
,világiaktól". Ettől eltérő, de hasonlóan bináris értelmezést lehetővé tévő a 
szekuláris mások modellje, amelyben a világot vallási tartalmától és 
rendeltetésétől megfosztva, a vallási-egyházi ellenőrzés alól kivonva értelmezik. 


Ez a felfogás és gyakorlat a laicité filozófiája, amely a vallási szféra és az egyházi 


143 


Közvallás 


ellenőrzéssel szemben, attól felszabadulva fogalmazza meg elméletét és 
gyakorlatát. A két folyamat között tehát lényeges különbség van. Az elsőben a 
szekuláris vallási kategória, a másodikban pedig vallásmentes. A modern 
társadalmakban, melyek örökösei mindkét említett trendnek, koncentrálhatunk a 
vallási változásokra, a vallás társadalmi  jelentőségváltására, amit a 
társadalomtudomány az elmúlt félszáz esztendőben következetesen végez, s 
melynek egyik átfogó értelmezési kerete a jól ismert szekularizciós teória. Ha 
azonban megközelítésünkben elsődlegesen a szekuláris elemzése felé fordulunk, 
azt láthatjuk, hogy ezek a modern társadalmak teljes mértékben, illetve 
alapvetően szekulárisak. Ez jelenti az alapvető értelmezési keretet s a terepet, 
amelyben az emberi kibontakozás zajlik a maga fenyegetettségeivel. A 
szekularitás átfogó értelmezési kerete a vallásról való gondolkodást is 
meghatározza. Ebből a perspektívából tekintve nem a vallástól való eltérés a 
szekuláris, hanem a szekuláristól való eltérés a vallási. A modern 
társadalmakban a vallásmentesített, varázstalanított jelenkor képezi az emberi 
boldogulás számára az egyetlen keretet, s minden jel szerint ez a paradigma 
állandó marad az előre látható jövőben is. E fordulat következtében 
tulajdonképpen az állt be a mai modern kor számára, ami a Christendom idején a 
vallásra vonatkozott. Akkor a vallás volt a természetes és magától értetődő, 
vagyis semmilyen külön bizonyításra nem szoruló alapállás, mára pedig a nem- 
vallás, a szekuláris jelenti ezt a magától értetődőséget, ami nem szorul külön 
igazolásra. Ebben a korszakban az elkötelezett hívők is úgy fogják fel saját vallási 


44 


meggyőződésüket, mint az egyik lehetséges opciót a sok közül. 


A modern szekuláris társadalom, illetve kultúra tehát három, egymással nem 
feltétlenül szoros összefüggésben álló jellegzetességet jelent. Az első annak 
tudomásulvétele, hogy szekuláris világban élünk, amelyben az egyik lehetséges 
világnézeti opció a vallásosság. A másik az exkluzív szekularitás, amely a vallás 
nélküliséget tekinti természetesnek. Végül a harmadik fajta szekularitáson a 


vallástól való megszabadulás opcióját értjük, amely az emberi kiteljesedésnek 

feltétlen feltétele. Ez utóbbit szekularista szekularitásnak nevezhetjük — állítja 


Casanova 2011-ben írott művében. (60) 


Szemben a szekulárissal, szekularizáción azt az elemző és értékelő kategóriát 
értjük, amely az európai társadalom alakulásában érzékeli, leírja és értelmezi a 
vallás, vallási intézmények és vallásosság társadalmi alakulásának irányát, 
melyet valamely vallásiból valamely szekuláris felé haladónak fog fel. A 
szekularizáció mint értelmezési keret a társadalomtudományokban először 
Európára vonatkozóan, majd globálisan is általánossá vált, ha a társadalmi 
változásokat annak mentén értelmezte, hogy a valamilyen értelemben primitív 
szentből a valamilyen értelemben vett modern szekuláris irányába halad a 
történelem. A vallási hanyatlás és a privatizálódás ezen elmélet szerves részévé 


vált. 


A szekularizációs elmélet első megközelítésben igazolja ennek az immanens 
keretnek a magától értetődőségét számos európai társadalomban. A 
modernizációval ezekben a társadalmakban együtt járt a vallási élet és 
meggyőződés csökkenése, privatizációja, társadalmi hatékonyságának jelentős 
visszaesése. Ugyanakkor más társadalmakban, melyek magas fokban 
modernizáltak, mint például az Egyesült Államok vagy Dél-Korea, a vallásosság 
szintje magas. Ebből következik, hogy az eredeti szekularizációs elmélet 
alapállítását a modernizáció és a vallástalanodás egyenes arányú összefüggéséről 
meg kell kérdőjelezni. Ha nem minden magas fokban modernizált 
társadalomban csökken a vallásosság, akkor más történelmi vagy egyéb faktorok 
hatásának kell tulajdonítani a vallási változást. Casanova szerint - aki 
egyetértőleg hivatkozik ebben a kérdésben Taylorra — a szekularista korszak- 
tudat (secularist stadial conciousness) ez a speciális faktor, amely az európai 
modernizációban a vallás kiszorulásáért felelős. Amely mai társadalmak 
történetében jelen van a szekularista korszak-tudat, ott a modernizációban a 
vallás csökkenését figyelhetjük meg. Ahol pedig nem játszik jelentős szerepet, ott 


a modernizáció a vallási hanyatlás nélkül valósul meg. 

Az ún. korszak-tudat (stadial consciousness) Charles Taylor szerint a XVIII. 
századtól kezdve jelent meg és tett szert egyre erősödő jelentőségre. A korszak- 
tudat bizonyos értelmezési keret, amely értékeket, viszonyokat és jelentőségeket 
asszerint különít el, tart elfogadhatónak vagy elvetendőnek, hogy milyen 
korszakhoz tartoznak. A modern kor ennek a korszak-tudatnak a terméke. 
Mindaz, ami a modern előtti időszak jellemzője, értéke, összefüggése, e tudat 
által elavultnak, tarthatatlannak bélyegződik. Ami pedig kortárs, az elfogadható, 
támogatandó, sőt természetes, nem szorul különösebb megalapozásra és 
magyarázatokra. A felvilágosodástól kiindulóan, majd a darwini fejlődéselmélet 
által elmélyítetten a társadalom felfogó és értelmezőképességét a korszak-tudat 
tehermentesítette a feszültségektől. Az egyszerű és effektív modell, amely szerint, 
ami a múlté, az alacsonyabb értékű, a haladás a múltból a jövő felé pozitív 
irányba történik, a vallással kapcsolatos nézeteket is leegyszerűsítette és 
plauzibilissé tette. A vallás, a vallási logika és a vallási intézmények befolyása a 
társadalomra, a kultúrára és az egyén életére a múltba az immár meghaladott 
korszakba helyezendő. A modern, mai kor pedig már egy másik értelmezés- és 
értékrendszer hordozója, amely bizonyos értelemben ugyanazt a szerepet játssza, 
mint a korábbi korszak vallási rendszere. A korszak-tudat voltaképpen a 
felvilágosodás és még inkább a romantika antropocentrikus eltolódásának 
racsnija (ratchet), ami nem engedi meg, hogy a kereket visszafelé lehessen 
fordítani. Ami elmúlt, amit a , történelem" meghaladott, ami az új korszak 


orr 


tartozéka, az már nem csúszhat vissza az előzőbe. (Taylor, Secular 289) 


A szekularizáció sokrétűsége 


Casanova egy 2009-es tanulmányában eredeti tézisének pontosítását vagy inkább 
elmélyítését három területen látta szükségesnek: 1) újragondolni a 
szekularizációt túl Nyugat-Európán, globális összehasonlításban; 2) a modern 
közvallás jelenlétének vizsgálata túl az egyházak visszaszorulásán és a civil 
társadalmon, valamint 3) a transznacionális vallások, a vallási egyetemesség 


igény és a globalizáció felvétele az elemzésbe. (Public Religions Revisted 2008, 103) 

Az első ponttal kapcsolatban Casanova a fentebb már említett Eisenstadt 
, multiple modernization" tézisére épít, mely szerint a hagyomány és a modern 
között nem lehet egyszerűen sem folytonosságot, sem radikális törést állítani, 
hanem a hagyomány és a modern viszonya a sokféle modernitással írható le, ha 
kilépünk a nyugat-európai kontextusból. A szekularizáció az értelmező keret 
eredeti felvetése szempontjából a nyugat-európai társadalmi viszonyokat vette 
alapul, és egyfajta gyarmati kor utáni gyarmati logikával globális érvényességet 
tulajdonított neki. Ha azonban bármely kontinensre — így akár Kelet-Közép- 
Európára is - tekint a valláskutatás, azt tapasztalja, hogy Európa számít globális 


kivételnek. 


A második ponttal kapcsolatban a globális perspektíva viszonylagossá teszi azt a 
korábban normatívan megfogalmazott állítást, miszerint a deprivatizált vallás 
kizárólag a civil társadalom közvallásában, a nemzet-államok határain belül, a 
visszaszorult egyházi jelenlét és az állam és egyház szétválasztottságának 
viszonyai között létezhet. Casanova úgy látja, hogy a katolikus egyház legkésőbb 
a II. Vatikáni Zsinat óta nem maradt meg antimodernista apologetikus 
álláspontjánál a modern kor vívmányaival szemben, úgymint emberi jogok, 
vallásszabadság, demokrácia, továbbá az ,állam-orientált egyházból civil 
társadalom-orientált egyházzá vált", amely ezen felül lehetővé tette számára, 
hogy kulcsszerepet játsszék a totális diktatúrák lebontásáért vívott küzdelemben. 
(Casanova 2008, 107) Az ilyen jellegű változások megfigyelhetők más 
világvallások XX. századi történetében is. Ma különösen az iszlámmal 
kapcsolatban vetődik fel az egyáltalán nem csupán elméleti kérdés, hogy vajon 
az iszlám kompatibilis-e a demokráciával. Hasonlóan a XIX. századból fakadó, 
ám a XX. században is sokhelyütt aktív antikatolikus felfogáshoz, a kortárs 
iszlám vonatkozásában három problémakör rajzolódik ki. Vajon geo-politikai 
szempontból a , nyugattal" szembeni civilizációs összecsapás zajlik-e (mely 
hasonlít a republikánusok és rómaiak közötti küzdelem modelljéhez); a politikai 


iszlám jelenléte, különösen Törökországban olyan reakciókat kelt, amelyekkel 

kapcsolatban kézenfekvő az asszociáció a keresztény demokráciával szembeni 
álláspontokkal; végül a muzulmán ummah artikulációja a diaszpórákban, vagyis 
a Dar el Islam területén kívül. Miközben az elmúlt kétszáz esztendő elsősorban 
Európában számos változást hozott az egyházak és a demokrácia viszonyában, s 
tette lehetővé, hogy az egyházak a demokratikus viszonyok támogatói legyenek, 
ugyanakkor továbbra is jelen van a koramodern konfesszionális abszolutisztikus 
államok ellenőrzési igénye is. (110) Az állam és az egyház formális szétválasztása 
az európai országok többségét jellemzi, ám különböző módokon. Az úgynevezett 
volt szocialista országok nem a fÍrancia modellt követik, amelyben a teljes 
szétválasztás többek között azt jelenti, hogy az egyházakat a költségvetés 
semmilyen formában nem támogatja. S nem is a skandináv országok vagy Nagy 
Britannia — modelljét, — ahol  állam-egyházról  beszélhetünk.9 Casanova 
megfogalmazásában ezekben az országokban a formális szétválasztással 
párhuzamosan informális módon egy vagy több kiemelten elismert egyházzal 
különböző korporatista és konszociációs megegyezések és állam-egyházi 
összefonódások (corporatist-consociational — arrangements — and church-state 
entanglements) figyelhetők meg, amely szükségképpen együtt jár a vallási 
pluralizmus bizonyos mértékű és jellegű korlátozásával. Ezekre az országokra 
nézve kiemelten is felmerül a kérdés, mennyire áthatolhatatlan a szétválasztás 
fala (wall of separation — Jefferson). Casanova ugyanakkor aláhúzza, hogy az állam 
és az egyház szétválasztottságának különböző létező európai modelljei nincsenek 
szoros összefüggésben a demokrácia fejlettségi fokával. Következésképpen a 
demokrácia fokmérője nem lehet a klasszikus liberális felfogás szerinti 
szeparáció. Alfred Stepanra utalva kifejti, hogy a demokráciákban az állam és az 
egyház, illetve a társadalom és a vallás viszonyát helyesebb az iker-tolerancia 
modelljével értelmezni. Meg kell húzni a politikai intézmények cselekvési 
szabadságának minimális határait a vallási tekintélyekkel vis-á-vis, valamint a 


vallásos egyénekét és közösségekét a politikai intézményekkel vis-d-vis. Pozitívan 


4 A két szélsőséges változat közötti kelet-közép-európai modellekre alább, Demerath III. tipológi- 
ája mentén még visszatérek. 

fogalmazva, a vallásos egyének és közösségek közjóért végzett cselekvését a 
politikának mindaddig támogatnia érdemes, amíg a demokratikus 
alapintézményeket ezek elismerik, s fordítva, a demokratikus politikai 
intézményeknek tolerálniuk kell a vallási közösségek társadalmi aktivitását 


akkor is, ha aktuális politikai céljaikkal nincsenek összhangban. 


A harmadik témakörrel kapcsolatban annak a szembeszökő jelenségnek az 
értelmezése igényel további elemzéseket, ami a katolikus egyház globális 
jelentőségének változása. Hosszú évszázadokon keresztül a katolikus egyház 
itrányította, befolyásolta, ellenőrizte Európa és a kolóniák politikai és kulturális 
viszonyait. A francia forradalmat követően ez a globális jelentőség egyre inkább 
visszaszorult, ám az utóbbi évtizedekben új jelentőségre tett szert. A 
transznacionális, globális vallási közösségek felerősödő jelenlétére példa a 
katolikus egyház és a világméretű pünkösdi mozgalom. Előbbi centralizált, nagy 
hagyományú globális intézmény, utóbbi decentrálizált, alacsony fokú territoriális 
hagyománykötődésekkel, amely lehetővé teszi bármely kortárs társadalomban 
történő meghonosodását. Természetesen a globális kulturális viszonyok között 
más vallások is -— mint az iszlám vagy a hinduizmus - részben szándékosan, 
részben óhatatlanul globális jelenlétre tettek szert, ami mind a territoriális 
kötöttségek feloldódását jelenti. A globális médiajelenlét és a globális migráció 
egyaránt teljes mértékben felülírja az egykori cuius regio, eius religio elvet, amely a 
maga korában biztosította a felekezeti békét, a mai korban azonban a vallásközi 


békének új modellekre van szüksége. 


Az eredeti szempontok újragondolása és elmélyítése elsősorban a globalitás 
vonatkozásában tűnik kiemelkedő jelentőségűnek. A globalizációs folyamatok 
feltételei közepette a világ nagy vallásai nem csupán saját hagyományukat 
frissítik fel, hanem szükségképpen egymásra is hasonló hatással vannak. A 
civilizációközi találkozások, kulturális imitációk és cserék, diaszporikus 
diffúziók, hibriditás, kreolizáció és transzkulturális kötődések egyre inkább 
figyelmen kívül hagyhatatlan és szerves részei ennek a globális 


149 


Közvallás 


viszonyrendszernek együtt a  nyugati-európai hegemónia, kozmopolita 
homogenizáció, vallási fundamentalizmus és civilizációs küzdelem folyamatos 


jelenlétével. (119) 


A fentiekben elsősorban Casanova és Taylor újabb műveire hivatkozva 
áttekintettem a szekularizációs paradigma újabb  tárgyalásmódját, 
megkülönböztetve a szekularitás, szekularizáció és szekularizmus fogalmait, 
illetve  koncepcióit. Erre két okból is szükség volt. Az egyik ok 
elmélettörténetinek is nevezhető. Fontos reflektálni arra, hogy a hetvenes évektől 
kezdve a szekularizációs felvetés némely kiindulópontja mintegy dogmaként 
visszhangzik akár a legkiválóbb szakemberek műveiben is. A fentebb bemutatott 
továbbvezetés és ennek elmélyítése szeretné lezártnak tudni ezt a több évtizedes 
rutinizálódott tárgyalásmódot. De nem úgy, hogy a különböző vallási 
ébredésekre hivatkozva vitatja az eredeti felvetés mai érvényességét, hanem úgy, 
hogy az eredeti felvetést egyszerre viszonylagossá teszi, és egyszerre elmélyítve 
továbbvezeti. Ennek az  elmélettörténeti fordulatnak a következetes 
érvényesítését a szekularizációval kapcsolatos kutatásaim leglényegesebb 
eredményének és feladatának tekintem. Ez a következetesség és kötelezettség 
vezet át a másik okhoz, amelyet perspektivikusnak nevezek. A kelet-közép- 
európai társadalmak vallási állagának vizsgálatában a szekuláris keretből 
kiinduló megközelítést tartom  adekvátnak. Ez biztosíthatja, hogy a 
társadalomtudományi megközelítésbe ne keveredjenek bele teológiai és egyházi- 


hatalmi szempontok. 


Az átmenet első és második hulláma 


A  — kelet-közép-európai — társadalmakban — a demokratikus átmenet 
paradigmatikusnak is tekinthető. Minthogy a többé-kevésbé totális diktatúrák 
politikai intézményrendszerét lecserélte az inkább többé, mint kevésbé 
demokratikus intézményrendszer: többpárti szabad választás, alkotmánybíróság, 


hatalmi ágak szétválasztása, hogy csak néhányat említsünk. Ugyanakkor 

ezekben az országokban is a strukturális átmenet mellett alapvető kérdéseket és 
vitákat kelt a demokratikus viszonyok közötti közélet minősége. A vizsgált 
társadalmakban mind a demokrácia strukturális elemeire, mind pedig a 
demokrácia minőségére vonatkozóan megalapozott megállapítások tehetők. A 
következőkben. áttekintem azokat a kritériumokat, melyek mentén a régió 
országaiban vizsgálható a demokrácia állaga. E vizsgálat jelentősége az, hogy a 
publikus vallási viszonyok árnyalt elemzése csak a demokrácia viszonyainak 


árnyalt leírása mentén lehetséges. 


A demokrácia a proceduális politikafelfogás értelmében két legfőbb elvre, illetve 
gyakorlatra épül. Az egyik a szabad választásra, amelyben a felnőtt lakosság 
rendszeres időközönként megrendezett választásokon szabadon választhatja 
meg az ország legnagyobb politikai hatalommal rendelkező vezetőit. A 
választásokon minden felnőtt jogosult a választásra és a választhatóságra. A 
másik strukturális kritérium a civil jogok megléte, amely alapján minden felnőtt 
szabadon állíthatja elő és ismerheti meg azokat az elégséges információkat, 
melyek alapján a választásokon hatékonyan vehet részt. Ez a demokrácia- 
meghatározás minimalistának tekinthető, joggal. Hiszen a törvények, a 
jogérvényesítés stb. meglétének kritériumait nem említi. Ugyanakkor a kelet- 
közép-európai átmenet elemzéséhez olyan meghatározás szüséges, amely 
mentén a régió országai besorolhatók. A többváltozós definíciók korlátozzák a 
modell hatékonyságát. Gondolatmenetünkben pedig nem a demokráciák beható 
elemzése a cél, hanem az, hogy a vallás szerepét vizsgálhassuk az egyes új 


demokráciákban. 


Ha a demokrácia formális meglétét a megfelelően informált választók szabad 
választásához kötjük, akkor a demokrácia minőségét azon mérhetjük, milyen 


módon teszik lehetővé az adott országban uralkodó viszonyok a strukturális 





50 A Freedom House 2012-es elemzései szerint Kelet-Közép-Európában 8 országban (consolidated 
democracies) tekinthetők teljeskörűnek az így felfogott demokratikus struktúrák (Észtország, 
Lettország, Litvánia, Lengyelország, Cseh Köztársaság, Szlovákia, Magyarország, Szlovénia). 

elemek működését. Más szavakkal, a demokrácia a polgárok jogainak egy 
csoportját jelenti, a demokrácia minősége azon múlik, hogy megvalósulhatnek-e 
ezek a jogok. Azon, hogy a választók ellenőrzést gyakorolhatnak-e a kormányuk 
fölött, vagy pedig uralkodnak rajtuk. A demokrácia magasabb minőségű, ahol a 
polgárok nagyobb mértékben gyakorolhatnak hatást a politikusokra, és 


alacsonyabb mértékű, ha kisebbet. 


Három konkrét területen is vizsgálható, hogy a demokratikus alapintézmények 
támogatják-c-e a polgárok hatalom-ellenőrzési jogait: (1) a hivatalviselők 
szankcionálása, (2) új hivatalviselők választása és (3) népszavazási kérelmek 
benyújtása a parlamenthez. Azokban az országokban, ahol a polgárok élnek ezen 
jogaikkal, és eredményeket is érnek el, ott a demokrácia jobb minőségűnek 


tekinthető. (Roberts 2010, 32—33). 


A kelet-közép-európai társadalmi átmenet általános tárgyalási módja a 
közbeszédben és gyakorta a szakpublikációkban is, hogy az átmenetet az ún. 
rendszerváltással azonosítják, s a diktatúra és demokrácia közötti átmenetre 
koncentrálnak. Az 1990-es évek óta eltelt időszak azonban azt mutatja, hogy az 
átmenet hosszabb és összetettebb folyamat ebben a régióban. A kilencvenes évek 
első fele és az ezt követő időszak között igen sok különbség figyelhető meg. A 
közszféra mindhárom területén, az állam, a politika és a civil társadalom 
közegében egyaránt kimutatható az átmenet első szakaszát lezáró és a másodikat 
megnyitó idővonal. A különböző országokban természetesen nem ugyanabban 
az esztendőben húzható meg ez a vonal, de mindegyikben kimutatható. Mielőtt a 
közszféra három területének változásaira rátérnék, ezt az idővonalat szeretném 


bemutatni Csehország példáján. 


Az első szabad parlamenti választásokat nem tekinthetjük a kialakult demokrácia 
választásának, méghozzá több okból sem. Egyrészt a választásokon induló 
kommunista (vagy kripto-kommunista) párt(ok) a többieknél 


összehasonlíthatatlanul nagyobb előnnyel rendelkeztek. Egyrészt mintegy négy 

évtizeden keresztül konkurencia nélkül gyakorolhatták hatalmukat. Másrészt a 
párt szervezetei kiépültek voltak az ország összes tepelülésén. Képviselőik 
beágyazottak voltak a létező szocializmus intézményeiben, kapcsolati tőkéjük 
összehasonlíthatatlanul kiterjedtebb volt. Az új pártok ugyan az újdonság erejére 
támaszkodhattak, az általános váltásigény szele dagaszthatta vitorlájukat, ám a 
választók csak néhány éve vagy hónapja ismerhették programjaikat, 
képviselőjelöltjeiket stb. S összességében is ezekben az országokban több 
nemzedéket követően először kerülhetett sor szabad választásra, s ennek mint 
politikai eszköznek az ismerete és begyakorlott használata minden érintett 


országban kezdetlegesnek mutatkozott. (Roberts 2010, 54) 


A társadalom civiltársadalmi dimenziójában az egyesületek mint civil társadalmi 
intézmények a rendszerváltást követő években jelentős mértékben átalakultak, 
illetve még ennél is fontosabb, hogy újak jelentek meg, melyek az egyesületi 
szintű társadalmi intézményrendszert egyre inkább meghatározták a korábbi 
egyesületek áthúzódó átalakulásával szemben. Az átalakulás három fázisát lehet 
megkülönböztetni ennek a szférának elemzése érdekében. A liberalizálódás 
szakasza, vagyis az állami, illetve állampárti ellenőrzés és (rendőr)hatalmi 
befolyásolás végétől kezdődő időszak; az intézményesülés szakasza, amelyben 
megformálódtak az új egyesületek és az új törvényi szabályozásoknak 
megfelelően felépítették intézményeiket; végül a konszolidáció szakasza, ami az 
egyesületek társadalmi működését jelenti, a fenntartás, profiltisztítás stb. 


tevékenységeit. 


Csehország esetét tekintve a kommunista rezsim hirtelen és igen rövid idő alatt 
lefolyt összeomlása és Csehszlovákia két különálló országra osztása együtt 
értelmezhető fordulatnak. A két esemény közötti időszak egyszerre a 
liberalizálódás és az intézményesülés szakasza, melyet az 1993. január 1-jén 
életbe lévő alkotmány zár le. A konszolidáció szakaszát az alkotmány életbe 
lépésétől számíthatjuk. A rendszerváltásnak nevezhető két esztendőben az 


egyesületek száma még áttekinthető léptékű volt. Az első nagy létszámbeli 

ugrást az 1989-—1992 közötti időszak hozta, melynek végére már közel húszezer 
regisztrált egyesületet tartottak számon. Ezek jelentős része a korábbi 
tömegegyesületek felaprózódásából származott. Ezt követően 2008-ra már 


százezer egyesületet tartanak nyilván. (Vö. Zeitler 2011) 


Az egyesületek  létszámnövekedésének jellegzetessége alátámasztja a 
rendszerváltást , követő — időszakon belüli szakaszhatár létezését. 
Megkülönböztethető egy rövid átmeneti korszak, melyet törvényi szabályozás 
zár le, majd ezt követően elindul egy másik szakasz, mely jelentősen eltér az 
előzőtől. A különböző korszakokban fontos eltérések is megfigyelhetők, 
különösen ami az egyesületek érdekképviseleti és politikai szerepét illeti. Erős 
érdekképviseleti és politikai szerep csak közvetlenül az átalakulás rövid 
időszakában jellemzi az egyesületeket. Egyébként előtte a pártirányítás miatt, ezt 


követően pedig a létező demokráciában való csalódottság és az egyesületi 


hagyományok hiánya miatt folyamatos a politikai érdektelenség. 


A cseh állami vallás-politika legjelentősebb elintézetlen ügye a kommunista 
hatalomátvételt követően államosított egyházi javak visszaszolgáltatásával 
kapcsolatos ellentétek. A restitúció támogatása és ellenzése a rendszerváltást 
követően a pártok öndefiníciójának és egymástól való megkülönböztetésének 
fontos eszközévé vált. Ezekben a legmagasabb szintű politikai vitákban, melyek a 
választási küzdelmek során és a parlamenti vitákban egyaránt kiemelt szerepet 
kaptak, fontos szerepet játszott az egyházfinanszírozás és ezzel szoros 
összetüggésben az ingatlanrendezés témája. Ha az egyházak visszakapják 
ingatlanjaikat, az államtól független önfinanszírozási forráshoz jutnak. Ha nem, 
úgy az állami kontroll az egyházi tevékenységek fölött erős maradhat. A 
restitúció nem pusztán finanszírozási kérdés, hanem szimbolikus jelentőséggel is 
bír. Az önfenntartó egyház függetlensége előhívja és aktivizálja a cseh 
antikatolicizmus emlékeit, melyek a Habsburg uralom németesítő politikájának 
támogatása miatt mélyültek el. Másrészt az önálló egyház aktivizálódását 


támogatják azok, akik elismerik a kommunista egyházüldözés idején az 

egyházak képviselőinek tiszteletreméltó hősiességét az ellenállásban. A 
participatorikus demokrácia-felfogás támogatja a restitúciót, és a közéletben aktív 
egyházat és más vallási közösségeket igényel. Az elit felfogás számára az 
egyházakkal kapcsolatos témák a pártpolitikai identitásküzdelmek eszközei, a 
vallási közösségek közéleti aktivitásában már nem érdekelt. (Madaley és Enyedi 


2003, 170kk) 


Akár paradoxonnak is felfogható, hogy éppen egy olyan országban, amelynek 
vallásossági mutatói Európában a legalacsonyabbak közé tartoznak, a vallási 
közösségek és a politika közötti viszony egyáltalán nem csupán a sokak által 
izoláltnak tekintett vallási szféra kezelésének problematikája, hanem a poszt- 
kommunista demokrácia egyik legalapvetőbb kérdése. Egy olyan államban, 
amelyben az egyházak és az állam közötti viszonyt leginkább a távolságtartás 


jellemzi, az egyházzal kapcsolatos politikai viták a demokrácia lényegét érintik. 


Vallás a közéletben 


A szekularizáció egyik dimenziója a személyes meggyőződés, a másik pedig a 
vallás és a nyilvánosság átalakuló kapcsolata. Casanova fentebb részletesebben 
bemutatott " értelmezésének megfelelően a vallás publikus jelenléte 
vonatkozásában különbséget tesz az állam és az egyház(ak), a politika, valamint 
a civil társadalom területei között. (Casanova 1996, 190) A vallás kelet-közép- 
európai jelenléte számára ez a felosztás több szempontból is kifejezetten 
alkalmasnak tekinthető. A régió országaiban ugyanis az 1990-et követő időszak 
egyik elsődleges jellegzetessége volt az egypárti diktatúra monolit közéletének 
felbomlása és a nyugat-európai demokráciákra jellemző közéleti struktúrák 
kiépítése. Ennek a politikai folyamatnak szerves alkotóelemeit képezték az 
egyházak és más vallási közösségek. Az általános politikai folyamatok adekvátan 
elemezhetők a vallás publikus jelenlétének vizsgálata révén. Először lássuk kissé 


részletesebben Casanova hármas felosztását. 

A társadalmi nyilvánosság (public) három területe az állam, a politika és a civil 
társadalom. A vallás mindhárom területen jelen van az európai történelemben és 
napjainkban is. Az állami szintű nyilvánosságnak az egyházi szintű vallási 
intézmények felelnek meg. Európa nyugati felén egyre kevesebb kivételtől 
eltekintve (pl. Anglia vagy Svédország) az állam és az egyház szétválasztása 
megtörtént, amely szétválasztás a politikai és a vallási gondolkodás számára 
egyaránt evidenciaként van jelen. A politika területén, amihez a pártok, a 
törvényalkotás és az ezeket befolyásoló nagy politikai szervezetek tartoznak, a 
vallás intézményi szinten az egyházak által támogatott keresztény pártok révén, 
a törvényalkotást befolyásolni szándékozó egyházi politikai intervenciók alapján, 
illetve az egyházak által támogatott vagy egyenesen működtetett társadalmi 
szervezetek révén van jelen. Nyugat-Európában ezen a területen is az egyházak 
egyre inkább kiszorultak, kivonultak a politikából, melynek számos nem 
politikai, hanem teológiai oka is van. Egyre kevesebb helyütt léteznek már 
egyház által támogatott keresztény pártok, szakszervezetek, társadalmi 
mozgalmak. A harmadik terület a civil társadalom, amelyben a személyes 
meggyőződés közösségi őrzése, megjelenítése és kinyilvánítása folyik. A civil 
társadalom elfogadja, és épít arra, hogy az állam és az egyház egymástól 
szétválasztva működik, mely azt is jelenti, hogy az állami hatalom nem 
követelheti meg polgáraitól, hogy egyházi előírásoknak feleljenek meg (pl. civil 
anyakönyvvezetés, polgári házasság stb.) és az egyházak sem vívhatják 
küzdelmeiket állami közreműködéssel exkluzív jogaik érvényesítéséért. A civil 
társadalomban a személyes politikai meggyőződések szabadsága s ennek közös 
megjelenítése érvényesül. A civil társadalom területén a vallási közösségek 
aktivitása úgy is megfogalmazható, mint hitre épülő közösségek hálózati 
tevékenysége. Nyugat-Európban az ilyen hitalapú közösségek jelentik a vallás 
társadalmi jelenlétének elsődleges formáját. Ennek elterjedtsége, működési 


sajátosságai és hatékonysága országról országra változik. 

Állam 


A rendszerváltást követően a kelet-közép-európai régió országainak elsődleges 
politikai igénye volt az állami szuverenitás újbóli vagy újként történő 
megalapozása. Miközben az országok egy része hosszú történelemmel 
rendelkezik, melyben az állami szuverenitás folytonosságát csak rövidebb 
történelmi szakaszok szakították meg, más országok rövidebb idejű szuverenitás- 
történettel, sőt "némelyek a rendszerváltást követően  önállósultak, a 
rendszerváltás előtti időszakra nézve mindegyikük többé-kevésbé vagy akár 
teljességgel korlátozott állami szuverenitással rendelkezik. Ebből a szempontból 
a régió közös jellemzője az önálló államiság garantálásának igénye és az erre 


irányuló alkotmányos, illetve politikai műveletek. 


Az adott ország történetével hosszabb ideje egybefonódott történetű, nagy 
létszámú, főképpen pedig nagy befolyású vallási közösségek vezetősége a 
szociológiai értelemben vett egyház jellegzetességét követve az állam elsődleges 
stratégiai célját támogatta. Több régiós országban az államalapítás és a katolikus 
egyház térnyerése és megerősödése egyazon állami aktusnak tekinthető. Más, 
ortodox országokban pedig  szétválaszthatatlanul  egybekapcsolódik a 


nemzetállam és a nemzeti egyház léte. 


Ahogyan időben távolodunk a rendszerváltás éveitől (1989—1991), mindegyik 
érintett . ország — megszerezte és alkotmányosan megalapozta állami 
szuverenitását, . ugyanakkor kisvártatva az önálló állam nemzetközi 
kapcsolatrendszerének kérdései kerültek napirendre. A frissen visszaszerzett 
vagy megszerzett szuverenitású államok tárgyalásokat kezdeményeztek, új 
szövetségeket kötöttek. Ezek a külpolitikai aktusok részben a szuverén államiság 
értelmezésével szemben jelentettek kihívásokat, akár fenyegetéseket, részben 
pedig a teljes körű és sérthetetlen szuverenitás egyes elemeiről való szabad 
lemondásra kényszerítették az államokat. Az állami szuverenitás kiépítése jelenti 


a rendszerváltás utáni első korszak legfőbb állami törekvését, míg egy következő 

szakasznak kell tekinteni a nemzetközi kapcsolatrendszerben való részvétel 
törekvését és az ebből fakadó feszültségek szakaszát. Némely országban ez a két 
aktus időben szinte egybeesik, más országokban egymástól egy vagy több éves 
távolságban van. A vonatkozó nemzetközi szervezetek két legfontosabbika a 
NATO és az EU. A NATO-hoz való csatlakozással kapcsolatban sokkal kevesebb 
és sokkal kevésbé heves viták zajlottak. Az EU-csatlakozás ellenben minden 
országban jelentős viták közepette zajlott, s bár a régió országainak szinte 
mindegyike egyértelmű célnak tekinti az EU-hoz való csatlakozást, a bővítés 
eddigi két üteme alapján nem mindegyik volt képes a csatlakozási feltételeknek 


eleget tenni." (Wagner 2010, Bohle és Greskovits 2012) 


Ebben a második korszakban az egyházak két területen törekedtek szoros 
együttműködésre az állammal, vagy másképpen fogalmazva, két vonatkozásban 
alkalmazkodtak az új államisághoz. Az egyik kulturális, a másik gazdasági 
természetű. Az egyházak törekedtek az új állam  transzcendentális 
megalapozására, emlékeztetvén a kereszténység államalkotó szerepének 
történelmére és hangsúlyozván a keresztény államfelfogás centrális elemeit. 
Gazdasági szempontból az állam és az egyház együttműködő viszonyának 
alkotmányos biztosítását követően az egyházak állami költségvetésből való 
finanszírozásának jogi biztosítása jelentette a második szakasz legfőbb feladatát. 
Ezen témakör szerves részét képezi az államosított egyházi ingatlanok 
visszaadásának összetett problematikája, amelyben szintúgy egyszerre 
tükröződik a régió országai közötti hasonlóság és különbözőség. Végül egy 
harmadik témakör is csatlakozott az alkotmányos és egyházfinanszírozási 
területekhez, ez pedig az egyházaknak a közfeladatok ellátásából való 


részvállalása: kiemelten az oktatás és az egészségügy területén. 





51 Bár nem foglalkozom a gazdasági folyamatok elemzésével, mégis fontosnak tartok hivatkozni 
Bohle és Greskovits, Capitalist diversity on Europe"s periphery 2012 kötetére, amelyben a szerzők a 
régió gazdaságainak összehasonlító vizsgálata alapján határozottan megkülönböztetnek egy a 
rendszerváltozást közvetlenül követő, majd egy további szakaszt. (81—82) 

A rendszerváltást követő korszak második szakaszában ezek az állam és egyház 
közötti területek elsősorban a jogi szabályozás műveleteit követelték, s az 
egyházakkal kapcsolatos törvényekben, illetve különböző országspecifikus 
kérdéseket tisztázó rendeletekben nyertek jogi formát. Bár a régió országaiban az 
állam és az egyházak közötti viszony jogi szabályozásában jelentős különbségek 
is megfigyelhetők, néhány alapvető tendenciát világosan meg lehet jelölni. Az 
államok általában elismerik az egyházak, különösen a katolikus és az ortodox 
egyházak történelmi és morális jelentőségét, sőt együttműködésükre építenek, 
kívánatosnak tartják azt. Az egyházak jogi személyisége a régió összes 
országában elismert, saját intézményeinek jogi személyiségét is elismerik az 
államok, hivatkozva az adott egyház saját kánonjogára. Az egyházak belső 
struktúrájára és ügyintézésére vonatkozó szabadságát a törvények garantálják, 
tehát nem szükséges más jellegű civil jogi szervezetet létrehozniuk annak 
érdekében, hogy társadalmi szervezetként működhessenek. Működésük 
egyházként lehetséges. Az ilyen jogi szabályozás a kommunizmus összeomlását 
követő kulturális vákuumkezelési szükségességéből érthető, valamint azoknak a 
kritériumoknak az alkalmazásából, melyeket az európai országok 1989-ben 
Bécsben meghatároztak. Ezek értelmében a vallásszabadság nemcsak arra terjed 
ki, hogy az egyéneknek egyénileg és közösen joguk van vallásukat szabadon 
gyakorolni, hanem arra is, hogy a különöző vallási közösségek, egyházak mint 
szervezetek rendelkezzenek jogi személyiséggel, és saját hitelveiket, vallási 


gyakorlataikat szabadon végezhessék. (Erdő 2002, 34-42; Schanda 2004 és 2005) 


Kelet-Közép-Európa országai, melyekben az alkotmány biztosítja a szabad 


vallásgyakorlatot: 

Horvátország 1990 Románia 1991 
Bulgária 1991 Szlovénia 1991 
Lettország 1991 Észtország 1992 
Macedónia 1991 Litvánia 1992 

Szlovákia 1992 Örményország 1995 
Orosz Föderáció 1993 Lengyelország 1997 
Fehéroroszország 1994 Magyarország 1997 
Bosznia-Hercegovina 1995 Csehország S 


Forrás: ENSZ MOST adatok: http://www.unesco.org/most/rr2nat.htm£ With 


Politika 


Politikán ebben az összefüggésben a pártpolitikát értem. Ennek a szűkítésnek 
nem elméleti a háttere, hanem az a tapasztalat, amit a régió társadalmai az 
egypártrendszert követő többpártrendszer kiépítésével és működésével 
kapcsolatban szereztek, s ami a rendszerváltást követően a gazdasági átalakulás 
mellett a térségben leginkább meghatározó dimenziónak tekinthető. Az egyetlen 
(legitim) pártból kiválva, hagyományosan létezett, de a kommunista diktatúra 
által bekebelezett vagy megszüntetett pártokat újraélesztve, illetve új pártokat 
létrehozva a politikai életet a rendszerváltást közvetlenül követően elsősorban a 
többpárti politizálás strukturális szabályozása jelentette. Ezzel a strukturális 
folyamattal . szorosabban összefüggött a pártok publikus identitásának 
kimunkálása és képviselése. A korábbi, többé-kevésbé monolitikus politikai— 
ideológiai tér plurális ideológiai térré változott, a médiára vonatkozó cenzúra 


megszüntetése következtében a nyilvámosság számára egy csapásra. 


Ebben a szakaszban a vallási közösségek többféle stratégiát képviseltek. Az 
egyházak többnyire a nemzeti, illetve keresztény ideológiát képviselő pártokat 
támogatták inkább informális, mint formális módon. A kisebb és újabb vallási 
közösségek részben történelmi, részben ideológiai okokra visszavezethetően 
inkább az újabb pártokkal szimpatizáltak, s váltak nem ritkán jelentős támogató 
bázisukká. Az egyházak pártokhoz fűződő viszonyában sajátos vonatkozást és 
külön elemzési feladatot jelent a kereszténydemokrata pártokkal, illetve a 


hangsúlyosan nemzeti-keresztény retorikát alkalmazó pártokkal való bensőséges 

viszony. Ezt a viszonyt egyaránt szükséges vizsgálni az ilyen jellegű pártok és az 


egyházak oldaláról kiindulva. 


A rendszerváltást közvetlenül követő időszakban a pártok tagsága, de még 
inkább képviselői között megfigyelhető a személyes elkötelezettség attitűdje. 
Minthogy a korábbi szisztémában az egyetlen pártban volt csak lehetséges a 
politikai felelősségvállalás megélése, s aki ezzel az egyetlen párt által képviselt 
ideológiával nem szimpatizált, az csak szakmáját gyakorolhatta a társadalom 
javára. A többpárt-rendszer nyílt kereteket biztosított a közéleti szerepvállalásra 
számos olyan személyiségnek, aki előtte nem szerepelt a közéletben. Ezt az új 
pártpolitikusi réteget laikus-egzisztenciális politizáló rétegnek nevezem. Laikus, 
mert helyzetéből fakadóan nem lehetett korábban részese a közéletnek, és 


egzisztenciális, mert személyes odaadottságtól és meggyőződéstől motivált, 


valamely eszmétől ihletett és meghatározott publikus aktivitás. 


Az ilyen jellegű laikus-egzisztenciális közéleti aktivitás több szempontból 
tekinthető vallási jellegűnek, függetlenül attól, hogy az ilyen motiváltságú 
politikus kötődik-e valamely vallási közösséghez, és vall-e valamely vallásos 
hitet. Funkcionális szempontból vallási ez az attitűd, hiszen valamely eszme 
motiválja, amelyért egész személyiségével vállal szerepet és kockázatot is. 
Küldetést hajt végre az eszme által meghatározott társadalmi átalakulásért. 
Személyisége és az eszme szorosan összefonódik, önértékelését az eszme, a 
szerep és az identitás elegye határozza meg elsődlegesen. A rendszerváltást 
közvetlenül követő időszakban az ilyen motiváltságú személyiségek publikus 
aktivitása gyakorta jelent meg párhuzamosan a pártpolitikában és az egyházi 


térben. 


Jelentősen eltér ettől a szakasztól a professzionális pártpolitika megerősödésének 


és általánossá válásának szakasza? A többedik szabad parlamenti és 


52 A professzionális politikus alakjára Pokol Béla már 1993-ban felhívta a figyelmet, tanulmánya 
végén néhány magyar politikus egyéniséget is példaként megemlítve. (Pokol 1993a és 19935) A 

önkormányzati választások a politikus réteget megszűrték, és a pártpolitikával 
kapcsolatos társadalmi hozzáállást átalakították. A  laikus-egzisztenciális 
politizálás generációjának jelentős része elhagyta a direkt pártpolitikai 
szerepköröket, részben vagy teljesen visszavonult a pártpolitikai életből. A bent 
maradók pedig megismervén és egyre inkább kitanulván a demokrácia keretei 
közötti politizálást, professzionális politikusokká váltak. Ez a réteg kiegészült egy 
új politikusi réteggel, melynek tagjai eleve professzionális felkészültséggel léptek 


be a pártpolitikai területre. 


A pártpolitikai professzionálódás differenciálódást is jelentett az egyes pártokhoz 
való viszony tekintetében, valamint általában a parlamentáris demokrácia 
megítélésének tekintetében. A térség társadalmait egyaránt jellemzi a gazdasági 
felemelkedés és a politikai szabadsággal kapcsolatos naív elvárásokból való 
kijózanodás, illetve az ezekhez fűzött érthető, ám megalapozatlan reményekkel 


kapcsolatos csalódás. 


Ez a differenciálódás és csalódás az egyházakban és más vallási közösségekben is 
a pártpolitikai szférához való professzionális viszonyulás jeleként értelmezhető. 
A közös tanulási folyamatban a vallási közösségek számára világossá vált, hogy a 
politika területe saját célokkal, szabályokkal és normákkal rendelkezik, 
amelyekhez adekvát módon kell viszonyulni. A pártok nem tekinthetők a vallási 
ideológiai és intézményi igények politikai képviselőinek és végrehajtóinak. A 
vallási közösségek megtapasztalták, hogy a pártok saját politikai céljaik 
megvalósítása érdekében instrumentalizálják a vallási közösségeket, s a 
keresztény retorika mögött nem feltétlenül az áll, amit az egyházak 
kereszténységen értenek. Egy további tapasztalat pedig, amely a pártokhoz való 
differenciált viszonyra késztette, készteti az egyházakat, a tagjaik különböző, 


esetenként rendkívül különböző politikai szimpátiájának ténye. 





kérdést más kelet-közép-európai politikusgenerációira nézve, de elsősorban kelet-német országi 
tapasztalatok hátterében Klaus von Beyme elemezte számos publikációjában. (Vö. például 
Beyme 1997) 

A pártpolitikai dimenzió szempontjából egy további megfontolás is figyelmbe 
veendő, ez pedig az antagonisztikus és agonisztikus (Mouffe) politikai felfogás 
közötti különbség és ennek érvényesülése. Antagonisztikusnak nevezi Chantal 
Moutffe azt a politikát, amely az ellenfelet meg akarja osztani az apublikus 
érdekképviselet és érdekérvényesítés lehetőségétől. Agonisztikusnak pedig azt a 
politikát, amelyben a szemben álló felek úgy politizálnak, hogy közös és 
folyamatos jelenlétüket a diszkurzív térben fontosnak, a politika , dogmájának" 
tekintik. Az érett demokrácia jellemzője az agonisztikus politikai kultúra, az 
éretlené az antagonisztikus, a politikai ellenfelet virtuálisan vagy szélsőséges 
esetben valóságosan megsemmisítő, de mindenképpen diszkreditáló politizálás. 
A vallás alapvető funkciói közé tartozik a mi és az ők közötti határvonal 
meghúzása. Nem mindegy azonban, hogy a térség egyházai, melyeknek a 
politikai súlya sokkal nagyobb, mint a többi vallási közösségé, milyen mértékben 
azonosulnak, és milyen mértékben kritikusak a pártpolitikai határhúzásokkal. 
Különösen a katolikus egyházra vonatkozóan releváns ez a kérdésfelvetés, amely 
természeténél fogva nemzetközi, miközben helyi egyházi szervezeteivel szorosan 


kötődik az adott állam és társadalom közegéhez. 


A pártpolitika és a választási küzdelmek révén kialakuló különböző 
kormányösszetételek eltolódása megfigyelhető a régió számos országában. Az 
1990-es fordulatot követően alakult pártok közül számos már nem képes bejutni 
a parlamentbe, ahol korrában nem létezett új pártok viszont eredményesen 
szerepelnek. (Saarts, 2011, Lewis 2000) A nagy egyházak és a politikai pártok 
közötti viszony vonatkozásában külön figyelmet érdemelhet a keresztény pártok 
érvényesülésének története az elmúlt 25 esztendő során. (Grzymala és Busse 
2013, Nagy és Szilágyi 2012) Magyarország, Lengyelország és Románia esetében 
egyaránt azt láthatjuk, hogy a kifejezetten kereszténydemokrata pártok 
elvszítették azt a szerepet és súlyt, amellyel a kilencvenes években még 
rendelkeztek. Ugyanakkor az is megfigyelhető ezzel párhuzamosan, hogy a 


kereszténység politikai eszmerendszere és az erre hivatkozó retorika áthat olyan 

jobboldali pártokat, melyek 2000-et követően megerősödtek, parlamentbe és 


kormánykoalícióba kerültek. 
Civil társadalom 


A társadalom publikus szférájának harmadik területe a civil társadalom. Ennek 
jelenléte az európai új demokráciák régiójában még nagyobb újdonságnak számít 
a rendszerváltást követően, mint a többpártrendszer. A civil társadalom a 
nyugati demokráciákban is a II. világháborút követően alakult ki és erősödött 
meg jelentősen, függetlenül attól, hogy Európában és az Egyesült Államokban 
mennyire más ennek a természete és szerkezete, különös tekintettel a vallási 
közösségek és a civil társadalom vonatkozásában. Ám ha eltekintünk ettől a 
kontinentális differenciától, a civil társadalom a kelet-közép-európai régió 
országaiban a totális diktatúra idején teljes lehetetlenség volt, sőt a totális 
diktatúra egyik legfontosabb társadalmi mobilizációs célkitűzése volt a 
pártrendszertől független társadalmi intézmények megsemmisítése vagy a párt 


alá rendelése. (Hankiss, 1986) 


Bizonyos mértékű civil társadalom megjelent a régióban, amit második 
nyilvánosságnak neveznek a társadalomtörténészek. Ezek megjelenése a totális 
diktatúra engedményének tekinthető, amely a hetvenes-nyolcvanas évektől 
kezdődően már nem járt el olyan egyértelmű rendőri szigorral a független 
kezdeményezésekkel szemben - legalábbis ami Magyarországot vagy 
Lengyelországot illeti. A régió más országaiban e tekintetben jelentős eltéréseket 
figyelhetünk meg. Az enyhülő diktatúra idején szerveződött második 
nyilvánosság jelentős részét képezte a vallási mozgalmak színes köre, melyek 


egyrészt , nemzeti vagy nemzetközi lelkiségi — mozgalmak, másrészt 

egyházközségekhez és parókiákhoz kötődő csoportszerveződések formájában 


voltak jelen. 


A rendszerváltást közvetlenül követő időszakban a régió társadalmai elsősorban 
a civil társadalom hiányával voltak jellemezhetők. Konkrétan a nem állami 
szervezetek száma alacsony volt, szerveződésük és működésük számára nem állt 
rendelkezésre egyesületi törvény, költségvetési lehetőségeik nem voltak, a 
működésükhöz szükséges anyagiak megteremtésére nem rendelkezhettek még 


kultúrával és technikákkal sem. 


Az elnyomás és az államhatalmi kontroll alól felszabadult társadalom hajszálér 
rendszerében a civil társadalomra jellemző csoportosulások és aktivitások 
megelőzték az új pártok kialakulását, azok egyik legfőbb bázisának számítottak. 
A rendszerváltást megelőző második nyilvánosság vallási közösségeiből számos 
tag a pártpolitikába került. A mozgalmak és egyéb csoportok részben feloldódtak 
a szabadabban szerveződő egyházközségekben és parókiáliákban. Másrészt 
elveszítették azt a keretet, mely identitásukat részben biztosította: az ellenállás 


ethoszát. 


A civil társadalmi szféra törvényi szabályozása, a működésükhöz szükséges 
anyagiak pályázati előteremtésének lehetősége nemzeti és nemzetközi 
forrásokból jelentősen megnövelte és kiszélesítette a közéletnek ezt a rétegét. 
Ugyanakkor megfigyelhető, hogy a számos szabadidős egyesület és alapítvány 
mellett nagymértékben megszaporodtak a speciális projektekre létrehozott civil 
szervezetek s még inkább a pártok által fenntartott szervezetek, melyek jogi 
szempontból ugyan civilek, ugyanakkor tevékenységük pártpolitikai céloknak és 


programoknak van alárendelve. 


A vallási alapú civil társadalmi szervezetek területén ebben a második 
időszakban megfigyelhető az egyértelmű létszámnövekedés, a pályázati források 


53 E témakör Magyarország vonatkozásában gazdagon kutatott. Legyen elég itt Kamarás István 
munkáira hivatkozni: Búvópatakok, valamint a Kis magyar religiográfia vonatkozó fejezetei. 

kihasználása, kiemelt hangsúllyal a szociális és mentálhigiénés tevékenységre. 
Ugyanakkor a politikai természetű civil kurázsi kevéssé jellemzi ezeket a 
közösségeket, sőt a hasonló társadalmi státusú nem-vallási civil szférától való 
elkülönülés is. A vallási alapú civil társadalomban is jelen vannak olyan 
szervezetek, melyek az egyházi intémény pasztorális és más érdekeinek 
megvalósítására jöttek létre, olyanok, melyek kifejezetten vagy akár kizárólag az 
egyéni lelki épülést szolgálják, s olyanok is, amelyek nemzetközi mozgalmak 


nemzeti részlegeként széles körű és színes tevékenységet folytatnak. 


Bizonyos . értelemben atipikus a  kelet-közép-európai civil társadalom 
önértelmezéséhez viszonyítva Alexis de Tocgueville klasszikus felfogása, melyet 
akár kontrasztként, akár perspektívaként is felfoghatunk. (Vö. Tocgueville 1983 
és 1987) Az amerikai demokráciáról írt nagyszabású művében a civil társadalom 
jelentőségét elsősorban nem abban jelölte meg, hogy az egyén és a hatalom 
közötti társadalmi teret kitölti, vagy abban, hogy korlátozza az állam totális 
szándékait, hanem abban, hogy mértéket szab az egyén mértéktelen 
egoizmusának." Ezt a felfogást a ,jó értelemben vett egoizmusról szóló 
tanításnak" nevezte. Véleménye szerint az egyén, a polgár önmagától nem lesz 
sem képes, sem hajlandó korlátozni önérdekét, és nem lesz képes individuális 
alapon ellenállni a társadalmat irányító piacgazdasági elveknek és 
gyakorlatoknak. Ezért — mintegy alulról — szüksége van civil társadalomra, 
szövetségekre és kapcsolódásokra. Annak érdekében, hogy sikerüljön megtörni a 
centralizmus és az atomizmus, illetve az individualizmus és despotizmus 
kényszerű körforgását, lelket kell lehelni a szubszidiárisan szervezett civil 
társadalomba, amely közvetít az állam és az individuum között. Tocgueville ezt a 
meggyőződését a puritánok és a hugenották példájával próbálta igazolni. A 


példák bemutatják egyben azt a kapcsolatot és összefüggést, ami a civil 





54 Pusztán feltételezésként említem meg, hogy a kelet-közép-európai tapasztalatokra építő társa- 
dalomelemzők a civil társadalom tematikáját az állam felől közelítik meg, minthogy a totális ál- 
lam korlátozásának szükségességéből indulnak ki, míg a hosszabb polgári fejlődést maga 
mögött tudó, modernizáltabb országok kutatói az individualizmusból kiindulva érvelnek. 

társadalom és a vallás között van, hiszen mindkét példa alanya vallási közösség. 
A vallás szerepe a civil társadalom megteremtése, illetve revitalizálása 
szempontjából abban áll, hogy immateriális eszményeket állítanak, az emberi 
tökélesedés programját képviselik. Számára a társadalom és a civil társadalom is 
közös hitre alapul, de legalábbis közös hit nélkül nem állhat fenn. Ez a közös hit 
nem csupán az Istenbe vetett hitet jelenti, hanem a felebaráttal szembeni 
kötelezettségeket is. Az érdekorientált számítást Tocgueville nem tartotta elég 
alapnak arra, hogy a társadalom képes legyen működni, és ne essék áldozatául 
sem a korlátlan individualizmusnak, sem a kormányok korlátlan 
hatalomvágyának. A vallás garantálja, hogy a társadalom létrehozásával és 
egyesítésével ne járjon együtt a demokrácia feladása. Ugyanis a vallás nem állhat 
semmilyen hatalom mögött, s nem lehet annak birtokában. Az a szabadság, 
amely Amerikát jellemzi, csak annak alapján létezhet, hogy a vallásos hitre 


alapozott benne a jó erkölcsökre vonatkozó kötelezettség. (Vö. Tocgueville 1987) 


Tocgueville felvetése — amelyre Eötvös József megfontolásai is rárímelnek — 
ráirányítja a figyelmet arra, hogy a demokratikus politikai struktúrák által 
szabályozott társadalomban a civil társadalmi dimenzió elsősorban már nem a 
diktatúrával szembeni szabad közélet tereinek megnyitását és fenntartását jeleni, 
hanem az egyéni érdekeket túllépni segítő szolidáris közeget. Amíg a vallások, 
egyházak a demokráciahiányos kultúrában a civil társadalom támogatásával, 
illetve megjelenítésével a diktatúra ellenzékét jelenthették, addig a demokáciában 
az egoizmus ellenzékeként jelenhetnek meg. A diktatúrában a demokráciáért, a 


demokráciában a szolidaritásért szállhatnak síkra. 


Valláspolitikai tipológia 


A vallás és a politika közötti viszonyrendszer tipologizálására J. N. Demerath III. 
négyféle modellt dolgozott ki a világ 15 országa valláspolitikai viszonyainak 
elemzése alapján. (Demerath 2001, 193-201) Voltaképpen két változó 


kombinációiról van szó ebben a tipológiában. Az egyik oldalon áll az a kérdés, 

hogy a vallás legitim szerepet játszik-e a nemzeti választási politikában. A másik 
oldalon pedig az, hogy a vallásnak van-e törvényben biztosított beágyazott helye 
az államban és a kormányzatban. E két kérdés kombinációi a következők 
lehetnek: vallásos állam vallási politikával; szekuláris állam szekuláris 
politikával; vallási állam szekuláris politikával és végül szekuláris állam vallási 


politikával. 


A svallásos állam vallási politikával modell Európában a történelmi múltban 
lelhető fel elsősorban. Így lehet jellemezni a középkort, amelyben nem csupán a 
trón és az oltár szoros szövetsége volt a jellemző, hanem egyben a két kard 
elmélet alapján az állami (császári) kardnak is Isten törvényei szerint kell vívnia a 
szekuláris viszonyok megoldásáért vívott küzdemeket. A vallásos állam legfőbb 
ismérve egy bizonyos vallás előírása és a vele kapcsolatos társadalmi 
nézetkülönbségek állami eszközökkel való megoldása. Erre a variációra a 
legtalálóbb kortárs állam Észak-Írország, de ide sorolható — pusztán további 
példákat említve és semmiképpen nem törekedve teljes felsorolásra — Izrael is 


vagy a volt Szovjetunió fennhatósága alá tartozó Afganisztán. 


A svallásos állam vallási politikával modell diametrálisan szemben áll a 
vszekuláris állam szekuláris politikávalc modellel. Az előbbivel szemben ez a 
formáció elsősorban Európában található meg, és sokan általánoságban is az 
európai felvilágosodás eredményekért tartják számon, sőt tartják a modern állam 
ideális változatának. Ebbe a kategóriába sorolható Európában Németország és 
még inkább Franciaország. Az állam strukturálisan és ideológiai szempontból is 
független a vallástól, illetve a vallási közösségektől. Politikáját tekintve pedig 
nem illetékes a vallási kérdések területén. A skandináv országok és Anglia is 
ebbe a kategóriába tartozik funkcionális szempontból, még ha szimbolikus 
értelemben az előbbiek luteránusok, az utóbbi pedig anglikán. Ebbe a sorba 


tartozik Atatürk Törökországa és Kína is. 

Mindkét egymással szemben álló modell bizonyos értelemben steril. 
Bármennyire is besorolhatók mindkettő alá országok, a vallás és a politika 
kortárs társadalmi jelenléte különösen a 2001-et követő évtizedben annyira 
összetetté és erőteljessé vált, hogy e két modell egyre életidegenebbnek tetszik. 
Az alájuk sorolt országok mindegyikében az új valláspolitikai kihívások 
magának az egyik vagy másik modellnek a fenntarthatóságáig menően feszítik a 
formális kereteket. Ugyanakkor az sem hagyható figyelmen kívül, hogy nem 
csupán a vallásos állam vallási politikája, hanem a szekuláris állam szekuláris 
politikája is leginkább ki van téve annak a kísértésnek, hogy konfliktusesetekben 


erőszakos megoldásokhoz nyúl. 


A harmadik modell a svallásos állam szekuláris politikávalxc. Ennek elsődleges 
jellemzője az állam vallásosságának szimbolikus és nem funkcionális felfogása. 
Ide tartozott Svédország is az ezredfordulóig. Ekkortól kezdve azonban a svéd 
állam olyan törvényeket és rendelkezéseket hozott, melyek a svéd luteránusságot 
pusztán szimbolikus pozícióba helyezte. Ide tartoznak Latin-Amerika azon 
országai is, melyek korábban teokratikus katolikus országok voltak, mára 


azonban ez az állampolitikai dimenzió szimbolikussá vált. 


Végül a negyedik modell a sszekuláris állam vallási politikával, melynek 
európai megvalósulásának elsődleges példája Lengyelország. Itt az állam és az 
egyház egymástól szétválasztva működik, ugyanakkor a lengyel politika 
elsődleges faktora a vallás, illetve a katolikus egyház. A katolikus egyház 
politikai befolyása jelentős, jelentősebb, mint a parlamenté, melyet adott esetben 
az egyházi tanítással megegyező, de az európai demokratikus normákkal, illetve 


szabadságjogokkal ütköző döntésekre is kényszerítheti. 


Ha ezeket a kritériumokat vesszük figyelembe, akkor Kelet-Közép-Európa 
országait voltaképpen csak két kategóriába sorolhatjuk be. Az elsőbe és a 
negyedikbe. A szekuláris állam a régió összes országára jellemző. A különbség 


inkább abból adódik, hogy az adott ország politikájában milyen szerepet 

játszanak a meghatározó egyház és az általa képviselt hívek különböző 
közösségei. Azokban az országokban, melyekben a vallásosság magas fokú és a 
vallási megoszlás homogén, ott a 4-es modellel találkozhatunk, ahol pedig a 
vallásosság alacsonyabb fokú és a felekezeti megoszlás plurális, ott az első 
modellel. A régió országainak két csoportját egy-egy példával jelképezem. 
Észtországot a sszekuláris állam szekuláris politikax modelljének, míg Romániát 
a sszekuláris állam vallásos politikax modell képviselőjeként. Az első csoportba 
illeszthető még Litvánia, Lettország, Csehország, Magyarország, Szlovénia, 
Bulgária, Szerbia. A másodikba pedig Lengyelország, melyet Demerath is 


példaként említ, valamint Szlovákia, Horvátország. 
Észtország 


Észtország valláspolitikai példája a sszekuláris állam szekuláris politikac 
modelljét reprezentálja, miközben érzékelhető, hogy a politikai érdekérvényesítés 


és a vallási közösségek érdekei aktív összhangban, illetve feszültségben vannak. 


Észtországot a népszámlálási és a valláskutatási adatok egyaránt Európa 
legkevésbé vallásos államai között tartják számon, még pontosabban az 
egyházias vallásosság aránya rendkívül alacsony szintű, ha a heti rendszeres 
templomba járást tekintjük a meghatározó változónak. A 2000-es népszámlási 
adatok szerint a lakosságnak egyharmada tartozik valamely felekezethez. 
Észtország alkotmánya 1992-ben mondta ki az állam és az egyház szétválasztását 
(40. paragrafus) és azt, hogy miközben az állam garantálja a vallás szabad 
gyakorlását, az országnak nincsen államegyháza. 1993-ban a neoliberális 
kormány törvényt hozott az egyházakról és felekezetekről, amelyben ezeket 
törvényes entitásoknak ismerte el. A törvényt 2002-ben módosították. Minden 
vallási szervezet a törvény alapján regisztrált, s ez alapján rendelkezik jogokkal, 
privilégiumokkal és kötelezettségekkel. A regisztrációhoz 12 teljes jogú tagra van 
szükség. A regisztrált közösségek rendelkeznek adókedvezményekkel, 15 fős 


igény esetén állami iskolákban hitoktatást tarthatnak. A 2001-es családtörvény 

pedig biztosítja, hogy a lelkészeik által tartott eskövő állami anyakönyvezés 
szempontjából is érvényesnek tekintett. Az alkotmányos szétválasztás mellett az 
észt kormány különböző területeken szerződésekkel garantált módon 
együttműködik az egyházakkal, melyek képviselete Észtországban az egyházak 
észt tanácsa. Ezt a tanácsot 1989-ben alapították, s legfontosabb tagegyházai az 
evangélikus — Észtország hagyományos egyháza a reformáció óta —, az ortodox, a 
katolikus és a baptista egyház. Az első ilyen együttműködési szerződést a 


kormány és az egyházak tanácsa 2002-ben írta alá. 


Észtországi sajátosságnak is tekinthető a neopogány vallási közösségek erőteljes 
jelenléte, melyek a hagyományos felekezetek mintájára 1995 óta szintén 
szövetséget alkotnak, Észt Taara és Ősi Vallások Háza néven. Az öt vallási 
szervezetet tömörítő szövetség közös nevezője a természet iránti tisztelet és a 
természet megóvásáért — vívott küzdelem. Ennek mentén szorosan 
együttműködött a 2007 és 2011 közötti Zöld párti kormánnyal. Az 
együttműködés jogi formája az a megállapodás volt, amelyben az észt természeti 
és épített környezet megóvására fejlesztési tervet sikerült a kormánnyal 
kidolgoztatni és a parlamenttel elfogadtatni. Ebben a tervben a 100 évnél 
hosszabb észtországi történelemmel rendelkező felekezetek épületeinek 
állagmegóvása párosul a természetvédelem ügyével, a szent helyek védelmével. 
A terv mindkét eleme a lakosság támogatását élvezi vallásosságtól és 
egyháziasságtól függetlenül is. A terv elfogadása mellett is a neopogány , Házak" 
folyamatosan tiltakoznak a természetvédelmi területeken végzett gazdasági 


tevékenységek ellen, és szigorúbb törvényi védelmet követelnek. 


Az észt példa tehát egyrészt azt mutatja, hogy valláspolitikai szempontból 
Észtországban a rendszerváltás első szakasza az új alkotmánnyal, amely a 


lelkiismereti és vallásszabadságot garantálja, valamint az egyházak jogállását 





55 Vö. Ringo Ringvee, "Religious involvement in public sphere in a secular state — institutions, 
interests, and attitudes", in Anne-Laure Zwilling (ed.) Proceedings of thi]e EUREL Conference 
Religion and territory, 2526 Oct. 2012, Manchester (United Kingdom), Eurel, 2013. 

rendező törvénnyel lezárult. Majd az új demokrácia viszonyai között további 
törvények szabályozzák az állam és az egyházak együttműködését, melyet 
példáz a 2002-es, az állam és a két egyházszövetség által aláírt megállapodás, 
illetve a szent helyek és épületek védelmét szolgáló programmal kapcsolatos 


együttműködés. 


Románia 


A kelet-közép-európai országokban - ha a volt szovjet tagköztársaságokat nem 
számítjuk - nem találni olyan országot, amelyben az állam és az egyház ne lenne 
az alkotmányban szabályozottan szétválasztva. A Demerath III. féle tipológia 
második kategóriájára nem hozható példa ebben a régióban. A törvények betűje 
szerint a diktatúra időszakában is jelen volt ez a szétválasztás, de a totális 
diktatúra az egyházakat gyakorta sikerrel törekedett irányítani, a vallási-egyházi 
konfliktusokat állami eszközökkel szítani, illetve kezelni. A rendszerváltást 
követően az új alkotmányok és törvények a szétválasztást újra rögzítették, és 
felszámolták azokat az állami alakulatokat és szervezeteket, amelyek kifejezetten 
a vallás és egyházi élet állami ellenőrzésére szolgáltak. Az ortodox többségű 
államokban is létezik a szétválasztás, ám az ortodox egyháznak olyan tekintélyt 
és jogokat biztosítanak a törvények, amelyek gyakorlatilag államvallási jellegű 
státusba helyezik és abban tartják a nemzeti ortodox egyházat. E jogi és 
társadalmi helyzet a kiinduló modellek negyedik esetének felel meg: sszekuláris 
állam vallási politikac. Ennek az állam és egyház összefonódásnak az ortodox 
történelemben évszázados hagyományai vannak, emiatt akár természetesnek is 
tekinthető, hogy a diktatúrát követően a regenerálódó társadalom alkotmányos, 


illetve törvényi szinten is támaszkodott erre a súlyos történelmi hagyományra. 


Románia lakosságának több mint 8096-a az ortodox egyház tagja (86,470). A nem 


ortodox lakosság elsősorban a római (4790) és görög katolikus (0,990) egyházhoz 

vagy a református egyházhoz (3,290) tartozik.:6 (Zárójelben a 2011-es népszámlási 
adatok.) A román alkotmány 1991. november 21-én garantálta a 
vallásszabadságot és az egyházak államtól való függetlenségét. A 2006-ban 
hozott 489-es törvény ismét garantálta a vallásszabadságot, és 9. paragrafusában 


kimondta a vallási közösségek közötti egyenlőséget. 


Az ortodox vallás, illetve egyház privilégiumának állami biztosítására azonban 
számos példa hozható, közülük az egyik legismertebb az állami iskolákban 
kihelyezett . ikonokkal kapcsolatos konfliktus és annak  kezelése.7 A 
Diszkrimináció-ellenes Nemzeti Tanács (NCCD) 2006-ban határozatot hozott, 
telszólítván az Oktatási és Kutatási Minisztériumot, hogy rendelkezzék az ikonok 
eltávolításáról az állami iskolákban. A rendelkezés országos vitát és 
felháborodást keltett, melynek során elsősorban az ortodox egyház, de vele 
politikai szövetségben más történelmi egyházak, civil szervezetek és 
értelmiségiek a határozat ellen foglaltak állást. A minisztérium felfüggesztette a 
végrehajtást, és a parlamenthez fordult, a vita eldöntését kérve. Az ügy a 
strassburgi bíróság elé is került. A több mint két esztendőn át tartó jogi vitának a 
végére a romániai Legfelsőbb Bíróság tett pontot 2008. június 11-i határozatával 
(2393/2008), amelyben kimondta, hogy nem jogellenes Romániában, hogy az 
iskolákban vallási szimbólumokat helyezzenek ki. Figyelemreméltó, hogy a 
bírósági határozat érvelésében arra hivatkozik, miszerint az államnak 
semlegesnek kell lennie a vallási kérdések szabályozásában. (Horváth és Bakó 


2009, 189—206) 


Ebben a romániai példában megmutatkozik, hogy a közel homogén vallású 
társadalomban az állam és az egyház alkotmányos szétválasztása mellett a 


társadalom és a vallás szorosan összefonódik, és a radikális laicité felfogás 





56 A népszámlálási kérdőív sajnos nagy történelmű és néhány évtizede megjelent egyházakat és 
vallási közösségeket egyaránt az , egyéb" kategóriába sorolt, így ezekről nem rendelkezünk 
adatokkal. 

57 Hasonló konfliktus nyugat-európai országokban is lezajlott úgy, mint Olaszországban, Angliá- 
ban vagy Németországban. 


173 


Közvallás 


alapján indított kísérlet arra, hogy állami eszközökkel akadályozzák meg a 


vallási szimbólumok jelenlétét a társadalomban, a bíróságon elbukik. 


Összefoglalás 


A közélet kölcsönös tudomásulvétele 


A közvallással kapcsolatban mondottak összefoglalásaként elsődlegesen 
szükségesnek tartom leszögezni, hogy a közszférát mint a társadalmi 
nyilvánosság területét tudomásul kell venni. Ez az imperatívusz elsősorban a 
közszereplőkre vonatkozik. A társadalom nem-vallási területének szekuláris 
mivolta nemcsak a hagyományos értelemben vett vallásival szembeni 
függetlenséget jelenti, hanem minden más vallási jellegű vagy egyáltalán nem 
vallási ideológiától való mentességet is. Miközben a politikai érdekérvényesítés 
magától értetődő küzdelmei zajlanak a demokrácia adta keretek között, a 
közszereplőknek tudatosítaniuk kell, hogy érvelésük elsődleges mércéje nem a 
politikai sikerekben mérhető, hanem a társadalom előtt álló feladatok 
megoldásának konkrétumaiban. A szekularizmus ideológiájának kísértéseivel 
szemben a szekularitás varázstalanított társadalmának tudomásulvétele nemcsak 
a civil közszereplők számára követelmény, hanem a vallási közszereplők 
számára is. Miközben a vallások, vallási intézmények saját hitelveikből fakadóan 
a szekuláris világ valóságára úgy tekintenek, mint misszós terepre, az adott 
társadalomban megvalósítható kiegyensúlyozott együttműködés tőlük is 
megköveteli a társadalom szekuláris jellegének és működési logikájának 
ismeretét és elfogadását. Mindez egyáltalán nem jelenti sem az adott ország 
történelmi hagyományainak semmibevételét, sem a kortárs társadalom tagjainak 
vallási, illetve felekezeti megoszlásának figyelmen kívül hagyását. Pusztán 
annyit, hogy az alkotmányos demokráciában, az egyházak és az állam 
szétválasztása következtében a vallási alapú közéleti fellépésnek a szekuláris 
társadalom törvényei keretében van lehetősége. A szekularitás nem jelent 


értékmentességet és értékellenességet sem. Hiszen a demokrácia csak bizonyos 

alapvető értékekre építve képes fennmaradni, melyhez elsősorban az emberi 
jogok tiszteletben tartása tartozik, és azok az alapelvek, melyek mentén a 
demokratikus diskurzus zavartalanul folyhat. Ebben a diskurzusban vesznek 
részt a vallási közösségek képviselői is, miközben az általuk képviselt vallási 
intézmények érdekeiért síkra szállnak, s ezen túlmenően a társadalom előtt álló 


feladatokkal kapcsolatban kifejtik álláspontjukat. 
Elemzési stratégiaváltás 


A  kelet-közép-európai régió  társadalmait a kommunista diktatúra 
sorsközösségbe vonta, s ennek elmúlását követően lehetőséget kaptak a 
demokratikus viszonyok strukturális kiépítésére és kulturális megvalósítására. A 
demokrácia alapelemeinek felépítése a rendszerváltást követő néhány esztendő 
során többé-kevésbé sikeresen lezárult a régió összes országában. A demokrácia 
keretei közötti társadalomszervezés azonban számos nehézséggel küzd a mai 
napig. A közélet képviselőinek és a társadalmi változások elemzőinek egyaránt 
fontos tudomásul venniük, hogy a létező demokráciákban immár az átmenet 
második hulláma zajlik. Nem a diktatúra elutasítása és nem a demokrácia 
alapjainak kiépítése jelenti a legfontosabb kihívást a régió társadalmai számára, 
hanem a demokrácia viszonyai közötti politizálás a közjó előmozdítása 
érdekében. E második hullám tudomásulvétele szakszerű elemzéseket igényel, 
ám ezt megelőzően elsősorban bizonyos elméleti alapállás revideálását. Ehhez 
hozzátartozik a strukturális és minőségi demokrácia közötti különbségtétel, 
valamint e kettő alapelemeit figyelembe vevő elemzések elvégzése. A diktatúra 
logikája és az ezt elemezni megfelelően alkalmas elméletek köre más, mint az 
átmenet első szakaszára vonatkozók, s ugyanígy ettől is eltér az átmenet második 


hullámát adekvátan értelmezi képes elméletek köre. 
Új generáció új perspektívákkal 


A közvallás vonatkozásában is igaz, hogy immár felnövekszik az a nemzedék, 


amely nem csupán a diktatúrával, hanem a rendszerváltással kapcsolatos 

alapvető ismereteit is közvetetten szerezhette meg. A személyes tapasztalatok 
sem nem gazdagítják, sem nem teszik elfogulttá ezt az új nemzedéket, amikor a 
kortárs társadalmi feladatok megoldásához lát hozzá, ennek érdekében 
elemzéseket végez, és értelmezési kereteket állít fel. Tárgyalási perspektívájában 
ez a generáció a régióra inkább a most jellemző gazdasági mutatók alapján tekint, 
s nem a diktatúra során kialkult sorsközösség emléke alapján. Különösen a 
közvallási dimenzióval kapcsolatban egyértelmű, hogy a vallásellenesség, a 
vallási intézmények háttérbe szorítottsága és kiszolgáltatottsága az új generáció 
számára már nem szerepel értelmezési feladatként. Perspektívájában egész 
Európa és a világ többi kontinense jelentik az összehasonlítás lehetőségeinek 
körét. Ennek a nemzedéknek Kelet-Közép-Európa már nem magától értődő 


adottság, hanem kérdés, esetleg kutatási eredmény. 


170 


TÁRSADALMI DRÁMA 


A szekularizációs tézisből kiinduló és azt a vallás társadalmi jelenlétének 
átfogóbb vizsgálata felé szélesítő közvallás elmélet a kelet-közép-európai régió 
vallási dimenziójából elsősorban a személyes vallásosság alakulására, valamint a 
vallásnak mint társadalmi diskurzusnak a jelenlétére engednek rálátást. A régió 
kortárs jellegzetességei közül azonban a leglényegesebb közös jellegzetességnek 
maga az átmenet tűnik. Nem szorul különösebb igazolásra, hogy ezekben a 
társadalmakban a folyamatok megértésének egyik elsődleges eleme a fordulat, a 
váltás. A közvallásról szólva már részletesen tárgyalhattuk a váltást követő 
kortárstörténeti íveket és az ezekben megmutatkozó első és második hullám 
közötti különbséget. Láthattuk, hogy a vallás a maga különböző dimenzióival 
hogyan járult hozzá ehhez a folyamathoz, és azt is, hogy milyennek mutatkozott 
a fordulatot követő időszakban. A régió társadalmainak általános tapasztalata az 
átmenetiség, s ahhoz, hogy ezt az átmenetiséget mélyebben megérthessük, olyan 
elméleti keretre van szükségünk, amely kifejezetten az átmenetre koncentrál. Bár 
a szekularizációs tézis, illetve a közvallás elmélete számos lényeges elemzési és 
értelmezési kísérletet tesz lehetővé a vizsgált régiónkban, ugyanakkor egyik sem 
rendelkezik azzal a specialitásal, ami miatt a kelet-közép-európai régió 
sajátosságaira kifejezetten rá tudna világítani. Itt ugyanis nem az a fokozatosság 
és szervesnek mondható társadalomfejlődés a jellemző, amely Amerikában vagy 
Nyugat-Európában megfigyelhető, dacára a II. világháború általi , bevágásnak". 
Ha régiónk jelenét, kivált annak más régióktól eltérő sajátosságaiban meg akarjuk 
ragadni, akkor a magán- és közvallás értelmezésének általános elméleteit és 


kereteit ki kell egészítenünk régióspecifikus megközelítésekkel. 


Három ilyen elmélet tűnik relevánsnak számomra, melyek bizonyos mértékben 
időben követik a fordulatot és az utána következő társadalomtörténeti szakaszok 
központi jegyeit. A társadalmi dráma révén az átmenet intenzív, 
társadalomerjesztő szakszát világíthatjuk meg. A diktatúrát leváltó és az új, 


demokratikus és piacgazdasági célokkal kacérkodó korszak számára az önálló 


Társadalmi dráma 


nemzeti identitás megalapozása, illetve újraalapozása, valamint a strukturálisan 
megalapozott demokráciában a hatalom elosztása és a társadalmi diskurzus 
kezelése jelenti a két legjelentősebb társadalmi kihívást. A nemzetállami 
demokráciák identitásának megalapozását eredményesen elemezhetjük a ,,civil 
vallás" elmélete révén, melyet Robert Bellah dolgozott ki, a hatalomelosztással 
kapcsolatos diskurzus viszonyait pedig az , üres jelölő" elméletével, melynek 


felvetése és kidolgozása Ernesto Laclau és Chantal Mouffe nevéhez kapcsolódik. 


Ebben a fejezetben az imént említettek értelmében először magára az átmenet 
pezsgésére koncentrálunk.  Tisztázandó, hogy valójában mit érthetünk 
átmeneten, hogy a váltásra, rendszerváltásra való hivatkozások milyen 
mértékben indokoltak, valamint hogy a fordulatra, transzftormálódásra alapozó 
értelmezés mire terjedhet ki, illetve hol vannak a határai. Ehhez Victor Turner 


társadalmi dráma elmélete kínálkozik. 


A társadalomtudományoknak a szociológián túl egy másik jelentős elméleti és 
kutatási folyama a néprajz, amelyben megfigyelhetjük az inkább leíró, 
inventarizáló és az inkább elméletalkotó, a jelenségek társadalmi szerepére és 
ezáltal a társadalom mint olyan megértésére igyekvő irányzatot. Utóbbit az 
angolszász . hagyomány inkább  antropológiának nevezi, s hogy 
megkülönböztesse a filozófiai és a biológiai antropológiától, a kulturális jelzővel 
látja el. Ez a megközelítés lényegében Durkheimra"§ megy vissza, ha nem is 
kizárólagosan, de elsősorban az ő elméletére támaszkodik, és azt fejleszti, tágítja 


tovább. (Vö. Lang 1998, 69) 


A szociológiai és a kulturális antropológiai megközelítés kutatási háttere között is 
rábukkanhatunk egy jelentős különbségre, melyre az elméletek bemutatásánál és 


még inkább az alkalmazásánál feltétlenül reflektálni kell. Ez pedig az eredeti 





58 Durkheim szociológiáját, de még vallásszociológiájának genealógiáját és fejlődéstörténetét sem 
áll módomban itt részletesen elemezni. Ezzel kapcsolatban értékes történeti és elméleti össze- 
függéseket tárt fel Némedi Dénes Durkheimról írt könyvének 7. fejezete a vonatkozó nemzet- 
közi szakirodalom gondos összefoglalásával. (Némedi 1996, 72) 


178 


Társadalmi dráma 


elmélet megalkotása mögötti kulturális, társadalmi kontextus. A szociológiai 
elméletalkotásban a nyugat-európai és észak-amerikai kontextusok dominálnak. 
Weber és Marx németországi jelenségek vizsgálata alaján alkották meg az egész 
tudományágat máig meghatározó alapvető elméleteiket. Ez részben Durkheimra 
is igaz, de nála már megfigyelhetjük azt, amiben az etnográfiai és kulturális 
antropológiai elméletek alapkutatási tere jelentősen eltér a szociológiaiétól, 
vagyis hogy az európai kontextustól egészen eltérő kulturális régió elemzésére 
építette elméletét, amelyet természetesen igyekezett olyan egyetemessé tenni, 
hogy az bármely társadalomra érvényesíthető legyen. Durkheim az ausztráliai 
őslakosokról szóló művek alapján koncentrált a vallási kérdésekre, jóllehet ő sem 
találkozott soha archaikus társadalmakkal, amint Max Müller sem tartotta 
szükségesnek, hogy a hinduizmus kutatása érdekében akár egyszer is betegye 
lábát India földjére, illetve számos más rendszeralkotó etnográfus is a 
kereszténység által meghatározott kultúrköréből kilépve, egészen más közeget 
kutatva dolgozott. (Csak néhány utazó terepkutató példáját említve: Bronistaw 
Malinowski: Tobriand-szigetek; Claude Lévi-Strauss: az Amazonasz mentén; 
Eward E. Evans Pritchard: Szudán, Etiópia, Kenya; Victor Turner: Zambia vagy a 


nemzetközi hírű magyar Róheim Géza: Új-Guinea stb.) 


Victor Turner társadalmi dráma modelljét viszonylag ritkán alkalmazták az 
elmúlt huszonöt esztendő kelet-közép-európai folyamatainak elemzésére." Ha ez 
meg is történt, a kutatók általában egy-egy országot vettek górcső alá, s 
valamilyen mértékű utalásokat tettek arra, hogy az adott országra vonatkozó 
kijelentéseik — mutatis mutandis — érvényesek a régió más országaira is. 
Miközben aligha vitathatók az ilyen kijelentések, mégis kissé vagy alkalom adtán 
vétkesen homogenizálják a régiót, amelynek egyik legfontosabb jellegzetessége a 


sokféleség. 


59 A fejezet végén bemutatok néhány ilyen sikeres kísérletet. 


179 


Társadalmi dráma 


Ebben a fejezetben először bemutatom a társadalmi dráma eredeti fogalmát, 
majd annak recepcióját, a hozzá kapcsolódó kutatástörténetet, végül mindezek 
megalapozzák és előkészítik azt a kísérletet, hogy teszteljük a modell kelet- 
közép-európai kulturális régióra való  alkalmazhatóságát. Amint a 
szekularizációs tézis esetében, úgy itt is szükségesnek tartom, hogy a turneri 
elméletet ne csupán a regionális vallási változás vonatkozásában aknázzam ki. 
Mindenekelőtt azért sem, mert meggyőződésem szerint magában az 
alkalmazásban is mindig szükséges megőrizni azt a tágasságot, amely különböző 
további értelmezések felé nyitott vagy nyitható. Másrészt pedig Turner esetében 
azért is fontos lehet elméletét az itt elsősdlegesen tárgyalt vonatkozásokon 
túlmenően is bemutatni, mert ennek egyelőre magyar nyelven híján vagyunk. 
Turner gondolkodása, annak mélysége és szabad asszociációi közvetett 
lehetőségeket kínálnak, túl a vallás fordulatban betöltött szerepén és túl a 


fordulat vallási dimenzión keresztüli értelmezhetőségén. 


A társadalmi dráma elmélete 
Az ndembu törzsi struktúra 


Az ndembuS társadalmat folyamatos feszültség jellemezte, amelynek forrása 
Turner szerint a matrilineáris eredet (matrilineal descent) és a virilokális székhely 
(virilocality) közti ellentét. A két szervezési elv, melyek közül az előbb említett 
dominál, egymást ellensúlyozza, illetve semlegesíti. Egy-egy falu magját az 
egymással matrilineárisan rokon férfiak alkotják.  Lánytestvéreiknek a 
mindenkori férjük falujában kell élniük. A férfiaknak az volt az érdekük, hogy 
lánytestvérük férjét saját falujukba hozzák, a saját fiaikat pedig ne engedjék más 
faluba költözni a feleségükhöz. Ez szemben állt a férfiak sógorainak érdekeivel, 


akik az azonos társadalomszervezési elv alapján a saját falujukra nézve 





60 A magyar nyelvű szakirodalomban az , ndembu" törzs megnevezését az átírás szerint és nem a 
fonetikus szabályok szerint alkalmazzák. Az ndembu kiejtése "endembu, ezért a helyes alkal- 
mazás az ndembu. Az alábbiakban ezt követjük. 

ugyanerre törekedtek. A matrilineáris magcsalád körül így feszültség alakult ki 


az apák és a sógorok ellentétes érdekei mentén. (Turner 2002, 97) 


A konfliktusok strukturálisan felerősödtek, és gyakran válásba torkollottak, sőt 
falvak felbomlásához is vezettek. A falvakat nem fonja egybe erős szövetség, 
mert nem rendelődnek alá valamely központi politikai vezetésnek. Turner a 
Schism and Continuity in an African Society c. disszertációjában ezeket a 
konfliktusokat elemezte statisztikai eszközökkel (a falvak összetétele), 
mindenekelőtt a konfliktusok konkrét esettanulmányaival. Az individuumok és 
ezek egymáshoz fűződő viszonya vált ezáltal láthatóvá. Tematizálta a szerepeket 
és azokat a hétköznapi stratégiákat, melyek által a saját érdekek 


megvalósulhatnak. (Turner 1975, 3) 


A , társadalmi dráma" fogalma 


Turner a funkcionalista etnológiai megközelítést alkalmazta. A társadalom 
számára egyensúly felé mutató folyamategyüttest jelentett. A nyugodt felszín 
alatt érdekellentétek feszülnek. Victor Turner a rítusban közreműködő ún. 
akteur-ök érdekegybeeséséből, illetve -ellentétéből eredő  feszültségekben 
felismerte a dráma elemeit. A konfliktusok lefolyása és az ndembuk érintettsége 
alapján Arisztotelész tragédia-leírására, valamint Shakespeare és Ibsen drámáira 


asszociált. (Vö. Bráunline 1997) 


Az ndembu törzs kontliktív alapmintázatáról szerzett megfigyelései alapján 
Turner kifejlesztette a , társadalmi dráma" fogalmát, amellyel a törzsi szervezet 
felszíne mögött meghúzódó faktorok együttesét jelölte. A társadalmi dráma a 
törzs életében egy világosan elkülöníthető egymásutániságban zajlik, melynek 


négy szakasza van: 


- a norma-szabályozott társadalmi viszonnyal való szakítás az adott 
társadalmi egység tagjai vagy csoportjai között; 

— a szakítás krízise vagy kiterjedése, hacsak a konfliktus nem rendezhető 
gyorsan; 

- rendező és problémamegoldó mechanizmusok beindulása a társadalmi 
csoport vezető tagjai irányításával; 
—- a szétzilált társadalmi csoport visszaintegrálódása, a helyrehozhatatlan 
szakadás tudatosulása vagy a skizma bekövetkezése. (Turner 1975, 91-94) 
Victor Turner ezzel a művével, ami egyben a disszertációja is volt, valamint a 
benne felvázolt elvvel a manchesteri iskola egyik legkreatívabb tagjának 
bizonyult, aki a struktúrfunkcionalista ortodoxia vérszegény és absztrakt 
elemzéseivel szemben igen életteli művel jelentkezett. A társadalmi dráma 
analitikus kategóriája megnyitotta számára az utat az ndembuk társadalmi 
szervezetének és értékrendszerének mélyebb megértése felé. Turner feltárta az 
emberi kommunikációban alkalmazott szimbólumok hatalmát. A társadalmi 
dráma elve tette lehetővé számára, hogy a társadalmat , folyamatként" fogja fel, 
és azt is, hogy megfigyelje és elemezze a konkrét individuumok és erők 
eseményirányító hatásait. A társadalmi drámákban pontosan ezek a változást 
indukáló és végbevivő potenciák válnak láthatóvá, melyek az egyensúlymodell 


szempontjából nagyon is fontosak. 


A társadalmi dráma elvét Turner újra és újra felvette és továbbfejlesztette. Az 
ndembu törzsben szerzett megfigyeléseit és az ezek alapján felállított togalmi 
rendszert az ipari társadalmak világára is alkalmazta. Turner a társadalmi 
drámában az emberi konfliktusok eredeti, minden időt túlélő formáját látta, 


egyben a színház eredetét is. (Vö. Turner 1974, 4) 


A társadalmi drámák általában a következő , klasszifikatorikus" ellentéteket 
aktivizálják: pártosodás (ha közvetlen és aktuális érdekek érvényesítéséről van 
szó, akkor átszelheti a hagyományos kaszt-, osztály- vagy származási 
tagozódásokat), vallási megújulási mozgalmak, melyekben az egykori törzsi 
ellenségek egyesülhetnek az idegen, magasabb szintű katonai technikával 
rendelkező gyarmatosítókkal szemben, nemzetközi szövetségek és koalíciók 
ideológiailag nem azonos csoportokkal, akik úgy vélik, közös az ellenségük 


(amely gyakran nemzeti, vallási, társadalmi, ideológiai és gazdasági szempontból 

szintén heterogén) és közösek az érdekeik. (Turner 1995, 13-14) Mielőtt 
részletesebben is bemutatom Turner , társadalmi dráma" elméletét s benne a 
liminalitás fogalmát, fontos először tágabb összefüggési keretbe helyezni, a 


rítuselméletébe. 


A rítus fogalma 


A rítusok vallástudományi vizsgálata összekapcsolódik a vallástudomány 
kezdeteinek korszakával, amelyet a vallások keletkezésének és eredetének 
problematikája uralt. A következőkben csak néhány szerzőre, illetve klasszikus 
rítuselméleti szempontra utalhatunk, s kizárólag abból a célból, hogy valamelyest 
a vallástudományi kutatástörténetbe ágyazzuk Turner rítusokra vonatkozó 
munkásságát. (Vö. Bell 1992, Lang 1998 és Hödl 2003) A rítuselmélet kezdetének 
egyik kiemelkedő gyújtópontja William Robertson Smith totemizmus-elmélete, 
aki szerint a vallás kezdetén csupán rítusok találhatók, melyek feladata semmi 
más nem volt, mint előírt cselekvések ismétlésével fenntartani a társadalmat. A 
totemizmus és vele a rítusok jelentősége nagy hatást gyakorolt olyan jelentős 
tudósokra, mint Émile Durkheim szociológus, Sigmund Freud pszichológus 
vagy a nagy nevű Myth and Ritual School, amelyről később még említést 
teszünk. Durkheimra erősen hatott mestere, Fustel de Coulanges, aki szerint a 
vallás az ősök tiszteletéből fakad, s legfontosabb szerepe, hogy a társadalmat 


összetartsa. 


Axel Michaels a XX. századi rítuselméleteknek három típusát különbözteti meg. 
(Michaels 1986) Az első a funkcionalista, amely a pszichológiában és a 
szociológiában általános, s arra keresi a választ, hogy a társadalmi rendszerben 
milyen szerepet töltenek be a rituálék, s ezek hogyan alakítják, képezik le és 
magyarázzák a társadalmi státusokat és folyamatokat. A második csoport az 
esszencialista vagy szubsztancialista elméletek köre, amelyek a rítusokban 
nemcsak a külső és megfigyelhető dimenziókat kutatják, hanem az általuk 


közvetített vallási tartalmakat is. Ez a megközelítés elsősorban a teológia sajátja. 

Végül a formalista elméletek a rítusok struktúrájának leírásával foglalkoznak. A 
legtöbb mai elmélet, mint Turneré is, funkcionalista hangsúlyú, mindazzal a 
módszertani vagy inkább elméleti megszorítással, miszerint nem csupán tiszta 
formalitás nem létezik, hanem a funkciók sem ragadhatók meg a cselekvők 


szándékának és világképének tartalmi megismerése és figyelembevétele nélkül. 


Minden vallás rendelkezik a tanításai mellett szent cselekményekkel is, melyeket 
rítusoknak, liturgiáknak vagy kultikus cselekményeknek nevezünk, s melyek 
számára a vallástudományban a rituálék fogalma honosodott meg. Sokak 
véleménye szerint a rítus fogalma - a vallás fogalmához hasonlóan -— 
tulajdonképpen meghatározhatatlan, mindazonáltal az egyik leggyakrabban 
használt fogalom számos tudományágban: a kulturális antropológiától kezdve a 
színháztudományon át a szociológiáig. A vallástudományi szempontból releváns 
rítuskutatást, a kultikus cselekmények rendszerezett megfigyelését és elemzését 
általában Durkheimra vezetik vissza, bár korábbi munkákban is találni ilyen 
törekvéseket, például Robertson-Smithnél, aki Durkheimra is hatott. A 
néprajztudományban a rítuskutatás elsősorban, illetve hagyományosan az adott 
rituálé lehető legpontosabb leírására törekedett, s ezzel sokáig meg is elégedett. 
Így óriási etnográfiai adatmennyiség gyűlt össze, melyet a későbbi 


elméletalkotási folyamatban nélkülözhetetlen alapanyagnak tekintettek. 


A rítus és a mítosz elválaszthatatlanságára az angol Myth and Ritual iskola 
irányította rá a figyelmet (S. H. Hooke), kiemelvén, hogy az a mítosz, amelynek 
nem maradt fenn rítusa, illetve az a rítus, amelynek nem ismerjük a mítoszát, 
voltaképpen érthetetlen. (Hooke, Deedes és Burrows 1935) A vallástudomány 
összehasonlító igényének folyamatos megerősödésével és tisztázódásával a 
rítuskutatásban is arra törekedtek, hogy egy bizonyos kulturális jelenséget 
formálisan válasszanak szét különböző  fázisokra, s ezeket elemezzék 
behatóbban. Egy lépéssel továbbhaladva kezdtek el érdeklődni az adott rituálék 
funkciói és a helyi társadalomban vagy tágabb kulturális közegben elfoglalt helye 


iránt. Ezt a megközelítést találjuk Turnernél s később, kiemelkedően Mary 

Douglasnál, aki összefüggéseket fedezett fel a társadalmi valóság 
differenciálódása, a kozmológiai elképzelések, valamint a testi tapasztalatok és a 


rituális cselekmények között. (Waardenburg 1986, 132—134) 


Rappaport megkülönbözteti a rítus struktúráját a rítus minőségi, illetve 
alkotóelemeitől (pl. szimbólumok, performatív elemek stb.). Rituális az az 
önmagában való forma, amely alkotóelemeinek nagy része közös az emberi 
tevékenység más területeivel, ám azokra nem vezethető vissza teljesen. (, Thus, 
ritual is a form sui generis that shares many of its compositional elements with other 
areas of human activity yet is not reducible to these elements.") (Rappaport 1999, 24— 
26) 


Spiro minden kultikus cselekményt magába foglaló kulcsfogalomnak a rituálé 
(ritual) kifejezést alkalmazta, míg rítusnak (rite) a rituális cselekvés legkisebb 
egységét. A rítusokból felépülő legkisebb gondolati egység, amely a különböző 
rítusok elemeit tartalmazza, amelyek ritkán fordulnak elő egyesével, az ő 
fogalomkészletében a ceremónia (ceremony). A kultusz (cultus) jelenti az egy adott 
valláson belül a rituálék, rítusok és ceremóniák egészét. (Spiro 1970) Függetlenül 
attól — jegyzi meg Lang —, hogy ezt a szisztematizálást elfogadjuk vagy sem, azt 
mindenképpen érdemes fenntartani, hogy a rítusok világában fontos 
megkülönböztetni az egyedi cselekményt és a cselekmények összetett rendszerét. 


(Lang 1998, 444) 


A rítusok meghatározásával kapcsolatban ugyanakkor úgy tűnik, hogy az 
antropológusok abban az esetben tekintenek valamit rítusnak, ha az megfelel 
azoknak a különböző kritériumoknak, melyeket ők maguk alkottak a rítusok 
azonosítására. A rítusok esetében a legnehezebb elméleti pont az, hogy a 
résztvevők milyen hatást vagy célt tűznek ki a rítus elvégzésének 
eredményeképpen. A cél gyakorta az, hogy megtapasztalják a hit, a rituális 
névadás vagy egy-egy metafora erejét és hatalmát. Ennek alapján beszélhetünk a 


rítusok reprezencionális, lingvisztikai és irodalomtudományi megközelítéséről. 

Vallástenomenológiai szempontból a rítusokat többek között Anthony Wallace 
csoportosította egyfajta leltárba, megkülönböztetvén a szent cselekményeket a 
szent tárgyaktól, melyek közösen nélkülözhetetlenek ahhoz, hogy rítusról vagy 
rituáléról beszélhessünk. (Wallce 1966, 102—-126) A Wallace-féle elemek listája 
húsz tételt tartalmaz, egy-egy tétel többféle, több vallás szent cselekményét vagy 
tárgyát foglalja magában. Ez a körültekintő lista tartalmazza a rituléban részt 
vevő személyek, azok ruházata, magatartása, a rítusok kísérő akkusztikai 
jelenségei stb. felsorolását, s arra is ügyel, hogy ne csak a magasan feljett 
vallásokat, hanem az ún. primitív vallásokat is figyelmbe vegye. Ugyanő a 
rituális cselekvés alkalmait és céljait öt osztályba sorolja: technológiai (divináció), 
terapeutikus, társadalmi, megváltó (pl. engesztelés) és revitalizáló, amely az egyéni 
megváltással szemben a társadalmi dimenziót képviseli. Bár a rítusok sokasága 
és sokfélesége nem engedi meg, hogy bármilyen közös vonást megállapítsunk 
közöttük, a vallástenomenológiai eredmények alapján annyit mégis állíthatunk, 
hogy a rituálék legnagyobb többsége az ember vagy a természet valamilyen 
állapotváltozásának problematikájával foglalkozik. Ez a belátás vezet át van 
Gennep, Turner és mások rítuselméletéhez, akik révén a fenomenológiai leírás 


továbbvezetődött a társadalmi funkciók összetettebb elemzése felé. 


Victor Turner volt az, aki a figyelmet a rítusok statikus megközelítéséről 
elsősorban azok folyamatára és dinamikájára irányította. Ennek a fókusznak 
Turner élettörténetében és személyes társadalomtapasztalatában is megtalálható 
a magyarázata. A hatvanas évek elején Turnert egyre inkább foglalkoztatta az 
Amerikába való kivándorlás gondolata. A hatvanas évek pezsgését előszeretettel 
követte figyelemmel, érzékenyen konstatálta, hogy valami erőteljes változásnak 
indult. Van Gennep átmeneti rítusokról még 1909-ben írt könyve 1960-ban jelenik 
meg angol fordításban, és válik egy szempillantás alatt a társadalomtudományi 
szakma bestsellerjévé. 1963 novemberében megölik John F. Kennedyt, s ez a 


sokkoló tény alapjaiban rengeti meg a világháborút követő stabilizálódási 

folyamatba vetett hitet. Turner rátalál van Gennep művére, és megírja a Betwixt 


and Between: The liminal Period in Rites of Passage c. nagy jelentőségű tanulmányát. 


Van Gennep behatóan elemezte a rituális folyamat különböző elemeit és fázisait, 
koncentrálva a személyes életfordulók rítusaira (rites de passage). Turner azonban 
van Gennepnél sokkal következetesebben és a társadalmi folyamatok 
megértésének sokkal átfogóbb igényével összpontosított kifejezetten a rituális 
folyamatokra. Ennél is jelentősebb különbség közöttük, hogy Turner a rítusokat 
nem csupán a társadalmi folyamatok automatikus kísérőjelenségének tartotta, 
hanem éppen ellenkezőleg úgy vélte, hogy a rítusok alkotják ezeket a 
folyamatokat, sőt alapvetően módosítani képesek magán a személyen és annak 
kapcsolatain. Ezzel a szemléleti fordulattal szakított a kortárs rítuselméletekkel, 
amelyek a rítusokat inkább a statikus társadalom leképeződésének tartották, s a 
csalódott populációk számára azért hozzák létre, hogy általuk legitimálják a 


fennálló rendet. 


Turner effectively made ritual [...] a basis for the 
development of a general cultural, social, and 
political theory. In his vision, this was all the more so 
because he understood ritual formations worldwide 
as embedding the grounded and fundamental 
ingredients of human symbolic construction and their 
enduring paradoxes. (Kapferer 2004, 38) 


A Ritual prozess c. könyve, amely sokat merít az előbb említett nagy lendületű 
Betwixt and Between tanulmányból, Turner munkásságában jelentős fordulat, 
nemcsak abból a szempontból, hogy a rituáléknak milyen kultúra-elemző 
jelentőséget tulajdonít, s hogy ezeket egyre inkább a communitas-ok mozgató 
faktorainak tekinti, hanem abban az értelemben is, hogy ebben a könyvben 
szélesíti ki a fogalom törzsi kereteit a modern társadalmak elemzésére képes 
keretekre. Ettől a művétől kezdve Turner érdeklődését egyre inkább ez köti le, 
későbbi művei tanúsítják, hogy mindinkább a komplex társadalmak értelmezése 
foglalkoztatja. Ezen elméleti fordulat folyományaképpen fordult érdeklődése a 

keresztény zarándoklatok, a nyugati szépirodalom, a katolikus egyház liturgiái 


felé — egyszóval a tribális társadalmaktól a komplex társadalmak felé. 


Akár érdekességnek is tűnhet, hogy Turner valójában nem szándékozott 
kifejleszteni egyfajta egységes és átfogó rítuselméletet, talán azért sem, mert 
sokaknál inkább tisztában volt azzal, hogy a rítusok jelensége annyira összetett, 
hogy akár elméleti szempontból sem értelmes egy ilyen vállakozás. Turner 
munkásságának jelentős vívmánya, hogy arra koncentrált, mi mindenből válhat 
rituális gyakorlat, ami eleve magában hordja ennek a mozzanatnak az elméleti 
lehetőségét. Turner tehát az ember társadalmi létezésének olyan elemeire 
koncentrált, melyek a rítusokban megnyilatkozva kimutatják az ember 
mivoltának különböző dimenzióit, s azt a társadalmi történések folyamataiba 


állítva mint egészet teszik érthetővé. 


Annak ellenére, hogy Turner szimbólum-orientáltsága viszonylag újszerű volt, 
mégis, mint fentebb említettük, folytonosság mutatkozik munkáiban a brit 
szociálantropológia érdeklődési körével. A geertzi, a turneri és a szimbolikus 
antropológia között azonban mégis alapvetőek a különbségek. Geertz a 
szimbólumokban a , kultúra" közvetítő eszközeit, a kultúrára nyíló , analitikus 
ablakokat" látott, és az ő antropológiai rendszerében innen nyerték sajátos 
jelentőségüket, amely révén felismerhető egy társadalom közös étosza és 
világnézete. Turner azonban a szimbólumokban hatóerőt látott, a társadalmi 
folyamatot alkotó elemet, melyek alapvető társadalmi változásokat képesek 
indukálni. A. Gergely ötletes kifejezését használva Turner a , társadalmi folyamat 


operátorait" látta bennük. (A. Gergely 2003) 

Victor Turner, Társadalmi dráma alapján, Till Förster 
ábrája felhasználásával. 











Ezek azok az összefüggések, amelyek alapján Turner rítuselméletét alkalmasnak 
tekinthetjük nagyobb folyamatok leírására és értelmezésére, miközben 
elsősorban nem a folyamatot kísérő rítusok elemzésére koncentrálunk, hanem az 
a célunk, hogy mélyebben megértsük a benne részt vevő embert magát és azt a 
társadalmi közeget, amely a rítusokat -— a szó legnemesebb értelmében — 
produkálja. Maga Turner írja le, hogy az első időszakban, amikor az ndembu 
törzset figyelte, nem szentelt túl nagy érdeklődést a rítusoknak. Amikor azonban 
egy alkalommal egy hosszú és bonyolult rítust (konkrétan a nkangfa lányokra 
vonatkozó pubertás rítusról volt szó) figyelt meg és írt le aprólékosan, hirtelen 
rádöbbent arra a különbségre, amely a megfigyelő és a résztvevő perspektívája 


között van. (Turner 2002, 22kk) 


De egy dolog megfigyelni a stilizált gesztusokat 
végző és a rituális szertartások titokzatos dalait 
éneklő embereket, és egészen más dolog helyesen 
megérteni, hogy ezek a mozdulatok és szavak mit 
jelentenek az ő számukra. (Turner 2002, 23 — kiemelés 
az eredetiben) 

A rítus szerepe 


A rituálékat jelen esetben elsősorban társadalomtudományi megközelítésben 
tanulmányozzuk, mert eredeti kérdésfelvetésünknek ez felel meg leginkább. 
Emellett lehetséges lenne - s az összehasonlító  vallástudományban 
nagymértékben dokumentált is — a rítusok fenomenológiai vagy pszichológiai 
leírása is, ami nekünk itt nem feladatunk. A szociológiában a rituálék vizsgálata a 
csoportszociológiában az adott csoport belső viszonyainak és csoportszintű 
magatartásának leírását és megértését célozza, míg a funkcionális megközelítési 


mód arra kíváncsi, hogy a rituálék hogyan hatnak a társadalmi valóságra. 


A rituálék szerepének vizsgálata Durkheim szociológiai munkássága révén 
különült el a rituálék céljának vizsgálatától ami egyben a funkcionalista 
vallásmegközelítés gyújtópontját is jelentette. A teológia és a vallástudomány 
közötti munkamegosztás ezt követően úgy alakult, hogy a rituálék társadalmi 
szerepével a vallástudomány foglalkozott, míg azok céljának, tartalmának és a 
rítusokat végző csoport részéről megfogalmazott üzenetének értelmezése a 
teológia feladata lett, illetve maradt. Durkheim a rituálék funkcióját elsősorban — 
talán nem túlzás azt mondani, szinte kizárólagosan"! — abban látta, hogy a csoport 
identitását konstruálják, szimbolikusan megjelítik, megújítják és stabilizálják. 


(Durkheim 2003, 353) 


A rituálék ilyen szerepe nemcsak a primitív társadalmakban figyelhető meg, 
hanem a magasan fejlett, modernizált, komplex társadalmakban is, ha nem is 
feltétlenül a vallástörténetből ismert formákban, de szekularizált módokon 
mindenképpen, amelyre az egyik legtalálóbb példa a királyok, illetve királynők 


koronázási szertartása. 


Turner a törzsben végzett résztvevői megfigyelései során elsősorban arra volt 


kíváncsi, milyen szerepet játszanak a rítusok a társadalmi dráma kezelésében. 


61 Vö. Radcliffe-Brown kritikáját a funkcionalista vallásmegközelítésről, idézi Lang 1988, 80. 

Arra a belátásra jutott, hogy a kultusz-közösségek által bemutatott rítusok 
áthidalják a vérségi és a falvak közötti határokat, és társadalmi kötőerőként 


funkcionálva egybentartják a törzset. 


The ritual system compensates to some extent for the 
limited range of effective political control and for the 
instability of kinship and affinal ties to which political 
value is attached. (Turner 1957, 291) 


Arra a legalapvetőbb szociológiai kérdésre tehát, hogy mi tartja össze a 
társadalmat, vagy még egyetemesebben, mi a társadalom társadalmiságának a 
megoldása, Turner az ndembu törzs konfliktusai során gyakorolt rítusok 
elemzése alapján azt a választ adta, hogy a társadalom , titka" egyenlő annak 
rituális rendszerével. A rítusok rendszere helyettesíti az alacsonyan fejlett 
politikai ellenőrzést, és ez garantálja a dráma feloldásához szükséges politikai 


értékeket. 


Érdemes megjegyezni, hogy Turner koncentrálása a rítusok jelentőségére egyre 
inkább eltávolította őt attól az intézettől, amelyben dolgozott, s amely révén a 
kutatásra anyagi forrásokat kapott.? A Rhodes-Livingstone Institute of Sociological 
Research nevű intézetben, amely elkötelezettje volt a  marxizáló brit 
strukturalizmusnak, Turner Max Gluckman irányításával végezte munkáját, s az 
ő utolsó pillanatban érkezett távirata irányította Turnert az ndembu törzshöz, 
minthogy az eredeti úticél elérését súlyos maláriajárvány gátolta. Gluckmann 
kifejezett utasításban hívta fel Turner figyelmét arra, hogy amíg nem lesz tanár, 


addig nincs joga a rítusok tanulmányozására. A Gluckmanr-i felfogás ugyanis — 


62 Az intézettel történő szakításra való alkalmat, egyben a Brit Kommunista Pártból való kilépést 
és a marxizmus társadalomelemzésével való szakítást is a rítusok kutatásában szerzett 
tapasztalatokra alapozva alighanem a Szovjetunió 1956-os magyarországi beavatkozása váltotta 
ki. Feleségének beszámolója szerint Turnert a rítusok annyira magával ragadták, hogy a 
szükségesnél sokkal több időt töltött megfigyelésükkel. Színésznő édesanyjától is számos 
impulzust kapott az ember performatív dimenziójáról. A rítusok iránti vonzalom nemcsak a 
kutatót jegyezték el a rítus tudományos vizsgálatával, hanem a magánembert is az anglikán 
viszonyokhoz képest mindenképpen rítusgazdag, a II. Vatikáni zsinat előtti liturgiát végző 
katolikus egyházzal, amelybe konvertált. 

amely elsősorban a társadalom gazdasági vonatkozásaira koncentrált — nem 
tulajdonított jelentős szerepet a rítusoknak, s nem tartotta elképzelhetőnek, hogy 


képesek a társadalmi szerkezet fenntartására. (Vö. Gluckman 1954) 


Részben Turner nyomán, részben Basil Bernstein nyelvész elméletének 
felhasználásával Mary Douglas az amerikai navaho indiánok között végzett 
etnográfiai megfigyelései alapján dolgozta ki a rítusok két csoportja közötti 
különbséget, s megállapította, hogy a komplex társadalmakban a különböző 
társadalmi miliőkhöz más-más jellegű rituálék tartoznak. A szigorú előírásokat 
rigorózusan követő , elaborált" rítusok mellett léteznek a lazább, több 
spontaneitást megengedő , restringált" rítusok. A jól szervezett, tradicionális 
társadalmakban az elaborált rítusok a jellemzők, s mihelyt ezek a társadalmi 
struktúrák elkezdenek felbomlani, csökken a tabusértéstől való félelem, és a 
különböző közösségek és egyének antiritualisztikus kultuszok felé hajlanak. A 
navahok között a mágikus meghatározottságú kultuszokat az amerikai konzum 
kultúrájának hatására sokan hanyagolni kezdték, s helyette, illetve mellette az 
ún. Peyote-kultuszt gyakorolták, amely a halluciogén szerek alkalmazása révén 
individuális élményeket biztosít. (Douglas 2004) 

Liminalitás 

A rítuselméleti beágyazás után figyelmünket a turneri rituális folyamat középső 
szakaszára iránytjuk. A rituális folyamat fázisai közül Turner elsősorban a 
középső fázisra koncentrált, arra a köztes állapotra, amelyben a korábbi 
viszonyok már érvénytelenek, a későbbiek pedig még nem tisztázottak. Ezt a 
középső szakaszt liminális (küszöb-) fázisnak nevezte. Amikor a későbbiekben 
figyelme a komplex társadalmak elemzése felé fordult, a liminális kifejezés 
helyett hasonló összefüggésben ugyan, de a tribális viszonyoktól való eltérést 
jelezvén liminoid jelenségekről beszélt. A rítusok formális területén túl a 
komplex társadalmak alapvető struktúráinak mintázatáról van szó. Azt a 


struktúrát pedig, melyet a liminalitás fémjelez, anti-struktúrának nevezte. A 

liminalitás koncepciója alapján állva kifejtette, hogy a társadalom képes a 
fejlődésre. A társadalmat a struktúrák és anti-struktúrák dialektikus erőterének 
látta, amely a liminalitásban és communitásban valósul meg. (Olaveson 2001, 92— 


93) 


A liminalitás turneri fogalmának részletesebb kifejtésére azért van szükség, mert 
e fejezet célitűzéséből adódóan ezzel alapozhatom meg azt a felvetést, hogy a 
kelet-közép-európai átmenet korszakát a társadalmi dráma és kiemelten a 
liminalitás fogalmának segítségével értelmezhetjük. Turner a liminalitás fogalmát 
van Gennep rites de passage elméletére utalva kezdi el elemezni8 s mondja 


állapotnak" (state).8 


Az átmeneti rítusok az egyik ilyen állapotból a másikba való átmenetet kísérik, 
illetve hozzák létre. A két állapot közötti állapottalanságot, állapoton kívüliséget 
nevezi Turner liminalitásnak, küszöb-helyzetnek, amelynek legfontosabb 
jellemzője a hiány — bár Turner ezt a kifejezést ebben a leírásban nem használja. 
A liminális entitások nincsenek sem itt, sem ott" — írja erről a paradox 
helyzetről. A benne lévők strukturálisan láthatatlanok, sem nem élők, sem nem 
halottak, hanem élők és halottak egyszerre. Ebben a paradox pozícióban lehetnek 
személyek és csoportok is egyaránt, bármelyikükre a neofiták mezítelensége 
jellemző, akiket akár szörnyeknek is lehet nevezni, mert az előző és a következő 
állapothoz viszonyítva minden szempontból idegenek. Viselkedésük passzív, 
elfogadó a megtisztító, átalakító büntetésekkel szemben. Az ebben a seholsem- 
létben tartózkodó alanyok között intenzív bajtársság és egalitarizmus alakul ki, 


megszűnnek a társadalmi  státusbeli különbségek, és a résztvevők 


homogenizálódnak. A liminális helyzet szorosan összefügg a halállal, sírral, 





6 Van van Gennep , rites de passage" fogalmáról részletesen ír Turner a The Forest of Symbols c. 
könyvében (1967, 93-111) 

64 Egyébként a jelzett fejezet már 1964-ben megjelent az Amerikai Ethnológiai Társaság éves kon- 
ferenciájának kötetében J. Helm szerkesztésében. (Vö. Helm 1994 (1964), 4-20) Ez az első publi- 
káció, amelyben Turner részletesen elemzi van Gennep vonatkozó kulcsfogalmát. 

láthatatlansággal, sötétséggel, biszexualitással — akár Durkheim , anómia" 


fogalmát is alkalmazhatnánk rá. (Turner 2002, 107ff) 


A személy intersturkturális pozíciójához számos szentség (sacrum) kapcsolódik, 
melyek titkos szimbólumok, s a communitás egységét és folyamatosságát 
hivatottak kifejezni. Tartalmazhatnak felmutatásokat, egyéb cselekményeket és 
utasításokat is. A felmutatás tárgyai általában isteni relikviák, szent 
zeneszerszámok vagy más szent tárgyak. A cselekmények közé tartoznak a 
táncok, a rituálé mögötti mítoszok eseményeinek mozgással történő 
megjelenítései. Ezek közvetítik részben a kozmogonikus, theogonikus és mítikus 
történeteket az instrukció fázisában. A folyamat a beilleszkedésre felkészített és 
készen álló személy vagy csoport engedelmességi gesztusaival zárul, amellyel 


kifejezik, hogy alkalmasak a társadalomba való visszatérésre. 


Mindezt a folyamatot és annak strukturáját az alábbi ábra szemlélteti, amely 
ugyan sokban hasonlít a fentebb közölt ábrához, ugyanakkor egyszerűbb 


rajzolatával jobban tükrözi a folyamat lényegét és a liminális szakasz kiemelt 








jelentőségét. 
Rituális folyamat 
Szeparációs rítusok Elkülönült szakasz Visszailleszkedési rítusok 
LIMINALITÁS 
A szent kommunikációja, Az ismert kulturális A szociokulturális viszonyok 
- tárgyak felmutatásával objektumok leegyszerűsítése 
- instrukciókkal dekonstruálása és - engedelmesség 
- cselekményekkel rekombinációja. - közösség 
Victor Turner, Társadalmi dráma alapján, Mathieu Deflem 
ábrája felhasználásával. 

A liminalitásban kialakuló közösséget Turner szembeállítja a szervezett, jogi, 
politikai és gazdasági szempontból strukturált társadalmakkal, ahol a több és a 
kevesebb, a fent és a lent kifejezéseknek értelmük van. Ebben a fázisban éppen 
ellenkezőleg, a legfontosabb jellegzetesség a jog és a szentség hiánya. Alig vagy 
csak rudimentálisan strukturált communitásokról van szó (a szövegből érezhető, 
hogy maga Turner is kereste a megfelelő kifejezést e sajátos közösségtípus pontos 
megjelölésére), comitatusról, kommunióról, amelyben a résztvevők egyszerűen 
alárendelik magukat a rítus rendszeréből fakadó tekintélynek. Turner meg is 
indokolja, hogy miért a latin communitas kifejezést használja, ugyanis ezzel is ki 
akarja emelni a különbséget az együttélők szokványos közösségének társadalmi 
viszonya és eme különleges közösség között. A két formáció közötti különbség 
nem azonos a szent és a profán közötti különbséggel — hívja fel a figyelmet. (98) 
Bár a communitas modellnek több köze van a valláshoz, a szenthez, a 
szentséghez, de nem a vallások társadalmi pozíciója értelmében vett szent 
státushoz, hanem az átmenet periódusában lévő státustalan szent pozíciójához. 
Ellenben az ilyen értelemben vett szent küszöb átlépése vezethet magasabb 


vallási-társadalmi státushoz. 


Turner a communitasnak három fajtáját különbözteti meg: egzisztenciális, illetve 
spontán, normatív és ideológiai. Az egzisztenciális communitas jellegzetessége a 
teljes spontaneitás és közvetlenség, amely valóban nélkülöz minden struktúrát. 
Ezek a történelem bármely korszakában jöttek is létre, hamarosan beolvadtak, 
,belehanyatlottak"7 a közeg struktúrájába. A normatív communitasban az 
egzisztenciális communitas strukturálódik, és társadalmi rendszerré szerveződik, 
az ideológiai pedig a társadalmi rendszer utopisztikus képét festi meg, 
támaszkodva az egzisztenciális communitas  strukturálatlan, közvetlen 
viszonyrendszerére alapozó spontán élményekre. Az összes felsorolt típusú 
communitas mindegyike lényegéből fakadóan átmeneti jellegű, végső soron a 
struktúra kikerülhetetlen. Turner az ndembu társadalomban szerzett 


megfigyelésein kívül példaként megemlíti még a ferences mozgalmat — amely a 

kezdetek communitasa után ferences renddé, regulával és struktúrával 
rendelkező közösséggé lett —, a hatvanas évek hippi mozgalmát vagy a bengáliai 


sahayija mozgalmat. 


A turneri felvetést néhány magyar szerző is kamatoztatta. Szakolczai Árpád a 
liminalitás gondolatát az axiális kor gondolatával veti össze, továbbá azt is 
kijelenti, hogy Turnernek ez a kifejezése ugyanarra vonatkozik, mint Dilthey 
életélmény (Erlebnis) fogalma. Mint késői, többségében poszthumusz írásaiban§$ 
Turner felismerte, a iminalitás" fogalma egybeesik Dilthey életélmény 
fogalmával, és egyben empirikus támaszt ad annak, megoldván ezzel a 
klasszikus német filozófiai gondolkozás egyik legfontosabb problémáját. 
(Hankiss és mások 1986) A liminalitás, a határhelyzet fogalma nemcsak a 
kulturális antropológiában kulcsfogalom, hanem a filozófiában is. Frida Balázs 
jegyzi meg, hogy a filozófiában a határsértés valójában Nietzschével indult el az 
európai gondolkodásban, ,és olyan alkotók csatlakoztak ehhez, mint William 
Blake, Nerval, Aldous Huxley, Bataille, de Sade, Artaud, Klossowski, Timothy 
Leary vagy Feyerabend. A határélmény inspiratív mozzanata előkerül az 
egzisztencialistáknál, Karl Jaspers a "határhelyzeteket" kifejezetten a filozófiai 


gyakorlat tengelyében határozza meg." (Frida é. n.) 


A liminális folyamat, illetve az ún. liminoidok megfigyelése az ndembu törzs 
körében zajlott, ám az ott kialakult belátások alapján olyan általános érvényű 
fogalommá lett a liminalitás, hogy jogosan merül fel a kérdés, a modern 
civilizációkban szintén találni ilyen társadalmi szintű és az egész populáció 
vonatkozásában jelentős paradox fázisokat, vagy inkább ezek a korábbi 
liminalitások ezekben a társadalmakban már beilleszkedett részévé váltak az 
együttélési struktúráknak. A történeti antropológia még a kezdetén tart annak a 
feltárásában, hogy a civilizált társadalmak rituális megnyilvánulásait milyen 


formában és milyen mértékben szövik át ezek a státus-szerepcsere-rítusok — írja 


65 Részletes adatok a hivatkozott tanulmányban. 

A. Gergely. Ide tartozik annak a vizsgálata is, hogy a civilizáció világában 
hogyan önállósulnak az először ezekben a rítusokban megjelenő ,,anti-struktúra" 
és , közösség" elvek. Vallási vagy szekuláris etikává, megváltástanná, modern 
míiítoszokká, politikai utópiává vagy mivé válva vannak, illetve lehetnek jelen, s a 
komplex társadalmakban hogyan érvényesülnek az eredetileg megfigyelt 
közegben feltárt rituális rendszerek: megőrzik eredeti mechanizmusukat, vagy a 
radikálisan eltérő közegben a modell is (radikális?) változásokon megy át? (A. 


Gergely 2003) 


Eredetisége 


Klaus-Gunther Wesseling szerint Turner eredetiségének lényege abban az 
elméleti pontban ragadható meg, miszerint a rítusok nem csupán társadalmi 
drámákat képeznek le, melyek szimbolikája mikro- és makroszociológiai 
szempontból is értelmezhető. (Wesseling 2006) A társadalmi drámák a társadalmi 
normák megszakadásának nyilvánvalóvá válása miatt keletkeznek, mert ezek 
rálátást engednek a társadalmon belül jelenlévő feszültségekre, konfliktusokra, és 
a résztvevőket arra kényszerítik, hogy valamilyen módon kezeljék ezeket. Ennek 
a feszültségekkel teli átmenetnek a kezelését végzik a rítusok, melyek 
gondolkodást és társadalmi struktúrát alkotó erővel rendelkeznek. Turner 
nyugat-európai példákon mutatta be ezt a mechanizmust, melynek kimunkálása 
Turner munkásságában az ndembu törzsnél végzett kutatásaira vezethető vissza: 
a Dreyfus-botrány (1894-1898) vagy amerikai példaként a Watergate-botrány 
(1972-1974). 


A , csapás rítusai" (rituals of affliction) katarktikus és reintegratív energiákat 
szabadítanak fel, hogy a lehetséges konfliktusokat feloldják. Ebben a folyamatban 
a liminális fázis jelzi előre, hogy a törés orvosolható vagy skizmához vezet. 
Turner a liminoid területre sorolta a zarándoklatokat, amelyek során a 


résztvevők között közösség (communitas) keletkezik. (Turner 1996, 1—39) 

Koncepciója strukturális közelséget mutat részben Émile Durkheim differenciált 
szolidaritás-fogalmával, — valamint azzal, ahogyan Ferdinand — Tönnies 
megkülönböztette a közösséget és a társadalmat. Turner a rítuselméletében 
átvette van Gennep átmeneti rítusokkal kapcsolatos alapállását, s kiterjesztette 
bármely rítusra, illetve magára a rítusra mint társadalmi-vallási alapkategóriára. 
Claude Lévi-Strausshoz vagy Edmund R. Leachhoz való hasonlósága csak 
annyiban érvényes, miszerint Turnert is foglalkoztatta az identikus gondolati 
struktúrák felszínre hozása, melyek a kulturális tapasztalatok közötti nagy 


különbségeket artikulálják (struktúra és anti-struktúra). 


Az antropológusok rítuselméleteihez viszonyítva Turner eredetisége abban 
mutatkozik meg, hogy ő elméletének alapjait nem más tudományterületről 
importálta, hanem magára a rituális cselekvés jelenségére építette. Rappaport a 
nyelvfilozófiából, — Schechner a drámaelméletből, — Bell —— Bourdieu 
cselekvéselméletéből vagy Shore a kibernetikából, illetve a rendszerelméletből 
vette az elméleti elemeket, amelyekkel a rítus szerepét és jelentőségét 
megalapozta. . Ezek a megközelítések jelentősek és eredetiek, de 
hangsúlyárnyékban hagyják azokat az elméleti lehetőségeket, melyek magából a 
rítus elemzéséből fakadnak, s amelyek kitágíthatják a konkrét rítusra 
vonatkozóan és a rítusokra általában is e folyamatok megértését, és 
megalapozhatják ezeknek más cselekvésformákkal való összefüggéseit. Turner 


rítuselméletében éppen ezt végezte el. (Kapferer 2004, 39) 


Turner munkássága fordulópontot jelentett az antropológiai kutatásban s a 
kutatások mögötti filozófiában. Az ndembuk között végzett kutatásai alapján 
Turner a koloniális jellegű megközelítésből a posztkoloniális jellegűbe való 
átmenet vezéralakjának tekinthető, ha későbbi írásaiban feloldotta a szokványos 
narratívát, és a többnyelvű performansz irányába tett lépéseket. Ennek révén 


hidat képez az antropológiai elméletalkotásban a múlt és a jövő között. (Jules- 


Rozette 1994, 162) 

A társadalmi dráma vitája 
Módszertani megfontolások 


Turner abban különbözött társaitól, hogy másokhoz hasonlóan - pl. Evens- 
Pritchard -, de megint másoktól még inkább eltérően — Max Gluckmann - hitt a 
természetfelettiben, amit arra használt, hogy spirituális szinten csökkentse a 
távolságot önmaga és az ndembuk között. Az általános kérdés az lehet, hol 
helyezkedik el a részt vevő megfigyelő az adott jelenség tanulmányozásakor. A 
turneri probléma magva az, hogy a túl nagy bevonódás túl erős szubjektivitást 
eredményez, a túl nagy távolság pedig nem teszi lehetővé a jelenség elég intenzív 


megfigyelését. 


Kapferer szerint — aki Turner tanítványa és személyes jó barátja is volt — Turner 
volt az egyike azoknak, akik a Rhods Livingstone Institute-hoz tartozó 
tudósokkal ellentétben nem követte a Radcliffe-Brown-i kutatásmódszertani 
hagyományokat. Ez a hagyomány erőteljesen ,antikulturális" 6 vagyis a 
társadalmi és gazdasági folyamatokat és a kultúrát azonos megközelítésben 
magyarázza, mondhatni függő változóként, míg Turner számára maga a kultúra 


jelentette a független változót, ennek tulajdonított elsődleges magyarázó erőt. 


A ,belső élet" (inner life), illetve a (katolikus) hit szerepe Turner tudósi 
munkájában az egyik olyan pont, amely módszertani sajátosságait kijelöli, s 
amely mentén a bevonódás, illetve távolságtartás, az emikus / etikus megközelítés 
általánosabb problematikája is előkerül. Ezt a  megkülönböztetést az 
antropológusok a nyelvtudományból kölcsönözték, maga a szembeállítás 
Kenneth L. Pike nevéhez köthető." (Pike 1967) Az emikus megközelítés arra 
törekszik, hogy a kutatott társadalom jellegzetességeit mintegy , belülről" 


szemlélve írja le, míg az etikus látásmód átfogóbb elméleteket állít fel, melyekbe 





66 Helyesebb lenne akulturálist mondani, ugyanúgy, mint a vallástudományban a módszertani 
atizmus helyett találóbb a módszertani agnoszticizmus kifejezés, hiszen egyik sem tagadja azt a 
szférát, amelyet kutat. 

§7 A fogalompár módszertani jelentőségéről és történetéről Id. Marvin Harris összefoglaló tanul- 
mányát. (Harris 1976) 

több társadalom jellegzetességei beilleszthetők. Az emikus szemléletmód a 
hatvanas években a kulturális relativizmus korrekciójának mozgalmakért terjedt 
el. Ebbe a folyamatba illeszthetők többek között Turner kutatásmódszertani 
változásai, . miközben  — megértéséhez figyelembe veendők személyes 
meggyőződésének - megtérésének és katolizációjának — aspektusai is. A 
személyes élet és a kutatási tevékenység elválaszthatatlan összefüggését elemzi 
Mathieu Detflem is, aki Roy Willis nekrológjára hivatkozva és őt idézve leszögezi, 
hogy Turner egyrészt rendkívül innovatív gondolkodó volt, ami az antropológia, 
a rítus és a vallás összefüggéseire vonatkozó kutatásait és elméleti felvetéseit 
illeti, másrészt munkássága, de különösen módszertanának sajátosságai nem 
érthetők meg anélkül, hogy ne lennénk tekintettel arra a tudományban szokatlan 
összefonódásra, ami életének és gondolkodásának fordulatai között volt. (Deflem 


1991, 1) 


Turner alapvetően a fejlődés és a rendszer közötti dinamikát hangsúlyozta a Max 
Gluckman vezette Manchesteri Iskola marxi és durkheimi tradíciói alapján. Erős 
hatást gyakorolt rá továbbá Durkheim azon gondolata, mely szerint a kollektív 
forrongás (collective effervescence) a vallásos kreativitás egyik indítéka. (Olaveson 


2001) 


Bár kiindulási alapját az előbb említett irányvonalak határozták meg, a 
későbbiekben elvetette a durkheimi szociológiai redukcionizmust, és gyakran 
szenvedélyesen — kritikus volt a  társadalomtudományokkal szemben. 
Szemléletmódjában "meghatározó volt, hogy 1957-ben szakított a Brit 
Kommurista Párttal, és katolikus hitre tért át. A hit kérdése különösen fontos 
munkáiban: Evans-Pritchadt szerint a vallásos hitet csak egy vallásos tudós 
értheti meg, de Turner ennél is továbbmegy, véleménye szerint a vallás 
tudományos tanulmányozása végeredményben mindig sikertelen. Meglátása 
szerint a vallás nem határozható meg valami rajta kívülállóval. A hangsúlyt a 
szavakkal ki nem fejezhető (ineffable) vallási élményekre helyezte, és fontosnak 


tartotta az affektív áttörést, mely során a rituálé a beavatottakat közvetlen 

kapcsolatba helyezi a létezésük spirituális központjával. Mindez nem illeszthető 


be egykönnyen a marxi és durkheimi paradigmába. 


Turner egyedülállósága Engelke szerint tehát abban rejlik, hogy kutatóként erős 
vallásos meggyőződéssel rendelkezett, antropológiai munkái során a hit 
módszertana elemévé vált. A Chihamba, the white spirit: A ritual drama of the 
Ndembu (1962) című írásában — mely nem sokkal a megtérése után született — 
humán diszciplínákhoz fordult, melyeket arra használt, hogy spirituális szinten 
csökkentse a távolságot maga és a megfigyeltek között. E munkájában látható a 
legmeggyőzőbben, ahogyan az irodalom és a teológia eszközeként formálja az 
antropológiai módszert. Mindig egyértelművé tette azon szilárd meggyőződését, 
miszerint a költők és a próféták a társadalmi élet számára igencsak hasznosítható, 
széles körű éleslátással rendelkeznek, amelyből az antropológusoknak is 


meríteniük kellene. Ezt , humán együtthatónak" nevezte, és azzal érvelt, hogy a 


spiritualitás költői érzékének kellene informálnia minden jó vallási tanulmányt. 


Erre a módszertani problematikára tér ki részletesen Deflem 1991-es 
tanulmányában, amelyben főleg a Turner-barát és -tanítvány Schechner 
meglátásaira támaszkodik. Turner megtérését követően elkötelezett katolikus 
lett, s az egyházban, illetve a teológiában szerzett tapasztalatai azon folyamatok 
leírásának értelmezési keretévé váltak, melyek már nem kötődtek közvetlenül az 
ndembuk körében végzett megfigyelésekhez. Ekkortájt fordult Turner a 
pszichológia felé is, mert úgy vélte, hogy a communitasban szerzett élmények 
kihatnak az emberi tudatra. Ez a vallási elkötelezettséggel együttjáró, akár abból 
következőnek is tekinthető fordulat módszertani váltást idézett elő nála a szigorú 
értelemben vett antropológiai elemzésből a filozófiai hit felé, egy új szintézis 
megalkotása felé, már nem annyira a különböző módszertani opciók, mintsem a 


tudomány és a hit között. (Deflem 1991, 19) 


Későbbi munkái során — írja Engelke — változott a szemlélete: visszahúzódott a 


valláskutatás tudományos megközelítésének elutasításától. Egyre inkább 

nyugtalanította a tudományos és a személyes nézőpont problémája, melynek 
vízválasztója a racionalizáló egyén volt. Turner nem próbált a természetfelettibe 
vetett hite mögé nézni, magától értetődőként kezelte azt az irracionális tartalmat, 
amit az antropológusok és a pszichológusok -— akiknek tekintélyes része 
módszertani okokból nem hihetett a  természetfelettiben - racionális 
terminusokkal igyekeztek leírni. Turner számára a zarándoklat-kutatás alkalmas 
terep volt arra, hogy relativizálja a személyes és a tudományos élete közötti 
különbséget. Engelke szerint végeredményben a turneri megközelítés 
egyedülállósága abban keresendő, hogy a hit alapvető elem a módszertanában, 
olyan alapvető eszköz a kutatás során, mely csökkenti a távolságot a kutató és a 
megfigyeltek között. Bár időnként kicsúszott a tudományos keretek közül, 
módszere mégis fontos: kritizálható ugyan, de kísérletet tesz a 


megmagyarázhatatlan tartalmak megértésére. (Engelke 2002) 


A Kapferer-i és Engelke-i megközelítés sokban eltér egymástól Turner 
módszertanára vonatkozóan. Mint láttuk, az első elismerően emeli ki azt, amit a 
másik inkább kifogásol. Itt nem lehet szándékunk sem az egyik, sem a másik 
értékelést elfogadni vagy elvetni. Annál inkább nem, mert a személyes 
meggyőződés és a szakmai álláspontok, valamint a kutatott tárggyal kapcsolatos 
érintettség és tárgyszerűség kizárólagos szembeállítása sem a kulturális 
antropológiában, sem a vallástudományban - tekintettel az alapvetően kvalitatív 


módszerekre és szoft adatokra — nem alkalmas a használt módszerek beható 


elemzésére. 


Recepciójának súlypontjai 


Ha megfigyeljük a Turner-i munkásság recepciójának súlypontjait, szembeszökő, 
hogy a színháztudományi, pszichológiai, neveléstudományi és a zarándoklatokra 
koncentráló kulturantropológiai műveken túl viszonylag kevés olyan kutatásban 


és tanulmányban alkalmazzák a társadalmi dráma és a rituális rendszer 

gondolati elemeit, amelyek helyi társadalmakra vagy nagyobb regionális 


egységekre vonatkoznának. 


Ennek egyik okát talán arra vezethetjük vissza, hogy Turner recepciója inkább 
olyan társadalmakban szélesebb körű, melyekben a politikai rendszer nagy 
hagyományú és stabil továbbá a felmerülő instabilitásokat, , drámai 
feszültségeket" a jól bejáratott demokratikus diskurzus és problémamegoldási 
technika képes feloldani vagy a fennálló rendszer egészét nem fenyegető 


mederben tartani. 


A kilencvenes években a tudományos teológiában kezdték el alkalmazni Turner 
liminalitás-értelmezését a  korakeresztény kegyesség, a státusváltás és 
önértelmezés területein (pl. Bechtler vagy Meeks), minthogy a modell 
alkalmasnak bizonyult az egyszerre itt-és-másutt lét paradoxonjának leírására és 


szisztematizálására. (Wesseling 2006) 


Társadalomalakító dinamika 


Bobby C. Alexander (Alexander 1991) a Brooklinban (New York) működő Haus of 
the Lord nevű afro-amerikai pünkösdi közösségben végzett vizsgálatai alapján 
egy Turner rítusértelmezésével kapcsolatos szokásos félreértelmezés tisztázására 
vállalkozott. Véleménye szerint Turnert úgy interpretálják, mintha azt állítaná, 
hogy a rítusok általában, kiváltképpen a vallási rítusok társadalmi funkciója nem 
más, mint a fennálló társadalmi struktúrák stabilizálása. (Koselleck és Roberts 
1979; Segal 1983) Az ilyen hagyományos értelmezés szerint a rítusok alapvetően 
konzervatívak és konzerváló jellegűek. Minthogy katarzist idéznek elő, az 
érintett populációban szublimálódik a tásadalmi struktúrákat megváltoztatni 
képes energia. Ez a szublimációs aspektus a turneri modell félreértése, s erre a 


téves értelmezésre épül a pünkösdi típusú gyülekezetek folyamatainak számos 





68 Turner elemezte a hidalgo mexikói felkelést, az 1968-as európai diáklázadásokat és a vietnámi 
háború elleni tiltakozást. Ha megélte volna, bizonyára nem mulasztotta volna el a berlini fal le- 
döntésének elemzését sem. (Vö. Kapferer 2004, 39) 

leírása. Ezek a gyülekezetek általában hátrányos társadalmi státusú populációt 
fognak össze, s az ezekben végzett rituálék lefojtják az elégedetlenségeket. Az 
említett konkrét közösség politikailag azonban aktív az afro-amerikaiak 
társadalmi helyzetének javításában, s ez az elemzési eredmény visszamenőleg 
rávilágít arra, hogy Turner éppen nem szublimációs funkciót juttatott a 
rituáléknak, hanem ellenkezőleg, az uralkodó hatalmi struktúrákkal szembeni 


protestálás formájának tartotta ezeket. 


A szokványos értelmezések Turner communitas fogalmának fajtái közül a 
normatív fajtát tartják mérvadónak, s nem adnak elég súlyt a spontán fajtának. 
Ebből következik, hogy mindaz, amit Turner a communitasról és ennek rituális 
jellegzetességeiről ír, a hagyománnyal, renddel, egységgel mint stabilitással kerül 
egy értéktartományba. S ebből következtetnek arra, hogy Turner maga a 
rítusokat az ilyen jellegű, irányultságú és funkciójú communitas alkotóelemének 
tekintette. Ugyanakkor Turner munkáiban bőséggel találni leírásokat és érveket 
arra, hogy számára a communitas spontán fajtája legalább olyan lényeges volt, s 
ő maga nem szándékolta ezt a jelleget alacsonyabb jelentésűnek vagy kivételnek 
tekinteni. A spontán communitasról több helyütt is írván kijelentette, hogy az 
éppen a fennálló struktúrákat relativizálja. A communitas rítusainak ilyen jellege 
- szemben a nyugati vélekedésekkel, írja Turner (Turner és Turner 1985) - éppen 
nem tekinthető olyannak, ami konzerválja a fennálló értékeket és társadalmi 


struktúrákat. (Alexander 1991, 32 és Kapferer 2004, 45—46) 


A rítus értelme 


A rítuselméletben a kilencvenes évektől kezdve inkább csökkent a rítusok 
tartalma, értelme iránti érdeklődés. A témában megszólalók elsősorban nem arra 
a kérdésre kerestek választ, hogy mi a rítus értelme, hanem azt az alapállást 
vitatták, miszerint a rítusnak eleve kell rendelkeznie valamilyen értelemmel vagy 


lényeggel. Frits Staal provokatív kijelentése indította el azt a reflexiós folyamatot, 

miszerint a rítus csupán cél és értelem nélküli cselekvés (Ritual is pure activity, 


without meaning or g0al). (Staal 1979) 


Ha visszamenőleg Victor Turner rítuselmélete ismeretében tesszük fel ezt a 
kérdést, akkor szembeszökő, hogy Turner olyannyira meg volt győződve arról, 
hogy a rítusok nem csupán értelmet hordoznak vagy fejeznek ki, hanem még 
inkább értelmet alkotnak, teremtenek. A (krízisjrituálék végzésének kiváltó oka 
az ndembuk körében végzett megfigyelései alapján pontosan olyan 
szükségállapot, amelyben a törzs társadalmi viszonyaiban túlnő a feszültség, s 
ezt a gyönge, illetve inkább hiányzó központi hatalom miatt rituális 
cselekmények révén lehet csak kezelni. A rituálék ereje éppen abban mutatkozik 
meg, hogy komplex problematikákat adott cselekvési mintákra képesek fordítani, 


ami által a felmerült kríziseket a szimbolikus szinten megoldják, s ezáltal 


befoltozhatóvá válik a társadalmi szövet szakadása. 


Tovább vezetve az elméleti vita fonalát, Turner művének azt a kérdést is 
feltehetjük, hogy a rítusok értelme a történelmi változások mentén szintén 
változik-e, változhat-e. Turner maga nem foglalkozott az általa leírt rituálék 
történeti dimenzióival, hiszen antropológusként a leírást követően gondolata arra 
koncentrálódott, hogy a megfigyelt rítusokban milyen alapvető emberi 
jellegzetességek mutatkoznak meg. A rítusok Turner koncepciója szerint 
rendelkeznek történeti lefolyással, de lényegében mégis időtlenek, nem 
rendelkeznek történelemmel. Eltűnhetnek, mint ahogyan bizonyára el is tűntek 
az emberiség emlékezetéből - gondoljunk csak bele, hány primitív törzs rituális 


életéről nem tud semmit a vallástörténet. 


Turner sokkal inkább azt emelte ki, ami elméletének központi elemei közé 
számít, hogy a rítusok résztvevői tudatában vannak annak, hogy mit tesznek, 
kétségtelenül ismerik a rítus értelmét. Ezt ugyan Turner semmilyen 
megfigyeléssel nem igazoltan, hanem alapvető axiómaként feltételezte, 


ugyanakkor az is igaz, hogy semmi jelét nem észlelte annak, hogy ez ne így 

lenne. A modern rítusok elemzésével kapcsolatban azonban ez a kérdés 
erőteljesen felmerül, különösen abban a tekintetben, hogy az adott rítus összes 
résztvevője vajon ugyanazt az értelmet tulajdonítja-e a cselekménynek. Az ebbe 
az irányba tapogatódzó elméleteknek azonban az a veszélye, hogy a komplex 
társadalmak természetes véleménypluralizmusának tapasztalatát rávetítik a 
rítusra, s ezzel a rítusból magából kiveszik azt a konstitutív elemet, amely miatt 
Turner szembeállította a struktúrát az anti-struktúrával. S az így dekonstruált 
rítust, kutatásuk tárgyát veszítik szem elől, nem is szólva az antropológiai 
érdeklődés központi tárgyáról: az emberről. (Vö. Barth 2002, Bell 1992, Hoedl 
2003) 


Magyarországi recepció 


Turner elméleteit a legkülönfélébb társadalmi jelenségek magyarázatára 
használták magyar kutatók, elsősorban kultúrantropológusok.9 Egyes kutatók 
általánosságban hivatkoztak rá, anélkül, hogy elméletét elemezték volna, mások 
viszont több figyelmet szenteltek az alkalmazhatósági korlátoknak. Több munka 


esetében is találkozhatunk a liminalitás-elmélettel mint értelmezési kerettel.70 


Példaként említhetnénk Nagy Teréziát (Nagy 2002), aki az underground zenei 
szubkultúrák világában megjelenő sajátos liminális teret vizsgálta. Értelmezési 
kerete — deviancia mellett — a turneri liminalitás-elmélet volt. Megállapítása 
szerint az általa vizsgált csoportok cselekvésének helye és ideje liminálisnak 
tekinthető, mivel eltér a mindennnapi életben megszokottaktól (nem esik egybe a 
munkahely-iskola-otthon terével, nem nappal zajlik, hanem éjszaka). Ennek 
ellenére megemlíti azt is, hogy a tapasztaltakra nem alkalmazható 
maradéktalanul Turner elmélete, mivel az átmeneti fázis két hétköznap között 
jelenik meg, vagyis ugyanolyan helyzetbe tér vissza a résztvevő, mint amiből 


kilépett. Az átmeneti szakasz tehát nem életszakaszokat köt össze, hanem egy 





69 Turner magyarországi recepciójának feltárásában segítségemre volt Barna Zsófia szociológa 
PhD-hallgató. 
70 Hankiss gondolatait e fejezet bevezetőjében már ismertettem, itt csak emlékeztetek rá. 

nagyon fontos esemény (a stresszoldó társas együttlét) vissza-visszatérése és 
ismétlődése az egyén életében. Nemcsak a liminális fázis, hanem a communitas 
állapota is eltér az eredeti koncepciótól: ebben a communitasban mindenki 
egyenlő, de nem mindenki egyforma, mert az egyének a szubkulturális minta 


kínálta lehetőségekből nem egyforma arányban fogyasztanak. 


További példa lehet Korom (Korom 2002) tanulmánya. Célja Turner liminalitásra 
és communitasra vonatkozó elméleteinek újraértelmezése volt a hindu rituálék 
kontextusában. A vizsgált jelenség egy hindu falu speciális rítusokkal együttjáró, 
évente ismétlődő háromnapos eseménye volt, mely során — szimbolikusan — a 
communitashoz hasonlóan megszűnik a társadalmi hierarchia. Magát az 
eseményt egyfajta liminális fázisnak tekintette, és a turneri, illetve a van gennepi 
rítuselméletek tükrében értelmezte. Megemlítette viszont azt is, hogy bár a 
vizsgált jelenség szempontjából kézenfekvő lenne a turneri koncepció 
alkalmazása, mégis óvatosan kell kezelni e lehetőséget, mivel az elmélet -— eredeti 


értelmezésében - nem feltétlenül alkalmazható univerzálisan. 


Érdemes említést tenni Mód László (Mód 1999) kutatásáról is, melynek keretében 
egy vízilabdacsapat beavatási rituáléit vizsgálja és értelmezi a turneri liminalitás- 
elmélet alapján. Központi kérdése, hogy a korosztály-, illetve csapatváltás 
liminális szakaszához tartó átmeneti rítusokban felfedezhetőek-e a klasszikus 
beavatási szertartások szerkezeti elemei. Megállapítása szerint az elválasztó 
szakasz kivételével lényegében az elméletben leírt összes szerkezeti egység 
megtalálható a folyamat során. A rítusok funkcionálisan is azt a szerepet töltik 
be, amit Turner megfogalmazott: segítségükkel a beavatandók felkészülhetnek az 


új státusra. 


Többen a zarándoklat-kutatás közegében fordultak Turner koncepciói felé. 
Példaként említhetjük Ponischt, aki a zarándoklat rituáléinak jelentésével és 
funkcióival foglalkozott a csapatszellem, a közösségi élmény vonatkozásában. A 


zarándoklat résztvevőinek csoportját a communitassal azonosította, melynek 

szerkezete lényegesen eltér a hétköznapi társadalomban tapasztalható 
hierarchikus felépítéstől. További példa a zarándoklat-kutatás kapcsán Pusztai 
Bertalan, aki — bár említést tesz több, a turneri zarándoklattal kapcsolatos 
elméletet ért kritikáról — szintén elismeri e koncepciók jelentőségét. (Ponisch 2005, 


Pusztai 2004) 


Turner elméleteinek jelentőségét nemcsak az mutatja, hogy többen értelmezési 
keretként alkalmazták, hanem az is figyelemreméltó, hogy mennyi magyar 
kutató utal röviden fogalmaira, koncepcióira munkáiban. Az utóbbiak között 
említhetjük például Császi Lajost, Zempléni Andrást, Klaniczay Gábort, Balogh 
Sárát, Nagy Zoltánt, Keményfi Róbertet, Tomka Miklóst, Niedermüller Pétert és 


még sok más társadalomkutatót. 


Recepció különböző tudományágakban 


Fentebb már említettem, hogy a turneri gondolkodás tágasságának érzékeltetése 
érdekében néhány olyan területre vonatkozóan is bemutatom felvetéseinek 
hatását, melyek közvetetten kapcsolódnak a régió társadalmi fordulatának 
vallástudományi értelmezési kísérletéhez. Az egyik ilyen recepció, amely talán a 
társadalmi dráma vonatkozásában a legjelentősebb, jelentősebb, mint a vallási 
dimenzióra vonatkozó, a színháztudományi. Először ezt ismertetem vázlatosan, 
majd a teológiait, amely valamelyest már közelebb áll a vallástudományi 


megközelítéshez. 


A turneri koncepció pszichológiai recepciójával kapcsolatban meg kell 
elégednünk a flow-val való rokonságára történő utalással. Csiíkszentmihályi 
Mihály 1974-ben jelentette meg először Flow c. könyvét (magyarul: 
Csíkszentmihályi 1997), amelyre Turner 1977-ben reagált a Frame, Flow and 
Reflexikon c. írásában (Benamou és Caramello 1977), majd a From Ritual to Theater 
c. kötetében 1982-ben. Miután összefoglalja a Flow elméletének, illetve leírásának 
legfőbb jellegzetességeit, részletesen szembeállítja velük a saját communitas 
fogalmát, bevezetésképpen megjegyezvén, hogy benne sok minden jelen van 

Csíkszentmihályi koncepciójából, de a különbségek mégis meghatározóbbak, a 
két történést, melyeket a flow, illetve a communitas szakfogalommal írnak le, 
semmiképpen sem szabad azonosítani. Turner a következő egybevetéssel emeli 
ki saját fogalmát: a) a communitas létrejötte meglepetésszerű, teológiai 
szóhasználattal kegyelemnek is nevezhető; b) a flow belső történés, az 
individuumon belül történik, míg a communitas elsősorban közösségi jellegű; c) 
amit Csíkszentmihályi flow-nak nevez, az Turner társadalmi terében a struktúra 
része, míg a communitas egy struktúra előtti mozzanat. A flow azt írja le, hogyan 
oldódik fel a struktúra, és hogyan mozdulhat el a communitas által fémjelezhető 
helyzet irányába. Az iparosodás előtti társadalmakban a rituálé a teljes 
társadalom számára rendelkezhetett a flow által leírtakkal, a folyamat 
jellegzetességeivel. Az iparosodás utáni társadalmakban ezeket a mozzanatokat a 
szabadidős tevékenységek sorába száműzték: művészetbe, sportba, játékba. 


(Turner 1995, 92-94) 


Színház és filntudomány 


A társadalmi dráma és a színházak világának drámája magától értetődően 
érdekelte Turnert, a párhuzamok kézenfekvőek voltak számára, és nem tűnhet 
meglepőnek, hogy a kortárs színházelmélet opcióival kapcsolatban kifejtette 
véleményét, és minden foglalkoztatta, ami az emberi játékkal, színjátékkal, 
megmutatkozással összefügg. Ez az érdeklődés részben beágyazódik abba a 
lingvisztikában is párhuzamosan zajló folyamatba, amely ekkor kezdődően a 
drámákat a szövegcentrikus értelmezéstől elfordulva irodalmon kívüli 
kultúrterületekbe helyezve olvasta és jelenítette meg, s a műfajnak irodalmi 
jelentőségén túl antropológiai, kultúraelméleti és  társadalomtudományi 
jelentéseket kezdett tulajdonítani. Ebben a hangsúlyeltolódásban Turner 
társadalmi dráma elméletét az egyik sokak által referált fordulópontnak tekintik. 


(Ottmers in Fricke és mások 1997, I. 396) 

Bennünket a társadalmi dráma és a színházi dráma, illetve mindkettő fázisai és 
belső dinamikája itt csak annyiban foglalkoztat, ha Turner alapkoncepciójának 


mélyebb, árnyaltabb megértéséhez adalékokkal szolgálhat. 


Még életében jelent meg a From Ritual to Theater — the Human Seriousness to Play c. 
kis könyve. Dilthey nyomán haladva Turner kifejti, hogy az élmény addig nem 
teljes, amíg meg nem nyilatkozhat. Az emberi jelenség alapvetően performatív, 
vagy a Huizinga által fémjelzett értelemben játszó jellegű. Ebben közös a rítus és 
a dráma. Az ember számára a kifejezés során élettel telítődik az igazság, amely 
révén visszatekint saját életére, korábbi élményeire és egyben előre is. Az élmény 
lényegében , megélt igazság" (living throught) és ,,visszagondolás" (thinking back). 
Ebben a folyamatban az önreflexiónak kiemelt szerep jut. Az emberi lény 
alapjában önreflektív. A drámában és a rítusban leképeződik, megvalósul az 
egyén és a közösség számára a társadalmi dráma. Ehhez az embernek ki kell 
lépnie hétköznapi egzisztenciájából, át kell lépnie a szent és a profán között 
húzódó demarkációs vonalat, és be kell lépnie a szent tér és idő elkülönített 
szférájába (demarcates sacred space and time). A játékos a bizonytalanságból, 
eldöntetlenségből, spontaneitásból és közvetlenségből él, amelynek sajátos 
közegében kevés hely marad a társadalmi szereposztásnak és struktúráknak. 
Ebben a szférában születik meg mindannak az alapja, amit azután, visszatérve a 
társadalom hétköznapjaiba, a személy és a közösség megvalósíthat. (Turner 1982, 


18-24) 


Turner a rítus és a színház életterének egybevetéséről szóló műve utolsó 
fejezetében, illetve egy utólagos jegyzet keretében már korábban is (in Benamou 
1977, 50-55) kifejti nézeteit Grotowski és Schechner kortárs színházelméleteivel 
és az abban található liminalitás-togalommal kapcsolatban. Bár az előbbi műről 
szóló recenziójában Kachel megjegyezte, hogy benne csupán Turner ismert 
téziseinek alkalmazását találni (Kachel és Wuthnow 1983), mégis számunkra ez a 


színházelméleti vita aláhúzza Turner liminalitás-koncepciójának egy vonását, 


amelyet antiszektariánusnak is nevezhetünk. 

Jerzy Grotowski, a lengyel , 13 sor színházlaboratórium" (Teatr Laboratorium 13 
Rzedów) alapítója és rendezője olyan színházelméleti alapállást fejlesztett ki, 
miszerint a színháznak le kell mondania minden hagyományos színpadi 
kellékről, sőt maguk a színészek is teljesen eszköztelenül kell játszanak. Az ilyen 
színháznak az a feladata, hogy liminoid fázisba helyezze a színészeket és a tőlük 
szinte külön sem váló nézőket. Ebben a fázisban mintegy önmagukat kell 
megalkotniuk, el kell veszniük, és újra kell születniük. Le kell lazítaniuk a 
testüket, hozzáférhetővé tenni a pszichéjüket, s személyük maszkjától is meg kell 
szabadulniuk. A kemény testi-lelki gyakorlatokban arra készítette fel színészeit, 
hogy túllépjenek önmagukon. Ennek feltételeképpen önként le kellett 
mondaniuk a vagyonukról, és zárt közösségben, magas ethosszal kellett élniük. 
Grotowski színházműhelynek, illetve szegény színháznak nevezte 


kezdeményezését. (Grotowski 2002) 


A Grotowski-féle színházat Turner rituális agymosásnak tekintette, amely 
meghosszabbítja a hatalom kezét, hogy még jobban felügyelhesse és szellemileg 
irányíthassa az emberek életét. Turner kifogásolta, hogy az ilyen igényekkel 
fellépő színház a modern társadalomban valójában re-liminalizálja az embert, 
visszahelyezi egyfajta zárt, törzsi rendszerbe, s ezáltal izolálja. Arra a felvetésre, 
hogy ez a színház elitista-e, Grotowski igennel válaszol, de hozzáteszi, hogy egy 
speciális értelemben elit: mert megszünteti, illetve felülírja a társadalmi, politikai, 
gazdasági különbségeket. Az ő színházában nem képzett színészek vannak, 
akiknek pusztán e liminális alaphelyzet vállalása a közös jellemzője. Turner ezzel 
szemben felhívja a figyelmet, hogy az , antropológus szeme" tüstént érzékeli, 
hogy itt beavatási rítusról van szó, amelynek célja egy speciális, exkluzív 
közösség létrehozása, a , megmentettek communitasa", amelyre Bergyajev azt 
mondaná, , szellemi arisztokrácia". Grotowski szerint az első lépésként így 
megalkotott egzisztenciális communitasból a második lépésben normatív 


communitasnak kell válnia. Ez a folyamat, amelynek tartalma a , színház új 

szövetsége" és actorai , szekuláris szentek", vallási értelemben , szent" — állapítja 


meg Turner kritikusan. (Benamou 1977, 54) 


A turneri elméleti felvetések egyfajta gyakorlati színházi megalapozását nyújtja a 
nemhagyományos szereposztás (nontraditional casting), melyről William H. Sun 
kínai rendező írt tanulmányt, amelyben a témáról szóló nemzetközi vita egy 
sajátos aspektusára hívta fel a figyelmet: a színházzal kapcsolatos , színvakságra" 
(color-blind approach to theater), amely a szereposztásban nem veszi kellőképpen 
figyelembe a különböző bőrszínű szereplők egymásrahatását és a klasszikus 
darabok nem fehérbőrű szereplőkkel való  eljátszásának befogadását. 
(Sundermeier 1999) A szerző arra a következtetésre jut — Turner belátásainak 
kritikus verifikációjaként is7! -—, hogy a nem hagyományos szereposztással játszott 
darabok nemcsak a rítust végző szereplők közötti mélyen ülő etnikai 
feszültségeket képesek feloldani, hanem ugyanilyen hatássak vannak a 


befogadók csoportjára is. 


Edward M. Bruner szerkesztésében posztumusz jelent meg a The Antropology of 
Experience c. tanulmánykötet, amelyben számos fejezet szól a dráma és a 
performance világáról, s amelyhez Clifford Geertz írt epilógust. (Turner és 
Bruner 1986, 373—381) A kötetben Richard Schechneren kívül, aki színigazgató és 
drámaeleméleti szakember volt, valamint a New York-i egyetem professzora a 
Performance Studies Tanszéken, döntő többségében antropológusok és 
nyelvészek szerepelnek. A kötetet még halála előtt maga Turner kezdte 
összeállítani az Amerikai Antropológiai Társaság 1980-as konferenciájának 
előadásaiból. Turnertől a kötetbe egy tanulmányt vettek fel: Dewey, Dilthey and 
Drama: an Essay in the Anthropology of Experience (33-45). A kötet vezérfonala 
Turner folyamatos lázadását van hivatva megjeleníteni az ortodox struktúr- 


funkcionalista szemlélettel szemben, amely a társadalmat zárt és statikus 





71 Sun megjegyzi, hogy bár Turner drámával kapcsolatos fejtegetéseinek címzettjei elsősorban ant- 
ropológus egyetemi hallgatók voltak, a számukra megvilágított összefüggések egyetemesebb 
szinten is relevánsak. (Sun 2000, 90) 

rendszernek tartja. Turner, mint már korábban is, Dilthey élmény-fogalmának 


(Erlebnis) antropológiai relevanciáival foglalkozik tanulmányában. 


Dilthey modelljét felhasználva Turner öt olyan momentumot rögzített, melynek 
révén egy esemény, kulturális preformance vagy fesztivál megérthető és 


elemezhető: 


o Az érzékelés magva, a szokványos cselekvésnél sokkal mélyebb 
érzések, örömök és fájdalmak. 

o A múlt élményeinek előhívása és kifejezése. 

o A múlt eseményeihez kapcsolódó érzések szimbolikus és 
emocionális jelentőségének újraéledése. 

o A múlt és a jelen eseményeihez kapcsolódó igazságok alapján 
véleményalkotás. 

o Az élmény akkor teljesedik ki, amikor az adott hallgatósághoz 
bármilyen módon illeszkedve úgy fejeződik ki, hogy számára 
jelentése érthetővé váljék. 

Victor Turner , színházelméletének"7 alapját — mint az eddigi vázlatos 
bemutatásból is látható — a társadalmi dráma, különösen annak liminális fázisa 
alapozza meg. Amint az ndembu törzs rítusaiban, úgy a modern színházban is 
eleven erővel mutatkozik meg az az antropológiai jellegzetesség, amely az egyén 
és a társadalom életében az átmenetek során megnyilvánul. Ez a jelentős 
személyes és társadalomtörténeti küszöb-fázis élményszerű és alkotó módon 
gyűjti ftókuszpontba a múlt történéseihez és a jelen szükségleteihez kapcsolódó 
élményeket, és mindkét területen lehetővé teszi a változást. Turner számára a 
drámaelmélettel való foglalkozás nemcsak intellektuális élvezetet jelentett annak 
az antropológusnak, aki egy a modern társadalmaktól teljesen eltérő szerkezetű 
törzsi viszonyok megfigyelése révén az emberi létezés egyetemesnek tetsző 
alapmintázatára talált, hanem egyben alkalmat kínált számára, hogy a 
koncepciója szerint értelmezett liminalitást a dc$ámaelmélettel való összevetésben 


még tovább pontosítsa, illetve aláhúzza benne a társadalmi struktúra és a 


communitas anti-struktúrája közötti feszültség és egység paradoxonát. 

Turner rituálékkal kapcsolatos munkássága természetesen kiváltotta a 
teológusok érdeklődését. Ez annál is érthetőbb, minthogy Turner számos 
művében - nem utolsósorban A rituális folyamat címűben — nem ritkán hoz 
példákat a kereszténység történetéből. Gondolunk itt Szent Benedekre, Szent 
Domonkosra vagy Szent Ferencre és a ferences rendre, amely a műben 
modellértékű módon kerül említésre és behatóbb elemzésre. (155-165) Ennél 
azonban lényegesebb, hogy a teológia miként recipiálta Turner társadalmi dráma 
és liminalitás elméletét, amelyet vázlatosan ismertetünk. A teológiai recepció 
értékelése lényeges, mert a kelet-közép-európai átalakulási folyamatban az 
egyházak is részesei az átmenetnek, másrészt bizonyos tekintetben intézményes 
actorai is. Nem érdektelen tehát, ha a szisztematikus egyházi gondolkodás 
vonatkozásában — Turner elméletének tükrében — feltárjuk, hogy az egyház 
tudományos és intézményes önreflexiójában milyen módon van jelen az átmenet 


tapasztalata és fogalma. 


Egyháztani, ekkleziológiai területen a struktúra és anti-struktúra, a társadalom és 
communitas fogalmai elsősorban, bár nem kizárólagosan a katolikus egyház 
vonatkozásában párhuzam gyanánt az egyházi struktúra és az egyházon belüli 
alternatív" " közösségek közötti viszony kínálkozik. A modernizáció 
megjelenésével már a XIX. században többek között Adam Möhler tübingeni 
teológus tematizálta az egyház kettős struktúráját. Az egyik strukturális 
dimenzió a hívek látható közösségének nevezte, a másik dimenzió pedig azok a 
belső gondolati és szervezeti fejlődések, melyek az egyház közös hitének és 
strukturális szerkezetének megőrzése mellett mobilizálnak. Ezt a megőrző 
jelleget a teológia nyelve a , Szentlélek inspirációjának" nevezi, jelezve ezzel azt, 
hogy ezen hagyományokon való változtatás indítéka nem az egyház hitbeli és 
strukturális egységének a megbontási szándékából fakad, hanem abból az 
inspirációból, amely az egészet létrehozta, és vezeti a történelmen keresztül. Az 


egyház ilyetén modellje nem a totális homogenitás, hanem az egység a 

sokféleségben - melyet Möhler dolgozott ki az ősegyház viszonyait elemezvén -, 
valamint Szent Ágoston felfogása az eretnekségről, amely az egyházat a 


növekedéshez segíti hozzá. 


Anélkül, hogy Turnerre hivatkoztak volna — miért is tették volna —, a XX. század 
legnagyobb rendszeralkotó teológusai mind kísérletet tettek arra, hogy ezt a 
kettős egyházi struktúrát koherens teológiai koncepcióba helyezzék. Az 
innovációra szükség is volt, mert a XIX. században erőteljes homogenizációs 
tendenciák uralták a katolikus teológiát, és az egyházi vezetés is a modernitás 
elítélésében és a világegyház részbeni uniformizálásában, a pápai hatalom 
megerősítésében látta az erre adható megfelelő és hatékony válasz módját. A XX. 
század közepére azonban nyilvánvalóvá vált, hogy ezek a válaszok csak ideig- 
óráig s csak bizonyos társadalmi réteg számára hozhattak megnyugvást, s a 


teológiának új gondolati modellek megalkotását kell elvégeznie. 


Turnerhez és Tönnieshez hasonlóan a teológusok egyre világosabb külöbséget 
tettek az egyház bürokratikus és karizmatikus struktúrája között. Az egyik 
funkciója a hagyományos megőrzése és az egyházi misszió strukturális 
feltételeinek a biztosítása, a másiké pedig az ún. , idők jeleinek" — vagyis a 
társadalmi és kulturális folyamatoknak - a kreatív érzékelése és megjelenítése. A 
két strukturális dimenziót alapvető egység fűzi egybe, amelynek egyik garanciája 
vallástudományi kifejezéssel éve a közös , mítosz", amit a teológia 
hitletéteménynek nevez. A másik garancia strukturális jellegű, s az őrzőktől és az 
újítóktól is egyaránt azt követeli, hogy a másikat ne zárják ki a strukturális 
szövetségből. Ennek pedig éppen az a garanciája, hogy egyik strukturális 
dimenzió sem mondhatja - teológiai alapon —, hogy kizárólag benne valósul meg 
az egyház. Ez az egyháztani fordulat, amely az egyház modelljéről való 
gondolkodásban állott be, részben lecsapódott a II. Vatikáni Zsinat 
egyháztanában, melyet kettős  ekkleziológia jellemez, részben pedig 
folyamatosan kihívásokat tapasztal az egyházon belüli szélsőségesebb csoportok 


és az egyházon kívüli kulturális jelenségek tapasztalatai révén. 

Carl F. Starkloff jezsuita teológus, a torontói teológiai kar Regis College 
professzora Turner modelljét hasznosnak látja a fent vázolt egyháztani 
problematika megoldására. Azokat a csoportokat, melyek az egyház 
bürokratikus struktúráját veszélyeztetni látszanak, s a szakadás lehetőségét is 
magukban hordozzák, a turneri liminoid állapot mintjára kell felfogni. Ezekben a 
csoportokban, irányzatokban, úgymint az afrikai törzsi vallásokat vállaló, a női 
papságot szorgalmazó közösségekben, illetve általánosságban az egyházi 
bázisközösségekben a külső szemlélő számára káosznak mutatkozó folyamatok 
valójában az érlelődés jelei, ezért nem is szükséges egyfajta rigid teológiai 
alapállással ezeket eretnekséggel bélyegezni és szektaként kirekeszteni. (Starkloft 
1997) 


Turner elméletének egy további alkalmazási köre a rítuselméleti dimenziók 
értékesítése a keresztény, elsősorban katolikus szentségtanban. Az angol 
nyelvterületen korábban, a németen csak a kilencvenes évek vége felé fordult az 
érdeklődés Turner elméletei felé, utóbbinak alighanem Bráunline igényes 
értékelése adott lendületet.? A katolikus teológia a szentségeket hatékony 
jeleknek tekinti, melyek előírásszerű végrehajtásának következtében maga a rítus 
garantálja a hatékonyságot, és nem az a személy, aki kiszolgáltatja, illetve az, 
akinek kiszolgáltatják. Turner a rítusok meghatározásánál kiemelte a 
transzcendentális dimenziót (reference to belief in mystical beings and powers" 
Turner 1967, 19), amely azonban nem figyelhető meg minden vallás minden 
rítusában. Az összes ókori római rituálé anélkül őrizte meg hatékonyságát, hogy 
a résztvevők esetében igazolható lenne a rítusok mögötti mítoszokba vetett 
személyes hit. Másrészt a turneri rítus-definíciónak fontos eleme ugyan az előírás 
szerinti végrehajtás, ugyanakkor ő maga többször is említi a spontán rítusokat, 


vagyis a , prescribed formal" igény nem tekinthető kizárólagosnak. 





7 A szerző 2012-ben korábbi tanulmányait jelentősen kibővítve tekintélyes monográfiát publikált 
Turnerről 2012-ben. 

Ezek a felvetések a turneri rítuselméletből a katolikus szentségtan elméleteiben 
részben oda vezethetők vissza, hogy a szentségek iránti igény a katolikus 
egyházban - legalábbis Észak-Amerikában, valamint Nyugat- és Közép- 
Európában - jelentősen lecsökkent. A teológusok ezért különbséget kezdtek tenni 
a rítus és a ceremónia között. Előbbivel összekapcsolták a hitet, a személyes 
meggyőződést, utóbbival az üres formaságokat. A szentségtanban pedig 
felerősítették a rituális cselekvés és a szimbólumok jelentőségét, ami a modern 


viszonyok közötti szentségtani reflexiót új elméleti lehetőségekkel egészítette ki. 


Szorosan összefügg ezzel a szentségtani dimenzióval az egzegézis, a 
szentíráselemzés teológiai területe, jóllehet a bibliai könyvek antropológiai- 
enthnológiai megközelítése a vallástudomány kezdeteihez megy vissza, 
kiváltképpen William Robertson Smith és James G. Frazer műveire. Bár 
mindketten a vallás és a kultúra egésze fejlődéselméleti koncepciójának voltak 
rabjai, miszerint a primitív kulturális fázisból egyre magasabb fázisba jutott az 
emberiség, amely a vallásos képzetek és a vallások fejlődésében is leképeződik, a 
bibliai szövegeket elkezdték az egyházi-teológiai értelmezés mellett, sőt helyett 
mint kultúrtörténeti forrást elemezni. Ezen a nyomon haladt a későbbiekben 
Bronistaw Malinowski és A. R. Radcliffe-Brown is, akik nemcsak a szöveggel 
foglalkoztak, hanem a terepkutatás meghonosításával és gyakorlatával még 
jobban odakoncentráltak arra a sajátos kulturális térségre, ahol ezek a szövegek 
több mint kétezer évvel ezelőtt keletkeztek. Az ő nyomukban jár Mary Douglas 
és Edmund Leach is.? Nem csoda tehát, ha az utóbbi két évtizedben Turner 


antropológiai elméletei visszhangra találnak az egzegéták körében. 


Turner a rítusokat jelrendszereknek tekintette, hasonlóan a nyelvhez és az 
irodalomhoz. Álláspontja szerint a nagy esztétikai műfajok, mint a színház vagy 
az irodalom ősforrása a rituálé, sőt voltaképpen minden kulturális megjelenítés a 


rituálék performatív gazdagságából merít, ebben található meg ősforrása. (Vö. 


73 A vonatkozó szakirodalmi utalásokhoz lásd Strecker 1999, 17kk és Deflem 1991, 11 gazdag hi- 
vatkozásait. 

Edith Turner in Ashley 1990, 163-169) Az egzegézisben Strecker hat olyan 
területet sorol fel, amelyben a rituálé és a szöveg szoros összefüggést mutat: ha a 
szöveg valamely rítus végrehajtásával kapcsolatban utasításokat tartalmaz, 
értelmezi és magyarázza a pontos végrehajtás jelentőségét, arról beszámol, 
közvetlenül rituális használat számára keletkezett vagy ilyen funciókkal 
rendelkezik, vagy valamely rítussal szinekdochikus (helyettesítő) kapcsolatban 
van. (Strecker 1999, 78) Különösen ez utóbbi vonatkozás tartozik a Kristeva 
nevéhez kapcsolható intertextualitás jelenségéhez, amelyet az egzegézisben is 
egyre inkább használnak, méghozzá a szöveg, illetve az irodalom fogalmát olybá 
tágítva, hogy már nem csupán írott szövegek háttérjelentősége merül fel, hanem 
más szimbólumrendszereké is. Ilyen értelemben a rituálék is szövegek, illetve 


pretextusok. 


A turneri elmélet jelentősége 


Turner elméletének színháztudományi és teológiai recepciójára történt kitekintés 
után visszatérünk elméletének általános értékelésére. Aligha kétséges, hogy az 
antropológia terén Mary Douglas és Clifford Geertz mellett Victor Turner a 
közelmúlt legbefolyásosabb tudós egyéniségei közé tartozott. A rituálé és 
szimbólum felfogásával kapcsolatos javaslatait az aktuális vitákból nem lehet 
kizárni. Turner dinamikus utat nyitott a vallás folyamatjellegének és jelentős 
alakítóerejének. Turner hatásának értékelésében Peter Braunlein igényes 
összefoglaló tanulmányára támaszkodhatunk, aki révén Turner németországi 
recepciója komoly lendületet kapott. (Bráunline 1997 és 2012) Turnert 
mindenképpen jogos korszakalkotó tudós egyéniségnek tartani. Részben a nagy 
számú és jelentőségű könyv és tanulmány megírása miatt, részben az eredeti 
kérdésfelvetés miatt, de elsősorban mégis inkább amiatt, hogy néhány olyan 
antropológiai és vallástudományi kulcsfogalmat írt le és igazolt, amely a humán 
tudományok számára azóta is alkalmas eszköznek bizonyult bizonyos átmerneti 


folyamatok leírására. 

Turner egy olyan társadalmi összhatás elemeivel foglalkozott, amely egyetemes s 
egyben számos egyedi eseményben megfigyelhető: az átmenet és az azt kísérő és 
alkotó rítusok és közösségek jelenségével. Nem törekedett arra, hogy rendszerét 
lezárja, sőt szándékosan engedte és provokálta kulcsfogalmainak többrétegű, 
többértelmű használatát. Ebből a szándékolt lezáratlanságból, gondolatainak és 
asszociációinak sziporkázó ötletességéből fakad, hogy számos tudományterület 
alkalmazta kulcsfogalmait.7 Turner ugyan elméleti szempontból sok eredeti 
felvetést alkotott meg, ám mégsem tekinthető az antropológia nagy 
rendszeralkotó személyiségének, ami abból is kitűnik, milyen sokféle módon 
próbálták elméletét megnevezni: , helyzetelemzés" (Collins), , összehasonlító 
szimbológia"7" (Grimes), ,a szimbolizmus szemantikája" (Gilsenan), ,,anti- 
strukturális társadalomantropológia" (Blasi), , processzuális szimbólumelemzés" 


(Arbuckle és mások). 


Módszertanát tekintve éppúgy példaértékű, mint amennyire vitatható az 
érintettek valóságértelmező szerepének kiemelése és a saját élmény alkalmazása 
a terepkutatásban. Egyszerre volt empirikus és elméleti vallásetnológus. Turner a 
benszülött értelmezésnek nagy jelentőséget tulajdonított, ezt a dialogikus elvet 


neki tulajdoníthatjuk. 


A Turner-kritikák közül a következő pontok emelkednek ki: Turner széles körű 
analógiaképzései, melyek gondolatait határozatlanul jelenítik meg, és ezáltal 
tetszés szerinti használatot engedélyeznek; Turner hiábavaló próbálkozásai, hogy 
a struktúratunkcionalizmust maga mögött hagyja; Turner individualizálás felé 
való hajlandósága, ahisztorikus levezetései és állásfoglalása a katolicizmus 


mellett, melyek etnológikus-tudományos analízisét ideologikusan átalakították. 


Clifford Geertz ezért bírálja a dráma- és színházanalógiát általában, melyet 


Turner majdnem az összes kulturális folyamatra, az ösztönös átmeneti 





74 Az általunk is bemutatott néhány példán túli felsorolást lásd Bráunline 1997 és Deflem 1991, 22 
irodalomjegyzékében. 


75 Maga Turner is alkalmazta ezt a kifejezést egyik esszéjében. (Turner 1982) 

rituálékon, gyógyító ceremóniákon, bírósági ügyeken, mexikói felkelésen és 
izlandi mondákon át mindenre , ráöltözet". Ezzel az örök érvényű képlettel 
Geertz szerint Turner szem elől tévesztené azt a sokrétű kulturális tartalmat, 
melyet az egyes kultúrák a maguk sajátos szimbólumrendszerével mint 
speciálisan rájuk jellemző eidoszt és etoszt fejeznek ki. Paola Ivanov behatóan 
analizálta Turner , Chihambáit" és a , limitás", , communitas" fogalmakat, azzal 
az eredménnyel, hogy Turner személyes és emelkedett intuícióját tekinti 
teóriaalkotásának alapjául. A kritika szerint az etnológus Turnerből spekulatív 
filozófus lett, kinek azon fáradozásai, hogy a gondolatait az egész társadalomra 
alkalmazza, pontatlanok és nem elfogadhatók, sőt empirikusan sem 
megalapozottak. A deduktívan megcélzott eredményei homályosak és tetszés 
szerint átvihetőek más elméletekre. A , liminalitás" és a , communitas" fogalmak 
gyerekesek, és az idő folyamán gyorsan lestrapált frázisokká kallódtak. (Ivanov 


1993). 


Turner hitt a kreatív, zseniális személyiségben és ennek strukturaváltoztató 
erejében, melyet a rituális folyamatok alkalmával a személy magából áraszt. 
Valószínűleg személyes élettapasztalata, minimális részvétele a hatvanas évek 
anti-kulturális terveiben áll ezen szemléletmód hátterében. Michael Foucault 
munkái azonban megkérdőjelezik a személy ilyenfajta erejének megjelenését, 
bemutatják mennyire mélyenszántóak és hosszú távúan hatásosak a diszkurzív 
szabálymechanizmusok, a hatalom-kódolás fölé emelve ezeket, az ábrázolt 


személytől függetlenül. 


Turner néhol hajlott az idealizálás és az túlzások felé. Főleg utolsó műveiben tette 
közzé üzenetét: társadalom-változtató erejének hírét és a homo religiosus 
jelentését. Úgynevezett communitas-koncepciójának bemutatásában műveinek 
idealizált alapvonala mutatkozik meg. Turner nem szentelt figyelmet annak, 
hogy a társasági élmény átváltozhat egy tömegmagatartássá, melyben a ünnep 
pogrommá válik, és egy társasági , mi"-ből egy mások elleni gyűlölet növi ki 


magát. (Stagl 1974) A limináris reflexivitás bölcsessége mögött, melyet Turner a 

tradicionális átmeneti rituálékban csodál, megbújnak a neofita szemszögből 
szenvedéssel teli tortúrák és szörnyűségek. Azt, hogy a kezdeti fázis sokszor arra 
is szolgál, hogy az idősebbek hatalmát és hierarchiában betöltött helyét 
kitörölhetetlenül és brutálisan belesulykolják az emberbe, Turner nem veszi 


figyelembe. (Baudler 1994) 


Turner idealizálásra való hajlama ott is megmutatkozik, ahol levezetéseit 
irodalomból vett példák segítségével támasztja alá. Ciatanya és Franciscus mint 
az áhítatos irodalom költői ragadtatták el, és ha Turner például a gyengék 
hatalmáról ír, egy udvari bolondra, szent koldusokra, fajankókra hivatkozik, akik 
a szépirodalom  mesevilágából származnak, úgy, ahogyan ezeket a 
társadalomtörténet és a szociológia bemutatja. A dinamizmus, kreativitás, 
transzformálhatóság, amiket Turner rituáléelemzéseiben állandóan kiemel, 
könnyen elfeledtetik, hogy a liminális kreativitásnak nem kell feltétlenül 
megjelennie, valamint hogy az unalom és a monotónia szintén a rituális 


folyamatok karakterisztikái közé tartoznak. 


Azt, hogy Turner műveinek profilja — a struktúra-funkcionalitás 
szemléletmódjának börtönéből való menekvés módjára formálódik, maga az író 
állandó jelleggel hangsúlyozta. Bizonyos esetekben - így a Turner-kritika — az 
írónak nem sikerült levetőzni ezt az örökséget. Épp a struktúrfunkcionalizmussal 
való összeütközése kényszerítette arra, hogy szimbólumtanát és rituálé-analízisét 
a struktúrából levezetve gondolja át. Saját struktúra-koncepciójából azonban 
hiányzik a történelmi mélység és a mozgékonyság. (Koselleck és Roberts 1979) 
Világossá válik azonban, hogy egy domináns szimbólumrendszer a 
szociálstrukturális változékonyság kifejezéseitől függ. Az író által , ideologikus 
pólusnak" nevezett rituális szimbolika például, melyben  , kulturális 
szempontok",  , ötletek" kell, hogy  koncentrálódjanak, szociokulturális 
ambiguitást mutat, mely a morális és szociális rendet kapcsolja össze. Amennyire 
Turner a rituálé mint , szociális multifunkcionális ragasztó" felfogása ellen 


védekezett, nem tudta a rituálé szociokulturális stabilizáló funkcióját, így az 

inverziós rituáléét és a , communitas"-ban a liminális reflexivitásét sem kiemelni. 
Turner így állandó jelleggel hangsúlyozta, hogy az , anti-stuktúra", amit ő később 
szívesebben nevez , proto-struktúrának" , nem a , struktúra" ellentéte, hanem egy 
kontraszt. Az ,anti-struktúra" így nem egy teljesen más fogalom, hanem a 


struktúra konstruktív megújulásának forrása. 


Ahogy Malinowskinak is a szemére vetették, hogy etnológiája trobriandikusan 
ethnocentrikus, Victor Turner rituálé- és szimbólumtanánál is beszélhetünk egy 
ndembu-centralizmusról. Azért kell hangsúlyoznunk, hogy Turner szimbólum 
elméletét afrikai ,közegben" dolgozta ki, mert ez nem felelt meg az általános 
érvényesség — igényének, ugyanis a szintén Afrikában kidolgozott 
szociálstrukturális törvényekhez hasonlóan problémák merültek fel az elmélet 


más kontextusban való átültetésekor. 


Az olyan társadalmak, melyek nem hasonlóan szervezettek, mint az afrikaiak, 
tehát kétoldalúak és/vagy egyenlőek, mint pl. a délkelet-ázsiaiak, a szimbolikus, 
illetve ritualitást érintő határvonal más minta alapján épül fel. Itt egy 
ritualitásban szegényebb társadalommal számolhatunk, mely a Turner által 
meghatározott rituális átalakulási folyamatok univerzalitásánál magyarázatra 


szorul. (Bráunlein és Lauser 1996) 


Turner műveiről végső bírálatot mondani nem volna helyes. Kiterjedt műveinek 
elemzése még nincs lezárva. Sokrétű munkásságának javaslatait csupán most 
vizsgálják egyes humán tudományok ágazatai. A Victor Turner által bemutatott 
rituálé és szimbólum változtató erejének és dinamikájának fogalma, valamint a 
,Tituális ember" kulturális folyamatok részvételében való bemutatásának 
igyekezete alapján joggal sorolhatjuk Turnert a vallástudomány klasszikusai 


közé. 

Társadalmi dráma és a vallás 


Miután igyekeztem bemutatni Turner szemléletét, különös tekintettel 
rítuselméletére és abban a liminalitás és a  kommunitás fogalmaira, 
kifejezettebben a vallásra vonatkozó kijelentései nyomán haladunk tovább. 
Turner műveiben kétféle értelemben beszél vallásról. Az egyik az általános 
értelemben vett vallás, amely az írásbeliség előtti népek vallása, illetve a kifejlett 
kultúrákban fellelhető vallás — elsősorban, de nem kizárólagosan a kereszténység. 
Ezt a vallás-fogalmat vagy vallás-megközelítést vallástörténetinek nevezhetjük, 
minthogy Turner igényes és művelt olvasóként fejtegetéseiben egyszerűen 
átveszi a történészek és teológusok állításait. Érdeklődése azonban a vallási 


hagyományok és formák vonatkozásában elsősorban nem történeti jellegű. 


A szociokulturális tapasztalatok leírásának és értelmezésének új útjain kell 
rögzíteni a szimbolikus cselekvés formáit. Ezek részben a filozófiában és a 
tudományban mutatkoznak meg, részben a művészetben és a vallásban. Ez az 
alapvető paradigma (root paradigm) a mártíromságban kifejeződő altruizmus, s ez 
jelenik meg a zarándoklatok során tapasztalható vitalitásban, amelyben a 
résztvevők bizonyos hitben elmélyülnek, ami a közöttük lévő sokrétegű 


különbségek áthidalására teszi őket alkalmassá. (Turner 1975, 15) 


Turner antropológus volt, a társadalom és benne az ember alapvető 
jellegzetességeit és funkcióit kutatta. E meghatározottsága volt az, ami miatt egy 
másik értelemben is beszélt vallásról, amely művére kifejezetten jellemző, s 
amellyel ő maga is megkülönböztethető számos más vallástudóstól és vallás- 
felfogásától, amely alapján a neodurkheimi iskolába tartozónak mondható. Ezt a 
másik féle vallásfogalmat funkcionálisnak tekinthetjük, amely elsősorban arra 
fókuszál, milyen szerepet játszik a vallás — mint szemléletalakító rituálé és sajátos 


átmeneti közösséget alakító erő — a társadalom és az egyén életében. 


A rituális folyamatról szóló előadásait Turner a XIX. század nagy 


antropológusáról, Morganról elnevezett sorozat keretében tartotta, s ennek 

kapcsán megragadta az alkalmat, hogy bevezetőjében összevesse Morgan és 
mások vallással kapcsolatos nézeteit a sajátjáéval. Ebben az összehasonlításban 
két fontos különbségre hívta fel a figyelmet. Az egyik a vallás érthetősége és 
jelentősége közötti különbségtétel. Miközben Morgan és más kortárs 
antropológusok érthetetlennek tételezik a primitív népek  mítoszaiban, 
rituáléjában és más közösségi vonatkozásaiban tetten érhető vallást — amivel 
Turner nem értett egyet — azonban nem vitatták a vallásnak a törzsi életre 
vonatkozó racionalitását, amint természetesen Turner sem. Másrészt ezek a 
kutatók részben módszertani alapállásukból fakadóan, részben a XIX. századi 
erőteljes racionalizmus igényeinek megfelelően tagadták, hogy ,,... ezeknek a 
jelenségeknek valamilyen emberfölötti eredetük lenne; ám egyikük sem tagadta a 
vallási hiedelmek és szertartások rendkívüli jelentőségét mind az ember 
társadalmi, mind pedig pszichikai struktúrájának fenntartásában és radikális 


átalakításában." (17-20) 


Turner antropológiája alapján a vallást elsősorban a rítussal azonosíthatjuk. A 
rítus — amint fentebb láthattuk — számára nem a társadalom leképeződését 
jelentette, hanem olyan hatóerőt, amely a gondolkodást és a társadalmi 
struktúrákat átalakítja. Durkheimhez hasonlóan Turner számára a rítus a vallás 


és a társadalom alapja, alkotója és újrateremtője. 


A vallás olyan funkció, amely elsősorban átmenetek idején aktivizálódik, illetve 
ezek során figyelhető meg dinamikája. Az átmenetek történhetnek a személy 
életében (erre inkább van Gennep hívta fel a figyelmet), valamely kisebb 
közösség életében, de akár az egész társadalom életében is. A vallás ezekben az 
átmenetekben központi hatóerő, amely révén a társadalmi dráma középső, 
liminális / liminoid fázisában új szemlélet és új struktúra születik. A vallási a 
maga hatását ebben a középső fázisban, a communitasban fejti ki, az új szemlélet, 


társadalmi pozíció és struktúra inkább következménye annak. 

Másrészt Turner számára a vallás a társadalmi dráma koncepciójából adódóan 
anti-strukturális tényező. A liminális, illetve liminoid fázisban lévő emberek 
sajátos — közösség-tapasztalata, — amely révén alapvetően  átalakul(hat) 
gondolkodásuk, egyéb társadalmi meghatározottságaikat átszelő, azokat 
viszonylagossá tévő és szoros kapcsolatokat él(hetjnek át, és ebből a 
tapasztalatból fakadóan az új struktúrában más pozíciót foglal(hat)nak el, azt 


másképpen fog(hatjják fel és alakít(hatjják át. 


A turneri vallásfogalom - anélkül, hogy műveiben egyszer is konkrét 
meghatározást kísérelt volna adni rá — eszmei és strukturális jellegű, az embert és 
a társadalmat magyarázó és még inkább alkotó erő. Az ilyen értelemben vett 
vallás metafogalom, hiszen általánosságban véve nem kötődik valamely konkrét 
vallási hagyományhoz, ugyanakkor különböző primitív vagy akár magasan 
fejlett vallások története során tetten érhető. Ugyanakkor a vallástörténeti 
értelemben vett vallási hagyományokon kívül, a profánnak mondható 
társadalomban lezajló átmeneti folyamatok során megjelenő hatékony 


szimbólumok is ugyanennek a vallásnak tekinthetők. 


Turner művei mögött általában is megfigyelhető egyfajta pozitív evolucionalista 
történelemszemlélet. A liminális fázist státusemelkedés, előrelépő reintegráció 
stb. követi. Ez a szemlélet valóban jellemzi szemléletét. Alighanem összefüggést 
tételezhetünk fel e történelemszemlélet és kialakuló, majd erőteljessé váló 
katolicitása között, amelyet szintén üdvtörténeti alapállás jellemez. Kortársai 
között ott található Teilhard de Chardin, Romano Guardini, Karl Rahner és olyan 
történészek, mint Toynbee vagy a filozófus Karl Löwith, akik ebben az 
üdvtörténeti perspektívában gondolkodtak. Bár Turnernél kevés konkrét utalást 
találni a felsoroltak munkáira, szerteágazó műveltsége révén feltételezhető, hogy 
érzékelte az általuk explicite is reprezentált vallási szemléletet. A velük való 


szellemi rokonsága kézenfekvőnek tűnik. 

A Turnerrel kortárs antropológusok (pl. Clifford Geertz, Melford E. Spiro, 
Vincent Crapanzano, James W. Fernandez, Sherry B. Ortner, Mary Douglas stb.) 
vonakodtak attól, hogy a vallásnak konkrét antropológiai definíciót adjanak, 
hiszen kutatásaikban tapasztalták, hogy a vallásnak nevezhető kulturális 
dimenzió milyen összetett. Talán ugyanebből az alaphelyzetből következően, 
miszerint elsősorban az írásbeliség előtti népek kultúráját kutatták, egy-egy 
kutatásban egy átfogó vallást tételezhettek, még akkor is, ha ez a vallásnak 
nevezett kulturális dimenzió más törzsek vizsgálatánál inkább kevesebb, mint 
több közös elemmel rendelkezett. A mai antropológusok több figyelmet 
szentelnek a komplex társadalmak plurális kulturális alapszövetének s ebből 
következően a vallási pluralizmusnak, a különböző vallási hagyományok 
együttes jelenlétének, illetve a korábbi megfigyelések során nem tapasztalt új 
vallási elemeknek és ezek hatásainak, valamint legújabban a vallási 


fundamentalizmusnak. 


Turner vallásról vallott nézeteinek egy további sajátossága az exkluzív vagy 
szélsőséges funkcionalizmus tagadása, amely abban mutatkozik meg, hogy ő a 
vallásban a transzcendens dimenziót nem pusztán tételezi, hanem elfogadja, sőt 


vallja. 


Az én szemléletem eltér — bizonyos más 
antropológusokétól, akik a vallást neurózistünetnek 
vagy kulturális — védekezési — mechanizmusnak 
tekintik. — E felfogások számára a vallás 
epiphenomenon, én ellenben ontológiai státusként 
fogom fel. (Turner 1975, 57) 


Ezen a ponton antropológiáját és módszertanát ugyan számos kritika érte, 
melyek szempontjai érdekesek és érvényesek, figyelembe kell vennünk ezt a 
jellegzetességet. Turner nem tartotta adekvátnak, hogy Max Weber magát vallási 


botfülűnek nevezte, mert számára fontos volt a vallás olyan belső megértése, 


76 Részletesebben a pszichológusok szimbólumértelmezésének kritikájáról in Turner 1967, 33kk. 

amely az adott vallás hívei és azok hite szempontjából való érzékeny közelítést 
jelentett. Nem vallotta ugyan Rudolf Ottóval, hogy a vallás tanulmányozása csak 
a numinózus iránti érzékkel rendelkezők számára lehetséges, de a radikális 
értelemben vett módszertani ateizmus álláspontját elutasította. E két pont között 
helyezkedett el nézetével és módszerével, s elméleti alapon bármennyire is jogos 
az ilyen álláspont sokrétű és kritikus elemzése, Turner a maga műveivel, 
leírásaival és rendszeralkotó vagy legalábbis rendszeralkotást provokáló 
elméleteivel valami egyetemeset és megkerülhetetlent alkotott a vallástudomány 


antropológiai tudományterületén. 


A modell alkalmazása 


Turner a társadalmi dráma és a hozzá kapcsolódó többi kultúrantropológiai 
kulcsfogalmat az ndembu afrikai, törzsi, rurális közegben szerzett megfigyelései 
alapján dolgozta ki. Egy másik kontinens egészen más populációjának viszonyai 
képezték azt az alapot, amire fogalmi rendszerét építette. A fogalmak 
érvényességi körét ő maga egyetemessé tette, ami után számos további 
vizsgálódásban Turner és követői e fogalmakat az eredeti kontextustól 
radikálisan különböző folyamatok leírására és értelmezésére használták, számos 


tudományterületen, a pedagógiától a pszichológián át a nyelvelméletig menően. 


Turner az antropológiában , generalistának" tekinthető, a szónak abban az 
értelmében, hogy megfigyeléseinek kulcsfogalmait elméletében átalánossá, 
egyetemessé tette. Ezzel kapcsolatban komoly kritikák is érték a szakma 
legkiválóbb képviselői részéről - hasonlóan egyébként van  Gennep 
rítuselméletéhez. (Vö. Geertz in Turner és Brunner 1986, 373kk) Ezt a problémát 
maga Turner is érzékelte, és a társadalmi dráma fogalmával kapcsolatban 
megjegyezte, hogy földrajzi és történeti szempontból egyaránt egymástól igen 
nagy távolságra eső kultúrák elemzésére használta a fogalmat, s ezzel saját 
szakmai kompetenciájának határait is átlépte. (, I have trespassed beyond the limints 


of my disciplinary competence of several occasions." - Turner 1974, 17) Azzal 
y p y Pp 

indokolta ezt a tágasságot, hogy az emberiség gondolkodásának sokféleségét 
akarta bemutatni, s ebben megtalálni, illetve igazolni annak bizonyos alapvető 


azonosságát. 


További reflexiót igényel azonban annak tisztázása, hogy milyen 
segédpremisszák tették lehetővé az adott kontextustól az egyetemes fogalomig 
jutást. A társadalomtudományi elméletalkotás ugyanis különbözik a filozófiaitól 
vagy a matematikaitól. Utóbbiakban a fogalmak egzakt kidolgozottságuk esetén 
eleve egyetemesnek számíthatnak, még akkor is, ha ezt az egyetemességet egy 
adott matematikai vagy filozófiai rendszer keretén belül értelmezhetjük csak. A 
társadalom- és embertudományok esetében azonban a legalapvetőbb fogalmak 
is, mint pl. ember, társadalom, kultúra, vallás stb. alapvetően kontextushoz 
kötöttek, jelentésük az adott közeg határát túllépve megváltozik. Turner falui és a 
kelet-közép-európai falvak olyan sok szempontból különböznek, hogy amit ő 
falunak nevez, annak ebben a kulturális régióban nincsen megfelelője s fordítva, 
az itteni falvak leírására alkalmazott kulcskifejezés használhatatlan a dél-afrikai 
village-ek esetében. A társadalomtudományi fogalomalkotásban a kontextus 
mellett segédpremisszaként egy olyan ember-, társadalom- vagy világkép 
szolgál, amelynek legfőbb jellemzője a globális egyetemesség. Az az elképzelés, 
miszerint az ember a világ minden kultúrájában ember, hogy létezik egy 
kultúrák fölötti lényegtér, amelyben a kulturálisan konkrét fogalomnak megvan 
az egyetemes, kultúrafüggetlen fogalompárja. Ez a metafogalmi vonatkozás teszi 
lehetővé az egy adott kulturális közegben alkotott fogalmak transzferálhatóságát, 


átvitelét egy másik kulturális közegre. 


Ezt az elméleti jellegzetességet, a gyakorta nem reflektált segédpremisszát a 
társadalomkutatók általában azzal a módszertani stratégiával hidalják át, hogy 
törekednek egymástól nagyon különböző kulturális közegben megfigyeléseket 
végezni. Ha ezek alátámasztják egy-egy fogalom vagy összefüggés 


érvényességét, a fogalmat lehet egyetemesnek tekinteni. Maga Turner a 

liminalitás fogalmát sikeresen alkalmazta például Mexikóban is, illetve nem 


csupán rezidens falvakra, hanem a zarándoklatok eseti közösségeire is. 


A liminalitás fogalma ezek alapján különösebb módszertani aggály nélkül elvileg 
alkalmazható a kelet-közép-európai társadalmi átmenet vizsgálatára. A 
kontextuális togalmak egyetemesítésének fentebb jelzett logikája azonban arra az 
éberségre kötelez, miszerint a fogalom kelet-közép-európai operacionalizálásakor 
eredeti változókat is alkalmazni kell a vizsgálati modellben, s ezek kiválasztását 
meg kell indokolni, méghozzá az eredeti vizsgálati változókhoz való pozitív 
viszony igazolásával. Mielőtt kifejezetten a régióra jellemző átmenet vagy 
fordulat viszonylatában alkalmaznánk Turner elméletét, lássunk egy példát arra, 
hogyan alkalmazza ezt egy szerzőpáros a II. világháborút követő társadalmi 


változásra. 


Egy példa: nácitlanítás 


Uta Gerhardt és Gösta Gantner a turneri liminalitás modellt a II. világháború 
utáni ún. Entnazifizierung (nácitlanítás) folyamatára alkalmazták, és ebben hat 
olyan pontot találtak, amelynek leírása és értelmezése így lehetséges. A 
szerzőpáros , hipotetikus rituálé"-nak nevezte a vizsgált folymatot, hiszen az 
elsődleges aktorok és a közvetlen vagy közvetett résztvevők szándéka nem 
valamilyen rituális folymat végzése volt, ám a leírás számára értelmesnek 
tartották feltételezni a , rituálé" mechanizmusainak jelenlétét. Bár itt egy olyan 
történelmi korszakról és egy abban nagyon spaciális helyzetű országról van szó, 
számunkra azért érdemes bemutatni eljárásukat, hogy egy példát lássunk egy 
egész társadalmat differenciáltan érintő folyamat ilyen értelmezésére. 
Természetesen a hivatkozott történelmi periódus összetettségi foka rendkívül 
nagy, s maga a német történettudomány is küzd az események és összefüggések 
feltárásával. Számunkra, amint a szerzők számára is, nem a tényfeltáró és elemző 
történészi megközelítés szempontjai a fontosak, hanem maga a hipotetikus 


értelmezési modell. A kelet-közép-európai térség vonatkozásában a párhuzamos 

történelmi folyamat szintén a II. világháború utáni évek voltak, amivel ebben a 
munkában nem foglalkozunk. Ám a liminalitás modelljének nagy társadalmi 
változások értelmezésére való transzferálására ez jó példát kínál. (Gerhard és 


Gartner 2004)) 


Új kezdet 


A liminalitást biztosította ebben a folyamatban egy szándékolt abszolút kiinduló 
pont kijelölése, egy olyan éles határ meghúzása, amely kapcsán a múlt és a jelen 
világosan és egyértelműen szétválasztható. Az 1945 és 1949 között eltelt idő alatt 
számos intézményt azzal a szándékkal zártak be, hogy ezáltal egyértelműen 
lezárják a múltat, és egy következő, új, az előzőtől egyértelműen eltérő korszakot 
nyissanak meg. A szerzők , nulla órának" (Stunde Null) nevezték ezt a 


vonatkozást, utalva az elmúló és a kezdődő napot elválasztó időpillanatra. 


Büntetőeljárások 


A második liminalitási momentumot a náci rendszer legfőbb háborús bűnösei 
ellen indított büntetőeljárások és azt ezt követő büntetések végrehajtása jelenti. 
Miközben a társadalom legnagyobb része igyekezett minél gyorsabban 
visszatérni a , normális élet"-be, s a működő demokrácia viszonylag gyors 
tempóban helyreállt, aközben az elítéltek börtöncellákban vagy büntetőtáborok 
barakkjaiban ültek, teljesen kizárva a többségi társadalmi folyamatokból. Ezalatt 
a számukra speciális idő alatt alkalmuk nyílott a múlt átértékelésére, annak a 
múltnak, amely számukra már csak emlékeikben és következményeikben volt 
jelen, de nem mint működő társadalmi modell, amellyel valódi módon lehetne 
azonosulni. Az átgondolás után - talán esetenként a , megtérés" kifejezést is lehet 
alkalmazni - és a kiszabott büntetés letöltése után kiléphettek a liminális 


szakaszból, és beléphettek a köztársaság társadalmába. 

Internálás 


Egy további momentum a társadalmi vagy politikai funkciótól való eltiltás, amit 
a szerzők az internálás (Internierung) kifejezéssel jelölnek. Itt azonban nem arról 
van szó, hogy a bűnösöket életük végéig internáló táborokba száműzték volna, 
hanem arról, hogy az új társadalmi viszonyok között nem engedték őket aktív 
szerephez jutni, és a demokráciára való veszélyességi fokuk mértékében gyakran 
teljesen kizárták őket az új rendszerből. Azt a , helyet", amely a nyilvános 
társadalmi kommunikációs aktivitás teréből a kizártak számára létesítettek — az 
amerikai megszállók valóságos elkülönítőinek mintájára — azonnali elkülönítőnek 


(automatic arrest) nevezik. 


Munkavállalási tilalom 


1944 őszétől az egyes nácik által uralt területek visszafoglalását követően a még 
érvényben lévő nemzeti szocialista törvényeket és rendeleteket azonnal hatályon 
kívül helyezték, és az ott működő náci szervezeteket feloszlatták, intézményeiket 
bezárták. Az alkalmazottakat el kellett bocsátani, és az érvényes direktívák 
értelmében eltiltották őket a munkavállalástól. Az eltiltásnak különböző 
fokozatai voltak, az azonnali és végleges eltiltástól a részleges és átmeneti 
eltiltásig. Ez a tilalom az érintettek számára liminális helyzetet teremtett, mert 
nem folytathatták addigi munkájukat, s más munkahelyet pedig hosszabb- 
rövidebb ideig nem kereshettek. A visszailleszkedésre csak gondos vizsgálatok 
után adtak engedélyt a hatóságok, s az új munkahelyen is kiemelt figyelemmel 
kísérték és ellenőrizték a visszailleszkedés folyamatát. Az ellenőrzések 
mindenképpen azt szolgálták, hogy a korábbi rendszer elkötelezettjei számára a 


beilleszkedés útját megnehezítsék. 


A választójog megvonása 


A társadalmi életből való időleges kizárás egyik eszköze volt, hogy az egykori 
nemzeti szocialista párt tagjaitól megvonták a választójogot, így ők nem vehettek 


részt az 1946-os választásokon. 


231 


Társadalmi dráma 


Esküdtszék 


A nácitlanítás 1946 és 1949 közötti éveiben az amerikai zóna felfogható úgy is, 
mint egyfajta communitas. Minden tizennyolc év fölötti lakost esküdtszék elé 
hívhattak, ahol írásban vagy szóban is részletesen számot kellett adnia a NS 
rendszerhez való kötődéséről és az abban végzett cselekedeteiről. A vizsgálat 
eredményét határozatban rögzítették, amellyel az illetőt adott esetben bizonyos 
vezeklésre kötelezték, s jogainak teljes körű használata csak ennek leteltével, 
illetve a kirótt feladatok teljesítésével vált lehetségessé. Amikor ez megtörtént, 
akkor , hagyhatta el" a communitas-t, és integrálódhatott a társadalomba. A 
vizsgálati űrlapok kitöltését rendkívül komolyan kellett venni, mert ha a hatóság 
bármilyen hibát észlelt, az illető megbízhatósági besorolásán változtatott. Sőt a 
nácimentesítési folyamat lezárása után is, ha fény derült hamis adatközlésre, 
annak komoly büntetőjogi következményei lehettek és lettek is. Ilyen esetekben 


az illetőknek vissza kellett térniük a liminalitási zónába. 


Rendszerváltozás: liminoid fázis 


A XX. század Kelet-Európájáról írt művének második kiadásában J. R. Campton, 
oxfordi kelet-európatörténész az 1989—1991-es politikai fordulatot közvetlenül 
követő korszakot három alfázisra bontja, s bár nem hivatkozik e fázisok 
értelmezésével kapcsolatban semmilyen elméletre, szembeszökő a hasonlóság a 
Turner által kidolgozott liminalitás fázisaival. Az első szakasz a kommunizmus 
megszüntetésének fázisa, amelyhez a titkosrendőrség erőteljes korlátozása vagy 
megszüntetése, a vezető párt szervezeteinek kitiltása a munkahelyekről és 
általánosságban befolyásának visszaszorítása. A következő fázis a demokrácia 
apparátusának megalkotása, a szabad választás kereteinek kidolgozása, az új 
parlament felállása, civil jogok törvényi garantálása stb. Végül a harmadik fázis, 
amely némely országban egyre inkább rutinizálódik, másokban ellenkezőleg, a 
folyamatos bizonytalanság korszaka, a demokratikus intézmények működésének 
korszaka. Ez a folyamat az érintett országok kisebb hányadában az 
autoritarianizmus hagyományának folyamatossága mentén zajlott, többségükben 

a korrupció korróziója jelentős frusztrációs tényező, amely bizonyos esetekben 


óriási méreteket öltött. (Crampton 1997) 


Hankiss Elemér, aki a kelet-közép-európai régió átmeneteinek nemzetközi 
szinten is elismert kiváló kutatója, egy 2007-es tanulmányában felveti annak a 
lehetőségét, hogy a kelet-közép-európai átmenetet a turneri liminalitás 
fogalmának segítségével modellezzük. Az esszé az ötlet sarokpontjait rögzíti 
csupán, a Hankissra jellemző lendületes és gazdag képiségű stílusban 
megfogalmazva. E fejezet bevezetéseként - mielőtt saját meglátásainkra 
rátérnénk - érdemes összefoglalni Hankiss gondolatébresztő ötleteit, esetenként 
jelezve azokat a helyeket, ahol további pontosítást, esetleg korrekciót igényelnek. 


(Hankiss 2007) 


Hankiss fentebb hivatkozott esszéjében Turner: Ritual Process c. könyve alapján 
gondolta át a liminalitás alkalmazhatóságát, s miután röviden bemutatja a könyv 
gondolati vázát, mindjárt egy hiányra is felhívja a figyelmet. Nevezetesen arra, 
hogy Turnernél a liminális státus után mindig a reintegráció fázisa következik, 
ami egyfajta pozitív vagy inkább optimista történelmi teleológiára enged 
következtetni. Anélkül, hogy Hankiss egyetlen példát is említene, megjegyzi, 
hogy a liminalitást követően további hanyatlás is lehetséges. Az átmenet olyan 
terheket ró a résztvevőkre, hogy a társadalmi csoport szétzilálódhat, a 
társadalom tagjainak magatartása és tudata eltorzulhat, és akár hosszú időre 
, megnövekszenek a társadalmi különbségek, kiélesednek az ellentétek, nem 
igazán buzognak föl az alkotó energiák, nem a közösségi szellem, hanem a 
magánérdekek ricsaja hatja át a társadalmat". A tásadalmi dráma ilyetén 
kimenetét Hankiss a liminális folyamat negatív változatának nevezi, s nem 
tagadja, hogy erre a Turner által nem elemzett és fogalmilag sem tisztázott 
változatra azért van szükség, mert a kelet-közép-európai társadalmak elmúlt 
húsz esztendejének folyamatai nem írhatók le a turneri reményteli 


társadalomképbe illő liminalitással, hanem felvetik annak a lehetőségét, hogy 

sikertelen lesz ez az átalakulás, amit Turnerre alapozva, de fogalmi rendszerét 


kiegészítve negatív liminalitásnak kell nevezni. 


A kelet-közép-európai átmenet valóban liminális helyzetet idézett elő a 
társadalmakban, mert a szocialista rendszer struktúráiból a demokratikus és 
kapitalista rendszer struktúrái felé indultak el, ami azzal járt, hogy a múlt 
struktúráit — amennyire csak lehetett — le kellett rombolni, és hozzá kellett látni új 
intézményrendszer kiépítéséhez. A liminális korszak káosszal jár, ami ezekre a 
társadalmakra is igaznak tekinthető, hiszen a lerombolt régi és az egészen ki nem 
épült új rendező elvek és intézmények egyszerre többféle logikával működnek, 
ami nem is eredményezhet mást, mint összevisszaságot. A folyamatban 
kulcsszerpet játszanak a beavatók, akik Turnernél a törzs vénjei, varázslók, a 
kelet-közép-európai átalakulásban azok a nemzetközi pénzügyi és politikai 
szervezetek, amelyek a folyamatokat nemcsak figyelemmel kísérik, hanem abba 
intézkedésekkel és egyéb más technikákkal be is avatkoznak. A szigorú, titkos 
tudással és megkérdőjelezhetetlen tekintéllyel rendelkező rituális aktorok majd 
akkor tekintik az ex lex állapotban leledző társadalmat érettnek, ha mindenben 
követi előírásaikat. Hankiss kritikusan megjegyzi, hogy ezek a nemzetközi 
szereplők már számos társadalmat hosszú időre élhetetlen és nyomorult 
korszakba taszítottak, s csak reménykedni lehet, hogy ebben az átmenetben ez 
nem így történik. Az aktorok közé sorolhatók a párhuzamban az ország legfőbb 


politikai vezetői. 


Ebben a különleges, minden tekintetben paradox átmenetben kiemelt szerephez 
jutnak különleges, mesebeli, mítikus lények (pl. a yoruba vallásból ismert 
tricksterek), amelyek az adott helyzetnek részben kihasználói és haszonélvezői, 
részben előmozdítói, ám a liminális szituáció populációja soha nem tudhatja 
bizonyosan, hogy pozitív vagy negatív következménnyel jár-e, ha követik őket. 
Az ezzel ellenkező végletet a rendcsinálók jelenítik meg, akik a struktúra 


képviselői az anti-struktúrával szemben. 

Hankiss elemző ötletsora, amelyben Turner liminális fázisra vonatkozó 
alapelemeit használja a kelet-közép-európai átmenet értelmezésére, akkor válik 
igazán kritikussá, illetve szembeállítóvá, amikor a communitasról, illetve a 
liminalitásból a visszailleszkedés felé való elmozdulásról beszél. E sötét tónusok 
bemutatásakor ugyan többször is megjegyzi, hogy talán csak magyar jelenségről 
van szó, de hipotézisét fenntartja az egész régióra vonatkozóan. A communitas 
még nem jelent meg ebben a régióban, sokkal inkább a részérdekek egymás ellen 
feszülése a jellemző. A liminális fázisra jellemző kreativitást a nyugati elemzők 
nem tapasztalják, inkább a fejlettebb társadalmak hibáinak megismétlését. A 
communitas olyan közösségi tér, amelyben a felvetések és megoldási lehetőségek 
színes ötlet-arzenálja van jelen, míg ezekben a társadalmakban nem jelenik meg 
az építő közbeszéd. A visszailleszkedés feltétele és egyben jele is a turneri 
koncepcióban az új identitás megjelenése, az átmenet térségében ezzel szemben 
részidentitások egymás elleni küzdelme tapasztalható, valamint egyfajta 
identitás-mánia, amely a realitásokat figyelembevevő tervezés helyett belevész az 
identitás hangsúlyozásának témaköreibe. A liminális fázis káosza és fájdalmai 
végül letisztuláshoz vezetnek, amely révén a múlt és a jövő érthetőbbé, 
kezelhetőbbé válik, ezzel szemben a térség társadalmai visszafelé tekintve 
történelmük csupa sötét emlékét látják, a jövővel kapcsolatban pedig a 
bizonytalanság a meghatározó közérzés. Végül a liminalitás szakaszán áthaladva 
Turner modelljében előrelépés történik a személy és a közösség életében 
egyaránt. Ennek jeleit Hankiss nem látja a térség országaiban, inkább egyfajta 
,hagy regresszió" jelenik meg számára, amely modellel azonban már elhagyja 


Turner elemző fogalmait. 


Hankiss gondolatébresztő és hipotetikus esszéje két szempontból is értékes a 
kelet-közép-európai társadalmi átmenet vallástudományi vizsgálata számára. 
Egyrészt a turneri társadalmi dráma és liminalitás modelljének alkalmazásával 
igazolja azt a felvetést, hogy az átmenet értelmezése ezzel a fogalmi készlettel és 


összefüggésrendszerrel lehetséges, másrészt a turneri műből leltárba veszi azokat 

a kulcsfogalmakat, amelyhez kortárs társadalmi jelenségek párhuzamai 
kínálkoznak. A későbbiekben mindkét szempontot nyomon követjük, miközben 
a hipotézist még inkább alátámasztjuk, az elemzési szempontokat pedig 


kritikusan pontosítjuk. 


Liminalitás index 


Victor Turner társadalmi dráma elméletét a kelet-közép-európai társadalmak 
1990-et követő korszakára alkalmazva azt mondhatjuk, hogy a kelet-közép- 
európai sajátos kultúrrégió részben a liminális korszakban van, részben pedig 
már túljutott azon. Ezt igazolják a korábbi korszak továbbélései és az új rendszer 
működésének alapvető hibái a nagy társadalmi struktúrák területén, továbbá a 
társadalmi közvélekedés területén az új viszonyokkal kapcsolatos alapvető 
bizonytalanságok. Ahhoz, hogy megállapíthassuk, a régió mely társadalmára 
jellemző a liminoid viszonyrendszer, és melyik van már túl ezen, Turner elmélete 
alapján egyfajta indexet állíthatunk össze. Ezek mentén a liminális korszak 
jellegzetességei szempontjából a régió államait, illetve társadalmait különböző 
csoportokba rendezhetjük egy ,liminalitási index" segítségével.7 Ennek az 
indexnek a változói három dimenziót hivatottak egy modellben megjeleníteni. 
Az egyik a történelmi stabilitás dimenziója, amely az adott államforma 1990 előtti 
hosszabb stabilitási korszakait jelöli. A második az 1990 utáni kortárs stabilitás, 
részben az adott állam önállóságát, illetve az önállóságot követően a kormányok 
és a demokratikus választások rendes menetét mutatja. Végül a harmadik 


dimenzió a közvélemény vélekedése a demokrácia intézményeiről és működéséről." 


Azon országokban, amelyekben a történelmi és a kortárs stabilitás hosszabb 
korszakokra jellemző, és a közvélemény is nagyobb koherenciát mutat a 


demokratikus intézmények pozitív megítélésében, ott a liminalitási szakasz 





77 Visszautalok itt a régióról szóló fejezetben mondottakra, valamint arra a kísérletre, amit a köz- 
vallásról szóló fejezetben végeztem a régió országainak csoportosításával. A , liminalitás-index" 
itteni kísérlete alátámasztja az ott mondottakat. 

78 Ennek a felvetésnek az előzményét a közvallással kapcsolatban már említettem, itt most kissé 
részletesebben is kifejtem, mert szorosan tartozik Turner liminoid fázis felvetéséhez. 

végéről, a társadalmi normalizálódásról beszélhetünk, és ennek következtében a 
vallási funkciók is a berendezettséget szolgálják. Azokban az országokban, ahol a 
stabilitás alacsony fokú, és a közvélemény erősebben polarizált, ott a vallás is 


megosztó funkciót lát el. 


Anélkül, hogy a régió országait — akár csak közülük példákat válogatva -— el 
kívánnánk helyezni a felvetett modellben, a politikai, illetve állami stabilitás 
vonatkozásában három államtörténet típust különíthetünk el. Az egyikbe 
tartoznak azok az országok, melyek az első évezred végén alakultak, és állami 
szuverenitásukat csak néhány évtizedre veszítették el. Ebbe a csoportba tartozik 
Lengyelország és Magyarország. A térségben még négy állam alakult a jelzett 
korszakban, Csehország, Horvátország, Bulgária és Szerbia, de mind a négy 
évszázadokra volt kénytelen nélkülözni az állami szuverenitást. A mai 
szóhasználat szerinti Csehország voltaképpen három történeti régió közös 
megjelölése, melyek történelme a századok során részben igen eltérően alakult. 
Közös bennük azonban a kereszténység felvétele és elterjedése az első 
ezredforduló környékén. A XV. században a Habsburg Birodalom részévé váltak, 
majd a nemzeti mozgalmak korszakában a cseh nemzeti törekvések voltak 
számottevőek. 1918-tól Csehszlovákia, majd ennek felbomlását követően Cseh 
Köztársaság. Horvátország 1102-ben perszonálunióba került a Magyar 
Királysággal, majd a mohácsi csata után a Habsburg Monarchia része lett, az első 
világháborút követően pedig a szerb-horvát-szlovén kirányságé, a későbbi 
Jugoszláviáé. Önállóságát 1991-ben szerezte meg. A mai Bulgária valójában a 
XIX. század végétől rendelkezik állami kontinuitással. A szerb birodalom ugyan 
a XIV. századtól datálódik, ám rövid két és fél évtized után folyamatosan 
valamely más birodalom fennhatósága alatt volt, míg önálló államiságát csak 
2003-ban kapta meg. Ez a négy állam képezi a régió másik csoportját, amelyre a 
hosszú államtörténet nagy megszakításokkal jellemző. Végül a harmadik 
csoportba tartoznak azok az országok, melyeknek szuverén államisága a XX. 


században vehette kezdetét, pl. Fehéroroszország vagy Macedónia. 

Nyilvánvalóan az említett és az itt említésre nem került országok mindegyikének 
történelme fordulatos, és nem sematizálható. Ugyanakkor a nagy birodalmak 
szorításában mégis jelentős különbségeket figyelhetünk meg közöttük, amelyek 
révén kísérletképpen csoportosíthatjuk őket. Az önálló államiság történelmi 
kontinuitása egyrészről az adott államformák történelmi dátumai mentén 
adatszinten megragadható. Más részről viszont a mai társadalmi és vallási 
átmenet értelmezésekor ezek az adatok bekerülnek a nemzeti önértelmezés és 
identitásteremtés diszkurzív erőterébe. Ebben a hatások kiváltásának eszközei a 
történelmi múlt adataiból való nemzeti érdekek által motivált válogatás, valamint 
a célirányos történelem-teremtés. E folyamat a térség országaiban a XVIII-XIX. 
századi nemzeti ébredési mozgalmakban öltött karakteres formát, melyeknek 
többé-kevésbé meghatározó jelentőséget kell tulajdonítanunk, ha a nemzeti 


történelmet a mai folyamatok egyik magyarázó faktoraként fogjuk fel. 


Az imént bemutatott történelmi változó mellett a második változót politikainak 
nevezhetjük. Ez a rendszerváltást követő kormányok stabilitására vonatkozik. 
Azokat az országokat nevezzük politikailag stabilnak, melyekben a kormányok 
az alkotmányban és a választási törvényekben rögzítettek szerint kitöltik a 
kormányzati ciklust, s a következő kormány is demokratikus választások útján 
áll fel és kerül hatalomra. Természetesen a demokratikus politikai intézmények 
közül a parlament és a kormány csak az egyik, ezenkívül más intézmények is 
vannak, amelyek mentén szintén mérhető az adott ország politikai stabilitása. A 
kormányok és a parlamenti választások megfigyelésében nagy előny a dátumok 
és az arányok egzaktsága. Érdekes megfigyelni, hogy milyen összefüggés van a 
történelmi és a politikai stabilitás között. A hosszabb és magasabb fokú 
kontinuitással rendelkező országokban — bár nem kivétel nélkül — az előbb 
említett értelemben vett politikai stabilitás is nagyobb. A vizsgált régió országai 
közül azok, melyek rövidebb-hosszabb szuverén államiságuk történelmének 
nagyobb részét valamely nagyhatalom részeként élték, ott a jelen politikai 


stabilitás szintje alacsonyabb. Elsődleges példaként adódik a Balkán, ahol a 

tagállamok kiszakadása a balkáni háborúk útján vált lehetégessé, és ahol 
Koszovó alkotmányos, illetve nemzetközi jogi szempontok szerint is igen 
vitatható függetlenségét 2008. február 17-én kiáltották ki egyoldalúan. Ugyanígy 
alkalmas példának tekinthetjük Ukrajnát, ahol az 1991-ben kikáltott 
függetlenséget követően folyamatosan erőteljes küzdelmek dúlnak a keleti és 
nyugati érdekeltségű politikai erők között, kezdve az ún. , narancsos 


forradalommal" egészen az utóbbi évek kormányváltásaiig. 


A harmadik stabilitási mutató a demokrácia alapintézményeiről és ezek 
működéséről alkotott közvélemény. A megkülönböztetés jelentős, hiszen a régió 
országaiban a demokratikus alapintézmények - alkotmány, parlament, 
választások stb. — 1990-et követően hamarosan felálltak, ugyanakkor ezekkel 
kapcsolatban a társadalom véleménye megoszlik. Az egyik véleménycsoport 
szerint maga a demokrácia káros vagy működésképtelen, a másik szerint 
azonban a megfelelő intézmények akár jelentős mértékű működési zavarai 
tapasztalhatók. Az 1999-ben Európa országainak többségében elvégzett kutatás, 
az Európai Értéktanulmány (European Value Studies / Europüische Wertestudie) 
külön figyelmet szentelt a demokráciával kapcsolatos attitűdöknek. Az 
eredmények, melyeket itt részletesen nem szükséges bemutatnunk, az európai 
országokat jól körülhatárolható csoportokra osztják. Az általunk vizsgált kelet- 
közép-európai régió országai a demokrácia alapértékeivel és azok működésével 
szemben egyaránt kritikusak, sőt ezekben az országokban a demokratikus 
intézményrendszerrel szemben a szakértői kormányok, illetve az autoritér 
kormányzási formák iránti szimpátia is szignifikánsan erősebb, mint a nyugat- 
vagy észak-európai országokban. A régió országai között azonban e tekintetben 
két csoport különböztethető meg. Az egyikben a demokrácia kritikus, és a 
szakértői vezetésbe vetett bizalom erősebb, mint a rendszer működésébe vetett. 
A másik csoportban pedig a demokrácia bizonytalan és gyanús, továbbá a 


tekintélyelvű vezetési formákba vetett bizalom erős. Az első csoportba tartoznak 

a közép-európai, posztmonarchikus országok és Lengyelország, az utóbbiba a 


Balkán országai, Oroszország és Ukrajna. (Denz 2002) 


Ha tehát a turner-i társadalmi dráma, kiemelten is a liminalitás elméleti modelljét 
alkalmazzuk a kelet-közép-európai régió átmeneti társadalmainak vizsgálatára, a 
történelmi és a kortárs stabilitásokat és instabilitásokat fokozott figyelemmel kell 
kísérnünk. Sok más lehetőség mellett ennek néhány aspektusát, illetve lehetséges 
változóját példaként foghatjuk fel. Természetesen minden komolyabb 
vizsgálatnak magának kell a megfelelő indexeket összeállítania. A liminalitás 
index kísérlete mellett érdemes kitekinteni néhány példára, melyekben az a 
közös, hogy a turneri liminalitás modellt alkalmazták a régióban különböző 
korszakokban lezajlott folyamatok leírására és értelmezésére. A nemzetközi 
szakirodalomból vett példák adott esetben alkalmat adhatnak további 


összehasonlító kutatások számára. 


Nemzeti mozgalmak és vallás 


A régióban lezajlott 1990 körüli politikai fordulatot megelőzően és követően az 
érintett országok többségében fontos szerepet játszottak olyan mozgalmak, 
melyek az adott társadalom etnikai, nemzeti gyökereire és hagyományaira 
építettek. A korábbi társadalmi berendezkedés szempontjából ezek 
szubkulturális pozícióban voltak, majd a fordulatot követően történetük és 
jelentőségük országonként eltérően alakult. Az átmenet  korszakainak 
vizsgálatakor ezeket a csoportokat, mozgalmakat Turner elméletével 
összhangban olyan kollektív szereplőknek tekinthetjük, melyek nemzeti 
szimbólumokat és játékokat jelenítettek meg; az átmenet rítusainak csoportos 
aktorai. A nemzeti szubkultúrák és az adott társadalomban meghatározó vallás 
egymásrahatásával kapcsolatban Hank Johnston (Swatos 1994, 34) három 
kérdést tartott szükségesnek vizsgálni: 1. a nacionalista mobilizáció kurzusa; 2. a 
demokráciára való áttérés; 3. az állam és az egyház viszonya a függetlenséget 


követően. Munkahipotézisként két szcenáriót tartott lehetségesnek: a) a magas 

fokban artikulált szubkultúra erőteljesebb nacionalista mozgalmat indukál 
szimbólumok propagálása útján és a konkrét korábbi kapcsolati tőkéjének 
segítségével; b) az extenzív vallási szubkultúra moderálja, keretek között tartja a 
függetlenséget követelő nacionalista kurzust, és hasznára válik a demokráciába 
történő átmenetnek. Spanyol és lengyel példákra alapozva az is feltételezhető, 
hogy a világi másként gondolkodók, belátván a nemzeti egyházak kulturális 


jelentőségét, szintúgy kapcsolatot találnak a vallási-nemzeti szubkultúrával. 


Egyházak és antistruktúra 


A különböző egyházak, denominációk és egyéb vallási közösségek liturgiái / 
rituáléi előidézhetnek communitas-t, ha a résztvevők megélik a numinózummal, 
a szenttel való talákozást. Ilyen közegben egyrészt azt tapasztalják, hogy létüket 
és életüket, akaratukat és érzelmeiket a transzcendens valóság irányítása alá 
helyezhetik. Ebben az élményben a többi résztvevővel együtt olyan közösségi 
tapasztalatra tehetnek szert, ami felülírja a közöttük lévő egyéb elválasztó 
határokat. E misztikus jellegű közösség - amely rövidebb-hosszabb ideig 
fennállhat — nemcsak szellemi-érzelmi jelentőségű a tagok számára, és nem is 
pusztán saját individualitásukat transzcendálják, hanem mint közösség is 
cselekvővé válhat azok felé, akik nem mentek át a communitas e fázisán. Az ilyen 
communitasban résztvevők új perspektívákra találhatnak, magán- és közösségi 
életük számára új távlatok nyílhatnak meg, átalakulhat saját magukhoz való 


viszonyuk, növekedhetnek cselekvőképességükben stb. 


Az ilyen jellegű közösségek a saját tágabb vallási közegükben vagy akár abból 
kilépve a profán közegben is megjeleníthetnek valamit abból, amit átéltek és 
beláttak, s ehhez a társadalmi aktivitáshoz a közös liminoid élményben az 
azelőttinél erőteljesebb motivációra tehetnek szert. A maguk körében átélt 
mikrotársadalmi viszonyokat kivetíthetik a makrotársadalmi közegre, nagyobb 
egyenlőséget, igazságosságot, szolidaritást stb. modellezvén vagy akár 


követelvén. A durkheimi kollektív pezsgés értelmében az ilyen közösségek 

maguk is új struktúrákat hozhatnak létre, illetve tagabb közegükkel szemben is 
alakítólag léphetnek fel. 


Ezek az általános érvényű megfigyelések és megfontolások a kelet-közép-európai 
átmenet idejére is érvényesíthetők. Miközben a vallási közösségek puszta 
létüknél fogva kontrasztot jelentettek a totális ideológiai vezetés részéről 
homogénnek szándékolt társadalommal szember, a vallási elkötelezettségben és 
ezzel karöltve a vallási-rituális életben aktívabban részt vevő tagjaik számára 
képesek voltak alternatív lét- és életértelmezési perspektívát közvetíteni, őket 
olyan communitasokba vonni, amely eme alternatívának megfelelő cselekvésre 
ösztönözte őket, és ebben számukra hátteret is képezett. Ebből a vallási 
közösségen belül kialakult communitas élményből olyan erők is fakadtak — 
párosulva más gazdasági és politikai motivációkkal -, amelyek hozzájárulhattak 
a fennálló rendszer megingatásához, illetve megdöntéséhez. Ilyen aspektusból is 
értelmezhető a romániai forradalom kitörésekor kulcsszerpet játszó református 
közösség Tőkés László körül, a volt NDK-ban az evangélikus templomokból 
elindult esténkénti politikai körmenetek vagy még korábban a lengyelországi 
Szolidaritás mozgalom ereje mögött a pápalátogatás, illetve számos vezető 


elkötelezett katolikussága stb. 


Auschwitzi keresztek 


1998-ban különböző magánszemélyek és civil szervezetek háromszázhuszonkét 
keresztet állítottak fel Auschwitzban az állami múzeumhoz közel, megvédendő 
Auschwitzot mint a holokauszt lengyel jelképét. A keresztek felállítása, majd az a 
szóbeszéd, miszerint a kormány el akarja onnan távolítani azt a keresztet, melyet 
II. János Pál pápa 1979-es látogatásának emlékére állítottak fel, heves vitát váltott 
ki Lengyelországban és azon túl is. E vitát s a benne feltárulkozó összefüggést a 
vallás és a nemzet egymáshoz való viszonyáról elemezte Genevieve Zubrzycki a 
The Crosses of Auschwitz: Nationalism and Religion in Post-Communist Poland c. 


könyvében. (Zubrzycki 2006) Az elemzésben Turner szimbólumfogalmából 

indult ki, miszerint a szimbólumok poliszemikusak (a puszta formális 
tartalmuknál sokkal többet fejeznek ki) és multivokálisak (többszólamúak, a 
befogadók széles köre számára hozzáférhetőek), többféle véleményt képesek 
integrálni, és szemantikailag nyitottak. Ez a módszertani megközlítés nemcsak 
annak megvilágítását tette lehetővé számára, hogy a szimbólumok különböző 
aspektusai milyen módon aktivizálják az embereket politikai cselekvésre, hanem 
azt is, hogy kimutassa, ha a szimbólumokat történelmi kontextusba helyezik, 
akkor ez az embereket szemiotikai közösségbe vonja, amelyben (újra) megértik a 
jelképek jelentését, és olyan tudatos cselekvésre képesek, amelyek pozitívan 


függenek össze a szimbólumok által képviselt érzelmi és erkölcsi tartalmakkal. 


Lenin pere 


A Szovjetunió kezdeti szakaszában, melyet liminális fázisnak is nevezhetünk — 
mint valamiképpen minden radikális politikai átmenetet —, koncepciós és színlelt 
pereket rendeztek, melyek fontos szerepet játszottak az új ideológiába és 
struktúrába való gyors átmenetben. Az első ilyen per, amelyről a Pravda 
tudósított, Lenin pere volt 1920. április 17-én, akit ugyan megvádoltak, ám 
bűnössége nem igazolódott, így felmentették, és az egybegyűlt hívei 


ünnepelhették a győzelmet. 


mor 


A per sokrétű szerepet játszott, többféle illúziót kellett megerősítenie, illetve 
alátámasztania. Egyrészt a per valós voltát, lefolytatásának demokratikus jellegét, 
miszerint a nép képviselte a vádat és kapott igazságot. Demonstrálni kellett, hogy 
,Lenin elvtárs" ugyanolyan alapon perelhető, mint bárki a társadalomban, ami 
igazolja, hogy a szovjet állam túlhaladta az önkényes és korrupt cári 
igazságszolgáltatást. (Wood 2002, 244) A per Lenin és Trockij számára lehetővé 
tette, hogy a korábbi társadalmi státusukból, a cári rendszer ellenzéki szerepéből 
átkerüljenek az új rendszer vezéralakjai státusába. Fókuszálta az új hatalom 
központját, a forradalomra és annak vezetőire koncentrálva új hatalmi-ideológiai 


értelmezési központot teremtett. Wood szerint nem tudható meg, ki, illetve kik 

voltak e színházi jellegű kirakatperek szerzői és rendezői, de az bizonyos, hogy 
rendkívüli következetességgel sikerült igazolniuk, hogy ezek az események a 
munkásosztály spontán cselekedetei voltak, s egyedül az ő érdekeiket szolgálták. 
(247) Az ilyen jellegű demonstratív perek 1920 és 1923 között zajlottak, ennyi idő 
alatt betöltötték rituális szerepüket, melyet az új rend születésének liminoid 


fázisában játszaniuk kellett. (Wood 2005, 68kk) 


Számos ilyen jellegű perrel találkozhatunk a Szovjetunió történetében, a keleti 
blokk országaiban (vö. Hodos 1988), sőt, a koncepciós és kirakatperek 
önmagukban, de különösen a nyilvánosság számára betöltött szerepüket tekintve 


fontos elemei minden politikai váltásnak, átmenetnek. (Vö. Eis 1965) 


E néhány péda - hosszabban-rövedebben kifejtve — mutatja, hogy a liminalitás, 
illetve tágabban a turneri társadalmi dráma elmélet alkalmas keret arra, hogy 
különböző társadalmi átmeneteket általuk értelmezzük. Az említett példákban 
kiemelendő közös vonás az átmenet viszonylag rövid szakasza, valamint az a 
radikalitás, amit az átmenet krízise okoz, vagy másképpen fogalmazva, amely 


radikalitás alapján az átmenetet mint krízist foghatjuk fel. 


Összefoglalás 


A társadalmi dráma elmélete, kiemelten a liminalitásra és a kommunitasra 
vonatkozó elemei az eredeti afrikai kontextus után számos más radikális átmenet 
elemzésére bizonyult alkalmasnak. Amint a fentiekben láthattuk, a kelet-közép- 
európai társadalmi fodulatok vizsgálatakor is sikerrel akalmazták már elméleti 
háttérként. Nem csupán a társadalom vallási dimenzióinak feltárására, hanem 
éppen ellenkezőleg, az eredetileg vallási elemek értelmezésére kidolgozott 
elmélet a , profán" átmenetek belső dinamikájára biztosít árnyalt rálátást. Ebben 
az összefüggésben ez az elmélet kiemelten jó példája lehet a vallástudomány 
sajátos szemléletmódjának és módszertanának, amelynek elsődleges tárgya a 
kultúra és a társadalmi folyamatok. Amit a vallástörténeti vagy ebben a konkrét 
esetben természetesen kulturantropológiai vizsgálódásai alapján feltár és 

vallásként azonosít, azt más természetű folyamatok vizsgálatakor érzékelheti és 


kamatoztathatja, sajátos értelemben vallási jellegűnek tarthatja. 


Turner a hatvanas évek Európájának és Amerikájának liminoid átalakulási 
folyamatában alkotta meg elméletét, és alkalmazta az általa tapasztalt átmenettől 
függetlenül, számos más történelmi átmenetre. Amikor a kelet-közép-európai 
társadalmi átalakulás 1989—-1991-es radikális fordulatára vonatkoztatjuk 
elméletét, szorosan kapcsolódunk Turner eredeti felvetéséhez. Olyan korszakban 
jelentette meg e témával kapcsolatos legfontosabb műveit, amikor a 
szekularizációs tézis először fogalmazódott meg és vált a vallással foglalkozó 
társadalomtudósok - és persze a politikusok és a felvilágosodás örökségét követő 
értelmiségiek — átfogó paradigmájává. Turner ebben a közegben jelentkezett a 
rituális ember és a társadalmi rítusok elméletével, amelynek segítségével olyan 
átmeneteket tudott leírni és értelmezni, amire a vallásnak a személyes és a 
társadalmi életből való kiszorulására koncentráló szekularizációs tézis nem 


lehetett alkalmas. (Vö. Bráunlein 2012, 61) 


A régió társadalmi változásaiban sok tekintetben kiemelt szerepet, illetve 
jelentőséget játszik az 1989—1991-es politikai fordulat. Függetlenül attól, hogy ezt 
a fordulatot milyen folyamatok készítették elő, s a régió egymástól igen sok 
tekintetben eltérő társadalmaiban maga a fordulat milyen mélységgel és 
radikalitással, valamint milyen sebességgel zajlott, az egész régióra jellemző a 
váltás egykori megtörténte és még inkább a rá történő legkülönbözőbb 
társadalmi identitást kereső és generáló hivatkozások. Ezt a társadalmi fordulatot 
Turner társadalmi dráma elmélete alapján elemezve liminoid folyamatként 
azonosíthatjuk, amelyben a korábbi fontosságok és viszonyok felfüggesztődnek, 
egyfajta krízisnek, az átmenet krízisének. Ezt a fordulatot az átmenet rítusai 
jellemzik, amelyek egyrészt kísérő jelenségei, másrészt energiaforrásai az 
átmenetnek, harmadrészt valamiképpen előkészítik a következő, az átmenet 


során még nem látható szakaszt. Az átmenet turneri értelmezése nemcsak arra ad 


alkalmat, hogy magát az átmenetet árnyaltan értelmezhessük, hanem arra is, 

hogy annak végét kijelölhessük. Ismét csak függetlenül attól, hogy a régió 
országaiban a társadalmi kiegyensúlyozottság milyen fokú, többségükre nézve 
állítható, hogy a közvetlen átmenet lezajlott. Amint a közvallásról szóló 
fejezetben részletesebben tárgyaltam, a rendszerváltás közvetlen szakasza, az 
átmenet krízise véget ért, s ami utána következik, az már nem tekinthető ebben a 
radikális értelemben átmenetnek, hanem azt a viszonyrendszert mutatja fel, 
amely az átmenet után kialakult, s amely alighanem hosszabb távon jellemezni 
fogja a régió társadalmi viszonyait. Az átmenet előző fázisában a liminoid állapot 
és a communitas az egész régió közös jellemzőjének mutatkozott. Az azóta eltelt 
több mint két évtized további mélyreható átmenetei, pl. a balkáni háború a régió 
egy-egy területére korlátozódnak, s a demokrácia strukturális korlátai között a 
rituális dimenziókban bővelkedő politikai demonstrációk már nem az érintett 
társadalom egészét vonják közösségbe, hanem egymásnak feszülő 
communitasokat alkotnak. Ez a jelenség ugyan nem vonja meg Turner társadalmi 
dráma megközelítésének elemző erejét, de annak regionális plauzibilitását igen. 
Az átmenet krízisét követő szakasznak a régió társadalmaiban elsősorban két fő 
jellegzetessége van. Az egyik a nemzet, nemzettudat, nacionalizmus jelentősége, 
a másik pedig a hatalom diskurzusa. A következő fejezetekben erre a két 
dimenzióra koncentrálunk. Az elsőt Robert Bellah civil vallás elméletével, a 
másodikat pedig Laclau és Mouttfe hegemónia-elméletével, különösen az üres 


jelölő fogalmára, mutatom be. 

A kelet-közép-európai régió társadalmi és vallási változásainak leírásakor az 
eddigiekben a szekularizációs tézis és a közvallás elmélete után a közvetlenül az 
átmenet kritikus szakaszára koncentráltunk Victor Turner társadalmi dráma 
elméletének segítségével. Az eddigiekben azt láthattuk, hogy a személyes 
vallásosság és a vallás társadalmi jelenlétében beállott változások vizsgálatakor a 
szekularizációs tézisnek megfelelő megközelítéseken túl a régió sajátságos 
társadalomtörténeti — félmúltjának  — megfelelően további megközelítési 
paradigmára van szükség. A turneri liminalitás és kommunitás elmélete révén az 
erjedő társadalomra koncentrálhattunk, amely a diktatúrát közvetlenül követő 
krízisben szakadt el az ancien régime viszonyrendszerétől és vált alkalmassá az 
új rendszerhez történő alkalmazkodáshoz. Ennek a mélyreható krízisnek és az 
általa keletkezett átmeneti kommunitásnak inkább egészében, mint részben vége 
van a régió legtöbb országában. E krízisre összpontosító megközelítés egyben a 
krízis végét is segít érzékelni. Amit ma tapasztalhatunk a régióban, az már az 
átmenetet követő eredmény. Ezt a poszttotalitariánus krízist olyan társadalmi 
viszonyok követik, melyek egyik legjelentősebb regionális hasonlósága a nemzet, 
a nemzeti identitás, illetve a nacionalizmus Európa más kulturális térségeitől 
eltérő módon és eltérő intenzitással megfigyelhető jelentősége. A most következő 
fejezetben a társadalomnak erre a dimenziójára koncentrálunk Robert N. Bellah 
civil vallás elméletét alkalmazva. Az eddigiekhez hasonlóan itt is úgy járok el, 
hogy először részletesen igyekszem bemutatni magát az elméletet, annak 
amerikai és európai vitáját. Majd csak ezt követően vizsgálom, hogy az elmélet 
szemszögéből tekintve milyennek mutatkozik meg a régió s benne a vallás ilyen 


vagy olyan értelemben. 


Bellah civil vallása 


Az 1927-ben született Robert N. Bellah első publikációja, amelyben az azóta sokat 


LAN A 


idézett és elemzett , civil vallás" kifejezést használta, a Daedalus, Journal of the 


American Academy of Arts and Sciences c. folyóiratban Civil religion in America 


Civil vallás 


címmel jelent meg. (Bellah 1967) Tanulmányának - amely egy 1961-ben Japánban 
tartott előadásának átdolgozott változata — témájául egy többek által megfigyelt 
jelenség másoknál mélyebb és részletesebb elemzésére vállalkozott. A jelenség az 
amerikai társadalomnak egy olyan sajátos vallási dimenziója, amely nem 
azonosítható a keresztény vallással, amely Amerikában a nemzeti hit, sem a 
templomok és zsinagógák reprezentálta amerikai életstílussal, s mégis jól 
kimunkált és intézményesült vallás, amelyet — természetesen nem minden 


fogalomtörténeti előzmény nélkül? — Bellah , civil vallás"-nak nevez. 


While some have argued that Christianity is the 
national faith, and others that church and synagogue 
celebrate only the generalized religion of , the 
American Way of Life", few have realized that there 
actually exists alongside of and rather clearly 
differentiated from the churches an elaborate and 
well-institutionalized civil religion in America. This 
article argues not only that there is such a thing, but 
also that this religion -— or perhaps better, this 
religious dimension -— has its own seriousness and 
integrity and reguires the same care in understanding 
that any other religion does. (1) 


Bellah ebben az első civil vallást leíró tanulmányában J. F. Kennedy beiktatási 
beszédét elemezte, s ezzel mutatta ki, hogy az amerikai politikai életben és az 
amerikai identitás számára létezik egy olyan hivatkozási alap, amelyet az 
amerikaiak döntő többsége elfogad, s az , amerikaiság"-gal való azonosulás 
alapját képezi. A tanulmány szerzője külön figyelmet fordít az , isten" fogalom 
használatára az elnöki beszédekben, amelyet természetesen nemcsak Kennedynél 
figyelt meg. Amikor az elnök , Istent" mond, akkor nem arra alapoz, hogy 
hallgatósága a keresztények vagy zsidók személyes Istenébe vetett személyes 
hittel hallgatja beszédét, hanem az amerikai társadalom kohéziós alapjára utal, 


amely az intézményrendszert és a közös erkölcs közös minimumát megalapozza, 


7 Vö. Molnár Attila Károly átfogó tanulmányát, amelyben a kifejezésnek elsősorban francia törté- 
netét írja le, s amelyre itt sokban támaszkodtam. (Molnár 2002) 

plauzibilisen legitimálja a személyes Istenben akár elkötelezetten hívők és a 


nemhívők számára egyaránt. 


A ,civil vallás" azonban nem pusztán szóhasználat és annak többrétű 
következménye, hanem az előbb említett kohéziós funkciót ellátó szimbólumok 
és rituálék egész rendszere, melyekben a vallástörténeti vagy teológiai 
értelemben vett vallásokra elég akár a közvetett hivatkozás, hiszen pusztán olyan 
funkciókat lát el a modern társadalmakban, mint amelyeket a történelmi vallások 


szimbólumai és rítusai egykor elláttak. 


Bellah Talcott Parsons tanítvány volt, akitől a  rendszerelméleti alapú 
társadalomszemléletet és logikát sajátította el. Vallástogalmának kidolgozásakor 
pedig elsősorban Paul Tillich protestáns teológus egzisztenciális fókuszú 
felfogása hatott rá, amelynek középpontjában az a modern kori kihívás áll, 
miszerint az embernek számot kell adnia saját, személyes hitéről, s egyáltalán 
puszta létét saját képességein túlmenően vallási vonatkozásban is meg kell 
alapoznia. A civil vallás fogalmának felvetésével Bellah gondolati teret keresett a 
pozitív vallásokkal kapcsolatos semleges magatartás, vagyis az alkotmányosan 


rögzített vallási pluralizmus tolerálása és a plurális alaphelyzet sérelme nélküli 


társadalmi integrációs és legitimációs igény között. 


Esszéjét a , civil vallás" funkciójára fókuszálva zárta le, kijelentvén, hogy bár a 
,Civil vallás" nem Amerika hagyományos vallása, de Amerika megértéséhez 


szükség van a vele kapcsolatos diskurzusra. 


Bellah szemlélete szerint a modernizáció kihívásai alapvető feszültséget 
jelentenek a társadalomban. Ennek egyik pólusa a végső és egyetemes vallási 
valóság tudata, amelyben a teljes békére és igazságosságra való folyamatos 
törekvés gyökeredzik, másik pólusa pedig a konkrét társadalmi helyzet, annak 
minden békétlenségével és igazságtalanságával együtt. Az a társadalom, amely 
ezt a feszültséget nem képes integrálni, menthetetlenül vagy a teljes 


utilitarizmus, vagy a totalitarizmus csődjébe jut. A hatvanas évek amerikai 

társadalomtörténetében radikális változás állt be a vallási intézmények 
társadalmi jelenlétével kapcsolatban, nem utolsósorban az alkotmány 
módosításával. Az állam és az egyházak szétválasztásának alkotmányos 
leszögezése után új valláspolitikai alapokra volt szükség. Bellah a , civil vallás" 
fogalmát, illetve modelljét tartotta alkalmasnak arra, hogy áthidalja az erőteljes 
amerikai vallási hagyományt és az állam intézményes szekularizációját. 

A civil vallás szociológiája 

Elsőként Philip Hammond (Hammond 1976) vállalkozott arra, hogy szigorúan 
szociológiai szempontból vizsgálva az időközben sokat idézett és vitatott eredeti 
felvetést, majdnem tíz évvel a Daedalus-beli tanulmány megjelenése után 
rendszerezze.  Tanulmányának alcímében szakirodalmi kutatásnak jelöli 
kísérletét. Mielőtt rátérne a releváns szakirodalom ismertetésére, megjegyzi, hogy 
a kifejezetten szociológiai megközelítések kis hányadát teszik ki a más — 
elsősorban politikai és vallástudományi — megközelítéseknek, továbbá, hogy a 
,Civil vallás" fogalma által megjelölt tematika e fogalom használata nélkül is az 
amerikai társadalom minden valamire való elemzője számára központi kérdést 


érint. 


Mi is az amerikai civil vallás? — teszi fel a kérdést Hammond. Az általa olvasott és 
referált szerzők szerint Amerikában a civil vallás elsősorban az amerikai nemzet 
prófétai és papi küldetését jelenti. Azt a hitet, hogy Isten ennek e népnek 
történelmi szerepet szánt. Az ezen szerephez való lojalitás biztosítja az amerikai 
népnek az identitását. S ez a nemzet a becsületesség és tisztesség közössége. 
(Hammond 1976) Az amerikai történészek kimutatták - folytatja Hammond 
bibliografikus referátumát -, hogy az amerikai társadalom történetében és 
tudatában (sokáig kizárólag a fehér népességet értve rajta) a fentebb említett 
értelemben végig jelen volt, sőt többé kevésbé meghatározó erővel bírt egyfajta 


nemzeti-vallási tudat. A hetvenes években meginogni látszott e hit kontinuitása, 

s egyre többen már nem voltak képesek hinni abban a nemzeti-történelmi 


dogmában, hogy Amerika a világ számára kizárólag áldás. 


Az egyházak és az amerikai civil vallás közötti kapcsolat vonatkozásában 
Hammond először a szekularizáció aspektusából közelíti meg a kérdést. Az 
egyházak folyamatosan veszítettek társadalmi jelentőségükből, s ez korábbi 
társadalmi jelenlétük mélyreható változásaihoz vezetett. Önkéntes alapú 
szervezetekké váltak, az egyházak közötti együttműködések érdekében csökkent 
a teológiai (dogmatikai) különbségek jelentősége, az egyházakkal tartott 
kapcsolat jellege is rendkívüli mértékben privatizálódott, a civil tekintély 
elveszítette korábbi szektás jellegét, végül számos egyház olyan mértékben 
nemzetivé, így , civil7-lé vált, hogy sokat veszített denominációs karakteréből. 
Mindezek a folyamatok oda vezettek, hogy számos egyház esetében már nem 
beszélhettünk állam és egyház egymás melletti létezéséről, hanem az egyházak 
egyszerűen magukévá tették az állami célokat, amely úgymond az amerikai civil 
vallás közvetlen támogatását jelentette — jóllehet a denominációs autonómia 
kárára. Mindeközben egyházi szervezetek és személyek hatást kezdtek 
gyakorolni az amerikai társadalmi életre, nem a vallási karakterüket 


hangsúlyozva, hanem mint pusztán társadalmi szervezetek. 


Az állam és az egyház viszonyában zajló folyamatok elemzésének végén 
Hammond megállapítja, hogy az egyházak a hetvenes évek végi Amerikában 
már nem szorulnak rá az állammal folyó alkudozásra, mert győztek: az amerikai 
társadalom , vallásos" társadalom. S az amerikai civil vallás támogatja az 


egyházak szabadságát, hiszen már nem kell megküzdenie velük. 


Az amerikai civil vallás nyomon követhető az eredeti Bellah-tanulmány 
megjelenését követő első évtized szakirodalma alapján a jelentősebb elnöki 
megnyilatkozásokban, az egyházak képviselőinek politikai megnyilatkozásaiban, 
az állami iskolák tananyagaiban, vallási gyakorlataiban és diákszervezeteiben, 


valamint a nagy nemzeti ünnepek alkalmával rendezett kulturális programokon, 

melyeket az államok minden jelentősebb tv csatornája közvetít. Ebből a 
szempontból a civil vallás felvetése megállja a helyét, vagyis alkalmas értelmező 


kategória a társadalom egy bizonyos dimenziójára vagy szükségletére nézve. 


További differenciálást jelent Coleman (Coleman 1970) civil vallásra vonatkozó 
meglátása, miszerint az a polgárok és az állam közötti vallási közvetítő, 
amelynek négy alaptípusa van. Az első az amerikai modell, amelyben a civil 
vallás különbözik az államtól és az egyházaktól is. A másik modell a Szovjetunió 
,szekuláris nacionalizmus"-a, s ezenkívül még két modell van, amelyből az 
egyikben az egyház szponzorálja az államot (buddhizmus Srí Lankán), a 


másikban pedig az állam az egyházat (pl. sintoizmus Japánban). 


A civil vallás a szociológiai tankönyvek szokványos alkotóelemévé vált, amire 
példaként McGuire vallásszociológiai tankönyvét elég említeni, amelyet 
Amerikában és Európában is számos képzésben használnak. A könyv a 
társadalmi kohézióról és konfliktusról szóló fejezetben tárgyalja a , civil vallás" 
kérdéskörét. A fejezetet Durkheim vallásszociológiájának bemutatásával indítja, 
és a civil vallás fogalom alkalmazásával az észak-írországi protestáns-katolikus 
konfliktus értelmezésében esettanulmánnyal fejez be. (McGuire 2002) Saját 
elméletet nem mutat be a jeles szerzőnő, de a kilencvenes évek e témában 
megszólaló legjelentősebb szerzőit összefoglalja, és felfogásaikat két téma köré 
csoportosítja. (202-206) Wuthnowra többször is hivatkozva bemutatja, hogy 
Amerikában a civil vallás lehet papi és prófétai jellegű. Az előbbiben a hangsúly 
az amerikai nép kiválasztottságának és kiválóságának ünneplésén van, az 
utóbbiban az amerikaiak identitásának megerősítésén, ha felszólítja és lelkesíti 
őket legnemesebb értékeik megőrzésére és követésére. A két civil vallási irány 
között lehet harmónia és konfliktus is. A papi jelleg elsősorban a nagy nemzeti 
ünnepeken mutatkozik meg, amikor az amerikai társadalom történetének és 
technikai vívmányainak legjelentősebb eredményeit mutatják be, ami által 
elmélyül a nemzeti büszkeség, stabilizálódik vagy akár növekszik a társadalmi 


kohézió. (America — Love it or leave it!) A civil vallás papi jellege közel áll a 

nacionalizmushoz. A prófétai jelleg a társadalmi szolidaritásra, az emberi jogok 
tiszteletben tartására vagy a természeti értékek megőrzésére szólít fel. Alanyai 
lehetnek vallási közösségek is, de ugyanúgy más civil társadalmi társulatok. 
Prófétai munkájukban azonban nem a saját meggyőződésük és szervezetük 
specialitásait helyezik előtérbe, hanem az egész társadalom számára elfogadható 


értékeket. (America — Change it or lose it!) 


A civil vallás másik lényeges szerepe a társadalmi kohézió vonatkozásában, hogy 
legitimációs mítoszként hat. A legitimációs mítoszok olyan történetek, melyek 
bemutatják, hogy az embereknek mit kell megtenniük vagy elhagyniuk annak 
érdekében, hogy igazolják értékeiket, magatartásukat és identitásukat. Ezek a 
mítoszok megerősíthetik a társadalom kollektív nemzeti identitását, és közös 
cselekvésre indíthatják a népesség nagy hányadát. A XIX. században az ilyen 
mítoszok óriási mobilizációs hatást gyakoroltak a politikai mozgalmakra és az 
abban való személyes és elkötelezett részvételre. Nem utolsósorban erős érzelmi 
hatás alá vonhatnak, amely hasznos és fontos motivációs forrás lehet. 
Ugyanakkor ezek a mítoszok heves kontliktusok forrásai is lehetnek, és az 


ellenállás ideológiai és érzelmi muníciójává is válhatnak. 


A civil vallás és a nacionalizmus összefüggésének vizsgálatakor fontos 
különbséget tenni az államalakítás és a nemzetépítés között. A nemzetek a 
maguk törzsi történetével, mitológiáival, hőseivel és rítusaival hosszú, 
évszázados társadalmi és kulturális folyamatok révén alakultak ki. Az államok 
nagyhatalmi egyezmények, önkényes határhúzások következtében — még ha 
hosszú korszakokat átívelő háborúskodás vagy diplomáciai taktika után is — 
egyik napról a másikra keletkeznek, alakulnak át, illeve tűnnek el átmeneti vagy 
beláthatatlan időre. Az állam politikai határai sok esetben nem esnek egybe a 


törzsi—-nemzeti kulturális határokkal. 


A civil vallás lehet államalkotó tényező, amelyre jó példa Kanada. Bár a Ouebec 


tartományba tartozók saját nemzeti történelemmel rendelkeznek, amelynek 

révén magukat rigorózusan megkülönböztetik a többi lakostól, ugyanakkor 
kanadainak vallják magukat, és a sorozatosan felmerülő elszakadási felvetésekre 
sokan közülük nemmel szavaznak. Kanada esetében a civil vallás az állami 
kohéziót szolgálja, a nemzetit nem. (Vö. Kim 1993) Ugyanakkor a volt 
Jugoszlávia esetében a törzsi-nemzeti mítoszok és egymástól eltérő vallási 
hagyományok együttesen szuverén nemzetet igénylő és alakító civil vallást 
igényeltek, amely az állami (helyesebben tartományszövetségi) egységet 
felbontotta. Ahol és amilyen mértékben tehát a civil vallás a törzsi identitáshoz 
tartozik, ott nem alkalmas arra, hogy állami kohéziót növeljen. (Flere és Lavric 
2007; Mestrovic, Letica és Goreta 1993) A vallási kötődés és a nemzeti érzés 
közötti kapcsolatra erős hatást gyakorol a nemzeten belüli homogenitás faktora, 
melyet jól példáz Palesztina, Ciprus, Lengyelország és Írország esete. (A példák 


kifejtését Id. McGuire 2002.) 


A civil vallás recepciója Amerikában 


A modernizáció problematikája komoly kihívást jelentett az amerikai 
vallástudomány számára, mert úgy tűnt, veszélyezteti az amerikai társadalom 
integritását. Bellah a civil vallás fogalmával egyfajta reintegrációs kísérletet tett, 
amelynek modellje Émile Durkheim társadalomelméletére vezet vissza. Szerinte 
a társadalom elsősorban nem materiális entitás, hanem szellemi-erkölcsi, amelyet 
a vallási szimbólumok és rítusok tartanak egybe. A modern társadalom az 
individuumot kultiválja, biztosítva számára a szabadságot és az általános 
tiszteletet. Az individualitás és a pluralitás nem ellentétei egymásnak, hanem a 
társadalmi konszenzus következményei. Durkheim szerint az a társadalom, 


amely elveszíti a szellemi-erkölcsi középpontját, nem képes a túlélésre. 


Bellah amerikai kritikusai ezzel szemben arra hívták fel a figyelmet, hogy a 
modern társadalmakat nem ez a szellemi középpont tartja egyben, hanem a jog, a 
racionális döntési folyamatok, az alapvetően megvalósult társadalmi 


igazságosság és a gazdasági fejlődés. A vallás ezzel szemben ezekben a 

társadalmakban éppen nem az integráció szolgálatában áll, hanem a vallási 
pluralizmus miatt feszültségforrás. Ezt a feszültséget csökkenteni csak a vallási 
tartalmak minimalizálásával lehetséges, egyfajta legkisebb közös többszörös 
elérése érdekében. Ez azonban a vallást mint olyant olyan mértékben csonkolja, 


hogy az eredmény már nem is érdemli meg a vallás elnevezést.50 


Ugyanakkor Bellah civil vallás fogalma -— amit annak politikai-erkölcsi dimenziói 
okán akár civil vallási programnak is nevezhetünk — a társadalmi viselkedés 
etikájának jelentőségére irányítja a figyelmet. Amikor ennek híján a korlátlan 
utilitarizmus érvényesülésének problémájára fókuszál, a modernizáció magától 
értődő következményeinek egyikére, a társadalmi feszültségek növekedésére és a 
nem piackompatibilis rétegek leszakadására keres megoldást. A haszonelvű 
logika teljes érvényesülésének szerinte csak valamilyen morális alapállás lehet 
korlátja, s e moralitás etikai alapja egy olyan — nem közmegegyezésen nyugvó, 
hanem eleve adott -— valóság, amelynek súlya a létező nagy vallási hagyományok 


jelentőségéhez mérhető, s ilyen értelemben csak vallási lehet. 


A bellahi civil vallás fogalom egy további kontextus magyarázó erejére is felhívja 
a figyelmet, az amerikai típusú nacionalizmuséra, amelynek vallási jellege alig 
vitatható. A biblicista protestáns kulturális identitású Amerika alapításától 
kezdve használta önmagára az , új Izrael" metaforát, s részben ebből 
eredeztethető az a posztmillenarista elképzelés, miszerint Amerikának az egész 
világ felé szóló küldetése, hogy azt megszabadítsa a gonosztól, legyen az 
kommunizmus, nemzeti szocializmus vagy újabban iszlám terrorizmus. A vallás 
alapvető funkciójának megfelelően ez az öntudat a világot kettéosztotta jókra és 
gonoszokra, s hivatva érezte, érzi magát, hogy befolyásával a gonoszt legyőzze és 
a jót győzelemre segítse. Ez a vallási alapú nemzeti öntudat jellemző az egész 


amerikai identitásra, nem csak a republikánus jobboldaléra. 


80 A fogalommal kapcsolatos amerikai kritikák tömör összefoglalását adja gazdag bibliográfiával. 
(Fenn 2001) 

Meg kell jegyezni — írja Swatos szociológiai lexikonában -, hogy a civil vallás 
fogalma által némiképpen uralt diskurzusban a kilencvenes évektől egy másik 
kifejezés vált általánossá, az ún. , közvallás" (public religion). Az új idióma az 
érdeklődési terület eltolódását jelezte, méghozzá a vallási intézmények funkciói 
José Casanova) és a társadalmi mozgalmak (Richard Wood) felé. Swatos 
Benjamin Franklint idézi, aki szerint a közvallás a közélet erkölcseinek és 
értékeinek összességét jelenti, melyek nélkül az amerikai alkotmány nem lenne 
képes befolyásolni a köztársaság életét. Másrészt — folytatja Swatos — a közvallás 
jelenti a vallási hitek és magatartások által motivált társadalmi aktivitásokat, 
amelyeket az egyének, kisközösségek, közösségek és szervezetek az önkéntes 
társadalmi szektorban fejtenek ki, a társadalmi rend közvetlen befolyásolásának 
szándéka nélkül. A közvallás mindkét értelemben véve a társadalomban alulról 
fölfelé hat  (from-the-bottom-up), amely megkülönbözteti a civil vallás 
koncepciójától, ahol a vallási tartalmak és magatartások elsődleges forrása a 
hatalom, amelyre a polgárok (vallási jellegű) lojalitással válaszolnak. (Swatos Jr. 


és Kivisto 1998) 


Bellah felvetése a társadalmi integrációt, a nacionalizmust és az igazságosság 
amerikai problematikáját érintette, amely magyarázza, hogy szociológusok, 
valláskutatók, politológusok és teológusok olyan nagy számban vettek részt a 
tézis vitáján. A vita az eredeti felvetés után negyven évvel még mindig nem 
tekinthető teljességgel lezártnak — amihez mindazonáltal Bellah további reflexiói 


és kötetei is jelentősen hozzájárultak. 


David Yamane amerikai szociológus összefoglaló véleménye szerint a ,,civil 
vallás" fogalmával kapcsolatos amerikai vita három központi kérdés körül 
kristályosodott ki. Az első a vallás szerepének jelentősége a társadalmi 
koherencia biztosításában: szükséges-e, hogy a társadalmi alapértékek a 
vallásban gyökeredzenek, s szükség van-e a vallásra ahhoz, hogy ezen 
alapértékeket a társadalomban olyan sikerrel lehessen áthagyományozni, s a 


társadalom jelentős többsége el is fogadja azokat. A második a vallási 

hagyományok szerepe a demokratikus társadalmakban: bár az emberi jogok a 
bibliai hagyományban gyökeredzenek, ám a katolikus és a nagyobb protestáns 
egyházak a II. világháborúig szemben álltak a demokráciával, s a vallási 
intézmények tagsága csökkent. A harmadik a civil vallás és a vallási 
hagyományok egymáshoz való viszonya: hogyan és milyen szerepet játszhat, 
illetve játsszon a civil vallás a vallási hagyományok által játszott szerepen felül, s 


ennek milyen példái sorakoztathatók fel. (Yamane 2007) 


Bibliai és republikánus hagyományok 


Térjünk azonban vissza Bellah saját gondolatmenetének további módosulására, 
melynek során az eredetileg civil vallásként aposztrofált társadalmi jellegzetesség 
értelmezésére más fogalmat vezetett be. Ennek megismerése tovább finomíthatja 
azt, hogy milyen tartalmat tulajdoníthatunk a civil vallás bellahi fogalmának. 
Bármilyen nagy visszhangot is váltott ki ugyanis Bellah eredeti felvetése, 
bármennyire is elválaszthatatlanul az ő nevéhez kötődik a , civil vallás" mai 
togalma, maga Bellah az eredeti publikáció után egyre inkább elállt ennek az 
általa alkotott idiómának a használatától s helyette inkább a , bibliai és 
republikánus hagyományokról" beszélt műveiben. (Yamane 2007) Olyannyira, 
hogy a The Broken Covenant c. művében egyenesen üres, törött kagylónak (empty 
and broken shell) titulálta a kifejezést. (Bellah 1975) Az eredeti kifejezés 
értelmezéséről legtöbbet a Philip Hammonddal közösen szerkesztett kötetéből 


tudhatunk meg. 


Nem használta a civil vallás kifejezést egyetlen alkalommal sem másik igen 
híressé vált kötetében, a Habits of the Heart c. műben, melyet 1987-ben, húsz évvel 
a Daedalusban közölt Civil religion in America c. esszéjét követően publikált. S 


ugyanúgy nem használta Meaning and Modernity. America and the World c. jelentős 





81 E kötet előszavára hivatkozik legújabb könyvében, amely eddigi munkásságától némiképpen 
eltérő, ám önmagában hatalmas vállalkozást tükröző mű: Religion and Human Evolution, amely 
2011-ben jelent meg. Ebben a kötetben Bellah egyetlen helyen utal a civil vallás kifejezésre. 
(Bellah 2011, 646 104. lábjegyzet) 

tanulmányában sem, melyet 2001-ben Richard Madsen vett fel hasonló című 
gyűjteményes kötetébe. (Bellah 2001) Bár az eredeti fogalmat egy dinamikusabb 
fogalomra cserélte le, a kérdést, amelyre a civil vallás fogalommal kívánt 
válaszolni, továbbra is olyannak ítélte, amelynek figyelmet kell szentelnie annak, 
aki az amerikai társadalom dinamikáját meg akarja érteni.  Bellah 
gondolatmenetének nyomon követése érdekében érdemes a fent említett Habits of 
the Heart kötet vallásra vonatkozó fejezetét részletesebben is bemutatni. Bellah 
más, jelentős művei közül azért éppen a Habits of the Heart gondolatmenete kíván 
kissé részletesebb bemutatást, mert ez lett az a könyv, amely Bellahot 
Amerikában igazán ismertté tette, s amelyet sokan a szociológia történetének 
egyik legkiemelkedőbb bestsellerének tartanak. A könyv ugyanis azt a 150 évvel 
korábban megfogalmazott tocgueville-i alapigazságot vizsgálta a nyolcvanas 
évek amerikai társadalmában, miszerint a társadalom továbbélésének 
legfontosabb eleme az, hogy az egyének képesek és hajlandóak legyenek túllépni 
saját egoizmusukon és a család vérségi kötelékein, és együttműködjenek az 
állammal. Bellah és munkatársai kétszáz fehér középosztálybeli értelmiségivel 
készítettek interjút, s eredményeikkel felzaklatták az amerikai közgondolkodást. 
Amint mindjárt látni fogjuk, Bellah a vallást tekintette az egyik olyan 
társadalomalkotó faktornak, amelytől motiváltan az ember képes megtenni ezt az 


az individualizmusból kivezető lépést a köz és a közjó felé. 


Vallás az amerikai történelemben 


Az amerikai társadalom alapmintázatában ott találjuk a vallást, hiszen már az 
első telepesek alapvetően a vallási üldöztetés elől menekültek, és a vallási 
szabadságot keresték: azt a helyet, ahol nyugodtan és békében gyakorolhatják 
vallásukat. Úgy is mondhatjuk, hogy az első áttelepülők ellenszegülésből 
vonultak ki (mózesi mozzanat), és az uniformitás új formájára törekedtek: új 
egyház alapítására, mely az egységet hangsúlyozza. Ugyanakkor a kezdetektől 


kezdve a vallás , szabályozatlansága" vagy másképpen fogalmazva, , intézményi 


82 A kötet feldolgozásában segítségemre volt Váradi Ádám filozófus, valláskutató. 

(meg)határozatlansága" (disestablishment) jellemezte ezt a törekvést, amely a 
későbbi individualizmus és vallási privatizáció magvaként is felfogható, s 


melynek révén a vallás magánüggyé vált. 


Ezt a kezdeti állapotot a polgári szerepek és egyházi szerepek összemosódása 
jellemezte, hiszen az elsődleges szervezőerő is a vallás volt. Ez volt a kultúra és 
értékek képviselője, közvetítője és , kikényszerítője", illetve működtetője. 
Kezdetben tehát igen erős kapcsolat jellemezte a vallási és a közéletet. Ezen 
összefonódás és a hatalom ettől meghatározott fajtája ellen tiltakoztak igen 
határozottan a deisták és a racionalisták. Részben a különböző szekták 
megjelenése, részben a felvilágosodás eszmeáramlatának általános elterjedése 
következtében a vallás elveszítette azt a funkcióját, hogy a társadalmi koherencia 
alapjául szolgáljon. Jóllehet ez a funkcióvesztés nem azonnal és nem mindenütt 


egyszerre mutatkozott meg. 


Még George Washington fogalmazta meg azt a gondolatot, hogy csupán a vallás 
és a moralitás vezethet politikai virágzáshoz, prosperitáshoz, e kettő a közjó, 
illetve a (köz)boldogság pillére, valamint ezek gyakorlása a legnemesebb polgári 


kötelesség is egyben. 


A XIX. század gazdasági és politikai versengései, valamint a vallási változások 
gyökeres társadalmi változásokat hoztak magukkal; egyre hangsúlyosabbá vált a 
vallási pluralizmus. Az újonnan meghódított területeken a közösségeket már 
nem a korábbi hierarchiára alapozták. Itt már kezdettől fogva kimutatható a 
privatizálódás. A köz előtti egyenlőség lép a , bölcsek és jók" kormányzása 
helyébe. A hangsúly a külső kontrollról az , önszabályozás" és az , öntisztelet" 
felé tolódott el. Továbbá az egyháztagság és a társadalmi tagság szegmentálódott, 
melynek következtében egyre élesebbé vált a határ vallási és szekuláris dimenzió 


között. 


A vallási közösségek egyre inkább befelé fordultak, szigetek alakultak ki a 


közösségen belül. Jézus szeretete vált hangsúlyossá Isten parancsa helyett. Így 

lett a kereszténység egyre kevésbé doktriner és egyre inkább emocionális, illetve 
szentimentális. Ann Douglas kifejezésével élve, ezek a közösségek 
,teminizálódáson" mentek keresztül, vagyis szerető és elfogadó családdá váltak. 
Ezt az elképzelést támasztják alá Tocgueville 1830-as megfigyelései, melyben 
hangsúlyozza az individualizmust, felismeri a közvetett politikai befolyás 
jelentőségét. A vallás fő , dolgának", feladatának pedig azt tartja, ,hogy 
megtisztítsa, ellenőrizze és mérsékelje a jó-lét iránti szertelen és exkluzív vágyat", 
mely annyira jellemzi az amerikaiakat. (223) Bellah tehát a vallásban az 
individualizmus kompenzálóját is látta, amely példának okáért képes féken 
tartani a romboló utilitarista individualizmust. A privatizáció hatására azonban a 
vallás vigasszá vált, és nem jelentett erős kontrasztot a fennálló utilitarista 
értékekkel szemben, melynek következtében a fennálló rendszert erősítette. E 
folyamatot Bellah , terapeutikus privatizáció"-nak nevezi. A történet itt azonban 
nem ért véget, mert az új típusú közösségek megszilárdultak, és kezdetét vette 
társadalmi befolyásuk fokozódása is. Iskolákat, egyesületeket alapítottak, 
könyvek és folyóiratok kiadásával foglalkoztak, a közszféra és a nyilvánosság 
egyre jelentősebb szegmensévé váltak. Ebben a korszakban jellemzően a vallási 


nyelvet, a Biblia nyelvét használták a közéletben is. 


Vallási pluralizmus 


Vallási privatizáció ment tehát végbe, némi közfunkció megtartásával: 
Amerikában ez volt a vallási pluralizmus legmegfelelőbb formája. Ebben nagy 
szerepet játszott a vallások egyenrangúsága, hiszen mindegyik bibliai volt, ami 
nagyban hozzájárult ahhoz, hogy meg tudtak egyezni Istenben. Ugyanakkor a 
gyakorlati különbségek megengedettek voltak, hiszen a vallást egyéni 
választáson alapuló ügynek tekintették — melynek természetesen összhangban 
kellett lennie a közillemmel és a közerkölccsel. Az egyházi épületeket látható, 
forgalmas helyeken emelték. A nagyobb közösségek sokszínűbbek voltak, és 
akkor még mindenki tisztában volt azzal, hogy ki hova, melyik gyülekezetbe 


tartozik. A vallást inkább privát elkötelezettségnek, mint intézményi kötődésnek 

tartották. Ahol fontos volt a szervezeti elkötelezettség, az a helyi templom- 
közösség volt. Ez persze nem volt azonos értelmű a , vallással", és kulturális 
szinten a vallás része maradt a közéletnek. Tehát a lokális szint (család, helyi 
templom-közösség) határozottan fontosabb, hangsúlyosabb lett, mint a , globális" 
vagy inkább makroszint (pl. egyházmegye, püspöki vagy pápai nyilatkozatok a 
katolikusoknál). 


A helyi gyülekezet 


Hogyan működik, működött a vallás az egyének életében ezen a lokális szinten? 
A helyi közösségek magukban hordozzák azokat a vonásokat (kicsiben), amelyek 
a makroszintre (is) jellemzőek. Az egyház itt a hívők közössége; a zsinagóga 
mintájára, mely köré a , shabbat" alatt szerveződik a vallási élet, szüntelen 
emlékeztetés Istennel való kapcsolatukra. Továbbá emlékezteti a közösséget 
kötelességeire, az Isten és felebarát iránti szeretetre, valamint azokra az Isten által 
tett ígéretekre, melyek reménnyel töltik el a jövő felé forduló közösséget. Ezáltal 
mintát szolgáltat a jellem és erények tekintetében a mindennapi életre 
vonatkozóan is (gazdasági és politikai élet). A közösség így mint közösségi 
emlékezés tartja fenn magát. Ez a hagyományos vonal azonban nehezen érthető a 
nagyon is szabad, nyitott és pluralista amerikai élet számára, mivel ez a közösség 
elsőbbségét hangsúlyozza az egyénnel szemben. Ebben az egyéni viszonyban is 
maga a közösség játssza a közvetítő szerepet; az adottság itt szemben áll az 


egyéni választással. 


Egy 1978-as közvélemény-kutatás kimutatta, hogy az amerikaiak nyolcvan 
százaléka szerint az egyénnek az egyháztól vagy zsinagógától függetlenül kell 
megtalálnia saját hitét, vallási meggyőződését (ami a hagyományos szempont 
számára nagyon különös). Ezenkívül a helyi közösségben való részvétel kielégíti 
a közügyekben való részvétel iránti vágyat is az emberekben. Ennek ellenére 
elmondható, hogy a személyes meggyőződés, az Istenben való hit nem válik attól 


függővé. Levonhatjuk tehát azt a következtetést, hogy Amerikában a 

gyülekezetre elsősorban mint szervezetre tekintenek, melynek elsődlegesen 
etikai értéke van. Fontos értéknek tartják az egymás iránti törődést is -— a 
gyülekezet mint empatikus , megosztó közösség" jelentkezik (az empátia ugyanis 
felelősségérzetet ébreszt). Ez a magyarázata annak, hogyan képes nagyfokú 
társadalmi aktivitás (önkéntesség) kialakulni ezekben a közösségekben. Ennek 
köszönhető vagy inkább ez az eredménye, hogy Isten és a felebaráti szeretet 


olyan hangsúlyos. 


A világ folyton változik, de Isten, az értékek és Jézus nem változnak. Az Isten 
iránti szeretet így önérték forrása lehet. A bibliai kereszténység itt elsősorban 
mint modell szerepel. További jellemzője ennek a közösségi szemléletnek a 
családra és a magánéletre koncentráltság. A hívőnek mint egyénnek kell a mások 
javát sajátja (jószága / boldogulása) elé helyeznie, illetve az egyénnek magának 
kell ellenállnia a kísértésnek. Vagyis elsősorban az egyéni, személyes morális 
viszonyulásról , rendelkezik" a közösség, és nemigen tud mit kezdeni a 
többszereplős csoportokkal, a társadalmi elkötelezettséggel. A szerző szavaival 
élve: , A moralitás így válik személyessé, nem pedig szociálissá; magán- és nem 
pedig közüggyé." (231) Összefoglalva tehát: a vallási közösségi érzés szembesül 
azzal a problémával, hogy voltaképpen nem képes túllépni az egyéni 
moralitáson. Megjelenik továbbá a személyes intimitás iránti igény. A közösség 
így már olyan, akár a család; és éppen ezért ugyanolyan törékeny, sérülékeny is. 
Ezért szükségleltetik annyi energia a működtetéséhez, illetve éppen akkor 
gyengül meg az elkötelezettség, amikor ezeket az igényeket nem elégíti ki az 


adott közösség. 


Vallási individualizmus 


Az összefoglalás elején már említettem, hogy az USA történelme nagyon mélyen 
öszefonódik a vallással, a protestáns bevándorlók földi istenországot építő 
igyekezetével. Ugyanakkor ebben a vallási attitűdben éppúgy mélyen 


gyökeredzik az individualizmus is. Például a XVII. században a megváltás 

személyes megtapasztalása előfeltétel volt az egyházi tagsághoz; vagyis a 
személyes tapasztalat előbb következett, mint a taggá válást követő egyházi 
előírások, szabályozások betartása. A XVIII. században már szabadon 
választhatták meg az egyének a saját hajlamaiknak leginkább megfelelő 
,egyházat" (church). A XIX. századra pedig már piaci versengés alakult ki a 
,fogyasztókért" (a , fogyasztói" ízlés szerepe egyre hangsúlyosabbá vált). 
Mindennek ellenére egyes kiemelkedő figurák mégsem tudtak teljesen 
azonosulni egyikkel sem, habár vonzódtak tanításaikhoz. Az individualizmus 
így vált mind hangsúlyosabbá. A kor egyfajta panteisztikus miszticizmusban 
égett, mely egy felettes énnel azonosította a , szentséget", az istenit (divine). Egyre 
hangsúlyosabbá vált ennek következtében az önbecsülés, önmeghatározás és az 
öneszmélés, illetve önmegvalósítás. Ekkor már gyakoribb volt az intézmény, az 
egyház kritizálása (a képmutatás volt a leggyakrabban emlegetett vád), mint a 
hitbeli meggyőződésé, és egyre hangsúlyosabbá, meghatározóbbá vált az 


Istenhez való személyes viszony. 


Belső és külső vallás(osság) 


A radikálisan individualisztikus vallásosság (kifejezetten akkor, amikor 
kozmikus egyéniség formáját ölti) és a konzervatív vagy fundamentalista 
vallásosság a két pólus, mely között az amerikai vallásos élet mozog. Az előbbi 
számára Isten az ön-nagyított (önmaga , felnagyítása"; tökéletesként elképzelt 
formája), míg az utóbbi a világegyetemen kívül szembesül Vele. Az előbbi 
számára Isten azonos a Világgal, míg az utóbbi számára valami külső, mely 
rendet visz bele. Azonban mindkettő a személyes vallási tapasztalatot teszi meg 
hite alapjává. E két pólus közötti ingázás pedig nem is olyan ritka, mint 


gondolnánk. 


Jó példa erre az egyik interjúalany, Sheila, aki Bellah számára a vallási 
individualizmus mintapéldájává vált (sheilaism). Sheila a külső autoritást belső 


jelentéssé transzformálta. (221) Másik oldalról nézve, a kozmikus miszticizmus 

túlságosan ijesztőnek és meghatározatlannak tűnhet, s erre válaszul az egyén 
inkább a külső autoritást választhatja — melyre Larry Beckett, az , újjászületett 
zsidók" és még számos más példa is hozható -, ami kellő biztonságérzetet ad. Ez 
az a kétfajta vallásosság, amit a szerző azonosít. És habár az első a belső 
szabadságot, míg a második a külső szabályozást, ellenőrzést hangsúlyozza, nem 
mondhatjuk, hogy az előbbi felszabadító, míg a másik tekintélyelvű, illetve hogy 
az első individuális, míg a második kollektivista. Igaz ugyanakkor, hogy az első 
radikális individualizmust foglal magában, mely az ént az önmagát egyetemes 
elvvé emeli, míg a másik a külső tekintélyt és a végzést, az ítéletet hangsúlyozza. 
Ennek ellenére az első úgy tekint igaz önmagára, mint a természettel és másokkal 
harmóniában élőre, feléjük jóindulattal  viseltetőre, és ami így 
összeegyeztethetetlen a szűklátókörű önmaga-kereséssel. A második pedig a 
külső tekintélyben és szabályozásban valami mélységesen felszabadítót lát — 
védelmet a külső és belső elvárásokkal szembeni káosztól -, illetve benne látja 
egy valódi, hiteles egyéni szabadság alapját. Habár mást-mást értenek alatta, 
mégis mindkettő számára központi érték a szabadság és az individualizmus — 
ezek mindkettőben kifejezésre jutnak. Akik e kettősség között hánykódnak, nem 
rendelkeznek azzal a nyelvvel, mely képes lenne közvetíteni az önmaga, a 


társadalom, a természeti világ és a végső vagy alapvető valóság között. 


A vallási központ 


A ,főáramba"7 tartozó protestáns egyházak egy olyan Isten-koncepciót 
nyújtottak, amely beágyazódik a társadalmi időbe és a társadalom történetébe. A 
bibliai szövegekre állandóan reflektálva igyekeztek azt az adott kontextusra 
alkalmazhatóvá tenni - így tartva fenn a kapcsolatot. Egy ,bibliai" élet 
kialakítására törekedtek az aktuális környezetben. Vagyis ez középútnak 
tekinthető Isten országa és az evilági ország között. A XIX. és XX. században ezek 
az irányzatok még közel álltak a , mainstream" kultúrához, de specialistáik egy 
generáció alatt izolálódtak a fő kulturális áramtól (ami a specializálódás 


velejárója), valamint mostanáig egy , nagyágyút" sem voltak képesek kitermelni. 

A II. Vatikáni zsinatot követően a Katolikus Egyház egyre aktívabb szerepet 
vállalt az amerikai közéletben. Ennek tükrében Martin Marty úgy jellemezte a 
vallási központot, mint , köz-egyházat" (public church), mely magában foglalja a 
protestáns egyházakat, a katolikus egyházat, valamint az evangélikus egyházak 
egy jelentős szegmensét. Ez nem homogén entitás, inkább ,a közösségek 
közössége" (communion of communions), vagyis a saját hagyományok és 
gyakorlatok integritásának megtartása mellett elismerése a közösségnek, a közös 
alapnak. Ez az új , közösségi" forma szívesen bocsátkozik párbeszédbe más 
vallásokkal, és ekkor már nem mint , győzedelmeskedő" viselkedik. Hiszen 
éppen egy olyan helyzetben alakult ki, amikor a keresztények úgy érzik, kevésbé 
tartják kézben (control) saját kultúrájukat. Ugyanakkor készen állnak a 
közfelelősség vállalására (public responsibility), és inkább szembenéznek a 
kihívásokkal, mint meghátrálnak. Ez az az új forma az — valamint ennek a nem- 
keresztény megfelelői -, ami alternatívát kínál a radikális vallási 


individualizmussal és a ,, vallási törzsiséggel" (religious tribalism) szemben. 


Egyház, szekta és miszticizmus 


Bellah visszanyúl Ernst Troeltsch egyház-szekta tipológiájához, továbbá a 
Troeltsch által használt , miszticizmus" fogalmat úgy értelmezi, mint , vallási 
individualizmust" (hangsúly az egyén spirituális fegyelmezettségén). Troeltsch 
eredményei azt igazolták, hogy a különböző típusok nem egymás mellett, hanem 
egy intézményen belül figyelhetők meg. A St. Stephen közösség mindhárom 
kategóriára jellemző vonásokat mutat. Ebből pedig kiviláglik, hogy ezek az 
eredetileg különböző közösségek jellemzésére használt jellemzők a vizsgált 
közösségben keverednek. A tiszta típusok ugyanis ritkák, s az igazi kérdés az, 


hogy mely jegyek dominálnak az adott közösségnél. 


Az első tehát az egyház típus, mely organikus koncepció. A szent páli , Krisztus 


teste" gondolat, illetve Karl Rahner szavaival élve: az alapvető (fundamental) 


2605 


Civil vallás 


szentség, melyből minden további szentség fakad. Földi és egyben ontológiai 
elsőbbsége van az egyénnel szemben; továbbá van egyfajta adottsága, 
valóságossága, melyre az egyén számíthat, és ott karolja fel a híveket, ahol azok 
vannak. Hierarchikus, sőt elitista is, és modelleket állít fel. Ez az organikus 
elképzelés funkcionális hierarchiát tesz lehetővé. A szerző hozzáteszi továbbá, 
hogy az egyház hajlamos átfogó és rugalmas lenni a kultúra és a társadalom 
átalakítására tett erőfeszítésében — vívódás az autoritarianizmus és a túl könnyed 
kompromisszumok között -, és igen széles tömegeket képes mobilizálni. Ez a 
típus a kezdetektől jelen volt Amerika történelmében, ám sosem dominált - pl. a 
korai New England-i puritánok vagy a Római Katolikus Egyház Amerikában. 
Ám ahogy egyre inkább áthatotta ezt a típust az amerikai kultúra, illetve a 
szektás elképzelések, úgy vált egyre nehezebben érthetővé. Az amerikaiak 
ontológiai individualizmusa ugyanis nehezen boldogul az egyház társadalmi 


valóságával. 


A második a szekta típus, mely úgyszintén a kezdetektől jelen volt, és 
lényegében dominálta az amerikai kereszténységet. Ide tartoznak a protestáns 
gyülekezetek, melyek úgy tekintenek az egyházra, mint a hívők önkéntes 
közösségére. A hívőnek elsőbbsége van az egyházzal szemben abban az 
értelemben, hogy a kegyelem megtapasztalása előfeltétele a tagságnak -— habár 
ezután az egyházi szabályozás (mely általában igen szigorú) vonatkozik az 
újdonsült tagra is. A belül levők tisztaságára koncentrál a kívülállók 
tisztátalanságával szemben - vagyis éles határt von a bent lévő , szentek" és a 
kint rekedt kárhozottak között. Anti-elitista, kvázi minden hívő papiságát 
(priesthood) vallja. Alapvetően demokratikus beállítottságú, és a gyülekezeti 
autonómiának kedvez, továbbá a kegyelem helyett , Krisztus törvénye" a 
hangsúlyos, illetve a szentségek helyett a moralizálás. Troeltsch kimutatta, hogy 
ez a típus gyakran és főleg a kezdeti fázisban a kisebb jövedelmű és kevésbé 
iskolázottak között népszerű. A hívő az őt körülvevő világtól való radikális 


visszavonulásra törekszik, és a szekuláris művészet, kultúra és tudomány 

visszautasítására. Igen közel áll továbbá a szinoptikus (synoptic) evangéliumok 
szellemiségéhez, vagyis a kezdeti kereszténységre jellemző jegyeket mutatja. Ki 
kell azonban emelnünk a szekta szervezeti törékenységét. A társaság / 
társadalom (különösen a vallási) másodlagos az egyének számára, annak 
fenntartása saját tisztaságuk fenntartásán, illetve állandó erőfeszítésükön múlik. 
A tisztaság hangsúlyozása azonban belső törésekhez vezethet -— míg ezzel 
szemben az egyháztípus a differenciálás révén képes a közösséget egyben tartani. 
Habár a szekták kezdetben igen lázadók voltak (utópikus forradalmárok), 
megkötötték a maguk , alkuját" környezetükkel — a kapitalizmus, liberalizmus és 
demokrácia iránti együttérzésükkel (még talán abban is közrejátszottak, hogy a 


vallás privatizálttá és depolitizálttá vált). 


A harmadik pedig a misztikus típus a troeltschi tipológiában. (Vö. Máté-Tóth 
2008) Ez a típus a késő XX. században vált jelentőssé. A szerző az Új 
Testamentumra vezeti vissza gyökereit, különösen János írásaira. Van ennek a 
típusnak egyfajta társadalmi vonzereje — a szektával szemben -—, ugyanakkor 
radikalizálja és abszolutizálja az individualizmust. Leggyakrabban jólkereső, 
tanult emberek között népszerű. Hiányzik belőlük mindenfajta társasági 
fegyelem, fegyelmezés. A szerző által megkérdezettek között ez volt a 
leggyakoribb viszonyulási jelleg. A radikális individualizmus mindig is 
kiemelkedően fontos szerepet játszott a kereszténység történetében. Az amerikai 
vallás frissessége és vitalitása nagyrészt ezekben az , új tudatosságokban" (new 
consciousness) érhető tetten. Az 1960-as évek kulturális forradalma is igen sok új 
témával szemben tette fogékonnyá az embereket, melyek még ma is a , terítéken 
szerepelnek". A radikális individualizmus gyengesége azonban belső 
illékonysága és inkoherenciája, hihetetlen erőtlensége a politikai és társadalmi 
szerveződésekben. Sajátos kompromisszuma a világgal inkább terápiás jellegű 
(önközpontú élmények), és igen problémás számára a társadalmi hűség, 


valamint az elkötelezettség kérdése. 

Ha a mai amerikai társadalomban egy vallási közösség (public church) sikeres 
akar lenni, akkor annak ötvöznie kell magában e három forma előnyeit, 
kiküszöbölve ezzel gyengeségeiket — ami persze nem jelent homogenizálódást. 
Amihez ma hozzájárulhat az egyház mint elképzelés, hogy az egyéniség, 
individualitás és a társadalom, társadalmiság nem feltétlen ellentétei egymásnak, 
sőt szükségük van egymásra. A radikális individualizmus ugyanis egy ponton 
átfordulhat despotizmussá. Az egyházkoncepció azonban emlékeztet bennünket 
arra, hogy függetlenségünkben is számíthatunk másokra, illetve tiszteletben 
tartjuk mások egészséges, felnőtt (grown-up) szabadságát. Vagyis az abszolút 
szabadság hamis elképzelés, mely nem önállóságot, hanem magányt és 
sebezhetőséget hoz magával, továbbá arra emlékeztet bennünket, hogy az 
autoritás nem feltétlen kívülről származik, és nem feltétlen elnyomó jellegű; 
hanem inkább valami, amiből kivehetjük részünket. , Egy egyház, melyre 
számíthatunk, és amely számíthat híveire, nagyszerű serő-forrásx (source of 
strenght) lehet társadalmunk szociális újraalapozásához." (Bellah 1986) Segíthet 


társadalmunkat egy , egészségesebb" irányba mozdítani. 


A szekták állhatatosságukkal, makacs kiállásukkal rávilágítanak az olykor 
,tisztességtelen" kompromisszumokra, melyeket az egyház és a misztikusok a 
világgal kötöttek — elősegítve ezzel az önreflexiót. ,, A vallási individualizmus sok 
tekintetben helytálló a mi sajátos (our kind of) társadalmunkban [...] Olyan 
társadalomban élünk, mely megköveteli tagjaitól, hogy erősek és függetlenek 
legyenek." (Uo.) A hívőnek ugyanis sokszor számára nemkívánatos (uncongenial) 
környezetben kell tevékenykednie, melyhez kellő spirituális erőre és 


fegyelmezettségre van szüksége. 


A szerző megjegyzi továbbá, hogy a radikális individualistáknak nehezükre esik 
morális integritásérzésüket továbbadni a következő nemzedéknek, illetve azt 
saját magukban fenntartani. , Úgy tűnik, az életerős (vital) és állhatatos vallási 
individualizmus csak úgy maradhat fenn, ha megújuló kapcsolatba kerül kiépült 


vallási stestekkelx (mint megtestesülés) (bodies). Egy ilyen megújuló viszony 

változásokat kívánna mindkét oldalon. Az egyházaknak és szektáknak meg 
kellene tanulniuk, hogy nagyobb autonómiát képesek elviselni (sustain), mint 
gondolták, míg a vallási individualistáknak észre kellene venniük, hogy az 


önállóság közösség nélkül puszta magány." 


A Habits of the Heart áttekintése tehát megmutatja, hogy a nyolcvanas évek 
amerikai társadalmában Bellah az individualizmus és a közjó közötti feszültséget 
elemzi abból a szempontból kiindulva, hogy milyen jellegű vallásosság milyen 
hozzáállást támogat. Eredményei differenciáltak, hiszen a vallás egyaránt képes a 
közjót, a társadalmi összefogást és identitást támogatni, s ugyanakkor az 
individualitást, a személy önállóságát is. A kortárs társadalmi trendekben 
kimutatta azt a veszélyt, hogy a vallás olyan jellegű vagy mértékű 
individualizmust támaszt alá, amely hátat fordít a közjó problematikájának. S a 
másik oldalon pedig olyan közösségi stílusok is jelen vannak, amelyek nem 
törődnek az egyén sajátosságaival. Bellah ebben a művében bizonyos értelemben 
megkongatta az amerikai álom fölött a vészharangot, mert bemutatta, hogy a 
társadalomban egyre erőteljesebben van jelen az a fajta individualizmus, amely 
kapcsolatnélküliséget és teljes izoláltságot jelent, s amelyből hiányzik az a 
képesség, hogy mások érdekeit érzékelje, s azokra adekvát választ találjon. Ez az 
individualizmus pedig nemcsak az egyént veszélyezteti súlyos mértékben, 
hanem magát a demokráciát, amely az egyének és az érdekcsoportok 
együttműködésére alapul. Bellah a kiutat abban jelöli meg, hogy meg kell találni 
a moralitásnak azt a nyelvét, melyet ezek a radikális individualisták megértenek, 
megtanulhatnak, s amely révén visszatalálhatnak a társadalmi kommunikációba. 
Ez a nyelv vagy kódrendszer pedig Amerika vonatkozásában a bibliai, illetve 
protestáns hagyományokban rendelkezésre áll. Az erre való újbóli építkezés 


képes hosszú távon vitalizálni az amerikai demokráciát. 


§3 Bellah a Habits of the Heart c. műben megalapozott javaslatait az 1991-ben publikált The Good S0- 
ciety c. művében tovább konkretizálta. 

Összefoglalás 


Bármennyire is elállt tehát Bellah attól, hogy a civil vallás kifejezésével kísérelje 
meg kifejezni azt, amit az amerikai társadalom trendjeivel kapcsolatban 
megfigyelt, a civil vallás terminus technicus mögötti gondolat tovább mélyült 
munkásságában. Az eddig mondottak alapján a civil vallás funkcióit három 
dimenzióban foglalhatjuk össze. A civil vallás integrálja a társadalmat, tagjait 
ceremóniákban és mítoszokban megfogalmazott közös múltba és sorsba fonván; 
legitimálja a társadalmi rendet és a közös társadalmi célokat, végül mobilizálja a 
társadalom tagjait közös célok megvalósítására és ebbéli felelősség vállalására. A 
,Civil vallás tézis" alapötlete az, hogy a fejlett ipari társadalmakban, amelyek az 
intézményes vallásosság szempontjából szekularizáltak, ugyanazt a funkciót 
lássa el, nevezetesen előírja az általánosan érvényes társadalmi értékeket, 
támogassa a társadalmi kohéziót, és kezelje az emocionális kitöréseket. Más 
szavakkal a civil vallás funkcionális megfelelője, illetve alternatívája az 
intézményes vallásoknak, minthogy ugyanazokat a társadalmi igényeket elégíti 


ki. 
A civil vallás kutatása 


Bellah civil vallás modellje nemcsak elméleti vitát váltott ki, hanem számos 
országban arra indított kutatókat, hogy a modellt empírikus úton teszteljék is. 
Inger Furseth norvég kutató 1990-ben összeállította a témával kapcsolatos 
vizsgálatok bibliográfiáját, majd ezek alapján ő maga is elemezte a norvég 
társadalom civil vallási dimenzióit, amelyre a későbbiekben még visszatérünk. 
(Furseth 1990, 1994) A számos nemzetközi összehasonlításokat is referáló kutatás 
elemzése alapján a szerzőnő arra a következtetésre jut, hogy a Bellah által 
felvetett civil vallás egyetemes érvénye nem bizonyítható, arról visszafogottan 
szabad csak nyilatkozni. Vannak társadalmak, amelyekben az állam, illetve a 
nemzet legitimációjában találni transzcendens vonatkozásokat, másokban pedig 
nem. A szekularizált országokban, kiemelten a volt Szovjetunióban a politikai 
rendszer legitimizálására szekuláris és vallási elemek együttes és inhomogén 

alkalmazásával törekedtek. A kutatások kimutatták, hogy a civil vallás hatása 
sem egyféle. Vannak társadalmak, amelyekben a nacionalizmust erősíti, 
másokban éppen ellenkezőleg, gátolja, esetenként a társadalom alapvető 


kérdéseivel kapcsolatos mély konfliktusok forrása. (McGuire 2002) 


Bellah elméletének elfogadottsága ellenére — vagy talán épp annak köszönhetően 
- kezdetben nagyon kisszámú kvantitatív vizsgálat irányult a civil vallás 
vizsgálatára. Ezen helyzet az 1970-es években változott meg Michael Thomas és 
Charles Flippen, valamint Ronald C. Wimberley és munkatársai kutatásai 
nyomán.8 A számos kérdőíves kutatásból néhányat azért érdemes alább 
részletesebben megismerni, mert jól mutatják azt az igyekezetet, hogy a civil 


vallás elméleti felvetését miként próbálták itemekre fordítani. 


Thomas és Flippen American Civil Religion: an Empirical Study c. tanulmánya az 
1970-es év Függetlenség Napjának hétvégéjén az Egyesült Államok különböző 
részein megjelenő 100 napilapban közölt  vezércikkeket vizsgálta a 
tartalomelemzés eszközével — meglehetősen kevés és nem túl meggyőző 


eredménnyel. (Thomas és Flippen 1972) 


Wimberley és kollégái a civil és az egyházias vallásosság mérésére egy azokhoz 
kapcsolódó állításokat tartalmazó listát állítottak össze. Ezt illesztették be egy 
Billy Graham evangelizáción részt vevő személyek utókövetését célzó kérdőívbe. 
A nyolc civil vallási item — melyek egyrészt Bellah civil vallás koncepciója alapján 
lettek megalkotva, másrészt a kereszténység és az államigazgatás kapcsolatát 
vizsgálták - a következő volt: 1. Tisztelnünk kell az elnöki hatalmat, lévén az 
Istentől jön. 2. A nemzet vezetőinek nemcsak Istenben való hitüket kellene 
megvallani, hanem a Megváltó és Úr Jézus Krisztusban való hitüket is. 3. A jó 
keresztények nem feltétlenül jó hazafiak. 4. Isten megismerhető amerikai 


emberek tapasztalatán keresztül. 5. Az alapító atyák egy áldott és egyedülálló 


84 A civil vallási indexre vonatkozó anyagok gyűjtésében és feldolgozásában segítségemre volt 
Feleky Gábor Attila közgazdász, valláskutató. 

köztársaságott alkottak, mikor nekünk adták az alkotmányt. 6. Ha az amerikai 
kormány nem támogatja a vallást, nem tudja az erkölcsösséget fenntartani. 7. 
Hiba Isten kiválasztott népeként tekinteni ma Amerikára. 8. Számomra az 
Egyesült Államok zászlója szent. A vizsgálat ezeken túlmenően 17 egyéb itemet 
is tartalmazott, melyek a vallási hitek, tapasztalatok és viselkedés mérésére 
szolgáltak. A válaszadók 5 fokozatú Likert-skálán nyilváníthattak véleményt. A 
visszakapott válaszok faktorelemzése négy, egymástól jól elkülönülő faktort jelölt 
ki: civil vallás, vallásos hit, vallási viselkedés, vallásos tapasztalat. A civil vallási 
faktor a 3., illetve a 7. itemet nem foglalta magában, tehát a keresztény 
hazafiságra és az Isten kiválasztott népére vonatkozó kérdések mást mértek, mint 
a többi hat alkalmazott item. A másodrangú faktorálás alapján elmondható, hogy 
bár a civil vallási dimenzió pozitívan korrelált az egyházi vallásos tapasztalattal 


és hittel, azoktól jól elkülöníthetőnek bizonyult. (Wimberley és Christenson 1980) 


Ugyanebben az évben, 1976-ban Wimberley Testing the Civil Religion Hypothesis c. 
tanulmányában egy nagyobb és kevésbé homogén mintát vizsgált. (Wimberley és 
Christenson 1980) A véleményezendő állítások a civil vallásosságon és az egyházi 
vallásosságon túl politikai jellegűek is voltak. A faktoranalízis alapján a civil 
vallási és egyházi vallási hitek némileg közelebbinek mutatkoztak, mint az első 
vizsgálatban, de alapvetően a korábbi megállapítások kerültek megerősítésre. A 
civil vallás politikai implikációival foglalkozó tanulmányok közül kiemelkedik 
Wimberley 1980-ban publikált, az 1972-es elnökválasztással foglalkozó 
vizsgálata, mely rámutatott, hogy a civil vallásos hit az elnökválasztás 


eredményének előrejelzésében nagyobb fontossággal bír, mint a pártszimpátia. 


Christenson és Wimberley 1978-ban azt kutatta, hogy a népesség mely részére 
jellemzőbb a civil vallásosság. Az eredmények alapján a civil vallási nézetek a 
népesség legtöbb szegmensében széles körben jelen vannak. Ez alól elsősorban a 
diplomások és a liberális politikai vagy vallási nézettel rendelkezők képeztek 
kivételt, akiknél a civil vallásosság alacsonyabb szintje volt tapasztalható. 


(Wimberley és Christenson 1980) Későbbi tanulmányukban megállapítják, hogy — 

bár a korreláció egyik esetben sem jelentős — a civil vallás esetében jobbára a 
foglalkozási státusz függ össze a politikai preferenciákkal. (Wimberley és 
Christenson 1980) Arnold Beck és Eric Woodrum (1989) úgy találta, hogy délen 
élő fekete bőrűek kevésbé civil vallásosak, mint a fehérek, mindazonáltal 


köreikben is élnek civil vallási hitelvek. 


Cynthia Toolin (Toolin 1983) tartalomelemzéssel vizsgálta az 1981-ig elhangzott 
elnöki beiktatási beszédeket. Úgy találta, hogy a civil vallás kifejezéstárának 
alkalmazásával az elnökjelöltek beszéde sok tekintetben hasonlítható a papok és 
lelkészek híveikhez intézett szónoklataihoz. Alapvetően két, mindig visszatérő 
témát fedezett fel a beszédekben: Amerika sorsa Isten kezében, valamint a 


nemzetközi példamutatás. 


A marxista nézeteket valló Dimitrii Furman (Furman 1984) a vallásos jobboldal 
csoportjainak felemelkedését a civil vallás alapjainak megerősítésére tett 
kísérletnek minősíti. Tanulmánya a szekularizáció folyamatának erősödését, 
valamint a civil vallás értékrendszerének összeomlását prognosztizálja. Robert 
Wuthnow (Wuthnow 1988) a jobboldal felemelkedését az amerikai civil vallás 
megosztottságának jeleként látja, szerinte ugyanis az két részre szakadt, egy 
liberális és egy konzervatív oldalra. Ahogy a fősodorhoz tartozó vallások 
fokozott liberalizálódása a hatvanas-hetvenes években kiváltotta a vallásos 
jobboldal felemelkedését, analóg módon a , mainstream" civil vallásban is 
megjelent a konzervatív ág, és így a civil vallás széttöredezetté vált, többé már 
nem képes közös, mindenki által elfogadott ideák köré egyesíteni az 
amerikaiakat. Az elmúlt két évtized civil vallással kapcsolatos kutatásainak 
többsége elfogadja Wuthnow koncepcióját a konzervatív és liberális civil vallási 


ágról. 


A kezdeti nagyfokú érdeklődést követően az amerikai szociológusok figyelme a 
civil vallásról a keresztény fundamentalizmus (Religious Right), valamint a 


racionális választás elméletének alkalmazásai felé tolódott. Mindazonáltal ezen 

tényezők hatottak is a civil vallással foglalkozó tanulmányokra, olyannyira, hogy 
egyes szerzők szerint a nyolcvanas évek közepe korszakhatárt jelent a civil vallás 


tanulmányozásában. (Woolley 2008) 


Donald Patrick Woolley tanulmányában két észak-karolinai kérdőíves felmérés 
adatai alapján vizsgálja a civil vallásosságot. A kérdőívek -— Wimberley korábbi 
munkáira építve - a következő 5 fokozatú, Likert-típusú itemeket tartalmazták: 1. 
Az Egyesült Államok zászlója szent szimbólum. 2. Isten megismerhető amerikai 
emberek történelmi tapasztalatain keresztül. 3. Tisztelnünk kell az elnöki 
hatalmat, mert az Istentől ered. 4. Ebben az országban az embereknek egyenlő, 
Istentől származó joga van az élethez, a szabadsághoz és a boldogság 
kereséséhez 5. Amerikában a szabadság Istentől ered az emberekből álló 
kormányzati rendszerünkön keresztül. 6. A törvényeink megalkotását Isten 
irányítja. Woolley az 1984-es itemeket külön vizsgálta, így a civil vallás mértékét 
6 különböző változóval mérte. Az 1998-as itemekből ugyanakkor - azok egyszerű 
súlyozatlan összegzésével — egyetlen mutatót, egy úgynevezett civil vallási 
indexet képzett. Az index megalkotását az itemsor nagyfokú konzisztenciája 


(0,80-as Cronbach alfája) tette lehetővé. (Woolley 2003) 


A fentebb említett eredményekhez hasonló következtetésekre jutott a Luteránus 
Világszövetség , civil vallás" kutatócsoportja is, amely 1981-től kezdve ötvenkét 
országban végzett esettanulmányokat a témában. (Harmati 1996) Miközben a 
világ különböző kontinensein és kulturális régióiban a , civil vallás" jelenségét 
tárták fel, megközelítésük súlypontját arra a problémára helyezték, hogyan lehet 
a keresztény vallás tartalmait annak intézményesült szervezetein keresztül, 
melyek az egyházak, figyelembe véve a civil vallás jelenlétét és vonatkozásait. 
Ilyen értelemben ezeket a kutatásokat inkább gyakorlati teológiai természetűnek 
tekinthetjük, — mint  vallástudományinak, jóllehet a vizsgálatok során 
társadalomtudományi módszereket is alkalmaztak. (Vö. LWF-Documentation 
Nr. 12, 20, illetve az észak-európai országokra Harmati 1983) Az alábbiakban 


nem ismertetjük a kutatásnak kifejezetten az evangélikus egyházra vonatkozó 

eredményeit, mert ez nem tartozik tárgyalási körünkbe. Csupán arra 
szorítkozunk, hogy az alkalmazott civil vallás meghatározást és az általános 


következtetéseket referáljuk. 


A kutatások során négy változó, illetve társadalmi dimenzió egymáshoz való 
viszonyát írták le: az állam, a nemzet, a vallás és az egyházak, valamint az 
erkölcsök. A különböző vizsgált országokban a négy dimenzió között bizonyos 
prioritások figyelhetők meg. Indonéziában - referálja (Harmati 1996) - a 
Pancasila állam áll az első helyen, Japánban a nemzet, a Német Szövetségi 


Köztársaságban" pedig az erölcsi értékek. 


A kutatásban a ,civil vallás" definícióját egy hosszabb leírással oldották meg, 


melyet érdemes idézni. 


A civil religion (sic!) olyan szimbólumok, gondolatok 
és cselekvési módok szövevénye, amelyek a 
társadalmi — intézmények tekintélyét igazolják. 
Tájékozódást jelent azon alapvető értékek területén, 
amelyek együttes nyilvános cselekvésre kötik össze a 
népet. Vallásos annyiban, amennyiben 
elkötelezettséget — jelent, — és egy  — egységes 
világszemléleten belül kifejezi egy nép alapvető 
érzékét saját értékére, azonosságára és sorsára 
vonatkozólag. "Civil, társadalmi, annyiban, 
amennyiben olyan alapvető nyilvános 
intézményekhez — van köze, — amelyek egy 
társadalomban,  nemzeten vagy más politikai 
egységen belül a hatalmat gyakorolják. A civil 
religion ismertető jegyei lehetnek szertartások, 
ünnepek, szent helyek, dokumentumok, történetek 
vagy hősök, vagy más jelenségek, hasonlóan az 
ismert történeti vallásokhoz. A civil religion bizonyos 
körülmények között tartalmazhat olyan elméletet is, 
amelyik — ideológiaként kerülhet előtérbe. A 
társadalom egyes tagjai saját civil religion-juknak 
különböző mértékben lehetnek tudatában. A civil 
religiont , a — népesség — messzemenően vagy 


§5 A tanulmány akkor keletkezett, amikor ez volt az állam hivatalos megnevezése, de magyar 
nyelven csak a megadott évben jelent meg. 

korlátozottan fogadhatja el, miközben az a társadalmi 
intézmények igazolását mint középponti funkcióját 
tölti be. (17) 


A leírás szembeszökően tágas, de az általában alkalmazott szigorúbb 
meghatározások legfőbb elemeit tartalmazza, úgymint orientáció, identitás, 
integráció,  szimbólumrendszer, differenciált azonosulás. Hiányosságának 


tekinthető az állam szerepének figyelmen kívül hagyása. 


A civil vallás európai diskurzusa 


A civil vallás fogalmának amerikai eredete és diskurzusa áttekintése után 
figyelmünket az európai diskurzusra irányítjuk. A fogalomnak ui. meg van a 
maga önálló európai története is, ami a hetvenes évek során találkozott a kortárs 
amerikai felvetésekkel. A kifejezés maga az öreg kontinensen Rousseau-nál 
jelenik meg először, de társadalomelemző elméletként elsősorban Durkheim óta 
alkalmazzák. Először azokat a szerzőket mutatjuk be, akik a legkarakteresebb 
módon alakították és használták a civil vallás fogalmát, majd néhány 
esettanulmánnyal azt mutatjuk be, hogy milyen előnyökkel járt a fogalom 


alkalmazása a legkülönbözőbb európai folyamatok leírásánál. 


Az utóbbi tíz év számos tekintélyes német nyelvű kézikönyvében és vallással 
vagy teológiával foglalkozó lexikonában a , civil vallás" szócikkét Rolf Schieder, a 
berlini Humbold Egyetem Gyakorlati Teológiai és Valláspedagógiai Tanszékének 
vezetője írta.§6 Minden bizonnyal azért kaphatott felkérést az alapvető 
tájékozódást segítő rangos kézikönyvek szócikkének megírására, mert az elsők 
közé tartozott, akik Bellahnak az angolszász tudományos körökben már ismert és 
vitatott , civil religion" fogalmát körültekintően és az európai tudományos 
igényeknek megfelelően elemezte, majd egy, az akkori Német Szövetségi 
Köztársaság helyzetére alapozó kitekintésben autonóm módon vonatkoztatta az 


európai valláspolitikai kontextusra. (Schieder 1987) A téma német nyelvű 


86 Schieder a Müncheni Egyetemen doktorált alább bemutatandó művével, s ugyanott habilitált is. 

diskurzusa Schieder munkássága révén jól nyomon követhető, akár a 
szakfolyóiratokban megjelent tanulmányait, akár az általa szerkesztett köteteket 


vesszük figyelembe. (Schieder 2001) 


Varro Theologia civilis 


Bár a civil vallás fogalmának európai gyökereit keresvén abban az értelemben, 
ahogyan azt Rousseau, majd másképpen a számunkra kiemelten érdekes Bellah 
alkalmazta, nem lenne szükséges egészen a latin filozófiáig visszatekintenünk, a 
civil vallás körüli terminus technicus fogalmaknak, mint a politikai teológia, 
polgári vallás stb. a civil vallás fogalmától való szabatos elkülönítése érdekében 
mégis érdemes a theologia civilis togalmát röviden taglalnunk. A theologia civilis 
kifejezés egy másik okból is figyelemreméltó, minthogy Ágoston saját 
vallásfilozófiai alapállását Varro hármas teológia-felosztásával vitatkozva fejtette 
ki. Előbbiben a theologia civilis kulcsfogalom, utóbbiban pedig a civitas. Az 
etimológiai rokonság mellett persze sokkal jelentősebb a gondolati rokonság. A 
római társadalom felépítésében a vallási dimenziót a vallási jog, a polgári 
dimenziót pedig a civil jog szabályozta. Mindkettőnek megvolt a maga teológiája. 
Varro (i. e. 116-27) a római ókor egyik legismertebb és legtermékenyebb írója és 
enciklopedistája, akinek Antiguitates rerum humanarum et divinarum c. kétkötetes, 
csak fragmentumokban fennmaradt művét Ágoston révén ismerhetjük. Varro a 
kortárs teológiákat három típusba sorolta: mítikus, fizikai és állami (theologia 
mythica, theologia naturalis, theologia civilis). (Ágoston: De civitate Dei VI. 6) A 
fizikai -— a későbbi teológiai szóhasználat szerint , természetes" — teológia a 
filozófusok mestersége, a mítikus a költőké és színészeké, míg az állami — Varro 
szerint — a papoké, akik a társadalom vallási kultuszait (cultus publicus) 
szabályozzák és végrehajtják. Ágoston a színházi és az állami teológiát s az 
ezekhez kötődő gyakorlatot szigorúan és szenvedélyesen elutasítja, mert ezekkel 
szembe állítva fejti ki saját nézeteit igaz vallásról és igaz vallásgyakorlatról, ami 
nála az istenszeretet. Emiatt nála a theologia civilis negatív fogalom. (Vö. Kehrer 


1990) 

A római (politikai) gondolkodás szerint az állam szerkezetét két pillér tartja: az 
egyik az intézményesített kultuszok, melyeket akár erőszakkal is végre kell 
hajtatni, a másik a polgári törvények, melyeket a civil teológia igényel és követel 
meg. A politikai közösség minden nyilvánosság előtti cselekménye nevezhető 
civilnek, mert a társadalom az az alany, amelyik az istenek tiszteletét végzi. Varro 
nézete a közösségi, állami, intézményes dimenzióba helyezi a vallás egészét és 
súlypontját, s az egyén csak közvetetten van mindettől érintve. Ágoston viszont 
éppen ellenkezőleg: a vallást a személyes elkötelezettség, a szabad akarat és a 
lelkiismeret ügyévé teszi. A Varro-féle theologia civilis annyiban tekinthető 
távolról a civil vallás fogalom elődjének, amennyiben a társadalom életének 
szabályozásához valamilyen értelemben kultuszokat tart szükségesnek, melyeket 


az állam szabályoz és hajtat végre. (Percic 2004) 


Rousseau civil vallása 


Rousseau a maga sajátos politikai filozófiai gondolatmenetének megfelelően a 
vallás problematikáját a rendezett és működő társadalom feltételrendszerében 
tárgyalta. (Rousseau 2001 [1762]) Három vallástípust különböztetett meg a 
társadalmi szerződés logikájának és kritériumainak mentén mutatván be őket. Az 
első típus — amelyet, mint később látjuk, optimálisnak tartott — az ember, illetve a 
polgárok vallása. A második a nemzeti vallás, amelynek lényege a nemzeti 
integritás biztosítása, s a nemzeti érdekek melletti elkötelezettség fejeződik ki 
benne. Ugyanakkor a nemzetek keveredése vagy érdekütközései esetén e vallás 
megbontja a rendet, s ezáltal károkat okoz a társadalomnak. A harmadik típus, 
amelyet Rousseau a legsötétebb differenciáltalansággal ír le, a kereszténység, 
amely egy társadalmon belül megosztja az egyetlen központi hatalmat, s ezzel 


káros és destruktív feszültséget okoz a rendszerben. 


A civil vallás lényege szerint nem más, mint a társadalom egységéhez szükséges 
, fides et mores" — tehát a tantételek és az erkölcsi szabályok — együttese. Rousseau 


szükségesnek vélt valamilyen, az állam polgárait átható és egyesítő közös hitet, s 

ezt nevezte el civil vallásnak. A civil vallás azonban Rousseau szándéka szerint 
szigorúan nélkülöz minden keresztény elemet. Talán még az is állítható, hogy 
felvetését nemcsak a társadalomelméleti rendszer belső logikája diktálta, hanem a 
kereszténységgel szemben táplált rendkívül erős ellenérzés is. Az általa 
ideálisnak tételezett modellben a vallás tartalmát államhivatalnokok ellenőrzik. 
Ez az elképzelés kizárta a kettős tekintély és a kettős lojalitás párhuzamosságát. 
Éppen ebben áll az elgondolás lényege, hogy a szerző olyan , monopoliszt" 
rajzolt meg, amelyben a teljes rendezettség uralkodik, s amelyben a politikai 
hatalom és a polgárok között teljes az egység. Ezt az egységet csak olyan polgári 
attitűd garantálhatja, amely totális lojalitásra épül. Rousseau ezt a totalitást 
nevezi vallásnak, a polgárok vallásának. Innen érthető, hogy a nyughatatlan 
lelkű, felvilágosult , vikárius" az európai valláspolitikát, amely éppen az evilági 
hatalom és az isteni hatalom kettős reprezentációjára épül, s amely eredendően 


keresztény, annak gyökerénél támadja. (Rousseau 596—598) 


Ezzel a viszonyrendszerrel szemben a civil vallás jó, , ha összeköti az istenhitet a 
törvények szeretetével, s a polgárokat a maga iránti rajongásra neveli, s arra 
tanítja őket, hogy az államot szolgálván az állam védőistenét szolgálják. 
Valamiféle teokrácia ez, amelyben nincs más főpap, mint a fejedelem, és 
nincsenek más papok, mint az előljárók, így hát meghalni a hazáért annyi, mint 
mártíromságot szenvedni; törvénysértést elkövetni istentelen dolog; s a bűnöst 
kiközösíteni annyi, mint az Isten haragját zúdítani rá: Sacer estod." (Rousseau, 
601) Molnár lényeglátóan jegyzi meg fentebb hivatkozott tanulmányában, hogy 
Rousseau valláspolitológiai újítása abban áll, hogy nem az állam számára 
megfelelő kereszténység feltéteiről gondolkodott, hanem a kereszténységnek egy 
immanens társadalom-hitre, bizonyos, nem a fogalom szokásos értelmében vett 


államvallásra történő lecseréléséről. 


Így a Társadalmi szerződés totalitárius általános akaratát sérti a nem-politikai, 
keresztény vallás léte. Rousseau ennyiben új a Padovai Marsiglio óta tartó 


politikusi hagyományban, hiszen elődei a társadalmi béke-integráció feltételének 

csak az egyház állam alá rendelését tartották, de eszükbe sem jutott a 
kereszténység felváltása egy teljesen világi — politikai — vallással. Ez Rousseau 


újítása, aki a civil vallással felfedezte a világi politikai vallást. 


Amint fentebb már említettük, Rousseau a vallást a társadalmi integráció 
nélkülözhetetlen feltételének tartotta. Bármilyen pontosan körülhatárolt és 
kidolgozott ugyan a társadalom működésének alapvető elvrendszere és annak 
konkrét szabályozása, még mindig nyitva marad a kérdés, hogy a társadalom 
polgárai milyen indíttatásból követik majd ezt a rendszert, miért integrálódnak a 
társadalomba, miért követik annak szabályait, és miért osztják annak elveit. A 
francia gondolkodó nem elégedett meg a lojalitással, amelyet alapesetben a 
kereszténység társadalmi tanítása megkövetel a hívőktől. Radikális 
társadalomelméletének megfelelően olyan motivációt keresett, amely önmagában 


is radikális, s ez a vallás. 


Létezik tehát egy merőben polgári hitvallás, s a 
főhatalom dolga, hogy leszögezze a tételeit: nem 
éppen mint vallási dogmákat, hanem mint a társas 
együttélés elveit, amelyek nélkül az ember nem lehet 
sem jó polgár, sem hűséges alattvaló. (Rousseau 604— 
605) 


Amikor Rousseau felsorolja a civil vallás dogmatikáját, tantételeit, akkor végső 
soron mégis a keresztény vallás legalapvetőbb tantételei közül említ néhány 
központi jelentőségűt: az istenfogalmat, az utolsó ítéletet, az üdvösség és a 
kárhozat kimenetét, amely a földi életben gyakorolt magatartás következménye. 
Ami a kereszténység tanításának alapjaiból hiányzik e felsorolásban, az a 
megváltás ténye és még inkább Jézus Krisztus személye. Amivel azoban 
kiegészül, az az állammal, annak törvényeivel való feltétlen azonosulás etikai 
maximája. A hit tartalmaira vonatkozóan az elméleti azonosság, a hívő 
magatartására vonatkozóan pedig a gyakorlati lojalitás jelenti Rousseau civil 
vallását, bármennyire igaz, hogy ez a felvetés számos későbbi államelméletre 


inspirálólag hatott, ebbéli radikalitása miatt mégis szinguláris maradt. 

Durkheim 


B [A 


Durkheim a , civil vallás" kifejezést nem alkalmazta műveiben, ugyanakkor az a 
gondolat, hogy a modern társadalomnak szüksége van a patriotizmusra, 
egyáltalán nem volt idegen tőle. A patriotizmusra az állami iskoláknak kell a 
gyermekeket megtanítania — írta többek között a Holnap iskolája c., 1919-ben 
megjelent művében. (Wallace 1966) Mestrovic szerint Durkheim, majd az ő 
nyomán még sokan mások a társadalmi élet minden lényeges vonatkozását — a 
gazdaságit és politikait is — a vallásra vezették vissza. A marxizmus filozófiai 
tanításai szerint a társadalmi viszonyok, sőt ezen túlmenően az emberi és eszmei 
viszonyok is — így a vallás — a gazdasági összefüggésekben gyökeredzenek. A 
posztmodern forradalom megkérdőjelezte a felvilágosodás narratíváját, és 
elvitatta a vallás jelentőségét a modernitásban. Minthogy azonban úgy látszik, 
hogy a kommunizmus összeomlását követően a vallás mégis erőteljes 
társadalomalakító szerephez jutott, ez azt mutatja, hogy talán Durkheim negligált 
szisztémája mégis relevánsabb, mint a marxizmus vagy más modernista vallással 


kapcsolatos attitűd. (Mestrovic 1994, 153) 


Luhmann 


A német társadalomtudományi diskurzusba Bellah , civil vallás" fogalma és 
koncepciója Niklas Luhmann révén került be, amikor 1978-ban megjelentette 
Grundwerte als Zivilreligion c tanulmányát, amelyet azután a Soziologische 
Auftklárung 3. kötetében újra közölt. (Luhmann 1981, 293-308) Az eredeti 
amerikai fogalom egyéb fordítási kísérletei (polgári vallás, a polgárok vallása 
stb.) nem váltak sikeressé. (Schieder in Krause és Müller 2006, 715) Bár Luhmann 
a maga vallásszociológiájába szervesen építette bele a civil vallás tisztán 
funkcionális fogalmát, mégsem az ő gondolatmenete határozta meg a felvetés 
későbbi német vitáját, hanem Hermann Lübbe értelmezése, melyet 1986-ban tett 
közzé, s amelyre a későbiekben visszatérünk. Luhmann gondolatmenetét 
azonban mindenképpen érdemes végigkövetni, mert egyszerre világít rá a civil 
vallás  nélkülözhetetlenségére a társadalom alapvető  konszenzusának 

megteremtésében és fenntartásában, ugyanakkor kimutatja a fogalommal jelölt 
funkció részrendszer-specifikusságából fakadó diszkurzív helyzetét, amely nem 
csupán Luhmann véleménye szerint tekinthető az amerikai és az európai civil 


vallás közötti alapvető eltérés egyik leglényegesebb pontjának. 


A civil vallás fogalmával Niklas Luhmann szervezetszociológiai kontextusban 
foglalkozik. (Pollack 1988, 139-147) A szekularizáció magyarázata Luhmannál a 
modern kori társadalmak differenciálódása, amelynek következtében az 
általános, átfogó, az egész társadalomra érvényes integrációs eszközök 
jelentősége csökken. A vallás számára, amely egyetemes orientációs igényű, 
ebből a társadalmi jellegzetességből két lehetőség adódik. Vagy általánosítja a 
társadalmi rendszer totalitását, és / vagy a helyzetekhez kötött igényekre 
válaszol. (Luhmann 1999, 80) A modern kori vallási változások mindkét irányba 


mutatnak. 


A társadalmi alrendszerek közötti integráció elméleti szükségességéből fakadóan 
érthető Luhmannak az a kijelentése, miszerint ,ha nem létezne civil vallás, az 
elméletnek ki kellene találnia". (Luhmann 1981, 302) Rousseau-t részben tovább 
gondolva, részben a civil vallás és az állam közötti viszony rousseau-i tematikáját 
figyelmen kívül hagyva, Luhmann az alapértékek és a civil vallás közötti 
összefüggéseket vizsgáljaa s arra keres választ, hogy a társadalomban 
általánosságban elfogadott értékorientáció lehet-e a vallás funkciója. (Vó. Percié 


2004, 148kk) 


A civil vallás kialakítása révén egyfajta általános társadalmi vallásosság szerez 
érvényt, mert a növekvő mértékű ditferenciálódásra szimbolikájának növekvő 
mértékű egyetemességével válaszol. Ugyanakkor ezzel szemben az egyházi 
szervezeti struktúrákban megfigyelhető az elmúlt évtizedekben katolikus 
oldalon a hivatali hierarchia centralizációja, evangélikus oldalon pedig a 
dogmatika szisztematizálása. (273, 281f, 291) A civil vallás Luhmann szerint 


szemben áll az , egyházilag szervezett vallással" (303), ugyanis abban csupán a 

saját vallási  alrendszerre vonatkozó  rendszerimmanens kommunikáció 


lehetséges. 


Luhmann számára a vallás teljes mértékben csupán funkció, s amikor a civil 
vallásról beszél, egyáltalán nem valamely tételes vallási hagyomány értelmében 
teszi ezt, hanem a radikálisnak is nevezhető funkcionalizmus értelmében. Így 
érthető, ha civil vallási dimenziónak tekinti az újkori emancipációs mítoszt vagy 
az önmagát kiteljesítő ész mítoszát. Az újkorban ezek a társadalmi 
differenciálódásra adott egyetemes érvényű civil vallási válaszok voltak. A 
differenciálódás kiteljesedésével azonban maguk az egyetemességek veszítették 
el érvényüket, és a vallás magas formája már csak részrendszer-specifikus 
intézményesülésekben található meg; továbbá az általános vallási érzék elveszíti 
sajátságos jellegét, és társadalmi magától értetődöttséggé válik, amely már 
kizárólag csak civil vallási konszenzusban fejeződhet ki. (Luhmann 1981, 293— 


308) 


Bár Luhmann a civil vallás fogalmának elemzésekor bizonyos mértékben 
következetlen — és ellentmondásos,  vallásszociológiai  megközelítésétől 
függetlenül, egész társadalomelméletének központi állításából fakadóan mégis 
azt állíthatjuk, hogy szerinte a társadalmi rendszerek (System) közötti 
kommunikáció csak a társadalmi közegen (Umwelt) keresztül lehetséges, s e 
kommunikáció lehetőségi feltétele nem lehet más, mint egy olyan egyetemes 
értékkonszenzus, amely nem a kommunikáció eredménye, hanem annak 
feltétele. A civil vallás tételezésére, elméleti felvetésének szükségességére ez a 


luhmanni rendszerben megtalálható alapelv vezet el. (Vö. Bognár 2012 és 2013) 


Luhmann szokásához híven rendkívül elvont és összetett felvetésének lényege 
tehát abban ragadható meg, hogy a civil vallás nem más, mint az egész 
társadalomra vonatkozó egyetemleges konszenzus, amely minden társadalmi 
kommunikációban jelen van, ugyanakkor  rendszerspecifikus, amely 


sajátosságának következtében konszenzus csak más rendszerek általi folyamatos 

és magától értődő megkérdőjelezésének árán lehetséges. (Schieder in Betz 1988-— 


2005, 383) 


Lübbe 


Hermann Lübbe a civil vallással kapcsolatos nézeteit a Religion nach der 
Aujfklárung című, 1986-ban megjelent kötetét lezáró, mintegy pogrammatikusan 
összefoglaló exkurzusban fejtette ki részletesen. (Lübbe 2004) A fogalom eredeti, 
az amerikai társadalomra vonatkozó jelentését és ennek változásait szándékosan 
nem elemezte, hanem a fogalmat szuverén módon az európai, természetesen 
elsősorban német viszonyokra tekintettel saját tartalmakkal töltötte fel. 
Detiníciója értelmében a civil vallás a politikai rendszerekbe integrált vallási 
elemeket jelenti, amelyek nem maradnak a vallási közösségek belső ügyei, de a 
polgárokat vallási egzisztenciájuk vonatkozásában is a politikai közösséghez 
kapcsolják, és számukra e közösség intézményeit és reprezentánsait mint 


legmagasabb fórumokat vallási jelleggel legitimálják. 


A vallási közösségekre, illetve a vallásos hitvallásra nézve Lübbe kiemeli, hogy a 
modern értelemben vett - voltaképpen a befejezett felvilágosodásra építő — civil 
vallás Rousseau-val ellentétben nem az Istenben hívők társadalmi szerződésre 
vonatkozó pozitív hitvallása. Rousseau ugyanis a civil vallást úgy fogta fel, mint 
amelynek feltétele az Istenbe vetett hit. S aki Istenben nem hisz, az nem is képes a 
polgári kompetenciák elsajátítására. A hitetlen a társadalom ellensége, akit a 
társadalomnak joga van száműzni. , A civil vallás a valláspolitikailag beteljesült 


felvilágosodás vallása" — írja Lübbe. (Lübbe 2004, 309) 


A civil vallás tartalma a maximális társadalmi konszenzus elérése érdekében 
nyilvánvalóan csak minimális lehet. Ténylegesen egyetlen , hittétele" van, az 
Isten létezése, akinek attribútumai pusztán a fennálló vagy helyreállítandó 
konszenzuális értékeknek és ezek társadalmi képviseletének transzcendentális 


megalapozásában ki is merülnek. Isten az, aki a társadalom történetét passzíve 

vigyázza, akire hivatkozva a közjó szolgálatára tett ígéretek és a közjót védő 


ítéletek abszolút kötelező erővel bírnak. 


A civil vallás fogalmának alkalmazhatósága vonatkozásában Lübbe az amerikai 
társadalomelmélet és szóhasználat szemére veti, hogy a civil vallás fogalmát 
olyan mértékben kiszélesítették, hogy ennek a fogalom megkülönböztető ereje 
vallja kárát. A civil vallás az eszmei viszonyok összessége, amelyre az állam 
legitimitása alapul, és amelynek szimbólumai ezt a legitimitást reprezentálják. 
Ha pedig ezzel a fogalommal kellő diferenciálás híján minden, ami eszmei és a 
társadalomban átfogó, civil vallásnak nevezhető, akkor könnyen érthető a 
teológusok és vallásfilozófusok vonakodása attól, hogy bármilyen konnotációban 
olyasmit is a vallás fogalommal illessenek, amelyben szélsőséges esetben a 
nemzetközi szocializmus vagy a totalitariánus kommunizmus is legalább fogalmi 
szinten helyet kaphat. Az itt említett túlzó fogalomtágításon alapuló belátás okán 
Lübbe a civil vallást elmélyültebben így határozza meg: a civil vallás a vallási 
kultúra olyan elemeinek összességét jelenti, amelyek az adott politikai 
rendszerben tényszerűen vagy akár az állami egyházjogban formális 
intézmények által integrálva jelen vannak, és amelyek nem szorítkoznak az adott 
társadalom vallási közösségeinek belső ügyeire, anélkül, hogy a vallásszabadság 
érintetlenül hagyásával a társadalom tagjai az adott elemekre a saját vallási 


meggyőződésüktől függetlenül is igent mondhatnak. (Lübbe 2004, 320321) 


A fenti fogalmi pontosításból látható, hogy Lübbe voltaképpen nem adott az 
eredeti fogalomnak más tartalmat, hanem azt elsősorban a német társadalmi 
helyzetre alkalmazta, amelyben a vallási dimenziót tulajdonképpen két nagy 
felekezet, a katolikus és az evangélikus, valamint az állam alkotmányjogilag 
szoros együttműködése fémjelzi. Mindazonáltal a szerző a német nyelvterületre 
vonatkozóan következetesen végiggondolta az amerikai  kulcsfogalom 
jelentésének árnyalatait és a vele kapcsolatos elméleti és politikai asszociációkat, s 
ezáltal vált gondolatmenete és eredménye az adott kultúrrégióban általánosan 


elfogadottá és mértékadóvá. 

Miután áttekintettük a civil vallás európai diskurzusának néhány szerzőjét és 
jellegzetességét, vessünk egy-egy röpke pillantást olyan általánosabb kérdésekre, 


melyek a fogalom európai recepciójával kapcsolatban általában felmerülnek. 


Amerika és Európa különbsége 


A , civil vallás" fogalmának európai diskurzusával kapcsolatban természetesen 
az egyik legalapvetőbb kérdés úgy vetődik fel, vajon van-e elégséges hasonlóság 
az öreg és az új kontinens társadalmi kultúrája között, ami alapján az illető 
fogalom azonos értelemben egyáltalán felvethető. Schieder szerint a 
hasonlóságok szembetűnőek — jóllehet erőteljesen aláhúzza, hogy közvetlen 
párhuzamok vonása helytelen, tekintettel a két politikai kultúra közötti alapvető 
különbségekre. A német elnök (akkor Helmut Kohl) beszédeiben gyakran 
hivatkozott , Isten segítségére", és szintén nem ritkán zárta ünnepi köszöntőit 
,Isten áldását" kérve. Még inkább civil vallási jegyek fedezhetők fel abban, hogy 
a nyolcvanas évektől kezdve a német nemzeti himnusz egyre több ünnepségen 
hangzott fel, sőt a német labdarúgó válogatott tagjait kötelezték a szöveg 
megtanulására. Ugyanígy újra terjedni kezdett az egyenruhaviselet. Mindezek a 
nemzeti rituálék és szimbólumok politikai térbe történő visszatérésének 
egyértelmű jelei. Részben vagy egészben az említett jelenségek szignalizálják a 


mal 


, német identitás" vagy annak krízise problémavilágát, amelynek a nyilvánosság 


előtti vitathatósága a II. világháborút követően ebben az évtizedben nyert újra 


polgárjogot. 


Úgyszintén a nyolcvanas évek NSZK-ját jellemezte a ,,politikai erkölcs" 
felerősödő igénye, amely nem utolsósorban a Zöldek meglepő választási 
sikereihez is vezetett, mert kampányukban  etikai-erkölcsi dimenziókkal 
operáltak. Az erkölcsök követelése a politikában a civil vallás felé mutat. A 
politikai erkölcs követelménye mellett és annál egy fokkal mélyebb 


vonatkozásban a többségi demokrácia és a parlamentarizmus elvi alapjairól 

folytatott vita is mintegy civil vallási tízparancsban látta a politikai 


együttműködés megkérdőjelezhetetlen fundamentumát. 


A másik centrális kérdés pedig az, hogy van-e az európai társadalmaknak olyan 
kulturális vagy szorosabban véve  valláspolitikai dimenziója, melynek 
értelmezéséhez és kezeléséhez egy valamilyen értelemben vett civil vallás 
fogalom szükséges és hasznos lehet. S ha igen, milyen jelentésmezője lehet egy 


ilyen fogalomnak? 


Az európai valláspolitikának érdemes a civil vallás fogalmáról és jelenségéről 
szóló vitákat figyelembe vennie, még akkor is, ha Bellah és őt követően számos 
más amerikai szerző e fogalomnak olyan jelentéstartalmakat kölcsönzött, 
amelyek a kulturális különbözőségek miatt közvetlenül nem alkalmazhatók az 
európai politikai konszenzusra. Schieder öt tézisjellegű pontban foglalja össze 
azokat a jelenségeket, amelyek indokolják valamilyen európai civil vallás 
fogalom megfontolását. A nyilvánosságba visszatérő vallási és vallási jellegű 
szimbólumok és szóhasználat erőteljesen relativizálja a szekularizációs tézis 
olyan értelemben vett érvényesülését, miszerint a vallás a modern 
társadalmakban egyre inkább visszaszorul a privát szférába. Ha a politikai 
életben nem pusztán a politikának mint társadalmi alrendszernek saját logikája 
érvényesül, hanem ennek újbóli megalapozása valamilyen jellegű világnézetet, 
szemléletet követel, akkor valamilyen civil vallás a totális politikai cinizmussal 
szemben megóvhatja a társadalmat. A civil vallás alkalmas arra, hogy olyan 
alapértékekre irányítsa a társadalom figyelmét, melyek a modernizációval járó 
gyökeres átalakulások következtében fellépő feszültségeket valamelyest kezelni 
tudják, és a társadalom kultúrjának kötőanyagai lehetnek. Ha a társadalmi 
nyilvánosság újra tematizálja a nemzetállamiság problémáit, ami e témakör 
megnyugtató rendezettségének hiányára utal, akkor a civil vallás fogalma 
alkalmas e folyamat elemzésére, akár a szükséges történelmi kritikák elviselhető 
megtételére is. Végül ha az állam és az egyház kapcsolata, illetve 
együttműködésének jogi és politikai jellegzetességei újra és újra vita tárgyát 

képezik, akkor szükséges felvetni a kérdést, milyen elméleti alapok szabályozzák 


az egyházak társadalmi státusát. (Schieder 1987, 294—301) 


Laicitás és civil vallás Franciaországban 


A vallás helyét a mai francia társadalomban a laicitás (laicité) vezérelve jelöli ki. 
Franciaországban az 1905-ös valláspolitikai döntések következtében Európában 
egyedülálló módon választották szét az egyházat az államtól. Ugyanakkor ez a 
francia modell egyfajta maximává is vált az állam semlegességét valló nézetek 
számára. A laicitás a francia politikai és társadalmi rendszer ideológiai bázisát is 
jelenti. A laicitás francia elve elsősorban jelenti e szétválasztás egyértelműségét, 
másrészt egyfajta kulturális radikalizmus (laicard) igényével minden vallási 
dimenziónak kizárólag a privát szférába történő szorítását. A laicitást általános 
értelemben minden jelentős társadalmi erő elfogadja, beleértve a katolikus 
egyházat is, amely ezen elv alkotmányos és jogi kivitelezése miatt a legtöbbet 
veszített. A radikális laicitás programját inkább kisebb, szélsőséges csoportok 


képviselik. 


A laicitás kultúráját büszkén és erőteljesen gyakorló és valló francia 
társadalomban az utóbbi években a vallással kapcsolatos új jelenségeket érzékelik 
a szerzők. Willaime hat olyan aspektust jelölt meg, amely kapcsán jogosnak tartja 
feltenni a kérdést, hogy Rousseau és Durkheim országában a vallásszociológia 
kulturális fordulat előtt áll-e. (2004a) A vallással kapcsolatos nyomtatott és 
elektronikus kiadványok számának robbanásszerű megnövekedése, az állami 
hivatalok megnövekedett erőfeszítései, hogy a vallással kapcsolatos ignoranciát 
és félreértéeseket kezeljék, különös tekintettel az állami iskolarendszerre, az 
egyetemi szintű vallástudományi képzés iránti érdeklődés megnövekedéséhez 
vezetett. Kiemelten az e diszciplínában írt disszertációk magas száma, a francia 
kormány vallással kapcsolatos intézkedései, illetve az iszlám felerősödött 
társadalmi jelenléte, a Chirac-féle laizitás bizottság jelentése és az ezt követő 


széles körű társadalmi vita, majd törvényalkotás, végül a vallásnak az új világban 

elfoglalt helyével kapcsolatos diskurzus — elsősorban ezek olyan aspektusok, 


melyek a vallással kapcsolatos tematikát uralják. 


Francia szociológusok vetik fel a nemzet és a vallás relációjában beálló változást. 
A modern és egyre globalizálódó európai társadalmakban azt a funkciót, amit 
korábban a közös nemzethez tartozás tudata látott el a társadalmi integráció 
egyik legerőteljesebb alapjaként, egyre kevésbé fogja ellátni a nemzet. A nemzeti 
identitást követően talán a vallási identitás lesz vagy lehet az a kötőerő, amely a 


társadalmat megalapozza. 


More precisely, the sociology of religion in France is 
concerned with the guestion of identities in 
democratic societies. Some sociologists emphasize the 
constraining nature of identities, whether they be 
religious, cultural, gendered, or age-related. Others 
underline the fact that identities offer individuals a 
more secure sense Oof self, of social belonging and of 
participation. National identity is no longer able to 
invoke either commitment or participation. With this 
in mind, both general sociologists and the specialists 
in religion in France are looking again at identities, 
religious and other, as an important source of 
motivation and of structure for individuals in 
pluralist societies. Thus, the sociology of religion 
continues to analyze the social determinants of 
religious trends and activities, but takes increasingly 
careful account of the fact that religion is not 
reducible to something other than itself. This, I think, 
is the principal change in the sociology of religion in 
France today. (Willaime 2004, 386) 


A civil vallásnak a fÍrancia társadalom értelmezésével kapcsolatos lehetséges 
szerepével elsősorban Jean-Paul Willaime szociológus foglalkozott. (Willaime 
1986, 2004; Willaime és Mathieu 2005) Elemzései azt mutatják, hogy a francia 
társadalomban a civil vallást annak az állami kísérletnek az egyik eszközeként 
kell értelmezni, amely többé-kevésbé vagy akár egyáltalán nem hivatkozva az 


ország kultúrájának keresztény gyökereire megpróbálja a nemzet egységét 

biztosítani, illetve fenntartani. E kísérletnek elsődleges eszközei a nemzet 
mártírjai számára emelt panteon, amely életrajzukat a szentek életéhez hasonlóan 
tartalmazza; a katedrálisok mint kiemelt nemzeti vallási patrimoniumok 
jelentősége; az elesett hősök vagy az elhunyt államelnökök tiszteletére rendezett 
állami—nemzeti-keresztény gyászszertartások, melyekben a Norte Dame-nak 
központi szerep jut, továbbá a polgári év keresztény és zsidó ünnepekkel történő 


ritmizálása. (Müller 2001, 161-163; Willaime 1986, 160k) 


Jacgues Chirac 2003 júliusában felállított egy bizottságot, amelynek az volt a 
feladata, hogy jelentést készítsen a laicitás elvének érvényesüléséről a 
köztársaságban. A bizottság amellett foglalt állást, hogy a zsidó engesztelésnap 
(Jom Kippur) és az iszlám áldozati ünnep (Íd al-Adhá) legyen hivatalos szünnap 
a francia iskolákban. Ezt a javaslatot elutasították, mert megnehezíti a 
társadalomba való beilleszkedést. Ugyanakkor ez a jelentés vetette fel a vallási 
öltözékek viseletének problematikáját a francia állami iskolákban, ami után a 
közismert - a francia határokon messze túl ívelő - fejkendő vita keletkezett. 2004 
óta a 2004-228 sz. törvény alapján a francia közoktatási iskolákban tilos feltűnő 
vallási öltözéket viselni: kendőt, kipát, nagyméretű keresztet, turbánt vagy 
szerzetesi habitust. A nem feltűnő vallási jelképeket és öltözéket nem tiltották be. 
A törvény nem vonatkozik a felsőoktatási intézményekre, a magániskolákra és az 
állami iskolákon kívüli iskolai programokra sem. A törvény szövegében a 
feltűnő" kifejezésen van a hangsúly. ,Nagyon fontos a törvény 
megfogalmazása: nem a "vallási jelképek" viselését tiltja, hanem azon jelképeket, 
amelyek által a tanulók feltűnően kifejezésre juttatják vallási hovatartozásukat. 
Azaz a törvény alkalmazása során nem lehet arra hivatkozni, hogy az adott 


jelkép nem vallási jellegű." (Vö. Szajbély 2004 — kiemelés M-TA) 


tat 


A , civil vallás" jelenlétének francia esete — tekintettel a hangsúlyozottan laikus 
általános társadalmi viszonyokra - felhívja a figyelmet arra, hogy a 
társadalmaknak valamilyen formában szükségük van egységüket és 


identitásukat kifejező szimbólumokra, legyenek azok még oly távol is valamely 

tételes vallási hagyomány szimbólumaitól. Ezeket az integritást szolgáló 
eszközöket nevezhetjük , civil vallás"-i tényállásoknak. Ha valamely állam arra 
törekszik, hogy törvényeiben és különösen állami ceremóniáin, valamint az általa 
képviselt társadalom történetének kiemelkedő eseményeiről és szereplőiről való 
megemlékezések alkalmával lemondjon ideológiai vezető szerepéről, akkor ezzel 
a a ,civil vallási" területen is megvalósulhat egyféle pluralitás, amely a 
társadalom kisebbségeinek integrációs esélyeit csak növelheti. (Müller 2001, 162) 
A francia példa azonban azt mutatja, hogy ez az elvi lehetőség még egy olyan 
társadalomban sem lehet maradéktalanul kiaknázva, amely a civilitásban és 
laicitásban jelöli meg kulturális alapállásának centrumát. Eme vezértértékek 
kulturális és politikai képviselete az állam részéről a dolog természeténél fogva 


,Civil vallási" jellegzetességeket jelenít meg. 


Sem Rousseau, sem Durkheim nem úgy tárgyaltak a civil vallásról, illetve utóbbi 
a vallás társadalomalkotó jelentőségéről, hogy abban kifejezetten reflektáltak 
volna francia közegükre, mégis mindkét szerző jellegzetesen és vitathatatlanul 
francia gondolkodó. A francia társadalom pedig a felvilágosodás és a forradalom 
szellemi örököseként éppen a vallással, főképpen is a katolikus egyházzal 
szemben álló kultúrát és politikát követ, és tekint példaértékűnek. A civil vallás 
és a történelmi vallások közötti jelentős különbség megvilágítására itt térhetek ki 
röviden, mert a francia laicité — bizonyos értelemben a vallás ellentéte — civil 
vallásnak tekinthető. E téma tárgyalásának külön számot szentelt a George 
Washington Journal of International Law and Economics 2010-ben. (41, 2010 4), 
jelezvén a téma érdekességét és aktualitását. A tanulmányok voltaképpen 
egyetértenek abban, hogy a laicité tekinthető olyasminek, mint Bellah civil 
vallása, hiszen kifejezi a francia társadalom kulturális és politikai 
közmegegyezését, rendelkezik saját mitológiával, jelképrendszerrel, valamint 
plauzibilis a társadalom egésze számára, beleértve az egyházakat és más vallási 
közösségeket is. A kifejezés a hétköznapi szóhasználatban nem csupán azokat a 


szekuláris törvényeket jelenti, melyekre a francia demokrácia épül, hanem 

bizonyos értelemben valami szentet is. A köztársaság eredet-mítoszát, az értelem 
győzelmét a vallás fölött. Erre a mítoszra alapozódik a közvélekedésben a 
szabadság etosza, amely a szekuláris iskoláktól a nemek egyenlőségén át a 
kultúrához való szabad hozzáférésig menően sok mindent jelent. A laicitéő mellett 
még a , köztársaság" és a , Fanciaország" kifejezések is többé-kevésbé ugyanezt a 


szerepet töltik be. 


Eszaki országok 


Inger Furseth a norvég társadalom civil vallási dimenzióit kutatta. (Furseth 1990, 
1994) Kutatásában két hipotézist tesztelt. Az elsőben azt feltételezte, hogy a civil 
vallás jelen van és jelen is volt a norvég történelem során, a másikban pedig azt, 
hogy a társadalmi krízisek idején a civil vallás hatása erősebb, mint a nyugodtabb 
történelmi időszakokban. A vizsgálat elvégzéséhez a szerzőnő egy Bellahhoz 
nagyon közel álló munkadefiníciót alkalmazott. Eszerint a civil vallás , vallási 
hitek, szimbólumok és rítusok együttese, amely a nemzetet valami 
transzcendensre történő hivatkozással legitimálja". (Uő. 44.) Mintájának 
összeállításakor olyan írásos dokumentumokat vett figyelembe, melyek az ország 
kiemelt jelentőségű politikusaitól származnak (pl. király, miniszterelnök), a 
nyilvánosság előtt valamely jeles nemzeti ünnep vagy politikai alkalom kapcsán 
hangoztak el, és egyértelmű hivatkozást tartalmaznak istenre vagy valamilyen 
magasabb elvre. Az a szöveg, amely nem felelt meg akár csak az egyik 
kritériumnak, nem kerülhetett bele a mintába. Az elemzés anyagát napilapok 
képezték. A nemzeti krízist két történelmi eseményhez kötve határolta le. Az 
egyik a svéd-norvég unió felbomlása 1905-ben, a másik a szovjet megszállás alóli 
felszabadulás 1945-ben. Az elsőként említett évet megelőző és követő évek, 
valamint a második évnél az 1938-as, illetve az 1946-os évek jelentették a 


kontrollt. 


Ovatos és korrekt következtetései szerint nem minden kríziskorszak erősítette 


meg a civil vallás jelenlétét a norvég társadalomban. Az 1905-ös nem, viszont az 

1945-ös igen. Ezekben a kríziskorszakokban sem lehetett a társadalom minden 
rétegénél civil vallási tendenciát fellelni. Az 1905-ös korszakban csak az unió 
ellenzői és az evangélikus államvallás képviselői körében, míg az 1945-ös 
krízisesztendőben civil vallási nézeteket csak a vallási közösségek tagjai között 


lehetett találni. (50-51) 


Kutatásai eredményeképpen Furseth megállapítja, hogy Norvégiában a civil 
vallás nem tekinthető uralkodó ideológiának, ami nem igazolja Bellah azon 
feltételezését, miszerint a politikai legitimáció igényli a vallási relációt. Az ennél 
még jelentősebb következtetése az, hogy a norvég társadalom politikai 
legitimitását a jogrendszer adja, melynek alapját azonban nem vallási, hanem 
szekuláris erkölcsi értékek képezik. Ezeket az értékeket azonban a vallási 


csoportok és az egyház is támogatja. (51) 


Szovjetunió 


Eddig Európa különböző régióinak országaira tekintettel foglaltuk össze a civil 
vallás elméletének alkalmazásait. A következőkben áttérünk a kelet-közép- 
európai régió különböző társadalmaira, s ezekkel folytatjuk a megkezdett sort. 
Az egykori Szovjetunió vallási viszonyairól az első átfogó szociológiai elemzést 
Christel Lane végezte el (Lane 1978, 1981), s azóta számos további szerző is 
foglalkozott vele. A civil vallás vonatkozásában bennünket elsősorban az a 
kérdés érdekel, hogy a Szovjetunió rendszerének milyen jellegzetességeire 
figyelhetünk fel e civil vallási megközelítésben, miközben természetesen itt sem 
vállalkozhatunk többre, mint néhány jelentős dimenzió felmutatására. A 
marxizmus-leninizmus a Szovjetunióban felfogható úgy is, mint politikai 


hitrendszer, mint civil vallás.7 A harmincas évektől kezdve a rendszer elemzői 





§7 Maga Lane különbséget tesz a civil vallás és a politikai vallás kifejezések között. A kettő közötti 
hasonlóság a politikai hatalom és a vallási dimenzió összekapcsolása, a társadalmi kohézió erő- 
sítése, valamint az erős ritualizáció. A legfontosabb különbség ellenben az, hogy míg a civil val- 
lás a társadalomban, a történelmi hagyományban meglévő vallási és politikai kódokra épít, 
addig a politikai vallás mindezekkel szembehelyezkedve totálisan új viszonyrendszert és kultú- 
rát kíván teremteni, vallási, más szóhasználattal pszeudo-vallási eszközökkel. Ilyen értelemben 

felhívták a figyelmet arra, hogy ez az ideológiai blokk olvadásnak indult. 
Csökkent a jelentősége, elbizonytalanodott abban, hogy céljait elérheti-e, és 
legszentebb céljait kezdte elárulni. Ugyanebben a korszakban a világ más 
kulturális régióira nézve a társadalomelemzők a világ elvarázstalanodását, 
profanizálódását, szekularizálódását konstatálták. A civil vallás 


szekularizációjának elemzésére azonban kevés figyelmet fordítottak. (Luke 1987) 


Az alábbiakban Timothy W. Luke gondolatmenetét követve a marxizmus- 
leninizmust civil vallásként mutatjuk be, s feltesszük a kérdést, mi jellemezte 
elvarázstalanodását (Max Weber), illetve revitalizálódását. Az elemzésben 
alkalmazott civil vallás fogalmát három kritérium együttes jelenléte esetén 
alkalmazzuk. A civil vallás a fennálló hatalmi rendszer legitimizációja, 
szakralizációja; a civil vallás tekintélyét a nyilvánosságon túl kiterjeszti az 
egzisztenciális kérdésekre és a mindennapi életre; végül a civil vallás globális 
erkölcsi rendszert hirdet, melynek mentén racionalizálni kívánja a társadalmi 
életet és a cselekvést, illetve értelmessé teszi az emberi áldozatot a világ 


átalakításáért vívott küzdelemben. 


A marxista elit magatartása — különösen a XX. század első harmadában — 
megfelel annak, amit Durkheim, Habermas vagy Geertz a vallási rendszerek 
elméleti ismérveiként leírt. A marxizmus új ember- és társadalomképet képviselt, 
hasonlóan a kereszténységhez vagy a  humanizmushoz, s ennek 
érvényesüléséhez kapcsolta a társadalom egységét és legitimitását. Utópiájának 
homogén rendszere hittételekre és ezeknek megfelelő etikára épült, amelyek 
megvallása és követése egyetlen nagy, egységes erkölcsi és világátalakító utópiát 
képviselt. A marxista ideológia új és átfogó szimbolikus rendszert alkotott, amely 
a szentség evidenciáját hordozta. Másrészt a marxizmust az osztályalapú 


ideológiai rendszerek nézőpontjából szemlélve tekinthetjük olyan civil vallásnak, 





a Szovjetunió, Kína vagy a hitleri Németország vonatkozó korszakait helyesebb a politikai val- 
lás kifejezéssel illetni. Itteni bemutatásunkban azonban a referált szerzők saját szóhasználatát 
követjük. Tehetjük ezt azért is, mert a tárgyban publikáló szerzők szóhasználata is rendkívül 
vegyes, nem tekinthető következetesnek. 

amely a felvilágosodás hagyományához hasonlóan szemben állt a hagyományos 
vallással. Követői kezdetben szektás forradalmi mozgalmakat alkottak, 
melyekben a , marxista utópia jelentette számukra a hitet, és a nép volt az 
istenük" — idézi Kravcsinszijt Luke. Marx szocialista próféciái , szent történetet" 
(Eliade) jelentettek, amelyre értelmiségiek kaptak mintegy meghívást, hogy 
szolgálják közösen az új jövőt. Olyasmit jelentett ez az első szakasz, mint a 
kálvinizmus Európában az új ember definiálásával. Az 1917-es hatalomra jutást 
követően ez az eszmerendszer legitimizálta és látta el formális rítusokkal a 
szovjet hatalmat. Hasonló történt Kínában a maoizmussal és Kubában Castro 
rendszerével, melyet egyenesen , vallásos szocializmus"-nak (Dumont 1990) is 
lehet nevezni. Harmadszor pedig a marxizmus az eszme és a gyakorlat szerves 
egységét hirdette, mégpedig abban az értelemben, miszerint a valóságot nem 
értelmezni kell, hanem megváltoztatni. A gyakorlat filozófiája, ahogyan Gramsci 
fogalmazta meg Machiavelliről szóló művében vagy Levelek a börtönből című 
kötetében, magában hordja előzményeit: a reneszánszt, a reformációt, a német 
filozófiát, a francia forradalmat stb., s ezek koronája olyan filozófia, amely 
politika, és olyan politika, amely filozófia is egyben. (Gramsci 1974) A marxista 
pártokban és a marxista rezsimek elkötelezettjei közül számosan úgy tekintettek 
a marxi eszmékre, mint hittételekre, melyeket a valós társadalmi és gazdasági 
viszonyoknál hitelesebbnek és valóságosabbnak éltek meg. A marxizmus mint a 
közösségi és egyéni cselekvés kódexe legitimálta az emocionális szükségleteket, 
transzcendentális és etikai orientációt biztosított. A marxizmus által uralt 
társadalmakban erőteljes személyi kultusz uralkodott. Az ideológusok 
kialakították a rendszer saját rítusait,  ünnepnapjait, . démonológiáját, 


eszkatológiáját és moralitását. (Luke 1987, 108-115) 


A Szovjetunióban a nép nevelésének, átnevelésének fontos eszközei voltak a 
különböző civil rítusok, melyek egy részét a szatellita államokban is bevezették. 
Az újkeletű, civil szovjet rítusok teljesen szekulárisak, nem igényeltek valamilyen 


természetfeletti valóságba vetett hitet. A , transzcendens tényező" maga a 

marxizmus-leninizmus kommunista ideológiája volt a politikai vezetők 
előadásában, , szent" iratai pedig az aktuális pártprogramok és az alkotmány. 
Ezek a viszonyok leírhatók a turneri értelemben vett civil vallásosság fogalmával, 
miszerint a transzcendens tényezőt megtestesítő alany fetisizálódik. A társadalmi 
rendet, melyet képvisel, éppoly állandónak tekintette, mint bármely szentség, 


benne az evolúciós fejlődést — az üdvtörténetet — a teljes kommunizmus felé. 


Az új civil rítusok bevezetésének és végzésének egyik törekvése a rendszer szent 
iratainak, hagyományainak, rituális attribútumainak létrehozása, valamint 
szentek kanonizálása és zarándokhelyek létrehozása. Mindezek abban az 
értelemben nevezhetők szentnek, hogy az ideológia és a rituális gyakorlat szerint 
időtlen jelentőségűek, és a dolgok megváltoztathatatlan rendjéhez tartoznak. A 
hősök tisztelete a keresztény vallási hagyomány szentjeinek tiszteletére 
emlékeztetett, akik a polgárháború, a Nagy Honvédő Háború és a munka 
területén hoztak példaértékű áldozatokat. A legfőbb szent maga Lenin, akihez a 


legfőbb zarándokhely, a Lenin mauzóleum tartozik. További zarándokhelyek: a 


Szmolnij Intézet, az Auróra cirkáló, hősi temetők, győzelem-emlékművek. 


A rítusok szekuláris tartalmát emeli ki a folyamatosan hangoztatott 
valláskritikus, vallásellenes ideológia, amelyben az evilági, emberi komponenst 
kizárólagosnak  tételezték, s ami lehetővé tette, hogy a szent és 
megváltoztathatatlan rítusok indokolt esetben mégis módosíthatók legyenek. Sőt 
az összes civil rítus egyértelműen az emberi erőfeszítésre és az új társadalom 
emberi összefogás általi megvalósítására irányult és motivált. A vallási attitűd 
leginkább a rendszer alapjaihoz való viszonyban fedezhető fel. A szovjet 
hitrendszer bár nagyon sokrétű, ugyanakkor sok mindenre nem adott 
magyarázatot, főképpen bizonyos egzisztenciális kérdésekre, mint például a 


halál. Politikai vagy civil vallásnak ugyanakkor mindenképpen nevezhető. 


A szovjet civil vallás természetét és sajátosságait Christel Lane az amerikai és a 


brit civil vallással való összevetésben mélyítette el, amelynek itt érdemes több 

figyelmet is szentelni. (Lane 1981) Az amerikai és a brit civil vallási jelenség 
rendelkezik elégséges közös elemmel, melyek közül a legfontosabb a létező 
erkölcsi—politikai rendszer állandósága és stabilitása. A brit rendszer abban 
különbözik főként az amerikaitól hogy a civil vallás itt annak ellenére is 
kiemelten kötődik egy konkrét beilleszkedett (established) egyházhoz, ha a civil 
vallási rítusokon részt vevő személyek egészen differenciált viszonyban vannak 
ezzel az egyházzal. A brit civil vallás inkább epizodikus jellegű, kevésbé feltűnő, 
nem annyira erőteljes és hatásvadász, mint az amerikai (,only a shadow of its 
American  counterpart"). (258) Inkább csupán a monarchia kiemelkedő 
rendezvényeihez kapcsolódik, és arra az elmúlt századokra emlékeztet, amikor 


az angol társadalom kezdett modern nemzetállamá formálódni. 


Az amerikai és a brits civil vallást a szovjettel összevetve a legszembetűnőbb 
különbségnek az tetszik, hogy a szovjet ideológia és rituális gyakorlat nem tett 
különbséget a politikai, lokálpolitikai és privát szféra között, ezekre egyöntetűen 
terjesztette ki befolyását, lehetőleg nem hagyva helyet az individuális vagy 
kollektív alternatíváknak. Az amerikai és a brit civil vallás ilyen értelemben bár 
igyekszik fenntartani vagy megnövelni a társadalom kohézióját, de privát és 
publikus szinten egyaránt szabadon hagyja a személyes erkölcsi irányultság és az 
interperszonális kapcsolatok irányát. A szovjet modellben a tradicionális vallási 
tartalmak, illetve az ezeket intézményesen képviselő egyházak elsődleges 
ellenségként voltak számon tartva, s a szovjet civil vallás totális igénnyel kívánt 
ezek helyébe lépni, egyaránt megkövetelvén a személyes és a nyilvános lojalitást 
a pártállam által diktált eszményekkel szemben. Ez a totális igény váltotta ki a 
civil vallás , eretnekmozgalmait" és disszidenseit. Míg az amerikai és a brit 
modell nem igényelt nyilvános hitvallást a civil vallás értékei mellett, addig a 
szovjet rendszer ezt maximálisan megkövetelte, és ennek elmaradását adott 


esetben a legsúlyosabb eszközökkel szankcionálta. Az amerikai és a brit 


88 Az angol királynőt és a királyi családot övező kultusz értelmezéséhez Anne Rowbottom tanul- 
mányát a Nigel Rapport által szerkesztett kötetben. (Rowbottom 2002) 

viszonyok között, vagyis magasan fejlett modern társadalmakban a civil vallás 
értelemszerűen csak nagyon általános lehet, és érintetlenül kell hagynia a belső 
differenciákat, hiszen más úton nem lenne képes a kohézióra. A modern 
társadalmakban a civil vallás funkciója és célja is egészen más, sokkal 


lehatároltabb, mint a szovjet társadalomban. 


Soviet political religion, in contrast, has deducted a 
set of specific norms of conduct from a general body 
of doctrine. The Soviet Moral Code of the Builder of 
Communism can be seen as the socialist eguivalent of 
the Christian Ten Commandments, stipulating norms 
of conduct in a large variety of social and political 
spheres. (257) 


Ennek folyományaképpen a szovjet civil vallás a magán és a társadalmi élet 
számos területére kifejlesztette a maga rítusait, s plasztikusan szólva minden, 
akár kisebb életfordulón is rituális cselekményekbe vonta alattvalóit. Lane-től 
valamelyest eltávolodva azt is állíthatjuk, hogy a szovjet civil vallás csak abban 
az értelemben tekinthető civilnek, ha nem kötődik kifejezett vallási 
hagyományhoz vagy egyházhoz, ugyanakkor teljes értelemben tekinthető 
vallásnak, minthogy - talán inkább a felvilágosodás előtti viszonyokra értendően 
- hagyományos vallási szisztémát valósított meg, annak eredeti vallási tartalmát 
a teljes tagadásra cserélve. A totális funkcionális hasonlóság mellett a teljes 


szubsztanciális különbség jellemezte. 


Visszatérve és egyben le is zárva Lane összehasonlítását, az amerikai és a szovjet 
civil vallás közötti hasonlóság sokkal nagyobb, mint bármelyiknek a brittel való 
hasonlósága. Lane ezt azzal magyarázza, hogy mindkét társadalom, az amerikai 
és a szovjet is viszonylag fiatal, és ugyanakkor nagy etnikai és vallási sokféleséget 
kell össznemzeti egységgé kovácsolnia. Ezt pedig csak egy erőteljesen vallási 
jellegű ideológiai kohéziós stratégiával lehet megvalósítani, miközben mindkét 


társadalom önképében az egész emberiségre kiterjedő missziós tudat jelentős 

szerepet játszik. Ez a posztkoloniális brit társadalom esetében már semmiképpen 


sem állítható. (259) 


A katolikus egyház mint a civil vallás intézménye Lengyelországban 


A civil vallás társadalmi és vallási folyamatokat elemző szerepét illetően a 
Lengyelországgal foglalkozó szerzők általában Ewa Morawska 1984-es, 
mindösszesen öt oldal terjedelmű tanulmányára hivatkoznak. A szerző 
álláspontja szerint a katolikus egyház játszotta a civil vallás szerepét 
Lengyelországban, minthogy a társadalommal való azonosulás teljes vallási 
dimenzióját ez az egyház tette lehetővé a lengyelek számára. Ennek révén 
őrződött meg a , lengyelség" mint olyan azokban a korszakokban, amikor a 
lengyel állami és nemzeti önállóság hiányzott (1795-1918). Az elnyomás 
korszakában az egyház alkalmas és képes volt arra, hogy a , lengyelség" és az 
idegen" hatalom között magas plauzibilitás fokú különbséget tegyen. S az 
egyház egyáltalán nem csupán a természetfölötti értékeket képviselte, hanem 


átfogta a népesség orientációs igényének teljes vertikumát. 


In general, the Roman Catholic religion in Poland 
gradually became sui generis the civil religion of 
Poland. The church was the chief agent in expressing 
this religious identity. [...] According to Ewa 
Morawska, religion in Poland fulfills the role of civil 
religion. The fact that Poland was deprived of its 
independence for almost two centuries was an 
important factor in the creation of civil religion in 
Poland. 


A lengyelek igen nagy százaléka azonosul(t) ilyen módon a társadalom 
egészével, s döntő töbségük számára a katolikus egyház jelentette a nemzeti— 
vallási és patrióta hagyomány és identitás őrzőjét, valamint képviselőjét. Ennek 
különösen nagy szerepe volt az 1950 és 1990 közötti időszakban, amikor a 


hivatalos ideológia és ennek képviselői a hagyományos lengyel értékekkel és 

felfogásokkal számos ponton összeegyeztethetetlen értékeket képviseltek, a 


hatalom minden bürokratikus és erőszakos eszközét igénybe véve. 


People in Poland accepted the actions of the church 
not only on religious grounds (knowledge of 
religious doctrines has always been limited) but also 
because Poles found in the church a representation 
and expression of national-religious and patriotic 
values. In opinion-poll research conducted from the 
early 1950"s until 1990, the Polish church occupied the 
leading position of social trust and acceptance. More 
than eighty percent of respondents trusted the church 
more than any other social institution. 


A lengyel népesség általában meggyőződéssel vallja, hogy az egyház 
tevékenysége a nemzet érdekeit, az emberi jogokat és az emberi méltóságot 
szolgálta és védte. Többek között ez a magyarázata annak, hogy 
Lengyelországban hagyományosan és folyamatosan az európai, sőt a kelet- 
közép-európai átlagot messze meghaladja az egyházi szertartásokon való 
részvétel, nem csupán a vidéki, hanem a városi közegben is, az alacsony és 


magas iskolai végzettségűek körében egyaránt. (Grzymala-Moszczynska 1999) 


The complexity of this association [a nemzeti 
identitás és a katolikusság, illetve a katolikus egyház 
egységéről van szó] was most clearly revealed 
between 1795 and 1918 when Poland ceased to exist 
as a sovereign state. In one sense, the church played a 
central role in the survival of the Polish nation during 
this period as Catholicism served as a pillar of 
nationalist resistance to Austrian, Prussian, and 
Russian rule. In another sense, however, the church s 
support for Polish independence in those years had 
to be weighed against the Vaticans broader 
institutional interest in placating the occupying 
powers, and in discouraging the more violent 
expressions of Polish nationalism. The hierarchy 
remained ambivalent, in other words, while the 
people and the lower clergy practiced a kind of 
Catholic , civil religion" of nationalism and resistance. 
(Byrnes 1996, 339) 

Jugoszlávia felbomlása 


LABON / A 


A , civil vallás" koncepcióját többen alkalmasnak tartották arra, hogy a kelet- 
közép-európai társadalmak kisebbségeinek problematikáját elemezzék. A régió 
vizsgált — társadalmainak  legtöbbjében évszázadok óta egyértelműen 
meghatározható a többségi kultúra, melynek a vallási dimenzió elsődleges, de 
legalábbis központi hordozója. Aki lengyel, horvát vagy szlovák," eleve 
katolikus, aki román, szerb vagy ukrán, eleve ortodox. Mindezekben a 
társadalmakban azonban hagyományosan jelen van egy kisebb hányad más 
vallású populáció: zsidók, protestáns németek, továbbá a XIX. század második 
felétől, illetve a XX. század végétől kezdve több-kevesebb új vallási közösség, 
mint például Jehova Tanúi vagy a Szcientológia. A vallási többség és kisebbség 
közötti különbség az egész társadalommal, illetve néppel való egységgel és 
különbözőséggel, más szóval a nemzeti identitás problematikájával azonos. 
Egyértelmű határvonal húzódik a többség és a kisebbség között, a , mi" és az 
ők" közötti határozott különbségtétellel. A , mi" meghatározó ereje a többségi 
közös kultúrából-vallásból fakad, amelyet az ettől befolyásolt, valamint ennek 
hagyományai által kialakított és szabályozott intézmények reprezentálnak, 
például az ország történetének , hivatalos" olvasata, a társadalmi intézmények 
által megkövetelt konszenzusok sora, beleértve a törvényi szabályozásokat és 
közvetetten a többségi vallás (nemzeti) egyháza közvetlenül, illetve az államra 


gyakorolt erőteljes hatását. (Mertus és Frost 1999) 


Az etnikai és felekezeti határok egybeesése, illetve az etnikai és felekezeti 
konfliktusok eszkalálódása a volt jugoszláv köztársaságok újraönállósódásának 
példáján figyelhető meg, amely a kilencvenes években háborúkkal, népirtással, 
erőszakos lakosságcserével keltette fel a nemzetközi figyelmet, és tette 
szükségessé a feszültségek külső erővel történő rendezését. Mára már leszűrtnek 


§9 A szlovákok 6296-a katolikus, a legnagyobb nem katolikus kisebbség az evangélikusoké 5,990- 
kal. (2011-es népszámlálási adatok szerint.) 

tekinthetők a több mint tíz évvel ezelőtti történések vitái, bár részben a Hágai 
Nemzetközi Bíróság, részben Montenegró és Koszovó függetlenedése Szerbiától 
a térség turbulenciájának folyamatosságára enged rálátást. Ugyanakkor ma már 
nem szükségeltetik az a szakmai diszkréció, amely az emocionális 
érzékenységekre való tekintettel a kérdések szakmai tárgyalásától eltekint.? Az 
összetett és számos szempontból elemzett folyamatokat a mi megközelítésünk 
szerint azért édemes tárgyalni, mert a civil vallás két jellegzetességét figyelhetjük 
meg általa. Az egyik jellegzetesség a nemzeti büszkeség, illetve nacionalizmus 
mint civil vallás, benne az egyházak vallási és politikai szerepének 
összetettségével, a másik a civil vallás mint regionális konszenzust megalapozó 


és támogató jövőkép. (McGuire 2005, 211-212) 


A Balkáni félsziget a történelemben mindig is nagy birodalmak ütköző zónája 
volt, s a modern kori államok voltaképpen ezek töredékei. Három nagy 
birodalom a maga kulturális, gazdasági és politikai jellegzetességeivel kereste 
érdekeinek megvalósulását Európa dél-keleti területén: a Habsburg Birodalom, 
az Oszmán Birodalom és Oroszország. A Római Birodalom két, egymással 
rivalizáló kultúrát hagyott hátra ebben a régióban: a görög-ortodox hagyományt 
a térség keleti részén és a római-katolikust a nyugatabbra eső területeken. A 
Duna-Dráva határtól nyugatra eső horvátok és szlovének a katolikus 
hagyomány hordozói, míg a keletre eső szerbek, montenegróiak, macedónok és 
albánok a bizánci kultúra örökösei, s ezen a területen található a kisebb-nagyobb 
tömbökben élő iszlám népesség. A vallási jelleget is magán viselő konfliktusok 
közül a kelet-nyugati egyházszakadás játszott fontos szerepet a X-XI. században. 
A törökök ellen vívott harcok, továbbá a felekezetek egymással vívott küzdelmei 
a XIX-XX. században szinte folyamatos feszültséget generáltak. A szerb 
történelmi emlékezet számára traumatikus esemény, hogy a XIV. és XV. 


században a szerb nemesség egy tömbben iszlamizálódott, hogy ilyen úton 





90 Roberto Cipriani 1993-ban az ASR és ISA közös konferenciáján tartott előadásában, melyben a 
kelet-közép-európai térség vallási és felekezeti megoszlásairól beszélt, a jugoszláv viszonyok 
szociológiai elemzésétől az érzékenységekre való tekintettel elállt. (Vö. Swatos 1994, 7.) 

megőrizhesse társadalmi előjogait. Az így ,.lefejezett" szerbség nemzeti 
fennmaradási igényének egyetlen támaszát az ortodox egyházban találhatta meg, 


amely egyaránt volt iszlám- és katolikus-ellenes. 


Ennek az örökségnek a terhével a Jugoszláv Szövetségi Köztársaság (hivatalos 
neve 1963-tól Jugoszláv Szocialista Szövetségi Köztársaság) megalakulása után 
(1946) a gazdasági különbségek áthidalása érdekében a kiegyenlítés titoi 
politikája felülírta az etnikai-vallási határokat. Ugyanakkor belpolitikai síkon a 
politikai hatalom megnövelésére kínálkozott a nemzeti—nacionalista, etnikai— 
vallási feszültségek kiaknázása. Mindhárom nagy népcsoport, a szerbek, a 
horvátok és a bosnyákok , népnek és nemzetnek" tekintik és a másik kettővel 
szemben határozzák meg magukat. Az etnikai alapú nemzeti identitás 
hagyományosan és mélyen egybeesik a vallási identitással, s annak ellenére, 
hogy a vallásosság foka és jellegzetessége nagyon különbözik a térség 
népcsoportjainál, a vallásra való hivatkozás mégis komoly szerepet játszott a 
nemzeti identitás konfliktív kezelésében. A tagköztársaságok közötti konfliktus 
akkor kezdett eszkalálódni, amikor Szlobodan Milosevics 1989-ben megszüntette 


autonómiájukat. (Jelavich 1996) 


Ebben a folyamatosan feszült érdekkonfliktusokkal terhelt hálózatban, melyet 
joggal neveznek , puskaporos hordó"-nak, a civil vallás kettős szerepet játszik a 
törzsi-nemzeti identitás kifejezése és megerősítése, valamint az egyháziaság 


alakulása vonatkozásában. 


A Jugoszlávia szétesését okozó és jelentő háborúkat nem lehet vallásháborúknak 
nevezni. Ugyanakkor a vallások és a vallási intézmények képviselői — akarva- 
akaratlan — jelentős szerepet játszottak a háborúban. Srdan Vrcan, a 2006-ban 
elhunyt horvát szociológus a jugoszláv háború vallási dimenzióinak elemzéséről 
írt tanulmányában fontosnak tartja leszögezni, hogy a vallások politikai 
konfrontációban játszott szerepén túlmenően a háború vallásokra, felekezetekre 


és vallási intézményekre gyakorolt hatását sem szabad figyelmen kívül hagyni. A 

régió dekonstrukciója és rekonstrukciója együttjárt az egész régió konfesszionális 
dekonstrukciójával és rekonstrukciójával. A háborút követő vallási változás 
pedig sokkal inkább a kialakult, de egyáltalán le nem záródott politikai 
folyamatok függvénye, és sokkal kevésbé individuális vallási döntéseké. (Vréan 


2002, 28) 


A kilencvenes évek során a XX. században eddig nem tapasztalható mértékben 
rendeződött át a térség konfesszionális térképe, amit felekezeti tisztogatásnak is 
lehet tekinteni. Különösen a háború utáni Horvátország felekezeti aránya mutatja 
meg e folyamat drasztikusságát. Az 1931-es népszámláláskor még 18996 ortodox 
hívő volt, amely a háborút követő adatok alapján 29 körül állapodott meg. Az 
etnikai-vallási homogenitásra való törekvések eszközei a vallási-nemzeti 
szimbólumok elleni támadások voltak, amely folyamatot az országok 
szanktifikációjaként foghatunk fel. A kilencvenes évek kutatásai vallási 
megújhodásról adnak számot, ebben a térségben azonban ez -— Európa más 
kulturális régióitól eltérően — nem a személyes döntés alapján való megtérések és 
a vallási intézményekkel szembeni távolságtartás jellemzik a vallásosság 
növekedését, hanem az egyházhoz való kötődés és a vallási—nemzeti büszkeség 
egyszerre történő megerősödése, amely bizonyos értelemben a kettőt 
felcserélhetővé is teszi. E nemzeti érzés által erőteljesen stimulált vallásosságnak 
központi magva az , áldozati identitás", melyet a horvátok kálváriának, a szerbek 


mártíromságnak, a muzulmánok pedig évszázados holokausztnak neveznek. 


(, To be a victim becomes the soul of a nation. Everybody becomes the victim of a victim.") 


Hermann Lübbe a politika és a vallás viszonyai a modernizációban témáról 
értekezve az amerikai folyamatok mellett példaértékkel többek között a volt 
Szovjetunió államokra bomlása mellett a jugoszláv háború vallási vonatkozásait 
emeli ki. (Lübbe 2005) Huntington elhíresült művének egyik alátámasztásaként 
kijelenti, hogy a Balkánon folyt háborút részben vallási-kulturális faktorok 
fémjelezték. Lübbe nem az etnikumok és a felekezetek egybeesése oldaláról és 


nem is a térség egyházainak a nemzeti érzés vonatkozásában kifejtett aktivitása 

oldaláról közelíti meg a háború vallási aspektusainak leírását, hanem a 


, szimbolikus vandalizmus" (Demandt 1997) szempontjából. 


In extreme cases, this practice is directed against the 
holy of holies of the respectively false or 
insubordinate religion, with the aim of erecting, upon 
the sites cleared of the ruins of the old sanctuaries, 
new signs of salvation. (Lübbe 2005, 57) 


Ez a vallástörténetből jól ismert vonatkozás a balkáni háborúban is megjelent, 
akár a különböző vallási-nemzeti szentélyek lerombolása, akár a domináns 


etnikum és felekezet szentélyeinek (újra)felállítása révén. 


Mestrovic horvát származású amerikai szociológus, a neves Balkán-kutató jegyzi 
meg, hogy a kilencvenes évek elején a balkáni nemzetiségek egymás elleni 
konfliktusa nem ritkán egyszerűen bizonyos szimbólumok alkalmazásával és 


mások szimbólumainak megsemmisítésével vagy meggyalázásával kezdődött? 


Nemcsak Amerikában létezik civil vallás — írja —. hanem minden nemzetnek 
megvan a saját civil vallása, így Kelet-Európának is, csak ezekről nem készültek 
tekintélyes kutatások és leírások, így ezekről a szakmai közvélemény nem is 
tudhat semmit. Bár Bellah is felvetette, hogy a civil vallás átcsaphat 
nacionalizmusba és intoleranciába, arról már keveset értekezett, hogy ez milyen 
mértékben sajátossága a civil vallásnak. S lám az évszázad végén azt 
tapasztaljuk, hogy a civil vallások egyre erősödnek, s egyre intoleránsabbak más 
civil vallásokkal szemben. Mestrovió úgy látja, hogy a felvilágosodás 
narratívájával szembeni posztmodern rebellióban a hagyományos vallásosság és 
a domináns egyházak szövetséget kötnek a nacionalizmussal. S ez a szenvedésre 


és hitre alapuló szövetség erőteljesen antimodernista érzésű. 





21 Stjepan Mestrovié a francia szociológiai iskola alapműveinek újraértelmezése és a balkáni vi- 
szonyok elemzése révén (Mestrovié 1995) kidolgozta a posztemocionalizmus (postemotionlism) 
fogalmát, melyet később általános érvényűvé tágított (Mestrovié 1997); ezek bemutatásától itt el 
kell tekintenem. Provokatív felvetései későbbi feldolgozást érdemelnek. 

Elméleti következtetésként a civil vallásra vonatkozóan a szerző egészen odáig 
megy, hogy a nyugat-európai civil vallás egyszerűen megtagadta saját magát, 
mert annak idején, amikor dokumentált ismeretek forogtak közkézen a balkáni 
genocídiumról, akkor nem avatkozott be. Erős kontúrú képpel kifejezve az 
intolerálhatatlan népirtás tolerálását Amerika és Nyugat-Európa részéről, 
amelyet Mestrovió a felvilágosodás alapelvei kudarcának tekint, így fogalmaz: 
"A felvilágosodás nyugati főpapjai Pilátusként mosták kezüket, miközben 
Jugoszlávia lángba borult." (Uő. 1996, 73.) A mai posztmodern világban 
egyszerre él egymás mellett a modernitás és a tradicionalizmus. S arra a kérdésre, 
hogy az ún. rendszerváltást követően — amit Mestrovió nem tart valódi 
változásnak - a szekularizált és kommunista modernitás hogyan köthetett 
szövetséget az általa évtizedeken át negligált és üldözött tradicionalizmussal, 
csak az a válasz adható, hogy a két szisztémában, a két civil vallásban elemi 
azonosságok vannak, melyek egymásra találtak a külső közös ellenségekkel 
szemben. A változásokat kiemelő narratívák mögött Kelet-Európa és a korábbi 
Szovjetunió bizonyos részei a kulturális hagyományok mélyrétegeit tekintve 
egyáltalán nem alkalmasak a demokráciára, s ezeken a helyeken reális a veszélye 


a korábbi, nem demokratikus kormányformációkhoz való visszatérésnek. 


Beneath the surface of this seemingly dramatic event, 
the same cultural and anti-cultural forces are still 
festering in some postcommunist nations, and may 
produce a new authoritarian social system. (147) 


Arra az ellenvetésre, miszerint ezeken a fentebb említett területeken a jelenlegi 
posztkummunista vezetőséget a demokrácia szabályainak többé-kevésbé való 
betartása mellett választották, MesStrovic azt válaszolja, hogy a korábbi rendszer 
elitjének gazdasági-politikai befolyása sokkal erősebb hatóerő annál, minthogy 
itt valóban új politikai rendszerre való áttérésről lehetne beszélni. Ez a 
posztkommunista vezetői réteg a Balkánon demokratikus körülmények között 


azonnal elkezdte kiépíteni a korábbi hagyományai és logikája szerinti hatalmi 

viszonyokat, valamint , autokrata, autoriter és antidemokratikus" tendenciáit. 


(Mestrovic 1994, 146—-148) 


Bár Mestrovic meglátásai és következtetései mindenképpen figyelemreméltóak, 
és helyzetrajza nem is tekinthető egyedülállónak, Fukuyama jogosan jegyzi meg 
a Balkán-szakértő A Balkán balkanizálódása c. könyvének kritikájában, hogy 
Mestrovicénak nemcsak az vethető szemére, hogy a kutatott térségre vonatkozó 
involváltságától nem tudott megszabadulni, hanem az is, hogy nem veszi 
figyelmbe a Balkánon kívüli poszt-kommunista társadalmaknak a Balkántól 
eltérő, egyáltalán nem nehézségektől mentes, de végletes következtetésekre fel 


nem jogosító tapasztalatait. (Vö. Fukuyama 1995) 


Civil vallás Szlovákiában 


A civil vallást mint elemző elméletet alkalmazta egy tanulmányában Miroslav 
Tizik szlovák szociológus. (Tizik 2007) Az 1993-ban létrejött Szlovák Köztársaság 
a saját állami identitásának stabilizáslása érdekében — a meghatározó politikai 
retorikáról végzett elemzései szerint — az előző ,40 éves" politikai periódust 
követően három kérdéssel kellett megbirkózzon. Az első az előző rendszer 
elutasítása, a második az új állam elválasztása a korábbi Cseh-Szlovák 
Köztársaságtól, végül a harmadik az önmeghatározás problematikája szemben a 
cseh-szlovák és egyben az új cseh identitásokkal. Ezekben a folyamatokban 
fontos szerepet játszott a szlovák nemzeti identitás és a katolicitás egymást 
erősítő tendenciája, és a katolicizmus a szlovák nemzeti identitás egyik 
legerősebb bástyájává lett. A szlovákok között — dacára a korábbi kemény ateista 
politikának — a hagyományos értékrendszerre történő visszaállás vált jellemzővé. 
Az átalakulás kihívásai, valamint a nemzeti és vallási identitás összefonódása 
magától értetődővé teszi a civil vallás elméletének alkalmazását. Tizik 
tanulmányában nagymértékben támaszkodik Silvia Miháliková pozsonyi 


szociológus írásaira, aki a szlovák nemzeti szimbólumrendszer kutatója. 

A szlovák alkotmányban és törvényekben a bejegyzett felekezetek közötti 
egyenlőség biztosított ám az állam és az egyházak közötti további 
szerződésekben a Katolikus Egyház gyakorlatilag kiemelt tekintéllyel és jogokkal 
rendelkezik. Az 1992-ben elfogadott alkotmány kiemeli a kereszténység 
jelentőségét mint az állam szellemiségének alapját, bár a köztársaságot nem köti 
semmilyen ideológiához vagy valláshoz, az államot és az egyházat szétválasztja, 
és az emberi jogokat, benne a szabad vallásgyakorlás jogával, elismeri. A 
Szentszék és a Szlovák Köztársaság között 2000-ben megállapodás jött létre, 
amelyet a szlovák törvényhozás ratifikált. Ennek folyományaként a katolikus 
ünnepek, a katolikus hitoktatás finanszírozása, későbbi kiegészítésben a katonai 
lelkészség kapott törvényi szintű garanciákat. A nemzeti törvényekben pedig 
rendelkeztek az egyházak és más társaságok regisztrációjáról, továbbá a 
Szentszékkel kötött megállapodás mintájára a bejegyzett egyházakkal 
szerződéseket kötöttek. Bár a nem regisztrált egyházakat nem nyomják el és nem 
üldözik, a törvényi helyzet nem biztosítja számukra ugyanazokat a feltételeket és 


jogosultságokat, melyeket a bejegyzett, többségében keresztény egyházaknak. 


A szlovák politikusok nemzeti ünnepeken és jeles alkalmakkor gyakorta 
hasznáják az ,isten" kifejezést, amivel egyértelműen keresztény Istenre 
gondolnak, illetve utalnak a keresztény eszmék jelentőségére, a Cirill és Metód 
által fémjelzett hagyományokra és az ezeknek megfelelő maximákra. Kovác és 
Schuster államelnökök után különösen Ivan Gasparovié újévi köszöntőire 


jellemző a civil vallásnak megfelelő retorika, aki 2004 óta köztársasági elnök. 


A szlovák pénzjegyek, a nemzeti ünnepeken alkalmazott szimbólumok, a 
munkaszüneti és ünnepnapok civil, nemzeti és vallási eloszlása azt mutatják, 
hogy az önálló Szlovákiában a civil vallás erős faktora a politikai indentitás 


kialakításának és stabilizálásának. 


The data on confessions as collected during the last 
census symbols used on money as well as decorations 
— all this illustrates that the symbolic image of 

Slovakia remains within the magic circle of perserved 
national traditions and confessional orientations. 
(202) 


1993-ban a Szlovák Köztársaság megalakulásakor három elméleti modell között 
lehetett választani az állami identitást és a társadalmi kultúrát illetően. Az egyik 
bizonyos értelemben civil vallásinak nevezhető, amely még a csehszlovák 
viszonyok legvégén, 1990-től alakult ki. Ez vallásilag semleges formáció, s 2002-ig 
érvényesült. Hasonló felállás lelhető fel 1918 és 1938 között is. A második 
elméleti modell a Szlovák Köztársaság háború alatti idejéből deriválható, melyet 
államvallással rendelkező vallási államnak nevez a szerző. Ez a modell vallásinak 
nevezendő, de nem civil vallásinak. Végül a harmadik elméleti lehetőség az 
állam szekuláris vallással, az 1948 és 1989 között uralkodó kommunista és 
materialista ideológiával fémjelezhető modelljének folytatása. A szlovák állami 
ideológia 2003 óta a civil vallási irányultságból egyértelműen a (katolikus) vallási 
irányultság felé mozdul el, erőteljesen privilegizálva a Katolikus Egyházat, 
miközben a lakosság vallási mutatói erősödő mértékben civil vallási igények felé 


mozdulnak el. 


Society is hegemonized not based on universalizing 
citizenship, but on the principle of dominance of 
national (Slovak) and religious (Christian, mainly 
Catholic) tradition. (205) 


Miközben a szerző a szlovák politikai ideológia és a lakosság vallási változásait 
pontosan és megalapozottan írja le, a civil vallás fogalmat egy speciális, szűkített 
értelemben alkalmazza. Véleménye és szóhasználata szerint a civil vallás lényege 
olyan polgári ideológiai viszony, amelyben sem a nemzeti, sem a vallási elem 
nem dominál, s így képes egyben tartani a társadalmat, a  Berger-féle 
, szimbolikus univerzum" szerepét játszani. Amit a 2003-at követő szlovák 
viszonyok között megfigyel, azt a civil vallással szembeállítva értelmezi. Holott a 


,civil vallás" eredeti amerikai vagy európai fogalmának éppen az a lényege, 

hogy olyan társadalmi kohéziót lehetővé tévő modell, amelyben maga a nemzeti 
vagy vallási tartalom közömbös, s csak a társadalmi funkciója lényeges. 
Ugyanakkor helyesen jegyzi meg, hogy a szlovák társadalmi viszonyok 
deszekularizációja nem polgárai  vallásosságának erősödése, — hanem 
politikusainak és államának normái és nemzeti-vallási diskurzusa révén folyik, 
amely tendencia a lakosság ellenkező vallási folyamatai miatt egyre kevésbé lehet 


EL ABBA 


az állami identitás és a társadalmi kohézió erősítője.?2 


Civil vallás és az Európai Unió 


Az Európai Unió valláspolitikájáról már többen is értekeztek, s ezeket a 
bemutatásokat itt nem szükséges megismételni. Köztudomású, hogy az Európai 
Unió (EU) garantálja a vallásszabadságot a tagországok polgárai számára, hiszen 
az egyetemes emberi jog. Az EU a vallási közösségek összességét fogadja el, és 
nem juttat előjogokat egyetlen vallási közösségnek, egyháznak sem. Az EU 
magas rangú törvényi és hivatalos szövegei kijelentik, hogy a vallás az európai 
nyilvánosság egyik fontos oszlopa, s ezek a dokumentumok nem redukálják a 
vallás dimenzióját pusztán a privát szférára. Ugyanakkor az EU legfelsőbb 
politikai és törvényalkotó fórumai egyaránt vonakodnak attól, hogy vallási 
töltetű nagy elbeszélésekkel operáljanak, legyenek azok egyébként az európai 
vallási diskurzusban domináns zsidó-keresztény vagy vallásellenes, vulgária 
laicista eredetűek. Bár az egyházakat és vallási közösségeket az európai civil 
társadalom jelentős aktorainak tekinti, óvakodik attól, hogy ezek számára 
túlságosan sok alkotmányos vagy szabadságelméleti muníciót és hivatkozási 


alapot biztosítson. 


A civil vallás európai jelenségének vizsgálatakor elsősorban nem is az EU tételes 
jogszabályaira érdemes koncentrálni, hanem az aljogokról szóló diskurzusra, a 
vallással és értékekkel kapcsolatos valláspolitikai beszédekre. Különösen a 
Nyugat-Európában jelen lévő iszlám közösségek és aktivitásuk az a téma, mellyel 


22 A civil vallás magyarországi mérhetőségével kapcsolatban vö. Feleky Gábor Attilával írt tanul- 
mányunkat. (Máté-Tóth és Feleky 2009) 

kapcsolatban magas szintű felszólalások hallhatók az EU-s és a nemzeti 
nyilvánosságban egyaránt. Ezekben a beszédekben az alapjogok nem ritkán 
alapértékekké alakulnak, ezeknek az értékeknek a társadalom számára olyan 
jelentőséget tulajdonítanak, amely meghaladja az államhatalom által 


garantálandó alapjogokét. 


A civil vallás alkímiája a polgárok alapvető szabadság-, egyenlőség- és 
(materiális és proceduális) részvételi jogaiból, melyeket az államhatalommal 
szemben élveznek, egy politikai hitközösség szakrális szimbólumait készíti el. E 
nemzeti közösség megvallása teljes mértékben az értékek jegyében történik. 


(Heinig 2001, 108) 


Az alapjogoktól az alapértékek felé történő diszkorzív eltolódásnak a civil vallási 
jelentősége akkor válik egészen világossá, ha az elvek és az értékek funkciója 
közötti különbséget elemezzük. A jogalkotásban az elveket a pozitív jogból 
nyerjük vagy jurisdikcionális hagyományokból, s ezért nevezzük őket 
jogelveknek. Az értékek a jog előtt és a jogon kívül léteznek. Az utóbbiak 
szigorúak és fundamentalisták lehetnek, míg az elvek ezzel szemben pluralisták. 
Az egyes elvek alapelvekre épülnek, melyek mindig megengedik a kivételek 
alkalmazását, s ezért mindig mérlegelésre ösztönöznek. Az értékek azonban 
gyakran abszolút jellegűek, és nem tűrik a kompromisszumokat. Amilyen 
mértékben tehát az alapértékek felé mozdul el az alapjogokkal kapcsolatos 


beszéd, olyan mértékben értelmezhető civil vallási dimenziónak. 


Az európai értékekről szóló diskurzus elsősorban az alapjogi karta előkészítése, 
megfogalmazása és megszavazása (Nizza 2000) körül volt megfigyelhető. Bár a 
charta ratifikációja az EU Alkotmányának ratifikációjától függ — amely néhány 
ország következetes vonakodása miatt 2007-ben még nem valósulhatott meg -—, 
ilyen értelemben még nem lépett életbe, ami azonban a civil vallással kapcsolatos 
elemzésnek nem veti gátját. Magában a szövegben megtaláljuk a gondolat-, 


lelkiismereti és vallásszabadság alapjogának deklarációját. (10. cikkely) 

Európa népei eltökéltek abban, hogy miközben egyre 
szorosabb unióban egymáshoz kötődnek, közös 
értékek alapján békés jövendőt biztosítsanak 
egymásnak. 


A szellemi, vallási és erkölcsi örökségének tudatában 
az Unió az emberi méltóság, szabadság, egyenlőség 
és szolidaritás oszthatatlan és egyetemes értékére 
alapul. Az Unió a demokrácia és a jogállamiság 
alapelveire épül. Cselekvésének középpontjába az 
embert állítja, ha az Unió polgárainak a szabadság, a 
biztonság és a jog közös terét nyitja meg. 
(Preambulum) 


Érdemes megjegyezni, hogy a különböző nyelvekre történő hivatalos 
fordításokban vannak témánk szempontjából jelentősnek is értékelhető eltérések. 
Az angol és a francia fordítás ugyanis a , szellemi, vallási és erkölcsi" 
forrásmegjelölés helyett a , vallás" kifejezés mellőzésének szándékával 
, Spirituális és morális" (spiritual and moral heritage, patrimoine spirituel et moral) 
örökségről beszél. A vallás- és lelkiismereti szabadságról szóló cikkely az Emberi 


Jogok Egyetemes Nyilatkozatának vonatkozó szövegét ismételi meg. 


Hasonló vagy talán még egyértelműbb civil vallási alapot találunk az Európai 
Identitás Kartája esetében. Vaclav Havel korábbi cseh államelnök és a nevezetes 
Karta hetvenhét kezdeményezője fontos szerepet játszott abban, hogy az Európai 
Unio 1995-ben elfogadta az Európai Identitás Kartáját. Ehhez maga Hável 
fogalmazta az előszót. Ebben a kartában szögezte le az Unió akkori közössége, 
hogy az Európai Unió , értékközösség" . (II. fejezet) 

Az Európai Unió a civilizációs értékek nagy 

együttesére épül, melyek gyökerei az antikvitásba és 

a kereszténységbe nyúlnak vissza, és amelyek két 

évezred alatt kialakították azt a formát, amelyet ma a 


modern demokrácia, a jogállam és a polgári 
társadalom alapjainak tartunk. 

Végül ebben a felsorolásban érdemes még megemlíteni azt a törekvést, amely az 
EU gazdasági és politikai közös érdekérvényesítésén kívül szellemi, spirituális, 
lelki identitást is akar biztosítani. Az Európai Bizottság Jacgues Delors elnöksége 
idején, a kilencvenes években dolgozta ki valláspolitikai programját, melyben 
különösen a vallási közösségnek azt a feladatot szánta, hogy az Unióban az 
integráció etikai, erkölcsi dimenzióját képviseljék. , Amikor az Európai Bizottság 
elnöke voltam (idézi Delort Joseph Doré, Strassbourg érseke), azt sürgettem, 
hogy lelket kell adnunk Európának, mert meg vagyok győződve arról, hogy csak 
így tudunk igazán értelmet adni a közös cselekvésnek. [...] Ha tíz éven belül nem 
sikerül lelket adnunk, lelket, jelentést adni Európának, elveszítettük a játszmát." 
Delors még így folytatta: ebben a keresésben ,a kereszténység hozzájárulása 
lényeges marad, pontosan bölcsessége révén, amely  emberképében 
megnyilvánul, és felhívása révén ti. arra szólít bennünket, hogy maradjunk 
hűségesek az evangéliumi örökségből kapott értékekhez." (Az előadás 
elhangzott 2000. november 10-én a PPKE JÁK épületében tartott OCIPE- 


tanácskozáson.) 


Globális folyamatok európai szemmel 


A globális civil vallás fogalmának európai szempontjait elemezve Grace Davie 


(Davie 2000, 2001) brit szociológa a következő területeket tartotta lényegesnek: 


(a) A Kelet- és Nyugat-Európa közötti különbség a vallásnak a civil 
társadalomhoz és az államhoz való viszonyára vonatkozóan. 


(b) Az egyházak jelentősége az önkéntes szférában. 


(c) Az Európában honos nagy vallási hagyományok lehetőségei és határai az 
európai identitás kialakításában, szemben a nemzeti identitás skálájával — 
nem feledve, hogy sok esetben az európai és a globális identitás közötti 
feszültség legalább annyira valóságos, mint az európai és a nemzeti 
közötti (amit az anglikán viszonyok modelleznek). 


(d) Az európai vallási hagyományok missziós karaktere, amely a kontinens 
egész története folyamán fontos szerepet játszott. (Fejtegetései ezen 
területének bemutatása már túlnyúlna e fejezet keretein.) 

Davie szükségét látta, hogy a civil vallással kapcsolatos fejtegetései elé bocsássa 
azt az alapvető kérdést, melyet mások is feltettek már, nevezetesen, melyek azok 
a területek, amelyeken a civilitás a vallással kompatibilis lehet. Másképpen 
fogalmazva az egyáltalán nem vallásos és a vallásos európaiak képesek-e 
egyáltalán harmónikusan együtt élni. Közvéleménykutatási adatok igazolják, 
hogy sok európai számára a vallás szép lassan elveszíti társadalmi (public) 
jelentőségét. Ahol pedig az Európán kívüli világban a vallás jelentős 
társadalomalakító faktor, ott inkább destruktív szerepet játszik, mintsem alkotót. 
Ezért a globális szinten inkább a civil vallással ellentétes (uncivil) viszonyokról 


kell beszélni, amelybe azért nem kevés európai öndicséret is belevegyül. 


Az állam szerepét tekintve Európa északi államaiban az állam elsősorban 
gondoskodó szerepet játszik, melyet magas bérekkel és magas adókkal biztosít. 
Délebbre haladva pl. Németországban vagy Franciaországban az államnak 
szintén jelentős szerep jut a gondoskodásban, de itt inkább korporatív jelleggel. 
Mindkét modellben az állam központi szerepet játszik a szociális rendszer 
finanszírozásában és fenntartásában egyaránt. Az Egyesült Királyságban a , túl 


nagy" állammal szemben erőteljesebb a gyanakvás. 


Az európai helyzet alapvetően abban különbözik az amerikaitól, hogy ott a 
vallási szervezetek — nem csupán a New Christian Right jellegű mozgalmak — 
jelentős politikai erőt képviselnek. Az európai és az amerikai viszonyok közötti 
különbség lényege, hogy az amerikai vallásjogi viszonyok Európában 
elképzelhetetlenek, valamint a liberális ortodoxia Európában sokkal mélyebben 
beágyazódott a jóléti állam struktúráiba, mint Amerikában. Európában az 
intézményes egyházak az állammal összehasonlítható, mintegy átfogó szerepet 


játszanak a szociális szférában. 


Európa keleti országaiban, a korábbi Varsói Szerződés tagállamaiban az állam 
gyakorlati és ideológiai szempontból is központi és erősen meghatározó szerepet 


játszott. A teljes szociális szférát központilag finanszírozta, és minden esetleges 

alternatív szereplőt kizárt belőle. Az egyházak a totális állammal szembeni 
oppozíciót jelképezték, s ezzel jelentősen hozzájárultak a társadalom 
dezintegrációs folyamataihoz. A kommunizmus összeomlását követően a 
demokratikus hagyományokban kevéssé gyakorlott egyházi szereplők súlyos 
drámák közepette ébrednek rá, hogy a tagság létszáma és a jelentős történelmi 
hagyományok önmagukban nem biztosítják vagy jelölik ki a társadalomban 


betölthető szerepeik kereteit. 


Az egyházak társadalmi szerepvállalásával kapcsolatban mindenképpen 
szükséges figyelmet szentelni az , önkéntességre", amely Davie szerint jelentheti 
a nem-állami szektor szervezett és intézményesült tevékenységét, de még inkább 
a különböző nagy társadalmi intézményekben, vagyis az intézményi szektorban 
végzett önkéntes, tehát nem fizetett társadalmi tevékenységet, még akkor is, ha 
ezek között átfedések figyelhetők meg. Általánosságban megállapítható, hogy az 
egyházak igen jelentős szerepet játszanak az egészséges civil társadalom 


kialakításában és fenntartásában. 


Annak érdekében, hogy kidolgozzuk, milyen jellegű viszonyok érvényesülnek a 
nemzetek és Európa, illetve Európa és a világ többi része között, először a vallási 
dimenzió szempontjából megalapozott elméleti modellre van szükségünk annak 
a kérdésnek az elemzéséhez, hogy egyáltalán a vallás alkotja vagy csupán 
reflektálja az adott társadalmi teret. Szociológiai szakkifejezéssel élve: a vallás 
reaktív vagy proaktív változó. , Véleményem szerint — írja Davie —, a vallás 
proaktivitási potenciálja a "globális civil vallás" fogalom lényegét érinti, és 


lényeges az európai helyzet megértéséhez." (Davie 2001, 463) 


A nagy európai történelmi periódusokat tekintve a középkori Európa 
alakításában a vallás, a katolikus egyház jelentős mértékben közreműködött, s 
azt, amit ma Európán értünk, enélkül a hatás nélkül nem lehet elképzelni. Az 
újkorban sok tekintetben módosult a vallási nagy intézmények jellege, hiszen a 


reformáció következtében erőteljes felekezeti pluralizácó fémjelezte a korszakot. 

Végül a XX. század végén és a XXI. század elején az Európai Unió kiterjesztése az 
egész kontinens számára az európaiság közös identitásának dimenzióját 
erősítette fel. Ezeket a nagy -— és természetesen rendkívül összetett és sokrétű — 
történelmi folyamatokat figyelembe véve a jelenre, illetve a jövőre nézve azt a 
kérdést szükséges megválaszolni, hogy vajon képes-e a vallás hozzájárulni az új 


identitás kialakításához, s ha igen, akkor ennek nemcsak mértékét, hanem irányát 


is meg kell tudni határozni. 


A World Values Study Group eredményei azt mutatják, hogy a vallási faktor, ha 
nem is az egykori mértékben, de tagadhatatlanul jelen van a modern európai 
kultúrában. A vizsgált társadalmak története, jelene és összetétele hihetetlenül 
sokféle, amely a kutatás eredményeinek értékelésekor kiemelten figyelembe 
veendő tényező. Mindazonáltal bizonyos tendenciákat és összefüggéseket 
megalapozottan lehet állítani. Ezek közül az egyik eredmény, miszerint minden 
vizsgált korosztályban a valláshoz való pozitív viszony szignifikánsan és pozitív 
módon függ össze a nemzettel kapcsolatos lojalitással. Az inkább szekularizált 
populáció az, amely könyebben talál utakat az internacionális viszonyokkal 
kapcsolatos lojalitásokhoz. Davie joggal tartja némiképpen ironikusnak, hogy az 
európaiak, miközben számos tekintetben szekularizáltnak tartják magukat, a 
nemzetek közötti határt mégis a nyugati keresztény erővonalak mentén szelik át, 
s az Unió jelenlegi határa szinte teljesen egybeesik a nyugati kereszténység 
egykori földrajzi határaival. Ugyanakkor a kelet-európai orthodox nemzeti 
egyházak inkább több nehézségel néznek szembe az európai közösséggel való 
szorosabb viszony kialakításában, az iszlám dominanciájú országokról nem is 


szólva. 


Európa az utóbbi két évtizedben alapvető változásokon ment át, melyek vallási 
dimenziójára vonatkozóan a legfontosabb terület a kereszténységtől különböző 
vallások gyors és viszonylag nagy létszámú megjelenése a kontinensen. A 
keresztény egyházak közötti kapcsolatokat minden változatosság mellett is 


inkább a közeledés jellemzi. A különbözőség és a hasonlóság közötti feszültségek 

mindenütt megfigyelhetők, s jellegüknél fogva inkább a késői, mint a korai 


modern korszakot idézik. 


Összefoglalás 


A civil vallás fogalmának és elméletének európai diskurzusa megmutatta az 
amerikai társadalmi és vallási viszonyoktól való alapvető eltéréseket és ennek 
folyományaképpen a fogalom európai alkalmazásának és 
operacionalizálhatóságának  — sajátosságait. Mindezek elégséges alapot 
biztosítanak arra, hogy az elmélet európai kontextusra való alkalmazhatóságát 
igazoltnak tekinthessük, valamint arra is, hogy a kelet-közép-európai kulturális 
régió számára további pontosításokat tegyünk vele kapcsolatban. Mielőtt 
azonban erre rátérnénk, szükséges a civil vallás kifejezés második elemének a 


, Vallás" togalmának adott keretek közötti tisztázása. 


Exkurzus: A civil vallás vallásfogalma 
Vallás és , civil vallás" 


A civil vallás és a vallás fogalma, illetve jelentéskörei közötti összefüggés 
milyensége elsősorban a vallás szubsztanciális és funkcionális megközelítésén 
múlik. A funkcionális hangsúlyú megközelítés legfőbb jellegzetessége az, hogy 
pusztán társadalmi, kulturális, antropológiai, lélektani stb. funkciókra koncentrál, 
s ezek együttesét tekinti vallásnak. A szubsztanciális hangsúlyú megközelítéssel 
radikálisan szembeállítva az ilyen vallás tárgya lehet bármi, ami megfelel 
azoknak a funkcióknak, melyeket a definíciók tartalmaznak. A vallás 
szubsztanciális megközelítése értelemszerűen olyan elemeket is tartalmaz, 
melyek a funkcionális vallásmegközelítés tartalmai közé is beillenek, de a 
szubsztanciális megközelítés ezeknek exkluzivitást igényel. A funkcionális 
megközelítés képes integrálni olyan vallási elemeket, melyek révén a 


szubsztanciális megközelítés számos jelenségtől elvitatja a vallási attribútumot. 

A civil vallás és a funkcionális megközelítésű vallás közötti párhuzamot a sport 
és a vallás hasonlóságával lehet jól szemléltetni. Erre elsősorban nem az ad 
alapot, hogy a modern kori olimpiai játékok megalapítója — Pierre Baron de 
Coubertin (1863—1937) — kifejezett párhuzamokat vont a sportolók és a papok, 
valamint a játékok egésze és a kereszténység között. Sőt a sportot egyenesen a 
kereszténységet felváltó újpogány vallásnak tekintette. Az 1936-os berlini játékok 
előkészítése során rádiónyilatkozataiban azt vallotta, hogy az , egykori és az új 
olimpiai játékok legfőbb jellegzetessége az, hogy vallás". (Coubertin és Müller 
2000) A párhuzam alapja a két társadalmi alrendszer funkcionális hasonlósága. 
Mindkettő erőteljesen ritualizált társadalmi intézmény, amely egyértelmű 
cselekvési normákat implikál, mindkettő saját időt és teret teremt a homogén 
időben és térben. A vallásokhoz hasonlóan a sport is értelemtartományokat alkot, 
identifikációt tesz lehetővé, vérszerinti, iskolázottsági, nemi, nemzeti, politikai 
stb. különbségeket képes relativizálni, illetve ezek felülírása révén a társadalmat 
új módon szegmentálni. A sport és a vallás egyaránt rendelkezik jól kiépített 
hierarchiákkal, felelősségekkel, anyagi háttérrel, definitív tanításokkal és 
szabályrendszerekkel, illetve a tanítványi láncolat jellegzetességeivel. (Prebish 


1993) 


A sportot a funkcionális megközelítés szerint tipikusan vallásnak nevezik, míg az 
inkább szubsztanciális megközelítés a  valláspótlék, pszeudovallás stb. 


fogalmakkal választja szét a sport tartalmát a vallás tartalmától. 


Paramount reality" 


A ,paramount reality" (kitüntetett valóság) kifejezés eredetileg William Jamesre 
megy vissza, aki a mindennapi valóság érzékelésének egyik speciális 
részterületét nevezte így. James rendszere értelmében a mindennapi életet nem 
tekinthetjük különálló jelenségek halmazának, hanem olyan konstrukciónak, 
melyet a szubjektív módon megélt élmények hoznak létre, s amely sokféle lehet. 


Ebből a gondolatból kiindulva James a mindennapi élet különböző részterületeit 

(subuniversa) különítette el, mint például a fizikai valóságot, a tudomány világát, 
a törzsi idolokat, a mítoszok és vallások érzékfeletti valóságát, valamint az őrület 
rémképeit. (James és mások 1981) Alfred Schütz James felvetését tovább vezetve 
leírja hogy az ember sajátos képességei alapján értelemtartományokat 
(Sinnprovinz) alkot, amelyeket megtapasztalt valóságként él meg. Ezek nem 
szorítkoznak az ontológiai státusra, mint Jamesnél, hanem azokon túlmutatnak. 
Schütz ilyen értelemkonstrukciók közé sorolja a mindennapi életen kívül az 
esztétikai tapasztalatokat, az álmokat, a fantáziát, a gyermekek mese- vagy 
játékvilágát és a tudományos elméleteket is. Az  értelemtartományok 
megalkotására sajátos kognitív stílus jellemző, a tudati feszültség foka, az epoché, 
a spontaneitás, az öntapasztalás, a szocialitás és az időbeliség formája, illetve 
fajtája. (Vö. Preglau 2000) Az értelemtartományok közül kiemelt jelentősége van 
a mindennapi világnak, amit Schütz Jamestől valamelyest eltérő értelemben 
nevez kitüntetett valóságnak (paramount reality). A mindennapi élet az, amelyben 
az emberek cselekszenek és kommunikálnak, ezért kitüntetett jelentőségű a 
társadalmi világok kiépítésénél. (Schütz 1971, 264 és távolabbról 1991) Az 
életvilág ugyanis a megértést egyáltalán lehetővé tevő jelentések világa, ahol az 
értelem - függetlenül attól, hogy történelmi-kulturális okok folytán potenciálisan 
ott van-e vagy sem - megszületik. E fenomenológiai megközelítés alapján ,,a 
társadalom világának tudomásulvételéhez hozzá tartozik a hit, hogy amit 
tudomásul veszünk, az valóságosan létezik, s ha ezt a hitet felfüggesztjük, akkor 
csupán a tudomásulvétel szándéka, a lemeztelenített intencionalitás marad". 
(Csepeli, Papp és Pokol 1987, 21-24) A ,paramount reality" jelentése tehát ebben 


az összefüggésben a társadalmiasított mindennapiság kitüntetett valósága. 


Az elemzett szakkifejezés a civil vallás vallástogalmának viszonylatában nyer 
jelentőséget. A vallás fogalmáról számos tudományágban folyt és folyik eleven 
vita, de a társadalomtudományok elsősorban a funkcionális (a vallás hatása) és a 
szubsztanciális (a vallás tartalma) vallásdefiníció vélt vagy valós különbségéről 


vitatkoznak. Természetesen itt nem lehetséges, ám nem is szükséges a vallás 

definíciójának vitáját akárcsak vázlatosan is ismertetni, pusztán arra kell 
figyelmet szentelnünk, hogy a civil vallás vallásfogalma elsősorban a 
funkcionális vallásfelfogás alapján értelmezhető. A vallás szerepe az egyén és a 
társadalom életében Clitford Geertz közismert programmatikus művében kapott 
erőteljes hangsúlyt. (Geertz 1973, 87-125) A fentebb már említett fenomenológiai 
és tudásszociológiai elméleti alapokra építő szerző a vallás elkülöníthetőségénél 
néhány konstitutív elemet sorolt fel — , a további felesleges beszédet elkerülendő, 


a vallás tehát": 


(1) szimbólumok rendszere, mely arra szolgál, hogy 
(2) erőteljes, meggyőző és hosszan tartó motivációkat 
és lelkiállapotokat hozzon létre az emberekben, 
miközben (3) kialakítja a létezés általános rendjének 
koncepcióit, és (4) ezeket a koncepciókat a 
tényszerűség olyan aurájába öltözteti, amelyben (5) a 
lelkiállapotok és motivációk egyedülállóan 
valóságosnak tűnnek. (Geertz 2001, 76) 


Ilyen a szimbólumok rendszere, ezek erős hatása és motiváló ereje az általános 
rendről vallott elképzelésekre és a tényszerűség aurája, amelyben mindez zajlik, 
illetve amely mindehhez kapcsolódik. A funkcionális vallásfelfogással szemben 
Martin E. Marty fogalmazott meg karakteres véleményt, aki szerint ez a 
meghatározás elfogadhatatlanul tág, s ha ezt alkalmazza a szociológia, akkor 
hirtelenjében bármi lehet vallás. ,, If everything is religious, is then nothing religious", 
amely pozíció megfogalmazható kijelentő módban és kérdésként egyaránt. 
(Marty 1987, 21) A két vallásfelfogás ellentétét vagy összeegyeztethetetlenségét 
Peter L. Berger vitatta, aki leginkább támaszkodott Schütz teóriájára, mondván, 
voltaképpen látszólagos alternatíváról van szó csupán. Berger kezdetben úgy 
vélte, hogy a vallásdefiníciók közötti választás pusztán ízlés kérdése, melyről 
nem érdemes vitát nyitni. Később azonban véleményét megváltoztatva a 
szembenálló pozíciók egységét hangsúlyozta. A mindennapi élet kétségkívül 
társadalmi alkotás, ugyanakkor a legvalóságosabb létező (ens realissimum). 
(Berger 1974, 130) 

320 


Civil vallás 


Valláspótlék, pszeudovallás, marxizmus 


Azt a felfogást, hogy a marxista történelemszemlélet az ideális társadalomra 
vonatkozó várakozásával a bibliai eszkatológia szekuláris változatát valósította 
meg, elsőként Fritz Gerlich képviselte A kommunizmus mint ezeréves birodalom c. 
könyvében. (1920) A protestáns teológusok közül elsősorban Paul Tillich (GW 6, 
106) és Emil Brunner képviselték ezt a felfogást. Utóbbi a szekularizált 
eszkatológia és pszeudovallás kifejezéseket használta erre a jelenségre. Bergyajev, 
az emigráns ortodox filozófus Az orosz kommunizmus értelme és sorsa c. művében 
szintúgy kifejti, hogy a marxizmus az ember szekuláris megváltását tanítja, 
valamint a proletariátus messiási szerepét, amely proletariátus a kiválaszott 
messiási nép, az új Izrael. Mindez , az ősi zsidó messiási tudat szekularizációja" . 


(106) (Vö. Pot 1999, 473-476) 


A fenti szerzők példája alapján állíthatjuk, hogy a pszeudovallás kifejezés a 
szubsztanciális vallásfelfogás sajátja, amely a vallásról úgy tárgyal, hogy annak 
legjelentősebb történelmi  megvalósulásait alapul véve, fenomenológiai 
módszerrel metavallást alkot, s ehhez viszonyítja a kultúra többi jelenségét. Ha 
ezek az így nyert vallás-togalomnak megfelelnek, vallásról lehet beszélni, 
amennyiben pedig nem, akkor nem vallásról. Ha a vallás és a jelenség között 
több-kevesebb hasonlóság van, de egyezés nincsen, akkor a pszeudovallás 


attribútumát illesztik a jelenséghez. 


Egy további következtetést is levonhatunk, miszerint az ilyen jellegű 
vallástenomenológiai koncepciók felvetése és terjedése arra az európai történelmi 
korszakra tehető, amelyben a nagy vallási hagyományok és különösen ezek 
társadalmi intézményei, az egyházak többet vagy kevesebbet veszíteni kezdtek 
korábbi társadalmi pozíciójukból. A pszeudovallás kifejezés értelmezési ereje 
pedig akkor vált nyilvánvalóvá, amikor a kommunizmus, majd a nemzeti 
szocializmus felépítette a maga totális hatalmát, s ennek szerves részeként a nagy 


vallási hagyományokkal és az egyházakkal, a (keresztény) hittel és eszményekkel 

diametrálisan szembehelyezkedő és erőszakos ideológiai és stratégiai harcot 


vívott. 


Kontingencia 


Filozófiai értelemben a kontingencia fogalma lehetőséget jelent, és Arisztotelészre 
vezethető vissza. Az általa használt görög kifejezés (endehomenon) azt jelenti, 
hogy egy dolog lehetséges, de nem szükségszerű és nem is lehetetlen. Úgy van ez 
a dolgokkal, mint pl. a kabáttal — írja Arisztotelesz logikájában -, amely 
elszakítható, de nincs elszakítva mindaddig, amíg el nem szakítják. (19a 7—22) A 
logikában a kontingencia a négy modalitás egyike. A középkori filozófiában és 
teológiában a kontingenciát ontológiai értelemben a létezés egészének egyik 
jellegzetességeként fogták fel, amely lehetőséget adott egy erre alapozó istenérvre 


is. (Vö. Dalferth 2000) 


Ma átalános vélekedésnek is tekinthető az a felvetés, miszerint a vallás 
jelentősége akkor növekszik meg egy adott társadalomban, amikor abban a 
krízisjelenségek megszaporodnak, illetve elmélyülnek. Társadalomtudományi 
szempontból ez a vélekedés bizonyos értelemben Durkheimra majd Parsonsra 
vezethető vissza, akik a vallás jelentőségét annak társadalmi kohéziót és 
integrációt szolgáló képességében látták, és a társadalom nélkülözhetetlen 
amalgámjának tartották. Durkheim szociológiájában a civil vallás és az anómia 
fogalom szorosan összefüggenek, mintegy ugyananak az éremnek két oldalát 
jelzik. A civil vallás egyesíti a társadalmat, míg az anómia a társadalom és az 


erkölcsi rend szétesettségét jelenti. 


Tomka Miklós vallásszociológiai jegyzetének bevezetőjében néhány alapvető 
társadalomtudományi fogalom tisztázásakor magát a társadalom fogalmát egész 


Európára vonatkozóan pregnánsan a bizonytalansággal jelzi. 


Történelmi átmenetek időszakaiban, mint ami a 
jelenkori nyugati civilizációt jellemzi, vagy mint 
amilyent Kelet- és  Kelet-Közép-Európa országai 

évtizedek óta saját bőrükön tapasztalnak, a 
társadalom mikéntjének bizonytalansága élményszerűen 
válik nyilvánvalóvá. Mindez kérdésessé teszi, hogy 
miképpen tud egyáltalán egy társadalmi rend 
létrejönni, és miért pont olyan, amilyen. A társadalom 
(és rendje) léte és jogosultsága tehát, a szociológia 
szerint, magyarázatra és indoklásra szorul. (Kiemelés 
M-TA) 


Franz-Xaver Kaufmann a , bizonytalanság" helyett azonos értelemben az 
átmenetiséget, erőteljesebben pedig a krízis kifejezést használja, melyekkel az 


elmúlt évtizedek általános európai társadalom-tapasztalatát fémjelzi. 


A hetvenes évek közepe óta a nyugati világ számos 
országában megújult az érdeklődés a vallás iránt. E 
társadalmi és intellektuális vallási érdeklődés, úgy 
tűnik, összefügg azzal, hogy éberebb kortársaink 
érzékelik korunk átmeneti jellegét. (Kaufmann 1996, 
249) 


Lübbe nevéhez kötődik a társadalmi, kulturális és egyéni, akár egzisztenciális 
bizonytalanságok és a vallás közötti összefüggés szisztematikus kifejtése. A 
vallás az ő számára lényegében e kontingenciát kezelő világkép és praxis. Lübbe 
kiindulópontja szerint a vallás központi magvát a felvilágosodás nem érintette, 
mert vannak az emberi életnek olyan alapvető tényei, melyekhez az ilyen 
folyamatok már elvileg sem érhetnek el. Ennek az antropológiai alapállásnak a 
következtében a vallás Lübbe szerint a bizonytalanságokat kezelő praxis 
(Kontingenzbewültigungspraxis). A lübbei felfogás szerint a kontingencia a lét 
bizonytalansága, ami a világ nem feltétel  nélküliségéből és nem 


szükségszerűségéből fakad. (Lübbe 2004, 165kk) 


Luhmann e tárgyat tekintve abból indul ki, hogy a kontingenciaproblémák 
keletkezésének előfeltételei a társadalmi differenciálódások, melyek arra 
kényszerítik a társadalmat, hogy a nagyobb divergenciákat áthidaló, átívelő 


módon folytassák a kommunikációs folyamatokat. Ennek révén válik lehetővé az 

identitás és nem-identitás, a kontinuitás és diszkontinuitás egyidejű fenntartása. 
(Luhmann 1999, 188-189) Az istenfogalom helyett pedig második, vallásról szóló 
monográfiájában a kontingenciaképlet (Kontingenzformel) kifejezést vezeti be. 


(Luhmann 2002 Előszó) 


Niels Henrik Gregersen, dán tudományelmélettel foglalkozó teológus a 
vallásokat, kifejezetten a kereszténységet abból a szempontból közelíti meg, hogy 
azok bizonyos választ képesek adni a többek között Ulrich Beck által poentírozott 
rizikótársadalmi alaphelyzetre, melyben a társadalom életét és működését az 
előre nem látható rizikók határozzák meg. Gregensen álláspontja szerint a vallás 
a rizikót nem szünteti meg, e tekintetben szerinte Marxnak nem volt igaza, 
hanem a különböző rizikóvállalási szintek közötti különböztetésre képesít. Mary 
Douglasra hivatkozva írja, hogy a mai (postymodern társadalomban a tudomány 
funkciója megváltozott. Míg korábban az emberiség abban bízhatott, hogy a 
tudomány segítségével a veszélyeket  elháríthatja ma egyre inkább 
konfrontálódik azzal, hogy maga a tudomány beláthatatlan rizikókat rejt. A 
zsidó-keresztény hagyomány a teremtés és a megváltás tanításával olyan 
gondolati rendszert oltott bele az európai kultúrába, amely révén a rizikó 
vállalása pozitív értéktöltéssel rendelkezik. A hit, remény és szeretet központi 


értékeinek gyakorlása vagy megélése lehetetlen a rizikóvállalási készség nélkül. 


(Gregersen 2006) 
A  valláslélektani —— szakirodalomban  - különösen a megtérés 
pszichodinamikájának elemzésével kapcsolatban - meglehetősen nagy a 


konszenzus abban, hogy a radikális fordulatot jelentő döntés vállalásában nagy 
szerepet játszik az általános bizonytalanság. A megtérés három lényeges fázisa a 
krízis, a fordulat és a kapcsolódás az új vallási közösséghez. Már William James, 
aki a valláslélektan tudományágának egyik alapítója, a vallási élmény 
sokféleségéről írt könyvében a megtéréssel kapcsolatban ezt a lényegi pontot 
emelte ki. A megtérés akkor következik be, ha az egyén már képtelen elviselni 


megosztott énjét, a diszkonfort érzést, a boldogtalanságot, azt, hogy nem találja a 

helyét stb. (Gooren 2005) A fentiek alapján is láthatjuk tehát, hogy a vallás 
társadalmi és pszichológiai megközelítésében a kontingencia és a vallás-igény 


közötti kapcsolat általános és erős. 


Definíciós elemek 


A civil vallás fogalmának definíciója — hasonlóan a vallás definíciójához — nem 
lehet egyetemes. Ezért helyesebb a definíció elemeiről, illetve azokról a 
dimenziókról beszélni, melyek a társadalomban a megjelölt elemek 


kombinációjával ragadhatók meg. 


A civil vallás azon dimenziói, melyeket a fogalom elméleti kérdéseivel is 
foglalkozó szerzők közösen hangsúlyoznak -— temészetesen a saját rendszerük 
logikájának megfelelő kiemelésekkel —, a következők: Legyen átfogó az adott 
társadalom, kulturális régió vagy kulturális egység számára. Rendelkezzen olyan 
relevanciafokkal, amely lehetővé teszi a társadalmi kohéziót és integrációt. 
Tartalmazzon olyan értékeket és ezek megalapozottságát, melyek az érintett 
kontextusban identitást tisztáznak, erősítenek, és megfelelő magatartásra 
orientálnak. Végül legyenek szimbólumai, melyek az emocionális reakciókat 


lehetővé teszik, elköteleződésre és cselekvésre motiválnak. 


Azokat a társadalmi jelenségeket, melyeket a vallás bizonyos értelmezése alapján 
a civil vallás keretébe utalnak, felfoghatjuk vallásként. Számunkra azonban az 
elsődleges kérdés az, hogy milyen társadalomértelmezési nyereségre tehetünk 
szert, ha ugyanezeket a jelenségeket a civil vallás fogalom és koncepció alapján 
tárgyaljuk. 


(a) A különböző jelenségelemek közötti koherens összefüggések rendszerbe 
foglalása. 


(b) A különböző jelenségek közötti viszonyok és hatások világosabb 
kimutathatósága. 

(c) A vallás-fogalommal való operáció meghökkentő ereje, amely az 
egyébként természetesnek vett és reflektálatlan jelenségeket reflexiós 
kényszer alá vonja. 


A civil vallás tehát sajátos értelemben vett vallás, amely társadalomtudományos 
metafogalomként részben magában foglalja a vallási hagyományokat, részben 
akár szemben is állhat velük. De funkcióját tekintve a társadalomban olyasféle 
kohéziós szerepet játszik, amelyet minden vitatható részlet ellenére is egykoron a 


vallási ha gyományrendszerek játszottak. 


Regionális sajátosságok 


A civil vallás kelet-közép-európai jelenlétét és funkcióit a fentiekben már 
bemutattam néhány országra nézve. A következőkben ezek összefoglalására kell 
kísérletet tenni. Mielőtt azonban néhány regionális jellegzetességet 
megkísérelnénk bemutatni, mintegy hipotézisszerűen előrebocsátunk néhány 
felvetést. A vizsgálat megelőlegezett eredménye az a különbségtétel lehet, amely 
az amerikai társadalomra jellemző civil vallás és a vallásnak a kelet-közép- 
európai országokra jellemző társadalmi jelenléte között van. A különbség 
lényege az, hogy míg Amerikában kezdetektől párhuzamosan jelen van a vallási 
individualizmus és a vallás civiltársadalom építő szerepe, valamint az 
összamerikai keresztény alapkonszenzus, addig Kelet-Közép-Európában az 
individualizmus a vallási és minden egyéb központi-állami intézmény 
hatalmával szemben hangsúlyozódik, s a vallási szimbólumok társadalmi 


jelenléte nosztalgikus jellegű, régi, premodern állapotot őriz és képvisel. 


Az amerikai civil vallás felvetés mögött ott húzódik egyfajta történelmi 
kontinuitás-tapasztalat. . Az európai társadalmak életében egy sereg 
paradigmatikus jelentőségű bevágás van. Ebből a legsúlyosabb a szekularizáció 
európai modellje, melynek következtében nemcsak az államot választották le a 


vallásról (egyházakról), hanem a vallás a civil szférába is bekerült. 

Általánosságban is mondható, hogy a civil vallást erősítő igény olyan történelmi 
korszakokra jellemző, melyekben a társadalmi differenciálódás megnövekszik, és 
a hagyományos értékrendszer tekintetében paradigmatikus váltás következik be. 
Ezek azok a történelmi momentumok, amelyek provokálják az egész társadalom 
kohézióját (újrajteremtő faktorokat, melyeket összefoglalóan civil vallásnak is 


nevezhetünk, ha megfelelnek a fogalom egyéb kritériumainak. 


A kelet-közép-európai kulturális régió minden országára inkább többé mint 
kevésbé jellemző az etnikumok és nyelvek pluralitása, a történelmi 
folytonosságba való éles bevágások sűrűsége, a  (nemzet)államiság 
megteremtésének vagy helyreállításának a kényszere stb. A régió politikai, 
gazdasági és kulturális turbulenciái civil vallással fémjelezhető folyamatokat 


igényelnek és erősítenek. 

Civil vallási dimenziók 

A civil vallással kapcsolatos vizsgálódások alapján megalapozottan állíthatjuk, 
hogy a kelet-közép-európai sajátos kulturális régió társadalomfejlődésének 
utóbbi húsz esztendejében olyan politikai tendenciák figyelhetők meg, melyek — 
mutatis mutandis — megfelelnek a civil vallásnak. A régió részben radikális, 
részben folyamatos átmenet jelleggel zajló átalakulása az egész társadalom 
(dejmobilizációjában ölt formát, amely egyszerre veti fel az egészen máig 


megválaszolatlan állami és nemzeti identitásra és társadalmi kohézióra 


vonatkozó elvi és gyakorlati kérdéseket. 


Az átalakulás önmagában, de kiemelten, ilyen átfogó regionális jelleggel 
különösen is, új viszonyulási kihívásokat közvetít a társadalom különböző 
aktorai számára. A korábbi rendszerekben többé-kevésbé hatékony orientációk 
ezekben az évtizedekben sokhelyütt elveszítették egykori plauzibilitásukat, s a 
régióban csak kevés olyan társadalom van, amelyben valamiféle általánosan 
érvényes, a társadalom döntő, de legalább meghatározóan széles körében osztott 
alapvető, orientáló értéktartomány körülrajzolható lenne. Ehelyett inkább 

egymással versengő s egymástól erőteljesen függő rendszereket figyelhetünk 
meg, melyek többé-kevésbé anómiás tüneteket mutatnak. Az állami-nemzeti— 
társadalmi identitás és kohéziót biztosító egyetemesen érvényes és plauzibilis 
értékrendszer helyett az ilyen igénnyel fellépő, ám sikertelen értékrendszerek 
kioltják egymást, és magának a stabil indentitás lehetőségének és ebből 
következően a szükséges és elégséges kohézió sikerének alapjait kérdőjelezik 


meg. 


A különböző országok és társadalmak ebben a régióban rendelkeznek ugyan 
olyan közös civil vallási dimenzióval, amely révén ezt a térséget sajátos kulturális 
régiónak tekinthetjük, ám a régió társadalmai egyáltalán nem egységesek abban, 
hogy ezt a civil vallási dimenziót milyen mértékben művelik, illetve hasznosítják 
az átmeneti korszak kezelésében. Az egyik legerősebb civil vallási dimenzió a 
régióban a nemzet-vallás, amely némely országban növeli, másokban inkább 
csökkenti a kohéziót. A kohézió mértéke a társadalom egyéb változók mentén 
való homogenitásától függ. Minél homogénebb vallási és etnikai szempontból 
egy-egy társadalom, annál nagyobb a valószínűsége annak, hogy a nemzet-alapú 
civil vallás erős kohéziót biztosíthasson. Ugyanakkor minél nagyobb a nemzet- 
alapú civil vallás jelentősége egy-egy társadalomban, annál nagyobb kihívást 
jelent a különböző kisebbségek azonosságának megőrzése és integrálásának 
biztosítása. A prozelitizmus foka annak mentén csökkenthető, minél kevésbé 
körülhatárolt a meghatározó civil vallás szubsztanciája, ami minél tágabb körben 


és minél sokfélébb társadalmi alcsoport részéről fogadható el. 


Az átmenet vallása 


Amint fentebb láthattuk, az amerikai és az európai társadalmakban folyamatosan 
fellelhetők olyan közéleti cselekmények, szimbólumalkalmazások, melyek a 
leírások szerint a civil vallás körébe tartozónak tekinthetők. A következőkben 
néhány példát ismertetünk a kelet-közép-európai régióból, különös tekintettel az 


1990 körüli politikai fordulatot követő időszakra. Amint mások is 

megállapították pl. Szlovákiára, Oroszországra vagy a balkáni országokra 
vonatkozóan, úgy mi is csatlakozhatunk ahhoz a megfigyeléshez, hogy az 
átmenet társadalmaiban mindenütt előszeretettel alkalmaznak civil vallási 
szimbólumokat. Ezekben a társadalmakban e tárgyi és verbális szimbólumok 
egymáshoz igen hasonló funkciót látnak el, nevezetesen az új, illetve megújított 
társadalmi alapértékek hangsúlyozását, a többszörösen megszakadt társadalmi 
folyamatosság helyreállítását, a közös népi, nemzeti identitás megerősítését és az 
új társadalmi rendszer és annak intézményei legitimizálását. A következő 
példákkal arra a célkitűzésre szorítkozunk, hogy a térség valláskutatására 
vonatkozóan ezt az elemzési és értelmezési dimenziót bemutassuk, és aláhúzzuk 


jelentőségét. 


Jogi és politikai szövegek 


A bellahi megfigyelés az államfői szövegekben használt isten-kifejezésre 
alapozott. A kelet-közép-európai országok többségében a parlamenti képviselők 
eskütételekor néhol előírás, néhol lehetőség az , Isten engem úgy segéljen" és 


ennek megfelelő záróformula használata.53 


Ez a kifejezés nem az illető személyes hitvallása, hanem annak jelképezése, hogy 
a feladattal járó kötelezettségeknek eleget tenni valamiképpen többlet erőre, 
energiára van szükség. Az isten kifejezés említése nem áll szemben az országok 
demokratikus intézményrendszerével, hanem olyan jelzés, amely ezeknek — 
többnyire reflektálatlanul — külön hangsúlyt ad. A keresztény vallási felfogás 
szerint Isten az, aki gondot visel, aki kegyelmével támogatja a pozitív emberi 
erőfeszítéseket. Ebben az esküformulában megfigyelhető a keresztény 


hagyományra való kulturális utalás, amelyben kifejeződik vagy látensen jelen 





93 Németországban a , So wahr mir Gott helfe", Angliában vagy Kanadában a , So help me God" 
magyarral ekvivalens formulát alkalmazzák. Ausztriában és Oroszországban már nem honos. 
Ugyanakkor Görögországban a szent, egylényegű és osztatlan Szentháromság nevében teszik 
az esküt. 

van az illető ország történelmének ez a jellegzetessége. A kelet-közép-európai 
országok jelentős részében az államalapítás és a kereszténység felvétele vagy a 
nyugati keresztény egyházhoz való csatlakozás szorosan összetartoznak. 
Ugyanígy számos országban a saját ország történelemértelmezésének kiemelt 
dimenziója a keresztény kultúrkörhöz való odatartozás, a kereszténység 
jelentőségének hangsúlyozása az ország integritása, identitása, önértelmezése 
vonatkozásában, valamint az ún. , keresztény Európa" megvédése a nem- 
keresztény - elsősorban muzulmán, másodsorban szovjet-kommunista — 
támadásoktól, mind mögötte van az esküben vagy más ünnepélyes politikai 
aktus szövegében található isten-említésnek. Ezekben az országokban, melyek a 
XX. század folyamán kénytelenek voltak korábbi történelmi hagyományaik 
radikális megkérdőjelezését, átértelmezését elvégezni, s a politikai fordulat 
következtében el kívánták hagyni ezt a kényszer-korszakot, az ilyen jellegű civil 
vallási szóhasználat többé-kevésbé a folyamatosság helyreálításának szimbolikus 


gesztusa. 


Magyarországon az 1992. évi XXIII. törvény (a továbbiakban: Ktv.) 12. § (2) 


bekezdése szabályozza az eskü szövegét: 


Én (név) esküszöm, hogy hazámhoz, a Magyar 
Köztársasághoz hű leszek; az Alkotmányt és az 
alkotmányos jogszabályokat megtartom; az állami és 
szolgálati titkot megőrzöm, hivatali kötelességeimet 
részrehajlás nélkül, lelkiismeretesen, kizárólag a 
jogszabályoknak megfelelően, pontosan, a legjobb 
tudásom szerint a nemzet (és ... önkormányzat) 
érdekeinek szolgálatával teljesítem! 


A magyar képviselők nagy része esküjét így zárja, , Isten engem úgy segéljen". 
Az adatvédelmi biztos állást foglalt a kérdéses kitétellel kapcsolatban, hogy az 
sérti-e a személyes adatok védelmét, ha ez a szöveg ezzel a kitétellel 
nyilvánosságra kerül az országgyűlési jegyzőkönyvek révén. A 2001. október 10- 


én kelt állásfoglalás érvelésében megtalálhatjuk a fentebb említett dimenziókat és 

különbségtételeket.?: Végül a feltett kérdésre az alábbi összefoglaló választ adta a 


biztos: 


Összefoglalóan tehát megállapíthatjuk azt, hogy a 
Ktv. 12. § (2) bekezdésében meghatározott 
esküszöveg és maga a törvény nem sérti a személyes 
adatok védelméhez fűződő jogot. Különösen így van 
ez, ha az esküokmányt a törvény szövegének pontos 
átvételével készítik el, tehát úgy, hogy az tartalmazza 
,az eskütevő meggyőződése szerint" kitételt. Az 
esküokmány ebben az esetben nem szolgálhat 
konkrét, egzakt következtetés alapjául, hiszen az 
eskütevőnek nem kell nyilatkoznia a 
meggyőződésről, az ő titka marad, hogy az 
esküszöveg utolsó mondata reá nézve érvényes-e 
vagy sem, és ha igen, akkor milyen -— vallásos vagy 
bármely más - meggyőződése alapján. (8. pont) 


A kérdés és a válasz egyaránt igazolja azt a politikai szövegekkel kapcsolatos 
különbségtételt, amely a személyes vallásosság és a társadalom vallási 
dimenziója között van. Utóbbi elismerése és funkciójának értékelése nem azonos 


a bármilyen tartalmú személyes vallási meggyőződés megvallásával. 


Az eskütétel szövegén túlmenően fontos az alkalmazott eszközök 
figyelembevétele is. Az ukrán parlamentben az eskütételkor a képviselők a 
Bibliára helyezik a jobb kezüket, Magyarországon a kormányfő az ország 
zászlajának szélét fogja bal kezével, míg jobbját a szíve fölé helyezi. Civil vallás 
szempontjából a két eszköz ugyanazt a funkciót látja el — megnöveli a kimondott 
szavak jelentőségét, összekapcsolja a funkciót, annak viselőjét és a kimondott 


szavakat az országot, társadalmat megalapozó és fenntartó hagyománnyal. 


Az egyes európai országok alkotmánya, illetve ezek preambuluma több esetben 


tartalmaz Istenre történő hivatkozást. Ugyanakkor például a francia alkotmány 





94 A teljes szöveg itt olvasható: 
http://abiweb.obh.hu/abi/index.php?menu-beszamolok/2001/M/1/1$zdok-615 A 2001gnyomta 
t-1 — 2008. 06. 08 

első bekezdése az államot kifejezetten osztatlan, laicistaa, demokratikus és 
szociális köztársaságként határozza meg, hűen az 1789-ben tett nyilatkozathoz, 
amelyet az 1946-os alkotmány preambuluma jóváhagyott és kiegészített. Az 
alkotmány az állam jogi alapja, jogi formába öntve és jogi érvénnyel bírva 
megalapozza és garantálja az illető ország rendjét és értékrendszerének alapját. 
Ez a rendkívüli jelentősége mutatkozik meg a megszövegezés stílusában és a 
benne használt erőteljesen szimbolikus töltetű kifejezésekben is, melyek között a 
haza", , Isten" stb. a legsúlyosabbak. Az európai alkotmányokban is lecsapódik 
az országok kulturális különbözősége, így az alkotmányok esetében sem 
beszélhetünk homogenitásról. A transzcendens vonatkozás említése 
szempontjából három típust különböztethetünk meg. Laicista, pl. Franciaország 
(melyet a szovjet ellenőrzés alatti országok alkotmányai is követtek 1990-ig), az 
Isten nevét nem említő, de az egyházakkal való kooperációt hangsúlyozó, végül 
az Istent megszólító, segítségül hívó (advocatio Dei — pl. Görögország, Írország) 
alkotmányszövegekről beszélhetünk. Ez a három típus megfelel az állam és az 
egyház(ak) közötti viszony főbb típusainak, s egyben meg is alapozza őket: a 
radikális szétválasztás, az együttműködés és az államegyházi modelljét, utóbbit 
Anglia, Dánia és Norvégia képviseli. Az alkotmányok megszövegezését és 
elfogadását általában hosszabb időszakra gondolva végzik az országok, az 
alkotmánymódosítások általában jelentős fordulatokhoz kapcsolódnak. Az állam 
és az egyház közötti viszony ennél sokkal dinamikusabb folyamategyüttest 
jelent, melynek alapelveit az alkotmány rögzíti, de a politikai hétköznapokban e 
keretek között s azokat akár relativizálva is az együttműködés sokfélesége zajlik 
és csapódik le az alkotmánynál sokkal alacsonyabb rendű jogi szövegekben, 


illetve politikai egyezményekben és nyilatkozatokban. 


A kelet-közép-európai országok közül azok, amelyek a kelet-európai szövetségi 
államok összeomlása következtében (pl. a korábbi Jugoszlávia országai) vagy 
hosszú megszakítás után (pl. a kaukázusi vagy balti államok) váltak ismét 


nemzetközi jogalannyá, alkotmányuk preambulumát két értelemben is 

legitimációs célokra használták. Egyrészt történetüket igyekeztek úgy bemutatni, 
mint az önálló államiság alkotmánytörténetét, másrészt meg akarták alapozni 
magát az önálló államiságot. Ilyen okokból ezeknek a preambulumoknak kiemelt 
jelentőségük van, éppen a civil vallási vizsgálódás számára is. (Roggemann 1999, 
59) A kelet-közép-európai országok közül, melyek 2004-ben csatlakoztak az EU- 
hoz, csak Lengyelország alkotmányának preambulumában (1997. április 2.) 
található vallási referencia. (Vö. Machek 2007) Ebben a közjóval szembeni 
kötelezettségek vállalásának motívumáról olvashatunk, amely származhat az 
Istenbe, az igazság, igazságosság, jóság és szépség forrásába vetett hitből, s olyan 
más meggyőződésekből, melyek ezt a hitet nem osztják. A preambulum az 1989- 
ben visszanyert szuverenitás és az azt követő önálló történelemalakítás 
szempontjából nem tesz különbséget hívők és nem-hívők között. A vallás lehet 
motívuma a közjó szolgálatának, de az alkotmány által leszögezett célok és 
értékek megalapozása nem kizárólag vallási, hanem közösséget teremt azokkal 
is, akik nem vallási indíttatásból fogadják el és szolgálják ezt a nemzetet. A 
Szlovák Köztársaság 1992. szeptember 1-jén hozott alkotmányában a keresztény 
hagyományokra történik hivatkozás, melyeket Cirill és Metód történelmi 
hagyatéka jelképez. A legdirektebb és a maga nemében egyetlen Istenre való 
hivatkozás a visszaszerzett szabadság országainak alkotmányai közül az 
ukránban található, ahol az , Isten előtti felelősség" alapozza meg az új rendszert 
és annak vezérértékeit. A többi kelet-közép-európai alkotmányban nem találni 


közvetlen transzcendencia-hivatkozást.95 


Az alkotmányokban a nemzeti történelemre, vallási hagyományra, Istenre, 


Szentháromságra stb. történő utalások, hasonlóan az adott ország politikai 


9 Némely alkotmány megjelöli az illető ország hagyományos vallását. Bulgária (13. 3) , A Bolgár 
Köztársaságban a hagyományos vallás a kelet-ortodox hitvallás." Grúzia (9) , Az állam vallja a 
grúz ortodox egyháznak Grúzia történelmi fejlődésében játszott jelentős szerepét, ugyanakkor 
kinyilvánítja az abszolút vallás- és felekezeti szabadságot és az egyház függetlenségét az állam- 
tól." A litván alkotmány 43. hosszú bekezdése szintén elismeri a hagyományos egyházakat és 
vallási szervezeteket, bár azokat nem határozza meg közelebbről, valamint más egyházakat és 
vallási szervezeteket is, melyeket a társadalom támogat, s melyek ceremóniái nem ütköznek 
törvénybe vagy nem sértik az erkölcsöket. (Vö. Roggemann 1999) 

kulcsszereplőinek eskütételekor alkalmazott legitimáló jelképekhez, a társadalmi 
együttélés megalapozásának eszközei. Funkciójukat tekintve vallási szerepet 
játszanak, s teszik ezt a politikai kommunikációs mezőben, ami miatt civil vallási 


momentumoknak tekinthetjük őket. 


Vallási szimbólumok 


Számos kelet-közép-európai országban az utóbbi tizenöt év folyamán 
megváltozott számos eszköz szimbólumrendszere, így a nemzeti zászlóké, 
címereké, pénzjegyeké stb. E tárgyak szimbólumai kifejeznek valamit abból, 
hogy a döntéshozók milyen kulturális dimenzió hangsúlyozását tartják 
fontosnak, mihez szeretnék kapcsolni az átmenet társadalmát. Civil vallási 
értelemben maga a nemzeti zászló is vallási jelkép, a nemzeti színek használata 
politikai események során még inkább az. A vizsgált országok közül szinte 
mindegyikben a nemzeti zászló kommunista korszakbeli szimbólumát újra 
cserélték, s ebben érzékelhető részben a keresztény, részben a nemzeti jelleg 
dominanciája, erős hangsúlya. Ugyanakkor számos ország hivatalos nemzeti 
zászlaja csupán a színeket tartalmazza további szimbólumok nélkül (észt, lett, 
lengyel stb.). A szlovák címerben és nemzeti zászlón ott találjuk a (bizánci) 
kereszténységre utaló kettős keresztet és a nemzeti emlékezetre utaló hármas 
dombot. A kettős kereszt jelképének értelmezése nem egyértelmű, némelyek a 
hoszabb vízszintes ágat a világi, a rövidebbet az egyházi hatalom jelképének 
tekintik. A szimbólum szlovák értelmezésben a IX. századra kíván utalni, a 
kereszténység Cirill és Metód közvetítésével történt felvételére, egyben a nemzet, 
az ország, az állam ősiségére. Az albán zászlón a királyi korona látható, melyen a 
magyar koronához hasonlóan kereszt látható. A 2002-ben hivatalossá vált 
montenegrói nemzeti zászlón fent középütt a shahada, az iszlám hitvallás 
szövege olvasható, közepén egy mosé látható, ugyanígy a boszniai muzulmánok 


számára készült hivatalos zászlót is félhold ékesíti. 

A nemzeti zászlók a civil vallásban kiemelt szerepet játszanak, részben a nemzeti 
ünnepek alkalmával az ünnepélyesség és az összetartozás kifejezői, részben 
pedig a társadalom nagy tömegeit egységbe fogó, lelkesítő jelképek, melyek 
különösen a fennálló hatalommal szembeni megmozdulások idején töltik be 


kohéziós funkcióikat. 


Új társadalmi identitások 


Az 1989-1991-es az egész kulturális régiót átfogó politikai fordulatot követően 
olyan mértékű és mélységű átalakulások folytak, melyeket joggal tekinthetünk a 
társadalmi identitás válságának és az új társadalmi identitás erőtelejes igényének 
is. Az ilyen korszakok a történelem során mindig előhívták a történelem iránti 
kiemelt érdeklődést, amelyben az eredetiségnek, a kulturális gyökereknek a 
megkeresése játszotta a főszerepet. Az identitás helyreállítása vagy megalkotása 
szorosan összefügg a történelem iránti érdeklődéssel, miközben ebben a 
folyamatban a történelem mindig konstruált vonatkoztatás-együttes, a hősök, 
kiemelt helyszínek, nyereségek és öszefüggések olyan megalkotott mátrixa, 
amely elég átfogó ahhoz, hogy a társadalom széles rétegei számára elérhető 
legyen, és elég leegyszerűsített ahhoz, hogy a széles rétegek számára a társadalmi 


öntudat és cselekvés vonatkozásában elég releváns legyen. 


A civil vallás társadalmi kohéziót biztosító elemeire jó példa a volt Yugoszlávia 
saját útra találása a II. világháborút követően. Vjekoslav Perica mutatta ki 
következő legfontosabb elemei: a II. világháborúban a partizán ellenállás 
egységessége, amely mintegy a , jugoszláv nemzet" születése és újjászületése; a 
Sztálinnal való szakítás 1948-ban mint az állami autonómia megvalósítása; a 
nemzetiségek egysége mint a jugoszláv szellemiség központi értéke; Tito 
,istenítése", aki a nemzetalapító bátor partizán és a tökéletes államférfi; a 
szocializmus önellátó jugoszláv modellje; végül a jugoszláv nemzeti 


sportegyesületek kultusza. (Perica 2004, 95kk) Ezeket az elemeket többé-kevésbé 

megtalálni a régió más társadalmaiban is. Leginkább azonban az aktuális 
társadalmi identitás megteremtése, illetve megerősítése érdekében megalkotott 
történelmi múlt sémái jellemzőek, és ezek hangsúlyos jelenléte kifejezetten az 


átmenetet követő integráció korszakára jellemző. 


Az új társadalmi identitások alapanyagául szolgáló történelem erőteljesen 
nemzeti jellegű. Miközben kiemeli a saját nemzet történelmének legnemesebb 
elemeit, aközben kényszerűen elválaszt más nemzetektől. A történelem olyan 
formációk kialakulásának, megerősödésének és bukásának erőtere, melyek 
egymással szövetségeket kötve és háborúkat vívva formálódtak, tartották meg 
vagy veszítették el saját mivoltukat, törzsi, népi, állami, birodalmi identitásukat. 
Az egyidejű beágyazottság és elkülönülés alapténye a nemzeti és állami 
önállóság küzdelmeivel telített XIX. és XX. századnak, különösen Kelet-Közép- 
Európában, ahol ezt a folyamatot hosszú időre leállította vagy legalább 


lelassította a szovjet politika erőteljes internacionalizmusa. 


A történelemre való alkotó emlékezés és emlékeztetés civil vallási értelemben 
megfelel a nagy vallási hagyományok üdvtörténeti szemléletének, amelyben a 
legtőbb alkotó elemek a lineáris célra irányultság és a pusztulás és 
megmenekülés dinamikája. A történelem az ábrahámi vallásokban Isten 
gondviselése által irányított történelem, ő biztosítja a folytonosságot és a célra 
irányítottságot, a történelem s benne a nemzet kohézióját. A társadalmi identitást 
megalapozni képes civil történelemben is megtalálni a civil vallás szentjeit, 
megváltóit, a fennmaradást biztosító üdveseményeket és az ezeket megjelenítő 
szimbólumokat, melyeket minden kritikus korszakot követően az új identitás 


érdekében, annak alátámasztására használnak eszközül. 


Ennek az összetett folyamatnak állnak szolgálatában a nemzeti panteonok, a 
történelmi szimbólumok egész sora, a nemzeti hősök szobra a köztereken, a 
nemzeti történelem kiemelkedő eseményeinek állami szintű megünneplése, a 


nemzeti történelmet dicsőítő, illetve annak kiemelt jelentőséget tulajdonító 

himnuszok és ezek lejátszása vagy éneklése stb. A történelemről és a nemzeti 
szimbólumokról folyó nem ritkán heves viták jelzik az új társadalmi identitás 
formálódásának korszakát, s ezek közmegegyezéses kimenete a ,civil 
vallásháború" után beköszöntő békét, az új identitás megalapozottságát és széles 


körű elfogadottságát. 


Vallási hagyományok 


A civil vallás vonatkozási rendszerének fontos részét képezi az adott 
társadalomban meglévő nagy vallási hagyományokhoz és ezek intézményeihez, 
az egyházakhoz, illetve felekezeteihez fűződő viszonya. A kelet-közép-európai 
kulturális régió dominánsan keresztény, észak-nyugatabbra eső országai 
katolikus, dél-keletebbre eső részei pedig ortodox meghatározottságúak. A XX. 
század felében vagy egészében ugyan a vallás mint olyan, illetve a vallási 
intézények és a vallások követői rendkívül hátrányos helyzetben voltak ebben a 
régióban, ugyanakkor az elmúlt húsz esztendőben (hasonlóan a világ más 
kulturális  régióihoz) a vallás társadalmi pozíciója megnövekedett és 


megerősödött, vele a nagy vallási intézményeké is. 


A régió országainak egy részében a nagy vallási hagyományok alacsony 
mértékben, míg az országok jelentős többségében nagymértékben játszanak 
szerepet a társadalom értékrendszerének diskurzusában. A civil vallás 
némelyütt, vagy némelyütt kis mértékben van fedésben a meghatározó vallási 
hagyományok és intézmények által képviselt értékrendszerrel. A hagyományos 
vallási dimenzió és a civil vallási dimenzió a vallási-etnikai szempontból 


homogén társadalmakban erősítik egymást, míg az inhomogén társadalmakban 


konkurenciában is állhatnak egymással. 


A civil vallás eredménye 


Amikor a civil vallás eredményéről, hatásáról gondolkodunk, nem szabad ezt 
abban a modellben tennünk, mintha a civil vallás valamely önmagában álló 


hatóerő lenne, amely valamely társadalmakban erős, másokban közepes vagy 

gyenge hatást fejt ki. A civil vallás bizonyos társadalmi jelenségeknek egybefogó 
leírására szolgáló fogalom, amely képes az összevontan csak nehezen 
értelmezhető dimenziók közös vizsgálatára. Amikor tehát az alábbiakban a civil 
vallás hatékonyságáról lesz szó, valójában a civil vallás által egybefogott faktorok 


közös hatékonyságát értjük rajta. 


A civil vallás erejének, hatékonyságának mértéke az állam politikai stabilitásával 
és a társadalmi kohézió mértékével mérhető. Azokban a társadalmakban, ahol az 
állam politikailag stabil és a kohézió magasfokú, ott erős a civil vallás, vagyis ott 
sikerül az érdekellentéteket értékközösséggel úgy kezelni, hogy a társadalom 
alkalmas legyen gazdasági és egyéb céljainak elérésére, és polgárai magukat e 


társadalom tagjainak érezvén éljenek a biztosított szabadság lehetőségeivel. 


Ebben a fenti összefüggésben ellentmondás mutatkozik, melyet meg kell 
kísérelnünk feloldani. A  kelet-közép-európai kulturális régió erős civil 
vallásúnak tekinthető államainak csak egy részében beszélhetünk stabil államról, 


mert számos ország, pl. Szerbia és a poszt-szovjet államok kormányai és 


demokratikus berendezései instabilak. 


Erre két magyarázat adódik, az egyik történelmi jellegű: az illető államok 
függetlenségének rövid szakasza; a másik ezzel összefüggő, de politikai 
természetű: az államok demokratikus rendszerének kialakulatlansága. A régió 
társadalmainak régmúltja és közelmúltja úgy is értelmezhető, mint a társadalmi 
kohéziós faktorok változása, utóbb pedig egyfajta versengése. A modern kor 
beköszöntével részben a XIX. század második felétől, de még erőteljesebben a 
XX. században a történelmi vallások integráló, kohéziót növelő szerepét lassan 
átvette a nemzet és a modernitás paradigmájának civil vallása. A kommunista 
diktatúrák hosszabb-rövidebb ideig egyfajta teljesen új és átfogó értelmezési és 
szimbólumrendszert vezettek be az érintett országokban, saját történelem- és 
társadalomfelfogással, érték- és jelképrendszerrel. Azokban a társadalmakban, 


ahol ez az új civil vallás hoszabb ideig lehetett hatékony, és így megerősödhetett, 

ott az 1990-es politikai fordulat utáni korszakban a korábbi civil vallási 
jellegzetességek versenybe kerültek vele, melynek kimenetele napjainkban sem 
dőlt el. Nagy stabilitásúak azok a társadalmak, melyekben a hagyományos 
vallási alapú civil vallás és a nemzeti alapú civil vallás harmonizál, instabilak 
viszont azok, melyekben akár egyik vagy akár másik hagyomány javára a civil 


vallási egyensúly elbillen. 


A civil vallásról szóló vizsgálódásaink lezárásaként megállapíthatjuk, hogy a 
fogalom alkalmazásával a  kelet-közép-európai társadalmak jelenkori 
folyamatairól olyan megállapításokat tehettünk, melyeket más módokon csak 
kisebb relevanciával lehetett volna megragadni. Ráláthattunk a régió 
társadalmainak és államainak integrációs és kohéziós problematikájára, a 
nemzeti-etnikai-vallási . viszonyok és a  történelmi-politikai viszonyok 
hatóterében pedig alapvető összefüggéseket állapíthattunk meg. Végül a 
fogalomnak a kelet-közép-európai térségre való alkalmazásával eredeti módon 


járulhattunk hozzá a civil vallással kapcsolatos vitákhoz. 


A civil vallás, hasonlóan Turner communitas fogalmához, arra a durkheimi 
központi tézisre alapul, miszerint a társadalmat vallás, illetve vallás jellegű rítus 
hozza létre. Az átmenet társadalmaiban és általánosságban a társadalmi 
átmenetek idején ez az egység, illetve kohézió meggyöngül. Szélsőségesen 
fogalmazva, maga a társadalom mint egység kérdőjeleződik meg. A rituális 
dráma erről a köztes állapotról teszi lehetővé a szisztematikus gondolkodást, 
mögötte azzal a reménnyel, hogy a konfliktusok feloldhatók és feloldódnak, a 
társadalmi kohézió helyre áll, az anómiás állapot megszűnik. Bellah civil vallása 
a jó társadalom kohéziós eszköze, amely alkalmas a nagy közösség, a társadalom 
fenntartására és a közös célok iránti együttes mozgósításra. Az átmenet 
radikalitása azonban felerősíti azt a kérdést, vajon adekvát-e, illetve szükséges-e 
a társadalmat durkheimi modellben gondolni. A vallást pedig az általa 


megalapozott és értelmezett társadalom egyik központi dimenziójának tekinteni. 


Éppen a vizsgált régió tapasztalatai késztetnek arra, hogy a társadalmat és vallást 

ne durkheimi módon, ne az egység és a kohézió oldaláról közelítve is 
megpróbáljuk értelmezni. A régió társadalmait közösen jellemző feszültség a 
nemzetállami, illetve történelmi-kulturális-nyelvi egység és az egymásnak 
feszülő érdekek és érdekcsoportok között olyan keretelmélet keresésére indít, 
amely nem egység-, hanem kontliktusalapú. Erre kínálkozik Laclau demokrácia- 


és hegemónia-elmélete, amely a következő fejezet témája. 

A kelet-közép-európai társadalmak kortárs tapasztalatai közül a nemzet- 
problematika mellett a nyilvánosság előtt zajló heves politikai küzdelem 
tekinthető sajátos regionális jellemzőnek, amint azt az első fejezetben láthattuk. 
Az 1989/1991-ig cenzúrázott nyilvánosságot szinte egyik pillanatról a másikra 
szabad, talán nem túlzás mondani, elszabadult nyilvánosság váltotta le. 
Miközben az (újra) szabad önrendelkezéshez jutott részben új, részben megújuló 
demokráciák lehetőséget kaptak a történelemtől a politikai hatalom 
demokratikus úton történő kezelésére, egyszerre rendelkezésükre állt a szabad 
nyilvánosság. A váltást követő első korszakban a nyomtatott és az elektronikus 
sajtó volt a politikai véleményformálás és identitás-hangsúlyozás elsődleges 
terepe, majd a második szakaszban egyre inkább az internet, legújabban pedig a 
társasági hálózatok (social networks — 2003-tól kezdve robbanásszerűen a 
Facebook vált elsődlegessé). A demokratikus politikai rendszer és a szabad 
nyilvánosság használata egyszerre vált elsődleges kihívássá e társadalmak 
számára. A régió változásainak értelmezéséhez, az átmenet régióspecifikus 
jellegzetességeinek a vallás kulturális dimenziójával való összefüggésében 
tárgyalt vizsgálatához olyan további elméleti keretre van szükség, amelynek 
középpontjában a nyilvánosság és a hegemóniáért vívott küzdelem áll, továbbá 


olyanra, amely érzékeny a fordulatra. 


A különböző diskurzuselméletekben közös annak vizsgálata, hogy az adott 
közösség (társadalom) nyilvánossága előtti megnyilatkozások milyen 
fogalmaknak milyen tartalmakat kölcsönöznek, s ezek a fogalmak és tartalomadó 
folyamatok milyen társadalmi érdekeket jelenítenek meg. A publikus nyelv és a 
publikus érdek egymásra hatása a vizsgálat tárgya. A nyelv és a hatalom közötti 
szoros összefüggés ismerete egyáltalán nem új, hiszen már a klasszikus retorika 
tudatában volt ennek, amihez elég csupán Cicerót említeni. De a XX. század 


második felében különösen felerősödött a nyelv és a hatalom összefüggései iránti 

tudományos érdeklődés, amelyben kétségtelenül jelentős szerepet játszott Noam 
Chomsky generatív grammatika elmélete, a frankfurti iskola kritikai elmélete, 
valamint a kritikai diskurzuselmélet irányzata." A régió kortárs társadalmi 
jellegzetességei közül a nyilvánosság és a hatalom összefüggésének vizsgálatára 
a diskurzuselméleti megközelítés kifejezetten alkalmasnak tűnik. A számos, ebbe 
a kategóriába sorolható elmélet közül Ernesto Laclau hegemónia-elmélete azáltal 
mutatkozik különösen is alkalmasnak, hogy elmélete egyik leglényegesebb eleme 
a diskurzus és a hatalom folyamatjellegének hangsúlyozása, a fogalmak és a 


hegemónia átmenetiségének, folyékonyságának együttes kiemelése. 


A vallás fogalma a történeti és a néprajzi megközelítés szerint szokványosan 
valamely társadalmi jelenségre vonatkozik. Ezek a tudományos megközelítések, 
a történettudomány és a vallási néprajz nem érzékenyek a vallás fogalmára, 
hanem bizonyos fokú magától értetődéssel alkalmazzák a tudományterületükön 
belül elfogadott jelenségegyüttes megjelölésére. A filozófiában a hermeneutikai 
fordulat, valamint a nyelvtudományban és a társadalomtudományokban lezajlott 
imént említett fordulatok felerősítették a vallás fogalmának kritikus reflexióját, 
amely egyben a vallástudományi megközelítések egyik legjellemzőbb 
sajátossága. A vallás mint történelmi és társadalmi tény, a vallás mint társadalmi 
és lelki funkció, a most alkalmazandó megközelítésben a vallás mint elemző és 
értelmező kategória szerepel. Fontos aláhúzni, hogy ebben a hozzáállásban 
egyáltalán nem szándékolt a vallás történelmi, társadalmi és személyes tényének 
megkérdőjelezése, . különösen nem a személyes  vallásinak nevezett 
meggyőződések, illetve élmények kikezdése. Az elméleti absztrakció azonban a 
tudományos tárgyalás számára értelmezhetővé tevő fogalmakat igényel. (Vö. 


Riesebrodt 2013) 


Az eddigi fejezetekben olyan elméleti megközelítésekkel találkozhattunk, 


melyeket az eredeti szerzők kifejezetten a vallás társadalmi dimenzióinak 


96 A diskurzus és a vallás összefüggéseiről Id. a vallásdiskurzusról szóló könyvemet. (Máté-Tóth 
2013) 

értelmezésére dolgoztak ki. Ebben az utolsó fejezetben a kelet-közép-európai 
társadalmi változások értelmezéséhez olyan elmélettel közelítek, amelynek 
alapján nem a vallási dimenzió áll, hanem általánosságban a diskurzus és a 
hegemónia összefüggései. A vallástudomány  elmélettörténete és kortárs 
innovációi alapot adnak új felvetésekre, melyek elméleti logikája a korábbiakéhoz 
hasonló, azzal a különbséggel, hogy más keretelméletre építi a vallástogalommal 


kapcsolatos belátásokat. 


A vallásfogalmak sokfélesége végigkíséri a vallással kapcsolatos tudományos 
reflexiók egész történetét, nemkülönben pedig a vallásról való társadalmi 
diskurzusokét, függetlenül attól, hogy mely korszakról és milyen vallási— 
társadalmi kontextusról van szó. A vallás a tudományos reflexió számára nem 
puszta adottság, hanem fogalom, értelmezési keret, amely révén a társadalom 
valamely szegmensét, dimenzióját, momentumát mint vallást azonosítja a 
gondolkodás. Korunkban a vallás ismét a publikus diskurzus fontos és nem 
ritkán meghatározó elemévé vált, így külön is jelentőséggel bír, ha az erre 
vonatkozó elemzési és értelmezési eljárások adekvátsága érdekében magának a 
vallás fogalmának a tartalmára is rákérdezünk. Amint igaz, hogy annyi vallás, 
ahány kultúra, ugyanúgy annyi vallás-fogalom, ahány kutatás. A multikulturális 
és globális diskurzus korszakában ez a jelenség azonban nem társadalmi vagy 
fogalmi hanyatlás, mintha ideális esetnek tételezhetnénk valamely homogén 
vallásfogalmat, valamely homogén vallási meghatározottság alapján. A vallással 
kapcsolatos homogenitás felvetése már önmagában is arra hívja a kutatót, hogy 
közelebbről és mélyebben elemezze a homogenitás valódi természetét, és 
rákérdezzen arra, vajon milyen kulturális és politikai hatásmechanizmusok 
vezettek oda, hogy a vallás a homogenitás látszatát keltse, továbbá a vallásról 
való nyilvános beszéd milyen komponensei teszik lehetővé vagy akár követelik 


meg, hogy a vallás homogén jelenségként tételeződjék. 


Ebben a fejezetben tehát arra teszek kísérletet, hogy egy sajátos vallásfogalmi 


megközelítést , mutassak — be, amely egyrészt a  posztstrukturalista 

diskurzuselmélet egyik kulcsfogalmára épít, másrészt tekintetbe veszi a kortárs 
kelet-közép-európai — társadalmak vallással — kapcsolatos — diskurzusának 
jellegzetességeit.7 Mielőtt a vallás mint üres jelölő fogalmát kibontanám, az 
ürességgel kapcsolatos vallástörténeti asszociációk közül sorolok fel néhányat, 
helyenként utalva arra, hogy ezek milyen összefüggésben állnak a 
diskurzuselmélettel. A következő lépésben Ernesto Laclau diskurzuselméletét 
mutatom be. A harmadik részben térek rá a vallás mint üres jelölő kifejtésére, egy 
elemzési példán demonstrálva a fogalom alkalmazhatóságát. Végül, részben a 
további gondolkodás provokálására, párhuzamot vonok Reinhart Koselleck 
asszimetrikus ellenfogalmak értelmezési modelljével, amely közeli rokonságban 
áll az üres jelölő felvetéssel, valamint röviden utalok Chantal Mouffe 
agonisztikus konfliktuselméletére, amely szervesen tartozik az üres jelölő által is 
fémjelzett diskurzuselmélethez s nemkülönben a régió társadalmi és vallási 


feszültségeinek értelmezéséhez. 


Uresség-asszociációk a vallásokban 


Ha a vallás üres jelölő jellegét vizsgáljuk, a posztsturkturalista szerzők fogalmi 
rendszerétől függetlenül is érdemes áttekinteni, milyen vallástörténeti és - 
elméleti asszociációk merülhetnek fel az , üresség" vonatkozásában. Erre 
egyébként az is késztethet bennünket, hogy egyik tanulmányában maga Laclau is 
utal ilyen vallási asszociációkra. Továbbá az is, hogy más szerzők is a 
dekonstrukcióval összefüggésben tárgyalnak vallástörténeti vonatkozásokat. A 
következő néhány rész, ahol vallási hagyományokban, illetve logikákban az 
üresség kulcsszerepet játszik, semmiképpen nem szándékozik kimerítő lenni. 


Egyik előfordulást sem fejtem ki részletesebben. Pusztán annyit szeretnék 





97 Az itt következők sokban építenek a budapesti Károly Gáspár Református Egyetemen tartott 
konferencia-előadásomra, amely írásos formában megjelent az egyetem könyvsorozatában. 
(Máté-Tóth 2012) 


98 Köszönettel tartozom lengyel kollégámnak, Rafat Smoczyúskinek a varsói egyetemről, Csiszár 
Estellának a budapesti Corvinus egyetemről, valamint Turai Gabriella valláskutatónak, akikkel 
volt módon behatóan megvitatni ezen felvetéseket. 

ezekkel az utalásokkal jelezni, hogy az üres jelölő felvetése nem kizárólag a vallás 
kortárs  kelet-közép-európai társadalmi  diskurzusának vonatkozásában 
rendelkezik elemző potenciállal, hanem az üresség maga is rendelkezik számos 


vallási dimenzióval. 


Shunyata 


Az üresség vallási vonatkozásainak rövid bemutatását a buddhizmus 
episztemológiájából és a lelki tanítómesterek tanításából vett asszociációkkal 
kezdem. Természetesen nem lehet célom ennek a hihetetlenül gazdag és a 
buddhizmus különböző iskoláiban egyaránt nagy súllyal jelen lévő eszmének és 
meditációs gyakorlatnak a behatóbb bemutatása. Ehhez nem is rendelkezem elég 
ismerettel. Amit azonban mindenképpen fontosnak tartok aláhúzni, hogy az 
üresség felvetése a filozófiában vagy a politológiában az elméletek belső logikája 
mentén olyan alapvető felvetésekhez jut el az ürességgel kapcsolatban, amelyek 
elvezetnek a különböző vallási hagyományok legalapvetőbb tanításaihoz, illetve 
összefüggéseihez. A vallástudománynak pedig - kiemelten akkor, amikor a 
vallási fogalmak sokféleségével foglalkozik - feladataa hogy ezeket az 
áthallásokat szignalizálja, és kész legyen arra, hogy saját reflexióit a filozófia vagy 
más tudományok által elmélyítse, valamint arra is, hogy a vallástörténetből 
ismert modellekkel adott esetben kiegészítse vagy finomítsa más tudományok 


vonatkozó nézeteit. 


A sunyam és sunyata kifejezések szótári jelentésük szerint ürességet, nyitottságot, 
semmit, nem-létezést jelentenek igei, illetve főnévi alakban. A két fogalom 
jelentős a buddhizmusban, leginkább filozófiai eszmét, meditációs központot, 
vallási alapállást és etikai elvet fejeznek ki velük. A buddhizmus vallási felfogása 
szerint az üresség tanítása gyógyszer a ragaszkodás ellen. Amennyiben 
bemutatja, hogy a létező dolgok voltaképpen illúziók, annyiban segíti elő az 
ezektől való szabadulást. Megszabadít az öncsalástól, amely arra alapoz, hogy 


létezik bármi, ami értékes lenne, s amihez ragaszkodván elérhető a boldogság. A 

különböző buddhista iskolák részben eltérően értelmezik az üresség fogalmát, de 
ebben az alapállásban egyetértenek. Az üresség fogalma szorosan összetartozik 
az üresség módszere szerinti figyelő egzisztencia magatartásával, amely olyan 
tulajdonságokban mutatkozik meg, mint türelem, együttérzés, szigorú egyéniség 


és erkölcsösség. (Eliade 1993, pp. 8855tf) 


Az üresség buddhista fogalmának, amely elsősorban a mahajana központi 
koncepciója, három fő jelentése van. Az első filozófiai, helyesebben 
ismeretelméleti. Eszerint a fogalmi gondolkodás statikus jellege miatt nem képes 
a dinamikus valóságot felfogni, továbbá az egyes fogalmak sem különíthetők el 
egymástól szabatosan (mondhatni descartes-i értelemben), mert minden fogalom 
függ a saját ellentétpárjától, mint a kicsi a nagytól, illetve a létező a nem-létezőtől. 
Ezt az ismeretelméleti pozíciót fejezi ki a sunyata, amely , tiszta ellenfogalom", s 
nem ír le semmilyen létező valóságot. A fogalom másik jelentése egzisztenciális 
jellegű, amint fentebb már szó volt erről. A sunyata voltaképpen a nirvana, a 
sunyata felismerése, vagyis a megszabadulás mindennemű illúziótól és 
ragaszkodástól. Végül a fogalom harmadik jelentése hermeneutikai, és magára 
Buddha tanítására vonatkozik. Kiemeli, hogy ez a tanítás is fogalmakkal operál, 
melyekre éppúgy érvényes az első pontban említett fogalmi bizonytalanság, 
következésképpen ezt a tanítást sem szabad a világos fogalmakra alapozott 
módon igaznak és helyesnek tartani, hanem sokkal inkább a sunyata 
felismerésére és annak egzisztenciális megvalósítására irányító vezetőnek. (Vö. 


Notz 2002, 442—443) 


A buddhizmus üresség fogalma, illetve alapvető filozófiai-vallási tanítása és a 
dekonstrukció filozófiai elmélete között közeli és kölcsönösen termékenyítő 
kapcsolat fedezhető fel. A kettő közötti dialógus révén a dekonstrukció 
érzékennyé teheti a buddhista gondolkodást arra, hogy a spirituális út keresése 
az ego egyfajta idolátriájára rögzült, a hosszú és gazdag vallási hagyomány pedig 
érzékennyé teheti a dekonstrukció követőit a szöveggel szembeni vallási jellegű 


tiszteletre. (Loy 1996, 3) Érdemes felhívni a figyelmet arra, hogy ami a vallási 

tanítások és számos filozófiai tanítás közötti áthallásoknál az ürességgel 
kapcsolatban szembeszökő, az érvényes a különböző vallási hagyományok 
közötti áthallásokra és bizonyos értelemben párhuzamosságnak is nevezhető 
hasonlóságokra is, jóllehet a tormális megfelelések egyáltalán nem szavatolják a 
tartalmiakat is. Itt hivatkozhatom Masao Abe, Kenotic God and dynamic sunyata c. 
tanulmányára, amely a keresztény kenózis fogalmat helyezi összefüggésbe a 


buddhista sunyatával. (Vö. Magliola tanulmányával in Loy 1996, 99.) 


Mielőtt rátérnék a kenózis teológiai koncepciójának rövid ismertetésére, egy 
zsidó vallásfilozófiai felvetést szeretnék tenni az istennevekkel kapcsolatban, 
amely bizonyos értelemben talán szintén hozzá kapcsolódik az üresség vallási 


értelmezéséhez. 


Zsidó istennevek 


Alighanem a legtöbb nemes vallási hagyomány közös jellemzője, hogy a 
jelentősebb vallási változások összefüggenek a társadalmi változásokkal, illetve 
ezek egymás részét is képezik. Másrészt a társadalmi változások tükröződnek a 
vallási gondolkodásban és tanokban. A társadalmi változások erősen 
befolyásolják a vallási doktrína alakulását, másrészt a doktrínák változása jelzi a 
társadalmi és kulturális közeg változásait. A judaizmus vonatkozásában például 
produktív ellentmondás feszül Isten nevének kimondhatatlansága és az egyetlen 
istennév helyettesítésére alkalmazott számos istenmegjelölés párhuzamossága 
között. Az ókori zsidóságban ilyen értelemben a kimondhatatlan istennevet 
tekinthetjük üres jelölőnek is, melynek a különböző zsidó iskolák és 
érdekcsoportok a történelem során különböző helyettesítő neveket adtak, mellyel 
saját magukat, illetve saját történelmüknek egy-egy motívumát elhatárolták 
másoktól, illetve a másiktól. Az isten-név üressége kimondhatatlanságában rejlik, 
miközben a róla való beszéd a helyettesítő nevek gazdagságában, melyek pedig a 


zsidóságon belüli és a zsidósággal szemben álló kultúrák közötti hegemóniáért 

vívott küzdelem eszközei és lecsapódásai egyaránt — Laclau hagemónia-harc 


elméletének megfelelően. 


A new manifestation of His interest or care may give rise to a new 
name. So, also, an old name may acguire new content and 
significance through new and varied experience of these sacred 
relations. (Vö. Jacobs 1906, xviii, 162.) 


Valószínű, hogy ilyen szerepet játszott a messiás név is a zsidó történelemben, 
amelyhez a legkülönbözőbb attribútumok kapcsolódtak, és a  messiásra 
vonatkozó elképzelések mentén jól leírhatók a zsidóságon belüli különböző, 


egymással sokszor élesen szembehelyezkedő csoportok küzdelmei. 


Kenószisz 


A Filippiekhez írt levélben olvasható: , Ő Isten formájában volt, és az Istennel 
való egyenlőséget nem tartotta olyan dolognak, amelyhez föltétlenül 
ragaszkodnia kell, hanem kiüresítette magát, szolgai alakot öltött, és hasonló lett 
az emberekhez." (Fil 2, 6-7) A , kiüresítette" (ekenószen) kifejezés a görög kenóo 
ige alakja, amely Pál leveleiben más helyütt is előfordul (Róm 414; 1 Kor 1, 17; 
9,15; 2 Kor 9.3), ám Krisztusra csak a Filippiekhez írt levélben vonatkozik. Így ez 
a mondat, illetve összefüggés lett egy bizonyos keresztény krisztológiai, illetve 
lelkiségi nézet kiindulópontja, melyet a katolikus, protestáns és ortodox teológiai 
hagyományban is megtalálhatunk. A teológiai vélekedés alapja az a gondolat, 
hogy a második isteni személy megtestesülésekor lemondott az istenség két 
tulajdonságáról, a mindenhatóságról és a mindentudásról, és ezért emberi 
életében emberi tudattal rendelkezett. A felvetés hátterében a Krisztus isteni és 
emberi természete közötti reláció problematikája áll, melyet már a patrisztikus 
korban heves viták öveztek, melyeket csak részben vezetett nyugvópontra a 
kalkedóni zsinat unió  hüposztatikát kimondó dogmája. A protestáns 
krisztológiában a kenószisz értelmezése körül a XIX. században heves viták 


dúltak, melyekben az egyik csoport a , kenotikusok" elnevezést kapta. (Galling 

2000) A megtestesült Isten , üressége" részben feltétele annak, hogy Jézust teljes 
értékű embernek lehessen tekinteni, aki csak ilyen módon képes osztani az 
emberi sorsot. A kenószisz teológiai logikája az isteni és az emberi létmód közötti 
kibékíthetetlen ellentétet harmonizálja olyan módon, hogy az ellentmondást nem 
oldja fel. Olyan kontraszt-harmonikus gondolati teret nyit meg, amelyben éppen 
az üresség fogalma révén nyílik meg a transzcendencia és az immanencia 


egymáshoz való viszonyának sajátos értelmezése. 


Via negativa 


Bizonyos szempontból a kenotikus teológiával rokon felfogás az ún. , negatív 
teológia"? amely abból a filozófiai alapállásból indul ki, miszerint az emberi 
értelem és nyelv immanens határai következtében nem képes szabatos pozitív 
téziseket megfogalmazni a transzcendensről, ezért állításai csupán az emberi 
jellemzőkkel kapcsolatos fosztóképzős kijelentések lehetnek. Isten ebben az 


értelemben vég-telen, múlhata-tlan stb. 


Ezen túlmenően a misztikus tapasztalatban és az erre történő teológiai 
reflexióban a szenttel érintkezésbe került személy annak teljességét, teljes 
telítettségét úgy képes valamelyest felfogni, hogy saját teljes ürességet éli át. Ez a 
teljes üresség, kiüresedés teszi lehetővé a szokványos gondolkodás és imádság 
keretein belül felfoghatatlan felfogását. Paradox módon a legnagyobb üresség 
nem pusztán elvezet a legnagyobb teljességgel való találkozás élményéhez és az 
ennek során felfogott sajátos tudáshoz, hanem ez az üresség és telítettség 
egyidejűleg része a misztikus tapasztalatnak. Miközben a misztikus voltaképpen 
emberfeletti erőkkel és tudásokkal telített, magát passzív űrnek fogja fel. A 
lélektani ellentmondást a teológiai reflexió oldja fel, melyben a teljesség egyedül 


isteni attribútum és az üresség egyedül emberi. 


99 Via negativa" in (Galling 2000, 214) 

A negatív teológia egyik első forrása, amely neoplatonikus inspirációra is utal, 
Nazianszi Szent Gergely himnuszase amelyben Istent egyszerre nevezi 
teremtőnek és egyszerre felfoghatatlannak. A patrisztikai sort Kürenei 
Szünesziosz újplatonikus műveltségű püspökkel, Dionüsziosz Areopagitával és 


másokkal folytathatjuk. (Eliade 1993, 334) 


A negatív teológia alapállása, vagyis az érvelés via negativája a teológia és 
filozófiatörténet során végig jelen volt a különböző gondolkodóknál. A 
dekonstrukció filozófiájának egyik elindító képviselője, Derrida, híres esszéjét 
(Differance), amely 1967-ben jelent meg, a dekonstrukció és a negatív teológia 
összefüggéseivel indítja. Számára a dekonstrukció és a negatív teológia között 
számos hasonlóság figyelhető meg, ám egyenlőség nem állítható közöttük. Bár a 
negatív teológia alkalmazza a  dekonstrukciós logikát, ugyanakkor a 
dekonstrukció filozófiai alapállása nem kapcsolódik felsőbbrendűséghez, istenek 
mögötti istenséghez, lét fölötti létezőhöz. Itt nem mélyülhetünk el a derridai 
felvetéssel kapcsolatos komoly vita bemutatásába és elemzésébe, melyet Jean-Luc 
Marionnal folytatott, aki teológiai műveltségével sokban alapvetően bírálta és 
kiigazította, sőt egyenesen cáfolta Derrida negatív teológiára vonatkozó állításait. 
(Vö. Derrida és Jean-Luc Marion ide vonatkozó eszmecseréjét in IN 1999, 322.) 
Ami számomra fontos: az üresség fogalmának jelenléte a via negativa teológiai 
szemléletben, valamint annak rögzítése, hogy ez a megközelítés inspirálólag 


hatott a dekonstrukció filozótiájára. 


Ezoterika 


Minden vallási elhatárolódási és kiközösítési aktusban tetten érhető a közösségi 
identitást építő diskurzus logikája és dinamikája. Miközben valamely vallási 
szervezet egy adott nézettel vagy csoportosulással szemben megfogalmazza a 


kirekesztő ítéletet (eretnekségnek és aposztáziának bélyegezve azt, illetve 





100 http://www.hymnary.org/text/for by what other name - Sík Sándor fordításában: , Nincs szó, 
amely kimondhatna. Mely szellem tudna megérteni? Nincs értelem, amely fölfoghatna..." A 
Mindennevű. 

azokat), a saját identitása válik maga számára és a nyilvánosság számára is 
hozzáférhetővé. A dogmatörténet és az eretnekségek története sziámi ikrek, 
hiszen az eretnekségekkel szembeni küzdelem ismertette fel és tette lehetővé a 
saját tanítás további alapjait és határait. Ez a szoros összefüggés nem csupán a 
keresztény egyházak formális és intézményes cselekményeire vonatkozik, hanem 
az európai gondolkodás fő áramlatainak és az ezoterikusnak bélyegzett, 
állandóan jelen lévő alternatív gondolkodás közötti viszonyrendszerre is. Maga 
az ezoterikus kifejezés is kirekesztettet jelent. A vallási hagyományok 
eszmetörténete elhatárolódások révén alakult, a kirekesztett gondolatok és 
csoportok pedig az érem másik oldalaként éppen az exkommunikációs 
folyamatok révén formálták meg valódi eltéréseiket. A vallási identitás 
alakulásának történelmi  fordulópontjai ilyen értelemben az identitás 
kialakításának kölcsönösségét mutatják meg a kirekesztők és a kirekesztettek 
között, s teszik egyben lehetővé a bármelyikkel történő egyértelműbb 


azonosulást.101 


Bergunder - elsősorban Hanegraaffra és a Laclau-Mouffe szerzőpárosra építve — 
az európai ezoterikus hagyományok értelmezéséhez alkalmazza az üres jelölővel 
fémjelzett elemzési felfogást. (Bergunder 2010, 9-36) Laclauék logikája szerint az 
ezotericizmus úgy is felfogható, mint , a general term of identification in the form 
of an empty signifier, which is articulated and reproduced by means of a 
discourse community and in different fields of discourse. In this sense, 
esotericism is a historical phenomenon and is to be understood neither as 
nominalistic nor idealistic, but as a contingent nodal point or rather as the fixing 


of a contentious power discourse." (26) 


Az idézetben szereplő ún. ,nodális pont" az üres jelölő egyik szinonimája. 
Bergunder értelmezésében tehát nem az ezoterikus tanok tartalmáról van szó, 


hanem bármely tan ezoterikusnak nyilvánításáról, amely éppen azt a feladatot 


11 Vö. Koselleck ellenfogalmaival, melyek közül az egyik éppen a , keresztény versus pogány". 
Részletesebben ld. alább. 

látja el a mindenkori társadalmi diskurzusban, hogy általa elkülöníthető legyen a 


megengedett és meg nem engedett, az elfogadott és el nem fogadott. 


Laclau a vallásról 


Ernesto Laclau 1935-ben született Argentinában, majd 1969-ben emigrált Nagy- 
Britanniába, ahol 1972-ben a University of Essex-ben kezdett politológiát tanítani, 
és ő alapította meg a , Centre of Theoretical Studies in the Humanities and Sociel 
Sciences" nemzetközi központot. Gondolkodására erősen hatottak a hatvanas 
évek mélyreható és ellentmondásos argentin változásai, a peronizmus különböző 
alakzatai, majd pedig az 1968-as diáklázadások. Ezek az élmények alapvetően 
határozták meg elméleti felvetéseit. A radikális társadalmi változások éppen úgy 
inspirálták őt is, mint Victor Turnert, s nem meglepő, hogy Laclau is olyan 
politikaelméletet dolgozott ki, amelyben a fordulatnak kulcsszerep jut, még ha 
egészen más értelemben is, mint Turner. Elméletének kimunkálásához szellemi 
forrásai között a legkiemelkedőbbek a marxi társadalomfelfogást tovább fejlesztő 
Gramsci, a  dekonstrukciót radikalizáló Derrida, a nyelvi fordulatot 
szisztematizáló de Saussure, majd munkásságának kilencvenes éveiben a lacan-i 


pszichológiát értelmező Zizek. 


Laclau posztmarxi filozófus, aki a hatvanas évek Argentinájában újraolvasta a 
Kommunista kiáltványt és más alapvető marxi műveket, s ezek alapján oda 
konkludált, hogy revízióra szorul az osztályharc és az osztályidentitás marxi 
felfogása. Ebben az újraértelmezésben erősen támaszkodott Gramsci mellett 
Althusserre, s a marxi ideológia és hegemónia fogalmait elméletének a 
középpontjába helyezvén, ezekben ragadja meg a társadalmi valóság 
dinamikáját. Elméletében a társadalmi fejlődés szakaszainak időtengelye helyébe 
a társadalmi dinamika diskurzustengelyét helyezi. Marxszal ellentétben lemond 
a teleologikus történetfilozófiai alapállásról, s nem a különböző állapotok 
meghaladását állítja, hanem a hegemóniáért vívott permanens küzdelmet tekinti 


a modern társadalom elsődleges alkotóelemének. Ebben az értelemben beszél az 

ideológiák végéről is, miszerint az ideális társadalom elérése csak fantázia, az 
egyén és a közösség soha ki nem elégíthető vágya. Ezt a dinamikus állandóságot 
kombinálja Derrida dekonstrukciós felfogásával, amely alapján a hegemónia és a 
diskurzus egymást erősítő fogalmakká válnak rendszerében. Laclau szerint nem 
beszélhetünk biztos alapokon nyugvó, egyre fejlődő racionalitásról, hanem 
folyamatos átmenetről, amelyben a látens hatalmi törekvések és összefüggések 
átmeneti érvényességgel rögzítődnek a politikában. Elméletében erre a 
hegemonikus diskurzusra koncentrál, az antagonisztikus ellentétek poliszemikus 
jelenlétére. Derridát tovább vezetve számára azonban a diskurzus nem pusztán 
mentális vagy textuális jelenség, illetve folyamat, hanem anyagi, intézményi 
dimenziókkal is rendelkező reális társadalmi küzdelem. A nyilvános társadalmi 
tér szereplői folyamatosan artikulálják érdekeiket, s ennek révén teremtődik meg 
identitásuk, amely egyszerre igényli a másokkal történő antagonisztikus 
szembenállást és ugyanakkor valamely külsődleges szempont vagy hatalom 
jelenlétét, amely révén a szembenállás időlegesen egymás mellé állássá változhat. 
Laclau saját nyelvezete szerint a , differencia logikájának"12? és az , ekvivalencia 
logikájának" kölcsönös játékáról van szó. Ilyen külső determinációk lehetnek a 
nemzeti öntudat vagy a nemzetközi fenyegetettség, amely átmenetileg elég erős 
ahhoz, hogy a társadalom érdekcsoportjai közötti ellentéteket másodlagossá 
tegye. Az elmélet koherens logikája szerint ezek a külsődleges determinánsok is a 
diskurzus termékei. A kulturális hegemónia ebben az összefüggésben olyan 
álláspont vagy gondolkodási forma, amelynek sikerül önmaga egyetemességét 
eredményesen képviselnie és elfogadnia. Ám abban a pillanatban, amikor ez 
megvalósul, a társadalom összes érdekérvényesítő szereplője számára 
provokációvá válik, és előhívja az egyetemes érvényességgel szembeni kritikát. A 


derridai szempont érvényesül, amikor a publikus fogalmak végső 





102 E kifejezés kapcsán óhatatlanul Derrida diskurzuselméletének egyik kulcskifejezésére asszoci- 
álhatunk, amit ő sajátos helyesírással különböztetett meg a szokványos értelemben használatos 
különbözőség fogalmától: différance. 

meghatározatlanságát és ellenőrizhetetlenségét húzza alá. (Vö. Reckwitz 2011 


300—-310) 


Laclau ezen elméleti megközelítésével társadalomelméletét a modernizációs 
paradigma utáni elméleti viszonyok között építette fel. Erőteljesen relativizálta az 
individuum és a racionalitás jelentőségét, és helyükbe a diskurzust állította. 
Többek között ez az a szempont, ami miatt megközelítése kifejezetten 
alkalmasnak tekinthető a kelet-közép-európai társadalmak kortás folyamatainak 
elemzésére. A publikus diskurzus és a hegemóniáért vívott permanens küzdelem 
kifejezetten meghatározó tapasztalata ennek a régiónak, amely többé-kevésbé 


már lemondott a korábban még remélt nyugalmi állapot elérhetőségéről. 


szó, s annak a kelet-közép-európai társadalmak vallási jelenségeire vonatkozó 
alkalmazási lehetőségéről és kísérletéről. A szerző Chantal Moutffeal közösen írt 
művében és további műveiben is a vallási tematika alig jelenik meg. Ugyanakkor 
szükségesnek látom azokat a helyeket számba venni, ahol Laclau vallási 
vonatkozásokat tárgyal, mert ezek bizonyos fokig megalapozzák felvetésemet, 
hogy az , üres jelölő" togalmát náluk általánosabb értelemben is használhatjuk a 


vallási jelenségekre. 


Isten neve 


Kifejezetten a vallás témaköréről Laclau eddig egy tanulmányt publikált az 
istennevekkel kapcsolatosan.18 (Laclau 2009, 137-147) Az alábbiakban röviden 
ismertetem ezt a tanulmányt, mert fontos adalékokkal szolgál Laclau vallásra 
vonatkozó gondolatainak megértéséhez, kifejezetten is a vallás és az üres jelölő 
összekapcsolásához. Laclau tanulmányában Eckhart mestertől vesz idézeteket, 


melyek értelmében Istenről szinte semmi sem állítható, azonkívül, hogy egy és 





108 Itt megint csak utalni kell Derrida Esszé a névről című jelentős fejtegetéseire. Ez az összefüggés 
is alátámasztja, hogy Laclaura milyen nagy mértékben hatott a dekonstrukció atyja. (Vö. 
Derrida 2005) 

oszthatatlan, miközben értelemszerűen ez az állítás sem rendelkezik 
voltaképpeni tartalommal. Eckhart a korábban már említettek értelmében a via 
netagiva gondolati útját járja, amikor minden határozó istenre történő 
alkalmazhatóságát elvitatja, méghozzá azzal az indokkal, hogy az tiszteletlenség 
lenne Istennel szemben. Laclau szerint az eckharti misztikus alapállásnak az a 
jellegzetessége, hogy egyrészt teljes mértékben közösséget kell vállalnia a 
világgal, másrészt teljességgel hátat kell fordítania neki, , ugyanannak az 


éremnek a két oldala". 


Isten nevének - írja Laclau — , üres jelölőnek"7 kell lennie, ha létezésének 
rendkívüliségét és az erről szerzett élményünket nem szabad besározni azzal, 
hogy valamely jelzővel illetnénk. Kérdés, hogy , Isten" pusztán ilyen értelemben 
üres jelölő, avagy maga ez a név eleve valamilyen értelmezés, vagy pedig Isten a 
totális teljesség. Ha az utóbbi lenne, akkor megnevezése a legnagyobb mértékű 
tiszteletlenség lenne, hiszen a tökéletesség megnevezésére nem létezhet méltó 
emberi szó. Ilyenformán már az is, ha Istent istennek nevezzük, eleve blaszfémia, 
amit mindenképpen kerülendőnek tart. Ennél fogva Istennel szemben a hallgatás 
az egyetlen megfelelő megnevezési forma. Hallgatva megnevezni -— ez az a 
paradoxon, amit a misztikusok érzékelnek, és ami miatt a via negativat választják 


élményeik közvetítéséhez. 


A misztikus teljesség megnevezéséhez hasonlóan -— tér át politikaelméleti 
témájára a szerző — a politikai teljesség megnevezéséhez is arra van szükség, 
hogy amennyire lehetséges, eltávolodjunk mindennemű pozitív kijelentéstől. A 
misztikusok az abszolút és a partikuláris paradoxonának erőterében beszélnek, 
így van ez a politikában is. A politikai diskurzus kiindulópontja csak olyan lehet, 
amely egyrészt a teljesség ígéretét hordozza, másrészt még nincs odakötve 
egyetlen partikuláris érdekhez sem, amely a hegemóniáért vívott küzdelemben 
az először még üres, mert megnevezetlen jelölőt tartalommal tölti fel, és mintegy 
saját érdekkörébe vonja. A politika maga a teljesség, modellszerűen vagy 


funkcióját tekintve az isten, miközben a hegemóniáért vívott küzdelem által 

szabályozott diskurzus ezzel a paradox fogalmi helyzettel úgy bánhat csak, mint 


ahogyan a misztikusok bánnak az Isten kifejezéssel. 


Bepillantva Laclau egyetlen kifejezetten a vallással kapcsolatos — Derridára 
erősen emlékeztető — írásába, amelyben összekapcsolja az istennév és az üres 
jelölő problematikáját, ízelítőt nyerhettünk a szerző logikájáról. Most már tovább 
léphetek, és közelebbről is kifejthetem az , üres jelölő" fogalmát abból a 
szempontból, hogy alkalmas-e a kelet-közép-európai régió társadalmainak 


vallási dimenziója értelmezésére. 


Vallás — üres jelölő 


Az üres jelölő (empty signifier) fogalma a szemiotikából származik. (Laclau 2007, 
19) Míg de Saussure vagy a korai Wittgenstein és az őket követő szerzők a jelölő 
(szignifikáns) és a jelölt (szignifikátum) között megbonthatatlan egységet 
tételeztek, különösen a posztmodern nyelvészek laza vagy egyenesen semmilyen 
kapcsolatot nem látnak szükségesnek, hiszen ugyanazon a fogalmon számos 
tartalom érthető. A hangsúly tehát áttevődik a jelölőre. Az , üres" vagy , lebegő" 
jelölőt úgy határozhatjuk meg, mint tartalom nélküli vagy nagyon bizonytalan 


tartalmú, még nem létező szignifikátum. 


Az üres jelölő elméletet Laclau különböző publikációiban lépésről lépésre fejtette 
ki, de először a Chantal Mouffeal közösen írt Hegemony and Socialist Strategy 
(1985) című könyvben, ami azóta a nemzetközi politikatudományban gyakorta 
hivatkozott művé vált. Laclau Hayekre utalva állítja hogy a demokratikus 
társadalmakban már nem lehetséges a társadalmi együttélés megjelölésére 
általános érvényű kifejezéseket használni, s mi több, egyetemleges tartalmat sem 
lehet tulajdonítani nekik. Egyetemességek és általánosságok már nem 
gondolhatók (unintelligible). Ugyanakkor a nyelv mégis olyan fogalmakat 
használ, amelyek valamely egyetemességre tűnnek utalni. Ezek a fogalmak első 
lépésben - vagyis a diskurzust mitegy megelőző pillanatban — kényszerűen 
üresek, tartalom nélküliek, hiszen a demokráciában minden egyénnek joga és 

elvi lehetősége van arra, hogy e fogalmakat a maga érdekei és gondolatai mentén 


töltse fel tartalommal. (Laclau és Moutffe 1985, 176) 


A demokrácia Laclau számára olyan diskurzusviszonyokat jelent, melyek az 
empty signifier vonatkozásában a jelölt és a jelölő közötti közel teljes 
függetlenséget tételeznek fel. Jel és jelentés, a fogalmak szintaxisa és tartalma a de 
Saussure által megnyitott elméleti útvonal mentén értelmezve bármely sajátos 
kapcsolatban lehetnek egymással. S ez a fogalom és tartalom közötti függetlenség 
teret nyit az arra vonatkozó értelmezéseknek, hogy milyen közeg, milyen módon 
befolyásolja a megértést, s még inkább arra, hogy a kettő közötti viszony 
meghatározásának milyen publikus lehetőségei vannak, és ezek hogyan 
kapcsolódnak a hegemónia megszerzéséhez a demokratikus diskurzusviszonyok 
közegében. A Ferdinand de Saussure nevével fémjelzett nyelvészeti fordulat 
(linguistic turn) a XX. században ment végbe, mint a strukturalizmus egyik eleme. 
Ez a szemléletmód alapvetően különbözik a társadalomnak vagy a kultúrának s 
benne természetesen a vallásnak is olyan felfogásától, amely az ezeket leíró 
fogalmakat állandónak tekinti, és értelmezésük számára valamiféle kánont, 
kötelező tartalmi keretet állítana fel. A fordulat előtti filozófiai és társadalmi 
viszonyokban a társadalmi és kulturális egységet, homogenitást és stabilitást 
nagy részben a vallási intézmények által képviselt hagyományok biztosították, 
amelyek állandó jelentéstartalommal rendelkező fogalmakban fejeződtek ki. A 
társadalomban meglévő véleménykülönbségek és viták hatottak ugyan e 
fogalmak jelentéstartalmának módosulására, de az igaz és hamis, helyes vagy 
helytelen közötti különbségtétel állandó fogalmak, és az ezeket védő állandó 
intézmények illetékességébe tartozik. A fogalom és a tartalom közötti viszony 


alapvetően stabil és nem megkérdőjelezhető. 


Laclau az imént említett művében arra fókuszál, hogy a fogalmak tartalmának 
meghatározásában a politikai hatalomnak kulcsfontosságú szerepe van. A 
demokratikus feltételrendszer keretében nem létezik hosszú távú központi 


hatalom, s ugyanígy nem létezhet a fogalmak tartalmára vonatkozó hosszú távú 

érvényesség sem. A társadalmi stabilitást immár nem ezek az érvényességek 
biztosítják, hanem a diskurzus folyamata, az érvényességek és tartalmak 
meglelésének, elvesztésének és újra megtalálásának dinamikája. Amint a 
demokrácia újra és újra megkérdőjelezi a fennálló hatalmat, illetve újra és újra a 
hegemónia fenntartására vonatkozó küzdelembe hívja, a fogalmak tartalma is 
folyamatosan megkérdőjeleződik, mást kezd jelenteni, és más politikai érdek 


kifejeződésének válik eszközévé. (187) 


E felvetés révén megnyílik a publikus diskurzus számára a fogalmi játéktér, 
amely folyamatos megfogalmazásokat és újrafogalmazásokat tartalmaz, amint 
ezt számos más posztstrukturalista gondolkodó is tematizálta, akik általában a 
Derridára visszamenő dekonstrukciós alapállást követik. A fogalmi és hatalmi 
bizonytalanság egyben a publikus diskurzusban való folyamatos és aktív 
részvételre invitálja, illetve kényszeríti a társadalom szereplőit. Laclaut — 
posztmarxistaként egyáltalán nem meglepő módon - az ilyen alapú 
nyilvánosság-viszonyok közepette elsősorban az érdekli, hogy a központi 
hatalom hogyan viselkedik. Joggal állapítja meg, hogy a központi hatalomra is 
érvényes a fluid jelleg, és maga a hatalom is újra és újra kiüresedik. S éppen ez 
az, ami a demokratikus viszonyokat lehetővé teszi vagy inkább élteti. Sőt éppen 
ebben ragadható meg a demokrácia és a diktatúra közötti alapvető különbség. Az 
előbbiben a központi hatalom is folyamatosan ki van téve az önigazolás 
provokációjának. Üres, illetve kiürül a hatalom, üres, illetve kiürülnek a 
fogalmak is, s ezt az ürességet a szignifikációs folyamat egyik pontjaként kell 
interpretálni a laclau-i értelemben. A hegemónia elérése érdekében olyan 
fogalmakat kell a publikus diskurzusban alkalmazni, amelyek még nem váltak 
egyik érdekcsoport esetében sem az adott identitást jellemzően kifejező 
fogalommá. Vagyis a nyilvánosságban a hatalmi harc olyan üres, jelöletlen 
jelölők felületén zajlik, amelyekkel kapcsolatban a szemben álló felek kifejezhetik 
saját álláspontjukat, miközben az üres fogalom tartalmait úgy határozhatják meg, 


hogy annak révén elkülönítsék magukat a politikai ellenféltől. A diskurzus 

szignifikációt jelent, a hegemónia szignifikáció folyamán érhető el, amelyben az 
üres jelölők azt a szerepet játszák, amelynek révén egyáltalán elindulhat a 


diskurzus. (Laclau 1995, 155) 


Azok a fogalmak, amelyek egyetemes érvényű igazságokat vagy még inkább 
morális törvényeket fejeznek ki, természetesen a demokratikus nyilvánosság- 
körülmények között is igénylik maguk számára ezt az egyetemes érvényt. Ám 
ezt már nem kaphatják meg a hagyomány ereje vagy a mögöttük álló intézmény 
általánosan elfogadott tekintélye révén, hanem a számukra szükséges stabil 
konszenzust szintén az előbb említett diskurzus-folyamat révén kell 
megszerezniük. Nyilvánvaló, hogy egyik társadalom sem képes létezni anélkül, 
hogy ne lennének általános érvényű fogalmai, melyek kifejezik azokat az 
értékeket és jelentőségeket, melyek mentén a társadalmi integráció egyáltalán 
lehetséges, s melyek mentén közös társadalmi célok kijelölhetők és az ezek iránti 
elkötelezettség általánosságban elvárható. Ez a stabil konszenzus az alapvető 
emberi jogokról, a társadalmi igazságosságról azonban nem ontológiai jellegű, 
hanem szintúgy a szignifikációs folyamat révén jön létre. Az ezekkel kapcsolatos 
viták általában mindig valami konkrét felvetésről folynak, amelyek üres 
jelölőként működnek egy olyan tematikáról, amelyhez a társadalomnak elemi 
érdeke alapján a stabilitás igénye fűződik. Laclau ezt paradox jelenségnek nevezi, 
a konkrétság és az egyetemes igény egyidejű jelenlétének. Ám még a társadalmi 
igazságosság legalapvetőbb fogalma esetén is — hangsúlyozza — nyitva kell 
maradnia az ekvivalencialáncolatnak (chain of eguivalence), ellenkező esetben a 
diskurzust a demokráciától idegen eszközök irányítják, illetve blokkolják. A 
partikuláris társadalmi érdekek és az egyetemes érdekek egyszerre jelennek meg 
a diskurzusban. A ekvivalencialáncolat nyitottsága azt is jelenti, hogy e két 
egymással ütköző érdek és ezek nyilvánosság előtti képviselete felszültségben 
marad egymással. Az egyetemes érvényű erkölcsi elveket mint egyetemeseket és 
nem behatárolhatókat kell képviselni, miközben nyilvánvaló, hogy a mindenkori 


partikuláris érdekek viszonyrendszerében egyetemes érvényük csak részlegesen 

valósulhat meg. A demokráciában tehát nem szűnik meg az egyetemes érvényű 
kijelentésekre, elvekre és fogalmakra vonatkozó igény, pusztán az a mód változik 
meg, ahogyan az érvényességüket megszerzik, illetve fenntartják. (Laclau 1995, 
156-158) Laclau empty signfier kategóriáját, mint említettem, más elméleti 
rendszerekben fíloating signifiernek is nevezik. (Vö. Mehlman 1972, 262) Mindkét 
kifejezés az elmélet legfontosabb jellegzetességét húzza alá, a nyilvánosság és a 
benne jelentést nyert fogalmak instabilitását, valamint a stabilitás iránti igény 


folyamatos és kielégítetlen jelenlétét. 


A diskurzuselméletben a társadalmi mező saját mivoltának megfelelően mindig 
nyitott, s a politikai törekvések arra irányulnak, hogy kitöltsék ezt a kínálkozó 
teret. A létező társadalmak egyikében sem találkozhatunk befejezett, lezárt 
társadalmi dimenzióval, ugyanakkor folytonosan megfigyelhető a lezárásra, 
beteljesítésre való törekvés, s a befejezettség ígéretes képei a politikai diskurzus 
szerves alkotóelemei. Ebben a folyamatban játszanak szerepet az üres jelölők. A 
politikai diskurzus egyedül az ilyen üres jelölők mint csomópontok mentén 
artikulálódik, másképpen nem is lenne lehetséges. Ezeknek a csomópontoknak, 
tengelyeknek, fókuszpontoknak lényegi jellegzetessége, mivoltához tartozó 
jellemzője maga az üresség, mert egyébként nem lennének képesek betölteni a 
jelöléshez, szignifikációhoz szükséges szerepüket, ami nem más, mint a 


hegemónia kialakításának lehetővététele. 


A terminus technicusban szereplő , empty" (üres) jelző tehát részben tartalmi, 
részben funkcionális értelemben fogható fel -— írja Laclau fentebb idézett 
tanulmányában. Az üres szignifikátor nem rendelkezik saját tartalommal, hanem 
csak a fennálló ekvivalens kérdések átmeneti artikulációjával. Ebben az 
artikulációban egyszerre vannak jelen bizonyos egyetemes elvek, mint például a 
nemzetek egyenlő joga, ugyanakkor ezek nem kötődnek egyetlen politikai 
érdekcsoporthoz sem olyan módon, hogy maga a diskurzus elveszítse a jelenlévő 
pozíciók ekvivalenciáját, s értelemszerűen a szignifikátor megteljék tartalommal. 


Funkcióját tekintve tehát az üresség (emptiness) biztosítja a diskurzusban a 

pozíciók ekvivalenciáját, amely révén azután valamely momentum a kialakuló 


hegemónia által megtelhet tartalommal. 


Ahhoz, hogy valamely ideológia, politikai nézet hegemónná válhassék, szükség 
van közös politikai identitás megteremtésére az egymástól eltérő identitású és 
érdekrendszerrel rendelkező társadalmi szereplők között. A hegemón ideológia 
oly módon képes a heterogén társadalmi szereplőket mégis közös azonossági 
viszonyba vonni, hogy határvonalat húz, amely révén a sokféleséget dichotómmá 
egyszerűsíti. Ez a határvonal az üres jelölő segítségével húzható meg. Hiszen a 
szereplők nem a határvonallal foglalkoznak, hanem a kettéosztott politikai mező 
egymással ellentétes tartalmaival. Az üres jelölő tehát olyan eszköze a 


diskurzusnak, amely révén az átmeneti hegemóniák kialakulhatnak, s amely 


körül egy új diskurzus mentén értelmezhetik magukat a politikai mező szereplői. 


Nem egy szerző az , üres jelölő" és a hegemónia közötti kapcsolat 
megvilágításhoz az Alíz Csodaországban c. meseregény ismert párbeszédét 


használja: 


-— Amikor én használok egy szót — mondta Undi Dundi fölényesen -, 
pontosan azt jelenti, amit én akarok, hogy jelentsen, se többet, se 
kevesebbet. 

-— Csak az a kérdés — mondta Aliz —, meg lehet-e csinálni egy szóval, 
hogy ilyen sokat jelentsen. 

-— Csak az a kérdés, hogy ki a főnök, ez minden. (Varró Dániel 
fordítása) 


A rövid párbeszédben tetten érhetjük a fenti elmélet minden lényeges elemét, a 
szereplő identitásának partikuláris meghatározottságát, a szavak sokféle 
jelentésében a meghatározatlanságot és a hegemóniára való egyértelmű utalást is. 


Az üres jelölő a főnökség maga, az üres trón, amelybe királyt kell ültetni. 


Laclau és Mouffe , üres jelölő" fogalma alkalmazható a vallással kapcsolatos 
társadalmi diskurzusra. Ha a vallás az üres jelölő szerepét játssza, akkor a 
fogalomnak üresnek kell lennie, kellően nem meghatározottnak, fluidnak és 

általánosnak. Tehát semmiképpen nem lehet valamely konkrét vallási 
hagyomány ebben a diszkurzív státusban, s nem lehet egy bizonyos típusú 
vallásosság sem. A nem meghatározott tartalmú vallás abban az esetben 
játszhatja az üres jelölő szerepét, ha a társadalom tagjai és csoportjai 
önmeghatározásukat úgy artikulálják, hogy a vallásról való saját elképzelésüket s 
az ahhoz való viszonyukat meghatározzák. Ha a társadalmi folyamatok során 
tetten érhető olyan momentum vagy időszak, amely során a vallásra való 
hivatkozással artikulálták saját identitásukat a társadalom heterogén szereplői, 


akkor abban a diskurzusban a vallás az üres jelölő szerepét játszotta. 


Abban az esetben beszélhetünk a vallásról mint üres jelölőről, ha a diszkurzív 
helyzet megfelel a következő kritériumoknak (zárójelben Laclau és Moutffe 


vonatkozó kulcskifejezései): 


- . a vallás fogalma alacsony szinten definiált (üres jelölő); 


- . a fogalom révén egymástól jelentősen eltérő, sőt egymással ellenkező 
társadalmi — csoportok (elemek) közös platformot alkotnak 
(momentumok) a vallási tematika által indukált diskurzusban 
(artikuláció); 

- a különböző csoportok saját politikai identitásukat valamelyest 
módosítják, illetve a vallási tematika révén határozzák meg 
(differenciált momentumok); 


- a jelölő egy jól kivehető hegemónia által átmenetileg megtöltődik 
tartalommal (relacionális totalitás). 


Egy elemzési kísérlet 


Az elméleti felvetést, miszerint a vallás vagy valamely vallási tematika betöltheti 
az üres jelölő szerepét a társadalmi diskurzusban, egy konkrét elemzés alapján 
érzékeltetem a szcientológia sajtómegjelenéséről. Ehhez hasonló elemzések 
végezhetők lennének számos olyan témával kapcsolatban, melyek a társadalmi 
nyilvánosságot . megosztották a régióban. Csak példaként említem 
Magyarországon a hittan oktatásával vagy az egyházi iskolákkal kapcsolatos 


konfliktusokat, melyek a rendszerváltozást követő néhány évben heves 

reakciókat váltottak ki, s melyeket a legmagasabb rangú állami és egyházi 
szervezetek is olyan súlyúnak ítéltek, hogy nyilatkozatot adtak ki. 
Lengyelországban számos eset sorolható fel az antiszemitizmus vonatkozásában, 
úgymint az auschwitzi karmelita kolostor körüli vita, amely nemzetközi 


hullámokat is vetett. 


A szcientológiával kapcsolatos diskurzus, amint az a róla szóló sajtóanyag 
általános bemutatásakor is láthatóvá vált, ezt a szervezetet üres jelölőként 
használja. Mielőtt részletesebben is igazolnánk ezt az állítást, előrebocsátva 
általánosságban is elmondhatjuk, hogy a szcientológia megfelel a fenti 
kritériumoknak. A szervezettel kapcsolatos információk alacsony szintűek (még 
inkább, mint más vallási jelenségeknél, amelyekről szintén rendkívül hiányos a 
kortárs társadalmi tudás) a vele szembeni állásfoglalásokban a politikai 
platformon egyébként egymástól távol álló, egymással szemben álló csoportok is 
egységet képesek alkotni, a vele kapcsolatos vitákban a saját politikai és 
kulturális beállítódás artikulációja elsődleges, továbbá a nem ismert szervezet e 
folyamat révén átmeneti jellegzetességeket kap, melyekről a megszerzett 


hegemónia kialakulását követően nincs tovább szó. 


Akkor tekinthető tehát a szcientológia üres jelölőnek, ha a róla való beszéd 
kapcsán a különböző aktorok úgy artikulálják magukat, hogy közöttük 
egyértelmű törésvonal jelenik meg, továbbá akkor, ha ennek az artikulációs 
folyamatnak eredményeképpen, illetve következtében valamely hegemónia 


érvényesül. 


Mintánkból kiválasztottuk azokat a mondatokat, melyekben szerepel a 
szcientológia kifejezés (2296 mondat). Majd a mondatokon belül azt vizsgáltuk, 
milyen társadalmi dimenziót megjelenítő kifejezések fordulnak elő, és ezek 
milyen artikulációban jelennek meg az adott mondatokban. Ha az adott mondat 
nem elég informatív, akkor a megelőző és követő mondatot is belevontuk az 


értelmezésbe. 

A vallási dimenziót tekintve első vizsgálati eljárásunkban a szcientológia 
mondatokban előforduló vallás kifejezés jelentésdimenzióit tártuk fel. Összesen 
131 ilyen szegmenssel találkozhatunk. A szcientológia és a vallás közötti 
kapcsolat a cikkek jelentős részében ellentétként tételeződik. A vallási attribútum 


elvitatása, illetve egyfajta vallástorzó kijelentése a jellemző. 


A német politika egy része aggodalmát fejezte ki a 
szcientológia újabb telephelyének" megnyílása láttán, 
amelyről a szakértők egyelőre csak találgatják, hogy a 
magát vallási közösségnek mondó, de bírálói által 
szektának és gátlástalan üzleti vállalkozásnak tartott 
szervezet új németországi központjának szánják-e. 
(Figyelő 2007. 01. 17.) 


A Szcientológia Egyházat, amely Németország több 
tartományában veszélyes szektaként, illetve vallásnak 
álcázott üzleti vállalkozásként van elkönyvelve, 1997 
óta hivatalos megfigyelés alatt tartják. (Index.hu 2007. 
06. 26.) 


E két szegmensre nemcsak az jellemző, hogy a vallás-mivoltot elvitatja az 
egyháztól, hanem az is, hogy illegális vagy megtévesztő gazdasági 
tevékenységnek állítja be: , gátlástalan üzleti vállalkozásnak tartott szervezet", 
illetve , vallásnak álcázott üzleti vállalkozás". Az ilyen beállítás mögött 
nyilvánvalóan kitapintható egy olyan világkép, amelyben az igaz és az álságos, a 
tisztességes és az etikátlan világosan elkülöníthető egymástól. Minden 
megbélyegzés a saját, az ellentétes értékrend stabilizálására szolgál. S amikor ez a 
megbélyegzés vagy leleplezés összekapcsolódik valamely politikai mezővel, 
akkor a stabilizálandó értékrend társadalmi szintűvé válik. Mindkét idézetben 
megtalálható ez a politikai értékrend dimenzió: ,a német politika egy része", 
illetve  , Németország több tartományában7. A szcientológiát, amelynek 
viszonylag kevéssé ismert a tanrendszere és a tevékenysége, egyértelmű és 
szigorú bírálattal illeti a sajtó, belehelyezvén az országos szintű nagypolitika 


dimenziójába, amely révén a tőle való elhatárolódás megnöveli a társadalmi 

kohéziót. Minél botrányosabb, negatívabb, rémisztőbb az adott jelenség, annál 


erőteljesebb pozitív kohéziós hatást vált ki. 


A két németországi viszonyokra utaló, de a magyar írott sajtóban megjelent cikk 
után előbbi állításunk mélyebb kifejtése érdekében lássunk egy magyar cikket, 


amely kifejezetten mintázza az imént tárgyalt összefüggést. 


A Magyar Nemzet 2001. szeptember 14-i számában egész oldalas cikket közölt, 
"A szcientológusok vonata Kanizsára tart — A zalai városban közpénzek 


vándorolnak az egyházhoz kapcsolható WISE-cégekhez?" címmel. 


A Tüttő István MSZP-s polgármester által irányított 
Nagykanizsán jelentős öszszegű közpénzek jutnak 
szcientológus kapcsolatokkal rendelkező 
vállalatokhoz. A város arculatát három éve formázó 
Matrix Marketing Műhely Kft. például tagja a 
szcientológus — cégeket tömörítő — WISE nevű 
nemzetközi — szervezetnek, a MÁV helyi 
pályatőnökségén pedig a munkatársaknak a 
szcientológiai egyház tesztjét és tanfolyamát kellett 
elvégezniük. 


Már a cikk címe és első mondata elhelyezi a szcientológia kapcsán az MSZP-t, s 
tudvalévőleg a Magyar Nemzet erőteljes Fidesz-kötődése révén olvasótáborát az 
ellenkező politikai oldalba köti. A leleplező cikkben az MSZP-s polgármester, a 
WISE szcientológus vállalkozásokat tömörítő cégszövetség, a MÁV helyi 
pályaftőnöksége képezi az egyik oldalt, amelynek összefüggéseit a cikk feltárni 
hivatott. A cikk további részeiben sorra leplezi le, mely nyelviskolák vagy egyéb 
vállalkozások tartoznak a WISE körébe, s minden egyes ilyen leleplezés csak 
erősíti a kapcsolatot az MSZP-s és egyben szcientológus kötődésű vállalkozások 
között. Nyilvánvaló, hogy a szcientológia itt arra szolgáló jelölő, hogy a helyi és 


egyben az országos MSZP-t hiteltelenítse vele a Magyar Nemzet újságírója. 


Az üres jelölő feltöltése és ennek következtében a társadalom különböző 


csoportjainak  artikulációja jól elemezhető ebben a cikkben. Az egyház 

tulajdonságai és tevékenységei szinte hiánytalanul negatív színben vannak 
feltüntetve, kiegészítve azzal, hogy ezeket az összefüggéseket az újság leleplezte, 
s nem csak egyszerűen közli a nyilvánossággal. Az egyház gazdasági köntösbe 
burkolódzó , egyházi" vállalkozás, az ilyen szervezeteket nehéz kiszűrni. A cikk idézi a 


Nemzetbiztonsági Hivatal 2000-es évkönyvét, mely szerint az egyháznak 


létrejött az országos hálózata. Valós társadalmi és 
üzleti manipulációs, pszichológiai eszközöket és 
módszereket is alkalmazó tevékenysége mélyen 
konspirált. . Agresszív — belső elhárító munkát 
folytatnak az informátorok kiiktatása érdekében. 
Befolyásoló " tevékenységük tovább erősödik, 
miközben a mozgalom egyes missziói a jól működő 
gazdasági társulásokat célozzák meg, elsősorban a 
humán erőforrások hatékonyabb kiaknázására 
hivatkozva. 


A szcientológia tevékenysége és kapcsolatrendszere segítségével a gazdasági és 
politikai térben ismert szereplők identitása körülhatárolódik, a nyilvánosság 
szövevényes rendszere két pólusúra egyszerűsödik. A helyi vállalkozások közül 
és a helyi MÁV vezetésében, továbbá országos tv műsorban vagy bankban tetten 
éretnek szcientológus kötődések. , Milassin Tamás szcientológus kapcsolatait a 
közelmúltban sajtótájékoztatón igyekezett cáfolni, azonban a lapunk birtokában 
lévő dokumentumok. bizonyítják, hogy a vállalkozás tagja a szcientológus 
cégeket tömörítő nemzetközi szervezetnek, a WISE-nak." ,Más Nyelviskola, 
amely mögött a Három Dinamika Szolgáltató Bt. húzódik meg"; , Az RIL Klub 
televíziós csatornán sugárzott Csífíz című műsor népszerű sztárja információink 
szerint többször is megfordult a szcientológiai egyház amerikai központjában"; ,, A 
Magyar Nemzet rendelkezésére álló dokumentumok bizonyítják, hogy a bank 
szoftverfejlesztési . főosztályvezetője, Lovász Ottó kapcsolatban állt a 


szcientológiai egyház Sea Organization nevű szervezetével." 


A gazdasági konspirációk összefonódnak a politikai 

konspirációkkal is. Egy reklámanyagon szerepel a 

,dianetikára utaló háromszög, amelyet az egyház 

által széles körben terjesztett és még a parlamenti 
képviselőkhöz is eljuttatott". ,,A szcientológus 
kapcsolatokkal rendelkező vállalkozások kanizsai 
térnyerése miatt nemcsak a MIÉP, de a Fidesz városi 
szervezete is fellépett." , Ferencz József kiváló 
szocialista kapcsolatokkal rendelkezik." Miközben a 
politikai ellenfél lejáratására a szcientológiáról való 
beszéd szolgál, ugyanakkor az egyházzal szembeni 
negatív hozzáállás koalícióba vonja a politikai 
ellenfeleket. A város szocialista polgármestere 
nyilatkozza: , nehéz kiszűrni a gazdasági köntösbe 
burkolódzó, egyházi tevékenységet folytató 
szervezeteket", s , amikor tudomására jutott, hogy a 
Más  Nyelviskola  szcientológus kötődésű, az 
önkormányzati . iskolákban — megtiltotta — annak 
reklámozását" . 

Ugyanezt a nagykanizsai témát dolgozta fel két héttel később a Népszabadság. 


(2001. szeptember 29.) A cikkben a szcientológiáról, illetve a szcientológia 


egyházról Veér Andrást idézve szintén kifejezetten negatív megállapítások 


szerepelnek. Az egyház , gazdasági hatalmat épít ki", amely , nyomulást" a 


helybéli illetékesek az , elmúlt évek során nem érzékeltek". A , szcientológia a 


legveszélyesebb vallások közé tartozik". 


A pszichiáter előadásában azt állította: a 
szcientológusok gazdasági-társadalmi világuralomra 
törnek, — amelynek alapfeltétele, . hogy előbb 
gyökeresen átformálják az emberek 
gondolkodásmódját. Veér András a szcientológiai 
egyházat olyan destruktív szektához hasonlította, 
amely valósággal bekebelezi a tagjait, elvágja családi 
kötelékeiket, kiforgatja őket a vagyonukból. [...] a 
szcientológus —— vállalkozások — közreműködésével 
gyanútlan fiatalok estek áldozatul a szcientológiai 
egyháznak. 


A kétpólusú politikai mező ebben a cikkben is megjelenik, ám miközben a 


baloldali 


politikai erőket úgy állítja be, mint akik elhatárolódnak a 


szcientológiától, illetve az alapvető emberi jogokhoz való ragaszkodásuk miatt, 

amelyben a vallásszabadság is szerepel, tehetetlenek, a cikk a MIÉP választási 


kampányáról beszél: , MIÉP által elindított kampány" 


Egy neve elhallgatását kérő helyi politikus szerint az 
egész hisztéria már a választási kampány része: a 
MIÉP támadássorozatának valódi célpontja nem a 
párt által megnevezett négy kanizsai személy, nem is 
a szcientológiai egyház, hanem a város szocialista 
polgármestere. — Informátorunk hozzátette: a 
szcientológiai egyház valódi kanizsai jelenlétéről, 
szerepéről és súlyáról senkinek sincsenek pontos 
információi. 


Ebben a szövegrészletben megtalálható az általunk vizsgált alapvető összefüggés 
minden fontos eleme. A szcientológia egyház voltaképpen üres jelölő, hiszen 
valódi kanizsai jelenlétéről nem állnak rendelkezésre pontos információk. Az 
erről az egyházról való beszéd voltaképpen politikai kampány része, amelyben 
az önkormányzati ellenzék (MIÉP) a város polgármesterét támadja (MSZP). 


Valójában tehát nem az egyház a diskurzus témája, hanem annak kapcsán a helyi 


politikai mező artikulálása. 


A Népszabadság politikai elkötelezettségének világos nyomai ugyanúgy tetten 
érhetők, mint a Magyar Nemzeté. Pozitívan állítja be a helyi MSZP-s 
politikusokat, akik Veér András, a szcientológiával foglalkozó országos tekintély 
előadásán azért voltak jelen, hogy szakmai információt szerezzenek arról, hogyan 
lehet elejét venni az egyház káros hatásainak. Erre nem kaptak választ a 
szakembertől, ami nyilvánvalóan felmenti őket. A cikk a megvádolt érintetteket 
szólaltatja meg, akik a vádakat visszautasítják. Megszólalásaik közlésével ismét 
csak nem a szcientológiával kapcsolatos információk korrigálására, árnyalására 
kerül sor, hanem a város MSZP-s politikusai elleni jobboldali kampány alapjának 


kikezdésére. 


Ma mindenki azt gondolja rólunk Kanizsán, hogy 
szcientológusok vagyunk, holott egyikünk sem tagja 
a  szcientológiai egyháznak, "munkánk során 

semmiféle hittérítő, vallásos tevékenységet sem 
folytattunk, senkit sem agitáltunk arra, hogy belépjen 
a szcientológiai egyházba — állítja Milassin Tamás, 
akinek a cége öt évvel ezelőtt egy közbeszerzési 
pályázaton elnyerte a kanizsai önkormányzat 
marketing- és reklámanyagainak gyártási jogát. — A 
MIÉP politikusai tudatosan összemossák a hubbardi 
módszerek alkalmazását, az úgynevezett Oxford- 
tesztek — kitöltését — és a WISE-tagságot a 
szcientológiával. Bár senkinek semmi köze a 
vallásunkhoz, mégis leszögezzük: nem vagyunk a 
szcientológiai egyház tagjai. Én például buddhista 
vagyok. 


A diskurzus képlete ebben a cikkben is egyértelmű. A szcientológia mint üres 
jelölő eszköz arra, hogy a helyi társadalom politikai küzdelmeiben a felek 
pozícióit egyértelműsítse. A politikai felek e téma kapcsán artikulálják politikai 
pozícióikat, amelyet a Magyar Nemzet és a Népszabadság egyaránt saját politikai 
preferenciája alapján mutat be. Miközben mindkét cikkből kiderül, hogy politikai 
hovatartozástól függetlenül a helyi politikusok elhatárolódnak magától a 


szcientológiától, az egyházról való beszéd mégis a táborok elkülönítésére szolgál. 


Ezzel az elemzéssel igazolva, megalapozottan állítható, hogy a szcientológiáról 
szóló sajtóanyagok voltaképpen nem erről a szervezetről szólnak. A vele 
kapcsolatos diskurzus elsősorban inkább arról a társadalmi küzdelemről szól, 
amelyben különböző politikai csoportok egymással szemben próbálják 


meghatározni önmagukat. 


Asszimetrikus ellenfogalmak 


Az üres jelölő elmélet rokonának tekinthető Reinhart Koselleck , asszimetrikus 
ellenfogalmak"104 történelmi értelmező modellje. (Koselleck 2003, 241-298) A 
német szerző is a fogalmak közösséget alkotó jelentéseinek és alkalmazásának 


dinamikájával foglalkozik. Az asszimetrikus  ellenfogalmak  történeti—politikai 


104 Helyesírási szempontból az aszimmetria írásmód lenne a megfelelőbb, de a szerző magyarra 
fordított művében hosszú sz-szel és rövid m-mel szerepel, ezért ezt az írásmódot követem. 

szemantikája c. írásában kifejti, hogy a történelem során különböző politikai 
hatalmak többek között fogalmi ellentéteket, ellenfogalmakat alkottak, melyek 


segítségével meghúzták a mi / ők közötti határt. 


Egy politikailag vagy társadalmilag egységes cselekvő közösség olyan 
fogalmak révén konstruálódik, amelyekkel körülhatárolja magát és 
kirekeszt másokat, azaz amelyek révén meghatározza saját magát. (242) 


Tanulmányának címében az asszimetrikus jelző arra utal, hogy a nyelvi 
eszközökkel egymást kizáró társadalmi csoportok között nincsen hatalmi 
ekvivalencia, hanem általában a győztesek élnek eredményesebben a nyelvi 
kirekesztés retorikai eszközével. Vagyis maga a kirekesztés önmagában 
asszimetrikus, s ennek szolgálatában áll, illetve ez végezhető el bizonyos 
fogalmak alkalmazásával. A társadalmi csoportok ugyanis fogalmak révén 


jönnek létre és maradnak fenn hosszabb vagy rövidebb ideig. 


Az öndefinícióból magából az idegen olyan meghatározása következik, 
amely nyelvi kifosztást jelent, gyakorlatilag pedig felér egy rablással. 
Ekkor beszélünk asszimetrikus ellenfogalmakról. (243) 


Az asszimetrikus ellenfogalmak általában ellentétpárban szerepelnek, vagyis az 
adott közösség saját magára és a másik, kizárni kívánt közösségre alkalmazza az 
ellentétpár egyik, illetve másik tagját. Ezek a fogalmak eredetileg nem jelentettek 
kizárást, és nem is voltak feltétlenül egymáshoz kapcsolva, mint ellentétek. Csak 
valamely történelmi helyzet, valamely társadalmi változás hozta magával, hogy 
alkalmasnak bizonyultak az integrálás és a kirekesztés egymástól 
elválaszthatatlan műveletének szemantikai eszközökkel való végrehajtására. Az 
ellenfogalmak asszimetriája tehát onnan fakad, hogy a fogalompár egyik eleme a 
győzteseket, a hatalmon lévőket jelöli, míg másik eleme a vesztesekét, akik 
alulmaradtak a mi és ők meghatározásáért vívott küzdelemben, s a kirekesztettek 


oldalát alkotják. Utóbbiak gyakran nemcsak a szemantikai mezőben 

exkommunikálódtak, hanem egzisztenciálisan is. Nemcsak társadalmi státusukat 


veszítették el, hanem puszta létüket is. 


Az asszimetrikus ellenfogalmak szemantikája vizsgálatánál Koselleck három 
elméleti összefüggésre hívja fel a figyelmet, melyek különösen is jelzik az , üres 
jelölő" elmélettel való szellemi rokonságot. , A történelem mozgás - írja —, mindig 
cselekvő közösségek kölcsönös elhatárolódásának zónáiban zajlik, melyek 
egyúttal formailag is artikulálódnak." (244) Különbséget kell tenni , az ellentétes 
fogalmak történetileg elavult szóhasználata és a beléjük épített és bennük rejlő 
szemantikai struktúrák között". (246) Végül az , ellentétes nyelvi alakzatok 
egymásmellettiségéről, a  nem-egyidejűség  egyidejűségéről", vagyis a 


történelmileg különböző tapasztalatok egymásra rakódott jelenlétéről. (248) 


Tanulmányában a szerző három ilyen pregnáns ellenfogalmat dolgozott ki 
részletesebben: hellének és barbárok, keresztények és pogányok, valamint ember 
és nem-ember. Ezek ugyan egy-egy meghatározott történelmi helyszínen és 
korszakban alakultak ki ám az idők során territorializálódtak és 
temporalizálódtak, vagyis elszakadtak az eredeti térbeli és időbeli gyökereiktől, 
és csaknem egyetemes érvényű és alkalmazható fogalmi ellentétpárokká váltak. 
Az egyetemessé válásnak ezt a mozzanatát Koselleck spiritualizálódásnak is 
nevezi. , A fogalmak territorializálása után következett azok spiritualizálása, 
amely a későbbi történelem során váltakozva ugyan, de minduntalan 
megismétlődött." (248) Vagyis az általa kidolgozott ellenfogalmak, melyek 
véleménye szerint a történelem során a legjelentősebbek közé tartoznak, idővel 
elnyerték azt a státust, hogy már nem kötődtek az eredeti konfliktus színteréhez, 
hanem ott szunnyadtak a nyilvánosság kincstárában, várva, hogy egy újabb 


fordulatnál jelentkező társadalmi igény kihozza őket onnan. 


Az asszimetrikus ellenfogalmak közül számunkra kézenfekvő, hogy a 


keresztények és pogányok fogalompár kissé részletesebb bemutatásával 

világítsuk meg Koselleck felvetését, hogy egy következő lépésben a Laclau-féle 


empty signifier kifejezéssel való rokonságát bemutathassuk. 


A keresztények - Krisztus követői — első generációi még nem alkalmazták 
önmagukra ezt a kifejezést, hiszen mindannyian zsidók voltak. A tőlük 
különböző rómaiakra vagy másokra pedig nem alkalmazták a pogány kifejezést, 
hiszen azok is istenhívők voltak, csak éppen más istenfogalommal fejezték ki 
hitük központi magvát. A keresztény kifejezés gúnynévnek számított, amit a 
római megszállók használtak, ezzel jelölvén azt a különleges zsidó szektát, 
amelynek egyik tanítása — a rómaiak szerint rögeszméje — az volt, hogy rabbijuk 
feltámadt, s ő a megváltó, a felkent, a Krisztus. (ApCsel 11,26) A keresztény 
fogalom a páli misszió révén kapott sajátos jelentést, aki a gúnynévből 
gyűjtőfogalmat alkotott. A keresztények lettek az ő teológiájában azok, akik 
követik Krisztust, függetlenül bármely más jellemzőjüktől, úgy mint nemzeti 
hovatartozás, erkölcsi minőség stb., s a pogányok lettek mindazok, akik nem- 
keresztények, akiknek az evangéliumot hirdetni kell, s akiknek meg kell térniük 
Krisztushoz, hogy ők is keresztények legyenek. Az egyházüldözés időszakában a 
keresztény és pogány ellenfogalom ilyen teológiai alapokon szolgálta azt a 
lehetőséget, hogy a krisztuskövetők közössége integrált legyen, és önmagát a 
Krisztushoz való kapcsolódás mentén különítse el mindenki mástól, vagyis a 
pogányoktól. A konstantini fordulat azonban a keresztény vallásból birodalmi 
vallást alkotott, s a fordulat utáni teológusok, kiemelkedően Ágoston, a hippói 
teológus-püspök a keresztény és pogány kifejezésnek politikai és erkölcsi 
dimenziót kölcsönzött. A keresztények ugyanis Isten városának vagy államának 
polgárai, a pogányok pedig nem. , A keresztény-pogány ellentét is területi— 
földrajzi ellentétté válhatott, mihelyt a keresztény mint szellemi fogalom a látható 
egyházhoz kapcsolódott" (265), s tegyük hozzá, a látható egyház pedig a 
birodalomhoz, a császárhoz és annak , adminisztrációjához"7. Az Ágoston által 
tovább fejlesztett páli nyelv-politikai fordulat a keresztény-pogány ellentétet 


spiritualizálta, valamint megtöltötte morális tartalommal is. A keresztények 

ugyanis nem a test szerint kell éljenek, hanem a lélek szerint, nem úgy, mint a 
pogányok. A lelki és erkölcsi dimenzió pedig az eszkatológikus történelmi távlat 
révén, arra hivatkozva, hogy a keresztények Istene a végítéletkor majd 
szétválasztja az üdvözülőket az elkárhozóktól, , tartós tagolási elvet" kapott, 
amely a  keresztény-pogány  ellentétpárhoz csatolt további elemekkel 
tetszőlegesen bővíthető. A bővítésben korszakról korszakra kimutatható, hogy 


milyen jellegzetes szerepet játszottak az erkölcsi megbélyegzés szavai, amelyre a 


szerző több példát is részletez, melyekre itt nem szükséges kitérnem. (272kk) 


A rendszerváltozás időszakában, majd az azt követő későbbi években a 
keresztény" fogalom komoly jelentésváltozáson ment keresztül, amit Koselleck 
felvetései mentén olyan példának tekinthetünk, ami alátámasztja, hogy a közép- 
kelet-európai társadalmak átalakulásának elemzésére alkalmas a nyilvánosság és 
a hatalom nyelvi fordulatainak vizsgálatára támaszkodó megközelítés. A 
,keresztény" kifejezés az átmenet drámájában olyan hívó szóként szerepelt, 
amellyel az új politikai korszak el akarta magát különíteni az előző korszaktól, 
amelyet vallás- és egyházellenesnek bélyegzett. Az első szabadon választott 
magyar miniszterelnök, Antall József beszédeiben a keresztény kifejezés ezt a célt 
szolgálta, és mindjárt hozzá is kapcsolódott az európaiság és a demokrácia 
kifejezés, melyek az új korszak megjelölésére szolgáló jelentős kifejezések, 
szemben állva az akkori értelemben a szovjet hatalommal azonosított ázsiai 


(keleti) és a diktatórikus jelzőkkel. 


A politikai szóhasználatban a keresztény kifejezés primer értelemben nem vallást 
jelöl, jóllehet lexikális értelemben egy vallás megjelölése az egy adott valláshoz 
tartozó populációt jelenti, továbbá az egyház hittételeinek és morális 
parancsainak követőit. A politikai retorika a keresztény kifejezést nemcsak 
politikai jelzőkkel rokonította, hanem erkölcsiekkel is. A keresztény az egyik 
oldalon magas minőséget, erkölcsi tartást jelent, míg a vele szemben állók köre 
erkölcsileg kikezdhető, alacsony erkölcsi minőségű. Ennek tükörképeként a 


,nem-keresztény" közösség megnyilatkozásaiban is megtalálni az erkölcsi 

minősítést, de negatív előjellel, társítva a maradinak tekintett konzervatívval, s 
végső esetben az antiszemitával. (Vö. Szabó Miklós, Nemzeti kereszténység c. 


publicisztikája) 


Bizonyos értelemben a keresztény kifejezés a rendszerváltozás hajnalán még a 
győztesek önmegjelölésére és a vesztesek politikai életből és egyáltalán az új 
társadalmi rendszer hatalmi pozícióiból való kirekesztését szolgálta. Aki az új 
rendszert támogatja, tág értelemben egy keresztény rendszert támogat, s akik ez 
ellen vannak, azok a régi rendszer átmentésében érdekeltek. Kisvártatva azonban 
az új rendszer strukturális kialakulása mentén a keresztény kifejezés már az új 
demokrácián belüli törésvonal megjelölésére szolgált, s vele szemben nemcsak a 
régi rendszer haszonélvezői és azok örökösei álltak, hanem az első 
kormánykoalícióval szemben álló ellenzék is. A kifejezés ezzel elveszítette az 
egész ország, illetve az egész társadalom múlt rendszerrel szembeni 
önmeghatározásának integratív jellegét, helyette a társadalmon belül az egymást 
váltó politikai érdekcsoportok megkülönböztetésére szolgált. Míg az első 
szakaszban asszimetrikus ellentéttogalomnak tekinthető, a második hullámban 
már nem asszimetrikus, hiszen a demokratikus viszonyok közötti hegemóniáért 


vívott küzdelem retorikájának eszköze.105 


A történelmi fogalmak szemantikájával kapcsolatban, amit a szerző a Történeti 
idők szemantikája c. munkájában fejt ki (Id. még Koselleck 1997), felmerül egy 
elméleti alapkérdés, ami a vallás fogalmára is vonatkozik. A kérdést 
legegyszerűbben úgy fogalmazhatjuk meg: mi az összefüggés, illetve a kapcsolat 
egy adott szó, szintaxis és a tárgy között, amit jelöl. Az egyik megközelítés szerint 
a dolgok léteznek önmagukban, mintegy a felfogásunkat és nyelvi 
megnevezésünket megelőzően, ezektől függetlenül. A másik megközelítés 


szerint pedig maguk a dolgok, események a nyelvi megfogalmazás által 





105 Épp csak utalásként meg kell említenem, hogy a keresztény kifejezéssel szemben a régió több 
országában egyre terjed a pogány kifejezés, amely olyan csoportokat jelent, amelyek nemzetiek, 
de nem keresztények. (Vö. Szilárdi és Szilágyi vonatkozó munkáit: Istenek ébredése, ill. Szilárdi 
pécsi disszertációja) 

teremtődnek. A fogalmak és a tárgyak közötti kapcsolatért a gondolat, az 
élmény, a hagyomány vagy egyéb más lehet felelős. A nyelvelméletben és 
szemiotikában — alkalmazzák a  szemasziologikus és — onomasziologikus 
megközelítés közötti különbségtételt. Az első azt jelenti, hogy adott szónak több 
tárgy felel meg — ezek a több jelentésű szavak, pl. , megért" jelentheti egy 
gyümölcs megérését és valaminek a felfogását is. A második éppen fordítva fogja 
fel a szó és a tartalom közötti viszonyt, mert azt fejezi ki, hogy adott tárgynak 
számos kifejezés, fogalom felelhet meg, az sokféleképpen nevezhető el. Nem 
mindegy, sőt akár perdöntőnek is tekinthető, hogy melyik alapállást választjuk, 


amikor valamely témát tárgyaljuk. 


A vallástudomány számára a szemasziologikus megközelítés azt jelenti, hogy 
számos jelenség leírására — akár történelmi, akár kortárs — a , vallás" kifejezést 
alkalmazza. Teszi ezt függetlenül tértől és időtől, s éppúgy a jelenségek 
számtalan dimenziójától. Az  onomasziologikus megközelítés értelmében 
azonban a vallástudomány olyan jelenségeket is vallásnak nevez, amiket más 
tudományok másképpen jelölnek meg. Mindkét megközelítés esetén érvényesül 
a vallástudomány vallásfogalommal kapcsolatos elméleti érzékenysége. Az első 
esetben meg kell határoznia, hogy milyen kritériumok alapján tekint valamit a 
,vallás" kifejezés által megjelölhetőnek, vagyis vallásnak. A másik esetben pedig 
azt kell definiálnia, hogy milyen vallásfogalom szemüvegén keresztül közelít a 
jelenségek felé, függetlenül attól, hogy azokat általában a vallás fogalommal 
jelölik vagy sem. Mindkét iménti megközelítésben közös az a feltételezés, illetve 


kiindulási alap, miszerint létezik tárgy a megnevezéstől, a nyelvtől függetlenül. 


Ezek a felvetések és megfigyelések közeli rokonságban állnak az ,empty 
signifier" által fémjelzett elmélettel. Egyrészt Koselleck is a fogalom és a politikai 
küzdelem összefüggését vizsgálja. Az ő ellentétpárjai végzik el a mi / ők 
szétválasztás. Az asszimetrikus fogalmak egyetemes logikája hasonlít az üres 
jelölő egyetemes  érvényére.  Koselleck egyik hangsúlyosan bemutatott 


ellenfogalma -— a keresztény / pogány — kifejezetten vallási vonatkozású, amint 

Laclau is számos vallási példát hoz az üres jelölő működésének megvilágítására. 
A két elmélet közötti különbség elsősorban a történettudományi és 
politikaelméleti diszciplínák tárgyalásmódja közötti különbségben ragadható 
meg, miközben a problématfelvetés és az eredmények vonatkozásában inkább a 
hasonlóság dominál. Jóllehet Koselleck e vonatkozású műveire Laclau és Mouffe 


nem hivatkoznak, bár az már 1979-ben megjelent német nyelven. 


Államhatalom és vallás 


Láthattuk Laclau diskurzuselméletében és Koselleck elméletében is, hogy a 
társadalmi viszonyokat elsősorban feszültségekkel telítetten fogják fel. Amit 
Koselleck leginkább a történelmi és a jelen idő átfedéseivel kapcsolatban jelez, az 
Laclau számára a hegemónia problematikájának középpontjában áll: a konfliktus, 
amit antagonisztikusnak lát. Az üres jelölő egyfajta kreatív diskurzusfelületnek 
tekinthető, amelyet az antagonisztikus ellentétek kifejezésére használnak a 
társadalmi diskurzusban szereplő aktív felek. Ami azonban nem tisztázott ebben 
a modellben, az a vesztesek pozíciója. Koselleck kirekesztésről beszél: akik alul 
maradnak a hatalomért vívott küzdelemben, és akik elveszítik a társadalmi 


nyilvánosságbeli relevanciájukat. 


Laclau ettől eltérően elutasítja a Carl Schmittre visszavezethető alternatívát, 
miszerint a politikában az antagonisztikus ellentétnek feltétlenül vannak 
győztesei és vesztesei, s a politikai küzdelem célja nem lehetne más, mint az 
ellenfél megsemmisítése. (Laclau 1995, 160) Ehelyett azt javasolja, hogy a politika 
elmélete mondjon le a dichotomikus alapállásról, s érdemben álljon szóba a 
különböző álláspontok és érdekek keveredésének logikájával, amely egyébként is 
tárgyszerűbben jellemzi a politikai valóságot. Ezt Laclau a hibridizáció 
(hybridization) kifejezéssel jelöli, amely végső soron minden politikai program, 
terv és cselekmény elsődleges jellemzője. (164) Laclau a demokrácia lényegét az 
antagonisztikus viszonyok számára folyamatosan alakuló, közmegegyezéssel 


(diskurzus) eldöntött keretek kimunkálásában és fenntartásában látja. (Laclau 

2005, 6-7) Ez az a pont, ahol Laclau szerzőtársa, akivel alapművét írta, Chantal 
Mouffe, továbbfejleszti Laclau diskurzuselméletét. Mouffe egy szójátékkal fejezi 
ki alapvető mondanivalóját, az antagonistic megközelítés helyett az agonistic 
megközelítést ajánlja. Felvetését először egy könyvfejezetben vázolta, majd 
legutóbbi könyvének egyenesen ezt a kifejezést adta címéül, amely egyben jelzi, 
hogy ezt egész munkássága egyik meghatározó eredményének tekinti. (Moutffe 


2006, 318-326 és 2013) 


Szemben számos liberális elképzeléssel, a vallás tematikája ismét erőteljesen 
megjelent a társadalmi diskurzusban, s különösen a kelet-közép-európai 
társadalmakban az egyházak helye a liberális demokráciában heves viták tárgyát 
képezi. Mouffe az agonisztikus pluralizmus elméleti kerete alapján tesz kísérletet 


e kérdéskör elemzésére, amelyre a közvallásról szólva már utaltam. 


Az ellenfél logika mélyebb megértése érdekében különbséget kell tennünk az 
antagonizmus és az agonizmus között. Az agonisztikus politika szempontjából a 
demokratikus politika célja az antagonizmus átalakítása agonizmussá. Ez olyan 
csatornákat igényel, melyekben a kollektív szenvedélyek kifejezésre juthatnak 
olyan témákkal kapcsolatban, melyek az egymással szemben álló feleket nem 
ellenséggé teszik, hanem ellenféllé. Nem az a cél, hogy a demokrácia eliminálja a 
szenvedélyt a nyilvános diskurzusból, hogy ezzel mintegy lehetőséget 
biztosítson a racionális érvelésnek és konszenzusnak, hanem az, hogy ezeket a 


szenvedélyeket mobilizálja a politika demokratikus dizájnja érdekében. 


Az agonisztikus konfrontáció a demokráciát nem veszélyezteti, hanem éppen 
ellenkezőleg, létének igazi feltétele. A modern demokrácia sajátossága éppen az, 
hogy újragondolja és újra legitimálja a konfliktust, és elutasítja annak valamely 
autoriter rend általi elnyomását. Szakítani kell a társadalom olyan jellegű 
szimbolikus reprezentációjával, mintha az organikus test lenne, amely a 


társadalomszervezés holisztikus modellje. A demokratikus társadalom elismeri 

az értékek pluralizmusát, a világ varázstalanítását (weberi értelemben) és az 


elkerülhetetlen konfliktusokat. 


Az agonisztikus modellnek szüksége van bizonyos politikai-etikai konszenzusra, 
ám ezek kizárólag egymástól eltérő és egymással konfliktusban álló értelmezések 
által vannak jelen. Vagyis csak , konfliktuális konszenzusról" lehet szó, amely az 
ellenfelek közötti agonisztikus konfrontáció kiemelt területe. A jól működő 
demokráciát a demokratikus politikai pozíciók ütközései jellemzik. Ha ez 
hiányozna, fennáll a veszélye annak, hogy a demokratikus konfrontációt leváltják 
a kollektív identifikációk más formái, mint az identitás-politika esetében. A túl 
sok egyetértés és a konfrontációtól való tartózkodás apátiához vezet, elveszi a 
kedvet a politikában való részvételtől. Rosszabb esetben ez azzal jár, hogy a 
kollektív szenvedélyek olyan témák körül kristályosodnak ki, melyek a 


demokratikus folyamatok keretei között nem orvosolhatók. Valamint olyan 


antagonizmusokhoz vezetnek, melyek veszélyeztetik a civilitás alapjait. 


Az agonisztikus politikai modell ilyen feltételei alapján Mouffe rátér a vallás 
politikai szerepének elemzésére, az állam és a vallás viszonyának dekonstruktív 
értelmezésével indítva gondolatmenetét. A semleges állam fogalmát pontosítani 
szükséges, ugyanis a semlegességnek több dimenziója is van. Egyrészt az állam 
agnosztikusságát jelenti a vallás és az erkölcs kérdéseit illetően. Ugyanakkor nem 
jelenthet semlegességet bizonyos alapvető politikai értékekkel szemben, amelyek 
az államot legitimálják. Ez az állam által képviselt szimbolikus rend jelenti az 
adott állam másoktól való megkülönböztető jellegzetességét. A liberális állam 
ennek alapján elkülöníti az államot az egyháztól, és az egyházat mint önkéntes 
szervezetet. Ez a különbségtétel fontos az állampolgárság és a (vallási) 
közösségekhez való párhuzamos tartozás értelmezéséhez. Az állampolgárság 
nem ugyanazon a szinten jelent identitást, mint a különböző szervezetekhez való 
tartozás. Az állampolgárság Moutffe szemléletében az adott állam etikai—politikai 
alapállásához való tartozást jelent, és helytelen lenne individualista alapon 


értelmezni. Maga az állam és vele az állampolgárság dinamikus fogalmak. Az 

állam legitimálása a polgárok és a politikai szervezetek permanens diskurzusa 
alapján legitimálódik, miközben szüksége van egyfajta közjóról alkotott 


korrelatív eszmére. 


Moutffe - ellentétben a liberális demokrácia-felfogás egyik alapelvével, miszerint 
a vallás a magánszféra területére tartozik, és nem illetékes a politikai 
diskurzusban — úgy véli, hogy éppen ellenkezőleg a vallás nem csak a privát 
szféra területén releváns, és a vallási szimbólumokat nem szükséges eltávolítani a 
civil területekről. Az állam és a vallás szétválasztása az állam-hatalom 
szuverenitásának biztosítása érdekében fontos, amely fölött nincsen helye vallási 
felügyeletnek a demokrácia alkotmányos keretei között. Az állam és a vallás 
szétválasztása mellett azonban beszélni kell a vallás és a politika viszonyáról is, 
amelynek nem ugyanaz a logikája, valamint hasonlóképpen a közszféra és a 
privát szféra közötti különbségtételről. Moutffe felhívja a figyelmet, hogy e három 
szétválasztás egymástól is részben szétválasztva elemzendő: államhatalom / 
vallás, vallás / közszféra, közszféra / privát szféra. Annak alapján, hogy az 
államhatalom nem azonosítható a politika egészével, az államhatalom és a vallás 
szétválasztása sem jelentheti, hogy a vallás ne lenne illetékes a közjóval 
kapcsolatos politikai küzdelemben való részvételben. Nem is szólva arról, hogy 
számos szolidaritási vívmány éppen vallási motiváció alapján került a liberális 


demokrácia alapelvei közé. 


Az agonisztikus modell értelmében tehát a vallási igényeknek igen is 
artikulálódnia kell a társadalmi diskurzusban — s ennek határait egyedül a 
diskurzus demokratikus kereteinek tiszteletben tartási követelménye jelöli ki, 
semmilyen további elv. A vallás a demokratikus viszonyok között jelentősen 
hozzájárulhat a közjó alapelveire történő folytonos emlékeztetéshez, képviselheti 


a vallásos személyek és közösségek érdekeit, valamint rámutathat a politika 


igazságtalanságaira. 

Azt a többletet, amely a kortárs társadalom felfogásának és megértésének 
értelmezési lehetősége számára megnyílik az empty signifier, illetve a vele rokon 
asszimetrikus ellenfogalmak megközelítésének alkalmazásával, az involvált 
szerzők maguk is mind úgy fogják fel, hogy az túlmutat a szekularizációs elmélet 


által kínált értelmezési kereten. 16 


Vallásértelmezési paradigmák 


A vallás mint üres jelölő vázlatos felvetése után értékelésképpen fel kell tennünk 
a kérdést, hogy milyen előnyökkel jár ez a vallásfelfogás más megközelítésekkel 
szembeállítva. Amikor szembeállításról beszélek, számomra ez nem azt jelenti, 
hogy a többi megközelítés relevanciáját vitatnám. Hanem azt, hogy a fogalmi és 
módszertani elválasztás mindig szembeállítás, ám a vallásértelmezés és 
valláselemzés — hasonlóan a kultúra értelmezésének bármely dimenziójához — 
sohasem lehet annyira exkluzív, hogy elvitatná más megközelítések jogosságát. 
Ha többek között Koselleck nyomán - bár hasonló súllyal hivatkozhatnánk a 
történelmi emlékezet más teoretikusaira is, mint Paul Ricoeur, Jan Assmann vagy 
mások - tudjuk, hogy a kortárs társadalmi diskurzusban egyidejűleg vannak 
jelen különböző korszakok emlékei, és ezek együtt alkotják a jelen gondolkodást, 
úgy a valláselméleti megközelítésekre nézve is igaznak tarthatjuk, hogy a 
különböző hangsúlyú megközelítések együtt vannak jelen az elméletben, és 
egymásra hatva alakítják a vallásról rajzolt tudományos képet. A következőkben 
a vallás üres jelölő felvetés értékelését két másik jelentős megközelítéshez 
viszonyítva próbálom elvégezni. Az egyik a vallástörténeti megközelítés, a másik 


a hermeneutikai. 


Történeti paradigma 


A történettudomány részben eszmecentrikus, ha a történelemben megmutatkozó 


jelenségeket és nagyságokat úgy értékeli, hogy azokban milyen eszmék jelennek 


106 Koselleck kifejezetten említi is, hogy , nem szükséges a szekularizációs tézishez folyamodni..." 
(273) 

meg, s ezek a jelen társadalom számára hogyan szolgálhatnak okulásul. Az 
eszme- vagy értékcentrikus történelemszemléletet fejezi ki a ma is gyakorta 
idézett , historia est magistra vitae" mondás, ha a történelem ismerete és a benne 
megmutatkozó értékek felmutatása a jelen élet számára tanításokat hordoz. Ezt a 
telftogást komoly kritika érte a pozitivista történelemszemlélet felől, amely a 
természettudományos  igazságfogalom és érvelés  jellegzetességeit a 
történettudományra is érvényesíteni kívánta. Ez a megközelítés elvitatta a 
történelem tanításait, és a történelmet úgy fogta fel, mint részben rejtett 
adathalmazt, amelyet levéltári és más kutatásokkal fel kell tárni. A történelem az 
igazolt tények történelme - ebben a felfogásban. Ezt a felfogást ismét csak kritika 


érte a filozófiai gondolkodásban lezajlott hermeneutikai fordulat következtében. 


Hermeneutikai paradigma 


A többek között Heideggerre, Wittgensteinre és másokra visszavezethető 
hermeneutikai fordulat részben rehabilitálta a pozitivista szemlélet által 
kárhoztatott  történelemfelfogást, ha rámutatott a megértés társadalmi 
folyamatainak jelentőségére, és az ún. , tényeket" beleágyazta az egyén és a 
társadalom mindenkori változásainak és érdekeinek szövetébe. Az objektívnek 
tételezett tényekről a gondolkodás a tényeket alkotó egyéni és közösségi 
értelemre, érdeklődésre tette a hangsúlyt. Ebben az értelmezésben minden 
történelmi tény valamely közösség számára jelentéssel bíró esemény, s ez a 
jelentés az elsődleges, amelynek kerete lehetővé teszi, hogy egyáltalán tényekről 


lehessen beszélni. 


Posztstrukturalista paradigma 


A strukturalizmus és azt követően a posztstrukturalizmus a Derridára és 
másokra visszavezethető  dekonstrukciós megközelítés — örököse, — ha 
értelmezésének középpontjába a társadalmi közeg és felfogás stabilitásainak 
kritikáját és felbontását állítja. Erről a fentiekben már szóltam, itt csupán újra 


emlékeztetek arra, hogy ez a megközelítés a modern, illetve posztmodern 

társadalmi diskurzus átmenetiségeit reflektálja, amely a társadalmi-politikai 
formációk mellett a gondolkodásformációkat is jellemzi. Miközben a korábbi 
elméletek az átmenetiség dimenzióját inkább kirekesztették, ez a megközelítés 


éppen ellenkezőleg erre alapoz. 


Regionális vallásértelmezés 


A fenti, éppen csak megemlített elméleti keretek a vallás tanulmányozása 
számára is jelentősnek bizonyultak. A vallástudomány elmélettörténete mutatja, 
hogyan hatottak a bölcsészet paradigmaváltásai a vallások tanulmányozására. A 
hagyományos történeti megközelítés, karöltve a filológiaival a vallástudomány 
másfél vagy két évszázados történetében végig jelen van, de inkább annak első 
szakaszát jellemzi. A XIX-XX. század fordulóját követően ez a felfogás a 
vallásban a mélyreható változások közepette fenntartható értékkontinuitást 
képviselte. Miközben a XX. század első évtizedeiben úgymond minden 
megkérdőjeleződött, a vallások tanulmányozása egyszerre törekedett a 
természettudományos igényeknek megfelelő módszerekkel vallási tényeket 
rögzíteni, és ezzel igazolni ennek a kulturális vonulatnak a realitását és 
üzenetértékét is. Ám ez a megközelítés érzéketlen maradt a társadalmi 
kihívásokra, az egyéni és közösségi identitás újraépítésének általános igényeire. 
A hermeneutikai fordulatot követő vallásértelmezés a vallás társadalmi 
jelentőségére kérdezett rá, s egyben arra, hogy a vallási szubsztanciák vagy a 
vallás mint szubsztancia milyen funkciót tölt be a megértésben. Ebben a 
szemléletben fontosabb a megismerés és értelmezés folyamata, mint a megismert 
tények úgymond objektív validitása. Ugyanakkor ez a megközelítés alkalmas az 
egyéni és társadalmi identitásigények reflektálására, és képes a vallást ebben a 
folyamatban  identitásképző dimenziónak tekinteni. A társadalmi és 
gondolkodási struktúrák átmenetiségének tapasztalata és az erre történő reflexió 
a vallásnak a folyamatosan változó társadalmi diskurzusban betöltött szerepére 
kérdez rá. A vallást abból a szempontból vizsgálja, hogy milyen szerepet tölt be 


az egymással folyamatosan szemben álló felek diszkurzív önpozicionálásában. 

Ez a megközelítés távol áll a vallási tényállásoktól (Gladigow kifejezése: religiöse 
Tatbestünde), közelebb a vallás identitásalkotó kulturális szerepéhez, és ezen 
túlmenően az átmenetiség alapvető jellegzetességét képes érvényesíteni a 


vallásértelmezésben. 


Éppen ez az a vonatkozás, amely miatt úgy láthatjuk, hogy a kelet-közép-európai 
társadalmak diskurzusában a vallás szerepét az üres jelölő elmélet révén 
speciálisan is értelmezhetjük. Miközben a vallástörténeti kutatások, hasonlóan a 
vallásfilológiai vagy a vallási néprajzi kutatásokhoz, törekednek vallási tényeket 
rögzíteni, és nem tekintik feladatuknak, hogy a kortárs tudományművelés 
társadalmi kontextusának alapvető átmenetiségére figyelemmel legyenek. Ezt a 
feladatot — többek között, bizonyos sajátos filozófiai és társadalomtudományi 
iskolák örököseként - a vallás posztstrukturalista megközelítése végezheti el. Ez 
a paradigma, amely a társadalmi diskurzus átmenetiségének és a diskurzuson 
belül a hegemóniára törekvés alapvetőségének szenteli figyelmét, a vallást is 
ebben a keretben értelmezi, és lehetővé teszi, hogy a vallástudományi belátások a 
kortárs társadalmi diskurzus számára erőteljesebben érvényesülhessenek, 
továbbá nem utolsósorban azt is, hogy a társadalmi folyamatok a diskurzus 


vallási jellegzetességeinek felismerésével árnyaltabban legyenek értelmezhetők. 

Ebben a záró fejezetben részben az eddigiek eredményeit szeretném a 
leglényegesebb elemkre koncentrálva összefoglalni, részben viszont előre is lépni 
a sajátosan kelet-közép-európai vallásértelmezés irányába. Mint látható volt az 
eddigiekben, a vallás iránti elméleti érdeklődés egyrészt eljutott a modernitás és 
az erre épülő szekularizáció elméleti kereteinek erőteljes relativizálására. Az 
elmúlt esztendők legjelentősebb szerzői, akik e témában évtizedek óta mértékadó 
publikációkat jelentettek meg, szinte egyöntetűen használják a , multiple" 
kifejezést, amely a világ különböző régiójában egymástól eltérően megfigyelhető 
folyamatok párhuzamos jelenlétét húzza alá. A , multiple modernities" 
(Eisenstadt), a , multiple secularities" vagy a , varieties of secularism" (Wohlrab- 
Sahr és Burchardt 2011) szakkifejezések uralják a szerzők gondolatmeneteit, s 
ezek mellett erőteljesen megjelenik annak igénye, hogy a szekularizációs elmélet 
hagyományos kereteit ne csupán tágítsák és finomítsák, hanem további 
keretelméletek alkalmazásával is folyjanak kutatások. A tárgyalt négy elméleti 
megközelítés közös erőterében nem csupán a modernitás és a szekularizáció 
elméletével, hanem a többivel kapcsolatban is helyes a , multiple" jelző 
használata. S minthogy a vallásról már láthattuk, hogy a vallástörténet és a 
teológia evidenciaként kezelt tényszerűsége mellett a társadalom különböző 
folyamataiban vallásnézetként beszélhetünk róla, eredményeinket a , multiple 
religion" kifejezéssel illethetjük. A , multiple religion" kifejezést s vele a 
,multifaith" kifejezést még inkább, általában a párhuzamosan két - esetleg több — 
valláshoz való személyes kapcsolódás jelenségére használja a szakirodalom. 
(Phan 2004, Sica 2012) A párhuzamos vallásosság jelenségét elsősorban India 
vallási világában figyelték meg, ahol a hívők a különböző élethelyzetüknek 
megfelelően különböző vallás szertartásait veszik igénybe. Ezzel szemben én a 
vallás más dimenzióira is (Smart 1996) egyszerre értve alkalmazom. Magyarul 


,sokrétűnek" fordítom, elsősorban a vele kapcsolatos a metaforikus asszociációk 


Sokrétű vallás 


miatt, miközben érzékelem, hogy ez a magyarban nem utal mindarra a szakmai 
belátásra és vitára, amire az angol kifejezés.7 A társadalom maga is sokrétű, 
színes rétnek is felfogható, amelyet másnak lát a turista, másnak a vadász és 


ismét másnak a botanikus vagy a hadvezér. 


A valláshoz való kötődés nem az egymástól jogi értelemben elválasztott 
felekezetek mintájára valósul meg, amely az egyik választása esetén az összes 
többi kizárását jelenti. Az indiai kulturális és vallási viszonyoknál maradva az 
ilyen kizárólagosság csak néhány, akár szélsőségesnek is nevezhető irányzatban 
értelmezhető. A vallási alaphelyzet eleve párhuzamosságokkal, átfedésekkel 
fémjelzett, amely jelenséget akár odáig menően is értelmezhetünk, hogy az 
euópai kultúrkörben felfogott vallás fogalmához a kizárólagosság eleme 
elválaszthatatlanul hozzátartozik, akkor ez a vallásftogalom nem alkalmazható 
India viszonyaira, s ennek mintájára éppen úgy nem Kínára, Japánra vagy 


Afrikára sem. 


Az ilyen értelmű párhuzamos vallásosság az egyén vallási cselekményeinek 
dimenzióját vizsgálja, s kevéssé foglalkozik a vallás más további dimenzióival. 
Jogi értelemben egyszerre két vagy több valláshoz tartozni aligha lehetséges — 
legalábbis az európai vallási—felekezeti hagyományok és kódexek szerint. 
Ugyanakkor az USA-ban és Európában is egyre egyértelműbben mutatják az 
egyéni vallásos meggyőződéseket vizsgáló kutatások, hogy a személyes 
vallásosság dimenziójában keverednek a különböző vallási hagyományokra 
visszavezethető vallási képzetek. (Vö. a Pew Forum 2009) A kereszténység 
feltámadás hite például keveredik a távol-keleti vallások, illetve az ezoterikus 
reinkarnáció hitével még olyan társadalmakban is, melyeket a közvélekedés 


homogén katolikus országoknak ismer. A legnagyobb vallásosságot mérő egyik 





107 A , multiple religion" kifejezést, s vele a multifaith kifejezést még inkább általában a párhuza- 
mosan két - esetleg több -- valláshoz való személyes kapcsolódás jelenségére használja a szak- 
irodalom. (He 2012, Phan 2004, Sica 2012) 

nemzetközi kutatás (EVS 1999 és 2008) alapján például Lengyelországban a 
megkérdezettek negyede, illetve ötöde hisz a reinkarnációban. (Vö. még további 
országok adatait in Siegers 2012, 2013) Az említett vizsgálatok és további mások 
is a társadalomban a barkácsolt vallásosságot követőket mutatják ki a legnagyobb 
csoportnak, és a konkrétabb meggyőződésűeket, akár vallásosak, akár nem, 
kisebb hányadban figyelhetik meg. Paul M. Zulehner negyven esztendő ausztriai 
kutatási eredményeinek összefoglaló kötete címéül a , Verbuntung" kifejezést 
választotta, amellyel arra az egyértelmű folyamatra utal, hogy a vallási keveredés 
és sokrétűség irányába halad a vallásosság változása. (Zulehner 2011) 
Megállapításai érvényesek az egész világra, miközben természetesen a 


sokrétűség árnyalatai és foka regionális kultúrákként igen eltérő lehet. 


A párhuzamos vallásosság mellett, annak rituális gyakorlataiban és vallási 
hittételeiben tapasztalható jelenségén túl a vallás társadalmi funkcióira nézve is 
alkalmazhatjuk a sokrétű vallás fogalmát, amely a szakirodalomban eddig nem 
használatos. Az elemzések ugyanis egyértelműen abba az irányba mutatnak, 
hogy a , vallás" társadalmi funkciói sokfélék, akár egymásnak ellentmondóak is 
lehetnek. A vallás lehet forradalmi erő, mint az 1989/1991-es politikai fordulat 
során láthattuk, ugyanakkor lehet rendszert staliblizáló erő is, amint a fordulatot 
követő nemzeti demokráciák során megfigyelhettük. A vallás lehet a társadalom 
integráló ereje, mint a civil vallásban, s lehet az egymással küzdő társadalmi 
érdekek ütközőfelülete a hegemóniáért vívott küzdelemben, amire az , üres 


jelölő" jelenségénél jutottunk. 


Az itt közölt elméleti kutatások egyik eredményének a , multiple religion" 
fogalmának kiterjesztését tekinthetjük a vallás társadalmi funkcióira. A vallás 
alapvetően plurális jelenség. Nem csupán a vallástörténeti megközelítés mutatja 
ezt, amely az egymás mellett, egymásra hatásban és egymásból kibontakozóan 
létező vallási hagyományok sokféleségét írja le. Éppígy az egyéni vallásosság 
rituális és hitelvi területei is ezt igazolják. A vallásnak nevezett kulturális 


jelenségkörhöz való adekvát hozzáállásnak ebből az eredendő sokrétűségből kell 

kiindulnia, s erre alapozva vizsgálni a partikuláris hagyományokat és 


jelenségeket. 


A régió mint elemzési egység 


A társadalomtudományban. általában elkülönül egymástól a nemzeti és a 
nemzetközi összehasonlító megközelítés. Az előbbinek sokkal több követője és 
művelője van, mint az utóbbinak. A két megközelítésben közös, hogy az elemzési 
egységek konkrét társadalmak, országok, az egyikben kizárólag, a másikban 
kettő vagy több közötti összehasonlításban. A vallásszociológiai megközelítés 
számára akár paradigmatikusnak is nevezhető az előző fejezetekben már 
többször hivatkozott kanadai Peter Beyer felvetése, aki elemzési egységként nem 
egy-egy társadalmat vett fel, hanem az egész Glóbuszt.v8 Egyáltalán nem 
tekinthető véletlennek, hogy a szerző éppen a vallás globális jelenségének 
vizsgálata mentén jutott arra a gondolatkísérletre, hogy az egész világot tekintse 


társadalomnak, s ebből kiindulva értelmezze újra a meglévő adatokat, remélve, 


hogy újabb következtetésekre jut. (Beyer 2006) 


Felvetésének lényegét már korábbi tanulmányában így fogalmazta meg: a mai 
Glóbusz társadalmi valósága rendkívül nagymértékben szingularitást mutat. A 
társadalmi  interakcók, illetve a kommunikáció — olyan mértékben 
egybehálózódott, hogy egyre adekvátabbá vált úgy beszélni a világról, mint 
egyetlen globális társadalomról. (Beyer 1998, 3) Ez a jelentős megközelítési 
fordulat, miközben figyelmen kívül hagyja vagy erőtelesen relativizálja a 
kontinentális és állami határokat, Luhmann rendszerelméletét hasznosítva az 
egész világra nézve tesz kijelentéseket. Bár az a kortárs kulturális közeg, 
amelyben Beyer felvetését megfogalmazta és az a tudományos kör, amelyben 


mindezt megvitatta, a legfejlettebb nyugati társadalmak globalizációs jegyei által 





108 Jóllehet Beyert közel tíz esztendővel megelőzve, Friedrich Tenbruck is síkra szállt amellett, 
hogy a társadalomkutatóknak erőteljesebben kell koncentrálniuk a nemzeti határokon túlmuta- 
tó, regionális és globális mozgásokra, átalakulásokra, migrációs folyamatokra. (Tenbruck 1989) 

átlagon felül fémjelzett, maga a felvetés ráirányítja a figyelmet arra, hogy 
kifejezetten a vallás társadalomtudományi vizsgálata számára elsősorban a 
nemzeti határokon átnyúló keretek a valóban megfelelőek. Bár e kötet 
fejezeteiben a vizsgálati egységet nem tágítottam ki az egész Glóbuszra, Beyer 
felvetésétől is inspirálva a regionális vonatkozásokat vettem elsősorban 
figyelembe. Arra törekedtem, hogy a kelet-közép-európai kulturális térség 
társadalmi változásait a vallástudomány eszközeivel értelmezzem. Ezzel részben 
támaszkodtam az Aufbruch I. és II. hullámának kutatási hagyományára, 
amelyben először 10, majd 14 ebbe a régióba tartozó társadalom 
összehasonlítását végeztük el, másrészt úgy vélem, sikerült egy lépéssel tovább 
fejlesztenem ezt a komparatív megközelítést a regionális vallásvizsgálat irányába. 
Az első fejezetben azt a tézist támasztottam alá, hogy ez a régió nem pusztán 
politikai egység, hanem hosszabb közös történelmi múltra visszatekintő, három 
nagy birodalom malomköve között formálódott kulturális egység. Miközben 
nem tévesztendők szem elől a régiót alkotó társadalmak egyediségei, az egész 
régióra vonatkozóan tett megállapítások megállják a helyüket, tágabb és mélyebb 


értelmezési kereteket nyújtanak az egyes társadalmak folyamatai számára. 


A regionális perspektíva általánosabb érvényesítése a különböző 
társadalomtudományokban viszonylag újdonságnak számít. Az utóbbi 
évtizedben fordult egyre több kutató a nemzeti határokon túlmutató regionális 
összehasonlító megközelítés felé, különösen a társadalomtörténet és a 
vallásszociológia közegében. A XXI. század egyre inkább a regionális és a 
globális hálózat századának mutatkozik, sőt akár poszt-territoriális viszonyok 
felé haladónak tekinthető, ami a gazdasági főszereplőket, a globális problémákat, 
az internetet és az exponenciálisan növekvő migrációt illeti. Ez a meghatározó 
kortárs trend nem pusztán hívja, hanem kényszeríti a társadalomkutatókat, hogy 
a nemzeti határokon belülre koncentráló kérdésfelvetéseiket tágítsák regionális és 


globális irányba. 

Miközben a régió-perspektívára tágítjuk vizsgálódásainkat, az összehasonlító 
társadalomtörténeti és más összehasonlító vizsgálatok szolgálhatnak a 
vallástudományi kutatások és értelmezések inspirációs közegének. A 
társadalomtörténetben area-studies a gyűjtőfogalma az ilyen megközelítéseknek. 
A régiókat részben az azokat alkotó társadalmak, illetve országok összességeként 
definiálhatjuk. Ennél innovatívabbnak tűnik azonban, ha nem vesszük ilyen 
alapvető jelentőségűnek az aktuális országhatárokat, hanem az adott térség 
gazdasági, kulturális és vallási centrumait tekintjük a régiót meghatározó 
faktoroknak. Mára egyre világosabban látszik, hogy a fiatal generáció mobilitási 
hajlandósága és gyakorlata az idősebbekénél összehasonlíthatatlanul nagyobb. 
Mentális térképükön az ország- és anyanyelvi határokon kívüli centrumok fontos 
tájékozódási pontokat jelentenek. Ezek és más kortárs társadalmi és kulturális 
trendek a politikai régiók paradigmáját kikezdő, akár felülíró hálózati régiók felé 
mutatnak, s ezeket kínálják a társadalomkutatás és vele a valláskutatás elemzései 


számára. (Vö. Ther 2003 és 2009) 


Vizsgálódásaimban abból a felvetésből indultam ki, hogy a vallási folyamatok 
adatainak szokott értelmezési kerete, a szekularizációs elmélet a változásoknak 
bizonyos típusát képes tárgyalni. A régió történelmi, kortárs társadalmi 
jellegzetességei azonban olyan speciális dimenziókra irányítják a figyelmet, 
amelyek jelentősen eltérnek azoknak a társadalmaknak a folyamataitól, amelyre 
nézve a szekuralizáció eredeti felvetése számos vitával együtt is adekvátnak 
tekinthető. E régióspecifikus társadalmi jellegzetességek csoportja az átmenet 
ernyőkifejezése alá vonható. A régió legtöbb társadalma az elmúlt két évszázad 
alatt számos olyan jelentős történelmi változáson ment keresztül, amelyek 
megakadályozták a szerves társadalomfejlődést és az autonóm társadalmi és 
főképpen állami identitás kiegyensúlyozott diskurzusát. Ezek a történelmi 
bevágások csak tetézik azt a történészek által kimutatott tényt, hogy e régió 
Nyugat-Európához viszonyítva egyfajta megkésettségben van, amit száz— 


százötven évesre becsülnek. Az átmenet alapvető jelentőségű jellegzetességét 

külön felerősítette az 1989/1991 között - a volt Jugoszláv köztársaságra 
vonatkozóan a kilencvenes évek közepének háborúi idején - zajlott 


eat 


,tendszerváltás", amely az egész térségre kiterjedő hatású, továbbá az azt 
követő, máig tartó időszakban a gazdasági, politikai és szövetségi struktúrák 
jelentős változásai és ezen új feltételek között az identitást, az együttélést és 
publikus diskurzust érintő radikális változáskényszer. Ha a régió legfontosabb 
társadalmi és kulturális viszonyaira nézve elfogadjuk, hogy ezeket elsősorban az 
imént említett hatóerők szabályozzák, akkor ebből a megközelítésből a vallási 
változások elemzésére és értelmezésére vonatkozóan az a feladat következik, 
hogy a vallást olyan elméleti keretek mentén próbáljuk felfogni, amelyek 
adekvátak az átmenetre, átalakulásra mint elsődleges jelentőségű hatóerőre. 
Ebből egyrészről az következik, hogy a szekularizációs elmélet relevanciája 


csökken, másrészről az a kihívás, hogy olyan valláselméleti megközelítést 


találjunk, amelynek központi elméleti magva a radikális és általános változás. 


A régió kontextusa 


Könyvemben a vallástudomány megközelítési módszerét alkalmaztam. Ennek 
lényege elsősorban abban az egyszerű kritériumban ragadható meg, miszerint a 
vallástudomány a vallásfogalommal kapcsolatos érzékenység tudománya. A 
vallási —— tényállásokat — nemcsak — nem veszi egyfajta pozitivista 
történelemszemlélettel puszta tényeknek, sőt nem is elégszik meg azzal, hogy az 
ilyen tények mögötti összefüggéseket és háttérváltozókat feltárja és elemezze, 
hanem ezeken túlmenően magát a vallás fogalmát is kritikus hermeneutikával 
reflektálja. A vallástudomány elsődleges kérdése az, milyen tényekre, illetve 
összefüggésekre kik és milyen értelemben, milyen érdekektől vezérelve és milyen 
céloktól ihletve használták a vallás fogalmát. Amikor a kelet-közép-európai 
régióra vonatkozó vizsgálódást a régió elkülönítésének műveletével és 
indokaival kezdtük, erre azért volt szükség, hogy a régió specialitásait, elsődleges 


jellemzőit elkülönítsük más európai régiókétól. E sajátosságok képezik azt a 

társadalmi alapot, amelynek értelmezésére különböző elméleti megközelítések 


alapján a vallás fogalma használatos. 


A vallástudományi vizsgálódásokban -— hasonlóan más tudományokhoz, mint 
például a társadalomtörténet — az utóbbi évtizedekben egyre erőteljesebb 
figyelmet szentelnek az értelmezés kontextusának és a tudomány művelői 
regionális beágyazottságának. Arra itt nem térhetek ki részletesebben, hogy 
ennek milyen okai vannak, de a globális szempontok érvényesülése, a 
posztstrukturalista és posztmodern filozófiai irányzatok hatása és a poszt- 
koloniális szempont egyre fokozódó érvényesítése bizonnyal jelentős szerepet 
játszik ebben a reflexióban. A kelet-közép-európai régió folyamatai vizsgálatának 
háború utáni története fontos hangsúlyeltolódásokat mutat, melyeket nemcsak 
önmagában érdemes felidézni, hanem azért is, mert implikációkat tartalmaz a 
vizsgálódások későbbi irányai számára. Az európai tudományosság agóráin — 
különösen, ami a társadalom vallási dimenziójára vonatkozó vizsgálatokat illeti — 
nemcsak elsősorban, hanem a II. világháborút követő két évtizedben inkább 
kizárólagosan a Kelet-Közép-Európán kívüli, nagy részében nyugat-európai 
szerzők és az abba a kontextusba ágyazott megközelítések voltak jelen. Csak a 
hetvenes-nyolcvanas évektől kezdve vált a vasfüggöny annyira áteresztővé, 
hogy a kelet-közép-európai régió kutatói szabadabban közlekedhettek és 
vehettek részt az európai műhelyekben és konferenciákon. Ez az együttműködés 
jelentős lendületet kapott az 1990 körüli változások során és azt követően, 
méghozzá két irányban is. Egyrészt a fordulatot követően megmutatkozott a 
térség vallási folyamatai iránti régión kívüli felerősödött nyugati érdeklődés. 
Ennek fő iránya a nyugati folyamatok és elméletek tesztelése és a keleti másság, 
egzotikum iránti felfokozott kíváncsiság. Ebben az egyik fontos momentum 
egyfajta engedménydús nagyvonalúság megnyilatkozása volt, valamiféle 
kollegiális gesztus az elmaradott, hátrányos helyzetű térség és az onnan 
származó kutatók iránt, akár egészen a szakmai és módszertani engedményekig 


is menően. Másrészt a régió csekély számú valláskutatója számára hirtelen 

megnyíltak az adatok és az anyagi források a régió folyamatainak kutatására. 
Ebben a munkában a kelet-közép-európai szakemberek a nyugat-európai 
elméletek tesztelésével és az ott gyűjtött adatokkal való összehasonlításban 
jeleskedtek. Ami azonban még sok tekintetben ma is várat magára, s amivel 
kapcsolatban eddig csak kevés kezdeményezést ismerhettünk meg, az a kelet- 
közép-európai regionális vallási tapasztalatra épülő saját elméleti megközelítések 
felvetése és kimunkálása. Ma már látható, hogy ebben a régióban melyek a 
vallással kapcsolatos központi kérdések, és valamelyest az is, hogy ezek hogyan 


ágyazódnak bele a régió társadalmi folyamataiba. 


Ez a lassú, ám egyértelmű perspektívaváltozás a kirekesztettségből a függőségen 
át az önállóság megtalálásának igényéig jellemző a kelet-közép-európai régió 
kutatóira, és jellemző a volt gyarmati régiók kutatóra is, akikre vonatkozóan ez a 
fordulat a szakirodalomban széles körben kidolgozott, többek között a poszt- 
koloniális stúdiumok (postcolonial studies) összefoglaló kifejezés alatt. Ahogyan a 
gyarmatok határai a globális folyamatok révén elasztikussá váltak, az ún. 
harmadik világ kutatóinak is prezentálniuk kellett saját tematikájukat és saját 
értelmezési kísérleteiket.1? A poszt-koloniális kontextus hasonló tematikát vet fel, 
mint a posztkommunista régió: nemzetállam, identitás, vallás, átmenet. A 
harmadik világ kontextuális érzékenységére azért is érdemes reflektálni, mert a 
második világ kutatói mutatis mutandis ezzel némiképpen párhuzamos 
kihívások előtt állnak. Miközben ezt a párhuzamot felvetem, természetesen 
tudatában vagyok annak a lényeges különbségnek, ami az egykori gyarmati 
régiók és az Európán belül átmenetileg a gyarmatihoz hasonló viszonyok közé 
szorított régió között van. Mindazonáltal megalapozottnak tekinthető az a 


vélekedés, hogy a második világ kutatói számára legalább akkora, ha nem 





109 Ezek között a vallás vonatkozásában elsősorban az ún. felszabadítási teológia, valamint a fekete 
teológia irányzatai tettek szert olyan jelentőségre, amelyek nem pusztán a saját régióra vonat- 
kozóan rendelkeztek relevanciával, hanem inspirálólag hatottak más régiókra is. 

nagyobb jelentőségűek lehetnek a harmadik világ kontextusában 


megfogalmazott felvetések, mint a nyugat-európaiak. 


Regionális valláskutatás 


A kelet-közép-európai társadalmi és vallási folyamatok iránti vallástudományi 
érdeklődés fellendült az 1990-es években. Érthető, hogy a berlini fal leomlásával 
fémjelezhető gyökeres politikai és gazdaságirányítási fordulat felkeltette a 
kutatók érdeklődését. Az elmúlt években pedig ismét azt tapasztalni, hogy 
tekintélyes összefoglaló művek jelennek meg a térség vallási tendenciáinak 
leírásáról és értelmezéséről. Ezekben általában a szekularizációs elmélet képezi a 
fő értelmezési keretet, illetve esetenként a valláspiac elmélete. (Müller 2011; 
Pollack 2012, Reitsma és mások 2012) A legritkábban találni azonban olyan 
erőteljes innovációt, amely arra a problémára fókuszálna, hogy milyen értelmező 
elmélet illik kifejezetten ehhez a régióhoz. Az egyik legnagyobb szabású és 
elméleti szempontból is legtekintélyesebb kutatócsoport 2012-ben jelentkezett 
egy gyűjteményes kötettel, amelyben ezeket a megközelítési jellegzetességeket 
tetten érhetjük. (Pickel 2012) Bizonyos perspektíva-eltolódást érzékelhetünk a 
régió fiatal kutatói generációja részéről, akik elemzéseikben eltávolodni látszanak 
a szekularizációs tézistől, ugyanakkor közöttük sem találni olyanokat, akik 
kifejezetten elmélet-centrikus módon közelítenének a régióhoz. (Máté-Tóth és 


Rughinis 2011, Alisauskiene 2012) 


Túl a szekularizáción 


Vizsgálódásom egyik legfontosabbnak tekinthető eredménye az, hogy a régió 
vallási dimenziójával kapcsolatban árnyalt látásmód vált lehetővé, amely 
túlmutat a  szekularizációs paradigma megközelítése által érzékelhető 
vallásdimenzión. Ha némi leegyszerűsítéssel azt állíthatjuk, hogy a 
szekularizációs elmélet alapján a régióban a vallás kiszorult a publikus 
diskurzusból, és a személyes vallásgyakorlat is alább hagyott, akkor amellett, 


hogy a különböző országokban e vizsgálódás mentén különböző adatokat 

kapunk, mégis megragadhatóvá válik, hogy a vallás más értelemben jelen van 
ezekben a társadalmakban, jobban, mint Európa más történelmi régióiban. Így a 
társadalmi dráma megközelítése alapján láthattuk, hogy az átalakulás radikális 
időszakában liminoid folyamat zajlott, amely communitasokat hozott létre. A 
civil vallás megközelítése alapján láthatjuk, hogy a nemzeti önértelmezés 
számára milyen jelentős a civil vallás vallási kapacitása. Az üres jelölő felvetés 
pedig választ ad arra, hogy milyen az a vallás, amely a hegemóniáért vívott 


küzdelem során a publikus diskurzusban megjelenik. 


Nem vállalkoztam arra, hogy a kidolgozott elméleti megközelítések mentén a 
régió egyes társadalmaiban a vallási dimenziókat elemezzem. Ez túlmutat azon, 
ami egy szerző egy kötetétől elvárható. Ugyanakkor e felvetések regionális 
relevanciája  elégségesen igazolódott ahhoz, hogy további elemzéseket 
inspiráljon. A legfőbb elméleti cél az volt, hogy találjak olyan elméleti 
megközelítéseket, amelyek többet mutatnak meg a régió vallási jelenéről, mint a 
szekularizáció elmélete. S bár attól függően, hogy a régiót magát milyen 
elsődleges jellegzetességek mentén definiáljuk, még további releváns elméletek is 
szóba kerülhetnek, mégis annyit nyugtázhatunk, hogy az ennek a 
gondolatmenetnek a megalapozása során kialakított régiós sajátosságokhoz 
megtalálhattuk azokat az elméleteket, melyek a legígéretesebben képesek a 


társadalmi változások vallástudományi elemzésére és értelmezésére. 


Vallásfogalmak sokfélesége 


Az egyes elméletek bemutatásakor igyekeztem kitérni arra, hogy milyen 
vallásfogalom, vallásértelmezés húzódik meg az adott elmélet mögött. A vallás 
fogalma ugyanis elmélet-függő. Egyszerűen fogalmazva a vallástudomány nem 
veszi készpénznek azon jelenségek vallási mivoltát, melyeket akár a 
közvélekedés, akár a hosszú évszázados történelmi hagyomány, illetve valamely 
tudományág vallásként tárgyal. A vallástudomány sajátossága éppen az, hogy 


kritikus a vallásfogalmak elméleti alapjaival és ezek alkalmazásával szemben. 

Ebből az alapállásból egyrészt az az elméleti következmény adódik, hogy a 
vallástudomány. vallásfogalma sokféle, instabil, hiszen folyamatosan vitatott, 
olyannyira, hogy a vallás fogalmáról szóló viták valóban végeláthatatlanok. 
Martin Riesebrodt chicagói professzor Cultus und Heilsverspechen (2007) c. 
művében részletesen tárgyalja ezt a vallástudományi érzékenységet, miközben 
bírálja is azt a szerinte helytelen álláspontot, miszerint a vallástudomány 
vallásfogalma olyannyira vitatott, hogy leghelyesebb nem is használni. Egy 
hasonlattal élve s vele egyetértve a vallásfogalom vitája és a valláskutatás úgy 
viszonylik egymáshoz, mint az élet lényegéről szóló vita és a biológia vagy az 
orvostudomány. Miközben az elméleti megközelítések folyamatosan tematizálják 
a végső soron teljes mértékben fogalmilag soha meg nem ragadható , életet", 
aközben a kutatási és gyógyítási gyakorlat zajlik, újra és újra az elméleti 


innovációk révén finomítva az eljárásokat. 


Ebben a munkában engem elsősorban nem önmagában a vallásdefiníciók 
problematikája foglalkoztat, hanem az a szemléletváltás és annak 
következményei, amely a régió társadalmi változásainak vallási dimenzióját az 
elméleti alapokra érzékenyen kutatja. Nem azt vizsgálom, hogy ezek a 
változások milyen irányúak és természetűek, hanem azt, hogy milyen 
vallástudományi megközelítések alkalmasak elsődlegesen a régió folyamatainak 
vizsgálatára. Ez az érdeklődés indokolja az egyes elméletek — talán túlzottan is 
részletesnek tűnő — bemutatását. Ez a részletezés, amely kitér a tárgyalt elméletek 
szerteágazó recepciójára, egyre fontosabb számomra, mert ez biztosítja az árnyalt 
és kritikus gondolkodást, s ez teheti lehetővé az adott vallásfogalom differenciált 


és pontos használatát. 


A szekularizáció elmélete a modernitás és a vallásosság, illetve a vallási 
intézmények viszonyát vizsgálja. Vallásfogalmának személyre vonatkozó 
lényege a döntés a személyes hitekről és az intézményi hovatartozásról. 
Intézményi vonatkozásban pedig a vallási intézmények és más társadalmi 


intézmények egymáshoz való viszonya — különösen az állam és az egyház 

kapcsolatrendszere. Ez a megközelítés elsősorban annak elemzésére képes, hogy 
milyen az adott társadalom vallásosságának a foka. Általa láthatóvá válnak az 
egyes országok közötti hasonlóságok és eltérések, szinkron és diakron 
viszonylatban egyaránt. Ha vizsgálata Európa keleti felének  régiójára 
vonatkozik, akkor eredményei révén ezt más régiók vallásosságának fokával 
egybevetheti. Megalapozott, statisztikai számításokkal és egyéb ,kemény 
adatokkal" alátámasztott megállapítások tehetők, melyekben a közvélemény- 
kutatási módszerrel, jogi és gazdasági adatelemzéssel nyert adatok általában 
kiemelt szerepet játszanak. A szekularizációs elmélet alkalmazhatóságának 
határai azonban abban mutatkoznak meg, amikor rákérdezünk a modernitás és a 
vallás fogalmára, amelyet az elmélet használ. Ezek a kérdések nem feltétlenül 
érvénytelenítik az eredeti felvetést és az ennek alapján nyert eredményeket, 
pusztán rámutatnak határaira. Az elmélet továbbfejlesztett változata már többféle 
modernitásról beszél, valamint erőteljesebben érdeklődik az általa vallásnak 
nevezett dimenzió civil társadalmi összefüggései iránt. Leválasztja továbbá az 
eredeti felvetésből az egyetemes érvényre való igényt és a politikai perspektíva, 
illetve prediktíva ideológiai jellegű normativitását. A közvallásra vonatkozó 
megközelítés továbbra is az egyén döntésére alapozza felvetéseit, és az európai 
típusú demokratikus diskurzus alá rendeli az intézmények közötti viszony 
elemzéseit. A kelet-közép-európai régió társadalmi tapasztalatainak azonban 
vannak olyan jellegzetességei, melyek adekvátabb és mélyebb elemzéséhez a 
közvallás elmélete már nem alkalmas. Arra jutottam, hogy nem elég, talán nem is 
lehetséges a szekularizációs elmélet továbbfejlesztése mentén haladni, amikor 
alkalmasabb elméleti keretet keresünk. Alapjában kell más oldalról 
megközelíteni a társadalmi folyamatokat. Nem a szekularizációs paradigma 


ellenében, hanem melléje állítva. 


Minthogy az átalakulás radikális és mélyre ható volt 1990 körül az egész volt 
keleti blokk térségében, ezért olyan elmélet alapján lehetett folytatni a 


vizsgálódást, amely a gyökeres társadalmi (első lépésben politikai és gazdasági) 

változást annak vallási dimenzióját reflektálva képes értelmezni. A társadalmi 
dráma elmélete mutatkozott erre alkalmasnak, sőt egyenesen kézenfekvőnek. 
Különösen a liminoid állapot és az ebben alakuló cummunitas jelentősége világít 
rá az átmenet olyan jellegzetességeire, melyeket az addig általában alkalmazott 
megközelítések nem érzékelhettek. A vallás ebben a megközelítésben a radikális 
változás felhajtó ereje, közös tapasztalata és rituális szabályozója. A fordulat 
sajátos dimenziója, amely éppen hogy nem az egyéni és társadalmi történetbe 
ágyazott folyamatosságot mutatja és kíséri, hanem az ebből történő kilépést, 
kiszakadást, a forradalminak is nevezhető felfordulást és krízist. Az ilyen 
átmenetben a vallás a sajátos közösségi tapasztalat, a communitas élménye. Az a 
rituális tér és eszközrendszer, amely az átmenet lényegét alkotja, a vallás sajátos 
dimenziója ebben a folyamatban. Az egyéni és közösségi identitás elveszítésének 
és újra megtalálásának inspiratív közege. Az ilyen vallás-fogalom és 
megközelítés alkalmas mindennemű radikális társadalmi átmenet elemzésére és 
értelmezésére. Függetlenül attól, hogy abban más megközelítések alapján mit és 
milyen módon tekintünk szokott értelemben vallásnak, vallásosságnak, 
egyháznak stb. A társadalmi dráma elmélet érdeklődése a radikális átmenetet 
célozza. Az ezt követő időszak elemzésére azonban már nem illetékes. A 
reintegrációt követő szakaszban a radikális átmenet eredményei és 
következménye a társadalmi élet meghatározó faktorai. A krízis dezintegrációs 
jellegét és a liminoid káoszt leváltja a krízis utáni korszak integrációs fázisa. 
Akkor is, ha ez már sokban nem hasonlít az átmenet előtti szakaszra, az 
integráció a krízisben részben kiforrott eredményekre és belátásokra épít, részben 
utat enged további megoldások számára. A vizsgált régióban a társadalmi 
integráció egyik legfőbb eleme a nemzeti büszkeség, a politológiai értelemben 
vett nacionalizmus. Ezt az alapvető jellegzetességet, amely a térség demokráciáit 
akár nemzeti demokráciának is nevezni engedi, a vallás fogalmával párosítva a 


civil vallás elmélet képes adekvátan értelmezni. 

A civil vallás a kulturális dimenzió tartalmi és főképpen szimbolikus elemeire 
koncentrál. Azokat a történelmi és kortárs hivatkozási alapokat mutatja ki és 
vonja rendszerbe, melyek a társadalmi integrációt és kelet-közép-európai 
vonatkozásban a nemzeti identitást alkotják, létrehozzák, stabilizálják. Ebben a 
megközelítésben a társadalmi tudaté és a közös rituáléké a főszerep. Amit ez a 
megközelítés meg akar mutatni és meg akar érteni, az nem az individuum vagy 
az intézmény vallási jellege és nem is a fordulat vallási ismérvei, hanem az, amire 
Durkheim is kereste a választ, hogy mi teszi a társadalmat társadalommá. A civil 
vallás válasza az alkotó történelmi emlékezetben és a kortárs szimbólumokban 
található meg, a hősök, szentek, a társadalmi jelrendszer és tabuállítás elemeiben 
azonosítható. Ez a megközelítés a kelet-közép-európai régió kortárs tájékozódási 
pontjainak, más kifejezéssel mémjeinek a világát világítja meg, teszi 
elemezhetővé és értelmezhetővé. S talán azért, mert az amerikai 
társadalomtörténetben a II. világháború után és egyáltalán a XX. században nem 
voltak olyan mélységű és hatású bevágások, mint Kelet-Közép-Európában, a civil 
vallás társadalom- és vallásképe mögött olyan stabilitás is felfedezhető, amely 
lehetséges, hogy perspektivikusan majd ebben a régióban is megjelenik, de a 
jelen társadalmi viszonyok között inkább hiányában van jelen. A kortárs 
viszonyok ziláltságának, folyamatos átmenetiségének tapasztalatát már nem 
képes a civil vallás elmélete adekvátan értelmezni. Ehhez olyan elméletre van 
szükség, amely erre a permanens átmenetre koncentrál, s amely a nyilvánosság 


hegemóniáért vívott állandó küzdelmét képes elemző módon értékelni. 


Laclau és Moufte hegemónia-elmélete ilyen, s benne az üres jelölő és az 
agonisztikus politika kulcsfogalmai kifejezetten alkalmasak a régió kortárs 
viszonyainak elemzésére s arra is, hogy ezekre építve sajátos vallás-felfogást is 
érvényesíthessünk. E posztstrukturalista és poszt-marxista elméletnek a vallás- 
fogalma nem annyira kidolgozott, mint az előbb tárgyaltak bármelyikéé. Az 
elmélet ilyen irányú továbbfejlesztésével, illetve érvényesítésével egy új 


megközelítést dolgoztam ki, amelynek egy példán való sikeres bemutatása 

megalapozza a reményt arra, hogy további elemzések következnek más vallási- 
nak nevezett fogalmakra nézve is. A vallás mint üres jelölő a partikuláris 
csoportok diszkurzív öndefiníciójának eszköze a hatalomért vívott permanens 
küzdelemben. Ebben a felfogásban már szó sincsen személyes döntésről, a vallási 
intézmények politikai viszonyairól. Ellenben szó van egyfajta folyamatos 
átmenetről, alapvető fluiditásról, amely nem az egész társadalom egyik 
korszakból a másikba való átjutását jelenti, hanem a társadalmi érdekcsoportok 
mozgását a hegemonisztikus küzdelem arénájában. A vallás e közdelem eszköze, 


a csoportidentitás meghatározhatóságának szemantikai feltétele. 


Elméletek összefüggése 


A bemutatott elméletek és ezek alkalmazása a kelet-közép-európai társadalmi és 
vallási átmenetre egyfajta belső összefüggést mutatnak, amelyeket a 
szakirodalom eddig nem reflektált, vagyis amelyekről alappal állítható, hogy a 
regionális vizsgálódás révén váltak felismerhetővé. A szekularizáció elméletének 
tovább fejlesztett változata, Casanova közvallás-elmélete szoros rokonságban van 
a diskurzuselmélettel, minthogy előbbi arra a kérdésre keresi a választ, hogy a 
nyilvánosságban hogyan van jelen a vallási dimenzió, a diskurzus-elméletre 
alapozott s itt az üres jelölő elmélettel bemutatott elmélet a vallás és a 
hegemóniáért vívott küzdelem összefüggésére épít. A társadalmi dráma 
elméletében a liminoid, átmeneti állapot és az ebben kialakuló communitasok 
szervesen összetartoznak a civil vallás által tematizált rituális dimenzióval, amely 


a múlt szimbólumrendszerét az átmeneti krízis stabilizálására alkalmazza. 


A valamelyes részletességgel tárgyalt négy nagy elméletet értelmezésemben az 
köti egybe, hogy kifejezetten alkalmasak az átmenet által meghatározott 
vizsgálati egység elemzésére, hiszen mindegyikben az átmenet jelenti az elméleti 
kulcsmozzanatot. Bár a szekularizációs elmélet önmagában nem az átmenetre 
koncentrál, de a közvallás elmélete már igen. A társadalmi dráma leginkább a 


radikális átmenetre, a társadalmi krízisre fókuszál, amelynek végeztével a 

reintegrációs szakasz következik. Ebben a szakaszban a civil vallás és annak 
rituális dimenziói kulcsszerepet játszanak, mert részben ezek mentén képes 
megteremtődni az új társadalom, amely a drámai köztes állapotból áttormálódva 
került ki. Az üres jelölő alapú diskurzuselméleti megközelítésben pedig a 
demokrácia keretei között zajló állandó diskurzus folyamatjellege áll a 
középpontban. A vizsgált elméletek alapvetően nem egymásra alapulnak, de a 
kelet-közép-európai régió társadalmai kortárs történetének egymás után 
következő szakaszai mélyebb megértésére ebben a sorrendben tűnnek 
alkalmasnak. A lineáris társadalomfejlődés teleologikus jellegének állításától 
azonban igyekeztem távol maradni. Történészi vagy naptári értelemben ugyan 
vannak korszakok és események, melyek a mindenkori jelent megelőzték, de a 
társadalom eleven és alkotó emlékezetében párhuzamosan vannak jelen, s 
egyszerre alkotják azt, amiben ezek a társadalmak önmagukat értelmezik. Ezt a 
párhuzamos jelenlétet, amely a megfigyelő számára voltaképpen egyszerre több 
nézőpontból alkotja meg azt, amit a régió felfogott jelenének tekinthet, a színházi 
dráma hasonlatával szeretném plasztikussá tenni. Négy reflektor világítja meg, 
mindegyik a maga szemszögéből a jelenetet. Mind ugyanazt a drámát teszi 
láthatóvá más-más látószögből. Végső soron azonban a néző a drámára kíváncsi, 


a beállítások a világosító munkája. 


A fentiek alapján példákkal alátámasztott négy elméletet mutattam be, melyek 
elsődleges rendeltetése az, hogy a várható viták mellett konkrét összehasonlító 
kutatásokat inspirálnak, melyek közös jellegzetessége lesz az elmélet és a 
vallásfogalom iránti érzékenység. Ezek a kutatások remélhetőleg új lendületet 
adnak a vallással kapcsolatos társadalomtudományi diskurzusnak. A tárgyalt 
elméletek és a hozzájuk fűzött kommentár számos kérdést tudatosan nyitva 
hagytak. Például: a különböző elméletek alapján szerzett eredmények egymásra 
vetítésének gazdag kérdésköre; a vallási, illetve felekezeti sokféleségből fakadó 


vagy azt hivatkozásalapul használó konfliktusok; a vallási és más kisebbségek 


401 


Sokrétű vallás 


viszonya a többséghez — hogy csak néhányat említsek. Ezek további kutatásokat 


és eszmecseréket igényelnek. 

